
SKIRIAMA BLYTHE 


Padėka 


Nuoširdžiai dėkoju trims brangiems draugams, su kuriais man teko laimė 
dirbti: redaktoriui Džeisonui Kaufmanui (Jason Kaufman), agentei Heidei Lan- 
ge ir konsultantui Maiklui Radelui (Michael Rudell). Be to, norėčiau išreikšti be- 
ribį dėkingumą leidyklai Doubleday, mano leidėjams visose pasaulio šalyse ir, be 
abejo, skaitytojams. 

Šis romanas nebūtų parašytas be dosnios daugybės asmenų, pasidalijusių 
savo žiniomis ir patirtimi, pagalbos. Leiskite jums visiems pareikšti didžiulį dė- 
kingumą. 


Gyventi pasaulyje, nesistengiant 
perprasti jo prasmės, yra tas pat, 
kaip vaikščioti po didžią bibliote- 
ką, nepaliečiant jos knygų. 


Visų laikų slaptasis 
mokymas 


FAKTAS: 


1991 m. CŽV direktoriaus seife buvo 
užrakintas dokumentas. Šiandien jis ten 
tebėra. Koduotame jo tekste esama 
nuorodų į senovinius vartus ir nežinomą 
požemio vietą. Dar dokumente yra saki- 


nys: „Tai užkasta kažkur ten.“ 


Visos romane minimos organizacijos 

iš tiesų egzistuoja — ir masonai, 

ir Nematomoji kolegija, ir Saugumo 
tarnyba, ir SMS, ir Noetikos mokslų ins- 


titutas. 


Visi romane aprašyti ritualai, mokslo 
duomenys, meno kūriniai ir paminklai yra 


tikri. 


Prologas 


Šventyklos rūmai 
20 val. 33 min. 


Didžiausia paslaptis — kaip numirti. 

Nuo neatmenamų laikų paslaptis išlieka ta pati — kaip numirti. 

Trisdešimt ketverių metų įšventinamasis pažvelgė į žmogaus kaukolę, ku- 
rią laikė delnuose. Kaukolė buvo tuščiavidurė kaip taurė, pilna raudono it krau- 
jas vyno. 

Išgerk, paliepė jis sau. Nėra ko bijoti. 

Kaip liepia tradicija, kelionę jis pradėjo apsitaisęs apeigoms skirtais į kartu- 
ves vedamo viduramžių eretiko drabužiais, pro nesusegtus palaidus marškinius 
bolavo blyški krūtinė, dešinė kelnių klešnė paraitota iki kelio, dešinė rankovė — 
iki alkūnės. Kaklą juosė storos virvės kilpa — kaklasaitis, kaip ją vadino broliai. 
Tačiau šįvakar jis, kaip ir liudijimo broliai, vilkėjo meistro drabužiais. 

Ratu jį apsupę broliai dėvėjo iškilmių apdarus — avių odos prijuostes, 
juostas, baltas pirštines. Ant kaklų kabantys apeigų brangakmeniai blausioje 
šviesoje žiburiavo tarsi vaiduoklių akys. Dauguma susirinkusiųjų užėmė įtakin- 
gus postus, tačiau įšventinamasis žinojo, jog šičia jų statusas pasaulyje nieko 
nereiškia. Čia visi lygūs, priesaikos broliai, susieti mistiniais ryšiais. 

Apžvelgęs baugią susirinkusiųjų minią įšventinamasis pamanė, kad vargu 
ar kas nors už šių sienų patikėtų, jog visi šie žmonės gali susirinkti drauge... juo 
labiau čia. Patalpa priminė senovės pasaulio šventovę. 

Tačiau tikrovė buvo dar keistesnė. 

Aš esu vos už kelių kvartalų nuo Baltųjų rūmų. 

Šis didžiulis pastatas, pažymėtas 1733 numeriu Vašingtone, Kolumbijos 
apygardoje, Šešioliktojoje Šiaurės Vakarų gatvėje, buvo pastatytas pagal ikikrikš- 
čioniškos šventyklos — karaliaus Mauzolio šventyklos, iš kurios pavadinimo kilo 
žodis „mauzoliejus“, — pavyzdį... tai vieta, į kurią žmogus patenka po mirties. 
Prie pagrindinio įėjimo du septyniolika tonų sveriantys sfinksai sergėjo bron- 
zines duris. Viduje driekėsi puošnių, apeigoms skirtų patalpų, salių, užmūrytų 
skliautuotų rūsių ir bibliotekų labirintas, net tuščiavidurė siena su išlikusiais 
dviejų žmonių palaikais. Įšventinamajam buvo pasakyta, kad kiekvienas šio pa- 


stato kambarys turi savo paslaptį, tačiau jis neįsivaizdavo didesnės paslapties už 
tą, kurią saugo erdvi menė: joje jis dabar klūpo, delnuose laikydamas kaukolę. 

Šventyklos menė. 

Kambarys buvo kvadrato formos. Ir labai aukštas. Lubos, remiamos mono- 
litinių žalio granito kolonų, kilo virš galvų daugiau kaip trisdešimt metrų. Sienas 
juosė kelių aukštų galerija, apstatyta tamsaus Rusijos riešutmedžio krėslais su 
rankomis siūtomis kiaulių odos sėdynėmis. Vakarinės sienos fone kilo dešim- 
ties metrų aukščio sostas, priešais jį — paslėpti vargonai. Sienos mirgėte mirgėjo 
senoviniais simboliais ir burtaženkliais — egiptietiškais, hebrajiškais, astrono- 
miniais, alcheminiais ir kitais, dar nežinomais. 

Šį vakarą Šventyklos menę apšvietė tvarkingai sustatytos žvakės. Jų ne- 
ryškų švytėjimą papildė tik blyški mėnesiena, besiskverbianti pro brangiai 
kainavusį lubose įtaisytą švieslangį ir nušviečianti labiausiai stulbinamą menės 
objektą — neapsakomo dydžio altorių, iškaltą iš vientiso, dailiai nušlifuoto bel- 
giško marmuro luito, stovintį pačiame kvadratinės patalpos centre. 

Didžiausia paslaptis — kaip numirti, priminė sau įšventinamasis. 

— Metas, — pasigirdo šnibždesys. 

Įšventinamasis pakėlė akis, nužvelgdamas priešais stovinčią iškilnią žmo- 
gystą baltu apdaru. Didysis meistras. Vyriškis, baigiantis šeštąją dešimtį, buvo 
vienas iš Amerikos simbolių, visų mėgstamas, tvirtas, neapsakomai turtingas. 
Kadaise tamsūs jo plaukai spindėjo sidabru, o gerai pažįstamame veide buvo 
matyti ilgametės galios ir skvarbaus proto įspausti pėdsakai. 

— Sakyk priesaiką, — tarė Didysis meistras tyliu nelyginant krintančios 
snaigės balsu. — Užbaik savo kelionę. 

Įšventinamojo kelionė, kaip ir visos tokios kelionės, prasidėjo nuo pirmo- 
jo lygio. Aną vakarą panašiose į šias apeigose Didysis meistras užrišo jam akis 
aksomo raiščiu ir prispaudė prie nuogos krūtinės apeigų durklo smaigalį klaus- 
damas: 

— Ar tikrai prisieki savo garbe, neveikiamas pelno siekimo ar kitokių ne- 
vertų motyvų, laisvai ir savo noru tapti kandidatu pažinti šios brolijos paslaptis 
ir privilegijas? 

— Taip, — pamelavo įšventinamasis. 

— Tada tegu tai bus priminimas tavo sąžinei, — įspėjo jį meistras, — ir 
teištiks tave staigi mirtis, jei kada nors išduosi tau patikėtas paslaptis. 

Tada įšventinamasis nejuto baimės. Jie niekada nesužinos, koks tikslas iš 
tikrųjų mane čionai atvedė. 

Tačiau šiandien Šventyklos menėje jis pajuto bloga lemiančią rimtį ir min- 
tyse atgijo visi kelionėje girdėti grėsmingi įspėjimai, gąsdinimai baisumais, kurie 


ištiks, jei kam nors išduos senovines paslaptis, kurias netrukus sužinos: per- 
pjauti gerklę nuo ausies iki ausies... su šaknimis išrauti liežuvį... ištraukti ir sudeginti 
vidurius... išbarstyti į visus keturis vėjus... išplėšti širdį ir atiduoti suėsti laukiniams 
žvėrims... 

— Broli, — ištarė pilkaakis meistras, uždėjęs kairę ranką ant įšventinamojo 
peties. — Tark paskutinę priesaiką. 

Susikaupęs paskutiniam kelionės žingsniui įšventinamasis sujudėjo visu 
raumeningu kūnu ir vėl įsižiūrėjo į delnuose laikomą kaukolę. Neryškioje žvakių 
šviesoje raudonasis vynas atrodė beveik juodas. Menėje stojo mirtina tyla, jis 
juto, kad susirinkusieji jį stebi laukdami, kol jis ištars paskutinę priesaiką ir įsi- 
lies į išrinktųjų gretas. 

Šį vakarą, pamanė jis, tarp šių sienų vyksta tai, ko brolijos istorijoje dar niekada 
nėra buvę. Nė karto per šimtus metų. 

Jis žinojo, kad įsižiebs kibirkštis... ir kad ji suteiks jam nesuvokiamų galių. 
Pilnas energijos įkvėpė ir garsiai ištarė žodžius, kuriuos prieš jį kalbėjo nesuskai- 
čiuojama daugybė žmonių visose pasaulio šalyse. 

— Tegu vynas, kurį dabar gersiu, taps man mirtinais nuodais... jei kada nors 
sąmoningai arba savo valia sulaužysiu priesaiką. 

Jo žodžiai nuaidėjo erdvėje. 

Paskui stojo tyla. 

Stengdamasis, kad nedrebėtų rankos, įšventinamasis pakėlė prie burnos 
kaukolę ir lūpomis palietė sausą kaulą. Jis užsimerkė ir užsivertė taurę, išgėrė 
vyną ilgais, dideliais gurkšniais. Nurijęs paskutinį lašą, nuleido kaukolę. 

Akies mirksnį jam pasivaideno, kad suspaudė plaučius ir širdis pradėjo 
karštligiškai plakti. Dieve mano, jie žino! Tačiau šis jausmas praėjo taip pat grei- 
tai, kaip buvo užėjęs. 

Kūnu nusruveno maloni šiluma. Įšventinamasis iškvėpė šypsodamasis pats 
sau ir žiūrėdamas į nieko neįtariantį pilkaakį žmogų, per kvailumą priėmusi jį į 
slapčiausias brolijos gretas. 

Netrukus tu neteksi to, ką brangini labiau už viską. 


1 skyrius 


Bendrovės „Otis“ liftas, slenkantis aukštyn pietiniu Eifelio bokšto šonu, 
buvo sausakimšas turistų. Pilnutėliame lifte griežtas verslininkas išlygintu kos- 
tiumu nužvelgė greta stovintį berniuką. 

— Vaike, atrodai išblyškęs. Gal geriau būtum pasilikęs apačioje. 

— Nieko tokio, — atsakė vaikas, iš paskutiniųjų stengdamasis suvaldyti 
nerimą. — Kitam aukšte išlipsiu. — Man trūksta oro. | 

Vyriškis pasilenkė arčiau. 

— Maniau, jau būsi spėjęs tai įveikti. — Jis švelniai perbraukė vaiko 
skruostą. 

Berniukui buvo gėda nuvilti tėvą, tačiau jam taip spengė ausyse, kad beveik 
nieko negirdėjo. Man trūksta oro. Reikia žūtbūt ištrūkti iš šitos dėžės! 

Liftininkas drąsinamai pasakojo apie šarnyrinius lifto stūmoklius ir pud- 
linguotos geležies karkasą. Žemai po kojomis į visas puses šakojosi Paryžiaus 
gatvės. 

Jau beveik, mintyse kalbėjo vaikas ištiesęs kaklą ir žiūrėdamas viršun, į iš- 
lipimo platformą. Liko tik truputis. 

Liftas pakrypo, artėdamas prie viršutinės apžvalgos aikštelės, šachta susiau- 
rėjo, masyvūs statramsčiai susiglaudė į ankštą vertikalų tunelį. 

— Tėti, man atrodo, aš ne... 

Staiga virš jų galvų pasigirdo šaižus trūkstančio lyno pliaukštelėjimas. Lifto 
kabina trūktelėjo ir pasviro į šoną. Nutrūkę lyno galai daužėsi aplinkui, raityda- 
miesi kaip gyvatės. Berniukas pasviro prie tėvo. 

— Tėti! 

Vieną baugų mirksnį jų akys susitiko. 

Staiga iš po kojų iškrito kabinos dugnas. 

Robertas Lengdonas krūptelėjęs išsitiesė minkštos odos krėsle, pabudęs iš 
mieguistų svajų. Jis vienas sėdėjo erdviame privataus reaktyvinio lėktuvo „Fal- 
con 2000EX“, skrendančio per sūkurį, salone. Už nugaros tolygiai ūžė du „Pratt 
8: Whitney“ varikliai. 

— Pone Lengdonai? — virš galvos pro traškesį pasigirdo garsiakalbio su- 
stiprintas balsas. — Netrukus leisimės. 

„Lengdonas atsisėdo tiesiai ir įsidėjo paskaitų užrašus atgal į odinį krepšį. 


Buvo pradėjęs peržiūrinėti masonų simboliką, bet užsisvajojo. Mintis apie velio- 
nį tėvą, spėjo Lengdonas, veikiausiai bus prišaukęs netikėtas senojo mokytojo 
Piterio Solomono kvietimas. 

Dar vienas žmogus, kurio niekaip nenorėčiau nuvilti. 

Penkiasdešimt aštuonerių filantropas, istorikas ir mokslininkas priglaudė 
Lengdoną po savo sparnu kone prieš trisdešimt metų ir beveik įstengė užpil- 
dyti tuštumą, atsivėrusią po tėvo mirties. Nors Solomonas priklausė įtakingai 
dinastijai ir buvo labai turtingas, jo švelniose pilkose akyse Lengdonas įžvelgė 
nuolankumą ir šilumą. 

Už lango saulė jau buvo nusileidusi, bet Lengdonas dar įžiūrėjo liauną 
aukščiausio pasaulyje obelisko siluetą, kylantį virš horizonto nelyginant didžiulė 
senovinio saulės laikrodžio rodyklė. Beveik 170 metrų aukščio marmuru puoš- 
tas obeliskas ženklino pačią šalies širdį. Tvarkingos, geometriškai organizuotos 
gatvės ir paminklai nuo obelisko tarsi spinduliai tiesėsi į išorę. 

Net iš oro Vašingtonas skleidė kone mistinę galią. 

Lengdonas mylėjo šį miestą ir lėktuvui nusileidus pajuto jaudulį, pagalvojęs 
apie tai, kas netrukus jo laukia. Lėktuvas privažiavo privatų terminalą, glūdintį 
kažkur didžiulėje Daleso tarptautinio oro uosto erdvėje, ir sustojo. 

Lengdonas susirinko daiktus, padėkojo pilotams ir iš prabangaus lėktuvo 
salono žengė ant sulankstomų laiptų. Šaltas sausio mėnesio oras dvelkė laisve. 

Alsuok, Robertai, patarė sau, džiaugdamasis atvira erdve. 

Pakilimo taku driekėsi balto rūko marška, ir Lengdonas, leisdamasis ant 
asfalto, pasijuto tarsi žengtų į pelkę. 

— Sveiki! Sveiki! — iš toli prodainiu sušuko balsas britišku akcentu. — 
Profesoriau Lengdonai? 

Lengdonas pakėlė galvą ir pamatė atskubančią vidutinio amžiaus moterį su 
vardine kortele ir segtuvu, linksmai mojančią jam ranka. Iš po stilingos megztos 
kepuraitės veržėsi garbanoti šviesūs plaukai. 

— Sveiki atvykę į Vašingtoną, pone! 

Lengdonas nusišypsojo. 

— Ačiū. 

— Mano vardas Pamė, dirbu keleivių aptarnavimo skyriuje. — Moteris kal- 
bėjo taip žvaliai, kad darėsi beveik nejauku jos klausytis. — Malonėkite eiti su 
Manimi, pone, jūsų automobilis laukia. 

Lengdonas nusekė jai iš paskos skersai pakilimo tako prie privatiems lėk- 
tuvams skirto terminalo, apsupto blizgančių privačių lėktuvų eilės. Turtuolių ir 
garsenybių taksi stotelė. 

— Nenorėčiau jūsų trikdyti, profesoriau, — truputį drovėdamasi ištarė 


moteris, — bet jūs tas pats Robertas Lengdonas, kuris rašo knygas apie simbo- 
lius ir religiją, tiesa? 

Lengdonas sudvejojo, bet paskui linktelėjo galva. 

— Taip ir maniau! — nušvito ji. — Mes knygų klube skaitėme jūsų knygą 
apie Bažnyčią ir šventąjį moteriškumą! Kokį nuostabų skandalą ji sukėlė! Jūs su 
tokiu malonumu įleidote šešką į vištide! 

Lengdonas nusišypsojo. 

— Iš tiesų nesiekiau sukelti skandalo. 

Moteris, regis, pajuto, kad Lengdonas nenusiteikęs kalbėti apie savo darbą. 

— Atsiprašau. Jau įsiplepėjau. Žinau, jus turbūt vargina, kad nuolat esate 
atpažįstamas... bet pats esate dėl to kaltas. — Ji žaismingai mostelėjo, rodydama 
įjo drabužius. — Uniforma jus išduoda. | 

Uniforma? Lengdonas nužvelgė savo aprangą. Jis kaip visada buvo apsiren- 
gęs tamsiai pilku megztiniu aukšta apykakle, angliško tvido švarku, medvilninė- 
mis kelnėmis, apsiavęs minkštos odos batais, panašiais į mokasinus... visad taip 
rengdavosi eidamas į universitetą skaityti paskaitų, dalyvaudamas įvairiuose 
renginiuose ir fotografuodamasis knygų viršeliams. 

Moteris nusijuokė. 

— Tie jūsų megztiniai aukštu kaklu tokie senamadiški. Su kaklaraiščiu at- 
rodytumėte daug elegantiškiau. 

Nė kalbos negali būti, pamanė Lengdonas. Nertis kilpą ant kaklo? 

Kai Lengdonas mokėsi Filipso Ekseterio akademijoje, šešias dienas per 
savaitę privalėjo ryšėti kaklaraištį; nors direktorius mėgo romantišką pasa- 
kojimą apie kaklaskarės kilmę iš šilkinės fascalia, kuria romėnų oratoriai neva 
šildydavę balso stygas, Lengdonas žinojo, kad etimologiškai kaklaskarės pa- 
vadinimas — cravat — kilęs iš negailestingos samdomos gaujos kroatų karių, 
kurie prieš puldami į mūšį apsirišdavo kaklus skepetomis. Dar ir dabar nūdienos 
įstaigų karžygiai, tikėdamiesi sutrikdyti priešus kasdieniuose valdybos posėdžių 
mūšiuose, eidami į darbą pasipuošia šiais senovės karių atributais. 

— Ačiū už patarimą, — susijuokęs atsakė Lengdonas. — Ateityje pagalvo- 
siu apie kaklaraištį. 

Laimei, iš glotnaus „Lincoln“ limuzino, pastatyto netoli terminalo, išlipo 
tarnautoją primenantis vyras tamsiu kostiumu ir iškėlė pirštą. 

— Pone Lengdonai? Aš Čarlzas iš „Beltvėjaus limuzinų bendrovės. — Jis 
atidarė keleivio dureles. — Labas vakaras, pone. Sveiki atvykę į Vašingtoną. 

Lengdonas davė Pamei arbatpinigių, dėkodamas už sutikimą, ir įsiropštė 
į prabangų limuzino saloną. Vairuotojas jam parodė oro temperatūros regu- 
liatorius, vandens butelius ir šiltų keksiukų krepšelį. Vos po kelių sekundžių 


Lengdonas jau lėkė keliu, skirtu tik privatiems klientams. Tai štai kaip gyvena 
turtuoliai. 

Vindsoko plente padidinęs automobilio greitį vairuotojas pasižiūrėjo į ke- 
leivio duomenis ir skubiai paskambino. 

— Čiaiš „Beltvėjaus limuzinų“, — trumpai, kaip tikras profesionalas, prisi- 
statė jis. — Manęs prašė pranešti, kai keleivis nusileis. — Jis patylėjo. — Taip, 
pone. Jūsų svečias ponas Lengdonas jau atvyko, septintą valandą vakaro aš jį 
pristatysiu prie Kapitolijaus rūmų. Nėra už ką, pone. — Ir baigė pokalbį. 

Lengdonas nenorom nusišypsojo. Viskuo pasirūpinta. Piterio Solomono 
smulkmeniškas atidumas buvo vienas iš didžiausių jo privalumų, leidžiantis iš 
pažiūros lengvai naudotis turima didele valdžia. Keletas milijardų dolerių banko 
sąskaitoje, žinoma, irgi ne pro šalį. 

Lengdonas patogiau įsitaisė minkštoje odinėje sėdynėje ir užsimerkė, oro 
uosto triukšmas nutolo. Iki JAV Kapitolijaus pusvalandis kelio, šis laikas jam 
pravers mintims sutelkti. Šiandien viskas įvyko taip greitai, kad Lengdonas tik 
dabar rimčiau susimąstė apie jo laukiantį neįtikimą vakarą. 

Atvykstu gaubiamas paslapties šydo, pamanė Lengdonas, kuriam tokia per- 
spektyva kėlė šypseną. 


Už šešiolikos kilometrų nuo Kapitolijaus vieniša žmogysta nekantraudama ruo- 
šėsi Roberto Lengdono atvykimui. 


2 skyrius 


Tas, kuris save vadino Malachu, prispaudė adatos smaigalį sau prie skustos 
galvos, dūsaudamas iš pasitenkinimo, aštriam įrankiui pervėrus odą. Negalėjo 
apsieiti be tylaus elektrinio prietaiso zyzimo... ir aštraus skausmo, kurį kėlė į odą 
sminganti adata, paliekanti dažų pėdsakus. 

Aš esu šedevras. 

Tatuiruotėmis niekas nesiekia grožio. Jų tikslas — pakeisti. Nuo šventųjų 
nubių žynių du tūkstančiai metų prieš Kristų, nuo tatuiruotų Kibelės garbintojų 
senovės Romoje iki šiuolaikinių maorių moko randų žmonės darėsi tatuiruotes 
kaip savotišką dalinę savo kūno auką, kentė fizinius puošybos keliamus skaus- 
Mus ir tapdavo kitokie. 

Nepaisant griežto Kunigų knygos (19, 28) draudimo, liepiančio „savo odos 


netatuiruoti jokiais ženklais , tatuiruotės milijonams nūdienos žmonių — svei- 
kiemns ir doriems paaugliams, nusivalkiojusiems narkomanams, priemiesčiuose 
gyvenančioms šeimų motinoms — tapo privaloma puošmena. 

Savo odos tatuiravimas prilygo galios deklaracijai, pasauliui adresuotam 
skelbimui: „Aš esu savo kūno šeimininkas.“ Svaigus, permainų skatinamas val- 
džios pojūtis privertė milijonus žmonių pamilti kūno koregavimo procedūras — 
plastinę chirurgiją, įvairius pervėrimus, raumenų formavimą, steroidus... net 
bulimiją ir lyties keitimą. Žmogaus dvasia trokšta tapti savo kūniško lukšto valdove. 

Malacho švytuoklinis laikrodis išmušė vieną kartą, ir žmogus pakėlė galvą. 
Pusė septynių vakaro. Palikęs prietaisus, jis apsiautė nuogą, metro devynias- 
dešimt dviejų centimetrų ūgio kūną japoniško šilko chalatu ir nužingsniavo į 
koridorių. Erdvaus rūmo kambariuose tvyrojo aitrus jo odos dažų ir vaško žva- 
kių, kurių liepsnoje jis sterilizuodavo adatas, aromatas. Aukštas jaunuolis ėjo 
koridoriumi pro neįkainojamus italų senovės dirbinius — Piranezio graviūras, 
Savonarolos krėslą, sidabrinę Bugarinio aliejaus lempelę. 

Eidamas pro aukštą, nuo grindų iki lubų, langą stabtelėjo, gėrėdamasis 
tolumoje plytinčiu klasikiniu vaizdu. Apšviestas JAV Kapitolijaus kupolas tarsi 
iškilnus valdžios simbolis švytėjo tamsiame žiemos danguje. 

Štai kur tai paslėpta, pamanė jis. Paslėpta kažkur ten. 

Mažai kas žino apie jo egzistavimą... Dar mažiau išmano jo stulbinamą galią 
ar suvokia, kaip sumaniai jis paslėptas. Iki šių dienų tai tebėra didžiausia neat- 
skleista šios šalies paslaptis. Saujelė žmonių, kuri žino tiesą, stropiai ją slepia po 
simbolių, legendų ir palyginimų šydu. 

Dabar jie atvėrė duris man, pamanė Malachas. 

Prieš tris savaites paslaptingose apeigose, dalyvaujant įtakingiausiems 
Amerikos žmonėms, Malachas pasiekė trisdešimt trečiąjį, aukščiausią, seniau- 
sios išlikusios pasaulio brolijos laipsnį. Nepaisant jo iškilimo, broliai Malachui 
nieko nepasakė. Ir nepasakys, jis tai žinojo. Viskas vyksta ne taip. Kiekviename 
rate egzistuoja savi ratai, kiekvienoje brolijoje — atskiros brolijos. Net per dau- 
gelį metų Malachui gali nepavykti pelnyti visiško jų pasitikėjimo. 

Laimei, didžiausiai jų paslapčiai išgauti jam nereikalingas jų pasitikėjimas. 

Mano įšventinimas pasiekė tikslą. 

Užlietas energijos antplūdžio nuo minčių apie tai, kas laukia ateityje, jis 
nužingsniavo į vonią. Iš garsiakalbių, įtaisytų visuose namuose, sklido neįprasti 
garsai — kastrato giedama Lux Aeterna iš Verdžio „Rekviem“, buvusio gyvenimo 
priminimas. Malachas paėmė nuotolinio valdymo pultelį ir perjungė griausmingą 
Dies Irae. Tada, lydimas griaudėjančių timpanų ir lygiagrečių kvintų, greitai užli- 
po marmuro laiptais, aplink raumeningas kojas plaikstantis chalato skvernams. 


Bėgant pasigirdo nepatenkintas pilvo gurgimas. Malachas badavo jau dvi 
dienas, gėrė tik vandenį, pagal senovinius būdus ruošdamas kūną. Išaušus tavo 
alkis bus numalšintas, priminė jis sau. Kaip ir skausmas. 

Malachas pagarbiai įžengė į savo miegamąjį-šventovę ir užsirakino duris. 
Priėjęs prie spintos stabtelėjo ir pajuto, kaip jį traukia didžiulis veidrodis auk- 
suotais rėmais. Neįstengdamas atsispirti atsigręžė į savo atspindį. Lėtai, tarsi iš- 
vyniodamas neįkainojamą dovaną, Malachas atskleidė chalatą, apnuogindamas 
kūną. Reginys sukėlė jam pagarbų susižavėjimą. 

Aš esu šedevras. 

Jo stambus kūnas buvo glotnus ir beplaukis. Pirmiausia jis nuleido akis į 
pėdas, ištatuiruotas žvynais ir nagais kaip vanago kojos. Raumeningos blauzdos 
ir šlaunys tatuiruotėmis papuoštos taip, kad priminė raižytas kolonas, šulus — 
kairės kojos puošyba vijosi spirale, dešinės kilo vertikaliomis juostomis. Boazas 
ir Jachinas. Paslėpsniai ir pilvas priminė išpuoštą arką, galingą krūtinę virš jų 
puošė dvigalvis feniksas... abiejų profiliais pasuktų galvų regimas akis atstojo 
Malacho speneliai. Pečius, sprandą, veidą ir plikai skustą galvą dengė įmantrus 
senovinių simbolių ir magiškų ženklų raštas. 

Aš esu meno kūrinys... aš tampu ikona. 

Vienas mirtingasis prieš aštuoniolika valandų matė Malachą nuogą. Žmo- 
gus sušuko iš baimės. 

— Viešpatie, tu tikras demonas! 

— Jei tau taip atrodo, — atsakė Malachas, kaip ir senovės žmonės suvok- 
damas, kad angelai ir demonai yra tapatūs, vienas kitą atstojantys archetipai, to 
paties dalyko poliai: angelą sargą, kovoje įveikiantį tavo priešus, priešai laikys 
demonu griovėju. 
centre, apsuptas karūną primenančios aureolės, švietė blyškios, netatuiruotos 
odos skritulėlis. Ši kruopščiai saugoma švari drobė buvo vienintelis Malachui 
likęs neišpuoštas odos plotas. Šventoji vieta kantriai laukė... šįvakar ji bus užpil- 
dyta. Malachas dar neturėjo to, ko jam reikėjo šedevrui užbaigti, tačiau jis žinojo, 
kad toji akimirka sparčiai artėja. 

Prisipildęs jaudulio nuo savo paties atvaizdo jis juto, kaip auga jėgos. Susi- 
Slautė chalatą ir priėjęs prie lango vėl įsižiūrėjo į priešais plytintį mistinį miestą. 
Tai paslėpta kažkur ten. 

Susikaupęs artėjančiam darbui, Malachas priėjo prie tualetinio stalelio ir 
kruopščiai tepė veidą, galvą bei kaklą maskuojamuoju makiažo pagrindu, kol 
tatuiruočių nebebuvo matyti. Tada apsivilko specialius drabužius ir visa kita, ką 

tenkintas delnu atsargiai persibraukė glotnų pakaušį ir nusišypsojo. 


Jis ten, pamanė. Ir šįvakar vienas žmogus man padės jį surasti. 

Išeidamas iš namų Malachas pasirengė įvykiui, kuris netrukus sukrės JAV Ka- 
pitolijaus rūmus. Didžiulėmis pastangomis jis buvo viską parengęs šiam vakarui. 

Ir štai galiausiai į žaidimą įsitraukė paskutinis pėstininkas. 


3 skyrius 


Robertas Lengdonas įsigilinęs vartė savo užrašus, kai „Lincoln“ limuzinas 
sulėtino greitį. Lengdonas pakėlė akis ir nustebęs apsižvalgė. 

Jau Atminimo tiltas? 

Jis pasidėjo užrašus ir įsižiūrėjo į apačioje plytinčius ramius Potomako 
vandenis. Jų paviršių gaubė tirštas rūkas. Tiksliai pavadinta Rūkų žemuma jam 
visad atrodė keista vieta valstybės sostinei įkurti. Galėdami rinktis visą Naująjį 
pasaulį, tėvai įkūrėjai savo utopinės visuomenės kertinį akmenį nutarė padėti 
tižiuose paupio pelkynuose. 

Lengdonas pažvelgė į kairę, virš Potvynių žiočių, į grakštų apskritą Džefer- 
sono memorialo siluetą — daug kas jį vadino Amerikos Panteonu. Tiesiai prie- 
šais kilo griežtas, asketiškas Linkolno memorialas, kurio stačiakampis pavidalas 
priminė senovės Atėnų Partenoną. Tačiau miesto centrinį objektą, tą pačią smai- 
lę, kurią buvo matęs iš lėktuvo, Lengdonas įžiūrėjo toliau. Jos architektūrinis 
provaizdis buvo daug senesnis už romėnų ar graikų kultūras. 

Amerikos egiptietiškasis obeliskas. 

Tiesiai prieš akis dunksojo Vašingtono paminklo smailės monolitas, švie- 
čiantis danguje tartum didingas laivo stiebas. Žvelgiant iš nepatogios Lengdono 
perspektyvos, šį vakarą obeliskas atrodė tarsi plauktų ore... linguodamas nykaus 
dangaus fone nelyginant audringoje jūroje. Lengdonas ir pats beveik nejuto 
žemės po kojomis. Šis apsilankymas Vašingtone buvo visiškai netikėtas. Rytą 
prabudau tikėdamasis sekmadienį ramiai praleisti namie... o štai dabar esu už kelių 
minučių nuo Kapitolijaus. 

Šį rytą, be penkiolikos penktą, Lengdonas kaip visada panėrė į ramų vande- 
nį, ketindamas dienos pradžiai penkiasdešimt kartų perplaukti tuščią Harvardo 
baseiną. Fizinis Lengdono pasirengimas nebebuvo toks geras kaip tada, kai 
mokėsi koledže ir žaidė Amerikos vandensvydžio rinktinėje, tačiau jis sugebėjo 
išlikti lieknas ir sportiškas: visai neblogai keturiasdešimtmetį peržengusiam vy- 
rui. Vienintelis skirtumas buvo tas, kad dabar palaikyti tokią būklę Lengdonui 
reikėjo daugiau pastangų. 


Apie šeštą grįžęs namo Lengdonas pradėjo rytinį ritualą — rankiniu ma- 
Janėliu sumalė Sumatros kavos pupeles, mėgaudamasis virtuvėje pasklidusiu 
egzotišku aromatu. Tačiau šį rytą pamatė telefono atsakiklyje mirkčiojančią 
raudoną lemputę ir nustebo. Kas galėtų skambinti sekmadienį, šeštą valandą ryto? 
Jis paspaudė mygtuką ir išklausė pranešimą. 

„Labas rytas, profesoriau Lengdonai, labai atsiprašau už tokį ankstyvą 
skambutį.“ Balse buvo aiškiai girdėti dvejonė ir neryškus pietinių valstijų gy- 
ventojo akcentas. „Aš esu Entonis Dželbartas, Piterio Solomono vykdomasis 
padėjėjas. Ponas Solomonas man sakė, kad jūs pratęs anksti keltis... šį rytą jis 
mėgino jus pasiekti, tai labai skubu. Kai gausite šį pranešimą, gal galėtumėte pa- 
skambinti tiesiai Piteriui? Tikriausiai turite jo naują privatų numerį, bet jei ne, 
primenu, kad jis yra 202-329-5746. 

Lengdoną staiga apėmė nerimas dėl seno draugo. Piteris Solomonas buvo 
nepriekaištingų manierų ir mandagus, tikrai ne iš tų, kurie be labai rimtos prie- 
žasties skambina sekmadienį dar neišaušus. 

Lengdonas paliko neišvirtą kavą ir nuskubėjo į kabinetą skambinti. 

Tikiuosi, jam nieko neatsitiko. 

Nuo pat pirmo susitikimo Prinstono universitete Piteris Solomonas tapo jo 
draugu, mokytoju ir, nors buvo tik dvylika metų vyresnis, atstojo tėvą. Mokan- 
tis antrame kurse Lengdonui teko išklausyti vakarinę garsaus jauno istoriko ir 
filantropo paskaitą. Solomonas kalbėjo aistringai ir įdomiai, pateikė stulbinamą 
semiotikos ir archetipų istorijos viziją, įžiebusią Lengdono širdyje aistrą simbo- 
liams, virtusią viso gyvenimo darbu. Tačiau ne Solomono intelektas, o jo švelnio- 
se pilkose akyse švytintis nuolankumas suteikė Lengdonui drąsos parašyti jam 
padėkos laišką. Jaunas antrakursis nė nesvajojo, kad Piteris Solomonas, vienas 
iš turtingiausių ir mįslingiausių jaunų Amerikos intelektualų, jam atsakys. Bet 
Solomonas atsakė. Taip prasidėjo abiem svarbi jų draugystė. 

Piteris Solomonas, garsus mokslininkas, iš kurio romaus elgesio niekad 
neatspėtum jo didingos kilmės, buvo kilęs iš neapsakomai turtingos Solomo- 
nų giminės: jos pavardę buvo galima pamatyti ant daugybės šalies pastatų ir 
universitetų. Solomonų pavardė, kaip Europoje — Rotšildų, nuo seno buvo 
siejama su Amerikos įtakingiausių ir turtingiausių žmonių paslaptimi. Piteris 
dar jaunystėje, mirus tėvui, tapo paveldėtoju ir dabar, sulaukęs penkiasdešimt 
aštuonerių, užėmė ne vieną įtakingą postą. Šiuo metu jis vadovavo Smitsono 
institutui. Lengdonas kartais paerzindavo Piterį, kad jo spindinčioje it grynas 
sidabras karjeroje yra tik viena rūdžių dėmelė, antrarūšio universiteto diplomas: 
Solomonas buvo baigęs Jeilį. | 

Įėjes į kabinetą Lengdonas nustebo pamatęs, kad Piteris jam atsiuntė ir fak- 
sogramą. 


Piteris Solomonas 
SMITSONO INSTITUTAS 
SEKRETORIATAS 


Labas rytas, Robertai, 

man reikia kuo greičiau su tavimi 
pasikalbėti. Būk geras, kai tik galėsi, 
šį rytą paskambink man telefonu 
202-329-5746. 


Piteris 


Lengdonas tuojau pat surinko numerį ir atsisėdo už pagaminto pagal už- 
sakymą ąžuolinio stalo laukdamas, kol sujungs. 

— Piterio Solomono kabinetas, — atsiliepė pažįstamas padėjėjo balsas. — 
Kalba Entonis. Kuo galiu jums padėti? 

— Sveiki, čia Robertas Lengdonas. Jūs man palikote pranešimą... 

— Taip, profesoriau Lengdonai! — Jaunuolio balse buvo girdėti palengvė- 
jimas. — Ačiū, kad taip greit paskambinote. Ponas Solomonas nekantrauja su 
jumis pasikalbėti. Tuoj pranešiu, kad skambinate. Ar galite palaukti? 

— Žinoma. 

Laukdamas, kol Solomonas atsilieps, Lengdonas pažvelgė į Piterio pavardę 
virš Smitsono instituto adreso ir nenoromis šyptelėjo. Dykaduonių Solomonų gi- 
minėje nerasi. Piterio genealoginiame medyje mirgėte mirgėjo turtingų verslinin- 
kų, įtakingų politikų ir daugelio garsių mokslininkų — kai kurie iš jų net buvo 
Londono karališkosios draugijos nariai — vardai. Vienintelė gyva Solomono 
šeimos narė, jaunesnė sesuo Ketrina, veikiausiai bus paveldėjusi mokslininkės 
gabumus, nes šiuo metu buvo viena iš pagrindinių naujos šakos, vadinamosios 
noetikos, veikėjų. 

Aš apie tai nieko neišmanau, pagalvojo Lengdonas, su šypsena prisiminęs, 
kaip Ketrina pernai per pobūvį brolio namuose nesėkmingai mėgino paaiškinti 
jam noetikos mokslą. Lengdonas atidžiai klausėsi, o paskui atsakė: 

— Man tai veikiau panašu į magiją, o ne į mokslą. 

Ketrina žaismingai pamerkė akį. 

— Šie du dalykai artimesni, negu tu manai, Robertai. 

Telefoną vėl paėmė Solomono padėjėjas. 

— Atsiprašau, bet ponas Solomonas dar dalyvauja vaizdo konferencijoje, 
kurią tuoj baigs. Šį rytą pas mus šioks toks sąmyšis. 


— Tai nieko. Man nesunku paskambinti dar kartą. 

— Tiesą sakant, jis manęs paprašė papasakoti jums, kodėljūsų ieškojo — ar 
neprieštarausite? 

— Žinoma, ne. 

Padėjėjas giliai įkvėpė. 

— Jūs tikriausiai žinote, profesoriau, kad kiekvienais metais čia, Vašingto- 
ne, Smitsono instituto valdyba rengia privatų pokylį, kuriame išreiškia padėką 
dosniausiems rėmėjams. Jame dalyvauja daug šalies kultūros elito atstovų. 

Lengdonas žinojo, kad jo paties ne tokia įspūdinga banko sąskaita neleidžia 
vadintis kultūros elito atstovu, bet nejau Solomonas vis tiek ketina jį pakviesti 
į pokylį? 

— Šiemet, kaip įprasta, — toliau kalbėjo padėjėjas, — prieš vakarienę nu- 
matyta kviestinio svečio kalba. Mums pavyko susitarti, kad šiai kalbai gausime 
Nacionalinę statulų sale. 

Geriausia salė visoje Kolumbijos apygardoje, pamanė Lengdonas, prisiminęs 
politikos paskaitą, kitados išklausytą įspūdingoje pusapvalėje patalpoje. Sunku 
būtų pamiršti penkis šimtus sulankstomų kėdžių, sustatytų nepriekaištingu 
pusračiu ir apsuptų trisdešimt aštuonių natūralaus dydžio žmonių skulptūrų 
erdvėje, kadaise buvusioje pirma šalies Atstovų rūmų sale. 

— Problema štai kokia, — kalbėjo jaunuolis. — Mūsų kalbėtoja susirgo ir 
ką tik pranešė negalėsianti dalyvauti, — jis nesmagiai nutilo. — Tai reiškia, jog 
turime žūtbūt surasti, kas ją pakeis. Ponas Solomonas tikisi, kad jūs sutiksite ją 
pavaduoti. 

Lengdonas atsipeikėjo. 

— Aš? — Tojis nesitikėjo. — Neabejoju, kad Piteris ras daug geresnį pa- 
kaitalą. 

— Ponas Solomonas iškart pasirinko jus, profesoriau, jūs be reikalo kukli- 
natės. Instituto svečiai labai apsidžiaugs jus išgirdę, o ponas Solomonas mano, 
kad galėtumėte perskaityti tą pačią paskaitą, kurią skaitėte prieš kelerius metus 
Per televiziją, per skaitymui skirtą programą. Tada jums visai nereikėtų ruoštis. 
Jis sakė, kad kalbėjote apie mūsų valstybės sostinės architektūros simbolius — 
šiam renginiui tai puikiausiai tiktų. 

Lengdonas tuo abejojo. 

— Jei gerai pamenu, ta paskaita veikiau buvo skirta pastato masoniškajai 
istorijai, o ne... 

— Būtent! Jūs juk žinote, kad ponas Solomonas yra masonas, kaip ir dau- 
gelis jo kolegų, kurie dalyvaus pokylyje. Neabejoju, kad jiems bus labai įdomu 
išgirsti jūsų paskaitą šia tema. 


Tenka pripažinti, jog bus nesunku. Lengdonas saugojo visų savo kada nors 
skaitytų paskaitų užrašus. 

— Turbūt galėčiau pagalvoti. Kada numatomas renginys? 

Padėjėjas atsikrenkštė tarsi staiga sumišęs. 

— Na, tiesą sakant, pone, jis šįvakar. 

Lengdonas garsiai nusikvatojo. 

— Šįvakar? 

— Todėl šįryt čia toks sąmyšis. Smitsono institutas atsidūrė labai ne- 
smagioje padėtyje... — padėjėjas prakalbo daug greičiau. — Ponas Solomonas 
pasirengęs jums į Bostoną atsiųsti privatų lėktuvą. Skrydis trunka tik valandą, 
namo grįšite dar prieš vidurnaktį. Jums yra tekę būti Bostono Logano oro uosto 
privačių skrydžių terminale? 

— Taip, — nenoriai prisipažino Lengdonas. Nenuostabu, kad Piteris visada 
pasiekia, ko nori. 

— Puiku! Ar sutinkate atvykti į lėktuvą, tarkime... penktą valandą? 

— Jūs nepaliekate man kito pasirinkimo, tiesa? — šyptelėjo Lengdonas. 

— Tik noriu įvykdyti pono Solomono prašymą, pone. 

Piteris taip veikia visus žmones. Lengdonas ilgokai pasvarstė, tačiau nesu- 
galvojo, kaip išsisukti. 

— Gerai. Pasakykite, kad sutinku. 

— Nuostabu! — šūktelėjo padėjėjas, o jo balse buvo girdėti palengvėjimas. 
Jis padiktavo Lengdonui lėktuvo atpažinimo numerį ir kitą reikalingą informaciją. 

Galiausiai baigęs pokalbį Lengdonas paklausė savęs, ar kas nors yra kada 
nors pasipriešinęs Piteriui Solomonui. 

Grįžęs prie kavos, Lengdonas įbėrė į malūnėlį dar šaukštą pupelių. Šįryt pri- 
reiks šiek tiek daugiau kofeino, pamanė jis. Diena bus ilga. 


4 skyrius 


Jungtinių Valstijų Kapitolijaus pastatas karališkai stūkso rytiniame Tautos 
alėjos gale ant plokščios pakilumos, kurią miestą projektavęs architektas Pjeras 
LAnfanas pavadino „postamentu, laukiančiu paminklo“. Kapitolijaus perimetras 
yra daugiau negu 230 metrų ilgio ir 110 metrų pločio. Bendras vidaus erdvių 
plotas daugiau kaip 65 tūkstančiai kvadratinių metrų, jame stulbinamai daug 
kambarių — net 541. Neoklasicizmo stiliaus projektu tyčia siekiama pakartoti 
senovės Romos didybę — romėnų idealai įkvėpė Amerikos įkūrėjus, kurie rengė 
naujosios respublikos įstatymus ir puoselėjo kultūrą. 


Naujas turistų, įeinančių į Kapitolijaus pastatą, patikrinimo punktas įreng- 
tas neseniai užbaigto požeminio lankytojų centro gilumoje, po didingu stiklo 
švieslangiu, įrėminančiu Kapitolijaus kupolą. Neseniai pradėjęs dirbti apsaugi- 
Vyras buvo plikai nusiskutęs galvą, prieš įeidamas į pastatą jis pastoviniavo ves- 
tibiulyje, norėdamas baigti kalbėti telefonu. Ant dešinės jo rankos buvo įtvaras, 
eidamas žmogus šlubčiojo. Jis buvo apsivilkęs nudrengtą karišką paltą; drabužis 
ir skusta galva paskatino Nunjesą spėti, jog tai kariškis. Buvę JAV ginkluotųjų 
pajėgų kariai dažnai lankydavosi Vašingtone. 

— Labas vakaras, pone, — pasisveikino Nunjesas, laikydamasis saugumo 
protokolo nurodymų užmegzti žodinį kontaktą su visais lankytojais vyrais, kurie 
ateina vieni. 

— Sveiki, — atsakė lankytojas, apžvelgęs beveik tuščią punktą. — Šįvakar 


ramu. 

— Nacionalinės futbolo lygos atkrintamosios rungtynės, — atsakė Nun- 
jesas. — Šiandien visi žiūri, kaip žaidžia „Redskins“. — Jis ir pats būtų mielai 
žiūrėjęs, bet dirbo dar tik mėnesį ir šįkart jam nepasisekė. — Sudėkite visus 


metalinius daiktus į padėklą. 

Lankytojas sveikąja ranka ėmė raustis po ilgo palto kišenes, o Nunjesas ati- 
džiai jį stebėjo. Instinktyvi žmogiška užuojauta skatino atsižvelgti į sužeistus ar 
neįgalius žmones, tačiau Nunjesas buvo išmokytas įveikti instinktus. 

Nunjesas palaukė, kol lankytojas iškraustys iš kišenių įprastus daiktus — 
monetas, raktus, porą mobiliųjų telefonų. 

— Išnarinta? — paklausė apžiūrinėdamas sužeistą lankytojo ranką, iš pa- 
žiūros aptvarstytą keliais storais „Ace“ tvarsčiais. 

Plikagalvis linktelėjo. 

— Paslydau ant ledo. Prieš savaitę. Iki šiol velniškai skauda. 

— Užjaučiu. Prašom praeiti. 

Lankytojas šlubčiodamas perėjo metalo detektorių, kuris protestuojamai 
suzvimbė. 

Lankytojas suraukė kaktą. 

— To ir bijojau. Po tvarsčiais yra žiedas. Pirštas labai sutino, nepavyko nu- 
mauti, todėl gydytojai uždėjo tvarsčius ant viršaus. 

— Nieko tokio, — atsiliepė Nunjesas. — Patikrinsiu rankiniu detektorium. 

Nunjesas perbraukė metalo detektoriaus lazdele sutvarstytą lankytojo 
ranką. Kaip ir tikėjosi, metalo aptiko vienoje vietoje — ant sužeisto bevardžio 
piršto. Nunjesas neskubėdamas tikrino metalo detektoriumi kiekvieną įtvaro ir 
žiedo colį. Žinojo, kad viršininkas veikiausiai stebi jį per kamerą pastato saugu- 


mo centre — Nunjesas nenorėjo prarasti šio darbo. Visada geriau apsidrausti. Jis 
atsargiai kyštelėjo detektorių po įtvaru. 

Lankytojas iš skausmo susiraukė. 

— Atsiprašau. 

— Nieko, — atsakė vyras. — Šiais laikais atsargumo nebūna per daug. 

— Taijau tikrai. 

Nunjesui vyras patiko. Keista, tačiau tai jo darbe buvo labai svarbu. Žmo- 
giškieji instinktai buvo patikimiausia Amerikos gynyba nuo terorizmo. Seniai 
įrodyta, kad žmogaus intuicija patikimiau už visus pasaulio elektronikos prietai- 
sus įspėja apie pavojų; „baimės dovana“ — taip ji pavadinta viename iš saugumo 
darbo vadovų. 

Šį kartą Nunjeso instinktai nepajuto jokios baimės. Stovėdamas taip arti 
lankytojo pastebėjo tik vieną keistybę — šis tvirtos išvaizdos vyrukas, atrodo, 
bus išsitepęs veidą kažkokiu savaiminio įdegio kremu ar maskuojamuoju makia- 
žo pagrindu. Na ir kas? Niekas nenori žiemą atrodyti išblyškęs. 

— Viskas gerai, — pasakė Nunjesas, baigęs tikrinti ir padėdamas lazdelę. 

— Ačiū. — Vyras pradėjo rinkti daiktus nuo padėklo. 

Kol jis tai darė, Nunjesas pastebėjo, kad abu jo pirštai, kyšantys iš įtvaro, 
ištatuiruoti: ant smiliaus galiuko nupiešta karūna, ant nykščio — žvaigždė. At- 
rodo, šiais laikais visi turi tatuiruočių, pamanė Nunjesas, nors jam pasirodė, kad 
tatuiruoti pirštų galiukus turbūt gana skausminga. 

— Ar neskaudėjo? 

Vyras dirstelėjo į savo pirštų galiukus ir susijuokė. 

— Mažiau, negu buvo galima tikėtis. 

— Jums gerai, — atsakė Nunjesas. — Man labai skaudėjo. Būdamas naujo- 
kų stovykloje, išsipiešiau ant nugaros undinę. 

— Undinę? — plikagalvis sukikeno. 

— Aha, — droviai patvirtino apsaugininkas. — Kokių tik klaidų jaunystėje 
nepridarai. 

— Tikrai, — atsakė plikagalvis. — Aš irgi jaunystėje padariau didelę klaidą. 
Dabar ją matau kiekvieną rytą prabudęs. 

Abu nusijuokė, ir lankytojas nuėjo. 


Vaikų žaidimas, pamanė Malachas eidamas pro Nunjesą ir eskalatoriumi kilda- 
mas Kapitolijaus pastato link. Įeiti vidun pasirodė lengviau negu tikėjosi. Susi- 
kūprinęs ir prisirišęs butaforinį pilvą, Malachas užmaskavo tikrąjį kūno sudėji- 
mą, o maskuojamasis kremas, kuriuo išsitepė veidą ir rankas, paslėpė visą kūną 


dengiančias tatuiruotes. Tačiau genialiausias išradimas buvo įtvaras, pridengęs 
galingą objektą, kurį Malachui reikėjo įnešti į pastatą. 
Dovana vieninteliam žemėje žmogui, kuris man gali padėti gauti tai, ko ieškau. 


5 skyrius 


Didžiausias Ir pažangiausiomis technologijomis aprūpintas pasaulio muzie- 
jus sykiu yra ir viena iš geriausiai saugomų pasaulio paslapčių. Jame daugiau 
eksponatų negu Ermitaže, Vatikano muziejuje ir Niujorko Metropoliteno muzie- 
juje... kartu sudėjus. Ir vis dėlto, nepaisant tokios didingos kolekcijos, paprasti 
žmonės beveik niekada nepatenka už akylai saugomų jo sienų. 

Muziejus, kurio adresas — Silver Hilo plentas, 4210, visai netoli nuo Va- 
šingtono, yra didžiulis zigzago pavidalo pastatas, sudarytas iš penkių tarp savęs 
sujungtų sekcijų, kurių kiekviena plotu pranoksta futbolo aikštę. Melsvu metalu 
padailinta išorė leidžia tik spėti, kokios keistybės slypi viduje — penkiasdešimt 
penkių tūkstančių kvadratinių metrų ploto ateivių pasaulis, kuriame yra ir „mir- 
ties zona", ir „drėgnoji sekcija“, ir beveik dvidešimt kilometrų lentynų ekspona- 
tams saugoti. 

Šį vakarą mokslininkė Ketrina Solomon, baltu „Volvo“ privažiuodama prie 
pagrindinių pastato patikrinimo vartų, juto nerimą. 

Apsaugininkas nusišypsojo. 

— Nežiūrite futbolo, ponia Solomon? — Jis sumažino prieš „Redskins“ at- 
krintamąsias rungtynes transliuojamo šou garsą. 

Ketrina prisivertusi išspaudė šypseną. 

— Sekmadienio vakaras. 

— Ak taip. Jūsų susitikimas. 

— Arjis jau atvyko? — neramiai paklausė ji. 

Apsaugininkas pažvelgė į dokumentus. 

— Registracijos knygoje nematau. 

— Aš atvykau anksčiau. — Ketrina draugiškai pamojavo ir nuvažiavo vin- 
giuotu keliuku į savo įprastą vietą mažos dviaukštės automobilių stovėjimo aikš- 
telės pirmame aukšte. Pradėjusi rinkti iš mašinos daiktus, skubomis nužvelgė 
save galinio vaizdo veidrodėlyje — veikiau iš įpročio, negu tuštybės skatinama. 

Ketrinai Solomon pasisekė paveldėti atsparią protėvių iš Viduržemio jūros 
apylinkių veido spalvą, todėl net sulaukus penkiasdešimties jos oda buvo rusva 
ir glotni. Ji beveik nenaudojo kosmetikos, o vešlius juodus plaukus nešiojo pa- 


laidus, nesivargindama įmantriai šukuoti. Kaip ir vyresnis brolis Piteris, turėjo 
pilkas akis, buvo aristokratiškai liekna ir elegantiška. 

Judu galima palaikyti dvyniais, dažnai sakydavo žmonės. 

Jų tėvas mirė nuo vėžio, kai Ketrinai buvo tik septyneri, ji jo beveik ne- 
prisiminė. Brolis, aštuoneriais metais vyresnis už Ketriną, tėvui mirus buvo tik 
penkiolikos ir turėjo virsti Solomonų šeimos patriarchu daug anksčiau, negu 
kas nors būtų galėjęs manyti. Tačiau, kaip ir galėjai tikėtis, Piteris ėmėsi naujo 
vaidmens oriai ir ištvermingai, pateisindamas šeimos pavardę. Dar ir dabar jis 
globojo Ketriną, tarsi jiedu tebebūtų vaikai. 

Nepaisant reguliarių brolio raginimų ir nejaučiamo gerbėjų stygiaus, Ket- 
rina taip ir neištekėjo. Susiejo gyvenimą su mokslu, darbas jai suteikė daugiau 
pasitenkinimo ir jaudulio, negu buvo galima tikėtis iš bet kurio vyro. Ketrina 
nieko nesigailėjo. 

Jos pasirinkta mokslo šaka — noetika — buvo beveik niekam nežinoma, 
kai ji pati pirmąkart apie ją išgirdo, bet pastaraisiais metais šis mokslas atvėrė 
kelerias naujas duris į žmogaus psichikos galių supratimą. 

Tiesiog neįsivaizduojama, kokių nepanaudotų išteklių mes turime. 

Parašiusi dvi knygas apie noetiką Ketrina jau iškilo į šios miglotos mokslo 
šakos viršūnes, tačiau dabar, paskelbus jos naujausius atradimus, noetika gali 
tapti pagrindine pokalbių tema visame pasaulyje. 

Bet šį vakarą mokslas jai mažiausiai rūpėjo. Dieną gavo labai baugių žinių apie 
brolį. Niekaip netikiu, kad tai tiesa. Visą popietę negalėjo galvoti apie nieką kitą. 

Į priekinį automobilio stiklą pradėjo barbenti smulkus lietutis, ir Ketrina 
skubiai susirinko viską, ko reikės viduje. Jau ketino lipti iš automobilio, tik stai- 
ga suskambo mobilusis telefonas. 

Ji pažiūrėjo, kas skambina, ir giliai įkvėpė. 

Tada užkišo už ausies plaukų sruogą ir patogiau atsisėdo, pasirengusi kalbėti. 


Už šešių mylių Malachas ėjo Jungtinių Valstijų Kapitolijaus pastato koridoriais, 
prispaudęs prie ausies telefoną. Kantriai laukė, kol atsilieps. 

Galiausiai išgirdo moters balsą. 

— Klausau? 

— Mums reikia susitikti dar kartą, — pasakė Malachas. 

Stojo ilga tyla. 

— Ar viskas gerai? 

— Turiu naujos informacijos, — atsakė Malachas. 

— Pasakykite. 


Malachas giliai įkvėpė. 

— Tai, kas, pasak jūsų brolio, paslėpta Kolumbijos apygardoje... 

— Taip? 

— Tai galima surasti. 

Ketrina Solomon, atrodo, nustėro. 

— Norite pasakyti, jog tai iš tiesų egzistuoja? 

Malachas pats sau tyliai nusišypsojo. 

— Kartais legenda išlieka kelis šimtus metų... ir tai atsitinka ne be pagrindo. 


6 skyrius 


— Ar Negalite privažiuoti arčiau? — Robertą Lengdoną staiga apėmė neri- 
mas pamačius, kad vairuotojas sustojo Pirmojoje gatvėje, už gero puskilometrio 
nuo Kapitolijaus. 

— Deja, ne, — atsakė vairuotojas. — Vidaus saugumo nurodymai. Prie 
istorinės reikšmės objektų automobilius statyti draudžiama. Atsiprašau, pone. 

Lengdonas pažiūrėjo į laikrodį ir apstulbo pamatęs, kad jau be dešimt sep- 
tynios. Važiuojant juos užlaikė kelio darbai Tautos alėjoje, o paskaita turi prasi- 
dėti po dešimties minučių. 

— Oras bjūra, — pasakė vairuotojas, iššokęs iš limuzino ir atidarydamas 
Lengdonui dureles. — Verčiau paskubėkit. — Lengdonas įkišo ranką į kišenę, 
norėdamas išsitraukti piniginę ir duoti arbatpinigių, bet vairuotojas sumojavo 
rankomis. — Užsakovas jau pridėjo labai dosnią sumą. 

Tipiškas Piterio elgesys, pamanė Lengdonas rinkdamas savo daiktus. 

— Gerai, ačiū už kelionę. 

Kai Lengdonas pasiekė dailiomis arkomis papuoštą vestibiulį, iš kurio buvo 
galima nusileisti prie naujo „požeminio“ lankytojų įėjimo, jau pradėjo kristi pir- 
mieji lietaus lašai. 

Kapitolijaus lankytojų centras buvo brangiai kainavęs ir daug diskusijų 
sukėlęs projektas. Kalbama, kad šis požeminis miestas, kone prilygstantis Dis- 
nėjaus pasauliui, driekiasi didesniame negu keturiasdešimt šešių tūkstančių 
kvadratinių metrų plote, pilname įvairių eksponatų, restoranų ir renginių salių. 

Lengdonas seniai norėjo jį apžiūrėti, nors ir nesitikėjo, kad teks taip toli 
eiti. Lietus, rodėsi, netrukus prapliups ne juokais, tad jis pasileido bėgti, mokasi- 
nų padais slysčiodamas ant šlapio cemento. Rengiausi ruošdamasis paskaitai, o ne 
beveik keturių šimtų metrų bėgimui per lietų! 


Apačią pasiekė uždusęs ir suplukęs. Lengdonas pastūmė sukamąsias duris 
ir minutėlę stabtelėjo vestibiulyje, norėdamas atgauti kvapą ir nusipurtyti lie- 
taus lašus. Tai darydamas pakėlė akis ir apsidairė po neseniai atidarytą erdvę. 

Na, gerai, sutinku, iš tiesų įspūdinga. 

Kapitolijaus lankytojų centras buvo visai ne toks, kokio jis tikėjosi. Žinoda- 
mas, kad jis įrengtas po žeme, Lengdonas įeidamas truputį būgštavo. Vaikystėje 
po nelaimingo atsitikimo visą naktį pratūnojęs giliame požemio šulinyje, Leng- 
donas nuo to laiko beveik liguistai bijojo uždarų erdvių. Tačiau ši požemio erdvė 
kažkodėl atrodė... atvira. Šviesi. Erdvi. 

Plačios lubos buvo iš stiklo su įtaisytais apšvietimo šaltiniais, kurių blausus 
švytėjimas paryškino perlamutro spalvų interjerą. 

Įprastą dieną Lengdonas čia būtų praleidęs mažiausiai valandą, gėrėdama- 
sis architektūra, bet dabar, likus penkioms minutėms iki paskaitos pradžios, jis 
nunarino galvą ir pasileido bėgti per pagrindinį vestibiulį prie patikrinimo punk- 
to ir eskalatorių. Atsipalaiduok, paliepė sau. Piteris žino, kad tu jau čia. Paskaita 
be tavęs neprasidės. 

Patikrinimo punkte jaunas apsaugininkas ispanas užkalbino Lengdoną, kai 
šis iškraustė kišenes ir nusisegė retro stiliaus laikrodį. 

— Peliukas Mikis? — nusišypsojęs paklausė apsaugininkas. 

Lengdonas, pratęs prie tokių pastabų, linktelėjo. Kolekcinis laikrodis su 
Peliuko Mikio atvaizdu buvo jo tėvų dovana devintojo gimtadienio proga. 

— Nešioju jį, kad nepamirščiau, jog nereikia skubėti ir žiūrėti į gyvenimą 
pernelyg rimtai. 

— Nepasakyčiau, kad jums gerai sektųsi, — vėl nusišypsojęs atsakė apsau- 
gininkas. — Atrodo, ne juokais skubate. 

Lengdonas atsakė šypsena ir padėjo krepšį peršviesti. 

— Kaip patekti į Statulų salę? 

Apsaugininkas mostelėjo eskalatorių pusėn. 

— Pamatysite užrašus. 

— Ačiū. — Lengdonas griebė krepšį nuo konvejerio ir nuskubėjo. 

Kildamas eskalatoriumi Lengdonas giliai įkvėpė ir pamėgino surikiuoti 
mintis. Pro lietaus lašais nusėtą stiklinį stogą žvelgė į viršuje kylantį kalną, pri- 
menantį apšviestą Kapitolijaus kupolą. Stulbinamas pastatas. Aukštai ant stogo, 
iškilusi beveik šimtą metrų virš žemės, į miglotą tamsą nelyginant sergėjanti 
dvasia žvelgė Laisvės statula. Lengdonas prisiminė ironišką faktą, kad darbi- 
ninkai, gabalais užkėlę ant postamento šešių metrų aukščio bronzinę skulptūrą, 
buvo vergai — ši Kapitolijaus paslaptis labai retai minima mokyklų istorijos 
programose. 


Tiesą sakant, visas šis pastatas yra tikras keisčiausių artefaktų lobynas — 
kaip antai „pražūtingoji vonia, kaltinama pagreitinusi viceprezidento Henrio 
Vilsono mirtį nuo plaučių uždegimo, laiptai su neišnykstančia kraujo dėme, ant 
kurios suklupo nepaaiškinamai daug lankytojų, ir sandariai uždaryta rūsio pa- 
talpa, kurioje darbininkai 1930 m. atrado generolui Džonui Aleksandrui Loganui 
priklausiusio seniai padvėsusio žirgo iškamšą. 

Tačiau ilgiausiai ištvėrė legendos apie šiame pastate besivaidenančias 
trylika skirtingų šmėklų. Dažnai pasakojama apie miesto architekto Pjero 
L'/Anfano dvasią, kurią žmonės matė klaidžiojančią koridoriais, ieškančią, kas 
po dviejų šimtų metų pagaliau sumokės jo sąskaitas. Statybininko, nukritusio 
nuo Kapitolijaus kupolo, vaiduoklį matė slankiojantį koridoriais nešiną įrankių 
dėže. Ir, žinoma, pats garsiausias vaiduoklis, daugelį kartų matytas Kapitolijaus 
rūsyje — juodos katės šmėkla, peliaujanti baugiuose siauruose požemio korido- 
rėliuose ir sandėliukuose. 

Lengdonas nulipo nuo eskalatoriaus ir vėl pažvelgė į laikrodį. Trys minutės. 
Jis nuskubėjo plačiu koridoriumi paskui ženklus, rodančius Statulų salės kryptį, 
mintyse kartodamasis įžanginius paskaitos sakinius. Lengdonui teko pripažin- 
ti, kad Piterio padėjėjas neklydo: ši paskaitos tema puikiausiai tiks renginiui, 
vykstančiam Vašingtone, Kolumbijos apygardoje, ir vadovaujamam garsaus ma- 
sono. 

Niekam ne paslaptis, kad Kolumbijos apygardos istorija glaudžiai susijusi 
su masonais. Pavyzdžiui, šio pastato kertinį akmenį padėjo pats Džordžas Va- 
šingtonas pagal visas masonų apeigų taisykles. Miestą sukūrė ir suprojektavo 
masonų meistrai — Džordžas Vašingtonas, Benas Franklinas ir Pjeras LAnfanas: 
skvarbaus proto žmonės, išpuošę naująją sostinę masonų simboliais, masonų 
architektūra ir meno kūriniais. 

Be abejo, žmonės šiuose simboliuose įžvelgia beprotiškiausių idėjų. 

Daug sąmokslo teorijos šalininkų tvirtina, kad masonai įkūrėjai visame 
Vašingtone paliko svarbių paslapčių ir simbolinių pranešimų, paslėptų miesto 
gatvių planuose. Lengdonas niekad tuo netikėjo. Informacija apie masonus taip 
dažnai būdavo netiksli, kad net išsilavinusių Harvardo studentų samprata apie 
broliją atrodė stebėtinai iškreipta. 

Pernai į Lengdono auditoriją įbėgo paklaikęs pirmakursis, nešinas dokumen- 
tu, išsispausdintu iš interneto. Tai buvo Kolumbijos apygardos gatvių planas su 
išryškintomis kai kuriomis gatvėmis, kad šios sudarytų įvairius pavidalus: šėtoniš- 
kas pentagramas, masonų kompasą ir kampainį, Bafometo galvą, — neva įrody- 
mus, kad masonai, projektavę Vašingtoną, buvo sudarę juodą, mistinį sąmokslą. 

— Įdomu, — pripažino Lengdonas, — bet nelabai įtikinama. Nubrėžus 


žemėlapyje pakankamai daug susikertančių linijų, jose galima atrasti įvairiausių 
pavidalų. 

— Bet tai negali būti atsitiktinumas! — pareiškė vaikinas. 

Lengdonas kantriai parodė studentui, kad lygiai tokius pat pavidalus gali- 
ma įžvelgti ir Detroito gatvių plane. 

Vaikinas atrodė baisiai nusivylęs. 

— Nenusimink, — padrąsino Lengdonas. — Vašingtonas iš tiesų turi ne- 
įtikimų paslapčių... tik šiame gatvių plane jų nėra. 

Jaunuolis pagyvėjo. 

— Paslapčių? Kokių? 

— Kiekvieną pavasarį aš skaitau kursą apie okultinius simbolius. Daug kal- 
bu apie Vašingtoną. Užsirašykite į šį kursą. | 

— Okultinius simbolius! — pirmakursis vėl susijaudino. — Vadinasi, Ko- 
lumbijos apygardoje iš tiesų yra šėtoniškų simbolių! 

Lengdonas nusišypsojo. 

— Deja, žodis „okultinis“, kuris jums kelia tokias asociacijas su šėtono gar- 
binimu, iš tiesų reiškia „slaptas“ arba „paslėptas“. Religinės priespaudos laikais 
žinias, prieštaraujančias vyraujančiai doktrinai, teko slėpti, versti „okultinėmis“, 
o Bažnyčia, kuriai tai kėlė pavojų, pasmerkė visas „okultines“ žinias — tokia 
nuostata išliko iki šiol. 

— Aa, — vaikinas vėl nuliūdo. 

Vis dėlto tą patį pavasarį Lengdonas pastebėjo pirmakursį sėdintį pirmoje 
eilėje, penkiems šimtams studentų susirinkus senoje Harvardo Sanderso amfi- 
teatrinėje auditorijoje su girgždančiais mediniais suolais. 

— Visiems labas rytas! — nuo erdvios platformos sušuko Lengdonas. Jis 
įjungė projektorių, ir jam už nugaros išryškėjo vaizdas. — Kol susėsite, atsakyki- 
te į klausimą — kiek iš jūsų atpažįsta šį pastatą? 

— Jungtinių Valstijų Kapitolijus! — vienbalsiai sušuko dešimtys jaunuo- 
lių. — Vašingtonas, Kolumbijos apygarda! 

— Taip. Šį kupolą laiko daugiau negu keturi tūkstančiai tonų geležies atramų. 
XIX a. šeštajame dešimtmetyje niekas neprilygo šiam architektūros stebuklui. 

— Nerealu! — šūktelėjo kažkas. 

Lengdonas pakėlė akis į dangų, svajodamas, kad kas nors pagaliau uždraus- 
tų šį žodį. 

— Na, gerai, kas iš jūsų esate buvę Vašingtone? 

Pakilo keletas rankų. 

— Tiek nedaug? — Lengdonas apsimetė nustebęs. — O kas iš jūsų esate 
buvę Romoje, Paryžiuje, Madride arba Londone? 


Beveik visi auditorijoje sėdintys studentai pakėlė rankas. 

Kaip visada. Vienas iš būtinų Amerikos koledžo auklėtinių gyvenimo etapų 
buvo vasara, praleista keliaujant su Eurorail bilietu, prieš susikaupiant darbui ir 
negailestingai gyvenimo tikrovei. 

— Atrodo, Europoje jūsų lankėsi daug daugiau negu savo šalies sostinėje. 
Kaip manote, kodėl? 

— Europoje nedraudžia parduoti alkoholio žmonėms, neturintiems dvi- 
dešimt vienerių metų! — pasigirdo balsas iš galinio suolo. 

Lengdonas nusišypsojo. 

— O čia šis draudimas jus labai varžo? 

Visi nusijuokė. 

Buvo pirma paskaitų diena, studentai ilgiau negu įprastai sėdosi į savo 
vietas, muistėsi, girgždino medinius suolus. Lengdonas mėgo skaityti paskaitas 
šioje auditorijoje, nes visad galėdavo nustatyti studentų susidomėjimą vien pa- 
siklausęs, ar labai jie muistosi suoluose. 

— Jei kalbėsime rimtai, — tarė Lengdonas, — Vašingtone rasime įspūdin- 
giausių pasaulio architektūros, meno ir simbolizmo pavyzdžių. Kam keliauti už 
vandenyno, dar neaplankius savo sostinės? 

— Senovė labiau veža, — kažkas pasakė. 

— Kai sakote „senovė“, — patikslino Lengdonas, — tikriausiai turite gal- 
voje pilis, laidojimo rūsius, šventyklas ir panašius dalykus? 

Studentai vieningai palinksėjo galvomis. 

— Aišku. Na, ojei pasakyčiau jums, kad visa tai yra Vašingtone? Pilys, lai- 
dojimo rūsiai, piramidės, šventyklos — viskas. 

Girgždesys pritilo. 

— Bičiuliai, — prakalbo Lengdonas tylesniu balsu ir žengė į platformos 
priekį, — šioje paskaitoje sužinosite, kad mūsų šalyje knibždėte knibžda paslap- 
čių ir slaptosios istorijos faktų. O patys įdomiausi dalykai, lygiai kaip Europoje, 
paslėpti visų akivaizdoje. 

Medinių suolų girgždėjimo nebebuvo girdėti. 

Pakliuvot. 

Lengdonas prigesino šviesas ir perjungė kitą vaizdą. 

— Kas man pasakys, ką čia daro Džordžas Vašingtonas? 

Tai buvo gerai žinoma freska, vaizduojanti Džordžą Vašingtoną, iškilmin- 
gais masonų apdarais stovintį priešais keistą įtaisą — didžiulį medinį trikojį su 
Pritaisyta keliamųjų lynų sistema, ant kurios kabo stambus juodas akmuo. Ap- 
link stovi grupė puošniai apsirengusių žmonių. 

— Kelia šitą akmenį? — pasiūlė versiją vienas studentas. 


Lengdonas nieko neatsakė, laukė, kol studentai patys susipras. 

— Tiesą sakant, — įsiterpė kitas studentas, — man atrodo, kad Vašingto- 
nas deda akmenį. Jis vilki masono drabužius. Esu matęs paveikslus, vaizduojan- 
čius, kaip masonai deda kertinius akmenis. Šioje ceremonijoje visada naudoja- 
mas toks trikojis pirmajam akmeniui padėti. 

— Puiku, — pagyrė Lengdonas. — Freskoje vaizduojama, kaip mūsų šalies 
Įkūrėjas, pasinaudodamas trikoju ir skriemuliu, 1793 m. rugsėjo 18 dieną tarp 
penkiolikos minučių po vienuoliktos ir pusės pirmos deda kertinį Kapitolijaus 
akmenį. — Lengdonas nutilo ir apžvelgė auditoriją. — Ar kas nors gali man pa- 
sakyti, kuo svarbi ši data ir laikas? 

Tyla. 

— Ojei pasakyčiau jums, kad būtent šį laiką pasirinko trys garsiausi ma- 
sonai — Džordžas Vašingtonas, Bendžaminas Franklinas ir Pjeras LAnfanas, 
pagrindinis Vašingtono architektas? 

Ir vėl tyla. 

— Paprasta: kertinis akmuo padėtas tą dieną ir tuo metu dar ir todėl, kad 
būtent tada sėkmei palanki Drakono galva buvo Mergelės ženkle. 

Studentai keistai susižvalgė. 

— Pala, — ištarė vienas. — Bet... juk tai astrologija? 

— Visiškai teisingai. Tiesa, kitokia, negu ją matome šiandien. 

Pakilo viena ranka. 

— Taijūs norite pasakyti, kad Amerikos įkūrėjai tikėjo astrologija? 

Lengdonas susijuokė. 

— Ir dar kaip. Ką atsakytumėte, jei aš jums praneščiau, kad Vašingtono 
miesto architektūroje yra daugiau astrologinių ženklų negu bet kuriame kitame 
pasaulio mieste — Zodiako ratų, žvaigždėlapių, tiksliai astrologiškai nustatytą 
dieną ir valandą padėtų kertinių akmenų? Daugiau kaip pusė mūsų Konstituci- 
jos kūrėjų buvo masonai, kurie tvirtai tikėjo, kad žvaigždės susijusios su žmonių 
likimais, ir kurdami naują pasaulį atidžiai stebėjo dangaus kūnų padėtį. 

— Bet kam rūpi, kad Kapitolijaus kertinis akmuo padėtas Drakono galvai 
esant Mergelės ženkle? Ar tai negali būti paprastas sutapimas? 

— Įspūdingas sutapimas, turint omeny, kad visų trijų statinių, kurie suda- 
ro Federacinį trikampį — Kapitolijaus, Baltųjų rūmų ir Vašingtono paminklo — 
pamatai pakloti skirtingu laiku, bet kiekvieną kartą kertinį akmenį rūpestingai 
taikyta padėti lygiai tokiomis pačiomis astrologinėmis sąlygomis. 

Studentų auditorija sužiuro į Lengdoną plačiai išplėstomis akimis. Kelios 
galvos palinko, studentai suskato užsirašinėti. 

Gale pakilo ranka. 

— Kodėl jie taip darė? 


Lengdonas susijuokė. 

— Norint atsakyti į šį klausimą, reikia išnagrinėti tiek medžiagos, kad 
jos pakaks visam semestrui. Jei jums tai įdomu, užsirašykite į mano kursą apie 
misticizmą. Bet aš, atvirai sakant, nemanau, kad jūs, vaikinai, esate emociškai 
subrendę išgirsti atsakymą. 

— Ką? — sušuko jaunuolis, kėlęs ranką. — O jūs pamėginkit! 

Lengdonas apsimetė svarstąs, tačiau netrukus erzindamas papurtė galvą. 

— Deja, niekaip negaliu. Tarp jūsų yra pirmakursių. Bijau, kad neišsikraus- 
tytumėte iš proto. 

— Papasakokit! — sušuko visi drauge. 

Lengdonas gūžtelėjo pečiais. 

— Gal verčiau įstokite į masonų broliją arba „Rytinės žvaigždės sąjungą, 
tada viską sužinosite iš pirmų lūpų. 

— Mes negalime įstoti, — užginčijo vaikinas. — Masonai — visiškai slapta 
draugija! 

— Visiškai slapta? Iš tiesų? — Lengdonas prisiminė stambų žiedą su ma- 
sonų simboliais, kurį jo draugas Piteris Solomonas išdidžiai nešiojo ant dešinės 
rankos. — Tai kodėl tada masonai nešioja aiškiai atpažįstamus masoniškus 
žiedus, kaklaraiščių segtukus ar sąsagas? Kodėl masonų pastatai paženklinti 
visiems matomais ženklais? Kodėl jų susirinkimų vieta ir laikas skelbiami laik- 
raščiuose? — Lengdonas nusišypsojo, pamatęs suglumusius veidus. — Bičiuliai, 
masonai anaiptol nėra slapta draugija... tai draugija, turinti paslapčių. 

— Tai tas pat, — kažkas sumurmėjo. 

— Argi? — paklausė Lengdonas. — Ar pasakytumėte, kad bendrovė Coca 
Cola — slapta draugija? 

— Žinoma, ne, — atsakė studentas. 

— Na, gerai, o kas būtų, jei pasibelstumėte į bendrovės centrinę būstinę ir 
paprašytumėte klasikinės kokakolos recepto? 

— Niekas jo neduotų. 

— Žinoma. Jei norite sužinoti labiausiai saugomą Coca Cola bendrovės pa- 
slaptį, turėsite joje įsidarbinti, dirbti daug metų, įrodyti, kad esate verti pasitikė- 
jimo, galiausiai iškilti, tapti vienu iš bendrovės vadovų, ir tada galbūt paslaptis 
jums bus patikėta. Tačiau turėsite prisiekti ją saugoti. 

— Tai jūs norite pasakyti, kad laisvieji mūrininkai — savotiška bendrovė? 

— Tik ta prasme, kad jie laikosi griežtos hierarchijos ir labai saugo paslaptis. 

— Mano dėdė masonas, — prabilo mergina. — Ir teta labai dėl to pyksta, 
nes jis nieko jai apie tai nepasakoja. Ji sako, kad masonystė — tai lyg kokia keista 
religija. 

— Dažnai pasitaikantis nesusipratimas. 


— Tai ne religija? 

— Pasvarstykime, — pasiūlė Lengdonas. — Kas išjūsų esate lanke profeso- 
riaus Viterspūno lyginamosios religijotyros kursą? 

Pakilo kelios rankos. 

— Gerai. Tai pasakykite, kokių trijų prielaidų reikia, kad ideologija galėtų 
būti laikoma religija? 

— UTA, — atsakė viena studentė. — Užtikrinti, Tikėti, Atversti. 

— Teisingai, — patvirtino Lengdonas. — Religija užtikrina žmonėms iš- 
ganymą; religijoje tikima tiksliai apibrėžta teologija; religija atverčia netikinčiuo- 
sius. — Jis trumpam nutilo. — Tačiau kalbant apie masonus netinka nė vienas 
iš trijų požymių. Masonai niekam nežada išganymo, jie neturi konkrečios teolo- 
gijos ir nesistengia nieko atversti. Tiesą sakant, masonų ložėse išvis draudžiama 
diskutuoti apie religiją. 

— Tai... masonai priešiški religijai? 

— Anaiptol. Viena iš būtinų sąlygų, norint tapti masonu, yra žmogaus 
privalomas tikėjimas aukštesne jėga. Masonų dvasingumas nuo institucinės 
religijos skiriasi tuo, kad masonai nevadina šios aukštesnės jėgos konkrečiu 
vardu ir nesistengia jos apibrėžti. Užuot kalbėję apie konkrečias teologines bū- 
tybes, tokias kaip Dievas, Alachas, Buda ar Jėzus, masonai vartoja bendresnes 
sąvokas — Aukščiausia Būtybė arba Didysis Visatos Architektas. Todėl skirtingų 
tikėjimų masonai gali tarpusavyje sutarti. 

— Skamba nelabai suprantamai, — ištarė kažkas. 

— O gal netikėtai tolerantiškai? — pasiteiravo Lengdonas. — Šiais laikais, 
kai skirtingų kultūrų atstovai žudo vieni kitus kovodami, kas geriau apibrėžia 
Dievą, galėtume pasidžiaugti masoniška tolerancijos ir atvirumo tradicija. — 
Lengdonas ėmė žingsniuoti išilgai pakylos. — Be to, masonu gali tapti bet kurios 
rasės, odos spalvos ir įsitikinimų žmogus; tai dvasinė brolija, kurioje išvis nėra 
diskriminacijos. 

— Nėra diskriminacijos? — Universiteto Moterų centro narė pakilo iš savo 
vietos. — Ar daug yra moterų, kurioms leista tapti masonėmis, profesoriau Leng- 
donai? 

Lengdonas iškėlė rankas delnais į priekį, rodydamas, jog pasiduoda. 

— Teisinga pastaba. Tradiciškai laisvųjų mūrininkų organizacija kilo iš Eu- 
ropos mūrininkų gildijų, todėl tai vyrų organizacija. Prieš kelis šimtus metų, kai 
kas net sako, kad apie 1703 m., buvo įkurta moterims skirta atšaka, vadinama 
„Rytine žvaigžde“. Jai priklauso per milijoną narių. 

— Nesvarbu, — atkirto mergina. — Masonai — tai galinga organizacija, 
nepriimanti moterų. 

Lengdonas abejojo, ar masonus vis dar galima vadinti galinga organizacija, 


ir neketino veltis į šią diskusiją: mūsų laikais požiūriai į masonus be galo įvairūs, 

radedant niekam nieko blogo nedarančių senių, mėgstančių rengtis iškilmių 
drabužiais, klubu ir baigiant įsitikinimu, kad tai pogrindinė galingųjų grupė, lai- 
kanti rankose pasaulio valdžią. Tiesa, be abejo, yra kažkur per vidurį. 

— Profesoriau Lengdonai, — kreipėsi į jį garbanotas jaunuolis iš paskuti- 
nės eilės, — bet jei masonai nėra slapta draugija, ne bendrovė ir ne religija, tai 
kas gi jie tokie? 

— Na, jei paklaustumėte masono, jis jums atsakytų taip: masonystė — tai 
alegorijomis pridengta ir simboliais iliustruota moralės sistema. 

— Mano akimis, tai švelniau pasakyti žodžiai „nenormali sekta“. 

— Sakote, nenormali? 

— Tai jau tikrai! — Vaikinas atsistojo. — Girdėjau, ką jie išdarinėja tuose 
savo slaptuose pastatuose! Keisčiausios ceremonijos žvakių šviesoje, karstai, 
kilpos, vynas, geriamas iš kaukolių. Na, ar tai normalu! 

Lengdonas apžvelgė auditoriją. 

— Ar kitiems tai irgi atrodo nenormalu? 

— Taip! — choru atsakė studentai. 

Lengdonas apsimetė giliai atsidusęs. 

— Labai gaila. Jei jums tokie dalykai atrodo nenormalūs, tai suprantu, kad 
į mano sektą nieku gyvu nenorėsite įstoti. 

Auditorijoje įsiviešpatavo tyla. Studentė iš Moterų centro jausdamasi ne- 
patogiai paklausė: 

— Ojūs priklausote sektai? 

Lengdonas linktelėjo galva ir sąmokslininko šnibždesiu atsakė: 

— Niekam nepasakokite, bet pagonių saulės dievo Ra dienomis aš klūpau 
senovinės kankinimų priemonės papėdėje ir valgau apeiginius kūno bei kraujo 
simbolius. 

Studentai atrodė pasibaisėję. 

Lengdonas gūžtelėjo pečiais. 

— Jei kas nors iš jūsų norėtumėte prie manęs prisidėti, prašom sekmadienį 
ateiti į Harvardo koplyčią, atsiklaupti priešais Nukryžiuotąjį ir priimti Šventąją 
Komuniją. 

Auditorijoje tebetvyrojo tyla. 

Lengdonas mirktelėjo. 

— Atverkite širdis, bičiuliai. Mes visi bijome to, ko nesuprantame. 


Kapitolijaus koridoriais nuaidėjo laikrodžio dūžiai. 
Septynios. 


Robertas Lengdonas ne juokais bėgo. Tai bent įspūdingai išeisiu į sceną. Bėg- 
damas jungiamuoju koridoriumi jis pastebėjo Nacionalinės statulų salės duris ir 
patraukė tiesiai prie jų. 

Prisiartinęs prie durų sulėtino žingsnį, apsimetė nerūpestingu ir kelis kar- 
tus giliai įkvėpė oro. Susisagstė švarką, kilstelėjo smakrą ir pasuko už kampo 
kaip tik sulig paskutiniuoju laikrodžio dūžiu. 

Spektaklis prasideda. 

Įžengęs į Nacionalinę statulų salę, profesorius Lengdonas pakėlė akis ir 
draugiškai nusišypsojo. Po mirksnio šypsena dingo. Jis sustojo kaip įbestas. 

Įvyko baisi klaida. 


7 skyrius 


Ketrina Solomon po šaltu lietumi nuskubėjo per automobilių stovėjimo 
aikštelę, gailėdamasi, kad neužsimetė ko nors ant džinsų ir kašmyro megztu- 
ko. Artėjant prie pastato pagrindinio įėjimo, milžiniški oro gryninimo aparatai 
gaudė vis garsiau. Ji jų beveik negirdėjo, nes ausyse tebeskambėjo ką tik baigtas 
telefono pokalbis. 

Tai, kas, pasak jūsų brolio, paslėpta Kolumbijos apygardoje... tai galima surasti. 

Ketrinai atrodė, kad tuo patikėti beveik neįmanoma. Jai su skambinusiuoju 
dar reikia labai daug ką aptarti: susitarė tai padaryti šįvakar, kiek vėliau. 

Pasiekusi pagrindines duris ji pajautė tokį patį jaudulį, kokį jausdavo kas 
kartą įeidama į didžiulį pastatą. Niekas nežino, kokia čia vieta. 

Užrašas ant durų skelbė: 


SMITSONO MUZIEJAUS SAUGYKLOS 


Smitsono institutas Tautos alėjoje turėjo daugiau negu tuziną erdvių mu- 
ziejų, bet jo rinkiniai buvo tokie gausūs, kad eksponuoti buvo galima ne daugiau 
kaip du procentus eksponatų iškart. Kitus devyniasdešimt aštuonis procentus 
rinkinių reikėjo kur nors saugoti. „Kur nors“ reiškė čia. 

Nenuostabu, kad šiame pastate stulbinamai daug įvairių artefaktų: mil- 
žiniškų Budos statulų, ranka rašytų kodeksų, užnuodytų strėlių iš Naujosios 
Gvinėjos, brangakmeniais inkrustuotų peilių, iš banginio ūsų pintas kajakas. Ne 
mažiau fantastiški buvo pastate saugomi gamtos lobiai — pleziozaurų griaučiai, 


neįkainojama meteoritų kolekcija, milžiniškas kalmaras, net dramblių kaukolių 
rinkinys, kurį iš Afrikos safario parsivežė Tedas Ruzveltas. 

Tačiau ne dėl šių eksponatų Smitsono instituto sekretorius Piteris Solomo- 
nas prieš trejus metus atsivedė seserį į SMS. Jis norėjo, kad čia ji ne apžiūrinėtų 
mokslo stebuklus, o juos kurtų. Būtent tai ir darė Ketrina. 

Pačiose pastato gelmėse, tolimiausios atšakos tamsybėse, glaudėsi maža 
mokslinė laboratorija, panašios į kurią nebuvo visame pasaulyje. Atradimai, ku- 
riuos Ketrina neseniai padarė noetikos moksle, turėjo įtaką visoms sritims — nuo 
fizikos iki istorijos, nuo filosofijos iki religijos. Netrukus viskas pasikeis, pamanė ji. 

Ketrinai įėjus į vestibiulį, prie stalo sėdintis apsaugininkas skubiai paslėpė 
radijo imtuvą ir išsitraukė iš ausų ausines. 

— Ponia Solomon! — Jis plačiai nusišypsojo. 

— „Redskins“? 

Jis kaltai nuraudo. 

— Tuoj prasidės žaidimas. 

Ji nusišypsojo. 

— Aš niekam nesakysiu. 

Priėjo prie metalo detektoriaus ir ištuštino kišenes. Nusimaudama nuo 
riešo ploną auksinį Kartjė laikrodį, pajuto įprastą liūdesio dilgtelėjimą. Laikrodį 
Ketrinai dovanojo motina aštuonioliktojo gimtadienio proga. Praėjo jau beveik 
dešimt metų nuo tos dienos, kai motina mirė smurtine mirtimi... užgeso ant 
Ketrinos rankų. 

— Nagi, ponia Solomon? — juokaudamas sušnibždėjo apsaugininkas. — 
Ar kada nors kam pasakysite, ką jūs ten veikiate? 

Ji pakėlė akis. 

— Kada nors pasakysiu, Kailai. Ne šiandien. 

— Nagi, — neatlyžo jis. — Slapta laboratorija... slaptame muziejuje? Tik- 
riausiai darote kokius nors labai kietus darbelius. 

Tu nė neįsivaizduoji, kokius kietus, pamanė Ketrina susirinkdama daiktus. Ir 
iš tiesų mokslas, kuriuo užsiėmė Ketrina, buvo toks pažangus, kad jau nė nebe- 
panėšėjo į mokslą. 


8 skyrius 


Robertas Lengdonas sustingo Nacionalinės statulų salės tarpduryje ir ap- 
žvelgė prieš akis atsivėrusį stulbinamą reginį. Patalpa atrodė lygiai taip pat, kaip 


jis ją prisiminė — taisyklingas pusratis, panašus į graikų amfiteatrą. Grakščias 
smiltainio ir venecijietiško tinko sienas su arkomis skaldė spalvoto marmuro 
kolonos Kararos marmuro kapiteliais, tarp kurių stovėjo nacijos statulų kolek- 
cija — trisdešimt aštuonios natūralaus dydžio garsiausių amerikiečių statulos, 
pusračiu išrikiuotos didžiuliame plote ant juodo ir balto marmuro plytelių grindų. 

Lygiai tą patį Lengdonas prisiminė iš anksčiau, kai buvo čia atvykęs klau- 
syti paskaitos. 

Išskyrus viena. 

Šį vakarą salė buvo tuščia. 

Nei kėdžių. Nei klausytojų. Nei Piterio Solomono. Tik saujelė turistų, be 
tikslo slankiojančių aplink, nė nepastebėjusių didingo Lengdono pasirodymo. 
Gal Piteris kalbėjo apie Rotondą? Jis įsižiūrėjo į pietinio koridoriaus gale esančią 
Rotondą ir pamatė, kad ten irgi slampinėja turistai. 

Laikrodžio dūžių aidas išsisklaidė ore. Dabar Lengdonas jau tikrai pavėlavo. 

Jis nuskubėjo atgal į vestibiulį ir susirado gidą. 

— Atleiskite, norėjau paklausti apie Smitsono instituto šio vakaro paskai- 
tą. Kurji vyks? 

Gidas sudvejojo. 

— Negalėčiau atsakyti, pone. Kada ji turi prasidėti? 

— Dabar! 

Vyriškis papurtė galvą. 

— Negirdėjau apie jokį Smitsono instituto renginį šį vakarą — bent jau čia. 

Suglumęs Lengdonas beveik bėgte grįžo į salės vidurį, atidžiai dairydamasis 
aplink. Gal Solomonas sumanė taip pajuokauti? Lengdonas niekaip neįstengė to 
įsivaizduoti. Jis išsitraukė iš kišenės mobilųjį telefoną, šį rytą gautą faksogramą 
ir surinko Piterio numerį. 

Telefonas milžiniškame pastate ne iš karto susijungė. Galiausiai pasigirdo 
signalas. 

Balsas pažįstamu pietietišku akcentu atsiliepė: 

— Piterio Solomono kabinetas, kalba Entonis. Klausau jūsų? 

— Entoni! — su palengvėjimu ištarė Lengdonas. — Kaip gerai, kad jūs dar 
čia. Kalba Robertas Lengdonas. Atrodo, įvyko kažkokia painiava dėl paskaitos. 
Aš stoviu Statulų salėje, bet čia daugiau nieko nėra. Gal paskaitą perkėlė į kitą 
patalpą? 

— Nieko negirdėjau, pone. Tuoj pažiūrėsiu, — padėjėjas trumpam nuti- 
lo. — Ar jūs kalbėjote su pačiu ponu Solomonu? 

Lengdonas nieko nebesuprato. 

— Ne, aš susitariau su jumis, Entoni! Šiandien rytą! 


— Taip, aš prisimenu. — Ragelyje stojo tyla. — Pasielgėte nelabai apdairiai, 
ką, profesoriau? 

Lengdonas sukluso ir įsitempė. 

— Prašau? 

— Na, jūs pats pagalvokite... — kalbėjo žmogus. — Gavote faksogramą, 
kurioje jūsų prašo paskambinti tam tikru numeriu — jūs paskambinate. Pasi- 
kalbate su visiškai nepažįstamu žmogumi, kuris jums prisistato kaip Piterio 
Solomono padėjėjas. Paskui savo noru sėdate į privatų lėktuvą, skrendate į Va- 
šingtoną, lipate į laukiantį automobilį. Ar ne? 

Lengdonas pajuto, kaip kūnu nubėgo šiurpuliai. 

— Kasjūs toks, po velnių? Kur Piteris? 

— Deja, Piteris Solomonas nė neįtaria, kad jūs šį vakarą esate Vašingto- 
ne. — Iš vyriškio balso dingo pietietiškas akcentas, jis virto sodriu, melodingu 
šnabždesiu. — Jūs, profesoriau Lengdonai, čia atvykote todėl, kad jus išsikvie- 


čiau aš. 


9 skyrius 


Statulų salėje Robertas Lengdonas tvirčiau prispaudė prie ausies mobilųjį 
telefoną ir ėmė nervingai vaikščioti nedideliu ratu. 

— Kas, po velnių, jūs toks? 

Jam atsakė ramus šilkinis šnabždesys: 

— Neišsigąskite, profesoriau Lengdonai. Jus čia pakvietė ne be reikalo. 

— Pakvietė? — Lengdonas pasijuto tarsi narve įkalintas gyvūnas. — Ver- 
čiau sakykite — pagrobė! 

— Kažin, — žmogaus balsas buvo keistai ramus. — Jei būčiau norėjęs jums 
padaryti ką nors bloga, dabar gulėtumėte negyvas limuzine. — Jis neilgai pa- 
tylėjo, leisdamas pašnekovui įsigilinti į išgirstus žodžius. — Užtikrinu jus, mano 
ketinimai kuo doriausi. Norėčiau jus kai kur pakviesti. 

Ačiū, ne. Po kelerių praėjusių metų nuotykių Europoje nenoromis išgarsė- 
Jęs Lengdonas it magnetas traukė įvairiausius pakvaišėlius, bet šis jau peržengė 
labai rimtą ribą. 

— Klausykite, aš nežinau, kokia čia velniava vyksta, bet dabar baigsiu po- 
kalbį... 

— Tai neišmintinga, — atsakė žmogus. — Ir taip turite labai maža šansų, 
Jei norite išgelbėti Piterio Solomono sielą. 


Lengdonas staiga giliai įkvėpė. 

— Ką jūs pasakėte? 

— Neabejoju, kad jūs mane girdėjote. 

Pašnekovui ištarus Piterio vardą, Lengdonui sustingo gyslose kraujas. 

— Ką jūs žinote apie Piterį? 

— Šiuo metu žinau visas, absoliučiai visas jo paslaptis. Ponas Solomonas 
svečiuojasi pas mane, o aš moku būti labai įsakmus šeimininkas. 

To negali būti. 

— Piterio pas jus nėra. 

— Aš atsiliepiau jo privačiu mobiliuoju telefonu. Tai turėtų priversti jus 
susimąstyti. 

— Aš skambinu policijai. 

— Tovisai nereikia, — atsakė žmogus. — Pareigūnai netrukus prie jūsų prieis. 

Ką paisto šitas pamišėlis? Lengdonas prakalbo griežtesniu balsu: 

— Jei Piteris pas jus, tuojau pat paduokite jam telefoną. 

— Neįmanoma. Ponas Solomonas šiuo metu gana nepatogioje vietoje. — 
Žmogus patylėjo. — Jis Arafe. 

— Kur? — Lengdonas pajuto taip stipriai gniaužiąs telefoną, kad nutirpo 
pirštai. 

— Arafe. Arba Hamistagane. Žodžiu, toje vietoje, kurią Dantė aprašė tuoj 
po to, kai sukūrė legendinį „Pragarą . 

Žmogaus pateikiamos religinės ir literatūrinės užuominos patvirtino 
Lengdono spėjimą, kad kalbasi su pamišėliu. Antroji knyga. Lengdonas ją puikiai 
žinojo: nebūtum radęs nė vieno Filipso Ekseterio akademijos absolvento, kuris 
nebūtų skaitęs Dantės. 

— Norite pasakyti, kad Piteris Solomonas yra... skaistykloje? 

— Jūs, krikščionys, vartojate tokį šiurkštų žodį... tačiau taip, ponas Solo- 
monas iš tiesų yra tarpe. 

Žmogaus žodžiai sustingo Lengdono ausyse. 

— Tai jūs sakote, kad Piteris... nebegyvas? 

— Ne, ne visai. 

— Ne visai?! — suriko Lengdonas, o jo balsas šaižiai nuaidėjo salėje. Į jį 
atsigręžė turistų šeima. Lengdonas nusisuko ir prakalbo tyliau. — Kai žmogus 
miršta, dažniausiai būna aišku, ar jis visai miręs, ar ne! 

— Jūs mane stebinate, profesoriau. Tikėjausi, kad geriau suprasite gyveni- 
mo ir mirties paslaptis. Pasaulis tarp iš tiesų egzistuoja — ir šiame pasaulyje da- 
bar kybo Piteris Solomonas. Jis gali arba sugrįžti į šį pasaulį, arba pereiti į kitą... 
tai priklauso nuo to, kaip jūs tuojau pat pasielgsite. 


Lengdonas pasistengė suprasti, ką išgirdęs. 

— Kojūs iš manęs norite? 

— Paprasto dalyko. Jums pavyko priartėti prie kai ko iš gilios senovės. Šį 
vakarą pasidalysite tuo su manimi. 

— Visiškai nenumanau, apie ką jūs kalbate. 

— Ne? Apsimetate, kad nesuprantate jums patikėtų senovės paslapčių? 

Lengdonas atspėjo, apie ką šis kalba, ir jam staiga pasidarė sunku ant šir- 
dies. Senovės paslaptys. Jis niekam nė žodžiu neprasitarė apie tai, ką prieš kele- 
rius metus teko patirti Paryžiuje, bet Gralio fanatikai atidžiai sekė žiniasklaidos 
pranešimus; kai kurie iš jų sujungė atskirus faktus ir buvo įsitikinę, kad Lengdo- 
nas turi slaptos informacijos apie Šventąjį Gralį — gal net žino, kur šis yra. 

— Klausykite, — tarė Lengdonas, — jei jūs kalbate apie Šventąjį Gralį, tai 
galiu jus užtikrinti, kad žinau ne daugiau, negu... 

— Neniekinkite mano proto, pone Lengdonai, — griežtai nutraukė jį vyriš- 
kis. — Man visai nerūpi tokie niekai kaip Šventasis Gralis ar pasigailėtini žmoni- 
jos ginčai, kieno istorijos versija teisingesnė. Manęs nedomina besikartojantys 
ginčai apie tikėjimo semantiką. Į šiuos klausimus atsakyti padės tik mirtis. 

Šiurkštūs žodžiai Lengdoną sutrikdė. 

— Tai ko, po velnių, jūs norite? 

Žmogus kelias sekundes tylėjo. 

— Kaip jums veikiausiai žinoma, šiame mieste egzistuoja senovinis įėjimas. 

Senovinis įėjimas? 

— Ir šįvakar jūs, profesoriau, man atrakinsite jo vartus. Turėtumėte di- 
džiuotis, kad kreipiausi į jus — tokio kvietimo sulaukiama tik kartą gyvenime. 
Jūs esate vienintelis išrinktasis. 

Ojūs esate visiškas beprotis. 

— Labai gaila, tačiau pasirinkote ne tą žmogų, — atsakė Lengdonas. — Aš 
nieko nežinau apie jokius senovinius įėjimus. 

— Jūs nesupratote, profesoriau. Jus pasirinkau ne aš... jus pasirinko Piteris 
Solomonas. 

— Ką? — vos girdimu šnabždesiu atsakė Lengdonas. 

— Ponas Solomonas man pasakė, kaip rasti įėjimą, ir prisipažino, kad at- 
rakinti jo vartus gali vienintelis žmogus. Sakė, jog tas žmogus — tai jūs. 

— Jei Piteris taip pasakė, tai jis klydo... arba melavo. 

— Nemanau. Jis prisipažino tai būdamas labai pažeidžiamas, ir aš būčiau 
linkes juo tikėti. 

Lengdonas pajuto, kaip jį užliejo pyktis. 

— Įspėju jus, jei padarėte Piteriui kokią nors... 


— Tokiems dalykams jau gerokai per vėlu, — linksmu balsu atsakė žmogus. — 
Iš Piterio Solomono jau gavau tai, ko man reikėjo. Tačiau jo paties labui siūlau, kad 
ir jūs parūpintumėte man tai, ko noriu iš jūsų. Laikas nepaprastai svarbus... jums 
abiem. Siūlyčiau surasti įėjimą ir atrakinti jo vartus. Piteris parodys kelią. 

Piteris? 

— Jūs lyg sakėte, kad Piteris „skaistykloje“? 

— Kaip viršuje, taip ir apačioje, — atsakė žmogus. 

Lengdonas pajuto, kaip šiurpuliai pasidarė lediniai. Šis keistas atsakymas 
buvo senovinis hermetikų posakis, skelbiantis tikėjimą fiziniais ryšiais, siejan- 
čiais dangų ir žemę. Kaip viršuje, taip ir apačioje. Lengdonas apžvelgė milžinišką 
salę, stebėdamasis, kaip staiga šįvakar viskas susipainiojo. 

— Klausykit, aš tikrai nežinau, kaip rasti senovinį įėjimą. Skambinu policijai. 

— Nejau jums tikrai vis dar neaišku, ką? Kodėl pasirinko jus? 

— Ne, — atsakė Lengdonas. 

— Tuoj paaiškės, — susijuokė balsas. — Labai greit. 

Ryšys nutrūko. 

Kelias siaubingas akimirkas Lengdonas stovėjo it sustingęs, stengdamasis 
suvokti, kas ką tik nutiko. 

Staiga tolumoje išgirdo netikėtą garsą. 

Jis sklido iš Rotondos. 

Kažkas garsiai klykė. 

Robertas Lengdonas ne kartą gyvenime buvo įėjęs į Kapitolijaus Roton- 
dą, bet įbėgti jam dar nebuvo tekę. Įlėkdamas pro šiaurinį įėjimą jis pastebėjo 
turistų grupę, susibūrusią salės viduryje. Klykė mažas berniukas, tėvai mėgino 
jį nuraminti. Kiti būriavosi aplink, o keli apsaugininkai kaip įmanydami stengėsi 
palaikyti tvarką. 

— Jis ištraukė ją iš įtvaro, — karštligiškai ištarė kažkas, — ir tiesiog numetė 


Priartėjęs Lengdonas pagaliau pamatė, dėl ko kilo šis sąmyšis. Teisybė, 
objektas, gulintis ant Kapitolijaus grindų, buvo keistokas, tačiau vargu ar dėl jo 
vertėjo taip klykti. 

Daiktų, panašių į dabar gulintį ant grindų, Lengdonui buvo tekę matyti ne 
kartą. Harvardo menų fakultete jų buvo per akis — natūros dydžio plastikinių 


modelių, kuriais naudodamiesi skulptoriai ir dailininkai mokosi vaizduoti sudė- 
tingiausią žmogaus kūno dalį: daugelio nuostabai, tai buvo ne veidas, bet rankos 
plaštaka. Kažkas Rotondoje paliko žmogaus plaštakos modelį? 

Plaštakų modelių pirštai turėjo lanksčius sąnarius, leidžiančius menininkui 
suteikti rankai kokią nori padėtį — antrakursiai studentai dažniausiai ją staty- 
davo nukreipę aukštyn ištiestą didįjį pirštą. O šis modelis buvo padėtas taip, kad 
į lubas rodė jo nykštys ir smilius. 

Tačiau priėjęs arčiau Lengdonas pastebėjo, kad plaštakos modelis ne toks, 
kaip kiti. Jo plastikinis paviršius nebuvo lygus ir glotnus. Buvo matyti, kad ranka 
nusėta dėmėmis, šiek tiek raukšlėta — ji atrodė beveik... 

Beveik kaip tikra. 

Lengdonas staiga sustojo. 

Tik dabar jis pamatė kraują. Dieve mano! 

Nukirstas riešas, atrodo, buvo pasmeigtas ant įkalto į stovelį medinio stry- 
po, kad geriau stovėtų. Lengdoną užliejo šleikštulio banga. Jis žingtelėjo arčiau, 
neįstengdamas atgauti kvapo, ir pamatė, kad smiliaus bei nykščio galiukus puo- 
šia mažytės tatuiruotės. Tačiau ne jos patraukė Lengdono dėmesį. Jo žvilgsnis 
iškart nukrypo į pažįstamą auksinį žiedą ant bevardžio piršto. 

Negali būti. 

Lengdonas atšlijo. Galva ėmė suktis supratus, kad jis žiūri į nukirstą Piterio 
Solomono rankos plaštaką. 

Kodėl Piteris neatsako? stebėjosi Ketrina Solomon, baigdama skambinti mo- 
biliuoju telefonu. Kur jis? 

Trejus metus Piteris Solomonas pirmas atvykdavo į jų susitikimus, ren- 
giamus kas savaitę sekmadieniais, septintą valandą vakaro. Tai buvo privatus 
šeimos ritualas, būdas išlaikyti ryšius prieš prasidedant naujai darbo savaitei, o 
Piteriui — proga sužinoti naujienas apie Ketrinos darbą laboratorijoje. 

Jis niekada nevėluoja, pamanė ji, ir jis visada atsiliepia telefonu. Dar blo- 
giau — Ketrina nebuvo apsisprendusi, ką pasakys, kai jis galiausiai atvyks. Kaip 
išvis pradėti jį klausinėti apie tai, ką šiandien sužinojau? 

Jos batų padai ritmingai kaukšėjo cementuotu koridoriumi, tarsi stuburas 
jungiančiu visas SMS. Koridorius, pramintas „gatve“, jungė penkias erdvias 
muziejaus saugyklas. Dvylikos metrų aukštyje oranžiniai ventiliacijos sistemos 


vamzdžiai pulsavo pastato širdies ritmu — jais cirkuliavo šimtai kubinių metrų 
filtrais išvalyto oro. 

Šiaip pastato alsavimo garsai nuramindavo Ketriną, einančią beveik puski- 
lometrį iki savo laboratorijos. Tačiau šį vakarą pulsavimas ją erzino. Tai, ką šian- 
dien sužinojo apie savo brolį, būtų bet kam sukėlę nerimą, o kadangi Piteris buvo 
vienintelis pasaulyje gyvas likęs Ketrinos šeimos narys, jai buvo ypač nesmagu 
galvoti, kad jis nuo jos ką nors slepia. 

Ligi šiol, kiek jai žinoma, jis yra nuslėpęs nuo jos tik vieną dalyką... nuosta- 
bų dalyką, įkurdintą šio koridoriaus gale. Prieš trejus metus brolis vedė Ketriną 
koridoriumi ir pasakojo jai apie SMS, išdidžiai rodydamas įdomiausius pastate 
laikomus objektus — Marso meteoritą ALH-84001, vado Sėdinčio Buliaus ranka 
rašytą piktografinį dienoraštį, rinkinį vašku užlietų indų su pavyzdžiais, priklau- 
siusiais Čarlzui Darvinui. 

Jiedviem einant pro sunkias duris su mažyčiu langeliu Ketrina pastebėjo, 
kas yra už durų, ir aiktelėjo. 

— Dievulėliau, kas gi tai? 

Brolis susijuokė, tačiau nesulėtino žingsnių. 

— Trečioji sekcija. Vadiname ją Drėgnąja sekcija. Nelabai įprastas vaizdas, ką? 

Sakyčiau, net baugus. Ketrina nuskubėjo jam iš paskos. Šis pastatas atrodė 
tarsi kita planeta. 

— Iš tikrųjų noriu tau parodyti Penktąją sekciją, — kalbėjo brolis, vesda- 
mas ją koridoriumi, kuris, rodėsi, niekada nesibaigs. — Tai naujausias mūsų 
statinys. Jos paskirtis — saugoti eksponatus, esančius Nacionalinio gamtos is- 
torijos muziejaus pirmame aukšte. Kolekciją numatoma čia perkelti po penkerių 
metų, o tai reiškia, kad Penktoji sekcija šiuo metu tuščia. 

Ketrina apsidairė. 

— Tuščia? Tai kodėl mes atėjome jos apžiūrėti? 

Pilkose brolio akyse žybtelėjo pažįstamos šelmiškos kibirkštėlės. 

— Pamaniau, kad jei niekas šiomis patalpomis nesinaudoja, jos galėtų pra- 
versti tau. 

— Man? 

— Žinoma. Pamaniau, kad tau bus ne pro šalį speciali laboratorija — joje 
galėsi atlikti eksperimentus, kurių teoriją šitiek metų tobulini. 

Ketrina apstulbusi įsistebeilijo į brolį. 

— Bet, Piteri, tie eksperimentai ir yra teoriniai! Jų atlikti beveik neįmanoma. 

— Nėra nieko neįmanomo, Ketrina, o šis pastatas puikiausiai tau tinka. 
SMS — tai ne šiaip sau lobių sandėlis: čia įrengtos pažangiausios pasaulyje 
mokslo laboratorijos. Mes nuolatos tiriame eksponatus iš kolekcijų geriausiomis 


technologijomis, kokias tik galima įsigyti už pinigus. Čia galėsi naudotis visa 
įranga, kurios tau prireiks. 

— Piteri, bet technologijos, kurių reikia tiems eksperimentams, yra... 

— Jau čia. — Jis plačiai nusišypsojo. — Laboratorija įrengta. 

Ketrina vos įstengė ištarti žodį. 

— Tu... tu įrengei man laboratoriją? 

— Toks mano darbas. Smitsono institutas įkurtas skatinti mokslo pa- 
zangai. Aš, kaip jo sekretorius, turiu rimtai žvelgti į šį reikalavimą. Manau, tavo 
pasiūlyti eksperimentai turi galimybių nukelti mokslą į dar neištirtas teritori- 
jas. — Piteris stabtelėjo ir atidžiai pažvelgė jai į akis. — Net jei nebūtum mano 
sesuo, jausčiau pareigą padėti šiems tyrimams. Tavo idėjos talentingos. Pasaulis 
nusipelno pamatyti, kur jos nuves. 

— Piteri, bet aš juk negaliu... 

— Gerai, nusiramink... pinigai mano, o Penktąja sekcija kol kas niekas ne- 
sinaudoja. Kai baigsi eksperimentus, galėsi išsikraustyti. Be to, Penktoji sekcija 
turi keletą ypatumų, dėl kurių labai tiks tavo darbui. | 

Ketrina nė neįsivaizdavo, kodėl didžiulė tuščia pastato sekcija turėtų tikti 
jos tyrimams, tačiau suprato, jog netrukus pati viską pamatys. Jie kaip tik priėjo 
plieno duris, ant kurių ryškiomis raidėmis buvo užrašyta: 


5 SEKCIJA 


Brolis įkišo kortelę į plyšį, sušvito elektroninė klaviatūra. Jis pakėlė pirštą, 
ketindamas surinkti įėjimo kodą, bet stabtelėjo ir pakėlė antakius taip pat iš- 
daigiškai kaip vaikystėje. 

— Tu tikrai pasirengusi? 

Ji linktelėjo. Mano brolis negali be spektaklio. 

— Pasitrauk. — Piteris paspaudė klavišus. 

Plieno durys garsiai sušnypštė ir atsivėrė. 

Kitapus slenksčio buvo tik juoda tamsa... žiojinti tuštuma. Iš patalpos gel- 
mių tarsi atsklido dusli aimana. Ketrina pajuto, kaip iš vidaus pūstelėjo šalto oro 
gūsis. Jausmas toks, tarsi naktį žiūrėtum į Didįjį kanjoną. 

— Įsivaizduok tuščią oro linijų angarą, laukiantį, kol į jį pristatys „Airbus“ 
lėktuvų partiją, — pasakė brolis, — ir suprasi, kas čia. 

Ketrina pajuto, kaip nenoromis žingtelėjo atgal. 

— Sekcija pernelyg didelė, kad ją būtų galima apšildyti, bet tavo laborato- 
rija — apšiltinta patalpa šlakbetonio sienomis, apytikriai kubo pavidalo, įrengta 
tolimiausiame sekcijos kampe, kad būtų kaip įmanoma labiau nuo visko atskirta. 


Ketrina pamėgino ją įsivaizduoti. Dėžė dėžėje. Išplėtusi akis stengėsi ką nors 
įžvelgti tamsoje, tačiau ši buvo visiškai juoda. 

— Ar toli nuo įėjimo? 

— Tolokai... čia lengvai tilptų futbolo aikštė. Tiesa, turiu tave įspėti, kad 
eiti iki jos bus gana baugu. Viduje neapsakomai tamsu. 

Ketrina atsargiai žvilgtelėjo už kampo. 

— Nematau šviesos jungiklio. 

— Penktojoje sekcijoje dar neįvedė elektros. 

— Bet... kaip tada veiks laboratorija? 

Jis pamerkė akį. 

— Vandenilio kuras. 

Ketrina išsižiojo. 

— Tu juokauji, teisybė? 

— Gamina tiek švarios energijos, kad jos pakaktų nedidukam miesteliui. 
Tavo laboratorija radijo dažnių požiūriu visiškai atskirta nuo pastato. Maža 
to — visos sekcijos iš išorės hermetiškai padengtos šviesai atsparia membrana, 
saugančia viduje esančius objektus nuo saulės radiacijos. Iš esmės ši sekcija yra 
hermetiška, energijos požiūriu neutrali patalpa. 

Ketrina pradėjo suprasti Penktosios sekcijos privalumus. Didelė dalis jos 
darbo buvo susijusi su anksčiau nežinomų energijos laukų matavimais, todėl 
eksperimentus būtinai reikėjo atlikti aplinkoje, izoliuotoje nuo išorės radiacijos 
ir „baltojo triukšmo“. Jam priklausė ir tokie subtilūs trukdžiai kaip netoliese 
esančių žmonių „smegenų radiacija“ ar „minčių spinduliavimas“. Dėl šios prie- 
žasties netiko nei universiteto miestelis, nei ligoninės laboratorija, užtat apleista 
SMS sekcija buvo tiesiog tobula. 

— Nagi, eime, apžiūrėsime. — Brolis šypsodamasis žengė į tamsią erd- 
vę. — Eik paskui mane. 

Ketrina stabtelėjo prie slenksčio. Daugiau negu šimtą metrų eiti visiškoje 
tamsoje? Buvo benorinti pasiūlyti įžiebti žibintuvėlį, tačiau brolis jau dingo tam- 
sybėse. 

— Piteri? — pašaukė ji. 

— Tikėjimo šuolis, — atsiliepė jis, o balsas jau tolo. — Kelią surasi. Tikėk 
manim. 

Jis juokauja, ar ne? Ketrina smarkiai plakančia širdimi žengė keletą pėdų už 
slenksčio, stengdamasi tamsoje ką nors įžiūrėti. Nors į akį durk! Staiga plieno 
durys sušnypštusios užsitrenkė jai už nugaros, panardindamos į visišką tamsą. 
Niekur nė kibirkštėlės. 

— Piteri?! 


Tyla. 

Kelią surasi. Tikėk manim. 

Ji apgraibomis patraukė į priekį. Tikėjimo šuolis? Ketrina nematė net ran- 
kos, pakeltos prieš veidą. Ji ėjo į priekį, bet po kelių sekundžių visai sutriko. Kur 
aš einu? 

Tai buvo prieš trejus metus. 

Dabar, priėjusi tas pačias sunkias plieno duris, Ketrina suvokė, kaip viskas 
pasikeitė nuo ano vakaro. Jos laboratorija, praminta Kubu, tapo jai namais, prie- 
globsčiu Penktosios sekcijos gilumoje. Kaip buvo sakęs brolis, aną vakarą ir visus 
vakarus po to ji rado kelią tamsoje, pasinaudojusi sumaniai sukurta paprasta 
ženklų sistema, kurią brolis jai leido aptikti pačiai. 

Dar svarbiau buvo tai, kad išsipildė ir kita brolio pranašystė: Ketrinos eks- 
perimentai davė stulbinamų rezultatų, ypač per pastaruosius šešis mėnesius: tai 
buvo proveržiai, pakeisiantys ištisas mąstymo paradigmas. Ketrina su broliu su- 
tarė laikyti tyrimų rezultatus visiškoje paslaptyje, kol geriau supras jų reikšmę. 
Tačiau ji žinojo, kad jau labai greitai galės paskelbti mokslinėje spaudoje vieną iš 
progresyviausių mokslo atradimų žmonijos istorijoje. 

Slapta laboratorija slaptame muziejuje, pamanė ji, kišdama rakto kortelę į 
Penktosios sekcijos duris. Klaviatūra nušvito, Ketrina surinko savo PIN kodą. 

Plieno durys sušnypštė ir atsivėrė. 

Pažįstamą duslią aimaną lydėjo tas pats šalto oro gūsis. Ketrina pajuto, kaip 
jos pulsas ima greitėti. 

Keisčiausia kelionė pasaulyje. 

Susikaupusi kelionei, Ketrina Solomon žvilgtelėjo į laikrodį ir žengė į tam- 
są. Tačiau šįvakar ją atsekė nerami mintis. Kur Piteris? 


12 skyrius 


Kapitolijaus policijos viršininkas Trentas Andersonas jau daugiau kaip 
dešimt metų buvo atsakingas už Jungtinių Valstijų Kapitolijaus komplekso 
saugumą. Kresnas, plačiapetis vyras tarsi iš akmens išskaptuotu veidu ir rusvais 
plaukais, kuriuos kirpo ežiuku ir dėl to atrodė dar panašesnis į kariškį. Ginklą 
prie šono jis nešiojo neslėpdamas, tarsi įspėdamas tuos, kuriems pakaks kvailu- 
mo abejoti jo įgaliojimais. 

Beveik visas Andersono darbo laikas praeidavo Kapitolijaus rūsyje įrengta- 
me, šiuolaikiškomis technologijomis aprūpintame stebėjimo centre, koordinuo- 


jant jam pavaldžių policininkų veiksmus. Čia jis prižiūrėjo techninius darbuoto- 
jus, stebinčius vaizdo monitorius, kompiuterių duomenis ir telefono dispečeri- 
nę, leidžiančią palaikyti ryšius su visais jam pavaldžiais apsaugininkais. 

Šįvakar buvo kaip reta ramu, Andersonas atrodė tuo patenkintas. Jis ti- 
kėjosi plokščiame savo kabineto televizoriaus ekrane užmesti akį, kaip žaidžia 
„Redskins“. Vos prasidėjus rungtynėms, suzyzė vidaus telefonas. 

— Viršininke? 

Andersonas suvaitojo ir paspaudė mygtuką, nenuleisdamas akių nuo tele- 
vizoriaus. 

— Aš. 

— Rotondoje sąmyšis. Pareigūnai jau atvyksta, bet manau, kad jūs irgi 
norėsite pažiūrėti. | 

— Gerai. — Andersonas įėjo į apsaugos sistemos centrą — kompaktišką, 
itin modernią patalpą, grūste prigrūstą kompiuterių monitorių. — Ką ten turite? 

Techninis darbuotojas monitoriuje surado skaitmeninę vaizdo atkarpą. 

— Rotonda, rytinio balkono kamera. Prieš dvidešimt sekundžių. — Jis pa- 
leido atkarpą. 

Andersonas žiūrėjo pro techninio darbuotojo petį. 

Šiandien Rotondoje žmonių beveik nebuvo, kur ne kur stypsojo keli tu- 
ristai. Išmiklintą Andersono akį tuojau pat patraukė vienišas žmogus, kuris ėjo 
greičiau už kitus. Skustagalvis. Žalias kariškas paltas. Sužeista ranka, įtvaras. 
Truputį šlubčioja. Eidamas kūprinasi. Kalba mobiliuoju telefonu. 

Plikagalvio žingsniai garsiai aidėjo per garso daviklius, kol jis atėjo į patį 
Rotondos vidurį, staiga sustojo, baigė pokalbį ir pasilenkė, tarsi norėdamas užsi- 
rišti bato raištelius. Tačiau užuot tai daręs, kažką ištraukė iš įtvaro ir padėjo ant 
grindų. Tada atsistojo ir žvaliai nušlubčiojo rytinio išėjimo link. 

Andersonas apžvelgė keisto pavidalo objektą, kurį paliko žmogus. Kas čia 
dabar? Kokių aštuonių colių aukščio, stovi vertikaliai. Andersonas pasilenkė ar- 
čiau monitoriaus ir prisimerkė. Negali būti, kad ten iš tiesų tas, kas atrodo! 

Plikagalviui nuskubėjus ir dingus už rytinio įėjimo portiko, buvo girdėti, 
kaip berniukas netoliese sako: „Mama, tas žmogus kažką pametė“ Berniukas 
patraukė prie objekto, bet staiga sustojo. Ilgokai stovėjo nejudėdamas, paskui 
ištiesė ranką, rodydamas daiktą pirštu, ir kurtinamai suklykė. 

Tą pačią akimirką policijos viršininkas apsisuko ir puolė prie durų, pakeliui 
šūkčiodamas įsakymus: 

— Radijo signalą visiems postams! Rasti vyrą plika galva ir sutvarstyta 
ranka, sulaikyti! TUOJAU PAT! 


Išlėkęs iš saugumo centro, jis užlėkė daugelio pėdų nugludintais laiptais: 


sokdamas per tris pakopas. Saugumo medžiaga rodė, kad plikagalvis su įtvaru 
:g5kubėjo iš Rotondos pro rytinius vartus. Norėdamas išeiti iš pastato trumpiau- 
siu keliu, jis turės pereiti rytų-vakarų koridoriumi, kuris buvo čia pat. 

Ašjį aplenksiu. 

Užlėkęs laiptais ir pasukęs už kampo, Andersonas nužvelgė priešais atsi- 
gėrusį ramų vestibiulį. Tolimajame jo kampe ėjo pagyvenusi pora, laikydamasi 
„ž rankų. Netoliese šviesiaplaukis turistas mėlynu švarku auksinėmis sagomis 
skaitė vadovą ir apžiūrinėjo lubų mozaiką netoli Rūmų posėdžių kambario. 

— Atsiprašau, pone! — šūktelėjo Andersonas, pribėgdamas prie jo. — Gal 
matėte vyrą plika galva ir sutvarstyta ranka? 

Turistas sutrikusia veido išraiška pakėlė akis nuo vadovo. 

— Plikagalvį vyrą sutvarstyta ranka! — aiškiau pakartojo Andersonas. — 
Gal matėte? 

Turistas sudvejojo ir neramiai dirstelėjo į tolimiausią vestibiulio kampą 
rytinėje pusėje. 

— Eeee... taip, — atsakė jis. — Man atrodo, jis ką tik prabėgo pro šalį... anų 
laiptų link. — Jis parodė į vestibiulį. 

Andersonas išsitraukė radijo stotelę ir garsiai suriko: 

— Visiems postams! Įtariamasis pasuko prie pietrytinio įėjimo. Apsupti! — 
Paskui įsidėjo stotelę atgal, išsitraukė iš dėklo ginklą ir nubėgo prie išėjimo. 


Po trisdešimties sekundžių tvirto sudėjimo šviesiaplaukis mėlynu švarku auksi- 
nėmis sagomis žengė į drėgną nakties orą pro ramų išėjimą rytinėje Kapitolijaus 
pusėje. Jis nusišypsojo, džiaugdamasis vakaro vėsa. 

Persimainymas. 

Viskas buvo taip lengva. 

Vos prieš minutę jis skubiai iššlubčiojo iš Rotondos, vilkėdamas karišką 
paltą. Žengęs į tamsią nišą, paltą nusimetė: po juo vilkėjo mėlyną švarką. Prieš 
palikdamas paltą, iš kišenės ištraukė šviesių plaukų peruką, kurį užsitempė ant 
galvos. Tada atsitiesė, išsiėmė iš švarko kišenės ploną Vašingtono vadovą ir ra- 
Mia elegantiška eisena žengė iš nišos. 

Persimainymas. Ką jau moku, tai moku. 

Malacho mirtingoms kojoms nešant jį prie laukiančio limuzino, jis ištiesė 
nugarą, atsitiesė visu metro devyniasdešimt dviejų centimetrų ūgiu ir atmetė 
Pečius. Giliai įkvėpė, leisdamas orui pripildyti plaučius. Juto, kaip plačiai skečia- 
Si ant krūtinės ištatuiruoto fenikso sparnai. 

Jeigu tik jie žinotų, kokią aš turiu galią, pamanė jis, žvelgdamas į miestą. Šį 
Vakarą įvyks galutinis persimainymas. 


Kapitolijuje Malachas sužaidė meniškai, prisilaikydamas visų senovinio 
etiketo taisyklių. Senovinis kvietimas įteiktas. Jei Lengdonas dar nesuprato, koks 
vaidmuo šiandien čia jo laukia, netrukus turės suprasti. 

Kapitolijaus Rotonda — kaip ir Šv. Petro bazilika — Robertui Lengdonui 
visad kėlė nuostabą. Protu jis suvokė salę esant tokią didžiulę, kad joje lengvai 
tilptų Laisvės statula, ir vis tiek kas kartą, kai pamatydavo Rotondą po ilgesnio 
laiko, ji jam atrodė didesnė ir šlovingesnė, negu buvo tikėjęsis, tarsi ore sklandy- 
tų kokios nors dvasios. Tačiau šį vakarą joje buvo tik chaosas. 

Kapitolijaus policijos pareigūnai mėgino atkirsti Rotondą ir nuvyti susi- 
jaudinusius turistus toliau nuo plaštakos. Berniukas tebeverkė. Švystelėjo ryški 
blykstė — turistas nufotografavo ranką, keli policininkai tuojau pat jį sulaikė, 
atėmė fotoaparatą ir išvedė iš patalpos. Sumaištyje Lengdonas pasijuto slenkąs 
tarsi transo būsenos, neįkyriai brovėsi per minią, stengdamasis priartėti prie 
rankos. 

Nukirsta dešinioji Piterio Solomono rankos plaštaka buvo pastatyta ant 
riešo, O pastarasis pamautas ant medinio smaigo, įtvirtinto į nedidelį stovelį. 
Trys pirštai sugniaužti į kumštį, užtat visiškai tiesūs nykštys ir smilius rodė tie- 
siai į erdvėje dunksantį kupolą. 

— Visi pasitraukite į šalį! — šūktelėjo policininkas. 

Lengdonas jau buvo taip arti, kad matė uždžiūvusį kraują, kuris, nutekėjęs 
nuo riešo, sukrešėjo ant medinio stovelio. Žaizdos, padarytos žmogui mirus, ne- 
kraujuoja... tai reiškia, kad Piteris gyvas. Lengdonas nė pats nesusivokė, ar ši min- 
tis jam kelia palengvėjimą, ar šleikštulį. Piteriui gyvam nukirto ranką? Gerklėje 
pakilo tulžies gumulas. Lengdonas prisiminė, kiek kartų brangus draugas buvo 
jam ištiesęs štai šią ranką, norėdamas pasisveikinti ar šiltai apkabinti. 

Lengdonas pajuto, kaip keletą sekundžių galva ištuštėjo tarsi nesuregu- 
liuotas televizorius, rodantis vien sniegą. Pirmieji vaizdiniai, kurie joje atsirado, 
pasirodė visiškai netikėti. 

Karūna... ir žvaigždė. 

Lengdonas pritūpė, norėdamas geriau apžiūrėti Piterio nykščio ir smiliaus 
galiukus. Tatuiruotės? Neįtikima — atrodo, pabaisa, kuris taip pasielgė, ištatui- 
ravo ant Piterio pirštų galiukų mažulyčius simbolius. 

Ant nykščio — karūną. Ant smiliaus — žvaigždę. 


To negali būti. Lengdono protas iškart suvokė abudu simbolius, ir jau be to 
„jaubingas reginys tapo kone šmėkliškas. Šie simboliai istorijoje ne kartą buvo 
vartojami drauge ir visad būdavo toje pačioje vietoje — ant rankos pirštų galiu- 
kų. Vienas iš slapčiausių ir labiausiai geidžiamų senovės pasaulio ženklų. 

Slėpinių ranka. 

Dabar šį ženklą retai kur pamatysi, bet jis nuo seno simbolizuoja itin įtaigų 
kvietimą veikti. Lengdonas susikaupė ir pamėgino suvokti, ką reiškia šis prieš jo 
akis atsidūręs groteskiškas daiktas. Kažkas pavertė Piterio plaštaką Slėpinių ran- 
ka? Nesuvokiama. Šį simbolį įprasta kalti iš akmens, skaptuoti iš medžio, piešti. 
Lengdonui dar nė karto nebuvo tekę girdėti, kad Slėpinių ranka būtų buvusi su- 
kurta iš gyvo žmogaus kūno. Tokia mintis kėlė pasišlykštėjimą. 

— Pone? — iš už nugaros Lengdoną pašaukė apsaugininkas. — Prašom 
atsitraukti. 

Lengdonas jo beveik neišgirdo. Tatuiruočių yra ir daugiau. Nors Lengdonas 
neįžiūrėjo sugniaužtų į kumštį pirštų galiukų, jis žinojo, kad ir šie bus pažen- 
klinti unikaliais ženklais. Tokia tradicija. Iš viso turi būti penki simboliai. Ištisus 
tūkstantmečius simboliai ant Slėpinių rankos pirštų galiukų nesikeitė... kaip ir 
simbolinė pačios rankos paskirtis. 

Ši ranka — tai ženklas... kvietimas. 

Staiga Lengdonas pašiurpo prisiminęs, ką jam sakė žmogus, iškvietęs at- 
vykti čia. Profesoriau, tokio kvietimo sulaukiama tik kartą gyvenime... Senovėje 
Slėpinių ranka iš tiesų prilygo geidžiamiausiam kvietimui pasaulyje. Gauti šį 
simbolį reiškė būti pakviestam į elitinę pašvęstųjų grupe, kuri, kaip kalbama, 
saugo slaptą visų amžių išmintį. Kvietimas — tai ne tik didžiulė garbė, bet ir 
ženklas, kad meistras laiko tave esant vertą sužinoti šią slaptą išmintį. Meistro 
ranka, ištiesta pašvęstajam. 

— Pone, — pakartojo apsaugininkas, griežtai palietęs ranka Lengdono 
petį. — Prašyčiau jus tuojau pat atsitraukti. 

— Aš žinau, ką visa tai reiškia, — vargais negalais ištarė Lengdonas. — Ga- 
liu jums padėti. 

— Tuojau pat!— paliepė apsaugininkas. 

— Mano draugą ištiko nelaimė. Reikia... 

Lengdonas pajuto, kaip stiprios rankos jį suėmė ir patraukė nuo plaštakos. 
Jis nesipriešino... jautėsi visiškai sutrikęs. Ką tik jis gavo oficialų kvietimą. Kaž- 
kas pakvietė Lengdoną atidaryti mistinius vartus, už kurių slypi senovės išmin- 
ties ir slaptųjų žinių pasaulis. 

Tačiau tai juk gryniausia beprotybė. 

Pamišėlio kliedesiai. 


14 skyrius 


Malacho limuzinas pajudėjo nuo JAV Kapitolijaus ir pasuko Nepriklau- 
somybės prospektu rytų kryptimi. Jauna porelė, einanti šaligatviu, pamėgino 
žvilgtelėti pro tamsintus galinius langus: tikėjosi pamatyti labai svarbų asmenį. 

Bet aš sėdžiu priekyje, pamanė Malachas tyliai šypsodamasis. 

Malachas karštai mėgo galios jausmą, kurį patirdavo pats vairuodamas 
didžiulį automobilį. Nė vienas iš kitų penkių jo automobilių jam negalėjo su- 
teikti to, ko reikėjo šį vakarą — užtikrinti privatumą. Absoliutų. Limuzinai 
šiame mieste turėjo savotišką neliečiamybę. Ambasados ant ratų. Policininkai, 
dirbantys Kapitolijaus kalvos apylinkėse, niekad negalėjo numatyti, ką iš šio pa- 
saulio galingųjų aptiktų, netyčia sustabdę kurį nors limuziną, todėl dauguma jų 
paprasčiausiai nenorėjo rizikuoti. 

Perkirtęs Anakostijos upę ir atsidūręs Merilande, Malachas pasijautė ar- 
tėjantis prie Ketrinos, traukiamas nenumaldomos likimo jėgos. Šį vakarą esu 
pakviestas atlikti antrą užduotį... užduotį, kurios neišgalvojau. Vakar, kai Piteris 
Solomonas atskleidė paskutines savo paslaptis, Malachas sužinojo apie slaptą 
laboratoriją, kurioje Ketrina Solomon daro stebuklus — stulbinamus mokslo 
atradimus: Malachas buvo įsitikinęs, kad jie pakeistų pasaulį, jei tik taptų labiau 
žinomi. 

Jos darbas atskleis tikrąją visa ko prigimtį. 

Šimtus metų „šviesiausi pasaulio protai“ ignoravo senovės mokslus, nie- 
kino juos kaip neišmanėlių prietarus, apsiginklavę pasipūtimu, skepsiu ir kvapą 
gniaužiančiomis naujausiomis technologijomis — įrankiais, nuvedusiais juos 
tik dar toliau nuo tiesos. Kiekvienos kartos atradimus paneigia kitos kartos išrastos 
technologijos. Ir taip per amžius. Juo daugiau žmogus sužino, juo daugiau pa- 
mato nežinąs. 

Ištisus tūkstantmečius žmonija klaidžiojo tamsybėse... bet dabar, kaip iš- 
pranašauta, artėja permainos. Ilgus metus aklai brovusis per istoriją, žmonija 
galiausiai pasiekė kryžkelę. Ši akimirka seniai numatyta, išpranašauta senovės 
tekstuose, pirmykščiuose kalendoriuose, įrašyta net žvaigždėse. Data konkreti 
ir visai artima. Prieš pat jai ateinant pažadėtas nepaprastas pažinimo tvykste- 
lėjimas... šviesos pliūpsnis, nušviesiąs tamsybes ir suteiksiąs žmonijai paskutinį 
šansą pasitraukti nuo bedugnės krašto ir pasukti išminties keliu. 

Aš atėjau užstoti šviesą, pamanė Malachas. Tokia mano paskirtis. 

Lemtis susiejo jį su Piteriu ir Ketrina Solomonais. Atradimai, Ketrinos pa- 
daryti SMS, tikriausiai atvers naujo mąstymo vartus, pradės naują Renesansą. 
Jei Ketrinos darbai iškils į viešumą, jie virs katalizatoriumi, paskatinsiančiu 


zmoniją iš naujo atrasti prarastas žinias, suteiksiančiu jai galių, pranokstančių 
drąsiausias svajones. 

Ketrinos lemtis — įžiebti šį deglą. 

Manoji — jį užgesinti. 


15 skyrius 


Visiškoje tamsoje Ketrina Solomon apčiuopomis susirado laboratorijos 
išorines duris. Atvėrė jas — sunkias, šarvuotas švinu — ir skubomis žengė į 
mažą prieškambarį. Kelionė per tuštumą truko tik devyniasdešimt sekundžių, 
tačiau širdis karštligiškai daužėsi. Atrodytų, per trejus metus buvo galima prie to 
priprasti. Ketrina visad pajusdavo palengvėjimą ištrūkusi iš Penktosios sekcijos 
tamsybių ir įžengusi į šią švarią, skaisčiai apšviestą erdvę. 

Laboratorija — arba Kubas — buvo didžiulė belangė dėžė. Viduje kiekvie- 
nas lubų ir sienų paviršiaus centimetras buvo išklotas standžiu titanu dengto 
švino pluošto tinklu, todėl patalpa panėšėjo į milžinišką, cementu aptaisytą 
narvą. Blausaus organinio stiklo pertvaromis erdvė buvo suskirstyta į kelis 
skyrius — laboratoriją, valdymo punktą, įrenginių kambarį, tualetą ir nedidelę 
mokslinę biblioteką. 

Ketrina greitu žingsniu įėjo į pagrindinę laboratoriją. Ant gerai apšviesto 
sterilaus darbastalio spindėjo naujausia matavimo įranga: pora elektroencefa- 
lografų, femtosekundinių impulsų lazeris, magnetooptinė gaudyklė ir atsitikti- 
nių skaičių generatoriai, naudojantys elektroninių elementų triukšmą, dažniau 
vadinami atsitiktinių įvykių generatoriais — REG. 

Noetikos moksle naudojamos pačios pažangiausios technologijos, tačiau jo 
atradimai kur kas mistiškesni už šaltus sudėtingus įrenginius, kurie juos lemia. 
Iš visur srūte srūvant naujiems ir stulbinamiems duomenims, daug kas iš to, 
apie ką pasakoja mitai ir magija, pradėjo virsti tikrove ir leido patvirtinti pama- 
tinę noetikos prielaidą: žmogaus proto erdvės yra beribės ir neištirtos. 

Pagrindinis teiginys labai paprastas: mes dar tik pradedame susivokti, kokios 
neaprėpiamos yra mūsų proto ir dvasios galimybės. 

Eksperimentai, atlikti tokiose bazėse kaip Noetikos mokslų institutas 
(IONS) Kalifornijoje arba Prinstono inžinerijos anomalijų tyrimo laboratorija 
(PEAR), be jokių abejonių įrodė, kad deramai sutelkta žmogaus minties jėga 
įstengia veikti ir keisti fizinę masę. Ir tai ne kokie šarlatanų žaidimėliai, o griež- 
tai kontroliuojami eksperimentai, kurie visi davė tą patį stulbinamą rezultatą: 


parodė, jog mūsų mintys, ar mes tai žinome, ar nežinome, iš tiesų sąveikauja sų 
fizine tikrove ir keičia ją įvairiais lygmenimis iki pat atomų dalelių lygmens. 

Dvasios pergalė prieš materiją. 

2001 metais, tuojau pat po siaubingų rugsėjo vienuoliktosios įvykių, vos 
per kelias valandas noetikos mokslas padarė kokybinį šuolį į priekį. Keturi 
mokslininkai nustatė, kad tuomet, kai išsigandusius pasaulio žmones suvienijo 
bendras tragedijos sukeltas sielvartas, trisdešimt septynių skirtingų atsitiktinių 
įvykių generatorių, veikiančių visame pasaulyje, rodmenys staiga tapo nebe tokie 
atsitiktiniai, ir šis skirtumas pasirodė statistiškai reikšmingas. Kažin kokiu būdu 
bendras išgyvenimas, suliejęs į vieną milijonus žmonių, paveikė atsitiktinumus 
generuojančią šių įrenginių funkciją, padarė vieningesnius jų visų rezultatus ir iš 
chaoso sukūrė tvarką. | 

Atrodo, šis sukrečiantis atradimas pakartojo senovės dvasininkų tikėjimą 
„kosmine sąmone“ — beribė žmogiškų ketinimų sankaupa iš tiesų pajėgia 5ą- 
veikauti su fizine medžiaga. Neseniai atlikti masinių meditacijų ir maldų tyrimai 
parodė, kad jos lygiai taip pat veikia atsitiktinių įvykių generatorius, ir paskatino 
manyti, kad žmogaus sąmonė, kaip rašė noetikos specialistė Lina Maktagart, yra 
už kūno ribų esanti substancija... gerai organizuota energija, pajėgianti keisti 
fizinį pasaulį. Ketriną sužavėjo Maktagart knyga „Ketinimų eksperimentas“ ir 
internetu atliktas globalus tyrimas — adresu theintentionexperiment.com — 
kuriuo siekiama nustatyti, kaip žmogaus ketinimai gali veikti tikrovę. Ketrinos 
susidomėjimą sužadino ir keletas kitų pažangių mokslinių straipsnių. 

Šiuo pagrindu paremti Ketrinos Solomon tyrimai žengė dar toliau ir įrodė, 
kad „sutelkta mintis“ gali paveikti faktiškai bet ką — augalų augimo greitį, kryp- 
tį, kuria žuvelės plaukioja akvariume, ląstelių dalijimosi būdą Petri lėkštelėje, 
atskirų viena nuo kitos automatinių sistemų sinchronizaciją ir paties žmogaus 
kūno chemines reakcijas. Minties jėga veikė net besiformuojančias kietųjų 
kristalų struktūras — Ketrina, siųsdama šąlančiam stiklinėje vandeniui meilės 
kupinas mintis, sukūrė gražiausius simetriškus ledo kristalus. Sunku patikėti, 
bet teisingas pasirodė ir atvirkščias teiginys: kai ji vandeniui pasiuntė neigiamų, 
teršiančių minčių, ledas sušalo chaotiškais dužiais kristalais. 

Žmogaus mintis iš tiesų gali pakeisti fizinę tikrovę. 

Ketrinos eksperimentai darėsi vis drąsesni, o rezultatai — vis labiau stul- 
binami. Dirbdama šioje laboratorijoje ji be jokių abejonių įrodė, kad tezė „dvasia 
viršesnė už materiją nėra tik paistalas iš Naujojo amžiaus saviugdos knygų. 
Dvasia ir protas iš tiesų gali pakeisti materijos būseną: dar svarbiau tai, kad dva- 
sia ir protas turi galių paskatinti fizinę tikrovę judėti konkrečia kryptimi. 

Mes patys esame savo pasaulio kūrėjai. 


Tirdama atomų dalelių lygmenį Ketrina parodė, kad atomų dalelės atsiran- 
da ir išnyksta vien tik dėl jos ketinimo jas stebėti. Tam tikra prasme galima pa- 
sakyti, kad jai panorus pamatyti dalelę... ši imdavo ir atsirasdavo. Heizenbergas 
jau prieš kelias dešimtis metų buvo užsiminęs apie šiuos dalykus, o dabar jie tapo 
pamatiniu noetikos principu. Kaip rašė Lina Maktagart: „Kažkokiu būdu gyva 
sąmonė ir yra toji įtaka, kuri ko nors atsiradimo galimybę paverčia tikrove. Pats 
svarbiausias mūsų pasaulio kūrimo elementas — tai jį stebinti sąmonė.“ 

Tačiau labiausiai stulbinamas Ketrinos darbo aspektas buvo jos supratimas, 
kad proto gebėjimą veikti fizinę tikrovę galima lavinti ir stiprinti. Ketinimų ga- 
lima išmokti. Įvaldyti visą „minčių“ jėgą, kaip ir mokantis meditacijos, pavyksta 
ne iš karto. Dar svarbiau kitkas — kad yra žmonių, kurie iš prigimties tai moka 
geriau už kitus. Visais istorijos laikotarpiais būtent tos negausios grupelės nariai 
ir buvo tikrieji meistrai. 

Tai ir yra trūkstama grandis tarp šiuolaikinio mokslo ir senovės misticizmo. 

Ketrina tai sužinojo iš savo brolio Piterio, ir dabar, vėl prisiminus jį, užplū- 
do dar didesnis nerimas. Įėjusi į laboratorijos biblioteką, ji dirstelėjo už lentynų. 
Nė gyvos dvasios. 

Biblioteką sudarė maža skaitykla — du Moriso stiliaus krėslai su ranktū- 
riais, medinis stalas, du toršerai ir palei sienas išrikiuotos juodmedžio lentynos, 
kuriose tilpo gal kokie penki šimtai knygų. Ketrina ir Piteris sunešė čia savo 
mėgstamiausius skaitinius, kuriuose rašoma apie viską — nuo elementariųjų 
dalelių fizikos iki senovės misticizmo. Pamažu čia susikaupė eklektiška senovės 
ir modernumo, naujausių atradimų ir istorinių tyrimų kolekcija. Ketrinos at- 
neštosios knygos paprastai vadinosi „Kvantinė sąmonė“, „Naujoji fizika“ arba 
„Nervų sistemos mokslų principai“. Brolis mėgo senesnes, ezoteriškesnes kny- 
gas — „Kibalioną“, „Zoharą“, „Šokančius Vu Li meistrus“ arba Britų muziejaus 
išleistą šumerų molio lentelėse įrašytų tekstų rinkinį. 

— Raktas į mūsų mokslo ateitį, — mėgo kartoti jos brolis, — paslėptas 
praeityje. — Piteris, nuo mažumės mėgęs tyrinėti istoriją, gamtos mokslus ir 
mistiką, pats pirmasis paskatino Ketriną papildyti universitetinį tiksliųjų mok- 
slų išsilavinimą ankstyvosios hermetinės filosofijos studijomis. Ji buvo tik devy- 
niolikos, kai Piteris įžiebė Ketrinos susidomėjimą šiuolaikinio mokslo ir senovės 
mistikos ryšiais. 

— Nagi, Kete, pasakyk man, — paklausė brolis, kai ji, baigusi antrą Jeilio 
kursą, parvažiavo namo atostogų, — ką šiais laikais Jeilio studentai skaito teo- 
rinės fizikos klausimais? 

Ketrina, stovėdama pilnoje knygų šeimos bibliotekoje, iš atminties pakar- 
tojo nelengvą privalomų knygų sąrašą. 


— Įspūdinga, — atsakė brolis. — Einšteinas, Boras ir Hokingas yra šiuolai- 
kiniai genijai. Bet ar skaitai bent kiek senesnių autorių? 

Ketrina pasikrapštė pakaušį. 

— Turėjai galvoje, pavyzdžiui... Niutoną? 

Jis nusišypsojo. 

— Tęsk. — Dvidešimt septynerių Piteris jau buvo pelnęs rimtą vardą aka- 
deminiame pasaulyje ir jiedu su Ketrina labai mėgo tokias proto rungtynes. 

Senesnių už Niutoną? Ketrinos galvoje plaukiojo probėgomis girdėti vardai — 
Ptolemėjas, Pitagoras, Hermis Trismegistas. Niekas tokių dalykų seniai nebeskaito. 

Brolis perbraukė pirštu ilgoje lentynoje sustatytas senas dulkėtas knygas 
sutrūkinėjusiais odiniais viršeliais. 

— Senovės žmonės sukaupė stulbinamai daug mokslinės išminties... šiuo- 
laikinė fizika tik dabar pradeda ją po truputį suprasti. 

— Piteri, — atsakė ji, — tu man jau sakei, kad egiptiečiai daug anksčiau 
už Niutoną išmanė svirčių ir skriemulių sistemas ir kad senovės alchemikai ne- 
nusileido šiuolaikiniams chemikams — bet kas iš to? Šiandien fizika tyrinėja 
sąvokas, kurių senovės žmonės nepajėgė nė įsivaizduoti. 

— Pavyzdžiui? 

— Na... pavyzdžiui, kad ir kvantinės sampynos teorija. — Elementariųjų 
dalelių tyrimais neseniai pavyko be jokių abejonių įrodyti, kad visa materija yra 
susijusi, susipynusi į vieningą tinklą, tarsi savotiška pasaulio vienovė. — Gal nori 
man pasakyti, kad senovėje žmonės susėdę aptarinėjo kvantinės sampynos teoriją? 

— Be abejo! — atsakė Piteris, atmesdamas nuo akių ilgus tamsius kirp- 
čius. — Sampyna — viena iš svarbiausių senovės tikėjimo sąvokų. Jos pavadi- 
nimai seni kaip pati istorija. Dharmakaja, arba dharminis Budos kūnas, tao, 
brahmanas. Tiesą sakant, seniausias žmogaus dvasios siekis buvo suvokti savo 
sampyną su pasauliu, pajusti su juo ryšį. Žmogus nuo seno troško „susilieti“ su 
pasauliu, pasiekti išganymo būseną. — Brolis pakėlė antakius. — Ir šiais laikais 
judėjai bei krikščionys siekia išganymo... nors beveik niekas nebeprisimena, kad 
juo siekiama būtent susilieti su visuma. 

Ketrina atsiduso: ji buvo primiršusi, kaip sunku ginčytis su žmogumi, taip 
gerai išmanančiu istoriją. 

— Na, gerai, bet tu kalbi apie bendrybes. O aš turiu galvoje konkrečius fizi- 
kos klausimus. 

— Tai ir kalbėk konkrečiai. — Jo skvarbiose akyse sužibo iššūkis. 

— Gerai, ką pasakysi apie tokį paprastą dalyką kaip poliariškumas — teigia- 
mo ir neigiamo pusiausvyra elementariųjų dalelių lygmenyje? Žinoma, senovėje 
žmonės nesupra... 


— Palauk! — Brolis ištraukė iš lentynos didelę dulkėtą knygą ir su trenks- 
mu numetė ją ant bibliotekos stalo. — Šiuolaikinis poliariškumas — ne kas kita 
kaip „dvilypis pasaulis“, kurį štai čia, „Bhagavadgytoje“, aprašė Krišna daugiau 
kaip prieš du tūkstančius metų. Čia yra dar geras tuzinas knygų, tarp jų ir „Ki- 
balionas“, kuriose pasakojama apie binarines sistemas ir viena kitai priešingas 
gamtos jėgas. 

Ketrina skeptiškai klausėsi. 

— Na, gerai, bet jei pakalbėsime apie šiuolaikinius elementariųjų dalelių 
fizikos atradimus — pavyzdžiui, Heizenbergo neapibrėžtumo principą... 

— Tada teks pasižiūrėti štai čia, — tarė Piteris, žengdamas didelį žingsnį 
palei lentyną ir ištraukdamas kitą knygą. — Šventasis hinduistų vedų mokymas, 
vadinamosios Upanišados. — Jis numetė sunkų tomą ant pirmojo. — Heizen- 
bergas ir Šredingeris atidžiai išstudijavo šį tekstą ir teigia, kad jis jiems padėjo 
suformuluoti kai kurias teorijas. 

Rungtynės truko dar kelias minutes, dulkėtų knygų krūva ant stalo nenu- 
maldomai augo. Galiausiai Ketrina neištvėrusi iškėlė rankas: 

— Gerai, tu įrodei savo tiesą, bet aš noriu studijuoti pačią naujausią teorinę 
fiziką. Ateities mokslą! Labai abejoju, ar Krišna arba Vjasa turėjo ką pasakyti 
apie superstygų teoriją ir daugiamačius kosmologinius modelius. 

— Visiškai teisingai. Neturėjo. — Brolis nutilo su šypsena lūpose. — Bet jei 
jau prakalbai apie superstygų teoriją... — Jis vėl priėjo prie lentynos. — Tada tau 
bus reikalinga štai ši knyga. — Jis sunkiai ištraukė milžinišką oda įrištą veikalą ir 
su trenksmu metė jį ant stalo. — Trylikto amžiaus vertimas iš originalo, viduram- 
žių aramėjų kalbos. 

— Superstygų teorija tryliktame amžiuje? — Ketrina neketino pasiduo- 
ti. — Kurgi ne! 

Superstygų teorija buvo visiškai naujas kosmologinis modelis. Jis buvo pa- 
grįstas naujausiais mokslo atradimais ir leido spėti, kad daugiamatėje visatoje 
egzistuoja ne trys, o net dešimt matmenų, ir jie visi tarpusayje sąveikauja kaip 
vibruojančios stygos — panašios į smuiko. 

Ketrina palaukė, kol brolis atvertė knygą, peržvelgė puošnų turinį ir susi- 
rado tekstą netoli pradžios. 

— Perskaityk, — parodė jai išblukusį puslapį su diagramomis ir aprašymais. 

Ketrina klusniai pradėjo skaityti. Vertimas buvo senoviškas, sunkiai su- 
prantamas, tačiau tekste ir piešiniuose, didžiausiai jos nuostabai, buvo aprašyta 
lygiai tokia pati visata, kokia vaizduojama šiuolaikinėje superstygų teorijoje — 
dešimties matmenų, rezonuojanti kaip virpančios stygos. Įsigilinusi į tekstą, ji 
staiga užgniaužė kvapą ir atšoko: 


— Dieve mano, čia net parašyta, kad šeši iš dešimties matmenų yra susi- 
pynę ir veikia kaip vienas? — Išsigandusi pasitraukė dar per žingsnį. — Kokia 
čia knyga? 

Brolis nusišaipė. 

— Tikėjausi, kad kada nors ją perskaitysi. — Ir vėl atvertė titulinį puslapį 
su puošniu antraštės įrašu, kurį sudarė du žodžiai. 

„Visas Zoharas“. 

Ketrina niekada nebuvo skaičiusi „Zoharo“, tačiau žinojo, kad tai pamatinis 
ankstyvųjų žydų misticizmo tekstas, kadaise laikytas turinčiu tokią galią, kad jį 
skaityti leisdavo tik labiausiai išsilavinusiems rabinams. 

Ketrina nužvelgė knygą. 

— Pasak tavęs, ankstyvieji mistikai žinojo, kad visatoje egzistuoja dešimt 
matmenų? 

— Taip. — Jis mostelėjo į iliustraciją, vaizduojančią dešimt susipynusių 
apskritimų, vadinamų Sefirų. — Be abejo, pavadinimai ezoteriški, tačiau fizika 
labai šiuolaikiška. 

Ketrina nesusizgribo, ką atsakyti. 

— Bet tada... kodėl žmonės nestudijuoja šitų knygų? 

Brolis nusišypsojo. 

— Studijuos. 

— Nesuprantu. 

— Ketrina, mes gimėme nuostabiais laikais. Artinasi permainos. Žmoni- 
ja stovi ant naujų laikų slenksčio, netrukus ji pradės gręžtis į gamtą, į tai, kas 
žinoma nuo seno... Grįš prie idėjų, išdėstytų tokiose knygose kaip „Zoharas“ ir 
kiti visame pasaulyje esantys senoviniai tekstai. Galinga tiesa turi savo trauką, 
anksčiau ar vėliau ji pritraukia visus. Išauš diena, kai šiuolaikinis mokslas pra- 
dės rimtai studijuoti senovės išmintį... tą dieną žmonija priartės prie atsakymų į 
didžiuosius, iki šiol neatsakytus klausimus. 

Tą vakarą Ketrina pradėjo godžiai skaityti brolio pasiūlytus senovinius 
tekstus ir greitai suprato, kad jis sakė tiesą. Senovės žmonės turėjo sukaupę daug 
gilios mokslo išminties. Šių laikų mokslas daro ne tiek „atradimus“, kiek iš naujo 
atranda tai, kas žinota anksčiau. Panašu, kad kitados žmonija suvokė tikrąją pa- 
saulio prigimtį... bet kažkodėl prarado ir pamiršo šias žinias. 

Šiuolaikinė fizika gali padėti jas prisiminti! Šis sumanymas virto Ketrinos 
gyvenimo tikslu — pasinaudojus naujausiais mokslo atradimais iš naujo atrasti 
prarastą senovės išmintį. Ją skatino toli gražu ne tik mokslininkės įkarštis. Giliai 
širdyje slypėjo tvirtas įsitikinimas, kad pasauliui šis supratimas labai reikalin- 
gas... ir reikalingas ypač dabar. 


Laboratorijos gale Ketrina pamatė ant gembės kabantį baltą brolio chalatą, 
greta jo — savąjį. Susimąsčiusi išsitraukė telefoną ir patikrino gautas žinutes. 
Nieko. Atmintyje vėl nuaidėjo balsas. Tai, kas, pasak jūsų brolio, paslėpta Kolum- 
bijos apygardoje... 

Tai galima surasti. Kartais legenda išlieka kelis šimtus metų... ir tai atsitinka ne 
be pagrindo. 

— Ne, — garsiai ištarė Ketrina. — Niekaip nepatikėsiu, kad tai tiesa. 

Kartais legenda ir tėra tiktai legenda. 

Saugumo tarnybos viršininkas Trentas Andersonas skubiai parlėkė atgal į 
Kapitolijaus Rotondą, niršdamas dėl savo komandos nesėkmės. Vienas iš apsau- 
gininkų nišoje prie rytinių vartų ką tik rado rankos įtvarą ir karišką paltą. 

Tas prakeiktas tipas ramiausiai iš čia išėjo! 

Andersonas jau paliepė darbuotojams peržiūrėti lauko vaizdo kamerų nu- 
filmuotą medžiagą, bet kol jie ką nors aptiks, žmogaus seniai nebebus. 

Grįžęs į Rotondą apžvelgti įvykio vietos, Andersonas pamatė, kad padėtis 
valdoma ne blogiau, negu tikėjosi. Visi keturi įėjimai į Rotondą buvo atitverti, 
panaudojus mažiausiai į akis krintantį minios valdymo būdą — užkabintos 
storos aksomo virvės, pastatytas apsaugininkas atsiprašoma veido išraiška ir 
ženklas su užrašu: „Įėjimo nėra, patalpa valoma“ Kokie dešimt įvykio liudytojų 
susibūrė prie rytinės salės sienos, apsaugininkai rinko jų mobiliuosius telefonus 
ir fotoaparatus: Andersonas anaiptol netroško, kad kuris nors iš jų nusiųstų nuo- 
traukėle CNN žinioms. 

Vienas iš sulaikytųjų liudytojų, aukštas tamsiaplaukis vyriškis tvido švar- 
ku, veržėsi atitrūkti nuo grupelės ir pasikalbėti su viršininku. Jis karštai ginčijo- 
Si su apsaugininkais. 

— Aš tuoj su juo pakalbėsiu! — šūktelėjo apsaugininkams Andersonas. — 
O kol kas pasirūpinkite, kad iš pagrindinio vestibiulio niekas neišeitų, kol neiš- 
Siaiškinsime. 

Andersonas nukreipė žvilgsnį į plaštaką, stirksančią salės viduryje. Dėl Die- 
vo meilės. Penkiolika metų dirbdamas Kapitolijaus apsaugos tarnyboje jis prisi- 
žiūrėjo keistų dalykų. Bet nieko panašaus į šitą nebuvo matęs. 

Kad tik greičiau atvyktų teismo medicinos ekspertai ir išsivežtų tą daiktą iš 
Mano teritorijos. 


Andersonas priėjo arčiau ir pamatė, kad kruvinas riešas pamautas ant 
strypo, pritvirtinto prie medinio stovo: dėl to plaštaka stovi stačia. Medis ir 
mėsa, pamanė jis. Metalo detektoriai jų neaptiks. Buvo tik vienas metalinis daik- 
tas — stambus aukso žiedas, kurį, kaip spėjo Andersonas, įtariamasis įnešė arba 
ant paliktosios plaštakos, arba ramiausiai užsimovęs sau ant piršto. 

Andersonas pritūpė ir ėmė apžiūrinėti ranką. Ji atrodė kokių šešiasdešim- 
ties metų vyro. Žiedas buvo su kažkokiu puošniu antspaudu, kuriame pavaiz- 
duotas dvigalvis paukštis ir skaičius... Andersonui antspaudas buvo nematytas. 
Užtat jo akį patraukė mažulytės tatuiruotės ant smiliaus ir nykščio galiukų. 

Išgamų paradas, po šimts velnių. 

— Viršininke? — prie jo pribėgo apsaugininkas, tiesdamas telefoną. — 
Skambina asmeniškai jums. Saugumo posto dispečerinė ką tik perjungė. 

Andersonas pažvelgė į jį kaip į pamišėlį. 

— Aš dabar šiek tiek užsiėmęs, — suurzgė jis. 

Apsaugininkas atrodė išblyškęs. Jis pridengė telefoną delnu ir sušnibždėjo: 

— Skambina CŽV. 

Andersonas ne iš karto susivokė. CŽV jau sužinojo? 

— Jų Saugumo tarnyba. 

Andersonas sustingo. Čia tai velnias. Suglumęs dirstelėjo į apsaugininko 
rankoje sugniaužtą telefoną. 

Beribiame Vašingtono žvalgybos tarnybų vandenyne CŽV Saugumo tarny- 
ba buvo prilyginama Bermudų trikampiui — paslaptingai ir pavojingai vietai, 
kurios visi, ką nors apie ją žinantys, stengėsi iš tolo vengti. CŽV, priėmusi kone 
savižudišką sprendimą sukurti ST, siekė vieno keisto tikslo — šnipinėti pačią 
CŽV. ST, nelyginant galingas kadrų skyrius, stebėjo visus CŽV darbuotojus, ieš- 
kodama neleistino elgesio ženklų: pavyzdžiui, lėšų grobstymo, prekybos paslap- 
timis, slaptų technologijų vagysčių ar nelegalių kankinimų taikymo. 

Ji šnipinėja Amerikos šnipus. 

ST buvo suteikta laisvė spręsti visus nacionalinio saugumo klausimus, tad 
jos rankos buvo ir ilgos, ir tvirtos. Andersonas niekaip nesusivokė, kodėl ST do- 
misi įvykiu Kapitolijuje ir kaip ji taip greit apie jį sužinojo. Nors, be abejo, sklido 
kalbos, kad ST visur turi priėjimą. Ką gali žinoti, gal jos darbuotojai tiesiogiai 
stebi JAV Kapitolijaus saugumo kamerų medžiagą. Šis įvykis niekaip neatitiko 
ST tiesioginių tikslų, nors paskambinta tokiu metu, kad Andersonas netikėjo, 
jog ją domina kas kitas, o ne nukirstoji ranka. 

— Viršininke? — Apsaugininkas tiesė telefoną nelyginant karštą bulvę. — 
Jums reikia tuojau pat atsiliepti. Tai... — jis nutilo, o paskui be garso ištarė dU 
skiemenis: — Sa-to. 


Andersonas įsmeigė į jį griežtą žvilgsnį. Turbūt jis juokauja? Pajuto, kaip su- 

rakaitavo delnai. Sato asmeniškai tuo užsiima? 

Apie Saugumo tarnybos galvą — direktorę Inouję Sato — žvalgybos ben- 
druomenėje sklido legendos. Sato gimė uždaroje japonų karo belaisvių stovyk- 
Joje Manzanare, Kalifornijos valstijoje, po Perl Harboro: nuo mažens užgrūdinta 
sįauraus gyvenimo, ji taip ir nepamiršo nei karo baisumų, nei pavojų, kuriuos 
sukelia nepakankami karo žvalgybos įgaliojimai. Pasiekusi vieną iš pačių įtakin- 
giausių ir slapčiausių postų JAV žvalgybos sistemoje, ji seniai įrodė esanti ne- 
numaldoma patriotė ir grėsminga priešininkė visų, stojusių jai skersai kelio. ST 
direktorę retai kas nors matydavo, tačiau visi jos bijojo; giliuose CŽV vandenyse 
ji nardė kaip mitinė pabaisa Leviatanas, iškildama į paviršių tik suryti aukų. 

Andersonas tik vieną kartą buvo susidūręs su Sato ir vien prisiminęs jos 
šaltas juodas akis pasidžiaugė šį kartą išsisuksiąs pokalbiu telefonu. 

Andersonas paėmė telefoną ir pridėjo prie ausies. 

— Direktore Sato, — ištarė kaip įmanydamas draugiškiau. — Kalba virši- 
ninkas Andersonas. Kuo galiu jums... 

— Jūsų pastate yra žmogus, su kuriuo man reikia tuojau pat pasikalbė- 
ti. — ST direktorės balso nebūtum supainiojęs su jokiu kitu — jis priminė gra- 
fito lentą rėžiančio stiklo džeržgimą. Patirtos gerklės vėžio operacijos palikimas 
buvo baugus ir nepamirštamas balsas bei nemažiau pasibjaurėtinas randas ant 
kaklo. — Privalote tuoj pat jį surasti. 

Ir viskas? Aš jums reikalingas tik kaip pasiuntinukas? Staiga Andersonui įsi- 
žiebė viltis, kad šis skambutis — grynas atsitiktinumas. 

— Ko ieškote? 

— Jo vardas Robertas Lengdonas. Kiek žinau, dabar jis yra pastato viduje. 

Lengdonas? Pavardė Andersonui pasirodė lyg ir girdėta, tačiau niekaip ne- 
galėjo prisiminti kur. Svarstė, ar Sato jau žino apie ranką. 

— Aš dabar Rotondoje, — atsakė Andersonas, — bet čia yra keli turistai... 
Prašau palaukti. — Jis nuleido telefoną ir šūktelėjo besibūriuojantiesiems: — Ei, 
ar tarp jūsų yra žmogus, pavarde Lengdonas? 

Po neilgos tylos iš turistų grupės atsklido žemas balsas: 

— Taip. Aš esu Robertas Lengdonas. 

Sato viską žino. Andersonas ištiesė kaklą, stengdamasis įžiūrėti, kas jam atsi- 
liepė, 

Vyras, kuris jau anksčiau mėgino prie jo prieiti, žengė žingsnį į šalį. Jis at- 
rodė sutrikęs... bet ir kažkodėl pažįstamas. 

Andersonas vėl pakėlė telefoną. 

— Taip, ponas Lengdonas čia. 


— Perduokite jam telefoną, — užkimusiu balsu paliepė Sato. 

Andersonas lengviau atsikvėpė. Geriau jis, negu aš. 

— Tuojau. — Jis pamojo Lengdonui, rodydamas, kad prieitų arčiau. 

Šiam artėjant, Andersonas staiga suprato, kodėl pavardė jam pasirodė gir- 
dėta. Ką tik skaičiau straipsnį apie šitą tipą. Kokį velnią jis čia veikia? 

Lengdonas buvo metro aštuoniasdešimties centimetrų ūgio ir sportiško 
sudėjimo, tačiau Andersonas jame neišvydo šalto atsainumo, kurį tikėjosi pama- 
tyti žmoguje, patyrusiame sprogimą Vatikane ir pabėgusiame nuo persekiotojų 
Paryžiuje. Šitam... tipui su mokasinais pavyko pasprukti nuo prancūzų policijos? Jis 
veikiau priminė vieną iš tų intelektualų, kuriuos Andersonas buvo pratęs įsivaiz- 
duoti sėdinčius prie židinio kurio nors Gebenės lygos universiteto bibliotekoje ir 
skaitančius Dostojevskį. 

— Ponas Lengdonas? — pasiteiravo Andersonas, eidamas jo pasitikti. — 
Aš saugumo tarnybos viršininkas Andersonas. Jums skambina. 

— Man? — mėlynose Lengdono akyse buvo matyti nerimas ir netikrumas. 

Andersonas ištiesė telefoną. 

— CŽV Saugumo tarnyba. 

— Nieko apie ją nežinau. 

Andersonas grėsmingai nusišypsojo. 

— Užtat jie, pone, žino apie jus. 

Lengdonas pakėlė telefoną prie ausies. 

— Klausau? 

— Robertas Lengdonas? — Šiurkštus direktorės Sato balsas suskambo ma- 
žame garsiakalbyje taip garsiai, kad jį išgirdo ir Andersonas. 

— Klausau? — pakartojo Lengdonas. 

Andersonas žengtelėjo arčiau norėdamas išgirsti, ką sakys Sato. 

— Pone Lengdonai, čia Inoujė Sato, Saugumo tarnyba. Mus ištiko krizė, o 
jūs, kiek žinau, galite man suteikti reikalingos informacijos. 

Lengdono veide nušvito viltis. 

— Arjūs kalbate apie Piterį Solomoną? Gal žinote, kur jis? 

Piterį Solomoną? Andersonas ničnieko nebesuprato. 

— Profesoriau, — atsakė Sato. — Dabar klausinėju aš. 

— Piteris Solomonas pakliuvo į didžiulę bėdą! — sušuko Lengdonas. — 
Kažkoks beprotis ką tik... 

— Atsiprašau, — pertraukė jį Sato. 

Andersonas susigūžė. Netikęs ėjimas. Sutrukdyti aukščiausios CŽV valdžios 
atliekamą apklausą buvo baisi klaida, kurią gali padaryti tik civilis. Maniau, ta5 
Lengdonas laikomas protingu. 

— Atidžiai klausykite, — tarė Sato. — Kol mes kalbamės, šaliai gresia krizė: 


Man pranešė, kad jūs turite informacijos, galinčios padėti ją pašalinti. Paklausiu 
jūsų dar kartą. Kokios turite informacijos? 

Lengdonas atrodė visai sutrikęs. 

— Visiškai nesuprantu, apie ką jūs kalbate. Man rūpi vienintelis dalykas — 
surasti Piterį ir... 

— Visiškai nesuprantate? — paklausė Sato. 

Andersonas pastebėjo, kad Lengdonas pasišiaušė. Profesoriaus tonas pasi- 
keitė, pasidarė agresyvesnis. 

— Ne, pone. Visiškai. 

Andersonas prisimerkė tarsi iš skausmo. Blogai. Blogai. Blogai. Robertas 
Lengdonas, kalbėdamas su direktore Sato, ką tik padarė klaidą, už kurią jam teks 
labai brangiai sumokėti. 

Andersonas suvokęs apstulbo, kad jau per vėlu. Didžiausiai jo nuostabai, 
direktorė Sato ką tik pasirodė tolimajame Rotondos gale ir greitu žingsniu artėjo 
prie Lengdono, stovinčio į ją nugara. Sato yra šiame pastate! Andersonas sulaikė 
kvapą ir susitelkė laukdamas, kas bus. Lengdonas nė neįsivaizduoja... 

Tamsi direktorės figūra artėjo: telefonas prispaustas prie ausies, juodos 
akys tarsi lazerio spinduliai įsmeigtos Lengdonui į nugarą. 


Lengdonas spaudė rankoje policijos viršininko telefoną ir jautė, kaip nuo atkak- 
laus ST tarnybos pareigūno klausinėjimo kyla pyktis. 

— Atsiprašau, pone, — įsitempęs atsakė Lengdonas, — bet aš nemoku 
skaityti jūsų minčių. Ko jūs iš manęs norite? 

— Ko aš išjūsų noriu? — kimus ST direktorės balsas gergždė telefono gar- 
siakalbyje, kibus ir negilus tarsi mirštančio žmogaus supūliavusia gerkle. 

Sulig tais žodžiais Lengdonas pajuto, kaip kažkas palietė jo petį. Atsisu- 
ko, ir jo žvilgsnis atsirėmė tiesiai į smulkutės japonės veidą. Jos išraiška buvo 
tūžminga, veidas išmuštas dėmėmis, plaukai reti, dantys pageltę nuo rūkymo, o 
kaklą horizontaliai kirto baisus baltas randas. Kreivais pirštais moteris spaudė 
prie ausies mobilųjį telefoną, o sujudėjus jos lūpoms Lengdonas ragelyje išgirdo 
Jau pažįstamą gergždžiantį balsą. 

— Ko aš iš jūsų noriu, profesoriau? — Ji ramiai uždarė telefoną ir įsmeigė 
akis į Lengdoną. — Pradžiai gal liaukitės mane vadinti „ponu . 

Lengdonas, baisiai sutrikęs, neįstengė nuleisti nuo jos akių. 

— Ponia, aš... atsiprašau. Ryšys buvo prastas ir aš... 

— Ryšys buvo kuo puikiausias, profesoriau, — nukirto ji. — Tik aš liguistai 
Nepakenčiu, kai man skiedžia niekus. 

Direktorė Inoujė Sato buvo grėsminga būtybė — dygliuota, arši, vos pus- 
antro metro ūgio moteriškė. Neapsakomai liesa, tikras kaulų maišelis, aštrių 
veido bruožų, oda pažeista dermatologinės ligos, vadinamosios baltmės, ir dė] 
to panaši į šiurkštų, vietomis kerpėmis apaugusį granitą. Mėlynas susiglamžes 
švarkas ir kelnės kabojo ant jos lieso kūno tarsi maišas, o palaidinė atsegta apy- 
kakle neslėpė kaklą bjaurojančio rando. Bendradarbiai seniai pastebėjo, kad 
vienintelė Sato duoklė fizinei tuštybei buvo, regis, gana vešliai želiančių ūsų 
depiliavimas. 

Daugiau kaip dešimt metų Inoujė Sato vadovavo CŽV Saugumo tarnybai. 
Jos intelekto koeficientas netilpo į jokias įprastas matavimo lenteles, instinktai 
veikė šaltai ir tiksliai, ir šis derinys teikė tiek pasitikėjimo savimi, kad žmonės, 
nepasirengę neįmanomiems dalykams, bijojo jos kaip ugnies. Iš pusiausvyros jos 
neišmušė net mirtina itin agresyvaus gerklės vėžio diagnozė. Kova su liga jai kai- 
navo mėnesį ligoninėje, pusę balso stygų ir trečdalį kūno svorio, bet netrukus ji 
grįžo į darbą it niekur nieko. Atrodė, jog Inoujės Sato sunaikinti neįmanoma. 

Robertas Lengdonas spėjo, kad jis ne pirmas per pokalbį telefonu palaikė 
Sato vyriškiu, bet direktorė niekaip nenuleido nuo jo įnirtingų juodų akių. 

— Dar kartą atsiprašau, ponia, — tarė Lengdonas. — Nespėjau susiorien- 
tuoti, kas čia vyksta — žmogus, apsimetęs Piteriu Solomonu, šį vakarą mane 
apgaule atviliojo į Vašingtoną. — Jis išsitraukė iš švarko kišenės faksogramą. — 
Štai ką aš gavau šį rytą. Užsirašiau lėktuvo, kurį jis man atsiuntė, numerį, tad jei 
paskambinsite į Oro uosto registracijos skyrių ir nustatysite... 

Smulkutė Sato ranka mikliai sučiupo popierių. Nė neišlanksčiusi įsikišo jį 
į kišene. 

— Profesoriau, šį tyrimą atlieku aš, ir kol jūs nepradėsite man pasakoti, ko 
prašomas, siūlyčiau tik atsakinėti į klausimus. 

Sato pasisuko į policijos viršininką. 

— Viršininke Andersonai, — ištarė ji priėjusi per arti ir spoksodama iš 
apačios į viršų mažomis juodomis akutėmis, — gal malonėsite man paaiškinti, 
kokia velniava čia vyksta? Rytinių vartų apsaugininkas man sakė, kad ant grindų 
radote žmogaus ranką. Tai tiesa? 

Andersonas žengtelėjo į šoną, atidengdamas salės viduryje stovintį daiktą. 

— Taip, ponia, vos prieš kelias minutes. 

Ji abejingai dirstelėjo į plaštaką tarsi į ne vietoje numestą drabužį. 

— Bet kai aš paskambinau, jūs man apie tai nepranešėte? 

— Aš... aš pamaniau, kad jūs žinote. 


— Nemėginkite man meluoti. 

Andersonas nuo jos žvilgsnio nustėro, tačiau balse tebebuvo girdėti pasi- 
tikėjimas. 

— Ponia, padėtis valdoma. 

— Tuo aš labai abejoju, — lygiai taip pat ramiai atsakė Sato. 

— Teismo medicinos ekspertų komanda jau važiuoja. Žmogus, kuris tai pa- 
darė, galėjo palikti pirštų atspaudus. 

Sato veide atsispindėjo nepasitikėjimas. 

— Man atrodo, kad žmogus, kuriam užteko proto įeiti pro jūsų apsaugos 
punktą nešinam žmogaus ranka, susipras nepalikti pirštų atspaudų. 

— Galir taip, bet mano pareiga viską ištirti. 

— Tiesą sakant, nuo šios akimirkos aš jus atleidžiu nuo šios pareigos. At- 
sakomybę perimu aš. 

Andersonas sustingo. 

— Bet juk tai ne ST sritis? 

— Priešingai. Tai nacionalinio saugumo klausimas. 

Piterio plaštaka? Lengdonas nusistebėjo, tarsi per sapną klausydamas jų po- 
kalbio. Nacionalinio saugumo klausimas? Lengdonas juto, kad Sato nedomina karšt- 
ligiškas jo troškimas surasti Piterį. ST direktorei, atrodo, rūpi visai kas kita. 

Andersonas irgi atrodė sutrikęs. 

— Nacionalinio saugumo? Ponia, norėčiau jums pagarbiai pranešti, kad... 

— Kiek pamenu, — nutraukė ji, — mano laipsnis aukštesnis už jūsų. Siūly- 
čiau vykdyti mano įsakymus ir nieko neklausinėti. 

Andersonas linktelėjo galva ir sunkiai nurijo seilę. 

— Bet ar nereikėtų bent jau paimti pirštų atspaudų ir nustatyti, ar ranka 
tikrai Piterio Solomono? 

— Aš galiu tai patvirtinti, — įsiterpė Lengdonas, kuris, įveikęs kylantį 
šleikštulį, tuo visai neabejojo. — Atpažįstu jo žiedą... ir jo ranką. — Jis nuti- 
lo. — Tačiau tatuiruotės visai naujos. Kažkas jas padarė visai neseniai. 

— Atsiprašau? — Pirmą kartą nuo savo pasirodymo Sato atrodė išmušta iš 
Vėžių. — Ranka tatuiruota? 

Lengdonas linktelėjo. 

— Ant nykščio ištatuiruota karūna. O ant smiliaus — žvaigždė. 

Sato išsitraukė iš kišenės akinius, priėjo prie plaštakos ir tarsi ryklys ėmė 
Sukti aplink ją ratus. 

— Taip pat, — toliau kalbėjo Lengdonas, — nors trijų pirštų nematyti, 
galėčiau lažintis, kad jų galiukai irgi ištatuiruoti. 

Jo pastaba, atrodo, sudomino Sato, ir ši mostelėjo Andersonui. 


— Viršininke, gal galite apžiūrėti kitus pirštus? 

Andersonas atsitūpė prie rankos, stengdamasis jos nepaliesti. Priglaudes 
prie grindų skruostą, jis pažvelgė į sugniaužtų pirštų galiukus. 

— Jis teisus, ponia. Visų pirštų galiukai tatuiruoti, nors niekaip neįžiūrių, 
kas ant kitų... 

— Saulė, žibintas ir raktas, — abejingai ištarė Lengdonas. 

Sato atsisuko tiesiai į jį ir nužvelgė mažomis akutėmis. 

— Ir iš kurgi jūs tai žinote? 

Lengdonas nenuleido akių. 

— Žmogaus plaštakos su tokiomis tatuiruotėmis ant pirštų galiukų vaizdi- 
nys yra labai sena piktograma. Ji vadinama Slėpinių ranka. 

Andersonas staiga atsitiesė. | 

— Šis daiktas turi pavadinimą? 

Lengdonas linktelėjo. 

— Tai vienas slapčiausių senovės pasaulio simbolių. 

Sato pakreipė galvą į šoną. 

— Tai gal galiu paklausti, kokį velnią jis veikia čia, vidury Kapitolijaus? 

Lengdonas pagalvojo, kaip gera būtų pabusti iš šio košmaro. 

— Tradicinė jo paskirtis, ponia, yra kvietimas. 

— Koks... kvietimas? — neatlyžo ji. 

Lengdonas įsižiūrėjo į simbolius ant nukirstos draugo rankos. 

— Ištisus šimtmečius Slėpinių ranka buvo laikoma mistiniu kvietimu. Iš 
esmės tai kvietimas perimti slaptas žinias — stropiai saugomą išmintį, žinomą 
tik mažai elito grupelei. 

Sato sukryžiavo ant krūtinės liesas rankas ir įsmeigė į jį juodas kaip anglys 
akis. 

— Ką gi, profesoriau, sakote, kad nesuprantate, kodėl čia esate... o man at- 
rodo, jūs visai nemažai žinote. 


18 skyrius 


Ketrina Solomon apsivilko baltą laboratorinį chalatą ir pradėjo įprastus dar“ 
bus, kurių visada imdavosi vos atvykusi į „apeigas“, kaip sakydavo jos brolis. 

Tarsi nerimastinga mama, prižiūrinti miegantį kūdikį, Ketrina kyštelėjo 
galvą į įrenginių kambarį. Vandenilinio kuro įranga veikė sklandžiai, atsarginia! 
balionai saugūs kėpsojo dėkluose. 


Ketrina nuėjo koridoriumi į duomenų saugojimo patalpą. Du papildomi 
holografiniai duomenų saugojimo įtaisai kaip visada ramiai gaudė nišoje, kurioje 
puvo palaikoma speciali temperatūra. Visi mano tyrimai, pamanė ji, žvelgdama 
pro trijų colių storumo nedūžtamą stiklą. Holografiniai duomenų saugojimo 
prietaisai nė iš tolo nepriminė savo protėvių, dydžiu prilygusių šaldytuvams: jie 
veikiau buvo panašūs į glotnias stereosistemas, stovinčias ant atskirų kolonos 
pavidalo stovų. 

Abi jos laboratorijos holografinės tvarkyklės buvo sinchronizuotos ir iden- 
tiškos — šiose papildomose sistemose buvo saugomos darbo rezultatų kopijos. 
Daugumoje duomenų saugojimo taisyklių buvo rekomenduojama antrą kopijų 
saugojimo sistemą įrengti už laboratorijos ribų — tam atvejui, jei kartais ištiktų 
žemės drebėjimas, gaisras ar vagystė, — tačiau Ketrina su broliu sutarė, jog šiuo 
atveju svarbiausia yra slaptumas: jei duomenys iškeliautų iš šio pastato į serverį, 
esantį kur nors kitur, niekas nebegalėtų būti tikras, jog jie išliks slapti. 

Įsitikinusi, kad viskas klostosi sklandžiai, ji vėl išėjo į koridorių. Tačiau suk- 
dama už kampo laboratorijoje pastebėjo neįprastą dalyką. Kas gi čia dabar? Visi 
įrenginiai atspindėjo prislopintą šviesą. Ketrina nuskubėjo pažiūrėti ir nustebo 
pamačiusi, kad šviesa sklinda iš valdymo pulto, atitverto organinio stiklo siena. 

Jis čia. Ketrina perbėgo laboratoriją, puolė prie patalpos, kurioje įtaisytas 
kontrolės pultas, ir plačiai atvėrė duris. 

— Piteri! — sušuko įpuldama vidun. 

Apkūni moteriškė, sėdinti prie kontrolės pulto terminalo, pašoko iš vietos. 

— Viešpatie, Ketrina! Tu mane išgąsdinai! 

Triša Dan — vienintelis žmogus, išskyrus juodu, turintis leidimą čia įei- 
ti, — buvo Ketrinos metasistemų analitikė ir savaitgaliais retai ateidavo į darbą. 
Dvidešimt šešerių rudaplaukė turėjo talentą modeliuoti duomenis ir buvo pasi- 
rašiusi neskleisti informacijos — sutartį, kurios nebūtų pasigėdijęs nė pats KGB. 
Atrodo, šįvakar ji analizavo duomenis, sėdėdama prie patalpoje įrengtos plaz- 
minės sienos — didžiulio plokščio ekrano, tarsi perkelto į laboratoriją iš NASA 
skrydžių valdymo centro. 

— Atsiprašau, — tarė Triša. — Nežinojau, kad tu jau čia. Norėjau baigti 
Prieš atvykstant tau ir tavo broliui. 

— Ar kalbėjai su juo? Jis vėluoja ir neatsako į skambučius. 

Triša papurtė galvą. 

— Galiu lažintis, kad dar nesugebėjo išsiaiškinti, kaip naudotis naujuoju 
(Phone, kurį jam dovanojai. 

Ketrina vertino linksmą Trišos būdą, o kai pamatė ją laboratorijoje, į galvą 
Šovė mintis. 


— Tiesą sakant, džiaugiuosi, kad šiandien čia esi. Ar neprieštarautum, jeį 
paprašyčiau man padėti? 

— Prašyk, ko nori, tikrai nebus blogiau už futbolą. 

Ketrina giliai įkvėpė, stengdamasi nusiraminti. 

— Nežinau, kaip geriau paaiškinti, bet šiandien aš išgirdau labai keistą 
istoriją... 


Triša Dan nežinojo, kokią istoriją išgirdo Ketrina Solomon, tačiau aiškiai matė, 
kad ji labai įsitempusi. Visada ramios pilkos jos viršininkės akys buvo kupinos 
nerimo, įėjusi į laboratoriją ji jau tris kartus užsikišo už ausų plaukus — nerimo 
ženklas, kaip sakė Triša. Talentinga mokslininkė. Niekam tikusi pokerio žaidėja. 

— Man, — kalbėjo Ketrina, — ši istorija atrodo išgalvota... primena seną 
legendą. Tačiau... — ji nutilo ir vėl užsikišo už ausies plaukų sruogą. 

— Tačiau? 

Ketrina atsiduso. 

— Tačiau šiandien patikimas šaltinis man pranešė, kad ši legenda tikra. 

— Aišku... — Kur ji suka? 

— Ketinu apie ją pakalbėti su broliu, bet pamaniau, kad prieš tai gal tu pa- 
dėsi man ką nors daugiau išsiaiškinti. Norėčiau sužinoti, ar ši legenda kada nors 
istorijoje buvo kaip nors patvirtinta. 

— Turi galvoje visą istoriją? 

Ketrina linktelėjo galva. 

— Visame pasaulyje, visomis kalbomis, bet kuriuo istorijos laikotarpiu. 

Keistas prašymas, pamanė Triša, tačiau visai suprantamas. Prieš dešimt metų 
tokia užduotis būtų buvusi neįveikiama. Tačiau dabar — atsiradus internetui, 
pasauliniam tinklui, pradėjus pervedinėti į skaitmeninį formatą didžiąsias pa- 
saulio bibliotekas ir muziejų rinkinius — Ketrinos tikslą galima pasiekti pa- 
sinaudojus palyginti paprasta ieškykle, pasitelkus daugelį vertimo modulių ir 
tinkamai parinkus reikšminius žodžius. 

— Jokių problemų, — atsakė Triša. 

Daugelyje laboratorijoje laikomų mokslinių knygų buvo tekstų senovinėmis 
kalbomis, todėl Trišos dažnai prašydavo sukurti specialius optinio ženklų atpa- 
žinimo vertimo modulius, leidžiančius išversti mažai žinomomis kalbomis para- 
šytus žodžius į anglų kalbą. Turbūt ji buvo vienintelė pasaulyje metasistemų sp€“ 
cialistė, sukūrusi OŽP vertimo modulius senovės fryzų, mekų ir akadų kalboms. 

Moduliai, žinoma, gelbsti, bet svarbiausias dalykas, norint sukurti veikS“ 
mingą ieškos mechanizmą — tinkamai parinkti reikšminius žodžius. Jie turi būti 
nepakartojami, tačiau negali per daug riboti paieškos. 


Ketrina, atrodo, buvo keliais žingsniais aplenkusi Trišą ir jau rašė ant po- 
pierėlio galimus reikšminius paieškos žodžius. Užrašiusi keletą, ji stabtelėjo, pa- 
mąstė ir užrašė dar kelis. 

— Gerai, — pagaliau ištarė ir padavė popierėlį Trišai. 

Triša peržiūrėjo paieškos eilučių sąrašą, ir jos akys išsiplėtė. Kokią beprotiš- 
ką legendą sumanė ištirti Ketrina? 

— Nori, kad surasčiau visus šiuos junginius? — Vienas žodis Trišai buvo 
net nematytas. Ar jis išvis angliškas? — Tikrai manai, kad pavyks juos visus rasti 
vienoje vietoje? Taip, kaip užrašei? 

— Pamėgink. 

Trišajau norėjo atsakyti, kad tai neįmanoma, bet prisiminė, jog šis žodis čia 
uždraustas. Ketrina manė, jog tokia nuostata pavojinga dirbant srityje, kurioje 
ne kartą yra tekę visiems žinomus niekus paversti patvirtintomis tiesomis. Triša 
Dan labai abejojo, ar ši jos paieška irgi priklausys tai kategorijai. 

— Kiek reikės laukti rezultatų? — paklausė Ketrina. 

— Kelias minutes, kol sukursiu paieškos serverį ir jį paleisiu. O paskui gal 
dar penkiolika, kol serveris patikrins visas galimybes. 

— Taip greit? — Ketrina, atrodo, kiek aprimo. 

Triša linktelėjo. Įprastos ieškyklės dažnai užtrukdavo visą dieną, kol per- 
žiūrėdavo interneto erdvę, surasdavo naujus dokumentus, patikrindavo jų turinį 
ir prijungdavo jį prie paieškos duomenų bazės. Tačiau Triša ketino sukurti kitokį 
paieškos serverį. 

— Sukursiu vadinamąją „delegavimo“ programą, — paaiškino Triša. — Ne 
pats sąžiningiausias dalykas, užtat greitas. Iš esmės ši programa mums reikalin- 
gą užduotį liepia atlikti kitiems priklausantiems paieškos mechanizmams. Dau- 
gelyje duomenų bazių — bibliotekų, muziejų, universitetų, vyriausybių — yra 
savos ieškyklės. Tad aš sukursiu paieškos serverį, kuris suras šias ieškykles, per- 
duos joms mūsų reikšminius žodžius ir lieps atlikti paiešką. Taip mes vienu metu 
įdarbinsime tūkstančius ieškyklių. 

Ketrinai, regis, tai padarė įspūdį. 

— Paralelinis duomenų perdirbimas. 

Savotiška metasistema. 

— Pranešiu tau, jei ką nors surasiu. 

— Ačiū tau, Triša. — Ketrina paplekšnojo jai per nugarą ir pasuko prie 
durų. — Būsiu bibliotekoje. 

Triša sėdo rašyti programos. Sukurti paieškos serverį buvo paprastas 
darbas, kuriam anaiptol nereikėjo tokių įgūdžių kaip jos, bet ji nesipriešino. 
Ketrinai Solomon ji padarytų viską. Kartais Trišai pačiai būdavo sunku patikėti 
Sėkme, atvedusia ją čia. 


Tu daug pasiekei, vaikeli. 

Truputį daugiau negu prieš metus Triša metė metasistemų analitikės dar- 
bą vienoje iš daugelio aukštųjų technologijų laboratorijų. Laisvalaikiu ji kurdavo 
programas ir pradėjo rašyti specialybės tinklaraštį „Kompiuterinės metasistemų 
analizės pritaikymo ateityje galimybės“, nors abejojo, ar kas nors jį skaito. Vieną 
vakarą suskambo jos telefonas. 

— Triša Dan? — mandagiai paklausė moters balsas. 

— Taip, klausau, kas kalba? 

— Mano vardas Ketrina Solomon. 

Triša vos neapalpo. Ketrina Solomon? 

— Aš ką tik perskaičiau jūsų knygą „Noetikos mokslas — šiuolaikinis kelias 
į senovės išmintį ir parašiau apie ją savo tinklaraštyje! | 

— Taip, aš žinau, — maloniai atsakė moteris. — Todėl ir skambinu. 

Na, žinoma, susivokė Triša, supratusi, kad pasakė kvailystę. Net talentingi 
mokslininkai kartais surenka Google savo pavardes. 

— Jūsų tinklaraštis mane sudomino, — kalbėjo Ketrina. — Nė nežinojau, 
kad metasistemų modeliavimas pažengė taip toli. 

— Taip, ponia, — netekusi žado iš pagarbos vos išspaudė Triša. — Duo- 
menų modeliavimas — labai sparčiai besivystanti technologija, kurią galima 
pritaikyti daugelyje sričių. 

Kelias minutes moterys šnekučiavosi apie Trišos darbą su metasistemomis, 
aptarė jos patirtį gausių duomenų analizės, modeliavimo ir prognozės srityje. 

— Žinoma, jūsų knygoje aš ne viską supratau, — tarė Triša, — bet vis dėlto 
pakankamai, kad įžvelgčiau sankirtą su metasistemų modeliavimu. 

— Tinklaraštyje jūs tvirtinate, kad metasistemų modeliavimas gali iš esmės 
pakeisti noetikos tyrimus? 

— Be jokios abejonės. Esu tikra, kad metasistemos gali paversti noetiką 
tikru mokslu. 

— Tikru mokslu? — Ketrinos balsas pasidarė atšiauresnis. — O dabar ji 
yra kas? 

O, velnias, kaip negerai nuskambėjo... 

— Eee, norėjau pasakyti, kad noetikoje daugoka... ezoterikos. 

Ketrina nusijuokė. 

— Nusiraminkite, aš tik pajuokavau. Panašius dalykus girdžiu kiekvieną dieną. 

Nesistebiu, pamanė Triša. Net Noetikos mokslų institutas Kalifornijoje ap- 
rašė šią sritį painiai ir miglotai, apibrėždamas ją kaip žmonijos „tiesiogiai pasie- 
kiamų žinių, kurių negalima gauti nei įprastomis juslėmis, nei proto galiomis“, 
tyrimus. 


Triša sužinojo, kad žodis „noetika“ kilęs iš senovės graikų žodžio nous, apy- 
tikriai reiškiančio „vidinis žinojimas“ arba „intuityvus suvokimas“. 

— Mane domina jūsų darbas su metasistemomis, — pasakė Ketrina, — ir 
jo galimas ryšys su projektu, kuriuo kaip tik užsiimu. Gal galėtume susitikti? 
Labai norėčiau jūsų daug ko paklausti. 

Ketrina Solomon nori manęs daug ko paklausti? Tarsi būtų paskambinusi Ma- 
rija Šarapova ir paprašiusi patarti, kaip geriau Žaisti tenisą. 

Rytojaus dieną prie Trišos namų privažiavo baltas „Volvo“, iš kurio išlipo 
daili liekna moteris, mūvinti džinsais. Triša iškart nusiminė. Nuostabu, tyliai 
suurzgė ji. Protinga, turtinga, liekna — ir aš po to turiu tikėti, kad Dievas teisingas? 
Tačiau Ketrina elgėsi taip natūraliai, kad Triša iškart nurimo. 

Jos susėdo erdvioje Trišos namo terasoje su vaizdu į įspūdingo dydžio že- 
mės sklypą. 

— Jūsų namas nuostabus, — tarė Ketrina. 

— Ačiū. Koledže man pasisekė, pardaviau keletą programų, kurias parašiau. 

— Iš metasistemų srities? 

— Metasistemų pirmtakės. Po rugsėjo vienuoliktosios vyriausybė perėmė 
ir iššifravo neapsakomai daug duomenų — piliečių elektroninių laiškų, mobi- 
liųjų telefonų skambučių ir pranešimų, faksogramų, žinučių, interneto svetai- 
nių, — kuriuose ieškojo žodžių, susijusių su teroristų perduodama informacija. 
Aš sukūriau programą, leidusią kitaip apdoroti šiuos duomenis... išgauti iš jų 
daugiau žvalgybai reikalingos medžiagos. — Ji nusišypsojo. — Iš esmės šia pro- 
grama jiems pavyko išmatuoti Amerikos temperatūrą. 

— Prašau? 

Triša nusijuokė. 

— Na taip, žinau, skamba kaip beprotybė. Norėjau pasakyti, kad programa 
kiekybiniu pavidalu išreiškė šalies gyventojų emocinę būseną. Tai buvo, jei taip 
galima pasakyti, savotiškas kosminės sąmonės barometras. — Triša paaiškino, 
kaip pasinaudojus gyventojų komunikacijos priemonių turiniu galima įvertinti 
šalies „nuotaiką“ — pagal tai, kaip dažnai šiame duomenų lauke vartojami kai 
kurie pagrindiniai žodžiai ir emocijų indikatoriai. Laimingais laikais žmonės 
vartoja daugiau su laime susijusių žodžių, o streso laikais — priešingai. Įvykus, 
pavyzdžiui, teroristų išpuoliui, vyriausybė, pasinaudojusi duomenų laukais, gali 
išmatuoti amerikiečių psichikoje įvykusius pokyčius ir pateikti prezidentui pa- 
tikimesnę informaciją apie emocinį įvykio poveikį. 

— Kaip įdomu, — tarė Ketrina, pirštais persibraukdama smakrą. — Tai jūs 
iš esmės tyrinėjate individų populiaciją, tarsi tai būtų vientisas organizmas. 

— Visiškai teisingai. Metasistema. Vieninga visuma, kurią apibrėžia jos 


dalių suma. Pavyzdžiui, žmogaus kūną sudaro milijonai atskirų ląstelių, pasižy- 
minčių skirtingomis ypatybėmis ir turinčių skirtingą paskirtį, tačiau tas kūnas 
funkcionuoja kaip vieninga visuma. 

Ketrina entuziastingai linktelėjo galva. 

— Arba kaip būrys paukščių, kaip tuntas žuvų, kuris juda it vienas organiz- 
mas. Mes tai vadiname konvergencija, arba sampyna. 

Triša suprato, kad jos garsioji viešnia įžvelgė metasistemų programavimo 
naudą savo mokslo sričiai noetikai. 

— Mano programos, — paaiškino Triša, — turėjo padėti vyriausybės 
institucijoms tinkamiau įvertinti didelio masto krizes — ligų pandemijas, na- 
cionalines tragedijas, terorizmą ir panašiai — ir geriau į jas reaguoti. — Ji paty- 
lėjo. — Žinoma, visada yra galimybė jas panaudoti kitaip... pavyzdžiui, įvertinus 
gyventojų nuotaikas, numatyti visuotinių rinkimų rezultatus arba akcijų biržos 
judėjimą. 

— Atrodo, tai galingas įrankis. 

Triša mostu parodė savo didelį namą. 

— Vyriausybė tikrai taip galvoja. 

Ketrina įsmeigė į ją savo pilkas akis. 

— Triša, ar galiu paklausti apie etikos problemas, kylančias jūsų darbe? 

— Ką turite galvoje? 

— Tai, kad sukūrėte programas, kurias lengva panaudoti ne pagal paskirtį. 
Tie, kurie jas turi, gauna labai svarbios, ne kiekvienam pasiekiamos informaci- 
jos. Arjums nekilo abejonių pradėjus jas kurti? 

Triša nė nemirktelėjo. 

— Nė vienos. Mano sukurtos programos niekuo nesiskiria nuo... sakysim, 
nuo skrydžių valdymo mokomųjų programų. Vieni žmonės jomis pasinaudos, 
kad išmoktų skraidyti, ir gabens humanitarinę pagalbą į menkiau išsivysčiusias 
šalis. Kiti — kad atsitrenktų lėktuvu į dangoraižį. Žinios yra tik įrankis, ir jų, 
kaip visų įrankių, veikimas priklauso nuo to, kieno rankose atsiduria. 

Ketrina atsilošė: jai tai padarė įspūdį. 

— Tada leiskite jums užduoti hipotetinį klausimą. 

Triša staiga pajuto, kad jų pašnekesys virto pokalbiu dėl darbo. 

Ketrina nuleido ranką, pakėlė nuo terasos grindų smėlio smiltelę ir parodė 
ją Trišai. 

— Man atrodo, — prakalbo ji, — kad darbas su metasistemomis iš esmės 
leidžia jums apskaičiuoti, kiek svertų visas smėlėtas paplūdimys... sveriant jį po 
vieną smiltele. 


— Taip, iš esmės teisingai. 


— Kaip žinote, ši smiltelė turi masę. Labai mažą, tačiau vis dėlto masę. 

Triša linktelėjo. 

— O kadangi ji turi masę, tai ją veikia ir gravitacija. Irgi labai silpna, tačiau 
ji yra. 

— Teisingai. 

— Gerai, — kalbėjo Ketrina, — o jei paimsime trilijonus šitokių smiltelių, 
kurios, traukiamos viena prie kitos, galiausiai sudaro... sakysime, Mėnulį: tada 
bendra jų gravitacija bus tokia stipri, kad galės judinti vandenynus ir lemti mūsų 
planetoje vykstančius potvynius ir atoslūgius. 

Triša neįsivaizdavo, kur lenkia Ketrina, tačiau klausytis buvo įdomu. 

— Dabar suformuluokime hipotezę, — pasiūlė Ketrina, paleisdama iš ran- 
kos smiltelę. — Kas būtų, jei aš jums pasakyčiau, jog mintys... bet kuri, net men- 
kiausia, idėja, atsirandanti smegenyse... iš tiesų turi masę? Jei pasakyčiau, kad 
mintys yra objektai, išmatuojami vienetai, ir jų masė taip pat išmatuojama? Žino- 
ma,ji neapsakomai maža, tačiau vis dėlto tai masė. Kokias padarytumėte išvadas? 

— Hipotetiškai? Na, akivaizdi išvada būtų tokia... jei mintys turi masę, tai 
jas veikia gravitacija ir jos gali traukti prie savęs objektus. 

Ketrina nusišypsojo. 

— Šaunu. Dabar ženkime dar vieną žingsnį. Kas nutiks, jei labai daug 
žmonių susikaups tai pačiai minčiai? Visi tos minties pasikartojimai susilies į 
visumą, jos bendroji masė ims didėti. Taigi augs ir gravitacija. 

— Aišku. 

— Tai reiškia... kad jei pakankamai daug žmonių pradės mąstyti apie tą 
patį, tada šios minties gravitacijos jėga taps juntama... ir virs realia jėga. — Ket- 
rina mirktelėjo. — Kurios poveikį bus galima išmatuoti mūsų fizinėje tikrovėje. 

Direktorė Inoujė Sato stovėjo sukryžiavusi ant krūtinės rankas, įsmeigusi į 
Lengdoną skeptišką žvilgsnį ir mąstė apie tai, ką iš jo išgirdo. 

— Jis sakė, kad nori atverti senovinius vartus? Kaip manote, ką man daryti 
su tokia informacija, profesoriau? 

Lengdonas vos vos gūžtelėjo pečiais. Jis vėl pajuto blogumą ir stengėsi ne- 
bežiūrėti į nukirstą draugo ranką. 

— Jis man būtent taip pasakė. Senovinius vartus... paslėptus čia, šiame pas- 
tate. Aš jam atsakiau, kad nieko nežinau apie jokius vartus. 


— Tai kodėl tada jis mano, kad jūs galite juos surasti? 

— Akivaizdu, jog tai beprotis. — Jis pasakė, kad kelią parodys Piteris. Leng- 
donas pažvelgė į styrančią viršun Piterio ranką ir vėl pasibjaurėjo jo pagrobėjo 
sadistiškais žodžių žaidimais. Kelią parodys Piteris. Lengdonas jau nusekė akimis 
kryptį, kurią rodė pirštas — virš galvų stūksantis kupolas. Vartai? Viršuje? Be- 
protybė. 

— Man skambinęs žmogus, — pasakė Lengdonas Sato, — vienintelis žino- 
jo, kad aš šįvakar atvykstu į Kapitolijų, todėl tas, kuris jums pranešė, jog šiandien 
esu čia, ir yra jis. Siūlyčiau... 

— Ne jūsų reikalas, iš kur aš gaunu informaciją, — griežtesniu balsu nu- 
traukė jį Sato. — Šiuo metu man svarbiausia bendradarbiauti su šiuo žmogumi, 
o aš turiu informacijos, leidžiančios spręsti, kad būtent jūs galite jam duoti tai, 
ko jis nori. 

— O man šiuo metu svarbiausia — surasti draugą, — supykęs atkirto Leng- 
donas. 

Sato giliai įkvėpė: buvo aiškiai matyti, kad jos kantrybė baigiasi. 

— Profesoriau, jei mes norime surasti poną Solomoną, turime tik vieną 
kelią — pradėti bendradarbiauti su vieninteliu žmogumi, regis, žinančiu, kur jis 
yra. — Sato pažvelgė į laikrodį. — Laiko turime nedaug. Galiu jus užtikrinti, kad 
gyvybiškai svarbu kuo greičiau patenkinti šio žmogaus reikalavimus. 

— Kaip? — netikėdamas savo ausimis paklausė Lengdonas. — Surasti ir 
atverti senovinius vartus? Jokių vartų nėra, direktore Sato. Tas tipas pamišėlis. 

Sato priėjo arčiau, visai arti Lengdono. 

— Jei neprieštarausite, aš jums priminsiu... kad tas pamišėlis šį rytą su- 
maniai apgavo du visai nekvailus asmenis. — Ji įsmeigė akis į Lengdoną, paskui 
dirstelėjo į Andersoną. — Dirbdamas mano darbą žmogus greit sužinai, kad pa- 
mišimą nuo genialumo skiria labai plona riba. Pasielgtume išmintingai, rodyda- 
mi šiam žmogui šiek tiek pagarbos. 

— Jis nukirto žmogui ranką! 

— Tą ir norėjau pasakyti. Vargu ar taip pasielgtų žmogus, kuris nesiekia 
tikslo ar kuriam nerūpi rezultatas. Tačiau svarbiausia, profesoriau, yra tai, kad 
tas tipas įsitikinęs, jog jūs galite jam padėti. Jis atsigabeno jus iki pat Vašingto- 
no — otai reiškia, kad turėjo tam priežasčių. 

— Pasak jo, jis tik todėl mano, kad aš galiu atverti tuos vartus, nes jam taip 
pasakė Piteris, — paprieštaravo Lengdonas. 

— O dėl ko Piteris Solomonas būtų jam tai sakęs, jei tai būtų netiesa? 

— Neabejoju, kad Piteris nieko panašaus nesakė. O jei ir sakė, tai ne savo 
valia. Jis tikriausiai buvo apsvaigintas... arba išgąsdintas. 


— Taip. Tai vadinama tardymo kankinimais, ir jie gana veiksmingi. Tik dar 
viena priežastis, kodėl ponas Solomonas būtų sakęs tiesą. — Sato kalbėjo kaip 
žmogus, asmeniškai susidūręs su tokiais tardymo metodais. — Ar jis jums pa- 
aiškino, kodėl Piteris mano, kad tik jūs vienas galite atverti vartus? 

Lengdonas papurtė galvą. 

— Profesoriau, jei jūsų reputacija pelnyta, tai judu su Piteriu Solomonu 
domitės tuo pačiu — paslaptimis, istorine ezoterika, misticizmu ir panašiais da- 
lykais. Nejau Piteris nė viename pokalbyje jums nėra užsiminęs apie Vašingtone 
egzistuojančius slaptus vartus? 

Lengdonas vos galėjo patikėti savo ausimis, kad aukšta CŽV pareigūnė 
klausia tokio dalyko. 

— Esu tuo visiškai tikras. Mudu su Piteriu ne kartą esame kalbėję apie labai 
įmantrius ir slaptus dalykus, bet galite patikėti, jei jis man būtų pradėjęs pasa- 
koti apie kur nors paslėptus senovinius vartus, būčiau tuojau pat pasiūlęs nueiti 
pas gydytoją. Ypač jei pasakytų, jog tie vartai veda į Senovės Slėpinius. 

Sato pakėlė galvą. 

— Atsiprašau? Tas žmogus jums tiksliai pasakė, kur veda tie vartai? 

— Taip, bet man to nė nereikėjo. — Lengdonas mostelėjo į plaštaką. — 
Slėpinių ranka — oficialus kvietimas įeiti pro mistinius vartus ir įgyti slaptas 
senovės žinias, galingą išmintį, vadinamą Senovės Slėpiniais... kitaip tariant, 
prarastą amžių išmintį. 

— Tai jūs jau anksčiau esate girdėjęs apie paslaptį, kurią jis mano esant čia 
paslėptą? 

— Daugybė istorikų yra apie ją girdėję. 

— Tai kaip tada galite sakyti, kad vartai neegzistuoja? 

— Nepalaikykite tai nepagarba, ponia: mes visi esame girdėję apie Amžinos 
jaunystės šaltinį ir Šangrila šalį, tačiau tai dar nereiškia, kad šie dalykai egzis- 
tuoja. 

Jų pokalbį nutraukė garsiai sucypusi Andersono radijo stotelė. 

— Viršininke? — pasigirdo balsas iš garsiakalbio. 

Andersonas nusegė imtuvą nuo diržo. 

— Andersonas klauso. 

— Pone, mes baigėme apieškoti teritoriją. Neradome nė vieno žmogaus, 
atitinkančio apibūdinimą. Kokie bus tolesni nurodymai? 

Andersonas skubiai žvilgtelėjo į Sato, tikėdamasis išgirsti priekaištą, tačiau 
direktorei Sato, atrodo, tai nerūpėjo. Andersonas pasitraukė toliau nuo jos ir 
Lengdono, kažką negarsiai kalbėdamas į radijo stotelę. 

Sato nenuleido akių nuo Lengdono. 


— Tai jūs sakote, kad ta paslaptis, anot jo, paslėpta Vašingtone... yra iš- 
galvota? 

Lengdonas linktelėjo galva. 

— Tai labai senas mitas. Senovės Slėpiniai yra ikikrikščioniškos kilmės. 
Jiems keli tūkstančiai metų. 

— Tačiau mitas tebegyvuoja? 

— Kaip ir daugybė kitų, ne mažiau absurdiškų įsitikinimų. — Lengdonas 
dažnai primindavo savo studentams, kad daugelyje religijų esama istorijų, ku- 
rias mokslui būtų sunku patvirtinti: pradedant pasakojimu apie tai, kaip Mozė 
perskyrė Raudonąją jūrą, ir baigiant Džozefo Smito stebuklingais akiniais, su 
kuriais jis perrašė Mormonų knygą iš aukso lentelių, rastų užkastų Niujorko 
valstijoje. Tai, kad idėja labai paplitusi, dar neįrodo, kad ji teisinga. | 

— Aišku. Tai kas gi pagaliau yra tie... Senovės Slėpiniai? 

Lengdonas garsiai iškvėpė. Ar turite keletą savaičių laiko? 

— Trumpai tariant, Senovės Slėpiniais įprasta vadinti labai seniai sukaup- 
tų slaptų žinių visumą. Vienas iš labiausiai intriguojančių šių žinių aspektų yra 
tas, kad jos neva pažadina jas įgijusiojo ypatingas galias, snaudžiančias žmogaus 
psichikoje. Pašvęstieji adeptai, saugoję šias žinias, prisiekė slėpti jas nuo masių, 
nes laikė jas pernelyg galingomis ir pavojingomis neišmanėliams. 

— Kodėl pavojingomis? 

— Informaciją slėpė dėl tų pačių priežasčių, dėl kurių mes vaikams neduo- 
dame degtukų. Gerose rankose ugnis teikia šviesą... bet pakliuvusi į blogas gali 
tapti griaunama jėga. 

Sato nusiėmė akinius ir nužvelgė Lengdoną. 

— Sakykite, profesoriau, o jūs pats tikite, kad gali egzistuoti tokia sprogs- 
tama informacija? 

Lengdonas nesumetė, ką atsakyti. Senovės Slėpinius jis nuo seno laikė 
didžiausiu savo akademinės karjeros paradoksu. Beveik visos pasaulio mistinės 
tradicijos buvo pagrįstos idėja, kad egzistuoja sudėtingos žinios, galinčios su- 
teikti žmogui mistinių, kone dieviškų galių: taro kortos ir I Čingas leido įžvelgti 
ateitį, alchemija ir jos garsusis filosofinis akmuo žadėjo nemirtingumą, Vikka 
išmokydavo toliausiai pažengusius mokinius naudotis stipriausiais burtais. Ir 
tokių dalykų begalė. 

Būdamas mokslininkas, Lengdonas negalėjo paneigti istorinių žinių apie 
šias tradicijas — kaugių dokumentų, artefaktų ir meno kūrinių, kuriuose iš tiesų 
labai aiškiai rodoma, kad senovės žmonės turėjo slaptą išmintį ir ja dalijosi tik 
alegorijų, mitų ir simbolių pavidalu, perduodami galias tik pašvęstiesiems. Ta- 
čiau pats būdamas realistas ir skeptikas Lengdonas tuo netikėjo. 


— Sakykime, aš į tai žiūriu skeptiškai, — atsakė jis Sato. — Niekada nesu 
tikrovėje matęs nieko tokio, kas leistų patikėti, kad Senovės Slėpiniai nėra tiktai 
legenda — pasikartojantis mitologinis archetipas. Man atrodo, kad jei žmonės 
galėtų įgyti stebuklingų galių, tam būtų įrodymų. O kol kas istorijoje nerasime 
minint žmonių, turinčių antžmogiškų galių. 

Sato pakėlė antakius. 

— Tai ne visai tiesa. 

Lengdonas dvejojo: jis suprato, kad daugelis tikinčiųjų iš tiesų mano egzis- 
tavus žmones dievus, ir visų pirmiausia, žinoma, Jėzų. 

— Reikia pripažinti, — tarė jis, — yra daug išsilavinusių žmonių, tikinčių, 
jog galių teikianti išmintis tikrai egzistuoja, tačiau aš nesu tuo įsitikinęs. 

— Ar Piteris Solomonas — vienas iš tų žmonių? — paklausė Sato, dirstelė- 
jusi į stovinčią ant grindų plaštaką. 

Lengdonas negalėjo prisiversti į ją pažvelgti. 

— Piteris kilęs iš šeimos, kurios nariai nuo seno aistringai domėjosi senove 
ir mistika. 

— Ar tai reiškia „taip ? — paklausė Sato. 

— Galiu jus užtikrinti, kad net jei Piteris iš tiesų tiki Senovės Slėpiniais, jis 
nieku gyvu netikės, kad juos galima pasiekti per kažkokius Vašingtone paslėptus 
vartus. Jis supranta simbolių metaforiką, o jo pagrobėjas, atrodo, ne. 

Sato linktelėjo. 

— Taijūs sakote, kad šie vartai yra metafora. 

— Na, žinoma, — atsakė Lengdonas. — Bent jau teoriškai. Tai labai dažnai 
sutinkama metafora — mistiniai vartai, pro kuriuos įėjus įgyjama išmintis. Var- 
tai ir durys — įprasti simboliai, reiškiantys persimainymo apeigas. Ieškoti tikrų 
vartų būtų tas pat, kaip stengtis surasti realius Dangaus vartus. 

Sato, atrodo, apie tai susimąstė. 

— Bet man panašu, kad pono Solomono grobėjas įsitikinęs, jog jūs galite 
atrakinti realius vartus. 

Lengdonas vėl garsiai iškvėpė. 

— Jis daro bendrą daugelio perdėtai uolių tikinčiųjų klaidą — painioja 
metaforas su tikrove. 

Panašiai kitados elgėsi alchemikai, bergždžiai triūsę stengdamiesi paversti 
šviną auksu, nesuprasdami, kad švino virtimas auksu — tai tik metafora, iš- 
reiškianti žmogaus galimybių realizavimą: kai tamsus, apsiblausęs protas darbu 
paverčiamas švytinčiu ir skvarbiu. 

Sato mostu parodė plaštaką. 

— Jei tas žmogus nori, kad jūs jam atrakintumėte kažkokius vartus, kodėl 


paprasčiausiai nepasakė, kur juos rasti? Kam tas dramatizmas? Kodėl jis jums 
atsiuntė tatuiruotą ranką? 

Lengdonas klausė savęs to paties, ir atsakymas į šį klausimą jam kėlė nerimą. 

— Na, atrodo, mes susidūrėme su ne tik nestabilios psichikos, bet ir labai 
išsilavinusiu žmogumi. Ši ranka įrodo, kad jis puikiai išmano ir paslaptis, ir jų 
slaptumo kodus. O ką jau kalbėti apie šios salės istoriją. 

— Nesupratau. 

— Viskas, ką jis šiandien padarė, tobulai atitinka senovės protokolo rei- 
kalavimus. Tradiciškai Slėpinių ranka yra šventas kvietimas, todėl jis turi būti 
pateiktas šventoje vietoje. 

Sato prisimerkė. 

— Profesoriau, čia JAV Kapitolijaus Rotonda, o ne kokia nors senovės mis- 
tikos paslapčių šventykla. 

— Tiesą sakant, ponia, — atkirto Lengdonas, — daugybė istorikų su jumis 
nesutiktų. 


Tuo metu kitoje miesto pusėje Triša Dan sėdėjo Kube, nutvieksta švytinčio plaz- 
minio ekrano. Ji baigė kurti paieškos serverį ir įvedė penkis žodžių junginius, 
kuriuos jai buvo užrašiusi Ketrina. 

Pamatysim, kaip nieko iš to neišeis. 

Nejausdama optimizmo ji paleido paieškos serverį, savotiškai pradėdama 
pasaulinio masto medžioklę. Žodžių junginiai neįsivaizduojamu greičiu buvo 
lyginami su viso pasaulio tekstais... ieškant visiškos atitikties. 

Triša nesusivaldė nepasvarsčiusi, ką tai galėtų reikšti, tačiau jau buvo spėjusi 
priprasti, kad dirbant su Solomonais dažnai nepavykdavo sužinoti visko iki galo. 

Robertas Lengdonas vogčiomis neramiai dirstelėjo į laikrodį, kuris rodė 
19.58. Besišypsantis Peliuko Mikio veidas jo nepralinksmino. Reikia surasti Pite- 
rį. Mes tuščiai gaištame laiką. 

Sato neilgam atsitraukė, kažkam paskambino, bet netrukus grįžo prie 
Lengdono. 

— Profesoriau, ar aš jus gaišinu? 

— Ne, ponia, — atsakė Lengdonas užtraukdamas rankovę ant laikrodžio. — 
Tiesiog aš labai nerimauju dėl Piterio. 


— Suprantu, tačiau užtikrinu, kad Piteriui būtų naudingiausia, jei jūs man 
padėtumėte suprasti, kaip mąsto jo pagrobėjas. 

Lengdonas tuo abejojo, bet suprato nieko nepešiąs, kol ST direktorė neiš- 
gaus visos jai reikalingos informacijos. 

— Ką tik, — kalbėjo Sato, — jūs užsiminėte, kad Rotonda šiems Senovės 
Slėpiniams yra kažkodėl šventa? 

— Taip, ponia. 

— Paaiškinkit. 

Lengdonas suvokė, kad kalbėti reikia trumpai. Kursą apie Vašingtono mis- 
tinius simbolius jis dėstė visą semestrą: vien šiame pastate mistinių užuominų 
tiek, kad jų sąrašas atrodytų kone begalinis. 

Amerika turi slaptą praeitį. 

Kaskart, kai Lengdonas pradėdavo dėstyti Amerikos simbologiją, jo stu- 
dentai apstulbdavo sužinoję, kad tikrieji šios šalies tėvų įkūrėjų ketinimai buvo 
visiškai kitokie, negu dabar tvirtina daugelis politikų. 

Lemtis, kuri buvo numatyta Amerikai, nuskendo istorijoje. 

Protėviai, įkūrę šią sostinę, iš pradžių ją pavadino Roma. Upei davė Tibro 
vardą, pristatė klasikinių panteonų ir šventyklų, išpuoštų didžiųjų dievų ir deivių 
atvaizdais — Apolono, Minervos, Veneros, Saulės, Vulkano, Jupiterio. Sostinės 
centre, kaip daugelyje didžiųjų klasikinių miestų, įkūrėjai pastatė nenykstamą 
paminklą senovei — egiptietišką obeliską. Šis obeliskas, aukštesnis net už Kairo 
ar Aleksandrijos, siekia beveik 170 metrų, aukštesnis už trisdešimties aukštų 
namą ir skelbia padėką bei šlovę pusdieviui įkūrėjui, kurio vardu vėliau pavadin- 
ta sostinė. 

Tai buvo Vašingtonas. 

Ir dabar, praėjus šimtmečiams, nors Amerikoje Bažnyčia atskirta nuo 
valstybės, valstybiniame pastate Rotondoje mirgėte mirga senovės religinių 
simbolių. Rotondoje iš viso daugiau kaip tuzinas skirtingų dievų — daugiau 
negu tikrajame Panteone Romoje. Žinoma, Romos Panteonas 609 m. paverstas 
krikščionišku... tačiau šiam panteonui nieko panašaus neatsitiko: jo tikrosios 
istorinės detalės iki šiol kriste krito į akis. 

— Kaip jūs veikiausiai žinote, — prakalbo Lengdonas, — Rotonda buvo su- 
projektuota vienos iš labiausiai gerbiamų Romos mistinių šventyklų pavyzdžiu. 
Tai Vestos šventykla. 

— Ar ta, kurioje buvo vestalės? — Atrodo, Sato buvo sunku patikėti, kad 
Romoje šventąją ugnį sergėjusios mergelės galėtų turėti ką nors bendra su Ka- 
pitolijumi. 

— Vestos šventykla Romoje, — kalbėjo Lengdonas, — buvo apskrita, su 


specialia skyle grindyse, pro kurią šventąją išminties ugnį galėjo kurstyti ypatin- 
gai seserijai priklausančios mergelės: jos privalėjo prižiūrėti, kad ugnis niekada 
neužgestų. 

Sato gūžtelėjo pečiais. 

— Rotonda apskrita, bet grindyse nematau jokios skylės. 

— Ne, dabar jos nebėra, bet daugelį metų šios salės centre, būtent toje vie- 
toje, kur dabar stovi Piterio ranka, buvo didelė anga. — Lengdonas mostu paro- 
dė į grindis. — Tiesą sakant, grindyse iki šiol matyti žymės aptvaro, saugojusio 
žmones, kad į ją neįkristų. 

— Ką? — paklausė Sato, atidžiai apžiūrinėdama grindis. — Aš nieko pa- 
našaus nesu girdėjusi. | 

— Atrodo, jis teisus. — Andersonas parodė į ratu išdėstytas žymes ten, 
kur anksčiau būta aptvaro stulpelių. — Esu jas ir anksčiau pastebėjęs, bet nesu- 
vokiau, kam jos reikalingos. 

Ir ne tu vienas, pamanė Lengdonas, įsivaizduodamas, kaip kasdieną tūks- 
tančiai žmonių, tarp jų garsūs įstatymų leidėjai, žingsniuoja per patį Rotondos 
centrą nė neįsivaizduodami, kad kadaise būtų įkritę tiesiai į Kapitolijaus rūsį po 
Rotondos grindimis. 

— Galiausiai, — toliau pasakojo Lengdonas, — skylę grindyse uždengė, bet 
Rotondos lankytojai dar ilgai galėjo pažvelgti žemyn, į apačioje degančią ugnį. 

Sato atsigręžė. 

— Ugnį? JAV Kapitolijuje? 

— Tiksliau, didžiulį deglą — amžinąją ugnį, degusią rūsyje, tiesiai po mūsų 
kojomis. Ji buvo matoma pro grindų skylę, taigi ši salė buvo šiuolaikiška Vestos 
šventykla. Pastatas net turėjo savą vestalę — valstybės tarnautoją, vadinamą 
Rūsio sergėtoju, kuriam pavyko išsaugoti ugnį penkiasdešimt metų, kol galiau- 
siai ją užgesino politinės bei religinės rietenos ir gaisro pavojus. 

Ir Andersonas, ir Sato atrodė nustebe. 

Apie tai, kad kitados čia degė ugnis, dabar priminė tik keturšakė kompaso 
žvaigždė, įmūryta rūsio grindyse aukštu žemiau ir simbolizuojanti Amerikos 
amžinąją ugnį, kadaise skleidusią šviesos spindulius į visas keturias Naujojo pa- 
saulio šalis. 

— Taigi, profesoriau, — tarė Sato, — jūs tvirtinate, kad žmogus, kuris čia 
paliko Piterio ranką, žinojo visa tai? 

— Be abejo. Ir dar kur kas daugiau. Ši salė pilnutėlė simbolių, išreiškiančių 
tikėjimą Senovės Slėpiniais. 

— Slapta išmintis, — ištarė Sato, neslėpdama sarkazmo. — Žinios, kurios 
suteikia žmonėms dieviškų galių? 


— Taip, ponia. 

— Tai sunkiai suderinama su krikščioniškomis šios šalies tradicijomis, 

— Atrodytų, kad taip, bet tai tiesa. Toks žmogaus virtimas dievu vadina. 
mas apoteoze. Nenumanau, ar jūs tai žinote, ar ne, bet šis motyvas — žmogaus 
virtimas dievu — yra viso Rotondos simbolizmo pamatas. 

— Apoteozė? — Andersonas staiga atsisuko, tarsi kažką prisiminęs. 

— Taip. — Andersonas čia dirba. Jis turi žinoti. — Tiksliai išverstas žodis 
„apoteozė“ reiškia „dievišką atsimainymą , tai yra žmogaus virtimą dievu. Tai 
senovės graikų kalbos žodžiai: apo — „tapti“, theos — „dievas“. 

Andersonas atrodė apstulbęs. 

— „Apoteozė“ reiškia „tapimą dievu“? Nežinojau. 

— Aš kažko nežinau? — griežtai paklausė Sato. 

— Ponia, — atsakė Lengdonas, — didžiausias paveikslas šiame pastate 
vadinasi „Vašingtono apoteozė“. Jame kuo aiškiausiai vaizduojamas Džordžo 
Vašingtono tapimas dievu. 

Sato veide buvo matyti abejonė. 

— Nieko panašaus gyvenime nesu mačiusi. 

— Tiesą sakant, esu tikras, kad matėte. — Lengdonas smiliumi parodė tie- 
siai į viršų. — Jis tiesiai jums virš galvos. 

„Vašingtono apoteozę — 433 kvadratinių metrų ploto freską, kuria iš- 
puoštas Kapitolijaus Rotondos skliautas — 1865 m. baigė tapyti Konstantinas 
Brumidis. 

Brumidis, dar vadinamas Kapitolijaus Mikelandželu, Kapitolijaus Roton- 
dą pavertė sava lygiai taip pat, kaip Mikelandželas — Siksto koplyčią: nutapęs 
freską ant didžiausio paviršiaus, salės lubų. Brumidis, kaip ir Mikelandželas, 
geriausius darbus sukūrė Vatikane. Tačiau 1852 m. Brumidis emigravo į Ameri- 
ką, iškeitęs didžiausią Dievo bažnyčią į naują šventovę, JAV Kapitolijų, kuriame 
suspindo jo meistriškumo pavyzdžiai — pradedant trompe Toeil puoštais Brumi- 
džio koridoriais ir baigiant viceprezidento kabineto lubų frizu. Tačiau dauguma 
istorikų Brumidžio šedevru laiko milžinišką paveikslą, puošiantį Kapitolijaus 
Rotondos lubas. 

Robertas Lengdonas užvertęs galvą žiūrėjo į didžiulę, visas lubas dengian- 
čią freską. Šiaip jis mėgdavo gėrėtis studentų, susidūrusių su keista freskos vaiz- 


dinija, sutrikimu, bet dabar tiesiog jautėsi pakliuvęs į košmarą, kurio niekaip 
nesisekė perprasti. 

Direktorė Sato stovėjo greta, įrėmusi rankas į klubus, ir susiraukusi žiūri- 
nėjo aukštas lubas. Lengdonas pajuto, kad ją užvaldė tas pats jausmas, kaip dau- 
gelį žmonių, pirmą kartą stabtelėjusių atidžiai apžiūrėti svarbiausią valstybės 
paveikslą. 

Visiškas sutrikimas. 

Ne tu viena, pamanė Lengdonas. Daugelis žmonių pripažino, kad kuo ilgiau 
jie žiūri į „Vašingtono apoteozę", tuo keistesnė ji atrodo. 

— Štai čia, centre, Džordžas Vašingtonas, — pasakė Lengdonas, pirštu 
rodydamas į 55 metrų aukščio kupolą. — Kaip matote, jis apsirengęs baltais dra- 
bužiais, lydimas trylikos mergelių, lipa ant debesies, iškilusio viršum mirtingųjų. 
Tai ir yra jo apoteozės akimirka... jo tapimas dievu. 

Sato ir Andersonas nieko neatsakė. 

— Netoliese, — toliau kalbėjo Lengdonas, — matote keistą anachronis- 
tišką figūrų rinkinį: tai senovės dievai apdovanoja mūsų protėvius ypatinga iš- 
mintimi. Štai Minerva, įkvepianti techninio sumanumo didiesiems mūsų išradė- 
jams — Benui Eranklinui, Robertui Fultonui, Semiueliui Morzei. — Lengdonas 
parodė juos visus paeiliui. — Ana ten Vulkanas padeda pagaminti garo variklį. 
Greta jo Neptūnas rodo, kaip tiesti transatlantinį kabelį. Toliau Cerera, grūdų 
ir šaknų deivė, iš kurios vardo kilęs amerikietiškų javainių pavadinimas — ce- 
real; ji sėdi ant Makormiko pjaunamosios, žemės ūkio išradimo, dėl kurio ši 
šalis tapo maisto gamybos lydere. Paveiksle visiškai atvirai vaizduojama, kaip 
mūsų protėviai gauna iš dievų didžią išmintį. — Jis nuleido galvą ir vėl pažvelgė 
į Sato. — Žinios yra jėga, o tinkamos žinios leidžia žmogui atlikti stebuklingus, 
kone dieviškus darbus. 

Sato irgi nuleido akis į Lengdoną ir pasitrynė sprandą. 

— Nutiesti telefono kabelį dar anaiptol nereiškia, kad tapai dievu. 

— Gal šiuolaikiniam žmogui ir nereiškia, — atsakė Lengdonas. — Bet jei 
Džordžas Vašingtonas būtų žinojęs, kad mes įgysime galių kalbėtis vieni su 
kitais per vandenyną, skraidyti garso greičiu ir nusileisime Mėnulyje, jis tikrai 
būtų pamanęs, kad tapome dievais ir pajėgiame daryti stebuklus. — Jis pa- 
tylėjo. — Kaip sakė futuristas Arturas Klarkas: „Visos pakankamai pažangios 
technologijos neatskiriamos nuo magijos.“ 

Sato, rimtai susimąsčiusi, papūtė lūpas. Ji dirstelėjo į plaštaką, paskui 
žvilgsniu nusekė kryptimi, kuria rodė ištiestas smilius — tiesiai į kupolą. 

— Profesoriau, jums pasakė: „Piteris parodys kelią. Teisingai? 

— Taip, ponia, bet... 


— Viršininke, — kreipėsi Sato, nusisukdama nuo Lengdono, — ar galėtu- 
me iš arčiau apžiūrėti paveikslą? 

Andersonas linktelėjo. 

— Kupolo vidinėje pusėje yra apžvalgos takelis. 

Lengdonas pažvelgė į labai labai aukštai, tiesiai po paveikslu matomus siau- 
rus turėklus, ir pajuto, kaip visas jo kūnas pastiro. 

— Ten nėra ko eiti. 

Jis jau kartą ėjo tuo retai lankomu apžvalgos takeliu, pakviestas JAV se- 
natoriaus ir jo žmonos, ir tada vos neprarado sąmonės nuo aukščio ir siauro 
pavojingo takelio. 

— Nėra ko? — valdingai paklausė Sato. — Profesoriau, mes susidūrėme su 
žmogumi, tikinčiu, jog šioje patalpoje yra senoviniai vartai, galintys jį paversti 
dievu; lubose matome freską, simboliškai vaizduojančią žmogaus tapimą dievu, 
o ant grindų randame ranką, rodančią tiesiai į paveikslą. Man atrodo, viskas mus 
ragina žvelgti aukštyn. 

— Tiesą sakant, — įsiterpė Andersonas, metęs žvilgsnį viršun, — nedaug 
kas tą žino, bet kupole yra vienas aštuonkampis fragmentas, kuris iš tiesų atsi- 
daro panašiai kaip vartai, pro jį galima pažiūrėti ir... 

— Luktelėkite, — paprašė Lengdonas, — jūs išklydote iš kelio. Vartai, 
kurių ieško šis žmogus, yra menami — tai įėjimas, kuris tikrovėje neegzistuoja. 
Sakydamas „Piteris parodys kelią“, jis kalba metaforomis. Šis gestas, kurį rodo 
ranka — į viršų iškeltas ir nykštys, ir smilius — yra gerai žinomas Senovės Slėpi- 
nių simbolis, jį galima rasti viso pasaulio senojo meno kūriniuose. Tą patį gestą 
matome trijuose garsiausiuose užkoduotuose Leonardo da Vinčio paveiksluo- 
se — „Paskutinė vakarienė“, „Išminčių pagarbinimas“ ir „Šv. Jonas Krikštyto- 
jas“. Tai žmogaus mistinio ryšio su Dievu simbolis. — Kaip viršuje, taip ir apačioje. 
Keisti pamišėlio pasakyti žodžiai dabar pradėjo rodytis prasmingesni. 

— Ašjo niekad nesu mačiusi, — pareiškė Sato. 

Tai pažiūrėk sporto laidas, pamanė Lengdonas, kuris labai mėgo stebėti, kaip 
profesionalūs sportininkai, pelnę taškų arba įmušę įvartį, iškelia rankas į viršų 
dėkodami Dievui. Kažin, kiek iš jų suvokė, jog tęsia ikikrikščionišką mistinę tra- 
diciją ir atiduoda pagarbą aukštesnei jėgai, trumpam pavertusiai juos dievais, 
gebančiais daryti stebuklus. 

— Jei jums tai padės, — pasakė Lengdonas, — pridursiu, kad Piterio plaš- 
taka yra ne pirma tokio gesto išraiška šioje Rotondoje. 

Sato nužvelgė jį tarsi beprotį. 

— Prašau? — paklausė ji. 

Lengdonas mostu parodė į jos delninuką. 


— Įveskite į „Google“ paiešką žodžius „Džordžas Vašingtonas Dzeusas. 

Sato, atrodo, suabejojo, tačiau paklausė. Andersonas prislinko prie jos ir 
atidžiai įsižiūrėjo per petį. 

Lengdonas pasakė: 

— Kadaise šios Rotondos centre stovėjo didžiulė pusnuogio Džordžo Va- 
šingtono skulptūra... kurioje jis buvo pavaizduotas kaip dievas. Sėdėjo lygiai 
tokia pat poza, kaip Dzeusas Panteone, apnuoginta krūtine, kairėje rankoje laikė 
kalaviją, dešinė ranka pakelta, nykštys ir smilius nukreipti į viršų. 

Sato tikriausiai rado internete skulptūros nuotrauką, nes Andersonas su- 
krėstas neatitraukė akių nuo jos delninuko. 

— Klausykite, tai tikrai Džordžas Vašingtonas? | 

— Taip, — atsakė Lengdonas. — Pavaizduotas kaip Dzeusas. 

— Pažvelkite į jo ranką, — tarė Andersonas, tebežiūrėdamas Sato per 
petį. — Jo dešinė ranka lygiai tokia pat, kaip pono Solomono. 

Aš juk sakiau, pamanė Lengdonas, kad Piterio plaštaka yra ne pirma tokio 
gesto išraiška šioje salėje. Kai Rotondoje buvo atidengta Horeišijo Grinou sukurta 
nuogo Džordžo Vašingtono skulptūra, daug kas juokavo, kad Vašingtonas tik- 
riausiai tiesia ranką į viršų, iš paskutiniųjų stengdamasis susirasti kokius nors 
drabužius. Tačiau pasikeitus Amerikos religiniams idealams pašaipi kritika virto 
ginčais, ir galiausiai skulptūra buvo perkelta iš salės į rytų pusės sodo pašiūrę. 
Dabar ji saugoma Smitsono nacionaliniame Amerikos istorijos muziejuje, ir ją 
ten matantieji nė neįtaria, kad tai vienas iš paskutinių saitų su laikais, kai šalies 
tėvas ir įkūrėjas tarsi dievas viešpatavo JAV Kapitolijuje... nelyginant Dzeusas 
Panteone. 

Sato ėmė rinkti telefono numerį savo delninuke, turbūt nusprendusi, jog 
atėjo tinkamas laikas patikrinti darbuotojus. 

— Ką radote? — Ji kantriai išklausė. — Aišku... — Dirstelėjo tiesiai į 
Lengdoną, paskui į Piterio ranką. — Neabejojate? — dar paklausė. — Gerai, 
ačiū. — Baigusi pokalbį vėl atsisuko į Lengdoną. — Mano darbuotojai atliko ty- 
rimus ir patvirtino viską, ką jūs sakėte apie vadinamąją Slėpinių ranką, bei kitą 
informaciją: penkis ženklus ant pirštų galiukų — žvaigždę, saulę, raktą, karūną 
ir žibintą, taip pat ir tai, kad ši ranka senovėje buvo laikoma kvietimu įgyti slaptą 
išmintį. 

— Džiaugiuosi, — atsakė Lengdonas. 

— Nėra kuo, — trumpai atrėžė ji. — Dabar mes, atrodo, atsidūrėme akla- 
gatvyje ir jame būsime, kol nepapasakosite to, ką vis dar slepiate. 

— Ponia? 

Sato žengė prie jo. 


— Ratas užsidarė, profesoriau. Jūs man nepasakėte nieko, ko nebūčiau su- 
žinojusi iš savo darbuotojų. Todėl klausiu jūsų dar kartą. Kodėl jus šį vakarą čia 
pakvietė? Kuo jūs toks ypatingas? Ką žinote tik jūs vienas? 

— Apie tai mes jau kalbėjome, — atrėžė Lengdonas. — Neįsivaizduoju, 
kodėl šitas tipas mano, kad aš išvis ką nors žinau! 

Lengdonui buvo bekylanti pagunda paklausti, iš kur, po velnių, Sato su- 
žinojo, kad jis šį vakarą yra Kapitolijuje, tačiau apie tai jie jau irgi buvo kalbėję. 
Sato nepasakys. 

— Jei žinočiau, koks yra kitas žingsnis, — tarė jis, — aš jums pasakyčiau. 
Bet aš nežinau. Tradiciškai Slėpinių ranką mokytojas ištiesia mokiniui. Paskui, 
neilgai trukus, jam duodami nurodymai... kaip patekti į šventyklą, kuo vardu 
būsimas mokytojas — žodžiu, kas nors! Bet šitas tipas mums paliko tik penkias 
tatuiruotes! Vargu ar tai... — staiga Lengdonas nutilo. 

Sato įsmeigė į jį akis. 

— Kas atsitiko? 

Lengdono žvilgsnis nuslydo į ranką. Penkios tatuiruotės. Staiga jis suvokė, 
kad galbūt pasakė ne visą tiesą. 

— Profesoriau? — neatlyžo Sato. 

Lengdonas lėtai priėjo prie pasibjaurėtino daikto. Piteris parodys kelią. 

— Anksčiau man buvo atėjusi mintis, kad galbūt tas žmogus paliko Piterio 
delne sugniaužtą kokį nors objektą — žemėlapį, laišką, nurodymus. 

— Nepaliko, — atsakė Andersonas. — Pats matote, šie trys pirštai nelabai 
kietai sugniaužti. 

— Jūs teisus, — sutiko Lengdonas. — Bet man atrodo... — Jis pritūpė, 
stengdamasis įžiūrėti pirštų pridengtą Piterio delną. — Gal jis rašė ne ant po- 
pieriaus. 

— Tatuiruotė? — paklausė Andersonas. 

Lengdonas linktelėjo. 

— Ar matote ką nors ant delno? — paklausė Sato. 

Lengdonas dar žemiau pritūpė, stengdamasis atidžiai apžiūrėti nelabai 
smarkiai sugniaužtus pirštus. 

— Tokiu kampu nieko nematyti. Aš negaliu... 

— Ak, dėl Dievo meilės, — ištarė Sato prieidama arčiau. — Atgniaužkite tą 
prakeiktą ranką! 

Andersonas žengė priešais ją. 

— Ponia! Negalima jos liesti, kol neatvyko teismo medicinos... 

— Man reikia informacijos, — atsakė Sato prasibraudama pro jį. Ji atsitū- 
pė, nustumdama Lengdoną nuo rankos. 


Lengdonas atsitiesė ir žiūrėjo netikėdamas savo akimis, kaip Sato išsitrau- 
kė iš kišenės rašiklį ir atsargiai pakišo jį po trimis sugniaužtais pirštais. Tada 
vieną po kito juos ištiesė, kol ranka atsigniaužė ir pasimatė delnas. 

Ji pakėlė akis į Lengdoną, veide nušvito šypsenėlė. 

— Ir vėl atspėjote, profesoriau. 

Neramiai žingsniuodama po biblioteką, Ketrina Solomon atitraukė cha- 
lato rankovę ir pažvelgė į laikrodį. Ji buvo ne iš tų moterų, kurios pratusios lauk- 
ti, bet šiuo metu jautėsi taip, tarsi visas pasaulis būtų sustojęs. Reikėjo laukti 
Trišos paieškos serverio rezultatų, laukti žinios iš brolio, be to, ji dar laukė visą 
šią neramią situaciją sukėlusio žmogaus skambučio. 

Jau geriau jis nebūtų man pasakęs, pamanė ji. Šiaip Ketrina vengdavo naujų 
pažinčių, tačiau šis žmogus, kurį ji pirmąkart pamatė šiandien popiet, vos per 
kelias minutes pelnė jos pasitikėjimą. Visišką. 

Jis paskambino po pietų, kai Ketrina buvo namuose ir, kaip visada sekma- 
dienių popietėmis, su malonumu skaitė per savaitę susikaupusius mokslinius 
žurnalus. 

— Ponia Solomon? — tarė neįprastai bekūnis balsas. — Aš esu daktaras 
Kristoferis Abadonas. Ar galėčiau su jumis pasikalbėti apie jūsų brolį? 

— Atsiprašau, kas jūs toks? — paklausė ji. Ir kaip gavote mano privataus 
mobiliojo telefono numerį? 

— Daktaras Kristoferis Abadonas. 

Ketrinai šis vardas nebuvo pažįstamas. 

Vyriškis atsikrenkštė, tarsi pokalbis ką tik būtų pasidaręs nesmagus. 

— Atsiprašau, ponia Solomon. Maniau, brolis jums bus apie mane papa- 
sakojęs. Aš jo gydytojas. Jūsų mobiliojo telefono numeris įrašytas ligos istorijoje 
kaip žmogaus, kuriam reikėtų skambinti esant skubiam reikalui. 

Ketrinos širdis sustojo. Skubiam reikalui? 

— Kas nors atsitiko? 

— Ne... manau, kad ne, — atsakė vyriškis. — Jūsų brolis šį rytą neatvyko į 
sutartą susitikimą, ir aš negaliu jam prisiskambinti nė vienu iš turimų numerių. 
Jis visada įspėja, jei negali atvykti, todėl aš šiek tiek nerimauju. Nelabai norėjau 
jums skambinti, bet... 

— Ne, ne, viskas gerai, suprantu jūsų nerimą. — Ketrina tebesistengė pri- 
siminti gydytojo vardą. — Paskutinį kartą kalbėjau su broliu vakar rytą, bet jis 


tikriausiai tiesiog pamiršo įjungti telefoną. — Neseniai Ketrina jam buvo dova- 
nojusi naują iPhone, ir jis dar nebuvo spėjęs gerai išmokti juo naudotis. 

— Sakote, esate jo gydytojas? — paklausė ji. Nejau Piteris kuo nors serga ir 
slepia tai nuo manęs? 

Stojo nejauki pauzė. 

— Labai atsiprašau, aš ką tik supratau, kad paskambinęs jums padariau 
didžiulę profesinę klaidą. Jūsų brolis man sakė, kad jūs žinote apie jo apsilanky- 
mus pas mane, bet dabar matau, jog tai netiesa. 

Mano brolis pamelavo šitam gydytojui? Ketrinos nerimas sparčiai augo. 

— Arjis serga? 

— Atsiprašau, ponia Solomon, gydytojo ir paciento santykių konfidencialu- 
mas neleidžia man su jumis kalbėti apie jūsų brolio būklę, aš jau ir taip per daug 
pasakiau pripažinęs, kad jis mano pacientas. Dabar baigsiu pokalbį, bet jei šian- 
dien jis jums paskambins, malonėkite perduoti, kad paskambintų ir man — tada 
žinočiau, kad jam nieko neatsitiko. 

— Palaukite! — šūktelėjo Ketrina. — Labai prašau pasakyti, kas yra mano 
broliui. 

Daktaras Abadonas garsiai iškvėpė, aiškiai apgailėdamas padarytą klaidą. 

— Ponia Solomon, aš girdžiu, kad jūs sunerimote, ir jūsų nekaltinu. Esu 
tikras, jūsų broliui viskas gerai. Tik vakar jis pas mane buvo. 

— Vakar? O šiandien turėjo vėl ateiti? Man atrodo, tai kažkas skubaus. 

Vyriškis atsiduso. 

— Gal vis dėlto dar truputį palaukime, o tada galėsime... 

— Aš tuojau pat atvažiuoju į jūsų kabinetą, — tarė Ketrina eidama prie 
durų. — Koks jūsų adresas? 

Tyla. 

— Daktare Kristoferi Abadonai? — pašaukė Ketrina. — Aš lengvai susi- 
rasčiau jūsų adresą, bet jūs man jį galite pasakyti pats. Kad ir kaip ten būtų, aš 
atvažiuoju. 

Daktaras patylėjo. 

— Jei aš su jumis susitiksiu, ponia Solomon, ar galiu prašyti nieko apie tai 
nesakyti broliui, kol negausiu progos jam paaiškinti savo poelgį? 

— Gerai. 

— Ačiū. Mano kabinetas yra Kaloramos aukštumose. — Jis pasakė adresą. 

Po dvidešimties minučių Ketrina jau važiavo iškilniomis Kaloramos aukš- 
tumų gatvėmis. Ji paskambino visais brolio telefonų numeriais, nė vienas neat- 
sakė. Nejuto ypatingo susirūpinimo, kur dingo brolis, tačiau žinia, jog jis slapta 
lankosi pas gydytoją... kėlė nerimą. 


Galiausiai radusi reikiamą adresą, Ketrina sutrikusi įsistebeilijo į pastatą. 
Čia gydytojo kabinetas? 

Prašmatnus priešais stovintis dvaras buvo apjuostas kaltinės geležies ap- 
saugine tvora su įrengtomis elektroninėmis stebėjimo kameromis, aplink žalia- 
vo vešlios pievelės. Jai sulėtinus automobilį, kad pasitikrintų adresą, viena iš 
kamerų lėtai pasisuko į jos pusę, o vartai pamažu atsivėrė. Ketrina atsargiai pa- 
suko įvažiavimo taku ir pastatė automobilį greta šešiems automobiliams skirto 
garažo ir limuzino. 

Kokios srities šitas gydytojas? 

Jai išlipus iš automobilio, atsivėrė paradinės namo durys ir ant laiptelių pa- 
sirodė elegantiškas siluetas. Vyriškis buvo išvaizdus, labai aukštas ir jaunesnis, 
negu ji tikėjosi. Tačiau jis atrodė subtilus ir puikiai išauklėtas kaip gerokai vyres- 
nis žmogus. Apsirengęs nepriekaištingai — tamsiu kostiumu, su kaklaraiščiu, 
vešlūs šviesūs plaukai tvarkingai sušukuoti. 

— Ponia Solomon, aš daktaras Kristoferis Abadonas, — tarė jis balsu, pri- 
menančiu šnibždesį. Padavė jai ranką — ji buvo glotni, rūpestingai prižiūrėta. 

— Ketrina Solomon, — pasisakė ji, stengdamasi nespoksoti į jo odą, kuri 
irgi atrodė neįprastai glotni bei įdegusi. Ar tai maskuojamasis kremas? 

Įžengusi į puikiai apstatytą namo vestibiulį, Ketrina pajuto augantį neri- 
mą. Fone negarsiai grojo klasikinė muzika, ore tvyrojo tarsi kažkieno deginamų 
smilkalų aromatas. 

— Kaip gražu, — ištarė ji, — nors aš tikėjausi, kad bus panašiau... į darbo 
vietą. 

— Man pasisekė — galiu dirbti namie. — Vyras įvedė ją į svetainę, kur 
židinyje spragsėjo ugnis. — Įsitaisykite patogiai. Ką tik užplikiau arbatos. Einu, 
atnešiu, tada pakalbėsime. — Jis nužingsniavo virtuvės pusėn ir dingo. 

Ketrina Solomon nesisėdo. Moteriška nuojauta buvo galingas instinktas, 
kuriuo ji išmoko pasikliauti, o šiuose namuose jai kūnu bėgiojo šiurpuliukai. Nė 
vienas daiktas čia nepriminė jokio kada nors matyto gydytojo kabineto. Seno- 
viniais baldais apstatyto kambario sienos buvo nukabinėtos klasikiniais meno 
kūriniais, daugiausia paveikslais keistomis mitologinėmis temomis. Ji stabtelėjo 
prie didelio paveikslo, vaizduojančio tris gracijas, kurių nuogi kūnai buvo nuta- 
pyti įspūdingomis ryškiomis spalvomis. 

— Tai Maiklo Parkso paveikslo originalas. — Daktaras Abadonas be įspė- 
jimo pasirodė greta, nešinas padėklu su garuojančia arbata. — Pamaniau, kad 
galėtume atsisėsti prie ugnies? — Jis nuvedė ją į svetainę ir pasiūlė atsisėsti. — 
Nėra reikalo jaudintis. 


— Aš nesijaudinu, — gerokai per greitai atsakė Ketrina. 


Jis drąsinamai nusišypsojo. 

— Tiesą sakant, mano toks darbas — suprasti, kada žmonės jaudinasi. 

— Atsiprašau? 

— Aš psichiatras, ponia Solomon. Tokia mano profesija. Jau beveik metus 
jūsų brolis lankosi pas mane. Aš jo psichoterapeutas. 

— Pacientai dažnai niekam nesako apie terapiją, — tarė vyras. — Aš pa- 
dariau klaidą jums paskambinęs, nors turiu pasiteisinimą — atrodo, jūsų brolis 
mane suklaidino. 

— Aš... aš nė neįsivaizdavau. 

— Atsiprašau, jei priverčiau jus jaudintis, — regimai sutrikęs tarė jis. — 
Kai susitikome, pastebėjau, kad jūs apžiūrinėjate mano veidą — taip, aš naudoju 
maskuojamąjį kremą. — Jis tarsi gėdydamasis palietė savo skruostą. — Turiu 
odos ligą, kurią esu linkęs slėpti. Šiaip mano makiažu pasirūpina žmona, bet 
šiandien jos nėra, teko pasikliauti savo negrabiomis rankomis. 

Ketrina linktelėjo galva, iš sutrikimo nežinodama, ką sakyti. 

— O šie puikūs plaukai... — jis palietė vešlius šviesius karčius. — Perukas. 
Odos liga pažeidė ir plaukų šakneles, tad su plaukais teko atsisveikinti. — Jis 
gūžtelėjo pečiais. — Deja, turiu vieną ydą — tuštybę. 

— O aš, atrodo, kitą — esu nemandagi, — atsakė Ketrina. 

— Nieko panašaus. — Daktaro Abadono šypsena buvo nuginkluojanti. — 
Gal pradėkime? Pirmiausia įpilsiu arbatos? 

Juodu susėdo prie ugnies, ir Abadonas įpylė arbatos. 

— Jūsų brolis mane įpratino per mūsų susitikimus gerti arbatą. Jis sakė, 
kad visi Solomonai mėgsta arbatą. 

— Šeimos tradicija, — atsakė Ketrina. — Ne, ačiū, be pieno. 

Kelias minutes juodu gurkšnojo arbatą ir šnekučiavosi visokius niekus, bet 
Ketrina nekantravo sužinoti apie savo brolį. 

— Kodėl mano brolis lankėsi pas jus? — paklausė ji. Ir kodėl jis nieko nesakė 
man? Tiesa, Piterio gyvenime tragedijų buvo daugiau negu daugelio kitų žmo- 
nių — būdamas visai jaunas, jis neteko tėvo, paskui per penkerius metus palai- 
dojo vienintelį savo sūnų ir motiną. Ir vis tiek Piteris sugebėdavo atsilaikyti. 

Daktaras Abadonas nugėrė arbatos. 

— Jūsų brolis atėjo pas mane todėl, kad manimi jis pasitiki. Mus sieja 
stipresnis ryšys, negu įprasti gydytojo ir paciento santykiai. — Jis mostelėjo į 
netoli židinio kabantį įrėmintą dokumentą. Iš tolo atrodė, kad tai diplomas, bet 
netrukus Ketrina pastebėjo dvigalvį feniksą. 

— Jūs masonas? — Ir dar aukščiausio laipsnio. 


— Mudu su Piteriu, jei taip galima pasakyti, esame broliai. 

— Tikriausiai padarėte ką nors labai svarbaus, jei buvote pakeltas iki tris- 
dešimt trečio laipsnio. 

— Tiesą sakant, ne, — atsakė jis. — Paveldėjau nemažai pinigų ir dosniai 
aukoju masonų labdarai. 

Dabar Ketrina suprato, kodėl jos brolis pasitiki šiuo jaunu gydytoju. Maso- 
nas, paveldėjęs daug pinigų, besidomintis filantropija ir senovės mitologija? Daktaras 
Abadonas daug panašesnis į jos brolį, negu ji buvo maniusi. 

— Kai paklausiau, kodėl mano brolis atėjo pas jus, — patikslino ji, — iš 
tiesų neklausiau, kodėl jis pasirinko jus. Klausimas buvo toks: kodėl jam prireikė 
psichiatro pagalbos? 

Daktaras Abadonas nusišypsojo. 

— Taip, žinau. Mėginau mandagiai išvengti šio klausimo. Iš tiesų neturė- 
čiau apie tai kalbėti. — Jis patylėjo. — Nors, turiu pasakyti, niekaip nesuprantu, 
kodėl jūsų brolis slepia nuo jūsų mudviejų diskusijas — juk jos tiesiogiai susiju- 
sios su jūsų moksliniais tyrimais. 

— Mano moksliniais tyrimais? — pakartojo Ketrina, išmušta iš vėžių. 
Mano brolis pasakoja apie mano mokslinius tyrimus? 

— Neseniai jūsų brolis atėjo pas mane pasiklausti specialisto nuomonės 
apie atradimų, su kuriais jūs dirbate laboratorijoje, psichologinį poveikį. 

Ketrina vos nepaspringo arbata. 

— Tikrai? Tai mane... stebina, — vargais negalais pralemeno ji. Ką Piteris 
sau galvoja? Jis papasakojo savo psichoterapeutui apie mano darbą?! Jų saugumo 
protokole buvo numatyta niekam nepasakoti apie tai, ką dirba Ketrina. Negana 
to, konfidencialumas buvo jos brolio idėja. 

— Jūs, be abejo, žinote, ponia Solomon, kad jūsų broliui labai rūpi, kas nu- 
tiks, kai jūsų moksliniai tyrimai bus paskelbti viešai. Jis įžvelgia didelio pasauli- 
nės filosofijos poslinkio galimybę... ir atėjo pas mane aptarti būsimų padarinių... 
iš psichologinės perspektyvos. 

— Aišku, — atsakė Ketrina; jos rankoje virpėjo puodelis. 

— Mes kalbėjomės apie labai nepaprastus dalykus. Kaip pasikeis žmogaus 
būklė, jei galiausiai bus atskleistos didžiosios gyvenimo paslaptys? Kas įvyks, kai 
tie įsitikinimai, kuriuos mums užtikrino tikėjimas... staiga bus visiškai įrodyti 
ir virs faktais? Arba — demaskuoti ir virs mitais? Juk galima sakyti, kad esama 
klausimų, kuriuos geriausia palikti neatsakytus? 

Ketrina vos galėjo patikėti tuo, ką girdi, tačiau susitvardė. 

— Tikiuosi, neprieštarausite, daktare Abadonai, bet aš nenorėčiau apta- 
rinėti savo darbo smulkmenų. Kol kas neketinu nieko viešai skelbti. Kurį laiką 
mano atradimai pabus saugiai užrakinti laboratorijoje. 


— Įdomu. — Abadonas atsilošė krėsle ir susimąstė. — Kad ir kaip ten būtų, 
aš paprašiau jūsų brolio užeiti ir šiandien, nes vakar jis išgyveno savotišką lūžį. 
Tokiais atvejais jaučiausi saugiau, kai klientas... 

— Lūžį? — Ketrinos širdis ėmė smarkiai plakti. — Turite galvoje krizę? — 
Ji negalėjo įsivaizduoti savo brolio palūžusio. 

Abadonas geraširdiškai ištiesė ranką. 

— Būkite gera, aš matau, kad jus nuliūdinau. Atsiprašau. Tokiomis nevyku- 
siomis aplinkybėmis, man atrodo, turite teisę reikalauti atsakymų į klausimus. 

— Turiu ar neturiu, — atsakė Ketrina, — bet brolis vienintelis man liko 
iš visos šeimos. Niekas geriau už mane jo nepažįsta, todėl jei pasakysite man, 
kokia velniava jį ištiko, gal aš galėsiu kuo nors padėti. Mudu abu norime to pa- 
ties — kad Piteriui būtų geriau. 

Daktaras Abadonas ilgokai tylėjo, o paskui pradėjo lėtai linkčioti galva, tarsi 
pripažindamas Ketrinos argumentus. Galiausiai jis prakalbo: 

— Nepamirškite, ponia Solomon, aš nutariau suteikti jums šią informaciją 
tik todėl, kad tikiuosi, jog jūsų įžvalgos man padės suteikti pagalbą jūsų broliui. 

— Be abejo. 

Abadonas palinko į priekį ir alkūnėmis atsirėmė į kelius. 

— Ponia Solomon, pradėjęs bendrauti su jūsų broliu aš nuo pat pradžių 
įžvelgiu jame didžiulę kovą su kaltės jausmais. Niekada neverčiau jo apie tai kal- 
bėti, nes jis ne to pas mane atėjo. Tačiau vakar dėl įvairių priežasčių aš galiausiai 
jo apie tai paklausiau. — Abadonas įsmeigė žvilgsnį į Ketrinos akis. — Jūsų bro- 
lis gana netikėtai ir labai dramatiškai atsivėrė. Jis man papasakojo tokių dalykų, 
kokių nesitikėjau išgirsti... be kita ko, ir tai, kas nutiko tą naktį, kai mirė jūsų 
motina. 

Kūčių vakarą, beveik prieš dešimt metų. Ji mirė ant mano rankų. 

— Jis man papasakojo, kad jūsų motina buvo nužudyta mėginant apiplėšti 
jūsų namus. Į vidų įsibrovė žmogus, ieškodamas to, ką, jo manymu, slėpė jūsų 
brolis. 

— Teisingai. 

Abadono žvilgsnis atrodė vertinantis. 

— Jūsų brolis sakė, kad jis nušovė tą žmogų? 

— Taip. 

Abadonas pasiglostė smakrą. 

— Ar atsimenate, ko įsibrovėlis ieškojo jūsų namuose? 

Ketrina dešimt metų bergždžiai stengėsi tai pamiršti. 

— Taip, jam reikėjo labai konkretaus daikto. Deja, niekas iš mūsų nesupra- 
tome, apie ką jis kalba. Jo žodžiai mums taip ir liko mįslė. 


— Na, jūsų brolis juos suprato. 

— Ką? — Ketrina staiga atsitiesė. 

— Jei tikėsime tuo, ką Piteris man papasakojo vakar, jis puikiausiai žinojo, 
ko ieško įsibrovėlis. Tačiau jūsų brolis nenorėjo atiduoti to daikto, todėl apsi- 
metė nesupratęs. 

— Absurdas. Piteris jokiu būdu negalėjo žinoti, ko nori tas žmogus. Jo rei- 
kalavimas buvo beprasmis! 

— Įdomu. — Daktaras Abadonas patylėjo ir kai ką pasižymėjo bloknote. — 
Tačiau, kaip aš jums minėjau, Piteris man sakė tai žinojęs. Jūsų brolis mano, kad 
jeijis būtų paklusęs įsibrovėlio reikalavimams, gal jūsų motina dar dabar tebebū- 
tų gyva. Šis sprendimas yra jo kaltės jausmo šaltinis. 

Ketrina papurtė galvą. 

— Tai beprotybė. 

Abadonas susmuko krėsle ir, atrodo, sunerimo. 

— Ponia Solomon, šis pokalbis buvo labai naudingas. Aš to ir bijojau — at- 
rodo, jūsų brolis truputį atitrūko nuo tikrovės. Turiu prisipažinti, jog senokai 
dėl to būgštavau. Todėl ir paprašiau jo šiandien ateiti. Tokie kliedesiai neretai 
pasitaiko, ypač esant trauminiams atsiminimams. 

Ketrina vėl papurtė galvą. 

— Piteris tikrai nekliedi, daktare Abadonai. 

— Mielai su jumis sutikčiau, bet... 

— Bet kas? 

— Bet pasakojimas apie aną užpuolimą buvo tik pradžia... pradžia ilgos ir 
labai neįtikimos istorijos, kurią jis man papasakojo. 

Ketrina palinko į priekį. 

— Ką Piteris jums papasakojo? 

Abadonas liūdnai nusišypsojo. 

— Ponia Solomon, leiskite jūsų kai ko paklausti. Ar jūsų brolis kada nors 
yra su jumis kalbėjęs apie tai, kas, jo manymu, paslėpta čia, Vašingtone... arba 
apie savo menamą vaidmenį saugant didžiulį lobį — prarastą senovės išmintį? 

Ketrina išsižiojo. 

— Viešpatie, apie ką jūs kalbate? 

Daktaras Abadonas giliai atsiduso. 

— Tai, ką dabar papasakosiu, Ketrina, gali jus sukrėsti. — Jis patylėjo ir 
įsmeigė žvilgsnį į jos akis. — Tačiau bus neapsakomai naudinga, jei pasakysite 
man viską, ką apie tai žinote... bet ką. — Jis ištiesė ranką prie puodelio. — Dar 
arbatos? 

Dar viena tatuiruotė. 
Lengdonas sunerimęs atsitūpė prie atgniaužto Piterio delno ir apžiūrėjo sep- 
tynis mažyčius simbolius, kurie buvo paslėpti po sugniaužtais negyvais pirštais. 


IX: 


— Panašu į skaičius, — nustebęs tarė Lengdonas. — Nors aš jų neatpažįstu. 

— Pirmas skaičius romėniškas, — tarė Andersonas. 

— Tiesą sakant, nemanau, — pataisė jį Lengdonas. — Nėra tokio romėniš- 
ko skaičiaus kaip IIIX. Jis būtų rašomas kitaip — VII. 

— O kiti? — paklausė Sato. 

— Nesu tikras. Atrodo tarsi aštuoni aštuoni penki arabiškais skaitmenimis. 

— Arabiškais? — paklausė Andersonas. — O atrodo kaip paprasti skaičiai. 

— Mūsų paprasti skaičiai ir yra arabiški. — Lengdonas buvo taip pripratęs 
aiškinti tai savo studentams, kad tyčia parengė paskaitą apie ankstyvųjų Arti- 
mųjų Rytų kultūrų mokslinius laimėjimus: vienas iš jų buvo mūsų vartojama nu- 
meracijos sistema, kurios privalumai, palyginti su romėniškąja, buvo skaitmenų 
vietos vertės įrašas ir skaičius „nulis“. Be abejo, paskaitą Lengdonas visad baig- 
davo priminimu, kad arabų kultūra davė žmonijai ir žodį al-kuhl, mėgstamiausią 
Harvardo pirmakursių gėrimą, dar vadinamą alkoholiu. 

Lengdonas sutrikęs tyrinėjo tatuiruotę. 

— Aš net abejoju dėl to aštuoni aštuoni penki. Toks rašymas statmenais 
brūkšneliais labai neįprastas. Gal čia visai ne skaičiai. 

— Tai kas tada? — paklausė Sato. 

— Negaliu pasakyti. Šita tatuiruotė labiausiai primena... runas. 

— Ką tai reiškia? — paklausė Sato. 

— Runų abėcėlės raides sudaro tik tiesios linijos. Raidės, vadinamos runo- 
mis, dažnai būdavo iškalamos akmenyje, nes kreives iškalti daug sunkiau. 

— Jei čia runos, — paklausė Sato, — tai ką jos reiškia? 

Lengdonas papurtė galvą. Jis šiek tiek išmanė tik pagrindinę runų abėcėlę — 
Futarką, trečio šimtmečio teutonų rašmenų sistemą, bet čia buvo ne Futarkas. 

— Atvirai pasakius, aš net nesu tikras, ar čia iš tiesų runos. Reikia paklaus- 
ti specialisto. Runų abėcėlių yra dešimtys — Halsingės, Mankso, Štungnaro su 
diakritiniais ženklais... 


— Piteris Solomonas yra masonas, ar ne? 

Lengdonas ne iš karto suprato klausimą. 

— Taip, bet ką tai turi bendra? 

Jis pakilo ir atsistojo greta smulkutės moters. 

— Tai jūs man pasakykite. Ką tik pareiškėte, kad runų abėcėlės naudotos 
kalti akmenyje, o aš esu girdėjusi, kad pirmi masonai — laisvieji mūrininkai — 
buvo ir akmentašiai. Užsiminiau apie tai tik dėl to, kad kai liepiau savo bendra- 
darbiams paieškoti galimų ryšių tarp Slėpinių rankos ir Piterio Solomono, jie 
atrado vieną konkretų ryšį. — Sato patylėjo, tarsi norėdama pabrėžti atradimo 
svarbą. — Masonus. 

Lengdonas iškvėpė orą, valdydamasis, kad nepasakytų Sato to paties, ką 
nuolat kartodavo savo studentams: „Google“ paieška — tai dar ne mokslinis tyri- 
mas.“ Šiais nuolatinių, visą pasaulį apimančių paieškos sistemų veiklos laikais ga- 
lėjai pagalvoti, kad absoliučiai viskas tarpusavyje susiję. Pasaulis virto vieningu 
painiu informacijos voratinkliu, kuris kas dieną darėsi vis tankesnis. 

Lengdonas įstengė neprarasti kantrybės. 

— Nė kiek nesistebiu, kad jūsų kolegų paieškoje atsirado masonai. Tai labai 
aiškus ryšys tarp Piterio Solomono ir kone bet kurios ezoterinės temos. 

— Taip, — sutiko Sato, — ir tai antra priežastis, dėl kurios aš stebiuosi, 
kad šį vakarą jūs nepaminėjote masonų. Juk kalbate apie slaptąją išmintį, kurią 
saugo keletas apšviestųjų. Labai panašu į masonus, ar ne? 

— Panašu... ir į Rožės kryžininkus, kabalistus, alumbradus bei kitas ezote- 
rines grupes. 

— Bet Piteris Solomonas yra masonas, be to, labai įtakingas masonas. Man 
atrodytų, jei jau pradėjome kalbėti apie paslaptis, pirmiausia į galvą ateitų maso- 
nai. Dievaži, masonai mėgsta paslaptis. 

Lengdonas išgirdo jos balse nepasitikėjimo gaidą ir nenorėjo su tuo turėti 
nieko bendra. 

— Jei norite ką nors sužinoti apie masonus, daug geriau būtų pasiklausti 
masono. 

— Tiesą sakant, — atkirto Sato, — norėčiau pasiklausti žmogaus, kuriuo 
galiu pasitikėti. 

Lengdonui ši pastaba pasirodė ir neišmani, ir įžeidi. 

— Leiskite jums priminti, ponia, kad masonų filosofija grindžiama sąži- 
ningumo ir doros vertybėmis. Masonai — vieni iš patikimiausių žmonių, kokius 
jums išvis pavyks sutikti. 

— Man yra tekę matyti labai įtikinamų įrodymų, verčiančių daryti prie- 
šingą išvadą. 


Sulig kiekviena akimirka direktorė Sato Lengdonui kėlė vis mažesnę sim- 
patiją. Jis daugelį metų rašė apie turtingą masonišką metaforiškos ikonografijos 
bei simbolių tradiciją, todėl žinojo, kad masonai nuo seno yra viena iš labiausiai 
nesuprastų ir nepelnytai juodinamų pasaulio organizacijų. Masonai, nuolat kal- 
tinami visomis baisybėmis — nuo šėtono garbinimo iki sąmokslo įvesti visame 
pasaulyje savo valdžią, — laikėsi politikos niekada neatsakyti į kritikų išpuolius 
ir dėl to tapo atpirkimo ožiais. 

— Nepaisant to, — dar griežtesniu balsu tarė Sato, — mes ir vėl atsidū- 
rėme aklagatvyje, pone Lengdonai. Man atrodo, arba jūs kažko nesuprantate... 
arba man nesakote. Žmogus, su kuriuo mes bendraujame, pasakė, kad Piteris So- 
lomonas pasirinko konkrečiai jus. — Ji įsmeigė šaltą žvilgsnį į Lengdoną. — Ma- 
nau, laikas pratęsti šį pokalbį CŽV būstinėje. Gal ten mums geriau seksis. 

Lengdonas beveik neišgirdo Sato grasinimo. Ką tik ištarti jos žodžiai už- 
kliudė tai, kas glūdėjo jo atmintyje. Piteris Solomonas pasirinko jus. Ši pastaba, 
ištarta tuoj po pokalbio apie masonus, sukėlė Lengdonui keistą jausmą. Jis pa- 
žvelgė į masonų žiedą ant Piterio piršto. Žiedas buvo vienas iš labiausiai bran- 
ginamų Piterio daiktų — Solomonų šeimos relikvija, papuošta dvigalvio fenikso 
įspaudu, aukščiausiu mistiniu masonų išminties simboliu. Auksas suspindo 
šviesoje ir netikėtai pažadino prisiminimą. 

Lengdonas staiga giliai įkvėpė, prisiminęs keistą Piterio pagrobėjo šnabž- 
desį: Tai jūs tikrai iki šiol nesupratote, ar ne? Kodėl pasirinko jus? 

Tik dabar, vieną baugią sekundę, Lengdono mintys susirikiavo ir pasidarė 
aiškios. 

Ir iškart paaiškėjo, kokiam tikslui Lengdonas buvo atgabentas čia. 


Už dešimties mylių, važiuodamas pietų pusėn Sjutlendo alėja, Malachas ant 
gretimos sėdynės išgirdo dūzgimą. Tai buvo Piterio Solomono iPhone, kuris šian- 
dien jau ne kartą labai pravertė. Ekrane pasirodė patrauklios vidutinio amžiaus 
moters ilgais juodais plaukais atvaizdas. 


SKAMBINA KETRINA SOLOMON 


Malachas nusišypsojo ir neatsakė į skambutį. Likimas traukia mane vis arčiau. 

Šią popietę jis atsiviliojo Ketriną Solomon į savo namus turėdamas vie- 
nintelį tikslą — nuspręsti, ar ji turi informacijos, kuri galėtų jam padėti... pa- 
vyzdžiui, šeimos paslaptį, kuri leistų Malachui atrasti tai, ko ieško. Tačiau buvo 
aišku, kad brolis Ketrinai nepasakė apie tai, ką saugo jau daugelį metų. 


Vis dėlto Malachas iš Ketrinos kai ką sužinojo. Kai ką, dėl ko ji šiandien pelnė 
kelias papildomas gyvenimo valandas. Ketrina patvirtino, kad visų jos mokslinių 
tyrimų duomenys yra vienoje vietoje — saugiai užrakinti laboratorijoje. 

Privalau juos sunaikinti. 

Ketrinos moksliniai tyrimai netrukus atvers naujo supratimo duris, o kai 
tik jos bus atvertos, net per mažiausią plyšelį ims brautis ir kiti. Neilgai trukus 
viskas pasikeis. Negaliu to leisti. Pasaulis turi likti toks, koks yra dabar... plūduriuo- 
jantis neišmanymo tamsybėse. 

iPhone pyptelėjo — Ketrina paliko balso pašto pranešimą. Malachas nutarė 
jį išklausyti. 

„Piteri, čia vėl aš, — Ketrinos balse buvo girdėti rūpestis. — Kur tu? Nega- 
liu pamiršti savo pokalbio su daktaru Abadonu... ir man labai neramu. Ar viskas 
gerai? Prašau, paskambink. Aš laboratorijoje.“ 

Pranešimas baigėsi. 

Malachas nusišypsojo. Geriau tegu Ketrina nerimauja ne dėl brolio, o dėl 
savęs. Iš Sjutlendo alėjos jis įsuko į Silver Hilo plentą. Mažiau kaip už mylios 
dešinėje plento pusėje tamsoje pastebėjo neryškias, medžių apsuptas SMS apy- 
brėžas. Pastatų kompleksą juosė aukšta spygliuotų vielų tvora. 

Saugomas pastatas? Malachas tyliai susijuokė. Žinau, kas man atidarys jo duris. 

Staiga supratimas užliejo Lengdoną tarsi banga. 

Žinau, kodėl čia esu. 

Stovėdamas pačiame Rotondos centre, Lengdonas pajuto stiprų troškimą 
apsisukti ir leistis bėgti... tolyn nuo Piterio rankos, nuo spindinčio aukso žiedo, 
nuo įtarių Sato ir Andersono akių. Tačiau stovėjo kaip įbestas, tvirtai spausda- 
mas ant peties kabančio odinio kelionės krepšio rankeną. Privalau iš čia ištrūkti. 

Jis sukando dantis, atmintyje atgijo anas šaltas rytas — prieš daugelį metų, 
Kembridže. Buvo šešios valandos, Lengdonas įėjo į auditoriją, kaip visada rytą 
paplaukiojęs Harvardo baseine. Peržengus slenkstį, jį pasveikino pažįstamas 
kreidos dulkių kvapas ir drėgnas karštis. Žengęs du žingsnius savo stalo pusėn, 
staiga sustojo. 

Jo laukė žmogus — elegantiškas, aristokratiškų bruožų ponas karališkomis 
pilkomis akimis. 


— Piteri? — Lengdonas apstulbęs įsistebeilijo į svečią. 


Piterio Solomono šypsena nušvietė blausią patalpą. 

— Labas rytas, Robertai. Nustebinau tave? 

Jis kalbėjo negarsiai, tačiau balse buvo girdėti valdingos gaidelės. 

Lengdonas skubiai priėjo ir paspaudė draugui ranką. 

— Ir ką gi grynakraujis Jeilio aristokratas veikia priešiškoje stovykloje dar 
saulei nepatekėjus? 

— Slapta misija į priešo užnugarį, — juokdamasis atsakė Solomonas. Jis mos- 
tu parodė į liekną Lengdono figūrą. — Plaukimas duoda vaisių. Tu geros formos. 

— Tik stengiuosi, kad tu pasijaustum kuo senesnis, — juokais atsiliepė 
Lengdonas. — Džiaugiuosi, kad atvykai, Piteri. Kas atsitiko? 

— Trumpam užsukau verslo reikalais, — atsakė šis, apsidairydamas tuš- 
čioje auditorijoje. — Atsiprašau, Robertai, kad užklupau tave taip netikėtai, bet 
turiu vos kelias minutes. Noriu tavęs kai ko paprašyti... asmeniškai. Paslaugos. 

Čia tai naujiena. Lengdonas niekaip nesumetė, kokią paslaugą paprastas 
koledžo profesorius gali padaryti žmogui, kuris turi viską. 

— Prašyk, ko tik nori, — atsakė patenkintas pasitaikiusia proga kuo nors 
atsidėkoti žmogui, kuris jam padarė tiek daug; juo labiau kad Piterio gyvenime 
didžiulius turtus ir sėkmę lydėjo nė kiek ne mažesnės tragedijos. 

Solomonas prašneko dar tyliau. 

— Pamaniau, gal tu galėtum paimti kai ką pasaugoti. 

Lengdonas pakėlė į dangų akis. 

— Tikiuosi, ne Heraklį. — Kartą, Solomonui išvykus į kelionę, Lengdonas 
buvo sutikęs pagloboti jo septyniasdešimt kilogramų sveriantį mastifą Heraklį. 
Viešėdamas pas Lengdoną, šuo veikiausiai pasiilgo savo mėgstamo odinio kram- 
tomo žaislo ir šeimininko kabinete atrado tinkamą pakaitalą — oda įrištą, ant 
veleninio popieriaus ranka perrašytą XVII a. Bibliją su iliuminacijomis. Tai buvo 
vienas iš tų atvejų, kai žodžių „blogas šuo!“ lyg ir nepakako. 

— Žinok, aš vis dar ieškau tau kito egzemplioriaus, — atsiprašomai šypso- 
damasis atsakė Solomonas. 

— Nebesijaudink. Džiaugiuosi, kad Heraklis pajuto religijos skonį. 

Solomonas susijuokė, tačiau vis dar atrodė išsiblaškęs. 

— Robertai, aš atėjau pas tave, nes noriu palikti tau pasaugoti vieną labai 
vertingą daiktą. Paveldėjau jį jau senokai, bet dabar pasidarė nesaugu jį palikti 
nei namie, nei darbe. 

Lengdonas pasijautė nesmagiai. Jei jau pats Piteris Solomonas sako, kad 
daiktas „labai vertingas", tai jis tikriausiai vertas milijonų. 

— Oką manai apie banko seifą? — Juk tavo šeima turi pusės Amerikos bankų 
akcijų? 


— Prasidės popierizmas, reikės pasikliauti banko darbuotojais — man 
labiau patiktų patikimas draugas. Be to, žinau, kad tu moki saugoti paslaptis. — 
Solomonas įkišo ranką į kišenę, ištraukė mažą ryšulėlį ir padavė jį Lengdonui. 

Po tokios dramatiškos įžangos Lengdonas tikėjosi ko nors įspūdingesnio. 
Ryšulėlis buvo mažas, kokių aštuonių centimetrų kraštinės kubelis, suvyniotas 
į išblukusį rudą vyniojamąjį popierių ir surištas virvele. Sprendžiant iš ryšulėlio 
svorio ir dydžio, viduje turbūt akmuo arba metalo luitelis. Ir viskas? Lengdo- 
nas pavartė ryšulėlį rankose ir tik dabar pastebėjo, kad vienoje pusėje virvelė 
nelyginant senovinis įstatymo raštas prispausta senoviniu vaško antspaudu. 
Antspaude buvo pavaizduotas dvigalvis feniksas su krūtinėje įrėžtu skaičiumi 
33 — tradicinis aukščiausio laisvųjų masonų laipsnio simbolis. 

— Na žinai, Piteri, — ištarė Lengdonas, slėpdamas kreivą šypsenėlę. — Tu 
juk masonų ložės Didysis meistras, o ne popiežius. Antspauduoti ryšulėlius savo 
žiedu? 

Solomonas dirstelėjo į savo auksinį žiedą ir susijuokė. 

— Ne aš antspaudavau šitą ryšulėlį, Robertai. Tai padarė mano prosenelis. 
Beveik prieš šimtą metų. 

Lengdonas staiga kilstelėjo galvą. 

— Ką? 

Solomonas pakėlė žiedu papuoštą pirštą. 

— Jam priklausė šis masonų žiedas. Paskui jį paveldėjo senelis, po jo — tė- 
vas... ir galiausiai aš. 

Lengdonas iškėlė ryšulėlį. 

— Tavo prosenelis suvyniojo šį ryšulėlį prieš šimtą metų ir iki šiol niekas 
nebuvo jo išvyniojęs? 

— Teisingai. 

— Bet.. kodėl? 

Solomonas nusišypsojo. 

— Todėl, kad dar ne laikas. 

Lengdonas įsmeigė į jį akis. 

— Kam ne laikas? 

— Robertai, aš žinau, kad tau tai pasirodys keista, bet kuo mažiau žinosi, 
tuo bus geriau. Tiesiog padėk šitą ryšulėlį į saugią vietą ir būk geras, niekam ne- 
sakyk, kad aš jį tau daviau. 

Lengdonas atidžiai pažvelgė į savo mokytojo akis, ieškodamas juoko ki- 
birkštėlių. Solomonas buvo linkęs į dramatiškus gestus, tad Lengdonas pamanė, 
kad gal ir šį kartą jis truputį persistengia. 

— Piteri, ar tai tikrai nėra gudrybė — priversti mane įsivaizduoti, kad man 


patikėta senovinė masonų paslaptis, taip sužadinti mano smalsumą ir paskatinti 
prisidėti prie jūsų? 

— Masonai nesistengia pritraukti naujų narių, tujuk ir pats tai žinai. Be to, 
jau man sakei, kad nenori prie mūsų prisidėti. 

Tai buvo tiesa. Lengdonas labai gerbė masonų filosofiją bei simbolius, ta- 
čiau apsisprendė netapti pašvęstuoju: ordinui duoti slaptumo įžadai neleistų jam 
laisvai kalbėti apie masonus su studentais. Dėl tos pačios priežasties Sokratas 
kitados atsisakė oficialiai dalyvauti Eleuzijų misterijose. 

Apžiūrinėdamas paslaptingąjį ryšulėlį ir masonų antspaudą, Lengdonas 
negalėjo susilaikyti neuždavęs klausimo, kuris prašyte prašėsi ištariamas. 

— Kodėl negali jo patikėti saugoti kuriam nors iš savo brolių masonų? 

— Sakykime, instinktyviai jaučiau, jog jis bus saugesnis, jei nepriklausys 
brolijai. Ir būk geras, tegu tavęs neapgaus šio ryšulėlio dydis. Jei mano tėvas kal- 
bėjo tiesą, jame yra tai, kas gali suteikti didelę galią. — Jis patylėjo. — Savotiškas 
talismanas. 

Ar jis tikrai pasakė „talismanas“? Talismanas pagal apibrėžimą yra objektas, 
turintis magiškų galių. Tradiciškai talismanai atneša sėkmę, saugo nuo piktųjų 
dvasių arba padeda atlikti senovines apeigas. 

— Piteri, bet tu juk žinai, kad talismanai išėjo iš mados dar viduramžiais, 
tiesa? 

Piteris pakančiai uždėjo ranką Lengdonui ant peties. 

— Robertai, aš pats suprantu, kaip tau viskas atrodo. Seniai tave pažįstu ir 
žinau, kad skepticizmas — vienas didžiausių tavo, kaip mokslininko, privalumų. 
Bet ir didžiausia silpnybė. Per gerai tave pažįstu, kad reikalaučiau manimi pati- 
kėti... prašau tik pasitikėti. Todėl dabar ir prašau — pasitikėk mano žodžiais: tai 
galingas talismanas. Man sakė, kad jis gali apdovanoti savo šeimininką gebėjimu 
sukurti tvarką iš chaoso. 

Lengdonui liko tik stovėti išsproginus akis. „Tvarkos iš chaoso“ sukūrimo 
idėja buvo viena iš didžiųjų masonų aksiomų. Ordo ab chao. Ir vis tiek tvirtini- 
mas, esą talismanas išvis gali suteikti kokių nors galių — ką jau kalbėti apie 
tvarkos sukūrimą iš chaoso — buvo gryniausias absurdas. 

— Šis talismanas, — toliau kalbėjo Solomonas, — pakliuvęs į netinkamas 
rankas, būtų labai pavojingas, o aš, deja, turiu pagrindą manyti, jog galingi 
žmonės kėsinsis jį iš manęs pavogti. — Jo akys buvo labai rimtos, Lengdonas 
nė nebeprisiminė, kada tokias matė paskutinį kartą. — Prašau tavęs jį truputį 
pasaugoti. Ar galėsi? 

Tą vakarą Lengdonas vienas sėdėjo virtuvėje, pasidėjęs ant stalo ryšulėlį, ir 
mėgino įsivaizduoti, kas galėtų būti jo viduje. Galiausiai nutarė paaiškinti visą 


nutikimą Piterio ekscentriškumu, užrakino ryšulėlį seife, įtaisytame bibliotekos 
sienoje, ir visai jį pamiršo. 

Tai yra pamiršo... iki šios dienos ryto. 

Telefono skambutis ir žmogus, kalbėjęs pietinių valstijų akcentu. 

— O, profesoriau, vos nepamiršau, — susigriebė padėjėjas, išdėstęs Leng- 
donui visas jo kelionės į Vašingtoną smulkmenas. — Ponas Solomonas prašė dar 
kai ko. 

— Taip? — atsiliepė Lengdonas, jau galvodamas apie paskaitą, kurią šįva- 
kar reikės skaityti. 

— Ponas Solomonas paliko jums raštelį. — Vyriškis pradėjo skaityti — 
lėtai, tarsi stengdamasis iššifruoti Piterio rašyseną. — „Prašau paprašyti Rober- 
to... kad atvežtų... antspauduotą ryšulėlį, kurį aš jam daviau prieš daug metų“ — 
Vyriškis stabtelėjo. — Ar jūs suprantate, apie ką čia kalbama? 

Lengdonas nustebo prisiminęs ryšulėlį, seniausiai gulintį sieniniame seife. 

— Tiesą sakant, taip. Žinau, ko Piteris nori. 

— Ir galite atvežti? 

— Žinoma. Perduokite Piteriui, kad būtinai atvešiu. 

— Nuostabu. — Padėjėjo balse buvo girdėti palengvėjimas. — Linkiu šįva- 
kar geros paskaitos. Laimingai atskriskite. 

Prieš išeidamas iš namų, Lengdonas ištraukė iš seifo gilumos ryšulėlį ir įsi- 
dėjo į kelionės krepšį. 

Dabar jis stovi JAV Kapitolijuje ir tikrai žino viena: Piteris Solomonas pasi- 
baisėtų sužinojęs, kad Robertas Lengdonas jį įtraukė į tokią bėdą. 

Dieve mano, Ketrina buvo teisi. Kaip visada. 

Triša Dan nustėrusi žiūrėjo į paieškos serverio darbo rezultatus, kurie 
skleidėsi priešais švytinčioje plazminėje sienoje. Ji manė, kad paieška apskritai 
neduos rezultatų, bet pasirodė, kad jų jau daugiau negu dešimt. Ir dar daugėja. 

Ypač daug žadantis atrodė vienas variantas. 

Triša pasisuko bibliotekos pusėn ir šūktelėjo: 

— Ketrina? Manau, tau bus įdomu tai pamatyti. 

Tokio paieškos serverio Triša nebuvo naudojusi jau gal porą metų, ir gauti 
rezultatai ją apstulbino. Prieš kelerius metus ničnieko nebūčiau radusi. Užtat dabar, 
atrodo, skaitmeninės medžiagos, kurią galima patikrinti, pasaulyje tiek padau- 


gėjo, kad atrasti galima absoliučiai bet ką. Sunku patikėti — vieno iš reikšminių 
žodžių Triša niekada nebuvo girdėjusi... tačiau ieškyklės atrado ir jį. 

Ketrina skubomis įlėkė pro valdymo punkto duris. 

— Ką radai? 

— Nemažą grupelę kandidatų, — Triša mostu parodė į plazminę sieną. — 
Kiekviename iš šių dokumentų yra visi tavo užrašyti žodžių junginiai. 

Ketrina užsikišo už ausų plaukus ir peržiūrėjo sąrašą. 

— Kad per daug nesidžiaugtum, — pridūrė Triša, — įspėju: dauguma šių 
dokumentų ne tie, kurių ieškojai. Tai vadinamosios juodosios skylės. Pažiūrėk, 
kokio dydžio bylos. Milžiniškos. Tai kompaktiškai suspausti milijonų elektroni- 
nių laiškų archyvai, didžiuliai enciklopedijų rinkiniai, metų metus veikiančios 
pranešimų plokštės ir taip toliau. Jos tokios didelės ir tokios įvairios, kad jose 
yra visi įmanomi reikšminiai žodžiai — todėl šios skylės įtraukia visas ieškykles, 
kurios pasirodo netoliese. 

Ketrina parodė vieną poziciją sąrašo viršuje. 

— O kaip ši? 

Triša nusišypsojo. Ketrina ir vėl ją aplenkė — atrado vienintelę sąraše ne- 
didelę bylą. 

— Gerai pastebėta. Taip, tai kol kas vienintelė galima kandidatė. Tiesą sa- 
kant, ši byla visai maža — ne daugiau kaip puslapio dydžio. 

— Atidaryk, — Ketrinos balse suskambo įtampa. 

Triša negalėjo įsivaizduoti vieno puslapio ilgio dokumento, kuriame tilptų 
visos keistos Ketrinos užrašytos paieškos eilutės. Tačiau kai ji spustelėjusi ati- 
darė dokumentą, pamatė visus reikšminių žodžių junginius... aiškius kaip dieną, 
puikiausiai matomus tekste. 

Ketrina, neatitraukdama akių nuo plazminės sienos, priėjo artyn. 

— Šis dokumentas... redaguotas? 

Triša linktelėjo. 

— Sveika atvykusi į skaitmeninių tekstų pasaulį. 

Įkeliant dokumentus į internetą skaitmeniniu formatu, tapo visai įprasta 
pirmiausia juos „redaguoti“. „Redagavimas“ — tai procesas, kai serveris leidžia 
vartotojui apieškoti visą tekstą, bet parodo tik labai mažą jo dalį, savotiškai 
erzindamas: perskaityti galima tik tuos gabaliukus, kurie yra abiejose pusėse ar- 
čiausiai reikšminių žodžių. Nerodant viso teksto, nereikia paisyti autorių teisės 
įstatymų, o vartotojas gauna intriguojančią žinią: serveris turi informaciją, kurios 
ieškote, bet jei norite ją gauti, teks nusipirkti. 

— Kaip matai, — ištarė Triša, peržiūrinėdama tekstą su daugeliu užjuodin- 
tų vietų, — šiame dokumente yra visi tavo surašyti reikšminių žodžių junginiai. 


Ketrina tylėdama spoksojo į pilną juodulių tekstą. 

Triša truputį palaukė ir vėl grįžo į puslapio viršų. Kiekvieną Ketrinos užra- 
šytą paieškos žodžių junginį — pabrauktą ir užrašytą didžiosiomis raidėmis — 
gaubė po du žodžius, esančius abipus ieškomojo. 


PASTA slaptą vietą PO ŽEME, kur HN 


MA KKažkur VAŠINGTONE, KOLUMBIJOS APYGARDOJE, 
koordinatės IS 


atrasti SENOVINIAI VARTAI, vedantys 


KAI įspėjimas, PIRAMIDĖ turi pavojingų HA 


PATS iššifruoti IŠGRAVIRUOTĄ SIMBOLONĄ, 
kad atskleistų ' NO 


Trišos galva nenešė, apie ką rašoma dokumente. Ir kas, po šimts, yra tas 
„simbolonas“? 

Ketrina nekantriai prisiartino prie ekrano. 

— Iš kur atsirado šitas dokumentas? Kas jį parašė? 

Triša jau pati buvo pradėjusi paiešką. 

— Duok man sekundę laiko. Stengiuosi nustatyti šaltinį. 

— Man reikia sužinoti, kas tai parašė, — įtampos kupinu balsu pakartojo 
Ketrina. — Ir būtinai privalau pamatyti visa kita. 


— Stengiuosi, — atsiliepė Triša, nustebinta nekantrumo, nuskambėjusio 
Ketrinos balse. 

Keista: pasirodė, kad byla yra ne internete, kaip įprasta, o turi skaičiais iš- 
reikštą interneto protokolo numerį. 

— Negaliu išsiaiškinti šito siuntėjo IP, — tarė Triša. — Nerodo srities. Pa- 
lauk. — Ji uždarė terminalo langą. — Pamėginsiu atsekti pagal pėdsakus. 

Triša vieną po kitos surinko komandas, kuriomis siekė atsekti visus „šuo- 
lius“, jungiančius kompiuterį, stovintį valdymo punkte, su kompiuteriu, kuria- 
me saugomas šis dokumentas. 

— Seka pėdsakais, — tarė ji, nurodžiusi vykdyti komandas. 

Sekimas vyksta nepaprastai greitai — beveik iš karto plazminėje sienoje 
pasirodė ilgas interneto įtaisų sąrašas. Triša nuleido sąrašą žemiau... dar že- 
miau... per eilę maršruto parinktuvų ir jungčių, kuriomis jos kompiuteris pri- 
jungtas prie... 

Kas čia per velnias? Jos pėdsekys sustojo nepasiekęs dokumento serverio. 
Skimbtelėjęs atsitrenkė į tinklo įtaisą, kuris, užuot leidęs atšokti, jį ryte prarijo. 

— Atrodo, mano pėdsekys blokuojamas, — tarė Triša. Ar tai išvis įmanoma? 

— Pamėgink dar kartą. 

Triša antrą kartą paleido pėdsekį ir gavo tą patį rezultatą. 

— Ne-a. Aklagatvis. Tarsi dokumentas būtų serveryje, kurio neįmanoma 
susekti. — Ji pažvelgė į kelis prieš pabaigą esančius „šuolius“. — Tačiau galiu 
pasakyti štai ką — jis yra kažkur Kolumbijos apygardoje. 

— Juokauji. 

— Nieko nuostabaus, — atsakė Triša. — Šitos paieškos serverio programos 
suka geografine spirale, o tai reiškia, kad pirmiausia gaunami vietiniai rezultatai. 
Be to, viena iš tavo paieškos eilučių buvo „Vašingtonas“. 

— O galatlikti „kas?“ paiešką? — patarė Ketrina. — Gal taip sužinotume, 
kam priklauso ši sritis? 

Nelabai profesionalus požiūris, bet mintis neprasta. Triša perėjo į „kas? duo- 
menų bazę ir pradėjo ieškoti IP, tikėdamasi surasti srities pavadinimą, atitinkan- 
tį paslaptinguosius skaičius. Apmaudą ėmė stelbti didėjantis smalsumas. Kam 
priklauso šis dokumentas? „Kas?“ rezultatas netruko pasirodyti — dokumento 
savininko nerasta; Triša, pripažindama pralaimėjimą, iškėlė rankas aukštyn. 

— Galima pamanyti, kad šitas IP adresas apskritai neegzistuoja. Negaliu 
gauti apie jį jokios informacijos! 

— Negali būti, kad IP neegzistuotų! Mes juk ką tik apžiūrėjome jame sau- 
gomą dokumentą! 

Teisybė. Tačiau tas, kam dokumentas priklauso, atrodo, nenori atskleisti 
savo tapatybės. 


— Net nežinau, ką tau atsakyti. Sistemų pėdsakai, tiesą sakant, nėra mano 
specializacija, ir jei nesikreipsime pagalbos į kokį nors programišių, aš daugiau 
nieko nesugalvosiu. 

— Gal tu ką nors pažįsti? 

Triša atsigręžė ir įsmeigė į viršininkę akis. 

— Ketrina, aš pajuokavau. Tai ne toks jau geras sumanymas. 

— Bet žmonės taip daro? 

— Eeee, na, taip... visi daro. Techniniu požiūriu tai visai lengva. 

— Pažįsti ką nors? 

— Iš programišių? — Triša droviai nusijuokė. — Mažiausiai pusę savo bu- 
vusių bendradarbių. 

— O tokį, kuriuo galima pasitikėti? 

Nejaugi ji nejuokauja? Tačiau Triša matė, kad Ketrina kalba visiškai rimtai. 

— Na, taip, — skubiai atsakė ji. — Galim paskambinti tokiam mano pažįs- 
tamam. Jis buvo mūsų sistemų saugumo specialistas — tikras atsidavęs kompiu- 
terastas. Norėjo mane kabinti, ir tai man nelabai patiko, bet vyrukas geras, aš juo 
pasitikiu. Be to, laisvai samdomas. 

— Arjis ne plepys? 

— Jis programišius. Aišku, kad neplepa, ko nereikia. Juk jo toks darbas. 
Bet aš užtikrinu, kad užsiprašys mažiausiai tūkstančio žalių vien už tai, kad pa- 
žiūrė... 

— Skambink. Jei rezultatas bus greitas, gaus dvigubai. 

Triša nė pati nesusivokė, ką daryti jai nesmagiau — padėti Ketrinai Solo- 
mon pasisamdyti programišių... ar pasiryžti paskambinti vyrukui, niekaip ne- 
įstengiančiam patikėti, kad apkūni rudaplaukė metasistemų analitikė atstumia 
jo romantiškus pasiūlymus. 

— Tu tikrai nejuokauji? 

— Skambink iš bibliotekos, — atsiliepė Ketrina. — Ten telefono numeris 
blokuotas. Ir, žinoma, neminėk mano vardo. 

— Aišku. — Triša pasuko durų link, bet stabtelėjo išgirdusi, kaip sucypė 
Ketrinos iPhone. Gal tai atėjo žinutė su informacija, kurią gavusi Ketrina atleis 
Trišą nuo šios nemalonios užduoties? Ji palaukė, kol Ketrina susirado chalato 
kišenėje iPhone ir pažvelgė į ekraną. 


Pamačiusi vardą, nušvitusį iPhone ekrane, Ketrina Solomon pajuto palengvė- 
jimą. 


Pagaliau. 


PITERIS SOLOMONAS 


— Brolis atsiuntė žinutę, — tarė ji, dirstelėjusi į Trišą. 

Trišos veide suspindo viltis. 

— Tai gal galime pirmiausia paklausti jo... ir tik tada skambinti programi- 
šiui? 

Ketrina nužvelgė redaguotą dokumentą plazminėje sienoje ir vėl išgirdo 
daktaro Abadono balsą. Tai, kas, jūsų brolio manymu, paslėpta Kolumbijos apy- 
gardoje... tai galima surasti. Ketrina nebesusivokė, kuo tikėti, o šiame dokumente 
buvo informacijos apie neįtikimas idėjas, kurios, regis, pastaruoju metu tapo 
Piteriui nepaprastai svarbios. 

Ketrina papurtė galvą. 

— Man reikia sužinoti, kas tai parašė ir kur tas žmogus yra. Skambink. 

Triša suraukė kaktą ir pasuko durų link. 

Paaiškins ar ne šis dokumentas paslaptingus dalykus, kuriuos brolis pasa- 
kojo daktarui Abadonui, bent vieną paslaptį šiandien pavyko išaiškinti. Galiau- 
siai jos brolis išmoko naudotis trumpųjų žinučių siuntimo funkcija iPhone, kurį 
jam dovanojo Ketrina. 

— Ir pranešk žiniasklaidai, — pavymui Trišai sušuko Ketrina. — Didysis 
Piteris Solomonas ką tik pirmą kartą gyvenime pasiuntė trumpąją žinutę. 


Ilgoje automobilių stovėjimo aikštelėje, kurią nuo Smitsono muziejaus saugyklų 
skyrė gatvė, Malachas stovėjo šalia savo limuzino mankštindamas kojas ir lauk- 
damas telefono skambučio, kurį neabejojo išgirsiąs. Lietus liovėsi, pro debesis 
išniro žiemiškas mėnulis. Tas pats mėnulis, kuris prieš tris mėnesius, per įšven- 
tinimą, apšvietė Malachą pro Šventyklos menės švieslangį. 

Šįvakar pasaulis atrodo kitoks. 

Laukiant vėl suurzgė pilvas. Dviejų dienų badavimas buvo nepatogi, tačiau 
būtina pasirengimų dalis. Taip buvo įprasta elgtis senovėje. Netrukus visi kūno 
vargai taps nebesvarbūs. 

Stovėdamas šaltoje naktyje Malachas tyliai prunkštelėjo pamatęs, kad 
likimas gana ironiškai atvedė jį prie pat bažnytėlės. Mažytė šventovė stovėjo įsi- 
spraudusi tarp Sterlingo odontologijos kabineto ir krautuvės. 

VIEŠPATIES ŠLOVĖS BUVEINĖ. 

Malachas įsižiūrėjo į langą, kuriame buvo iškabinta bažnyčios skleidžiamos 
doktrinos ištrauka: MES TIKIME, KAD JĖZUS KRISTUS BUVO PRADĖTAS ŠVENTO- 
SIOS DVASIOS, GIMĖ IŠ MERGELĖS MARIJOS, YRA KARTU IR ŽMOGUS, IR DIEVAS. 


Malachas nusišypsojo. Taip, Jėzus iš tiesų yra ir žmogus, ir Dievas, tačiau 
tam, kad taptum Dievu, nebūtinas nekaltas prasidėjimas. Viskas vyksta toli gražu 
ne taip. 

Nakties tylą sutrikdė mobiliojo telefono skambutis, nuo kurio jam pagrei- 
tėjo pulsas. Šį kartą skambėjo telefonas, priklausantis pačiam Malachui — pigus, 
vienkartinis, vakar nusipirktas aparatas. Ekrane nušvitęs skambinančiojo var- 
das reiškė, kad tai tas skambutis, kurio jis laukė. 

Vietinis pokalbis, pamanė Malachas, žvelgdamas pro Silver Hilo plentą į 
mėnesienos neryškiai apšviestus, virš medžių zigzagu kylančius pastatų stogus. 
Malachas atvertė telefoną. 

— Klausau, daktaras Abadonas, — tyčia žemesniu balsu atsiliepė jis. 

— Čia Ketrina, — atsakė jam moters balsas. — Pagaliau gavau žinią nuo 
brolio. 

— O, man palengvėjo. Kaip jis? 

— Dabar jis važiuoja į mano laboratoriją, — atsakė Ketrina. — Tiesą sa- 
kant, pasiūlė, kad ir jūs čia atvyktumėte. 

— Prašau? — Malachas apsimetė, kad dvejoja. — Į jūsų... laboratoriją? 

— Atrodo, jis jumis visiškai pasitiki. Niekada dar nėra nieko čia pakvietęs. 

— Turbūt mano, kad šis apsilankymas bus naudingas mūsų diskusijoms, 
bet aš jaučiuosi kaip įsibrovėlis. 

— Jei mano brolis jus kviečia atvykti, tikrai taip nesijauskite. Be to, jis 
minėjo turįs mums abiem daug papasakoti, o aš labai norėčiau suprasti, kas gi 
vyksta. 

— Na, ką gi, gerai. Kur ta jūsų laboratorija? 

— Smitsono muziejaus saugyklose. Ar žinote, kur jos? 

— Ne, — atsakė Malachas, iš kitos stovėjimo aikštelės pusės žiūrėdamas 
tiesiai į saugyklų pastatus. — Tačiau esu automobilyje ir turiu navigacijos siste- 
mą. Koks adresas? 

— Silver Hilo plentas, keturi du dešimt. 

— Gerai, luktelėkite. Tuoj įvesiu adresą. — Malachas luktelėjo dešimt se- 
kundžių ir tarė: — A, gerai, atrodo, aš esu arčiau jūsų, negu maniau. Navigacijos 
sistema sako, kad atvažiuosiu per dešimt minučių. 

— Puiku. Paskambinsiu apsaugininkui ir pranešiu, kad jus įleistų. 

— Ačiū. 

— Iki greito. 

Malachas įsidėjo į kišenę vienkartinį telefoną ir pažvelgė į SMS. Gal buvo 
nemandagu pačiam įsiprašyti į svečius? Šypsodamasis išsitraukė Piterio Solomono 
iPhone ir pasigėrėjo tekstu, kurį vos prieš kelias minutes nusiuntė Ketrinai. 


Gavau tavo žinutes. Viskas gerai. Daug darbo. Pamiršau, 
kad susitariau su daktaru Abadonu. Atsiprašau, kad 
Nieko tau apie jį nesakiau. Ilga pasaka. Dabar važiuoju 
į lab. Jei pavyks, pakviesk ir Abadoną. Visiškai juo pasi- 
tikiu, turiu daug jums abiem papasakoti. Piteris 


Nenuostabu, kad iPhone tuojau pat skimbtelėjo, atėjus Ketrinos pasiųstai 
žinutei. 


piteri, sveikinu, pagaliau išmokai siųsti Žinutes! džiau- 
giuosi, kad tau nieko neatsitiko. kalbėjau su dr. A., jis 
atvažiuoja į lab. iki greito! — k 


Laikydamas rankoje Solomono iPhone, Malachas pritūpė greta savo li- 
muzino ir padėjo aparatą ant šaligatvio po priekinio rato padanga. Telefonas 
Malachui gerai pasitarnavo... bet dabar metas padaryti, kad niekas negalėtų jo 
atsekti. Malachas sėdo prie vairo, įjungė variklį ir lėtai pavažiavo priekin, kol iš- 
girdo šaižų lūžtančio aparato trakštelėjimą. 

Malachas pastatė automobilį atgal į aikštelę ir vėl įsižiūrėjo į tolimą SMS 
siluetą. Dešimt minučių. Plačiai dryksančiuose Piterio Solomono sandėliuose 
saugoma apie trisdešimt milijonų vertybių, bet Malachas šįvakar čia atvyko siek- 
damas sunaikinti tik dvi, pačias brangiausias. 

Visus Ketrinos Solomon tyrimų rezultatus. 

Ir pačią Ketriną Solomon. 

— Profesoriau Lengdonai? — pašaukė jį Sato. — Atrodote tarsi išvydęs 
vaiduoklį. Jūs gerai jaučiatės? 

Lengdonas kilstelėjo aukščiau ant peties kelionkrepšio rankeną ir priden- 
gė ją ranka, tarsi stengdamasis geriau paslėpti krepšyje esantį kubelio pavidalo 
daiktą. Juto, kad veidas išblyško kaip pelenai. 

— Man tik... neramu dėl Piterio. 

Sato palenkė galvą ir pašnairavo į jį. 

Lengdoną staiga persmelkė įtarimas, kad Sato dalyvavimas šio vakaro 
įvykiuose gali būti susijęs su Solomono jam patikėtu saugoti ryšulėliu. Piteris 


juk buvo įspėjęs Lengdoną: Galingi žmonės kėsinsis jį iš manęs pavogti. Pakliuvęs į 
netinkamas rankas, jis būtų labai pavojingas. Lengdonas niekaip nesuprato, kam 
CŽV galėtų prireikti dėžutės su talismanu... jis net neįsivaizdavo, koks galėtų 
būti tas talismanas. Ordo ab chao? 

Sato žengė arčiau, jos juodos akys vėrė Lengdoną kiaurai. 

— Jaučiu, kad jus aplankė nušvitimas? 

Lengdonas pajuto, kaip jį išpylė prakaitas. 

— Ne, nepasakyčiau. 

— Apie ką galvojate? 

— Aš tik... — Lengdonas nutilo nesumanydamas, ką pasakyti. Neketino 
prisipažinti krepšyje turįs ryšulėlį, bet jei Sato lieps jį nuvesti į CŽV būstinę, įei- 
nant krepšį tikrai apieškos. — Tiesą sakant, — pamelavo jis, — man atėjo dar 
viena mintis apie tuos skaičius ant Piterio rankos. 

Sato išraiška nepasikeitė. 

— Ir ką? — Ji dirstelėjo į Andersoną, kuris kaip tik priėjo pakalbėjęs su pa- 
galiau atvykusiais teismo medicinos ekspertais. 

Lengdonas sunkiai nurijo seilę ir atsitūpė prie rankos, svarstydamas, ką 
galėtų apie ją pasakyti. Tu juk dėstytojas, Robertai — improvizuok! Jis dar kartą 
apžvelgė septynis mažulyčius simbolius, tikėdamasis sulaukti kokio nors įkvė- 


IX: 


Ničnieko. Galvoje visiškai tuščia. 


pimo. 


Lengdono eidetinė atmintis įnirtingai naršė galvoje sukauptą simbolių en- 
ciklopediją, o kol kas į galvą atėjo tik vienas dalykas. Ši mintis šovė iš pat pradžių, 
bet tada atrodė nelabai verta dėmesio. Tačiau dabar reikia išsiderėti laiko, kad 
galėtų viską apmąstyti. 

— Suprantate, — prakalbo jis, — pirmas ženklas, kuris simbolių specialis- 
tui parodo, kad einama klaidingu keliu, yra mėginimas interpretuoti simbolius 
pasinaudojus keliomis simbolinėmis kalbomis. Pavyzdžiui, aš jums pasakiau, 
kad šiame įraše vartojami romėniški ir arabiški skaitmenys, tačiau tai niekam 
tikusi analizė, nes aš pasitelkiau dvi simbolių sistemas. Tas pat galioja kalbant 
apie romėniškus skaitmenis ir runas. 

Sato sukryžiavo ant krūtinės rankas ir pakėlė antakius, tarsi ragindama 
kalbėti toliau. 


— Dažniausiai pranešimai rašomi kuria nors viena kalba, ne keliomis, todėl 


norėdamas perskaityti bet kurį tekstą simbolių specialistas pirmiausia turi at- 
rasti vieningą ir vieną visam tekstui tinkamą simbolių sistemą. 

— Dabar jūs jau matote tokią sistemą? 

— Na, taip... ir ne. — Analizuodamas rotacinės simetrijos ambigramas Leng- 
donas sužinojo, kad esama simbolių, kurie įgyja skirtingą prasmę, skaitant juos iš 
įvairių pusių. Šiuo atveju, suvokė jis, iš tiesų įmanoma perskaityti visus septynis 
simbolius viena kalba. — Jei truputį pasuktume ranką, atrastume vieną kalbą. 

Kad ir kaip atrodytų keista, manipuliaciją, kurią ketino atlikti Lengdonas, 
jau anksčiau pasiūlė Piterio pagrobėjas, ištaręs senovinį hermetikų priesaką. 
Kaip viršuje, taip ir apačioje. 

Lengdonas pašiurpęs ištiesė ranką ir palietė medinį stovą, ant kurio buvo 
prismeigta Piterio plaštaka. Atsargiai pasuko jį, kad ištiesti Piterio pirštai rodytų 
tiesiai žemyn. Simboliai, įrašyti delne, iškart pasikeitė. 

— Skaitydami iš šitos pusės, — tarė Lengdonas, — gauname tikrą romė- 
nišką skaičių XIII — trylika. Be to, kitus simbolius galima perskaityti kaip romė- 
nų abėcėlės raides SBB. — Lengdonas laukė, kad išgirdę jo analizę klausytojai tik 
gūžtels pečiais, bet Andersono veido išraiška staiga pasikeitė. 

— SBB? — paklausė viršininkas. 

Sato atsisuko į Andersoną. 

— Jei neklystu, tai primena Kapitolijaus pastatų ženklinimo sistemą? 

Andersonas regimai išblyško. 

— Taip ir yra. 

Sato niūriai nusišiepė ir linktelėjo Andersonui. 

— Viršininke, prašom eiti su manimi. Norėčiau persimesti keliais žodžiais 
be liudininkų. 

Direktorė Sato nusivedė policijos viršininką atokiau, o apstulbęs Lengdo- 
nas liko stovėti vietoje. Kokia čia velniava? Ir kas tas SBB XIII? 


Viršininkas Andersonas klausė savęs, kokių dar keistybių žada šis vakaras. Ant ran- 
kos parašyta SBB13? Jis negalėjo patikėti, kad pašalinis žmogus išvis būtų girdėjęs 
apie SBB... o ką jau kalbėti apie SBB13. Panašu, kad Piterio Solomono smilius juos 
kviečia ne eiti aukštyn, kaip atrodė anksčiau... o rodo visiškai priešingą kryptį. 


Direktorė Sato nusivedė Andersoną į tykią vietelę prie bronzinės Tomo 
Džefersono statulos. 

— Viršininke, — tarė ji, — tikiuosi, jūs žinote, kur yra SBB Trylika? 

— Žinoma. 

— Ar žinote, kas ten yra? 

— Ne, nepatikrinęs nežinau. Man atrodo, jau kelis dešimtmečius ten nie- 
kas nesilankė. 

— Na, dabar teks įsibrauti. 

Andersonui nelabai patiko klausytis nurodymų apie tai, ką daryti jo saugo- 
mame pastate. 

— Ponia, gali kilti problemų. Pirmiausia turiu patikrinti įgaliojimų sąrašą. 
Jūs žinote, kad žemesniuose aukštuose daugiausia įsikūrusios įstaigos ir sandė- 
liai, o privačios informacijos saugumo protokolas... 

— Jūs man atidarysite SBB Trylika, — pertraukė jį Sato, — arba aš pa- 
skambinsiu Saugumo tarnybai ir iškviesiu sienos griovėjų komandą. 

Andersonas ilgai žiūrėjo į ją, paskui išsitraukė radijo stotelę ir pakėlė ją prie 
lūpų. 

— Kalba Andersonas. Man reikia atrakinti SBB. Prašom ten atvykti po 
penkių minučių. 

Balse, kuris jam atsakė, buvo aiškiai girdėti sutrikimas. 

— Viršininke, patvirtinkite, jūs tikrai pasakėte SBB? 

— Teisingai. SBB. Tuoj pat siųskite ten žmogų. Dar man reikės žibin- 
to. — Jis įsidėjo radiją atgal. Andersono širdis pasiutusiai plakė, o Sato priėjo 
dar arčiau ir prakalbo tylesniu balsu. 

— Viršininke, turim labai mažai laiko, — sušnibždėjo ji, — reikia kuo grei- 
čiau patekti į SBB Trylika. 

— Taip, ponia. 

— Man iš jūsų reikia dar kai ko. 

Nusikalstamo įsilaužimo nepakaks? Andersonas suprato negalįs priešintis, 
tačiau neįstengė nepastebėti, kad Sato pasirodė Rotondoje vos kelios minutės 
po to, kai ten buvo padėta Piterio ranka, ir kad dabar ji naudojasi susiklosčiusia 
padėtimi, reikalaudama būti įleista į privačias JAV Kapitolijaus patalpas. Atrodo, 
ji stebėtinai gerai suvokia šio vakaro įvykius: galima net sakyti, kad juos valdo. 

Sato mostelėjo į kitą salės galą, kur stovėjo profesorius. 

— Krepšys, kuris kabo Lengdonui ant peties. 

Andersonas pažiūrėjo. 

— Kas dėljo? 

— Tikiuosi, kad Lengdonui įeinant į pastatą jūsų darbuotojai patikrino 
kelionkrepšį? 


— Be abejo. Rentgenu peršviečiami ir fotografuojami visi lankytojų krepšiai. 

— Man reikia nuotraukos. Noriu žinoti, kas tame krepšyje. 

Andersonas vėl pažvelgė į kelionkrepšį, kurį visą vakarą nešiojosi Lengdonas. 

— Bet... gal būtų paprasčiau tiesiog paklausti jo paties? 

— Ar mano nurodymas jums neaiškus? 

Andersonas vėl išsitraukė radijo stotelę ir pakartojo nurodymą. Sato davė 
Andersonui savo BlackBerry delninuko adresą ir liepė tuojau pat atsiųsti skait- 
meninę nuotraukos kopiją. Andersonas nenoromis sutiko. 

Teismo medicinos ekspertai ketino paimti plaštaką ir ištirti ją Kapitolijaus 
policijoje, bet Sato jiems paliepė gabenti ją tiesiai jos vadovaujamam centrui 
Lenglyje. Andersonas pavargo priešintis. Jį ką tik pervažiavo galingas mažiukas 
japoniškas garinis volas. 

— Ir duokite man žiedą! — šūktelėjo Sato ekspertams. 

Komandos vadovas iš pradžių lyg ir norėjo ginčytis, tačiau greit persigalvo- 
jo. Nutraukė aukso žiedą nuo Piterio piršto, įdėjo jį į perregimą, įkalčiams skirtą 
maišelį ir padavė Sato. Ši įsimetė maišelį į švarko kišenę ir atsigręžė į Lengdoną. 

— Einame iš čia, profesoriau. Pasiimkite daiktus. 

— Kur einame? — paklausė Lengdonas. 

— Sekite paskui poną Andersoną. 

Taip, pamanė sau Andersonas, ir nieku gyvu neatsilik. Nedaug kam pavyk- 
davo patekti į Kapitolijaus teritoriją, paženklintą raidėmis SBB. Norint ten atsi- 
durti, reikėjo pereiti didžiulį mažučių kambarėlių ir siaurų koridoriukų labirintą, 
paslėptą po rūsiu. Kartą ten pasiklydo Abraomo Linkolno jauniausias sūnus Te- 
das ir vos nepražuvo. Andersonas spėjo, kad jei būtų Sato valia, panašus likimas 
grėstų ir Robertui Lengdonui. 

Sistemų saugumo specialistas Markas Zubianis labai didžiavosi gebėjimu 
vienu metu dirbti kelis darbus. Štai ir dabar jis sėdi ant futono, šalia pasidėjęs te- 
levizoriaus nuotolinio valdymo pultelį, belaidį telefoną, nešiojamąjį kompiuterį, 
delninuką ir didelį traškučių dubenį. Viena akimi televizoriaus ekrane stebėda- 
mas be garso rodomas „Redskins“ rungtynes, kita — kompiuterio ekraną, Zubia- 
nis per Bluetooth ausines kalbėjo su moterimi, nematyta jau beveik metus. 

Kas kitas, jei ne Triša Dan, paskambins vos prasidėjus atkrintamosioms rung- 
tynėms? 


Buvusi bendradarbė, tarsi dar kartą patvirtindama visišką gyvenimo ne- 
išmanymą, nusprendė, kad „Redskins“ rungtynės — tinkamiausias metas pa- 
skambinti ir paprašyti paslaugos. Trumpai šnektelėjusi apie gerus senus laikus 
ir paaimanavusi, kad pasigenda jo sąmojų, Triša perėjo prie esmės: jai reikia 
išaiškinti paslėptą IP adresą, veikiausiai susietą su slaptu serveriu, esančiu Ko- 
lumbijos apygardos teritorijoje. Serveryje esąs nedidelės apimties tekstinis do- 
kumentas, kuris jai labai reikalingas... blogiausiu atveju reikalinga informacija 
apie tai, kieno šis dokumentas. 

Gerai, kad man paskambinai, tik laikas netinkamas, atsakė jis jai. Tada Triša 
apipylė jį įmantriomis kompiuterinėmis liaupsėmis, kurios iš esmės buvo gryna 
tiesa, ir Zubianis nė pats nepajuto, kaip surinko savo nešiojamajame kompiute- 
ryje neįprastą IP adresą. . 

Atidžiau pažvelgęs į skaičių, Zubianis sunerimo. 

— Triša, šitas IP keisto formato. Toks protokolas dar net nėra paviešintas. Jis 
veikiausiai priklauso vyriausybės žvalgybos tarnyboms ar kariniams tikslams. 

— Kariniams? — Triša nusijuokė. — Patikėk manim, aš ką tik ištraukiau iš 
šio serverio redaguotą dokumentą: jis tikrai ne karinis. 

Zubianis atsidarė terminalo langą ir pamėgino įjungti pėdsekį. 

— Sakai, tavo pėdsekys išsijungė? 

— Taip. Dukart. Ties tuo pačiu šuoliu. 

— Mano irgi. — Jis paleido diagnostinį modelį. — O kuo tas IP toks ypa- 
tingas? 

— Paleidau paieškos serverį, kuris susijungė su šito IP paieškos įtaisu ir 
ištraukė redaguotą dokumentą. Man reikia viso dokumento. Mielai už jį sumo- 
kėsiu, bet negaliu nustatyti nei kam priklauso IP, nei kaip prie jo prieiti. 

Zubianis suraukęs kaktą žvelgė į savo kompiuterio monitorių. 

— Ar tau tikrai reikia? Paleidau diagnostiką, ir, žinai, jo užkardos kodavi- 
mas atrodo... visai nejuokingas. 

— Už tai tau ir siūlo didelius pinigus. 

Zubianis mąstė. Krūva pinigų už tokį lengvą darbelį. 

— Vienas klausimas, Triša. Kam tu taip stengiesi? 

Triša patylėjo. 

— Darau paslaugą. 

— Tikriausiai ne bet kam. 

— Taip, labai gerai draugei. 

Zubianis sukikeno ir kyštelėjo liežuvį. Aš taip ir maniau. 

— Klausyk, — jau nekantriai paklausė Triša. — Tai tu sugebėsi išaiškinti 
šitą IP? Taip ar ne? 


— Taip, sugebėsiu. Ir, aišku, puikiai jaučiu, kad tu iš manęs virvutes veji. 

— Kiek užtruksi? 

— Neilgai, — atsakė jis, o pirštai lakstė klavišais. — Per kokias dešimt 
minučių turėčiau prasiskverbti į jų tinklo įtaisą. Kai ten pateksiu ir žinosiu, ko 
ieškoti, aš tau paskambinsiu. 

— Ačiū. Na, o šiaip kaip gyveni? 

Dabar laikas to klausti? 

— Triša, dėl Dievo meilės, tu man paskambini prasidėjus atkrintamosioms 
rungtynėms ir nori paplepėti apie gyvenimą? Tai tau reikia, kad atrasčiau tą IP 
ar ne? 

— Ačiū, Markai. Tikrai ačiū. Lauksiu skambučio. 

— Penkiolika minučių. — Zubianis baigė pokalbį, pasiėmė dubenį su traš- 
kučiais ir įjungė televizoriaus garsą. 

Moterys. 

Kur jie mane veda? 

Beveik bėgte leisdamasis į Kapitolijaus gilumas drauge su Andersonu ir 
Sato, Lengdonas juto, kaip su kiekvienu žingsniu greičiau ima plakti širdis. Ke- 
lionę jie pradėjo nuo vakarinio Rotondos portiko, nusileido marmuro laiptais, 
o paskui, įėję pro plačias duris, pasuko atgal ir įžengė į garsią patalpą, esančią 
tiesiai po Rotonda. 

Kapitolijaus kripta. 

Oras čia atrodė kiek sudusęs, ir Lengdoną pradėjo kamuoti klaustrofobija. 
Žemos kriptos lubos ir blausus apšvietimas paryškino keturiasdešimt storų 
dorėninių kolonų, remiančių viršuje esančios neaprėpiamos salės akmenines 
grindis. Ramiai, Robertai. 

— Prašom čia, — pakvietė Andersonas, erdvioje apskritoje patalpoje grei- 
tai pasukdamas į kairę. 

Laimė, šioje kriptoje nebuvo lavonų. Užtat čia stovėjo kelios statulos, Ka- 
pitolijaus modelis, o žemesnėje vietoje buvo saugomas medinis katafalkas, ant 
kurio per iškilmingas prezidento laidotuves užkeliamas karstas. Visi skubiai per- 
bėgo patalpą, nė nedirstelėję į keturšakį kompasą, inkrustuotą marmuro grindy- 
se toje vietoje, kur kitados degė amžinoji ugnis. 

Andersonas, atrodo, labai skubėjo, o Sato ėjo įsmeigusi akis į savo delni- 


nuko monitorių. Lengdonas buvo girdėjęs, kad mobiliojo interneto ryšys gerai 
veikia visuose Kapitolijaus pastato kampeliuose: jo reikėjo vyriausybės nariams, 
kasdien šimtus kartų kalbantiems telefonais. 

Įstrižai perėję kriptą, jie žengė į neryškiai apšviestą vestibiulį ir ėmė vingu- 
riuoti įmantriais koridoriais, vengdami aklagatvių. Koridoriukuose buvo gausy- 
bė numeriais ženklintų durų. Lengdonas prabėgdamas žvalgėsi į juos. 

$154... S153... S152... 

Jis nė neįsivaizdavo, kas yra už tų durų, tačiau vienas dalykas dabar atrodė 
aiškus — ką reiškia tatuiruotė ant Piterio Solomono delno. Tikriausiai SBB13 
— numeris ant kurio nors kambario, esančio JAV Kapitolijaus pastato gelmėse, 
durų. | 

— Kas už šių durų? — paklausė Lengdonas, tvirtai spausdamas prie šono 
kelionkrepšį ir stengdamasis suprasti, ką bendra gali turėti mažytis Solomono 
paliktas ryšulėlis su durimis, paženklintomis SBB13. 

— Įstaigų kabinetai ir sandėliai, — atsakė Andersonas. — Privačių įstaigų 
kabinetai ir sandėliai, — pridūrė jis, žvilgtelėjęs į Sato. 

Sato nepakėlė akių nuo delninuko. 

— Jie atrodo visai mažyčiai, — tarė Lengdonas. 

— Neką didesni už drabužių spintas, tačiau laikomi vertingiausiu nekil- 
nojamuoju turtu visoje Kolumbijos apygardoje. Tai senojo Kapitolijaus centras, 
dviem aukštais aukščiau yra senieji Senato rūmai. 

— O SBB Trylika? — paklausė Lengdonas. — Kieno tas kabinetas? 

— Niekieno. SBB zonoje yra privatūs sandėliai, ir man, turiu pasakyti, sun- 
ku suvokti, kaip... 

— Viršininke Andersonai, — nutraukė jį Sato, vis dar nepakeldama nuo del- 
ninuko akių. — Būkite malonus, tiesiog veskite mus ten. 

Andersonas sukando dantis ir tylėdamas nuvedė juos toliau per pasakišką 
sandėlių ir užkaborių labirintą. Beveik ant kiekvienos sienos buvo kryptį rodan- 
tys ženklai, kuriais mėginta nustatyti konkrečių įstaigų vietą šioje koridorių 


raizgalynėje. 
S142 — 5152... 
ST1 — ST70... 


R1— R166 4 RT1 — RT67... 

Lengdonas abejojo, ar vienas gebėtų surasti kelią atgal. Čia tikras labirintas. 
Jis suprato tik tiek, kad įstaigų numeriai prasideda S arba R raidėmis — pagal 
tai, ar jie yra Senato, ar Rūmų pusėje. Patalpos, paženklintos raidėmis ST ir RT, 
atitinkamai buvo aukšte, kurį Andersonas pavadino Terasos lygmeniu. 

Tačiau SBB dar nė ženklo. 


Galiausiai jie priėjo sunkias plienines šarvuotas duris, prie kurių buvo pri- 
tvirtintas mechanizmas, reikalaujantis elektroninės įėjimo kortelės. 


Lygmuo SB 


Lengdonas pajuto, kad tikslas arti. 

Andersonas išsitraukė elektroninę kortelę, tačiau dar dvejojo, tarsi vengda- 
mas vykdyti Sato nurodymus. 

— Viršininke, — priminė jam Sato. — Neketiname čia stovėti visą naktį. 

Andersonas nenoriai įkišo kortelę. Šarvuotos durys prasivėrė. Jis jas stumte- 
lėjo, ir visi įžengė į vestibiulį. Už nugarų spragtelėjusios užsidarė sunkios durys. 

"Lengdonas nebūtų galėjęs pasakyti, ką tikėjosi pamatyti šiame vestibiulyje, 

tačiau tikrai ne tą vaizdą, kuris atsivėrė jam prieš akis. Tai buvo žemyn besilei- 
džiantys laiptai. 

— Vėl žemyn? — paklausė jis ir sustojo. — Tai po kripta yra dar vienas 
lygmuo? 

— Taip, — atsakė Andersonas. — SB, arba Senato bazės, lygmuo. 

Lengdonas suvaitojo. Tiesiog puiku. 

Automobilio šviesos, medžiais apsodintu keliu artėjančios prie Smitsono 
muziejaus saugyklų pastatų, buvo pirmosios, kurias tą valandą pamatė apsaugi- 
ninkas. Jis tuojau pat išjungė nešiojamojo televizoriaus garsą ir pakišo užkan- 
džius po stalu. Kaip nelaiku. „Redskins“ buvo bebaigią puolimą, kurio jis labai 
nenorėjo pražiopsoti. 

Automobilis privažiavo arčiau, apsaugininkas patikrino pavardę, užrašytą 
priešais gulinčiame bloknote. 

Daktaras Kristoferis Abadonas. 

Ką tik skambino Ketrina Solomon ir pranešė apsaugai apie netrukus at- 
vyksiantį svečią. Apsaugininkas nė trupučio nenutuokė, kas per vienas šitas 
daktaras, bet jis veikiausiai gerai išmano savo darbą, jei važinėja didžiuliu juodu 
limuzinu. Ilgas glotnus automobilis sustojo prie apsaugininko būdelės, tyliai nu- 
sileido tamsintas vairuotojo langas. 

— Labas vakaras, — pasisveikino vairuotojas nusiimdamas kepurę. Tvirto 
sudėjimo vyrukas skusta galva. Važiuodamas klausėsi per radiją futbolo. — At- 
vežiau daktarą Kristoferį Abadoną pas ponią Ketriną Solomon. 


Apsaugininkas linktelėjo. 

— Prašyčiau dokumentą. 

Vairuotojas regimai nustebo. 

— Atsiprašau, bet ar ponia Solomon jums nepaskambino? 

Apsaugininkas vėl linktelėjo ir vogčiomis dirstelėjo į televizorių. 

— Taip, bet man vis tiek reikia lankytojo dokumento — turiu jį nuskenuoti 
ir įrašyti duomenis. Atsiprašau, tačiau tokios taisyklės. Turiu patikrinti daktaro 
tapatybės pažymėjimą. 

— Jokių problemų. — Vairuotojas pasisuko atgal ir tyliai kažką pasakė per 
pertvarą, skiriančią jį nuo keleivio. Tuo metu apsaugininkas dar kartą dirstelėjo į 
rungtynes. „Redskins“ puolėjai buvo bebaigią ištrūkti iš varžovų apsupties, ir jis 
norėjo kuo greičiau praleisti šitą limuziną, kol neprasidėjo įdomybės. 

Vairuotojas vėl atsisuko ir ištiesė dokumentą, kurį tikriausiai ką tik paėmė 
iš už pertvaros. 

Apsaugininkas paėmė jį ir greitai nuskenavo. Tai buvo Kolumbijos apy- 
gardoje išduotas vairuotojo pažymėjimas, priklausantis Kristoferiui Abadonui, 
gyvenančiam Kaloramos aukštumose. Nuotraukoje — išvaizdus šviesiaplaukis 
ponas su mėlynu švarku auksinėmis sagomis, kaklaraiščiu ir iš kišenėlės kyšan- 
čia nosinaite. Kas taip rengiasi, eidamas fotografuotis vairuotojo pažymėjimui? 

Iš televizoriaus pasigirdo prislopintas minios džiūgavimas, ir apsauginin- 
kas, vos spėjęs atsisukti, pamatė „Redskins“ žaidėją, šokčiojantį aikštėje, pirštu 
rodantį į dangų. 

— Pražiopsojau, — suniurnėjo apsaugininkas ir grįžo prie langelio. 

— Ačiū, — tarė jis, grąžindamas pažymėjimą vairuotojui. — Viskas gerai. 

Limuzinas pajudėjo, o apsaugininkas vėl nusisuko į televizorių, tikėdama- 
sis epizodo pakartojimo. 


Vairuodamas limuziną vingiuotu privažiavimo keliu, Malachas neįstengė nu- 
slėpti šypsenos. Pasirodė, kad patekti į Piterio Solomono slaptą muziejų visiškai 
lengva. Dar maloniau buvo suvokti, kad Malachas štai jau antrą kartą per dvi- 
dešimt keturias valandas įsibrauna į privačią Solomono erdvę. Vakar vakare jis 
apsilankė jo namuose. 

Nors Piteris Solomonas turėjoprašmatnų užmiesčio dvarą Potomake, daugiau- 
sia laiko jis praleisdavo mieste, savo bute viršutiniame elitinių „Dorčesterio herbo“ 
apartamentų aukšte. Apartamentai, kaip dauguma itin turtingų žmonių gyvena- 
mųjų vietų, priminė tvirtovę. Aukšta tvora. Apsaugininko būdelė prie vartų. Sve- 
čiai įleidžiami tik pagal sąrašą. Saugoma požeminė automobilių stovėjimo aikštelė. 


Malachas privažiavo šituo pačiu limuzinu prie apsaugininko būdelės, nuo 
skustos galvos nusitraukė vairuotojo uniforminę kepurę ir pareiškė: 

— Atvežiau daktarą Kristoferį Abadoną. Jį kvietė ponas Piteris Solomo- 
nas. — Malachas ištarė šiuos žodžius taip, tarsi pristatytų Jorko hercogą. 

Apsaugininkas peržvelgė sąrašą, paskui patikrino Abadono dokumentą. 

— Taip, matau, kad ponas Solomonas laukia daktaro Abadono. — Jis pa- 
spaudė mygtuką, ir vartai atsivėrė. — Ponas Solomonas gyvena viršutiniame 
aukšte. Pasakykite svečiui, kad kiltų paskutiniu liftu dešinėje pusėje. Jis kelia 
tiesiai į viršų. 

— Ačiū. — Malachas vėl užsidėjo kepurę ir nuvažiavo. 

Statydamas automobilį garažo gilumoje patikrino, ar nematyti stebėjimo 
kamerų. Ne. Panašu, jog čia gyvena žmonės, kurie ne tik nevagia iš automobilių, 
bet ir nemėgsta būti stebimi. 

Malachas pastatė limuziną tamsiame kampe prie liftų, nuleido pertvarą, 
skiriančią vairuotojo vietą nuo keleivių salono, ir pro atsiradusią angą persliuogė 
į limuzino galą. Ten nusimetė vairuotojo kepurę ir užsidėjo šviesių plaukų peru- 
ką. Pasitaisė švarką ir kaklaraištį, pažvelgė į veidrodį tikrindamas, ar neišterliojo 
maskuojamojo kremo. Malachas neketino rizikuoti nė menkiausia smulkmena. 
Tik ne šį vakarą. 

Aš pernelyg ilgai šito laukiau. 

Po kelių sekundžių Malachas įėjo į privatų liftą. Į viršų pakilo tyliai ir sklan- 
džiai. Durys atsidarė tiesiai į elegantišką privataus buto vestibiulį. Šeimininkas 
jojau laukė. 

— Sveiki atvyke, daktare Abadonai. 

Malachas pažvelgė į garsiąsias pilkas akis ir pajuto, kaip smarkiau ėmė 
plakti širdis. 

— Pone Solomonai, dėkoju, kad sutikote mane priimti. 

— Prašau vadinti mane Piteriu. 

Vyrai ištiesė vienas kitam rankas. Spausdamas šeimininko ranką, Malachas 
pamatė ant jos auksinį masonų žiedą... ant tos pačios rankos, kuri kitados laikė 
pistoletą, nukreiptą į Malachą. Iš tolimos Malacho praeities atsklido balsas. Jei 
paspausi gaiduką, aš tave persekiosiu amžinai. 

— Prašau užeiti, — pakvietė Solomonas, vesdamas Malachą į elegantišką 
svetainę, pro kurios plačius langus buvo matyti kvapą gniaužianti Vašingtono 
panorama. 

— Užuodžiu arbatą? — įeidamas paklausė Malachas. 

Solomonui tai padarė įspūdį. 

— Mano tėvai visada pasiūlydavo svečiams arbatos. Aš tęsiu šią tradici- 


ją. — Jis nusivedė Malachą į svetainę, kur prie židinio laukė paruoštas arbatos 
servizas. — Grietinėlės, cukraus? 

— Ačiū, gersiu juodą. 

Solomonui ir tai padarė įspūdį. 

— Mėgstate tai, kas gryna. — Jis įpylė du puodelius juodosios arbatos. — 
Sakėte, kad norite su manimi aptarti labai subtilų reikalą, apie kurį galima kal- 
bėti tik akis į akį. 

— Dėkoju, kad nepagailėjote laiko. 

— Dabar mes esame broliai masonai. Mus sieja ryšys. Sakykite, kuo galiu 
jums padėti. 

— Pirmiausia norėčiau padėkoti už garbę, kurią suteikėte, kai prieš kelis 
mėnesius pripažinote man trisdešimt trečią laipsnį. Tai man be galo svarbu. 

— Džiaugiuosi, bet prašau nepamiršti, kad tai buvo ne vien mano sprendi- 
mas. Tokius dalykus balsavimu sprendžia Aukščiausioji taryba. 

— Be abejo. 

Malachas spėjo, kad Piteris Solomonas veikiausiai balsavo prieš jį, tačiau 
masonų organizacijoje, kaip ir visur kitur, pinigai reiškė galią. Savo ložėje gavęs 
trisdešimt antrą laipsnį, Malachas mėnesį luktelėjo ir pervedė kelis milijonus 
dolerių, skirtų labdarai, į masonų Didžiosios ložės sąskaitą. Kaip ir tikėjosi, šio 
nesavanaudiško ir netikėto veiksmo pakako, kad netrukus sulauktų kvietimo į 
elitinį trisdešimt trečią laipsnį. Ir vis tiek jokių paslapčių nesužinojau. 

Nepaisant nuo amžių sklindančių kalbų — „Viskas bus atskleista pasiekus 
trisdešimt trečią laipsnį — Malachas neišgirdo nieko naujo, nieko, kas galėtų 
jam padėti ieškoti toliau. Tačiau jis nė nesitikėjo ko nors išgirsti. Glaudžiausią vi- 
dinį laisvųjų mūrininkų ratelį sudarė dar mažesni rateliai... ir jų nariu Malachas 
netaps dar ilgai, o gal ir išvis niekada. Jam tai nerūpėjo. Įšventinimas atliko savo 
vaidmenį. Toje Šventyklos menėje įvyko nepaprastas dalykas, suteikęs Malachui 
valdžią visiems joje buvusiesiems. Daugiau neketinu žaisti pagal jūsų taisykles. 

— Turbūt pamenate, — ištarė Malachas gurkšnodamas arbatą, — kad 
prieš daugelį metų mes jau buvome susitikę? 

Solomonas regimai nustebo. 

— Tikrai? Ne, nepamenu. 

— Tai buvo labai seniai. — O mano tikras vardas nėra Kristoferis Abadonas. 

— Atsiprašau. Tikriausiai senatvė paveikė atmintį. Priminkite, kur buvome 
susitikę? 

Malachas paskutinį kartą nusišypsojo žmogui, kurio nekentė labiausiai pa- 
saulyje. 

— Gaila, kad nepamenate. 

Vienu sklandžiu judesiu Malachas išsitraukė iš kišenės nedidelį įtaisą ir iš- 


tiesęs ranką įrėmė jį Solomonui į krūtinę. Blykstelėjo melsva šviesa, sušnypštė 
elektrošoko iškrova, Piteris Solomonas aiktelėjo iš skausmo, milijono voltų 
elektros krūviui persmelkus kūną. Jo akys išsiplėtė, kūnas susmuko krėsle. Ma- 
lachas atsistojo, priėjo prie gulinčiojo, laižydamasis tarsi liūtas, ketinantis suėsti 
sužeistą auką. 

Solomonas sunkiai gaudė orą. 

Malachas pamatė aukos akyse baimę ir pamanė: kažin ar daug žmonių yra 
matę didįjį Piterį Solomoną pabūgusį? Malachas ilgokai pasimėgavo reginiu. Nu- 
gėrė gurkšnį arbatos, laukdamas, kol žmogus atgaus kvapą. 

Solomonas krūpčiojo mėgindamas prabilti. 

— Ko-kodėl? — galiausiai išstenėjo jis. 

— O kaip tu manai? — paklausė Malachas. 

Solomonas atrodė visiškai sutrikęs. 

— Tau reikia... pinigų? 

Pinigų? Malachas nusikvatojo ir nugėrė dar arbatos. 

— Aš daviau masonams kelis milijonus, turtų man nereikia. — Ateinu ieš- 
koti išminties, o jis man siūlo turtus. 

— Tai ko... tu nori? 

— Tu saugai paslaptį. Šį vakarą man ją atskleisi. 

Solomonas iš paskutiniųjų stengėsi pakelti smakrą, norėdamas pažvelgti 
Malachui į akis. 

— Aš ne...nesuprantu. 

— Užteks meluoti! — riktelėjo Malachas, prieidamas prie paralyžiuotojo ir 
sustodamas visai arti jo. — Aš žinau, kas paslėpta čia, Vašingtone. 

Pilkose Solomono akyse švietė iššūkis. 

— Visai nenumanau, apie ką tu kalbi! 

Malachas dar nugėrė arbatos ir pastatė puodelį ant padėkliuko. 

— Tuos pačius žodžius tu man ištarei prieš dešimt metų, tą naktį, kai mirė 
tavo motina. 

Solomono akys plačiai išsiplėtė. 

— Tu?.. 

— Ji galėjo ir nemirti. Jei būtum man atidavęs tai, ko prašiau... 

Vyresniojo žmogaus veidą iškreipė pasibaisėjimas, atpažinimas... ir netikė- 
jimas. 

— Įspėjau tave, — toliau kalbėjo Malachas. — Jei paspausi gaiduką, per- 
sekiosiu tave amžinai. 

— Bet tujuk... 

Malachas šoktelėjo ir dar kartą tvirtai įbedė elektrošoko prietaisą Solomo- 
nui į krūtinę. Vėl blykstelėjo melsva šviesa, ir Solomono kūnas visiškai suglebo. 


Malachas įsidėjo prietaisą atgal į kišenę ir ramiai baigė gerti arbatą. Išgėręs 
nusišluostė lūpas linine servetėle su išsiuvinėta monograma ir pažvelgė žemyn, 
į auką. 

— Eisim? 

Solomono kūnas nesujudėjo, bet akys buvo plačiai atmerktos ir atidžios. 

Malachas pasilenkė ir sušnibždėjo jam į ausį: 

— Nuvesiu tave ten, kur išlieka tik tiesa. 

Daugiau netaręs nė žodžio Malachas suglamžė servetėlę ir užkimšo ja Solo- 
monui burną. Paskui užsimetė suglebusį kūną ant tvirtų pečių ir patraukė į priva- 
tų liftą. Išeidamas dar pasiėmė nuo staliuko prie durų Solomono iPhone ir raktus. 

Šiąnakt tu man atskleisi visas savo paslaptis, pamanė Malachas. Be kita ko, ir 
tą — kodėl tada palikai mane mirti. 


30 skyrius 


Senato bazės lygmuo. 

Senato rūsys. 

Sulig kiekvienu žingsniu žemyn Robertą Lengdoną vis labiau kamavo klaus- 
trofobija. Leidžiantis į pastato gelmes oras darėsi vis troškesnis, tarsi čia nebūtų 
ventiliacijos. Sienos buvo nelygios, sumūrytos iš akmens luitų ir geltonų plytų. 

Direktorė Sato eidama kažką rašė delninuke. Lengdonas jautė, kad jos už- 
darumas slepia įtarimus, tačiau šis jausmas ėmė darytis abipusis. Sato vis dar 
nepasakė Lengdonui, kaip ji sužinojo, kad jis šįvakar yra čia. Nacionalinio sau- 
gumo klausimas? Jam buvo labai sunku įžvelgti ryšį tarp senovės misticizmo ir 
nacionalinio saugumo. Nors, tiesą sakant, sunku suprasti visą šią situaciją. 

Piteris Solomonas patikėjo man saugoti talismaną... kliedintis pamišėlis apgaule 
atviliojo mane į Kapitolijų ir nori, kad pasinaudojęs talismanu atrakinčiau mistinius 
vartus... galbūt esančius patalpoje, paženklintoje SBB13. 

Nelabai aiškus vaizdas. 

Žingsniuodamas toliau Lengdonas pamėgino ištrinti iš atminties šiurpų 
vaizdą — ištatuiruotą Piterio plaštaką, paverstą Slėpinių ranka. Bjaurius vaizdus 
lydėjo Piterio balsas: Senovės Slėpiniai, Robertai, tapo daugelio mitų šaltiniu... bet 
tai nereiškia, kad jie patys yra išgalvoti. 

Lengdono, profesionaliai tyrinėjančio mistinius simbolius ir jų istoriją, 
intelektas nuo seno priešinosi Senovės Slėpinių idėjai ir jų žadamoms apoteozės 
galioms. 


Teisybė, istorijoje užfiksuota neginčijamų duomenų apie slaptą išmintį, 


perduodamą šimtmečių šimtmečius nuo seniausių laikų ir veikiausiai kildinamą 
iš senovės Egipto mistikų mokyklų. Šios žinios vėliau pasitraukė į pogrindį, pas- 
kui vėl iškilo aikštėn Renesanso laikų Europoje ir ten, kaip liudija daugelis pasa- 
kojimų, buvo patikėtos išrinktųjų mokslininkų grupelei, susibūrusiai pirmajame 
Europos intelektualų centre — Londono karališkojoje draugijoje, gavusioje mįs- 
lingą Nematomosios kolegijos pravardę. 

Neilgai trukus slaptajai „kolegijai“ jau priklausė šviesiausi pasaulio pro- 
tai — Izaokas Niutonas, Fransis Beikonas, Robertas Boilis ir net Bendžaminas 
Franklinas. Šiais laikais jai priklausančių mūsų „amžininkų“ sąrašas ne mažiau 
įspūdingas — tai Einšteinas, Hokingas, Boras ir Celsijus. Visi šie talentingi 
mokslininkai padėjo žmogiškajam pažinimui žengti kokybinį šuolį, ir kai kas jų 
pasiekimus aiškino galimybėmis naudotis senovės išmintimi, slaptai saugoma 
Nematomojoje kolegijoje. Lengdonas tuo abejojo, nors sutiko, kad kolegijoje iš 
tiesų buvo nemaža „mistinės veiklos“. 

1936 m. atradus slaptus Izaoko Niutono užrašus, visas pasaulis apstulbo, 
kai juose atsiskleidė begalinis aistringas Niutono dėmesys senovės alchemijai ir 
mistikai. Tarp privačių Niutono dokumentų rastas jo laiškas Robertui Boiliui, 
kuriame Boilis raginamas laikytis „visiškos tylos“ ir ničnieko neatskleisti apie 
jiems abiem prieinamas mistines žinias. „Jų negalima atskleisti, — rašė Niuto- 
nas, — nepadarius pasauliui didžiulės žalos. 

Dėl šio keisto įspėjimo prasmės mokslininkai tebesiginčija iki šiol. 

— Profesoriau, — staiga prakalbo Sato, pakėlusi akis nuo delninuko, — 
nors jūs atkakliai tvirtinate neturįs supratimo, kodėl šiandien čia atsidūrėte, gal 
vis dėlto galėtumėte paaiškinti, kokią prasmę turi Piterio Solomono žiedas? 

— Galiu pamėginti, — sutiko Lengdonas, pradėdamas mąstyti apie kitką. 

Ji išsitraukė iš kišenės maišelį su žiedu ir padavė jį Lengdonui. 

— Papasakokite apie simbolius, kuriais papuoštas žiedas. 

Toliau eidamas tuščiu koridoriumi, Lengdonas apžiūrėjo gerai pažįstamą 
žiedą. Jo akyje buvo išraižytas dvigalvis feniksas, laikantis šūkį ORDO AB CHAO, 
o ant paukščio krūtinės — skaičius 33. 

— Dvigalvis feniksas ir skaičius trisdešimt trys yra aukščiausio masonų 
laipsnio emblema. — Formaliai šis prestižinis laipsnis egzistavo tik Škotijos 
ložės apeigose. Tačiau masonų apeigos, įšventinimo lygiai ir laipsniai buvo susi- 
pynę į tokią sudėtingą hierarchiją, kad Lengdonas šiandien nenorėjo nė pradėti 
jos aiškinti Sato. — Iš esmės trisdešimt trečias laipsnis yra ypatinga garbė, skirta 
išrinktiesiems — mažai aukščiausią padėtį pasiekusių masonų grupelei. Visus 
kitus laipsnius galima įgyti, sėkmingai įvykdžius ankstesnių laipsnių reikalavi- 
mus, bet perėjimas į trisdešimt trečią laipsnį yra kontroliuojamas. Jį galima įgyti 
tik gavus kvietimą. 


— Tai jūs žinojote, kad Piteris Solomonas yra šios išrinktųjų grupelės narys? 

— Be abejo. Narystė nėra slapta. 

— Irjis dabar yra aukščiausias jų pareigūnas? 

— Šiuo metu — taip. Piteris vadovauja Aukščiausiosios tarybos trisdešimt 
trečiam laipsniui, kuris yra Amerikos škotų apeigų valdomasis organas. 

Lengdonas mėgo lankytis jų būstinėje — Šventyklos rūmuose: tikras klasi- 
cizmo šedevras, simboline puošyba nenusileidžiantis Roslino koplyčiai Škotijoje. 

— Profesoriau, ar pastebėjote, kas išgraviruota ant paties žiedo? Žodžiai: 
„Viskas bus atskleista pasiekus trisdešimt trečią laipsnį.“ 

Lengdonas linktelėjo. 

— Tai įprasta tema žinios, kurią masonai perduoda iš kartos į kartą. 

— Ir, man atrodo, reiškia štai ką: jei masonas įšventinamas į trisdešimt 
trečią laipsnį, jam atskleidžiama ypatinga išmintis? 

— Taip, apie tai pasakojama, tačiau iš tikrųjų veikiausiai yra kitaip. Sąmok- 
slo teorijos šalininkai seniai kalba, kad nedidelei aukščiausio laipsnio masonų 
grupelei yra atskleidžiama kažkokia didinga mistinė paslaptis. Spėju, kad iš tiesų 
viskas toli gražu ne taip dramatiška. 

Piteris Solomonas juokais ne kartą buvo Lengdonui užsiminęs apie neįkai- 
nojamą masonišką paslaptį, bet šis visad manė, kad tai tik šelmiški mėginimai 
įtikinti jį tapti brolijos nariu. Deja, šio vakaro įvykiai anaiptol neatrodė juokingi, 
ir rimtas Piterio prašymas gerai saugoti Lengdono krepšyje esantį ryšulėlį nė iš 
tolo nedvelkė šelmiškumu. 

Lengdonas liūdnai dirstelėjo į plastiko maišelį, kuriame buvo auksinis Pi- 
terio žiedas. 

— Direktore, — paprašė jis, — ar neprieštarausite, jei aš jį pasiimsiu? 

Ji atsisuko. 

— Kam? 

— Piteriui šis žiedas labai brangus, norėčiau šįvakar jį jam grąžinti. 

Sato skeptiškai pažvelgė į jį. 

— Tikėkimės, jums tai pavyks. 

— Ačiū, — padėkojo Lengdonas ir įsidėjo žiedą į kišenę. 

— Dar vienas klausimas, — tarė Sato jiems toliau skubant labirintu. — 
Mano darbuotojai praneša, kad derinant tokius žodžius kaip „trisdešimt trečias 
laipsnis“ ir „vartai“ su žodžiu „masonai“ atrasta šimtai nuorodų į žodį „piramidė“. 

— Tai irgi nekeista, — atsakė Lengdonas. — Šiuolaikinių masonų pirm- 
takai yra Egipto piramidžių statytojai, o pati piramidė, kaip ir kiti egiptietiški 
motyvai, labai dažnai pasitaiko masonų simbolikoje. 

— Kąji simbolizuoja? 


— Iš esmės piramidė reiškia apšvietą, nušvitimą. Tai architektūrinis sim- 
bolis, išreiškiantis senovės žmogaus gebėjimą išsivaduoti iš žemiškumo ir pakilti 
į dangų, į auksinę saulę, o galiausiai — pasiekti aukščiausią nušvitimo šaltinį. 

Ji luktelėjo, o paskui paklausė: 

— Ir daugiau nieko? 

Ir daugiau nieko?! Lengdonas ką tik jai apsakė vieną elegantiškiausių istori- 
joje žinomų simbolių. Struktūra, kuria žmogus iškyla į dievų sferą. 

— Jei tikėsime mano darbuotojais, — tarė ji, — tai šį vakarą rastume ir 
kitą, gerokai svarbesnį, ryšį. Jie man praneša, kad egzistuoja populiari legenda 
apie konkrečią, Vašingtone esančią, piramidę — piramidę, siejamą ir su maso- 
nais, ir su Senovės Slėpiniais. 

Lengdonas pagaliau suprato, apie ką ji kalba, ir nutarė išsklaidyti nesusi- 
pratimą, kad nereikėtų jam tuščiai gaišti laiko. 

— Šią legendą esu girdėjęs ir aš, direktore, tačiau tai gryniausia fanta- 
zija. Masonų piramidė — vienas iš patvariausių Kolumbijos apygardos mitų, 
veikiausiai kilęs iš sąsajos su piramide, esančia ant Jungtinių Valstijų didžiojo 
antspaudo. 

— Kodėl jūs anksčiau apie ją neužsiminėte? 

Lengdonas gūžtelėjo pečiais. 

— Todėl, kad ji neturi jokio faktinio pagrindo. Juk sakiau, tai mitas. Vienas 
iš daugelio mitų, siejamų su masonais. 

— Tačiau šis konkretus mitas tiesiogiai siejamas ir su Senovės Slėpiniais? 

— Žinoma, kaip ir daugybė kitų. Senovės Slėpiniai tapo daugelio nuo senų 
laikų išlikusių legendų šaltiniu — tai pasakojimai apie ypatingų galių turinčią 
išmintį, kurią saugo slaptieji sargai, tokie kaip tamplieriai, Rožės kryžininkai, 
iliuminatai, alumbradai... sąrašą galima tęsti be galo. Visi šie pasakojimai parem- 
ti Senovės Slėpiniais... masonų piramidė — tik vienas toks pavyzdys. 

— Aišku, — atsakė Sato. — Apie ką būtent pasakojama šioje legendoje? 

Lengdonas svarstydamas paėjo kelis žingsnius, po to atsakė: 

— Na, aš nesu sąmokslo teorijų specialistas, bet mitologiją studijavau, tad 
pasakysiu, kad beveik visos legendos panašios: Senovės Slėpiniai — prarastoji 
amžių išmintis — visada buvo laikomi švenčiausiu žmonijos lobiu, kuris, kaip 
visi didžiuliai lobiai, nuo seno stropiai saugomas. Apsišvietę išminčiai, supran- 
tantys tikrąją šios išminties galią, išmoko bijotis jos stulbinamų galimybių. Jie 
žinojo, kad šiai išminčiai patekus į nepašvęstųjų rankas galima tikėtis katastro- 
fiškų rezultatų; kaip jau esu sakęs anksčiau, galingais įrankiais galima naudotis ir 
geriems, ir blogiems tikslams. Todėl pirmieji šios išminties sergėtojai, siekdami 
apsaugoti Senovės Slėpinius, o podraug ir visą žmoniją, sukūrė slaptas brolijas. 


Išmintis būdavo atskleidžiama tik visus įšventinimus praėjusiems brolijų na- 
riams: taip ją perduodavo vienas išminčius kitam. Daug kas tiki, kad istorijoje 
galime aptikti pėdsakus tų, kuriems buvo žinoma ši išmintis... tai pasakojimai 
apie burtininkus, magus ir žiniuonius gydytojus. 

— O masonų piramidė? — paklausė Sato. — Koks jos vaidmuo? 

— Na, — atsakė Lengdonas, pagreitinęs žingsnį, kad neatsiliktų, — čia 
istorija pradeda susilieti su mitais. Jei tikėsime tam tikrais pasakojimais, XVI 
amžiuje Europoje išnyko beveik visos slaptosios brolijos, daugumą jų sunaikino 
stiprėjantis religinis persekiojimas. Sakoma, kad masonai — tai paskutiniai 
išlikę Senovės Slėpinių sergėtojai. Suprantama, jie baiminosi, kad jei jų brolija 
kada nors išnyks, kaip išnyko jos pirmtakės, Senovės Slėpiniai bus prarasti visam 
laikui. | 

— O piramidė? — neatlyžo Sato. 

Lengdonas kaip tik ruošėsi prabilti apie ją. 

— Masonų piramidės legenda visai paprasta. Ji pasakoja, kad masonai, 
siekdami atlikti pareigą ir išsaugoti didžiąją išmintį ateities kartoms, nutarė ją 
paslėpti didžioje tvirtovėje. — Lengdonas pasistengė prisiminti viską, ką buvo 
apie tai girdėjęs. — Dar kartą primenu, jog tai mitas, tačiau kalbama, kad ma- 
sonai pernešė slaptąją išmintį iš Senojo pasaulio į Naująjį — tai yra į Ameriką, 
į šalį, kuri, kaip jie tikėjosi, nepasiduos religijos tironijai. Čia jie pastatė neįvei- 
kiamą tvirtovę — slaptą piramidę, kurioje Senovės Slėpiniai turėjo būti saugomi 
tol, kol visa žmonija bus pasirengusi įvaldyti stulbinamą, šios išminties teikiamą 
galią. Mitas pasakoja, kad masonai apvainikavo piramidę spindinčia gryno aukso 
viršūne, simbolizuojančia viduje slypinčius lobius — senovės išmintį, galinčią 
suteikti žmonijai visas jai pavaldžias galias. Apoteozė. 

— Tai bent istorija, — ištarė Sato. 

— Taip. Apie masonus nuolat pasakojama keisčiausių legendų. 

— Jūs, be abejo, netikite, kad ši piramidė egzistuoja. 

— Tikrai ne, — atsakė Lengdonas. — Nėra jokių duomenų, leidžiančių 
manyti, kad mūsų protėviai masonai Amerikoje, o juo labiau Kolumbijos apygar- 
doje, pastatė kokią nors piramidę. Piramidę paslėpti gana sunku, ypač jei ji tokio 
dydžio, kad talpina visą prarastą amžių išmintį. 

Lengdonas prisiminė, kad legendoje nė žodžiu neužsimenama, kas kon- 
krečiai yra toje masonų piramidėje — ar tai senovės tekstai, ar okultiniai raštai, 
ar mokslo atradimai, ar kas nors dar paslaptingesnio, — tačiau teigiama, kad 
brangioji informacija sumaniai užšifruota... ir suprantama tik labiausiai nušvi- 
tusioms sieloms. 


— Be to, — toliau kalbėjo Lengdonas, — ši istorija priklauso tai kategorijai, 


kurią mes, simbologai, vadiname „archetipų hibridais“: tai kelių klasikinių legen- 
dų samplaika, ir joje tiek daug elementų, pasiskolintų iš populiariosios mitologi- 
jos, kad yra pagrindas ją laikyti išgalvotu konstruktu... o ne istoriniu faktu. 

Pasakodamas studentams apie archetipų hibridus, Lengdonas savo paskai- 
tas iliustruodavo pavyzdžiais iš pasakų, perduodamų iš kartos į kartą, tampan- 
čių vis labiau neįtikimomis ir perimančių tiek daug elementų viena iš kitos, kad 
galiausiai jos visos virto vieningomis moralės istorijomis su tais pačiais simbo- 
liniais elementais — mergelėmis, gražuoliais princais, neįveikiamomis tvirtovė- 
mis ir galingais burtininkais. Per pasakas mums dar vaikystėje įdiegiamas su- 
pratimas apie pamatinę gėrio ir blogio kovą: Merlinas stoja prieš Fėją Morganą, 
šventasis Jurgis prieš drakoną, Dovydas prieš Galijotą, Snieguolė prieš pamotę 
raganą ir net Lukas Skaivolkeris — prieš Dartą Veiderį. 

Pasukusi už kampo ir paskui Andersoną leisdamasi trumpais laipteliais, 
Sato pasikrapštė pakaušį. 

— Štai ką man pasakykit. Jei neklystu, piramides kitados laikė mistiniais 
vartais, pro kuriuos išėję velionys faraonai pakildavo pas dievus — ar ne taip? 

— Taip. 

Sato staiga sustojo, sugriebė Lengdoną už rankos ir įsmeigė į jį nuostabos ir 
netikėjimo kupiną žvilgsnį. 

— Tai jūs man sakote, kad Piterio Solomono pagrobėjas liepė jums surasti 
slaptus vartus, ojums nė į galvą neatėjo, kad jis kalba apie šioje legendoje minimą 
masonų piramidę? 

— Vadinkite masonų piramidę kaip norite, ji yra tik pasaka. Gryniausia 
fantazija. 

Sato priėjo arčiau, Lengdonas užuodė jai iš burnos sklindantį surūkytų 
cigarečių kvapą. 

— Suprantu jūsų pažiūras, profesoriau, bet man atliekant šį tyrimą sunku 
nepaisyti tokio sutapimo. Vartai, vedantys į slaptą išmintį? Man tai labai prime- 
na, ką tik jūs vienas, pasak Solomono pagrobėjo, įstengiate išaiškinti. 

— Na, ašjuk negaliu patikėti... 

— Niekam neįdomu, kuo jūs galite patikėti. Kad ir kuo tikėtumėte, privalo- 
te pripažinti, kad šis žmogus pats gali tikėti masonų piramidės egzistavimu. 

— Tas žmogus pamišėlis! Gal jis dar tiki, kad SBB Trylika — tai įėjimas į 
milžinišką požemio piramidę, kurioje sukrauta visa prarasta senovės išmintis! 

Sato stovėjo nejudėdama, iš pykčio degančiomis akimis. 

— Krizė, užklupusi mane šį vakarą, anaiptol nėra pasaka, profesoriau. Pa- 
tikėkite, ji visiškai reali. 

Stojo priešiška tyla. 


— Ponia? — galiausiai ją nutraukė Andersonas, rodydamas už kokių trijų 
metrų dar vienas šarvuotas duris. — Mes jau beveik vietoje, tad jei norite eiti 
toliau... 

Sato galiausiai nukreipė žvilgsnį nuo Lengdono ir mostu parodė Anderso- 
nui eiti pirmam. 

Paskui saugos tarnybos viršininką jie įžengė pro rakinamas duris ir atsidūrė 
siaurame praėjime. Lengdonas žvilgtelėjo į kairę, paskui į dešinę. Turbūt čia koks 
pokštas. 

Jis stovėjo ilgiausiame koridoriuje, kokį tik kada nors buvo matęs. 

Triša Dan, išėjusi iš ryškiai apšviesto Kubo į pirmykštę tuštumos tamsą, pa- 
juto pažįstamą adrenalino antplūdį. Ką tik paskambino iš SMS apsaugos posto 
pranešti, kad atvyko Ketrinos svečias daktaras Abadonas, kurį reikia palydėti į 
Penktąją sekciją. Triša pasisiūlė jį atvesti daugiausia iš smalsumo. Ketrina beveik 
nieko nepasakojo apie žmogų, kuris netrukus apsilankys, ir Triša susidomėjo. 
Atrodo, Piteris Solomonas šiuo žmogumi absoliučiai pasitiki — Solomonai iki 
šiol nieko nebuvo pasikvietę į Kubą. Šis svečias bus pirmas. 

Tikiuosi, jis normaliai pereis per tuštumą, pamanė Triša žingsniuodama šalto- 
je tamsoje. Ji nenorėjo, kad ypatingasis Ketrinos svečias pultų į paniką pamatęs, 
kokiu būdu teks pasiekti laboratoriją. Pirmą kartą visada būna baisiausia. 

Trišai pirmas kartas buvo beveik prieš metus. Ji priėmė Ketrinos pateiktą 
darbo pasiūlymą, pasirašė informacijos neskleidimo sutartį ir drauge su Ketrina 
atėjo į SMS apžiūrėti laboratorijos. Moterys perėjo vadinamąja „gatve“ iki me- 
talinių durų su užrašu „Penktoji sekcija“. Ketrina mėgino paruošti būsimą ben- 
dradarbę — ji sakė, kad laboratorija labai nuošali, tačiau Triša vis tiek nebuvo 
pasirengusi vaizdui, kuris atsivėrė jai prieš akis, kai šnypšdamos atsidarė durys. 

Tuštuma. 

Ketrina peržengė slenkstį, paėjo keletą žingsnių į visišką tamsą ir pamojo 
Trišai, ragindama sekti iš paskos. 

— Tikėk manim. Nepasiklysi. 

Triša įsivaizdavo, kaip visiškoje tamsoje klaidžioja po futbolo aikštės dy- 
džio patalpą, ir vien nuo tokios minties apsipylė šaltu prakaitu. 

— Čia įrengta sistema, padedanti neišklysti iš kelio, — Ketrina parodė į 
grindis. — Labai paprasta, nesusijusi su technologijomis. 


Triša tamsoje pamėgino įsižiūrėti į šiurkščias cementines grindis. Ne iš 
karto pavyko pamatyti siaurą kiliminį takelį, paklotą tiesia linija. Kilimas buvo 
panašus į tamsoje išnykstantį taką. 

— Stenkis žiūrėti kojomis, — tarė Ketrina, pasisuko ir nuėjo. — Tiesiog eik 
paskui mane ir neatsilik. 

Ketrina išnyko tamsoje, o Triša nurijo baimės kamuolį ir žengė paskui ją. 
Tai beprotybė! Jai žengus kiliminiu taku vos kelis žingsnius, Penktosios sekcijos 
durys užsidarė: išnyko paskutiniai šviesos spinduliai. Klausydamasi pagreitėju- 
sio savo pulso, Triša sutelkė visą dėmesį į kilimą po kojomis. Truputį paėjusi 
minkštu paviršiumi staiga pajuto, kaip dešinės kojos pėda palietė šiurkštų ce- 
mentą. Krūptelėjusi tuojau pat pasuko kairiau, ir abi pėdos vėl lietė kilimą. 

Tamsoje priekyje pasigirdo Ketrinos balsas, nors žodžius slopino negyva 
šios bedugnės akustika. 

— Žmogaus kūnas — tikras stebuklas, — ištarė ji. — Jei jis netenka infor- 
macijos, kurią teikė viena juslė, beveik iš karto suaktyvėja visos kitos. Šią akimir- 
ką tavo pėdų nervai tiesiogine prasme stengiasi prisitaikyti ir tapti jautresni. 

Labai teisingai daro, pamanė Triša, vėl grįždama atgal ant kilimo. 

Jos tylėdamos ėjo, ir Trišai atrodė, kad keliauja gerokai per ilgai. 

— Ar dar toli? — galiausiai paklausė ji. 

— Esame beveik pusiaukelėje, — Ketrinos balsas ataidėjo iš toliau. 

Triša pagreitino žingsnius, stengdamasi neprarasti budrumo, tačiau jos ne- 
apleido baimė, kad tamsa ją praris. Nieko nematau, net jei tai būtų per milimetrą 
man nuo veido. 

— Ketrina? O kaip sužinosiu, kada metas sustoti? 

— Netrukus pamatysi, — atsakė ji. 

Tai buvo prieš metus, o dabar Triša vėl žingsniavo tuštuma, tik priešinga 
kryptimi — į vestibiulį, atvesti viršininkės svečio. Po kojomis staiga pasikeitusi 
kilimo faktūra ją įspėjo, kad iki išėjimo liko trys metrai. Įspėjamasis takelis, kaip 
sakė Piteris Solomonas, aistringas beisbolo mėgėjas. Triša staiga sustojo, išsitrau- 
kė elektroninę kortelę ir tamsoje apčiuopė sieną, ieškodama plyšio, į kurį įkišo 
kortele. 

Durys sušnypštė ir atsidarė. 

Triša primerkusi akis apžvelgė jaukiai apšviestą SMS koridorių. 

Dar kartą... įveikiau. 

Eidama tuščiais koridoriais Triša vėl prisiminė keistą redaguotą dokumentą, 
kurį rado įslaptintame tinkle. Senoviniai vartai? Slapta vieta po žeme? Ji pamanė: 
kažin ar Markui Zubianiui pavyks išsiaiškinti, kur yra paslaptingasis dokumentas. 


* 


Ketrina stovėjo valdymo punkte, apšviesta neryškaus plazminės sienos švytė- 
jimo, ir žiūrėjo į mįslingą jų atrastą dokumentą. Jau buvo išskyrusi reikšmines 
frazes ir beveik visai įsitikinusi, kad šiame dokumente minima ta pati neįtikima 
legenda, kurią jos brolis, atrodo, bus papasakojęs daktarui Abadonui. 


„.. slaptą vietą PO ŽEME, kur... 
„.. kažkur VAŠINGTONE, KOLUMBIJOS APYGARDOJE, koordinatės ... 
„.. atrasti SENOVINIAI VARTAI, vedantys ... 
... įspėjimas, PIRAMIDĖ turi pavojingų ... 
... iššifruoti IŠGRAVIRUOTĄ SIMBOLONĄ, kad atskleistų ... 


Būtinai reikia pamatyti visą dokumentą, pamanė Ketrina. 

Ji dar pastovėjo, žiūrinėdama dokumentą, ir išjungė ekranus. Ketrina 
visad išjungdavo šį daug energijos eikvojantį įtaisą, kad be reikalo nešvaistytų 
skysto vandenilio, kuriuo buvo varomas generatorius, išteklių. 

Žiūrėjo, kaip reikšminiai žodžiai palengva blanksta, susitraukia ligi mažyčio 
balto taškelio, o šis, kurį laiką pamirksėjęs sienos viduryje, galiausiai irgi užgęsta. 

Ji nusisuko nuo sienos ir grįžo į savo kabinetą. Tuoj pasirodys daktaras 
Abadonas, reikia pasiruošti jį sutikti. 

— Jau tuoj, — tarė viršininkas Andersonas, vesdamas Lengdoną ir Sato nesi- 
baigiančiais koridoriais, nusidriekusiais per visą Kapitolijaus rytinės pamatų pu- 
sės ilgį. — Linkolno laikais čia buvo plūktinės grindys ir visur šmirinėjo žiurkės. 

Lengdonas pasidžiaugė, kad grindis išklojo plytelėmis: jis nelabai mėgo 
žiurkių. Grupė atkakliai ėjo toliau, keistas nevienodų jų žingsnių aidas dunksėjo 
ilgame koridoriuje. Iš abiejų pusių buvo daugybė durų, vienos uždarytos, kitos 
praviros. Daug durų šiame lygmenyje atrodė nenaudojamos. Lengdonas pastebė- 
jo, kad patalpų numeriai pradėjo mažėti ir neilgai trukus priartėjo prie pabaigos: 

SB4... SB3... SB2... SB1... 

Jie praėjo duris, ant kurių nebuvo jokio ženklo, bet kai numeriai vėl pradėjo 
didėti, Andersonas sustojo. 

RB1... RB2... 

— Atsiprašau, — ištarė Andersonas. — Pražiopsojau. Taip giliai aš retai 
nusileidžiu. 


Jie grįžo keletą metrų atgal prie senų metalinių durų, kurios, kaip dabar pa- 
matė Lengdonas, buvo pačiame koridoriaus viduryje — ant meridiano, skirian- 
čio Senato bazės (SB) ir Rūmų bazės (RB) lygmenis. Pasirodė, kad durys vis dėlto 
paženklintos, tačiau lentelė tokia išblukusi, kad ją sunku pastebėti. 


SBB 


— Štai čia, — tarė Andersonas. — Tuoj atneš raktus. 

Sato susiraukė ir pažvelgė į laikrodį. 

Lengdonas apžiūrėjo lentelę su raidėmis SBB ir paklausė Andersono: 

— Kodėl ši patalpa priskiriama Senato pusei, juk ji yra per vidurį? 

Andersonas atrodė sutrikęs. 

— Kąjūs norėjote pasakyti? 

— Čia parašyta „SBB“ — pirmoji raidė „S“, ne „R“. 

Andersonas papurtė galvą. 

— Raidė „S“ santrumpoje „SBB“ reiškia ne „Senatą . Ji... 

— Viršininke? — iš toli pašaukė apsaugininkas. Jis bėgte artėjo koridoriu- 
mi, ištiestoje rankoje laikydamas raktą. — Atsiprašau, pone, truputį užtrukome. 
Niekaip nepavyko rasti pagrindinio SBB rakto. Čia atsarginis, iš atsargų dėžės. 

— Pagrindinis dingo? — nustebęs paklausė Andersonas. 

— Gal kas pametė, — atsakė apsaugininkas, kuris uždusęs prisiartino prie 
jų. — Neatsimenu, kada kas nors būtų prašęs įleisti į šias patalpas. 

Andersonas paėmė raktą. 

— O nuo SBB Trylika atsarginio rakto nėra? 

— Atsiprašau, kol kas neradome nė vienos SBB patalpos raktų. Makdonal- 
das dabar tuo užsiima. — Apsaugininkas išsitraukė radijo stotelę ir pakėlė prie 
burnos. — Bobai? Aš pas viršininką. Turi daugiau informacijos apie raktą nuo 
SBB Trylika? 

Radijas sutraškėjo ir pasigirdo atsakymas: 

— Tiesą sakant, turiu. Keistas dalykas. Nematau jokių įrašų nuo tada, kai 
įvedėme kompiuterius, bet knygose nurodyta, kad visi sandėliai, esantys SBB, 
buvo išvalyti ir apleisti daugiau negu prieš dvidešimt metų. Dabar jie priskirti 
nenaudojamoms patalpoms. — Jis patylėjo. — Išskyrus SBB Trylika. 

Andersonas sugriebė radijo stotelę. 

— Kalba viršininkas. Ką tai reiškia — visi, išskyrus SBB Trylika? 

— Suprantate, pone, — atsakė balsas, — yra ranka padarytas įrašas, kad 
SBB Trylika patalpa paskirta „privačiam naudojimui“. Rašyta seniai, bet įrašą 
padarė ir pasirašė pats architektas. 


Lengdonas žinojo, kad architektas — tai ne Kapitolijaus projekto autorius, 
bet žmogus, atsakingas už pastato priežiūrą. Paskirtasis Kapitolijaus architek- 
tas, panašiai kaip pastato prižiūrėtojas, atsako už viską — remontą, priežiūrą, 
apsaugą, personalą ir patalpų paskirstymą. 

— Keisčiausia, — kalbėjo balsas per radiją, — kad architekto pastaboje nu- 
rodyta, jog ši patalpa skirta privačiai naudotis Piteriui Solomonui. 

Lengdonas, Sato ir Andersonas apstulbę susižvalgė. 

— Spėju, pone, — toliau kalbėjo balsas, — kad ponas Solomonas ir turi pa- 
grindinį raktą nuo SBB, taip pat visus raktus nuo SBB Trylika. 

Lengdonas negalėjo patikėti savo ausimis. Piteris turi privatų kambarį Kapi- 
tolijaus rūsyje? Jis visad žinojo, kad Solomonas turi paslapčių, bet ši nustebino 
net Lengdoną. 

— Ką gi, — atsakė Andersonas be jokio džiaugsmo. — Mums reikia patekti 
būtent į SBB Trylika, tad ieškokite atsarginio rakto. 

— Klausau, pone. Dar mes ieškome skaitmeninio dokumento, kurį liepėte 
atsiųsti... 

— Ačiū, — nutraukė jį Andersonas, paspaudė mikrofono mygtuką ir išjun- 
gė garsą. — Tai viskas. Kai turėsite dokumentą, pasiųskite direktorei Sato. 

— Supratau, pone. — Radijas nutilo. 

Andersonas atidavė radijo stotelę apsaugininkui, tebestovinčiam priešais. 

Apsaugininkas išsitraukė pastato plano kopiją ir padavė viršininkui. 

— Pone, SBB pažymėtas pilka spalva, ženklas X rodo, kur yra SBB Trylika, 
tad rasti turėtų būti nesunku. Teritorija nedidelė. 

Andersonas padėkojo apsaugininkui ir jam nuėjus įsigilino į planą. Lengdo- 
nas pažvelgė jam per petį ir apstulbo pamatęs daugybę kamarėlių, iš kurių buvo 
sudarytas keistas labirintas po Kapitolijumi. 

Andersonas ištyrė planą, linktelėjo galva ir įsikišo jį į kišenę. Pasukęs prie 
durų su ženklu SBB jis pakėlė raktą, bet sustojo, tarsi nenorėdamas jų atrakinti. 
Lengdonas jautėsi panašiai: net neįsivaizdavo, kas galėtų būti už šių durų, tačiau 
buvo tvirtai įsitikinęs, kad jei Solomonas ten ką nors paslėpė, tai tik dėl to, kad 
norėjo išsaugoti privatumą. Visišką privatumą. 

Sato atsikrenkštė, ir Andersonas suprato jos užuominą. Viršininkas giliai 
įkvėpė, įkišo raktą į spyną ir pamėgino pasukti. Raktas nepajudėjo. Lengdonui 
akimirką gimė viltis, kad tai ne tas raktas. Tačiau pamėginus antrą kartą raktas 
pasisuko ir Andersonas atidarė duris. 

Sunkios durys sugirgždėjo ir atsivėrė, į koridorių plūstelėjo drėgno oro gūsis. 

Lengdonas pažvelgė į tamsą, tačiau ničnieko nebuvo matyti. 

— Profesoriau, — tarė Andersonas, žvilgtelėjęs į Lengdoną, kuris apčiuo- 

pomis ieškojo šviesos jungiklio, — noriu atsakyti į jūsų klausimą. „S“ raidė jun- 
ginyje „SBB“ reiškia ne „Senatą“. Tai priešdėlio „sub“ pradžia. 

— „Sub“? — nesuprasdamas paklausė Lengdonas. 

Andersonas linktelėjo ir paspaudė jungiklį, esantį prie pat durų. Užsidegė 
vienintelė lemputė, apšviečianti baugiai stačius laiptus, besileidžiančius į neper- 
regimą tamsą. 

— Raidėmis „SBB“ ženklinamas vadinamasis Kapitolijaus subbazinis lyg- 
muo, esantis po baze. 

Sistemų saugumo specialistas Markas Zubianis patogiau įsitaisė ant savo 
futono ir suraukęs kaktą įsistebeilijo į informaciją nešiojamojo kompiuterio mo- 
nitoriuje. 

Po velnių, koks čia dabar adresas? 

Geriausi jo, programišiaus, įrankiai pasirodė niekam tikę — nepavyko nei 
persisiųsti dokumento, nei iššifruoti paslaptingojo Trišai reikalingo IP adreso. 
Praėjo jau dešimt minučių, o Zubianio paleista programa vis dar tuščiai plakėsi į 
tinklo užkardas. Beveik nebuvo vilties, kad pavyks jas įveikti. Nenuostabu, kad už 
tai tiek daug moka. Jis jau susiruošė atsitraukti ir pamėginti kitą būdą, tik staiga 
suskambo telefonas. 

Triša, dėl Dievo meilės, aš juk sakiau, kad pats paskambinsiu. Jis išjungė futbo- 
lo rungtynių garsą ir atsiliepė: 

— Taip? 

— Ar čia Markas Zubianis? — paklausė vyriškas balsas. — Gyvenate Va- 
šingtone, Kingstono plente, 357? 

Fone Zubianis išgirdo kažką negarsiai šnekučiuojant. Reklaminis skambutis 
per atkrintamąsias rungtynes? Ar jie proto neteko? 

— Tuoj atspėsiu — tikriausiai aš laimėjau savaitę atostogų Angiloje? 

— Ne, — atsakė balsas, kuriame nebuvo girdėti nė šešėlio humoro. — Jums 
skambina iš Centrinės žvalgybos valdybos sistemų saugumo skyriaus. Norėtume iš- 
girsti atsakymą, kodėljūs mėginate patekti į vieną iš mūsų įslaptintų duomenų bazių? 


Trimis aukštais aukščiau Kapitolijaus subbazinio lygmens, erdviame lankytojų 
centro vestibiulyje, apsaugininkas Nunjesas kaip kiekvieną vakarą užrakino 


centrines įėjimo duris. Eidamas marmuru išklotomis grindimis jis mąstė apie 
tatuiruotąjį vyriškį karišku paltu. 

Ašjį įleidau. Nunjesas svarstė, ar rytoj jo neišmes iš darbo. 

Eidamas prie eskalatoriaus staiga išgirdo beldimą į lauko duris ir atsigręžė. 
Prisimerkęs įsižiūrėjo ir už durų pamatė pagyvenusį afroamerikietį, kuris delnu 
beldė į stiklą, ženklais liepdamas įleisti vidun. 

Nunjesas papurtė galvą ir parodė į laikrodį. 

Vyriškis vėl pabeldė ir žingtelėjo arčiau šviesos. Jis buvo apsirengęs ne- 
priekaištingu mėlynu kostiumu, žili plaukai trumpai nukirpti. Nunjeso pulsas 
pagreitėjo. To dar betrūko. Net iš tolo jis atpažino, kas šis žmogus. Nunjesas nu- 
skubėjo prie įėjimo ir atrakino duris. 

— Atsiprašau, pone. Prašom, įeikite, įeikite. 

Vorenas Belamis — Kapitolijaus architektas — peržengė slenkstį ir man- 
dagiai linktelėjo galva, dėkodamas Nunjesui. Belamis buvo lankstus ir lieknas, 
tiesios laikysenos ir veriančio žvilgsnio, nuo jo sklido pasitikėjimas žmogaus, 
kuris visiškai valdo savo aplinką. Jau dvidešimt penkerius metus Belamis pri- 
žiūrėjo JAV Kapitolijų. 

— Ar galiu jums kuo nors padėti, pone? — paklausė Nunjesas. 

— Taip, ačiū, — Belamis labai aiškiai ir tiksliai tarė žodžius. Buvo baigęs 
Gebenės lygos universitetą šalies Šiaurės Vakaruose, todėl jo tartis priminė bri- 
tišką. — Ką tik sužinojau, kad šį vakarą čia nutiko nemalonus dalykas. — Jis 
atrodė labai susirūpinęs. 

— Taip, pone. Tai... 

— Kur viršininkas Andersonas? 

— Apačioje, su juo direktorė Sato iš CŽV Saugumo tarnybos. 

Belamio akys neramiai išsiplėtė. 

— CŽV irgi čia? 

— Taip, pone. Direktorė Sato atvyko beveik iškart po įvykio. 

— Kodėl? — griežtai paklausė Belamis. 

Nunjesas gūžtelėjo pečiais. Gal manote, kad aš turėjau jos paklausti? 

Belamis nužingsniavo tiesiai prie eskalatorių. 

— Kur jie? 

— Nuėjo žemyn. 

Nunjesas nuskubėjo iš paskos. Belamis susirūpinęs atsigręžė. 

— Žemyn? Kodėl? 

— Tiesą sakant, nežinau — išgirdau per radiją. 

Belamis pagreitino žingsnį. 

— Tuojau pat nuveskite mane pas juos. 


— Taip, pone. 

Kol abu vyrai skubėjo erdviu vestibiuliu, Nunjesas pastebėjo ant Belamio 
piršto stambų aukso žiedą. 

Nunjesas išsitraukė radijo stotelę. 

— Įspėsiu viršininką, kad jūs ateinate. 

— Ne. — Belamio akys grėsmingai žybtelėjo. — Norėčiau pasirodyti ne- 
tikėtai. 

Nunjesas žinojo šiandien jau padaręs keletą didžiulių klaidų, bet jei nepra- 
neš viršininkui Andersonui, kad į pastatą įėjo architektas, jam tikrai bus galas. 

— Pone? — nedrąsiai pratarė jis. — Manau, viršininkui Andersonui būtų 
geriau... 

— Jūs juk žinote, kad aš esu pono Andersono darbdavys? — paklausė Be- 
lamis. 

Nunjesas linktelėjo. 

— Tada, manau, jis norėtų, kad jūs vykdytumėte mano nurodymus. 


34 skyrius 


Triša Dan įžengė į Smitsono muziejaus saugyklų vestibiulį ir nustebusi pa- 
žvelgė į lankytoją. Jis visiškai nebuvo panašus į akiniuotus antropologijos, 
okeanografijos, geologijos ir kitų mokslų daktarus tvido švarkais, dažniausiai 
pasirodančius šiame pastate. Daktaras Abadonas vilkėjo nepriekaištingai pasiū- 
tą kostiumą ir atrodė tikras aristokratas. Jis buvo aukštas, plačiapetis, įdegusio 
veido, dailiai sušukuotais šviesiais plaukais: Trišai pasirodė, kad jis labiau pratęs 
lankytis prašmatniose salėse, o ne mokslo laboratorijose. 

— Jūs būsite daktaras Abadonas? — paklausė Triša tiesdama ranką. 

Vyriškis, atrodo, dvejojo, tačiau paspaudė plačiu delnu putnią Trišos ranką. 

— Atsiprašau. O jūs? 

— Triša Dan, — atsakė ji. — Ketrinos asistentė. Ji manęs paprašė atvesti 
jus į laboratoriją. 

— A, supratau. — Vyriškis pagaliau nusišypsojo. — Labai malonu jus ma- 
tyti, Triša. Atsiprašau, jei atrodau sutrikęs. Man pasirodė, kad Ketrina šį vakarą 
čia ketino būti viena. — Jis mostelėjo koridoriaus link. — Bet aš jūsų paslau- 
goms. Rodykite kelią. 

Nors vyriškis atsipeikėjo labai greitai, Triša jo akyse spėjo pastebėti ne- 
pasitenkinimo šešėlį. Jai kilo įtarimas, kodėl Ketrina taip slėpė susitikimą su 


daktaru Abadonu. Gal tai romano pradžia? Ketrina niekada nekalbėdavo apie 
savo privatų gyvenimą, bet šis svečias išvaizdus, patrauklus ir, nors jaunesnis už 
Ketriną, aiškiai kilęs iš tos pačios privilegijuotų turtuolių aplinkos kaip ji. Buvo 
aišku viena: kad ir kaip šio vakaro apsilankymą įsivaizdavo daktaras Abadonas, 
Trišos dalyvavimo jis tikrai nenumatė. 

Vestibiulio kontrolės punkte sėdintis vienintelis apsaugininkas skubiai 
nusitraukė nuo galvos ausines, ir Triša išgirdo futbolo rungtynių garsus. Ap- 
saugininkas patikrino daktarą Abadoną įprastais būdais — praleido pro metalo 
detektorių ir išdavė laikinąją lankytojo kortelę. 

— Kas laimi? — maloniai paklausė daktaras Abadonas, traukdamas iš ki- 
šenių mobilųjį telefoną, kelis raktus ir žiebtuvėlį. 

— „Redskins“, trimis taškais, — atsakė apsaugininkas, ir iš jo atsakymo 
buvo aišku, kad nekantrauja toliau klausytis transliacijos. — Velniškai puikus 
žaidimas. 

— Netrukus atvyks ponas Solomonas, — pasakė jam Triša. — Kai jis pasi- 
rodys, paprašykite, kad ateitų į laboratoriją. 

— Gerai. — Apsaugininkas draugiškai mirktelėjo juos praleisdamas. — 
Ačiū už įspėjimą. Pasistengsiu atrodyti užsiėmęs. 

Trišos pastaba buvo skirta ne tik apsaugininkui: ji norėjo priminti daktarui 
Abadonui, kad ne ji viena šį vakarą sutrukdys jo susitikimą su Ketrina. 

— Iš kurjūs pažįstate Ketriną? — paklausė Triša, žvilgtelėjusi į paslaptin- 
gąjį svečią. 

Daktaras Abadonas susijuokė. 

— O, tai ilga istorija. Mudu dirbome kartu. 

Supratau, pamanė Triša. Ne mano reikalas. 

— Tiesiog stulbinamas pastatas, — jiems einant plačiu koridoriumi, dairy- 
damasis ištarė Abadonas. — Niekada nesu čia buvęs. 

Jo lengvabūdiškas tonas sulig kiekvienu žingsniu darėsi vis draugiškesnis; 
Triša pastebėjo, kad jis atidžiai stebi ir fiksuoja aplinką. Ryškiai apšviestame 
vestibiulyje ji dar pastebėjo, kad jo veidas atrodė tarsi išteptas dirbtinio įdegio 
kremu. Keista. Tačiau eidama tuščiais koridoriais Triša papasakojo jam apie SMS 
paskirtį bei funkcijas, apsakė įvairias sekcijas ir tai, kas jose saugoma. 

Atrodo, svečiui tai padarė įspūdį. 

— Panašu, kad tai tikras neįkainojamų vertybių lobynas. Maniau, kad ant 
kiekvieno kampo stovės sargybiniai. 

— Nėra reikalo, — atsakė Triša, rodydama eiles išgaubtų lęšių, išrikiuotų 
aukštose lubose. — Saugumo sistema automatinė. Kiekvienas šio koridoriaus 
kampelis kiaurą parą filmuojamas, o pats koridorius — pastatų komplekso 


stuburas. Iš jo nepateksi į jokią patalpą be elektroninės kortelės ir atpažinimo 
kodo. 

— Efektyviai naudojamos kameros. 

— Pabelskite į medį, čia dar nė karto nebuvo vagysčių. Kita vertus, tai ne 
toks muziejus, kurį vertėtų apvogti — juodojoje rinkoje nedaug norinčiųjų įsi- 
gyti išnykusių rūšių gėlių, inuitų kajakų ar gigantiškųjų kalmarų skeletų. 

Daktaras Abadonas susijuokė. 

— Turbūt jūs teisi. 

— Didžiausią pavojų saugumui kelia graužikai ir vabzdžiai. — Triša pa- 
aiškino, kad nuo vabzdžių plitimo saugomasi užšaldant visas SMS atliekas, taip 
pat naudojant architektūrinį elementą, vadinamą „mirties zona“ — nepalankų 
gyvybei tarpą tarp dviejų sienų, kuris tarsi apvalkalas gaubia visą pastatą. 

— Neįtikima, — atsiliepė Abadonas. — Na, o kur Ketrinos ir Piterio labo- 
ratorija? 

— Penktojoje sekcijoje, — atsakė Triša. — Tai pačiame šio koridoriaus gale. 

Staiga Abadonas sustojo ir pasukęs į dešinę pažvelgė pro mažą langelį. 

— Viešpatie! Jūs tik pažiūrėkit, kas čia! 

Triša nusijuokė. 

— Na taip, čia Trečioji sekcija. Ją dar vadina Drėgnąja sekcija. 

— Drėgnąja? — paklausė Abadonas, priglaudęs veidą prie stiklo. 

— Joje yra daugiau kaip vienuolika tūkstančių litrų skysto etanolio. Atsi- 
menat, sakiau jums apie gigantiškojo kalmaro skeletą? 

— Tai čia tas kalmaras? — Daktaras Abadonas trumpam atsisuko nuo lan- 
go ir pažvelgė plačiai išplėstomis akimis. — Jis neapsakomo dydžio! 

— Architeučio patelė, — atsakė Triša. — Ji daugiau kaip dvylikos metrų ilgio. 

Atrodė, kad daktaras Abadonas, pakerėtas kalmaro, neįstengia atitraukti 
akių nuo stiklo. Tuo metu suaugęs vyras Trišai priminė mažą berniuką, stovintį 
prie gyvūnų parduotuvės vitrinos ir svajojantį patekti vidun pažaisti su šunyčiu. 
Praėjo penkios sekundės, o jis ilgesingai tebespoksojo pro langą. 

— Na, gerai, gerai, — galiausiai ištarė Triša, juokdamasi įkišo į plyšį savo 
kortelę ir surinko atpažinimo kodą. — Eime. Aš jums parodysiu kalmarą. 


Įžengęs į blausiai apšviestą Trečiąją sekciją, Malachas atidžiai nužvelgė sienas, 
ieškodamas saugumo kamerų. Storulė Ketrinos asistentė pradėjo paistyti apie 
čia saugomus eksponatus. Malachas jos negirdėjo. Jo visiškai nedomino gigan- 
tiškieji kalmarai. Jam rūpėjo viena — pasinaudojus šia tamsia, nuošalia erdve 
išspręsti netikėtai kilusią problemą. 


35 skyrius 


Mediniai laiptai, besileidžiantys į Kapitolijaus subbazinį lygmenį, buvo bene 
stačiausi ir siauriausi iš visų, kokiais Lengdonui yra tekę lipti. Jo alsavimas pa- 
spartėjo, plaučiams trūko oro. Čia, apačioje, buvo šalta ir drėgna; Lengdonas 
nenoromis prisiminė kitus laiptus, kuriais teko lipti prieš kelerius metus — laip- 
tus, vedančius į Vatikano Nekropolį. Mirusiųjų miestą. 

Prieš jį lipo Andersonas, apšviesdamas kelią žibintu. Tiesiai už Lengdono 
ėjo Sato, kartais mažyčiu kumštuku stumtelėdama jo nugarą. Skubu kiek galiu. 
Lengdonas giliai įkvėpė, stengdamasis nežiūrėti į sienas, spauste spaudžiančias 
iš abiejų pusių. Tarp jų vos tilpo jo pečiai, o kelionkrepšis, kabantis ant peties, 
drėskė sieną. 

— Gal krepšį reikėjo palikti viršuje, — iš už nugaros patarė Sato. 

— Viskas gerai, — atsiliepė Lengdonas, neketinęs jo paleisti iš akių. Jis 
įsivaizdavo krepšyje gulintį Piterio ryšulėlį, tačiau niekaip negalėjo suvokti, ką 
bendra jis galėtų turėti su JAV Kapitolijaus rūsio gelmėmis. 

— Liko tik keletas pakopų, — padrąsino Andersonas. — Jau netoli. 

Grupė paniro į tamsą, seniai išėjusi už vienintelės laiptų lemputės ap- 
šviestos zonos. Nulipes nuo paskutinės medinės pakopos Lengdonas pajuto po 
kojomis plūktines grindis. Kelionė į Žemės centrą. Jam už nugaros Sato irgi nulipo 
nuo laiptų. 

Andersonas pakėlė žibintą, norėdamas apžiūrėti, kur jie atsidūrė. Patalpa 
ne tiek priminė rūsį, kiek labai siaurą koridoriuką, statmeną laiptams. Ander- 
sonas pašvietė iš pradžių į kairę, paskui į dešinę, ir Lengdonas pamatė, kad ko- 
ridoriukas yra gal tik kokių penkiolikos metrų ilgio, o iš abiejų jo pusių matyti 
medinių durelių eilės. Durys buvo įstatytos taip arti vienos kitų, kad patalpos už 
jų niekaip negalėjo būti platesnės kaip kokių trijų metrų. 

Nuomojamos sandėliavimo erdvės ir Domicilės katakombų mišinys, pamanė 
Lengdonas, kol Andersonas žiūrėjo į planą. Mažyčiame plotelyje, skirtame pa- 
žymėti SBB teritoriją, buvo nupieštas X ženklas, rodantis, kur yra SBB13. Leng- 
donas negalėjo nepastebėti, kad šio sektoriaus planas toks pat, kaip keturiolikos 
antkapių mauzoliejaus — po septynis kapų rūsius, išdėstytus vieni prieš kitus, 
— tik vietoje vieno iš jų įrengti laiptai, kuriais jie ką tik nulipo. Iš viso trylika. 


Jis pamanė, kad skaičių trylika mėgstantys Amerikos sąmokslo teorijos 
šalininkai be galo apsidžiaugtų sužinoję, kad giliai po JAV Kapitolijumi įrengta 
būtent trylika sandėlių. Jiems atrodė įtartina, kad Didžiajame Jungtinių Valstijų 
antspaude yra trylika žvaigždžių, trylika strėlių, trylika piramidės laiptų pakopų, 
trylika juostų skyde, trylika alyvmedžio lapų, trylika alyvų, po trylika raidžių 
frazėse annuit coeptis“ ir e pluribus unum“" ir taip toliau. 

— Iš tiesų panašu, kad žmonių čia seniai būta, — tarė Andersonas, nu- 
kreipdamas žibinto šviesos spindulį į tiesiai priešais esančią patalpą. 

Sunkios medinės jos durys buvo plačiai atvertos. Spindulys apšvietė siaurą 
kambarėlį akmens sienomis — apytikriai trijų metrų pločio ir dešimties metrų 
ilgio, primenantį tamsoje skendintį aklagatvį. Kambarėlyje buvo tik pora senų 
sukiužusių medinių dėžių ir keli suglamžyto vyniojamojo popieriaus gniužulai. 

Andersonas pašvietė į vario lentelę, pritaisytą prie durų. Lentelė buvo pa- 
žaliavusi nuo senumo, tačiau įskaityti, kas joje parašyta, pasirodė nesunku. 


— SBB Keturi, — pasakė Andersonas. 

— Kuris iš jų yra SBB Trylika? — paklausė Sato, o iš jos burnos šaltame po- 
žemio ore kilo neryškios garų srovelės. 

Andersonas nukreipė žibinto šviesą į pietinį koridoriaus galą. 

— Ana ten. 

Lengdonas pamėgino įžiūrėti, kas yra siauro koridoriaus gale, ir pasipurtė 
jusdamas, kad net tokiame šaltyje jį išpylė prakaitas. 

Einant koridoriumi visi kambariai atrodė vienodi — atlapotomis durimis, 
veikiausiai seniai apleisti. Priėjus koridoriaus pabaigą, Andersonas pasuko į deši- 
nę ir pakėlė žibintą, norėdamas nukreipti šviesos spindulį tiesiai į SBB13. Tačiau 
šviesa atsimušė į sunkias medines duris. 

Kambario SBB13, kitaip negu visų kitų kambarių, durys buvo tvirtai už- 
darytos. 

Šios paskutinės jų ieškomos durys iš pažiūros buvo lygiai tokios pat, kaip 
visos kitos — sunkūs vyriai, geležinė rankena ir varinė, žalėsiais išmarginta len- 
telė su kambario numeriu. Joje buvo įrėžti tie patys septyni ženklai, kuriuos jie 
matė viršuje ištatuiruotus Piterio delne. 


* Annuit coeptis — pusė frazės, įrašytos JAV vieno dolerio vertės banknote; ji reiškia „Jis [Dievas] 
pritaria (mūsų sumanymams) — lot. (Čia ir toliau — pastabos vertėjos.) 
** E pluribus unum — įrašas JAV vieno dolerio banknote, reiškiantis „Iš daugybės vienas“ ( lot.). 


SBB XIII 


Kaip būtų gerai, jei durys pasirodytų užrakintos, pamanė Lengdonas. 

Sato nedvejodama paliepė: 

— Pamėginkite atidaryti duris. 

Policijos viršininkas, atrodo, pasijuto nesmagiai, tačiau ištiesė ranką, su- 
ėmė sunkią geležinę rankeną ir paspaudė žemyn. Rankena nepajudėjo. Anderso- 
nas pašvietė į ją ir pamatė duryse įtaisytą tvirtą senovišką spyną su rakto skyle. 

— Pamėginkite pagrindinių durų raktu, — liepė Sato. 

Andersonas išsitraukė pirmo aukšto pagrindinių įėjimo durų raktą, tačiau 
jis nė iš tolo netiko. 

— Aš tikriausiai klystu, — sarkastišku tonu pareiškė Sato, — bet maniau, 
kad apsaugos sistemos darbuotojai turi turėti galimybę nenumatytais atvejais 
patekti į bet kurią pastato patalpą? 

Andersonas garsiai iškvėpė ir pažvelgė į Sato. 

— Ponia, mano darbuotojai ieško atsarginio rakto, tačiau... 

— Šaukite į spyną, — pratarė ji, galvos mostu rodydama į po rankena esan- 
čią spynos plokštę. 

Lengdono pulsas suspurdėjo. 

Andersonas nesmagiai atsikrenkštė. 

— Ponia, aš laukiu žinių apie atsarginį raktą. Nemanau, kad geriausia iš- 
eitis — sušaudyti spyną... 

— O galjums atrodys geresnė išeitis pasėdėti kalėjime už trukdymą CŽV 
atlikti tyrimą? 

Atrodo, Andersonas netikėjo savo ausimis. Ilgokai luktelėjęs jis nenoriai 
perdavė Sato žibintą ir atsegė pistoleto dėklą. 

— Palaukite! — sušuko Lengdonas nebeįstengdamas tylėti. — Gerai pa- 
galvokite, ką darote. Piteris paaukojo savo dešinę ranką, kad tik neatskleistų, 
kas yra už šių durų. Ar jūs tikrai norite jas atidaryti? Juk taip pasielgę iš esmės 
patenkinsite teroristo reikalavimus. 

— Arjūs norite, kad Piteris Solomonas būtų išgelbėtas? — paklausė Sato. 

— Žinoma, bet... 

— Tada siūlau daryti tai, ko reikalauja jo pagrobėjas. 

— Atrakinti senovinius vartus? Jūs manote, kad tie vartai — čia? 

Sato nukreipė šviesos spindulį tiesiai Lengdonui į veidą. 

— Profesoriau, aš nieko nenutuokiu, kokia čia užvirė velniava. Kad ir kas tai 
būtų — sandėlis ar slaptas įėjimas į senovės piramidę, aš jį atidarysiu. Ar aiškiai 
pasakiau? 


Lengdonas nuo ryškios šviesos prisimerkė ir galiausiai linktelėjo. 

Sato nuleido žibintą ir vėl nutaikė šviesą į senovinę durų spyną. 

— Viršininke? Pirmyn. 

Andersonas vis dar nenoromis, nepaprastai lėtai išsitraukė pistoletą ir abe- 
jodamas pažvelgė į jį. 

— Ak, dėl Dievo meilės! — Sato staiga ištiesė smulkutę ranką ir pačiupo 
pistoletą. Į tuščią Andersono delną įbruko žibintą. — Pašvieskit, po šimts velnių. 

Ji paėmė pistoletą kaip žmogus, mokantis elgtis su šaunamaisiais ginklais, 
negaišdama laiko nuleido saugiklį ir nusitaikė tiesiai į spyną. 

— Palaukit! — suriko Lengdonas, tačiau buvo jau per vėlu. 

Pistoletas tris kartus iššovė. | 

Lengdonui pasirodė, kad sprogo jo ausų būgneliai. Ar ji pamišo? Šūvio gar- 
sas tokioje ankštoje erdvėje nuskambėjo kurtinamai. 

Andersonas irgi atrodė sukrėstas, o jo ranka, laikanti žibintą nukreiptą į 
kulkų suvarpytas duris, virptelėjo. 

Spyna buvo suskaldyta, mediena aplink ją sukapota į šipuliukus. Spyna 
atsipalaidavo, ir durys prasivėrė. 

Sato ištiesė pistoletą ir stumtelėjo duris vamzdžio galu. Durys atsilapojo, 
atskleisdamos už jų tvyrančią tamsą. 

Lengdonas susikaupęs žvelgė į ją, tačiau nieko neįžiūrėjo. Bet koks čia kva- 
pas? Iš tamsos atsklido neįprastas dvokas. 

Andersonas priėjo prie durų ir apšvietė plūktines grindis, atidžiai apžiūri- 
nėdamas visus kambario kampus. Šis kambarys buvo toks pat kaip kiti — ilgas 
ir siauras. Šiurkščiai tašytų akmenų sienos darė jį panašų į senovės kalėjimo 
kamerą. Bet tas kvapas... 

— Čia nieko nėra, — tarė Andersonas, apšviesdamas grindis. Galiausiai 
šviesos spindulys pasiekė kambario galą, ir Andersonas pakėlė žibintą, apšvies- 
damas tolimiausią sieną. 

— Dieve mano! — šūktelėjo Andersonas. 

Visi pamatė tą patį ir atšoko. 

Lengdonas, netikėdamas savo akimis, spoksojo į kambario gilumą. 

Didžiausiam jo siaubui, kažkas iš ten į jį žiūrėjo. 

— Dėl Dievo meilės, kas ten... — Andersonas, stovėdamas ant SBB13 
slenksčio, nuleido žibintą ir norėjo trauktis atgal. 


Lengdonas taip pat atšoko, atšlijo ir Sato, kuri pirmą kartą šį vakarą atrodė 
apstulbusi. 

Sato nutaikė į galinę sieną pistoletą ir mostelėjo Andersonui, liepdama vėl 
ją apšviesti. Andersonas pakėlė žibintą. Šviesos spindulys tolimą atstumą ap- 
švietė neryškiai, bet jo pakako, kad atėjusieji išvystų blyškų vaiduoklišką veidą, 
spoksantį į juos negyvomis akiduobėmis. 

Žmogaus kaukolė. 

Kaukolė buvo padėta ant palaikio medinio stalo, pristumto prie tolimosios 
kambario sienos. Greta kaukolės gulėjo du žmogaus blauzdikauliai ir dar keletas 
objektų, tvarkingai sustatytų tarsi šventovėje — senovinis smėlio laikrodis, kriš- 
tolo grafinas, žvakė, dvi lėkštelės su kažkokiais balkšvais milteliais ir popieriaus 
lapas. Greta stalo atremtas į sieną stovėjo baugus ilgakotis dalgis, kurio lenkti 
ašmenys priminė gerai žinomus paveikslus, vaizduojančius giltinę. 

Sato įžengė į kambarį. 

— Na, ką gi... atrodo, Piteris Solomonas turėjo daugiau paslapčių, negu aš 
maniau. 

Andersonas linktelėjo, slinkdamas jai iš paskos. 

— Štai kas vadinama mirtinomis paslaptimis. — Jis pakėlė žibintą ir ap- 
žvelgė visą kambarį. — O tas kvapas? — pridūrė jis suraukęs nosį. — Kas čia? 

— Siera, — ramiai atsakė Lengdonas, stovėdamas jiems už nugarų. — Ant 
stalo turėtų būti dvi lėkštelės. Dešinėje pusėje — lėkštelė su druska. O kairė- 
je — su siera. 

Sato nustebusi atsisuko. 

— Iš kur, po velnių, jūs tai žinote? 

— Matote, ponia, kambarių, panašių į šitą, galima rasti visame pasaulyje. 


Vienu aukštu aukščiau Kapitolijaus apsaugininkas Nunjesas drauge su Kapito- 
lijaus architektu Belamiu ėjo ilgu koridoriumi, kertančiu visą rytinę rūsio dalį. 
Nunjesas galėjo prisiekti ką tik girdėjęs apačioje tris duslius šūvius. Negali būti. 

— Durys į subbazinį lygmenį atviros, — ištarė Belamis, iš toli prisimerkęs 
žiūrėdamas į praviras paliktas duris. 

Iš tiesų keistas vakaras, pamanė Nunjesas. Ten niekada niekas neina. 

— Mielai sužinosiu, kas čia vyksta, — pasisiūlė jis, tiesdamas ranką prie 
radijo stotelės. 

— Grįžkite į savo postą, — paliepė Belamis. — Dabar susidorosiu pats. 

Nunjesas nejaukiai pasimuistė. 

— Tikrai? 


Vorenas Belamis stabtelėjo ir tvirtai uždėjo Nunjesui ant peties ranką. 
— Sūnau, aš čia dirbu dvidešimt penkerius metus. Manau, sugebėsiu ne- 
pasiklysti. 

Gyvenime Malachui teko matyti nemažai keistų vietų, tačiau nedaug buvo 
tokių, kurios galėtų prilygti nežemiškam Trečiosios sekcijos pasauliui. Drėgnoji 
sekcija. Didžiulė patalpa atrodė tarsi neaprėpiamas prekybos centras, kurį už- 
grobė išprotėjęs mokslininkas ir visas lentynas apstatė įvairiausių dydžių bei for- 
mų stikliniais indais su eksponatais. Ji buvo apšviesta kaip fotografo tamsusis 
kambarys — blausiai švytėjo rausva „tausojanti šviesa“, sklindanti iš po lentynų, 
kylanti viršun ir išryškinanti stiklainius su etanoliu. Nuo ligoninę primenančio 
cheminių konservavimo medžiagų kvapo darėsi šleikštu. 

— Šioje sekcijoje saugoma daugiau negu dvidešimt tūkstančių ekspona- 
tų, — kalbėjo storulė. — Žuvys, graužikai, žinduoliai, ropliai. 

— Tikiuosi, jie visi negyvi? — paklausė Malachas, stengdamasis pabrėžti 
išgąstį. 

Mergina nusijuokė. 

— Taip, žinoma. Visi seniausiai negyvi. Prisipažinsiu, aš pati, pradėjusi čia 
dirbti, į šią sekciją drįsau įeiti tik po šešių mėnesių. 

Malachas puikiausiai suprato kodėl. Visur, kur akys užmato, buvo grūste 
prigrūsta stiklinių indų su negyvais gyvūnais — salamandromis, medūzomis, 
žiurkėmis, vabalais, paukščiais ir kitokiais padarais, kurių jis nė pavadinimų ne- 
žinojo. Be to, tarsi vien šios kolekcijos nepakaktų lankytojui sutrikdyti, blausus 
raudonas apšvietimas, saugantis šviesai jautrius eksponatus nuo ilgalaikės ža- 
los, kėlė įspūdį, tarsi stovėtum didžiuliame akvariume, kurio nebegyvi padarai 
stebėtų tave, susibūrę šešėliuose. 

— Štai čia priešistorinė žuvis, vadinama coelacanth, — tarė mergina, rody- 
dama didelį organinio stiklo indą su bjauriausia žuvimi, kokią Malachui teko gy- 
venime matyti. — Anksčiau manyta, kad šios žuvys išnyko kartu su dinozaurais, 
bet šitą egzempliorių prieš kelerius metus pagavo Afrikoje ir dovanojo Smitsono 
muziejui. 

Tai bent pasisekė, pamanė Malachas, beveik nesiklausydamas merginos. Jis 
atidžiai apžiūrinėjo sienas, ieškodamas apsaugos kamerų. Pamatė tik vieną, nu- 
kreiptą į įėjimo duris: nenuostabu, turint galvoje, kad tai veikiausiai vienintelis 
kelias čia patekti. 


— O štai čia tai, ką norėjote pamatyti... — kalbėjo ji, vesdama svečią prie 
milžiniško akvariumo, kurį jis pastebėjo pro langą. — Ilgiausias mūsų ekspona- 
tas. — Ji plačiai mostelėjo ranka, pristatydama akvariume tūnančią bjaurybę, 
tarsi televizijos šou vedėjas, rodydamas naują automobilį. — Architeutis. 

Kalmaro akvariumas priminė eilę stiklinių telefono būdelių, suguldytų vie- 
na greta kitos ant šono ir sujungtų tarpusavyje. Ilgame perregimame organinio 
stiklo karste plūduriavo šlykšti, blyški ir beformė masė. Malachas įsižiūrėjo į 
gumbuotą, maišą primenančią galvą ir krepšinio kamuolio dydžio akis. 

— Palyginus su juo, net ta jūsų priešistorinė coelacanth — tikra gražuo- 
lė, — pasakė jis. 

— Palaukit, dar nematėte, kaip jis atrodo šviesoje. 

Triša atstūmė ilgą akvariumo dangtį. Pasklido etanolio garai, ji įkišo ranką 
į akvariumą ir pasuko jungiklį, įtaisytą tiesiai virš skysčio lygio linijos. Užsidegė 
eilė dienos šviesos lempelių, supančių akvariumo pagrindą. Architeutis sušvytė- 
jo visu šlovingu grožiu — neapsakomo dydžio galva, gliti pūvančių čiuptuvų ir 
aštrių nelyginant skustuvo ašmenys čiulptuvėlių masė. 

Triša pradėjo pasakoti, kad architeučiai grumtynėse gali įveikti net kašalotus. 

Malachas girdėjo tik beprasmius garsus. 

Laikas. 


Triša Dan Trečiojoje sekcijoje visada jausdavosi nejaukiai, bet šį kartą šiurpuliai, 
ką tik perbėgę jai per nugarą, atrodė kiek kitokie. 

Primityvi, gyvuliška baimė. 

Ji pamėgino nekreipti į ją dėmesio, bet baimė sparčiai stiprėjo, įnirtingai ją 
glemždamasi. Triša nesusivokė, kas jai kelia tokį nerimą, bet instinktyviai jautė, 
kad reikia kuo greičiau iš čia dingti. 

— Na, gerai, štai koks tas kalmaras, — pabaigė ji, vėl įkišdama ranką į akva- 
riumą ir išjungdama apšvietimą. — Turbūt jau reikėtų eiti pas Ketriną... 

Platus delnas tvirtai užspaudė jai burną ir privertė atmesti galvą. Tą pačią 
akimirką galinga ranka apglėbė krūtinę ir prispaudė prie kietų kaip uola raume- 
nų. Nuo sukrėtimo Triša akimirką neteko žado. 

O paskui ją apėmė siaubas. 

Vyriškis, tebelaikydamas ją suėmęs, sugrabaliojo ant krūtinės kabančią 
elektroninę įėjimo kortelę ir stipriai trūktelėjo. Juostelė nutrūko, skausmu nu- 
deginusi sprandą. Kortelė nukrito ant grindų jiems prie kojų. Triša grūmėsi, 
stengdamasi ištrūkti, tačiau kovoje su tokio dydžio ir jėgos vyru ji neturėjo jokių 
šansų. Tada mėgino rėkti, bet jo ranka kietai tebespaudė burną. Jis pasilenkė jai 
prie pat ausies ir sušnibždėjo: 


— Kai nuimsiu ranką tau nuo burnos, nerėksi — ar aišku? 

Ji energingai sulinksėjo galva, jusdama, kaip dega plaučiai, kuriems trūksta 
oro. Neturiu kuo kvėpuoti! 

Vyras patraukė delną Trišai nuo burnos, ir ji giliai, krūpčiodama įkvėpė oro. 

— Paleisk mane! — pareikalavo dusdama. — Ką čia, po velnių, darai? 

— Pasakyk man savo atpažinimo kodą, — pareikalavo vyras. 

Triša visiškai sutriko. Ketrina! Gelbėk! Kas šitas žmogus?! 

— Tave mato apsaugininkas! — pasakė ji, puikiai žinodama, kad kameros 
jų nemato. Be to, vis tiek niekas jų nestebi. 

— Atpažinimo kodą, — pakartojo vyras. — Tą, kuris tinka tavo elektroni- 
nei kortelei. 

Kažkur giliai širdyje sujudėjo ledinis išgąstis, Triša staiga pasisuko, steng- 
damasi išlaisvinti ranką, susilenkė ir siekė nagais vyro akių. Pirštais brūkštelėjo 
jo veidą, įdrėskė skruostą. Toje vietoje, kur ji drėskė, pasimatė keturios tamsios 
brūžės. Staiga ji pamatė, kad tamsūs rėžiai odoje — tai ne kraujas. Vyriškis buvo 
išsitepęs veidą maskuojamuoju kremu, kurį ji nugremžė ir atskleidė anksčiau jo 
slėptas tamsias tatuiruotes. 

Kas šitas pabaisa?! 

Beveik nežmogiška jėga vyras apsuko Trišą, pakėlė ją ir užstūmė ant atviro 
akvariumo su kalmarų; jos veidas pakibo virš etanolio. Dvokiantys garai degino 
šnerves. 

— Koks tavo atpažinimo kodas? — pakartojo jis. 

Garai graužė akis, apačioje buvo matyti blyškus kalmaro kūnas. 

— Greičiau sakyk, — paliepė jis, pristumdamas jos veidą arčiau skys- 
čio. — Koks? 

Dabar pradėjo graužti ir gerklę. 

— Nulis aštuoni nulis keturi, — riktelėjo ji, vos įstengdama alsuoti. — Pa- 
leisk mane! Nulis aštuoni nulis keturi! 

— Jei pamelavai... — pratarė jis, pristumdamas ją dar žemiau, taip, kad 
plaukai lietė etanolį. 

— Nemeluoju! — atsakė ji ir užsikosėjo. — Rugpjūčio ketvirta! Mano gim- 
tadienis! 

— Ačiū, Triša. 

Galingos jo rankos dar stipriau suspaudė galvą, neatremiama jėga stum- 
telėjo ją žemyn, ir veidas paniro į akvariumą. Akis nutvilkė veriantis skausmas. 
Vyras paspaudė dar žemiau, įkišo visą jos galvą į etanolį. Triša pajuto, kaip veidu 
prisilietė prie mėsingos kalmaro galvos. 

Sukaupusi visas jėgas, ji įnirtingai pasipriešino, išsirietė, stengdamasi iš- 
traukti galvą iš akvariumo. Tačiau stiprios rankos nė nepajudėjo. 


Man reikia įkvėpti oro! 

Ji tebebuvo panirusi skystyje, tik stengėsi neprasižioti ir neatsimerkti. 
Plaučiai degte degė, tačiau ji iš paskutiniųjų stengėsi įveikti nenumaldomą norą 
įkvėpti. Ne! Negalima! Tačiau galiausiai suveikė refleksas. 

Trišos burna prasivėrė, plaučiai išsiplėtė, stengdamiesi įsiurbti kuo daugiau 
deguonies, kurio taip troško kūnas. Etanolis almančia srove įsiliejo jai į burną. 
Chemikalai gerkle nutekėjo į plaučius, ir Triša pajuto tokį skausmą, kokio nė 
neįsivaizdavo egzistuojant. Laimei, jis truko tik kelias sekundes; po to viskas 
užtemo. 


Malachas stovėjo prie akvariumo stengdamasis atgauti kvapą ir apžiūrinėjo pa- 
tirtus nuostolius. 

Nebegyvas moters kūnas tysojo užmestas ant akvariumo krašto, veidas 
tebebuvo paniręs į etanolį. Žiūrėdamas į ją Malachas prisiminė kitą, vienintelę 
savo nužudytą moterį. 

Izabele Solomon. 

Labai seniai. Kitame gyvenime. 

Malachas vėl nužvelgė glebų moters lavoną. Suėmė jį už plačių klubų, kils- 
telėjo ir ėmė stumti, kol lavonas palindo po kalmaro akvariumo dangčiu. Triša 
Dan žemyn galva paniro į etanolį. Galiausiai akvariume, taškydamas purslus, 
atsidūrė visas kūnas. Paskui raibuliai nurimo, o moters lavonas liko ramiai 
plūduriuoti greta milžiniško galvakojo. Prisigėrę skysčio drabužiai apsunko, ir ji 
ėmė grimzti gilyn, nykdama tamsoje. Neilgai trukus Trišos Dan kūnas jau gulėjo 
ant pabaisos. 

Malachas nusišluostė rankas ir pristūmė organinio stiklo dangtį, uždary- 
damas akvariumą. 

Drėgnojoje sekcijoje atsirado dar vienas eksponatas. 

Jis pakėlė nuo grindų Trišos elektroninę kortelę ir įsidėjo ją į kišenę. 0804. 

Jau pamatęs Trišą Dan vestibiulyje Malachas suprato, kad ji trukdys. Tačiau 
netrukus sumetė, kad jos elektroninė kortelė ir atpažinimo kodas gali užtikrinti 
jo saugumą. Jei Ketrinos duomenų saugojimo patalpa saugoma taip atidžiai, 
kaip pasakojo Piteris, Malachui gali būti nelengva įtikinti Ketriną ją atrakinti. O 
dabar aš turiu savo raktus. Buvo malonu galvoti, kad nebereikės gaišti laiko sten- 
giantis palenkti Ketriną savo valiai. 

Atsitiesęs Malachas pamatė lange savo atspindį ir pastebėjo, kad makiažas 
gerokai apgadintas. Bet tai nebesvarbu. Kai Ketrina viską supras, bus jau per 


vėlu. 

— Tai Masonų kambarys? — griežtai paklausė Sato, nusigręždama nuo kau- 
kolės ir tamsoje stengdamasi įžiūrėti Lengdoną. 

Lengdonas ramiai linktelėjo. 

— Jis vadinamas Apmąstymų kambariu. Dažniausiai tai būna vėsios, aske- 
tiškai įrengtos patalpos, kuriose masonai gali pamąstyti apie savo mirtingumą. 
Medituodamas mirties neišvengiamybę masonas įgyja vertingų įžvalgų apie ne- 
tvarią gyvenimo prigimtį. 

Sato, aiškiai neįtikinta, apsižvalgė po keistą patalpą. 

— Tai čia savotiškas meditacijų kambarys? | 

— Iš esmės taip. Visuose tokiuose kambariuose turi būti tie patys sim- 
boliai — kaukolė ir sukryžiuoti kaulai, dalgis, smėlio laikrodis, siera, druska, 
tuščias popieriaus lapas, žvakė ir taip toliau. Mirties simboliai įkvepia masonus 
apmąstymams, kaip geriau nugyventi žemėje jiems skirtą gyvenimą. 

— Jis primena mirties šventovę, — tarė Andersonas. 

Galima sakyti, kad to ir siekta. 

— Taip pat iš pradžių reaguoja ir dauguma mano studentų, tyrinėjančių 
simbolius. 

Lengdonas dažnai jiems liepdavo perskaityti Beresniako knygą „Laisvųjų 
mūrininkų simboliai“ su labai gražiomis Apmąstymų kambarių nuotraukomis. 

— Irjūsų studentų, — kvotė Sato, — netrikdo, kad masonai medituoja ap- 
sistatę kaukolėmis ir dalgiais? 

— Nė kiek ne labiau negu faktas, kad krikščionys meldžiasi žmogui, pri- 
kaltam prie kryžiaus, o hinduistai kartoja mantras dievui keturiomis rankomis 
ir dramblio galva, kuris vardu Ganeša. Nesusipratimai, sukeliami svetimos kul- 
tūros simbolių, dažnai sukuria neteisingas nuostatas. 

Sato nusigręžė, tikriausiai nenusiteikusi klausytis paskaitos. Ji pasuko prie 
stalo, ant kurio buvo sudėti objektai. Andersonas mėgino jai pašviesti, bet ži- 
binto šviesa ėmė silpti. Jis pastukseno žibinto rankeną, ir šviesos spindulys šiek 
tiek paryškėjo. 

Visai trijulei suėjus giliau į siaurą kambarį, Lengdono šnervės prisipildė 
aitraus sieros kvapo. Rūsio gilumoje buvo drėgna, oro drėgmė veikė lėkštelėje 
pabertą sierą. Sato priėjo prie stalo ir suskato apžiūrinėti kaukolę bei kitus daik- 
tus. Andersonas prisiartino prie jos, iš paskutiniųjų stengdamasis apšviesti stalą 
silpstančia žibinto šviesa. 

Sato apžiūrėjo stalą, įsirėmė rankomis į šonus ir atsidususi paklausė: 

— Kokios čia šiukšlės? 


Lengdonas puikiai žinojo, kad visi šiame kambaryje esantys objektai buvo 
atidžiai parinkti ir rūpestingai išdėstyti. 

— Persimainymo simboliai, — atsakė jis, jausdamasis įkalintas ankštoje 
erdvėje, tačiau pamažėliais artėdamas prie bendrakeleivių, stovinčių greta sta- 
lo. — Kaukolė, arba caput mortuum, simbolizuoja galutinį žmogaus persimainy- 
mą — irimą; ji primena, kad kada nors visi nusimesime mirtingus kūnus. Siera 
ir druska — alchemijoje pripažinti katalizatoriai, skatinantys permainas. Smėlio 
laikrodis simbolizuoja kintančio laiko galią. — Jis mostelėjo į neuždegtą žva- 
kę. — Ši žvakė simbolizuoja kuriančią pirmykštę ugnį bei žmogaus prabudimą iš 
neišmanymo miego — persimainymą, kuriamą apšvietos. 

— O... štai šitas? — paklausė Sato, rodydama į kambario kertę. 

Andersonas švystelėjo blėstančiu žibinto spinduliu į didžiulį dalgį, atremtą 
į galinę sieną. 

— Tai anaiptol ne giltinės simbolis, kaip dažniausiai manoma, — atsakė 
Lengdonas. — Iš tiesų dalgis simbolizuoja persimainančios gamtos galią — juo 
pjaunamos gamtos bei prigimties dovanos. 

Sato ir Andersonas pritilo, veikiausiai mėgindami susivokti keistoje ap- 
linkoje. 

Labiau už viską Lengdonas norėjo ištrūkti iš šio kambario. 

— Aš suprantu, kad jums ši patalpa atrodo neįprasta, — tarė jis, — bet joje 
nėra ko apžiūrinėti: iš tiesų tai paprasčiausias tokio pobūdžio kambarys. Panašių 
įjį rasite daugelyje masonų ložių. 

— Bet čia juk ne masonų ložė! — pareiškė Andersonas. — Čia JAV Kapitoli- 
jus, ir aš norėčiau žinoti, kokiam tikslui, po velnių, šitas kambarys buvo įrengtas 
mano prižiūrimame pastate. 

— Kartais masonai įsirengia panašius kambarius — meditacijų erdves — 
savo įstaigose arba namuose. Tai nėra visai negirdėtas dalykas. 

Lengdonas pažinojo Bostone gyvenantį kardiochirurgą, kuris vienoje savo 
kabineto drabužinėje įsirengė masonišką Apmąstymų kambarį, kad prieš eida- 
mas operuoti galėtų pamąstyti apie mirtingumą. 

Sato atrodė sunerimusi. 

— Taijūs sakote, kad Piteris Solomonas ateina čia pamąstyti apie mirtį? 

— Garbės žodis, aš nežinau, — nuoširdžiai atsakė Lengdonas. — Gal jis 
čia įkūrė šventą prieglobstį broliams masonams, dirbantiems šiame pastate, do- 
vanojo jiems dvasios šventovę, kurioje jie galėtų pasislėpti nuo medžiaginio pa- 
saulio chaoso... kurioje įtakingas įstatymų leidėjas galėtų apmąstyti sprendimus, 
darysiančius įtaką daugeliui žmonių. 

— Gražus motyvas, — sarkastiškai ištarė Sato, — bet man kažkodėl at- 


rodo, kad amerikiečių nelabai sužavės žinia, kad jų valstybės vadovai meldžiasi 
sandėliukuose, apsistatę dalgiais ir kaukolėmis. 

Ir labai gaila, pamanė Lengdonas, įsivaizduodamas, kaip galėtų pasikeisti 
pasaulis, jei jo vadovai, prieš įsiveldami į kokį nors karą, dažniau gautų progą 
apmąstyti gyvenimo baigtinumą. 

Sato papūtė lūpas ir atidžiai apžvelgė visus keturis silpnai apšviesto kam- 
bario kampus. 

— Čia turi būti dar kas nors, ne tik kaulai ir lėkštelės su chemikalais, pro- 
fesoriau. Jus iškvietė iš Kembridžo, iš jūsų namų, ir atgabeno čia tam, kad atsi- 
durtumėte būtent šiame kambaryje. 

Lengdonas tvirčiau suspaudė kelionkrepšį, vis dar neįstengdamas susivok- 
ti, ką bendra su šiuo kambariu turi krepšyje gulintis ryšulėlis. 

— Ponia, man labai gaila, bet aš čia nematau nieko nepaprasto. 

Lengdonas tikėjosi, kad dabar pagaliau bus galima imtis tikrai svarbaus 
reikalo — ieškoti Piterio. 

Andersono žibintas vėl sumirksėjo, ir Sato staiga atsisuko į jį, regimai pra- 
dėjusi pykti. 

— Dėl Dievo meilės, ar aš iš jūsų noriu ko nors nepaprasto? 

Ji įsikišo ranką į kišenę ir išsitraukė žiebtuvėlį. Įžiebė jį, ištiesė ranką ir už- 
degė ant stalo stovinčią vienišą žvakę. Dagtis sušnypštė ir įsiliepsnojo, ankštą 
patalpą užliejo vaiduokliškas švytėjimas. Akmens sienomis nutįso ilgi šešėliai. 
Žvakei įsidegus, jiems prieš akis iškilo netikėtas reginys. 

— Žiūrėkit, — parodė Andersonas. 

Žvakės šviesoje buvo matyti išblukęs įrašas galinėje sienoje — septynios 
didžiosios raidės, sudarančios žodį. | 


VITRIOL 


— Vitriolis? Keistas žodis tokioje vietoje, — atsiliepė Sato, žiūrėdama į 
baugų kaukolės metamą šešėlį sienoje, atsiradusį žvakės šviesoje. 

— Iš tiesų tai akronimas, — tarė Lengdonas. — Jis dažnai užrašomas ant 
tokių kambarių kaip šis galinės sienos ir sutrumpintai išreiškia masonų medita- 
cinę mantrą: Visita interiora terrae, rectificando invenies occultum lapidem. 

Sato beveik pagarbiai pažvelgė į jį. 

— O tai reiškia?.. 

— Aplankyk žemės gelmes ir grynindamas atrasi paslėptą akmenį. 

Sato žvilgsnis sugriežtėjo. 

— Ar šis paslėptas akmuo turi ryšį su paslėpta piramide? 


Lengdonas gūžtelėjo pečiais, nenorėdamas jos skatinti leistis į palyginimus. 

— Be abejo, tie, kurie mėgsta pasakas apie Vašingtone paslėptas piramides, 
jums pasakys, kad occultum lapidem ir yra akmens piramidė. Kitų manymu, čia 
minimas Filosofinis akmuo — medžiaga, kurią alchemikai tikėjo turint galių 
suteikti amžinąjį gyvenimą arba paversti šviną auksu. Treti sako, jog tai už- 
uomina į Švenčiausią šventovę, slaptą akmenyje iškirstą Didžiosios šventyklos 
kambarį. Ketvirti mano, kad tai krikščionių užuomina į slaptąjį šv. Petro, kurio 
vardas reiškia „uola“, taigi akmuo, mokymą. Kiekviena ezoterinė tradicija savaip 
aiškina „akmenį“, bet visose occultum lapidem yra neabejotinas galios ir apšvietos 
šaltinis. 

Andersonas atsikrenkštė. 

— Ar gali būti, kad Solomonas tam tipui pamelavo? Gal ėmė ir pasakė, kad 
čia gelmėse kažkas yra... o iš tikrųjų — nėra. 

Lengdonas galvojo panašiai. 

Staiga žvakės liepsna supleveno, tarsi pagauta skersvėjo. Neilgam ji priblė- 
so, bet netrukus vėl įsiliepsnojo ir toliau ramiai degė. 

— Keista, — pasakė Andersonas. — Tikiuosi, niekas neuždarė durų viršu- 
je. — Iš kambario jis išėjo į tamsų koridorių. — Ei? 

Lengdonas beveik nepastebėjo, kaip jis išėjo. Staiga jo žvilgsnis prilipo prie 
galinės sienos. Kas čia buvo? 

— Ar matėt? — paklausė Sato, kuri irgi sunerimusi žiūrėjo į sieną. 

Lengdonas linktelėjo pajutęs, kaip paspartėjo pulsas. Ką aš ką tik mačiau? 

Prieš akimirką galinė siena keistai suvirpėjo, tarsi ja būtų perbėgusi ener- 
gijos vilnis. 

Andersonas grįžo į kambarį. 

— Ten nieko nėra. 

Jam įėjus, siena vėl suvilnijo. 

— Kas per velnias! — atšokdamas šūktelėjo jis. 

Visi trys ilgai stovėjo be žado, sužiurę į galinę sieną. Lengdonas, suvokęs, ką 
jie mato, pajuto nugara nubėgant šiurpulius. Jis atsargiai ištiesė ranką ir pirštų 
galiukais palietė galinės kambario sienos paviršių. 

— Tai ne siena, — ištarė jis. 

Andersonas ir Sato, priėję arčiau, atidžiai įsižiūrėjo. 

— Tai drobė, — tarė Lengdonas. 

— Bet ji buvo išsipūtusi, — greitai atsakė Sato. 

Taip, ir labai keistai. Lengdonas atidžiau apžiūrėjo sienos paviršių. Drobės 
blizgesys labai keistai atspindėjo žvakės šviesą, nes visai neseniai buvo matyti, 
kaip ji įsitraukė sienos vidun... o paskui vėl grįžo atgal, į įprastą sienos plotmę. 


Lengdonas labai atsargiai spustelėjo drobę ištiestais pirštais. Apstulbęs 
tuoj pat atitraukė ranką. Ten anga! 

— Patraukite drobę, — paliepė Sato. 

Lengdono širdis ėmė smarkiai plakti. Jis ištiesė ranką, suėmė drobės kraštą 
ir lėtai atitraukė ją šalin. Netikėdamas savo akimis, įsistebeilijo į tai, kas atsivėrė 
priešais. Dieve mano. 

Sato ir Andersonas stovėjo tylėdami, apstulbę ir žiūrėjo pro angą, atsivėru- 
sią galinėje sienoje. 

Galiausiai Sato prabilo: 

— Atrodo, mes pagaliau radome tą jūsų piramidę. 


39 skyrius 


Robertas Lengdonas spoksojo į angą galinėje kambario sienoje. Joje buvo 
iškirsta taisyklingo kvadrato pavidalo skylė, vėliau pridengta drobės gabalu. 
Apytikriai metro pločio angai iškirsti iš sienos buvo paprasčiausiai išimtos kelios 
plytos. Tamsoje Lengdonas iš pradžių pamanė, kad ši anga — tai langas į toli- 
mesnį kambarį. 

Tačiau dabar jis aiškiai matė, kad ne. 

Anga buvo vos nepilno metro gylio. Ji Lengdonui priminė grubiai pagamin- 
tą lentynėlę ar veikiau nišą — į tokias muziejuose statomos skulptūros. Joje, 
kaip ir dera, stovėjo nedidelis objektas. 

Tai buvo kokių dvidešimties centimetrų aukščio vientisas šlifuoto granito 
luitas. Elegantiškas, glotnus keturių sienų paviršius švytėjo žvakės šviesoje. 

Lengdonas niekaip nesusivokė, kodėl ji čia yra. Akmeninė piramidė? 

— Iš jūsų nuostabos, — patenkintu balsu ištarė Sato, — spėju, kad tokie 
objektai būna ne visuose Apmąstymų kambariuose? 

Lengdonas papurtė galvą. 

— Tai gal norėtumėte atšaukti savo žodžius apie legendą, kad Vašingtone 
yra paslėpta masonų piramidė? — Jos tone buvo girdėti laimėtojos pasipūtimas. 

— Direktore, — tuojau pat atsakė Lengdonas, — tai anaiptol nėra masonų 
piramidė. 

— Vadinasi, mes visai atsitiktinai radome piramidę, paslėptą pačioje JAV 
Kapitolijaus širdyje, slaptame kambaryje, priklausančiame masonų vadovui? 

Lengdonas pasitrynė akis, stengdamasis mąstyti aiškiau. 

— Ponia, ši piramidė visiškai neprimena mito. Masonų piramidė turi būti 
milžiniška, o jos viršūnė nulieta iš gryno aukso. 


Be to, Lengdonas puikiai žinojo, kad ši piramidė iš tiesų net negali būti 
vadinama tikra piramide, nes ji neturi viršūnės. O piramidė be viršūnės — tai 
visiškai kitas simbolis. Ji vadinama nukirsta piramide ir simboliškai primena, 
jog žmogus niekada negali tvirtinti įgyvendinęs visas savo galimybes. Mažai 
kas žino, kad šis simbolis — vienas iš populiariausių pasaulyje. Jo išspausdinta 
daugiau kaip dvidešimt milijardų egzempliorių. Nukirsta piramidė puošia kiekvieną 
apyvartoje esantį vieno dolerio vertės banknotą, kantriai laukdama spindulingos 
viršūnės, kuri kybo virš jos, tarsi primindama dar neįvykdytą Amerikos lemtingą 
užduotį ir darbus, būtinus atlikti šaliai bei jos gyventojams. 

— Nukelkite ją, — paliepė Sato Andersonui, rodydama į piramidę. — Noriu 
apžiūrėti atidžiau. 

Ji pradėjo ruošti vietą ant stalo, be jokios pagarbos nubraukdama į šalį 
kaukolę bei kaulus. 

Lengdonui pradėjo rodytis, kad jie elgiasi kaip kokie kapų plėšikai, išnieki- 
nantys asmeninę šventovę. 

Andersonas praėjo pro Lengdoną, prisiartino prie nišos ir stambiais del- 
nais suėmė piramidės šonus. Sunkiai įstengdamas ją pakelti iš tokios nepatogios 
vietos, jis prisitraukė piramidę arčiau ir dunkstelėjęs pastatė ant medinio stalo. 
Pasitraukė praleisdamas Sato. 

Direktorė pastatė žvakę arčiau piramidės ir apžiūrėjo jos šlifuotą paviršių. 
Lėtai perbraukė jį mažyčiais pirštukais, apčiupinėjo plokščią viršūnę, briaunas, 
šonus. Apglėbė piramidę rankomis, apčiuopė jos tolimesne pusę ir nusivylusi su- 
raukė kaktą. 

— Profesoriau, jūs anksčiau sakėte, kad masonų piramidė buvo pagaminta 
norint išsaugoti slaptą informaciją. 

— Taip, tai sako legenda. 

— Taigi galima daryti prielaidą, kad jei Piterio pagrobėjas manė, jog ši pira- 
midė yra masonų, tai jis tikėjo joje esant slaptą ir galingą informaciją. 

Lengdonas, netekęs kantrybės, linktelėjo. 

— Taip, tačiau net jei jis atrastų šią piramidę, tikriausiai nesugebėtų šios 
informacijos perskaityti. Legenda teigia, kad piramidės turinys yra užšifruotas ir 
dėl to nesuprantamas niekam... išskyrus tuos, kurie to verti. 

— Nesupratau? 

Nekreipdamas dėmesio į didėjantį nekantrumą, Lengdonas atsakė ramiai: 

— Mitologijoje lobius visada saugo išbandymai, skirti nustatyti ieškotojo 
vertę. Tikriausiai atsimenate, kaip legendoje apie akmenyje įstrigusį kalaviją 
akmuo atsisako duoti kalaviją visiems, išskyrus Artūrą, kuris dvasia pasirengęs 
valdyti didžiulę kalavijo galią. Masonų piramidė veikia tuo pačiu principu. Šiuo 


atveju lobis yra informacija, ir ji, kaip pasakojama, užrašyta šifruota kalba — mis- 
tine prarastų žodžių kalba, kurią perskaityti įstengia tik esantys verti šio lobio. 

Sato lūpose pasirodė šypsenėlė. 

— Tikriausiai tuo galima paaiškinti, kodėl jus čia šįvakar iškvietė. 

— Prašau? 

Sato ramiai apsuko piramidę 180 laipsnių kampu, nepakeldama jos pagrin- 
do nuo stalo. Žvakės šviesa dabar apšvietė ketvirtąjį piramidės šoną. 

Robertas Lengdonas apstulbęs žiūrėjo į jį. 

— Atrodo, — tarė Sato, — kai kas jus laiko vertu lobio. 


40 skyrius 


Kur Triša taip ilgai užgaišo? 

Ketrina Solomon dar kartą žvilgtelėjo į laikrodį. Ji buvo pamiršusi įspėti 
daktarą Abadoną apie keistą kelionę į laboratoriją, bet nemanė, kad tamsa galėtų 
juos taip ilgai užlaikyti. Jie jau turėtų būti čia. 

Ketrina priėjo prie išėjimo ir pastūmusi švinu kaustytas duris įsižiūrėjo į 
tuštumą. Pasiklausė, tačiau nieko neišgirdo. 

— Triša? — pašaukė, bet jos balsą prarijo tamsa. 

Tyla. 

Ji suglumusi uždarė duris, išsiėmė mobilųjį telefoną ir paskambino į vestibiulį. 

— Čia Ketrina. Ar Triša pas jus? 

— Ne, ponia, — atsakė vestibiulio apsaugininkas. — Ji ir jūsų svečias nuėjo 
pas jus gal prieš dešimt minučių. 

— Tikrai? Man atrodo, jie dar net neįžengė į Penktąją sekciją. 

— Luktelėkite. Tuoj patikrinsiu. — Ketrina girdėjo, kaip po apsaugininko 
pirštais klaksi kompiuterio klavišai. — Jūs teisi. Kaip rodo ponios Dan elektroni- 
nės kortelės duomenys, ji dar neatidarė Penktosios sekcijos durų. Paskutinis jos 
įėjimas užfiksuotas prieš aštuonias minutes... įėjo į Trečiąją sekciją. Tikriausiai 
nutarė jūsų svečiui surengti nedidelę ekskursiją. 

Ketrina suraukė kaktą. Turbūt. Ši žinia jai pasirodė keistoka, tačiau ji bent 
jau žinojo, kad Trečiojoje sekcijoje Triša ilgai neužtruks. Ten baisiai dvokia. 

— Ačiū. O mano brolis jau atvyko? 

— Ne, ponia, dar ne. 

— Ačiū. 


Baigusi pokalbį Ketrina pajuto netikėtą baimės antplūdį. Nemalonus jaus- 


mas privertė stabtelėti, bet neilgai. Lygiai tokį pat būgštavimą ji jautė įėjusi į 
daktaro Abadono namus. Kaip nemalonu, kad tą kartą moteriška nuojauta ją 
apgavo. Ir dar kaip. 

Nieko baisaus, tarė sau Ketrina. 


41 skyrius 
Robertas Lengdonas atidžiai apžiūrėjo akmeninę piramidę. To negali būti. 
— Senovinė šifruota kalba, — nepakeldama akių tarė Sato. — Sakykite, 

šita tiks? 
Į šviesą atsuktame piramidės šone buvo matyti šešiolika simbolių, aiškiai 

Greta Lengdono stovintis Andersonas irgi prasižiojo, tarsi mėgdžiodamas 


įrėžtų glotniame akmenyje. 


Lengdoną ištikusią nuostabą. Atrodė, saugos tarnybos viršininkas ką tik pamatė 
klaviatūrą su kokiu nors nematytu šriftu. 

— Profesoriau? — kreipėsi į Lengdoną Sato. — Manau, jūs galėsite tai per- 
skaityti? 

Lengdonas atsisuko į ją. 

— O kodėljūs taip manote? 

— Todėl, kad jus čia atgabeno, profesoriau. Jus pasirinko. Šis įrašas, atrodo, 
yra savotiškas kodas, o turint galvoje jūsų reputaciją atrodo visiškai aišku, kad 
jus iškvietė jį iššifruoti. 

Lengdonui teko pripažinti, kad po to, ką jam teko patirti Romoje ir Pary- 
žiuje, jo adresu ėmė nuolat plaukti prašymai padėti įminti didžiąsias istorijos 
mįsles — išaiškinti Festos disko prasmes, įveikti Dorabelos šifrą, perskaityti pa- 
slaptingąjį Voiničiaus rankraštį. 


Sato pirštu perbraukė įrašą. 

— Ar galite pasakyti, ką reiškia šie ženklai? 

Čia ne ženklai, pamanė Lengdonas. Čia simboliai. Kalbą, kuria jie buvo para- 
šyti, jis atpažino iš karto — tai buvo XVII a. koduota skaičių kalba. Lengdonas 
puikiausiai žinojo, kaip ją iššifruoti. 

— Ponia, — dvejodamas priminė jis, — ši piramidė yra privati Piterio nuo- 
savybė. 

— Privati ar ne, nesvarbu: jei jus iš tiesų iškvietė į Vašingtoną dėl šio kodo, 
pasirinkimo neturėsite. Man reikia žinoti, kas čia parašyta. 

Sato delninukas garsiai skimbtelėjo, ji išsitraukė jį iš kišenės ir kelias sekun- 
des žiūrėjo į atsiųstą pranešimą. Lengdonas apstulbo pamatęs, kad Kapitolijaus 
vidinė interneto ryšio sistema veikia net taip giliai po žeme. 

Sato krenkštelėjo ir pakėlė antakius, paskui keistai pažvelgė į Lengdoną. 

— Viršininke Andersonai? — pakvietė ji atsigręždama į jį. — Gal galima su 
jumis pakalbėti be liudininkų? 

Direktorė pamojo Andersonui paėjėti toliau, ir jie abu dingo tamsiame 
koridoriuje, palikę Lengdoną Piterio Apmąstymų kambaryje, apšviestame blyk- 
čiojančios žvakės šviesos. 

įrengta mirties šventykla? Keistas įrašas, išgraviruotas akmeninėje piramidėje? Po 
viso šito „Redskins“ žaidimas nebeatrodė toks svarbus. 

Eidamas paskui Sato į koridoriaus tamsą Andersonas įjungė žibintą. Šviesa 
buvo silpna, tačiau vis tiek geriau negu nieko. Sato pasivedėjo jį kelis metrus, 
stengdamasi nutolti nuo Lengdono. 

— Pažvelkite, — sušnibždėjo ji, duodama Andersonui savo delninuką. 

Andersonas jį paėmė ir prisimerkęs įsižiūrėjo į apšviestą ekraną. Jame buvo 
sustingęs nespalvotas vaizdas — rentgeno spinduliais peršviesto Lengdono ke- 
lionkrepšio nuotrauka, kurią Andersonas buvo liepęs atsiųsti Sato. Kaip visose 
rentgeno nuotraukose, didžiausio tankio objektai švietė ryškiausia balta spalva. 
Lengdono krepšyje vienas objektas baltumu pranoko visus kitus. Jis buvo itin 
didelio tankio, todėl švytėjo blausioje kitų daiktų raizgalynėje nelyginant ryškus 
brangakmenis. Jo forma buvo aiškiai matyti. 

Jis visą vakarą nešiojasi šitą daiktą? Andersonas nustebęs pažvelgė į Sato. 

— Kodėl Lengdonas nieko apie jį neužsiminė? 

— Velniškai geras klausimas, — sušnibždėjo Sato. 


— Ta forma... tai negali būti atsitiktinumas. 

— Ne, — pritarė jam Sato, kurios balsas dabar nuskambėjo piktai. — Sa- 
kyčiau, tikrai ne. 

Andersono dėmesį patraukė koridoriuje pasigirdęs tylus šlamesys. Nuste- 
bes jis nukreipė į tą koridoriaus pusę žibinto šviesos spindulį. Blėstančioje švie- 
soje išniro tik tuščias koridorius ir atviros durys abiejose jo pusėse. 

— Ei? — pašaukė Andersonas. — Ar čia yra kas nors? 

Tyla. 

Sato, nieko neišgirdusi, keistai pažvelgė į jį. 

Andersonas dar kelias akimirkas pasiklausė ir nutarė nusiraminti. Man 
reikia kuo greičiau iš čia dingti. 


Lengdonas, likęs vienas kambaryje prie žvakės šviesos, pirštu perbraukė per 
aštrius piramidėje įrėžtų simbolių kraštus. Jam buvo smalsu, kas čia parašyta, 
tačiau neketino pažeisti Piterio Solomono privatumo daugiau, negu jis pažeistas 
dabar. Be to, kam šitam pamišėliui būtų prireikę šios mažos piramidės? 

— Turime problemą, profesoriau, — pasigirdo garsus Sato balsas jam už 
nugaros. — Ką tik gavau naujos informacijos ir man jau darosi bloga nuo jūsų 
melavimo. 

Lengdonas atsisukęs pamatė ST direktorę, artėjančią prie jo su delninukų 
rankoje, pykčiu degančiomis akimis. Apstulbęs jis atsisuko į Andersoną, tikėda- 
masis pagalbos, bet saugos tarnybos viršininkas stovėjo prie durų tarsi jas už- 
stodamas, o jo veido išraiška nežadėjo nieko gero. Sato priėjo prie Lengdono ir 
pakišo jam po nosim delninuką. 

Lengdonas nieko nesuprasdamas pažvelgė į ekraną, kuriame buvo sustin- 
gusi nespalvota fotografija, primenanti negatyvą. Joje buvo daug įvarių objektų, 
bet vienas, labai ryškus, išsiskyrė iš visų. Jis buvo pasuktas šonu ir ne visai tie- 
sus, tačiau niekas nebūtų suabejojęs, kad tai mažytė smailiaviršūnė piramidė. 

Mažytė piramidė? Lengdonas pažvelgė į Sato. 

— Kas čia? 

Atrodo, jo klausimas dar labiau įsiutino Sato. 

— Apsimetate, kad nežinote? 

Lengdonas nebeišlaikė. 

— Aš niekuo neapsimetu! Niekada gyvenime nesu šito daikto matęs! 

— Paistalai! — riktelėjo Sato, ir jos balsas garsiai nuaidėjo troškiame 
ore. — Jūs jį visą vakarą nešiojotės savo krepšyje! 

— Aš... 


Staiga Lengdonas nutilo nebaigęs sakinio. Jo žvilgsnis lėtai nuslinko prie 
kabančio ant peties kelionkrepšio. Paskui vėl pakilo prie delninuko. Dieve mano... 
ryšulėlis. Jis atidžiau pažvelgė į nuotrauką. Dabar pagaliau pamatė. Neryškus 
vaiduokliškas kubas, o jame — piramidė. Lengdonas apstulbęs susivokė žiūrįs 
į savo krepšio rentgeno nuotrauką... kurioje matyti paslaptingasis kubelio pa- 
vidalo Piterio paliktasis ryšulėlis. Pasirodė, kad kubas — tai dėžutė... o joje yra 
maža piramidė. 

Lengdonas žiojosi kalbėti, tačiau nerado žodžių. Staiga jį ištiko nauja įžval- 
ga, ir plaučiuose, atrodo, visai nebeliko oro. 

Paprasta. Gryna. Mirtina. 

Dieve mano. Jis vėl pažvelgė į stovinčią ant stalo akmeninę piramidę nukirs- 
ta viršūne. Jos viršus buvo plokščias mažas kvadratėlis, tuščia erdvė, simboliškai 
laukianti paskutinės detalės... detalės, kuri nukirstą piramidę pavers tikrąja 
piramide. 

Tik dabar Lengdonas suvokė, kad mažutė piramidė, kurią jis atsivežė, iš 
tiesų visai ne piramidė. Tai piramidės viršūnė. Tą pačią akimirką jam paaiškėjo, 
kodėl tik jis vienas gali atskleisti šios piramidės paslaptis. 

Aš turiu paskutinę detalę. 

Ir ji iš tiesų yra... talismanas. 

Kai Piteris pasakė, kad ryšulėlyje yra talismanas, Lengdonas tik nusijuokė. 
Dabar jis suprato, kad draugas sakė tiesą. Mažoji viršūnėlė iš tiesų yra talisma- 
nas, bet ne magijos požiūriu... daug senesne šio žodžio prasme. Žodis „talisma- 
nas“, dar prieš įgydamas magišką reikšmę buvo vartojamas kita prasme — kaip 
„užbaigimas“. Jis kilęs iš graikiško žodžio telesma, reiškiančio „užbaigti : talis- 
manas — tai detalė ar mintis, užbaigianti kokį nors objektą arba idėją, paver- 
čianti ją visuma. Paskutinė detalė. Kalbant simboliškai, viršūnė — tai aukščiau- 
sias talismanas, paverčiantis nukirstą piramidę visiško tobulumo simboliu. 

Lengdonas pajuto, kad keistai susiklostę įvykiai verčia jį pripažinti labai 
keistą tiesą: Piterio Apmąstymų kambaryje stovinti akmens piramidė, jei ne- 
kreipsime dėmesio į jos dydį, pradeda iš tiesų virsti objektu, labai primenančiu 
legendose minimą masonų piramidę. 

Iš to, kaip ryškiai viršūnėlė švytėjo rentgeno nuotraukoje, Lengdonas 
spėjo, kad ji pagaminta iš metalo... iš metalo, turinčio didelį tankį. Neįmanoma 
nustatyti, ar ji tikrai nulieta iš gryno aukso, be to, dabar ne laikas paleisti vaiz- 
duotės vadžias. Ši piramidė per maža. Joje įrėžtą kodą pernelyg lengva perskaityti. O 
be to... Dieve mano, juk tai mitas! 

Sato jį stebėjo. 


— Jūs toks protingas žmogus, profesoriau, tačiau šį vakarą elgėtės kaip 


reta neprotingai. Meluoti žvalgybos tarnybos direktorei? Sąmoningai trukdyti 
CŽV tyrimui? 

— Galiu viską paaiškinti, jei leisite. 

— Paaiškinsite CŽV būstinėje. Nuo šios akimirkos esate sulaikytas. 

Lengdono kūnas pastiro. 

— Negali būti, jūs tikriausiai juokaujate. 

— Nė truputėlio. Aš jums labai aiškiai pasakiau, kad tai, kas vyksta šį 
vakarą, yra itin svarbu, bet jūs nusprendėte su manimi nebendradarbiauti. 
Primygtinai jums siūlau kuo greičiau pradėti mąstyti apie tai, kaip paaiškinti 
įrašą piramidėje, nes kol atvyksime į CŽV... — ji pakėlė delninuką ir iš labai arti 
nufotografavo įrašą akmeninėje piramidėje, — mano analitikai jau bus gerokai 
padirbėję. 

Lengdonas žiojosi protestuoti, tačiau Sato pasisuko į stovintį prie durų 
Andersoną. 

— Viršininke, — paliepė ji, — įdėkite akmeninę piramidę į Lengdono krepšį 
ir neškite jį. Aš pasirūpinsiu Lengdono sulaikymu. Ar galiu paimti jūsų ginklą? 

Andersonas akmeniniu veidu įėjo į kambarį, pakeliui atsegdamas ant peties 
nešiojamą ginklo dėklą. Jis padavė ginklą Sato, o ši tuojau pat atsuko vamzdį į 
Lengdoną. 

Lengdonas stebėjo įvykius tarsi sapne. To negali būti. 

Andersonas priėjo prie Lengdono, nutraukė jam nuo peties kelionkrepšį, 
nusinešė jį prie stalo ir padėjo ant kėdės. Atsegė užtrauktuką, atidarė krepšį ir 
įdėjo į jį nuo stalo nuimtą akmeninę piramidę — ten pat, kur gulėjo Lengdono 
paskaitos užrašai ir ryšulėlis. 

Staiga koridoriuje kažkas sušlamėjo ir sujudo. Duryse išdygo tamsus žmo- 
gaus siluetas, jis įėjo į kambarį ir sparčiai artėjo prie Andersono pastarajam iš už 
nugaros. Viršininkas jo nepastebėjo. Nepraėjus nė akimirkai, nepažįstamasis nu- 
leido petį ir trenkė juo Andersonui į nugarą. Saugos tarnybos viršininkas griuvo 
į priekį, galva atsitrenkdamas į akmeninės nišos kraštą. Jis sunkiai susmuko ant 
stalo, nuo kurio į visas puses pabiro kaulai bei kitokie daiktai. Smėlio laikrodis 
sudužo, nukritęs ant grindų. Žvakė irgi nukrito, tačiau neužgeso. 

Kilusioje sumaištyje Sato atsisuko į nepažįstamąjį ir nusitaikė į jį, bet 
įsibrovėlis sugriebė blauzdikaulį ir smarkiai trenkė jai per petį. Sato suriko iš 
skausmo ir parpuolė, paleisdama iš rankų ginklą. Atėjūnas paspyrė jį tolyn ir 
atsisuko į Lengdoną. Jis buvo aukštas ir lieknas, elegantiškas afroamerikietis, 
kurio Lengdonas prieš tai gyvenime nebuvo matęs. 

— Čiupkite piramidę! — paliepė žmogus. — Paskui mane! 

Nekilo nė mažiausios abejonės, kad afroamerikietis, vedantis Lengdoną 
požeminių Kapitolijaus koridorių labirintu, yra įtakingas ir galingas žmogus. 
Elegantiškas nepažįstamasis ne tik puikiai orientavosi visuose šoniniuose kori- 
doriuose ir nenaudojamuose kambariuose, bet ir turėjo raktą, kuriuo atrakinda- 
vo visas kelią pastojusias duris. 

Lengdonas sekė jam iš paskos, mikliai bėgdamas nepažįstamais, į viršų ve- 
dančiais laiptais. Lipdamas juto, kaip petį spaudžia odinė kelionkrepšio rankena. 
Akmeninė piramidė buvo tokia sunki, kad Lengdonas būgštavo, jog rankena gali 
neišlaikyti ir nutrūkti. 

Kelių pastarųjų minučių logiškai įvertinti nebūtų įmanoma, tad dabar Leng- 
donas nutarė veikti kliaudamasis tik instinktu. Nuojauta jam kuždėjo, kad nepa- 
žįstamuoju galima pasitikėti. Jis ne tik išgelbėjo Lengdoną nuo Sato grasinamo 
suėmimo, bet ir nepabūgo pavojaus, siekdamas išgelbėti paslaptingąją Piterio 
piramidę. Kad ir kas ta piramidė būtų iš tiesų. Nepažįstamojo motyvų Lengdonas 
nesuprato, bet spėjo pastebėti ant jo piršto spindintį auksą — masonų žiedą su 
dvigalviu feniksu ir skaičiumi 33. Šis žmogus ir Piteris Solomonas — daugiau 
negu seni draugai. Jie abu masonai, pasiekę brolijoje aukščiausią laipsnį. 

Lengdonas nusekė jį laiptais, paskui kitu koridoriumi, po to pro duris be 
jokių atpažinimo ženklų jie įėjo į paprastą koridorių. Bėgo juo palei sukrautas at- 
sargų dėžes ir šiukšlių maišus, kol staiga pasuko, žengė pro tarnybinį įėjimą — ir 
pateko į visiškai netikėtą aplinką, primenančią prabangų kino teatrą. Nepažįsta- 
masis pirmas nuėjo šoniniu takeliu ir pro pagrindines duris išėjo į šviesų, erdvų 
atriumą. Tik dabar Lengdonas susivokė, kad jie grįžo į lankytojų centrą, pro kurį 
jis pats šįvakar pateko į pastatą. 

Deja, čia buvo ir apsaugininkas. 

Jie priėjo prie apsaugininko ir visi trys sustojo, žiūrėdami vienas į kitą. 
Lengdonas atpažino jauną lotynų amerikietį, kuris šį vakarą tikrino jo krepšį. 

— Pareigūne Nunjesai, — tarė afroamerikietis, — niekam nė žodžio. Eikite 
paskui mane. 

Apsaugininkui, atrodo, buvo nesmagu, bet jis neklausinėdamas pakluso. 

Kas šis žmogus? 

Trijulė nuskubėjo į pietrytinį lankytojų centro kampą, kur buvo nedidelis 
vestibiulis ir sunkios durys, užstatytos dviem oranžiniais stulpiukais. Be to, durys 
buvo užklijuotos lipnia juosta, veikiausiai stengiantis, kad kitapus vykstančių sta- 
tybos darbų dulkės neprasiskverbtų į lankytojų centrą. Vyriškis ištiesė ranką ir nu- 
plėšė lipnią juostą. Tada, žiūrinėdamas savo raktų rinkinį, kreipėsi į apsaugininką. 


— Mūsų bičiulis viršininkas Andersonas yra subbaziniame lygmenyje. Gali 
būti, kad sužeistas. Jums reikėtų patikrinti. 

— Taip, pone. — Nunjesas atrodė ir sutrikęs, ir išsigandęs. 

— Svarbiausia — jūs mūsų nematėte. — Vyras galiausiai atrado reikalingą 
raktą, nusegė jį nuo ryšulio ir atrakino skląstį, laikiusį sunkiąsias šarvuotas du- 
ris. Atidarė jas ir sviedė raktą apsaugininkui. — Mums išėjus, užrakinkite duris. 
Kaip įmanydamas geriau užklijuokite juostą. Įsidėkite raktą į kišenę ir niekam 
nieko nesakykite. Ničniekam. Net saugos tarnybos viršininkui. Ar aišku, parei- 
gūne Nunjesai? 

Apsaugininkas žvelgė į raktą taip, tarsi jam būtų patikėtas saugoti vertin- 
giausias brangakmenis. 

— Aišku, pone. 

Vyras skubiai žengė pro duris, Lengdonas nusekė jam iš paskos. Apsau- 
gininkas jiems iš paskos užstūmė didžiulį skląstį, netrukus Lengdonas išgirdo, 
kaip jis klijuoja atgal nuplėštą juostą. 

— Profesoriau Lengdonai, — tarė vyriškis, jiems abiem greitai einant šiuolai- 
kišku koridoriumi, kuriame aiškiai buvo vykdomi statybos ar remonto darbai. — 
Mano vardas Vorenas Belamis. Piteris Solomonas — brangus mano draugas. 

Lengdonas nustebęs vogčiomis žvilgtelėjo į iškilnų poną. Jūs Vorenas Be- 
lamis? Lengdonas niekada nebuvo matęs Kapitolijaus architekto, bet jo vardą 
tikrai buvo girdėjęs. 

— Piteris apie jus labai geros nuomonės, — tarė Belamis, — ir man labai 
gaila, kad teko susipažinti tokiomis baisiomis aplinkybėmis. 

— Piteris pateko į didžiulę bėdą. Jo ranka... 

— Aš žinau. — Belamio balsas nuskambėjo niūriai. — Deja, spėju, kad tai 
toli gražu ne viskas. 

Jie priėjo apšviestos dalies pabaigą, po kurios koridorius darė staigų posūkį 
į kairę. Likusioje jo dalyje buvo tamsu, nors į akį durk. 

— Luktelkite, — ištarė Belamis ir dingo gretimoje skydinėje, iš kurios raiz- 
gėsi daugybė storų oranžinių kabelių, toliau dingstančių tamsiame koridoriuje. 
Lengdonas palaukė, kol Belamis rausėsi viduje. Veikiausiai architektas rado jun- 
giklį, reguliuojantį energijos tiekimą laidais, nes staiga tolesnė maršruto dalis 
nušvito. 

Lengdonui beliko tik spoksoti netariant nė žodžio. 

Vašingtonas Kolumbijos apygardoje — lygiai kaip Roma — yra miestas, 
stovintis virš begalės susiraizgiusių slaptų koridorių ir tunelių tinklo. Korido- 
rius, atsivėręs Lengdonui prieš akis, priminė jam passetto tunelį, jungiantį Va- 
tikaną su Šv. Angelo pilimi. Ilgas. Tamsus. Siauras. Tačiau šis koridorius, kitaip 


negu senovinis passetto, buvo šiuolaikiškas ir dar nebaigtas statyti. Siaura sta- 
tybų erdvė buvo tokia ilga, kad atrodė, jog tolimajame gale ji visiškai susiaurėja. 
Ją apšvietė tik kur ne kur kabančios statybininkų lempos, kurios iš esmės tik 
pabrėžė neapsakomą tunelio ilgį. 

Belamis jau ėjo tuneliu. 

— Sekite paskui mane. Atsargiai, žiūrėkite po kojomis. 

Lengdonas žengė paskui Belamį svarstydamas, kur galėtų vesti šis tunelis. 


Tą pačią akimirką Malachas išėjo iš Trečiosios sekcijos ir sparčiai nužingsniavo tuš- 
čiu pagrindiniu SMS koridoriumi Penktosios sekcijos kryptimi. Rankoje jis laikė 
Trišos elektroninę kortelę ir tyliai pats sau kartojo: „Nulis aštuoni nulis keturi.“ 

Tačiau jo galvoje sukosi dar viena mintis. Malachas ką tik gavo skubią žinią 
iš Kapitolijaus. Mano ryšininką ištiko netikėti sunkumai. Vis tiek padėtis atrodė 
gera: Robertas Lengdonas dabar turi ir piramidę, ir viršūnę. Viskas įvyko labai 
netikėtai, tačiau svarbiausia, kad gyvybiškai svarbūs elementai pagaliau atsidūrė 
vienoje vietoje. Galima pamanyti, kad šio vakaro įvykiams vadovauja lemtis, pa- 
sirengusi užtikrinti Malacho pergalę. 

Lengdonas skubėjo ilgu koridoriumi stengdamasis neatsilikti nuo greitos 
Voreno Belamio eisenos; nė vienas iš vyrų netarė nė žodžio. Kol kas atrodė, kad 
Kapitolijaus architektui labiau rūpi nugabenti akmeninę piramidę kuo toliau 
nuo Sato, negu paaiškinti Lengdonui, kas čia vyksta. Lengdonas jautė augantį 
įtarimą, kad viskas yra kur kas sudėtingiau, negu jis gali įsivaizduoti. 

CŽV? Kapitolijaus architektas? Du trisdešimt trečio laipsnio masonai? 

Tylą perskrodė šaižus Lengdono mobiliojo telefono skambutis. Lengdonas 
išsitraukė telefoną iš kišenės. Netvirtu balsu atsiliepė: 

— Klausau? 

Jam į ausį prakalbo keistas pažįstamas šnabždesys. 

— Profesoriau, girdėjau, kad jūs netikėtai įgijote bendrakeleivį. 

Lengdoną sukaustė ledinis šaltis. 

— Kur, po velnių, yra Piteris? — griežtai paklausė jis, o jo balso aidas atsi- 
mušė į ankšto tunelio sienas. Einantis priekyje Vorenas Belamis atsisuko susi- 
rūpinusiu veidu ir mostu paragino Lengdoną neatsilikti. 


— Nesijaudinkite, — atsakė balsas. — Kaip sakiau, Piteris yra saugioje 
vietoje. 

— Dėl Dievo meilės, jūs nukirtote jam ranką! Jam reikia gydytojo! 

— Jam reikia kunigo, — atsakė pašnekovas. — Bet jūs galite jį išgelbėti. Jei 
elgsitės taip, kaip liepsiu, Piteris liks gyvas. Duodu žodį. 

— Pamišėlio žodis man nieko nereiškia. 

— Pamišėlio? Profesoriau, kas jau kas, o jūs turėtumėte įvertinti, kaip pa- 
garbiai šį vakarą laikiausi senovės protokolo reikalavimų. Slėpinių ranka atvedė 
jus prie vartų — durų, už kurių paslėpta piramidė, žadanti atskleisti senovės 
išmintį. Žinau, kad dabar jūs ją turite. 

— Jūs manote, kad tai ir yra masonų piramidė? — paklausė Lengdonas. — 
Tai tik akmens gabalas. 

Kitame linijos gale stojo tyla. 

— Pone Lengdonai, jūs pernelyg protingas, kad apsimetinėtumėte neišma- 
nėliu. Puikiausiai suvokiate, ką šiandien atradote. Akmeninę piramidę... kurią 
įtakingas masonas... paslėpė pačioje Vašingtono širdyje? 

— Jūs vaikotės mitą! Kad ir ką Piteris jums pasakė, jis tai padarė iš baimės. 
Masonų piramidės legenda yra išgalvota. Masonai niekada nėra pastatę jokios 
piramidės slaptajai išminčiai saugoti. O jei ir būtų pastatę, tai šita piramidė per 
maža, kad būtų ta, kurios jūs ieškote. 

Vyriškis susijuokė. 

— Matau, kad Piteris jums beveik nieko nepasakė. Ir vis dėlto, pone Leng- 
donai, net jei nenorite pripažinti svarbos to, ką šiuo metu turite, siūlyčiau vis 
dėlto daryti tai, ką aš jums liepsiu. Aš gerai žinau, kad piramidėje, kurią jūs ne- 
Piterį Solomoną, ne anksčiau. 

— Kad ir ko jūs tikitės iš šio įrašo, — atsakė Lengdonas, — jis tikrai negali 
būti Senovės Slėpiniai. 

— Žinoma, ne, — atsakė balsas. — Senovės Slėpiniai tokie neaprėpiami, 
kad jų neįmanoma įrašyti viename akmeninės piramidės šone. 

Išgirdęs šį atsakymą, Lengdonas sutriko. 

— Bet jei šis įrašas nėra Senovės Slėpiniai, tai ir piramidė nėra masonų pi- 
ramidė. Legendoje aiškiai sakoma, kad masonų piramidė buvo pastatyta būtent 
Senovės Slėpiniams išsaugoti. 

Pašnekovo tonas tapo globėjiškas. 

— Pone Lengdonai, masonų piramidė iš tiesų buvo pastatyta Senovės 
Slėpiniams išsaugoti, tačiau yra vienas triukas, kurio jūs, regis, nesupratote. Ir 
Piteris jums nepasakė? Masonų piramidės galia ne ta, kad ji atskleidžia pačias pa- 
slaptis... ne, ji leidžia surasti slaptą vietą, kurioje saugomos tos paslaptys. 


Lengdonas papurtė galvą stengdamasis susivokti. 

— Iššifruokite įrašą, — toliau kalbėjo balsas, — ir jis nurodys vietą, kurio- 
je paslėptas didžiausias žmonijos lobis. — Jis nusijuokė. — Paties lobio Piteris 
jums nepatikėjo, profesoriau. 

Lengdonas staiga sustojo vidury tunelio. 

— Palaukite. Tai jūs sakote, kad piramidė yra tarsi... žemėlapis? 

Belamis irgi sustojo, jo veide buvo matyti nerimas ir išgąstis. Buvo aišku, 
kad pašnekovas pataikė į jautrią vietą. Piramidė — tai žemėlapis. 

— Šis žemėlapis, — šnibždėjo balsas, — arba piramidė, arba vartai — va- 
dinkite kaip norite — buvo sukurtas labai seniai, siekiant užtikrinti, kad Se- 
novės Slėpinių saugojimo vieta nebūtų pamiršta... kad ji niekada nepasimestų 
istorijos rūkuose. | 

— Kvadratu išdėstyti šešiolika simbolių nė iš tolo neprimena žemėlapio. 

— Išvaizda kartais būna apgaulinga, profesoriau. Tačiau tai nesvarbu — vis 
tiek tik jūs vienas turite galią perskaityti šį įrašą. 

— Jūs klystate, — atšovė Lengdonas, prisiminęs paprastą šifrą. — Įrašą 
gali perskaityti bet kas. Jis nelabai sudėtingas. 

— Spėju, kad ši piramidė sudėtingesnė, negu atrodo iš pirmo žvilgsnio. Be 
to, viršūnę turite tik jūs. 

Lengdonas prisiminė kelionkrepšyje gulinčią mažąją piramidę. Tvarka iš 
chaoso? Jis pats nebesusivokė, kuo tikėti ir kuo ne, tačiau krepšyje gulinti akme- 
ninė piramidė sulig kiekvienu žingsniu darėsi vis sunkesnė. 


Malachas prispaudė telefoną prie ausies, su malonumu klausydamasis, kaip kita- 
me gale sunkiai alsuoja Lengdonas. 

— Dabar aš turiu skubių reikalų, profesoriau, ojūs irgi. Paskambinkite man 
iškart, kai iššifruosite žemėlapį. Tada mudu abu nueisime į slėptuvę ir atliksime 
mainus. Piterio gyvybė... bus išmainyta į per amžius kauptą išmintį. 

— Aš nieko nedarysiu, — pareiškė Lengdonas. — Juo labiau neturėdamas 
įrodymų, kad Piteris gyvas. 

— Patarčiau man netrukdyti. Jūs esate tik labai mažytis milžiniško mecha- 
nizmo sraigtelis. Jei jūs man nepaklusite arba pamėginsite manęs ieškoti, Piteris 
mirs. Tai aš jums prisiekiu. 

— Bet kaip man žinoti, gal Piteris jau dabar negyvas. 

— Jis gyvų gyviausias, profesoriau, tačiau jam nepaprastai reikia jūsų pa- 
galbos. 


— Kojūs iš tikrųjų ieškote? — suriko Lengdonas į telefoną. 


Malachas atsakė ne iš karto. 

— Daugelis ieškojo Senovės Slėpinių ir abejojo jų galia. Šį vakarą aš įrody- 
siu, kad Slėpiniai iš tiesų egzistuoja. 

Lengdonas tylėjo. 

— Patarčiau jums tuojau pat imtis žemėlapio, — tarė Malachas. — Infor- 
macija man reikalinga šiandien. 

— Šiandien?! Bet juk jau po devintos! 

— Būtent. Tempus fugit.* 

Niujorke dirbantis redaktorius Džonas Fokmanas atsistojo išjungti šviesų 
savo kabinete Manhatane. Atsiliepti žmogui, skambinančiam tokiu metu, jis nė 
neketino — tiesa, tik kol nepamatė skambinančiojo numerio. Turėtų būti geros 
naujienos, pamanė jis siekdamas ragelio. 

— Ar mes dar esame tavo leidėjai? — pusiau juokais paklausė Fokmanas. 

— Džonai! — Roberto Lengdono balsas buvo neramus. — Ačiū Dievui, 
radau tave. Man reikia tavo pagalbos. 

Fokmano nuotaika pasitaisė. 

— Turi man teksto redaguoti, Robertai? — Pagaliau. 

— Ne, man reikia informacijos. Pameni, pernai supažindinau tave su mok- 
slininke Ketrina Solomon, Piterio Solomono seserimi? 

Fokmanas suraukė kaktą. Teksto nėra. 

— Ji ieškojo leidėjo knygai apie noetiką. Atsimeni? 

Fokmanas pakėlė į dangų akis. 

— Žinoma. Aišku, atsimenu. Net nežinau, kaip tau dėkoti už tą pažintį. Ji 
ne tik atsisakė man duoti paskaityti savo tyrimų rezultatų aprašymą, bet ir ne- 
nori nieko spausdinti iki kažkokios stebuklingos dienos, kuri dar ateis. 

— Džonai, paklausyk manes, aš neturiu laiko. Man reikia Ketrinos telefono 
numerio. Tuojau pat. Ar tu jį turi? 

— Norėčiau tave įspėti... elgiesi kiek karštligiškai. Ji, žinoma, puikiai at- 
rodo, bet tikrai nepadarysi jai įspūdžio tokiais... 

— Čiane juokai, Džonai, man skubiai reikia jos telefono numerio. 

— Gerai... palauk. 


* Laikas bėga (lot.). 


Lengdonas su Fokmanu buvo seni draugai, ir Fokmanas nesunkiai suprato, 
kad bičiulis kalba rimtai. Džonas surinko Ketrinos Solomon pavardę paieškos 
laukelyje ir pradėjo tikrinti įstaigos elektroninio pašto serverį. 

— Ieškau, — tarė Fokmanas. — Ir kai skambinsi jai, patarčiau tai daryti ne 
iš Harvardo baseino. Garsas toks, tarsi tu būtum beprotnamyje. 

— Aš ne baseine. Aš tunelyje po JAV Kapitolijumi. 

Iš Lengdono balso Fokmanas suprato, kad šis nejuokauja. Kas jam nutiko? 

— Robertai, kodėl tu negali šiek tiek pasėdėti namuose ir ką nors parašy- 
ti? — Kompiuteris skimbtelėjo. — Gerai, luktelk... radau. — Jis pele paženklino 
seną elektroninių laiškų seką. — Atrodo, turiu tik jos mobilųjį. 

— Bus gerai. 

Fokmanas pasakė jam numerį. 

— Ačiū, Džonai, — dėkingu balsu ištarė Lengdonas. — Lieku tau skolingas. 

— Tu man ir taip skolingas rankraštį, Robertai. Ar bent suvoki, kiek laiko... 

Pokalbis nutrūko. 

Fokmanas pažiūrėjo į ragelį ir papurtė galvą. Jei ne rašytojai, knygas leisti 
būtų kur kas lengviau. 

Ketrina Solomon ne iš karto patikėjo savo akimis, pamačiusi telefono ekra- 
ne, kas jai skambina. Manė, kad skambina Triša, nutarusi paaiškinti, kur jie su 
Kristoferiu Abadonu taip ilgai užgaišo. Tačiau skambino ne Triša. 

Toli gražu. 

Ketrina pajuto, kaip lūpose nušvito drovi šypsenėlė. Ar šis vakaras galėtų 
būti dar keistesnis? Ji atvertė telefoną. 

— Leisk, atspėsiu, — žaismingai atsiliepė ji. — Inteligentiškas, mėgstantis 
skaityti viengungis ieško netekėjusios mokslininkės, dirbančios noetikos srityje? 

— Ketrina! — pasigirdo sodrus Roberto Lengdono balsas. — Ačiū Dievui, 
tau nieko neatsitiko. 

— Aišku, nieko, — nustebusi atsakė ji. — Jei pamiršime, kad tu man taip ir 
nepaskambinai po vakarėlio pas Piterį praėjusią vasarą. 

— Šį vakarą kai kas atsitiko. Būk gera, paklausyk. — Šiaip ramus jo balsas 
trūkinėjo. — Man labai nemalonu tau tai pranešti... bet Piteris pakliuvo į didelę 
bėdą. 

Ketrinos šypsena dingo. 

— Apie ką tu kalbi? 


— Piteris... — Lengdonas nutilo tarsi ieškodamas žodžių. — Net nežinau, 
kaip tau pasakyti, bet jis... jį pagrobė. Tiksliai nežinau, nei kas, nei kodėl, bet... 

— Pagrobė? — pakartojo Ketrina. — Robertai, tu mane gąsdini. Pagrobė... 
ir kur jis dabar? 

— Nelaisvėje. — Lengdono balsas nutrūko, tarsi jam būtų išsekusios jė- 
gos. — Tai atsitiko šiandien, galbūt vakar vakare. 

— Tai nejuokinga, — piktai atrėžė ji. — Mano broliui viskas gerai. Prieš 
penkiolika minučių aš su juo kalbėjau! 

— Tu sujuo kalbėjai?! — Lengdoną, atrodo, tai pribloškė. 

— Taip! Jis man telefonu parašė žinutę, kad tuoj atvažiuos į laboratoriją. 

— Jis tau parašė žinutę... — Lengdonas mąstė balsu. — Bet jo balso tu ne- 
girdėjai? 

— Ne, bet... 

— Paklausyk. Žinutę, kurią gavai, parašė ne tavo brolis. Kitas žmogus turi 
Piterio telefoną. Jis pavojingas. Nežinau, kas jis toks, bet mane jis apgaule šį 
vakarą atviliojo į Vašingtoną. 

— Apgaule atviliojo? Tu kalbi nesąmones! 

— Žinau, atsiprašau. — Lengdonas atrodė sutrikęs, o jam tai nebūdin- 
ga. — Ketrina, aš spėju, kad tau irgi gresia pavojus. 

Ketrina Solomon neabejojo, kad Lengdonas niekada nejuokautų tokiais 
dalykais, tačiau jai vis tiek jis atrodė netekęs proto. 

— Man viskas gerai, — atsakė ji. — Aš užrakinta stropiai saugomame pa- 
state! 

— Perskaityk man žinutę, kurią gavai iš Piterio telefono. Labai prašau. 

Nieko nebesusigaudydama Ketrina ištraukė žinutę ir perskaitė ją Leng- 
donui, pajutusi šiurpulius, kai pasiekė paskutinę dalį — apie daktaro Abadono 
apsilankymą. „Jei pavyks, pakviesk ir Abadoną. Visiškai juo pasitikiu, turiu daug 
jums abiem...“ 

— O Dieve... — Lengdono balse nuskambėjo baimė. — Ar tu pakvietei tą 
žmogų vidun? 

— Taip! Mano asistentė neseniai nuėjo į vestibiulį jo pasitikti. Turėtų bet 
kurią akimirką pareiti... 

— Ketrina, greičiau bėk iš ten! — suriko Lengdonas. — Nedelsk! 


Kitame Smitsono muziejaus saugyklų gale, kontrolės punkte, suskambo telefo- 


«“ 


nas, užgoždamas „Redskins“ žaidimo garsus. Apsaugininkas antrą kartą neno- 


riai išsitraukė iš ausų ausines. 


— Vestibiulis, — atsiliepė jis. — Kalba Kailas. 

— Kailai, čia Ketrina Solomon! — jos balsas buvo neramus ir uždusęs. 

— Ponia, jūsų brolis dar ne... 

— Kur Triša?! — nutraukė jį Ketrina. — Ar matote ją monitoriuose? 

Apsaugininkas apsisuko su kėde ir pažvelgė į ekranus. 

— Ji dar negrįžo į Kubą? 

— Ne! — išgąstingai suriko Ketrina. 

Apsaugininkas tik dabar suvokė, kad Ketrina uždususi, tarsi ilgai bėgusi. 
Kas ten darosi? 

Apsaugininkas ėmė sparčiai spusčioti pelę, greitai peržiūrinėdamas skait- 
meninius vaizdo įrašus. 

— Gerai, palaukite, tuoj atsuksiu atgal... Matau, kaip Triša su jūsų svečiu 
išeina iš vestibiulio... eina pagrindine „gatve ... pasuksiu į priekį... va, jie eina į 
Drėgnąją sekciją... Triša atrakina duris savo kortele... abu įeina į Drėgnąją sek- 
ciją... dar pasuksiu... na, štai, prieš minutę jie išėjo iš Drėgnosios sekcijos... eina 
tolyn... — Jis pasuko galvą ir sulėtino įrašą. — Pala, pala. Keistas dalykas. 

— Koks? 

— Iš Drėgnosios sekcijos išėjo tik ponas. 

— Triša liko viduje? 

— Taip atrodo. Dabar stebiu jūsų svečią... jis vienas eina koridoriumi. 

— Bet kur Triša? — dar labiau susijaudinusi paklausė Ketrina. 

— Vaizdo įrašuose aš jos nematau, — atsakė apsaugininkas ir jo balse 
pasigirdo nerimas. Jis vėl pažvelgė į ekraną ir pastebėjo, kad vyriškio švarko 
rankovės atrodo šlapios... iki pat alkūnių. Ką jis veikė toje Drėgnojoje sekcijoje? 
Apsaugininkas stebėjo, kaip vyras pradėjo ryžtingai žingsniuoti pagrindiniu 
koridoriumi Penktosios sekcijos link, rankoje laikydamas daiktą, panašų į... 
elektroninę kortele. 

Apsaugininkas pajuto, kaip jam ant sprando pasišiaušė plaukai. 

— Ponia Solomon, turime didelę bėdą. 


Šį vakarą Ketrina daug ką patyrė pirmą kartą. 

Per dvejus metus ji nė karto tuštumoje nesinaudojo mobiliuoju telefonu. 
Ir nė karto nėra paknopstomis bėgusi keliu, vedančiu per tuštumą. Tačiau dabar 
Ketrina, prispaudusi prie ausies telefoną, aklai lėkė begalinio ilgio kilimu. Kas 
kartą, kojai nuslydus nuo kilimo, ji vėl grįždavo atgal ir toliau skriejo per neper- 
regimą tamsą. 


— Kurjis dabar? — uždususi Ketrina paklausė apsaugininko. 


— Tikrinu, — atsiliepė šis. — Pasuku į priekį... štai, jis eina koridoriumi... 
artėja prie Penktosios sekcijos. 

Ketrina pradėjo bėgti dar greičiau, tikėdamasi suspėti pribėgti įėjimą, kad 
neliktų įkalinta tuštumoje. 

— Kadajis prieis prie įėjimo? 

Apsaugininkas patylėjo. 

— Ponia, jūs nesupratote. Aš vis dar persukinėju vaizdą. Tai įrašas. Visa tai 
jau įvyko. — Jis stabtelėjo. — Palaukite, tuoj patikrinsiu įėjimų registraciją. — 
Neilgai trukus jis tarė: — Ponia, pagal ponios Dan kortelės rodmenis į Penktąją 
sekciją buvo įeita apytikriai prieš minutę. 

Ketrina staiga sustojo viduryje tamsios bedugnės. 

— Jis jau atrakino Penktąją sekciją? — pašnibždomis paklausė ji telefonu. 

Apsaugininkas įnirtingai kažką klaksėjo klavišais. 

— Taip, atrodo, jog įėjo... prieš devyniasdešimt sekundžių. 

Ketrinos kūnas sustingo. Ji liovėsi alsuoti. Staiga jai pasirodė, kad ją su- 
panti tamsa gyva. 

Jis čia, su manimi. 

Tą pačią akimirką Ketrina suprato, kad vienintelis šviesos šaltinis visoje 
šioje erdvėje — tai jos mobiliojo telefono ekranas, apšviečiantis veidą. 

— Atsiųskite pagalbą, — tyliai paliepė ji apsaugininkui. — Ir eikite į Drėg- 
nąją sekciją gelbėti Trišos. 

Tada tyliai uždarė telefoną, užgesindama paskutinę šviesą. 

Ją apgaubė absoliuti tamsa. 

Ketrina stovėjo nė nekrustelėdama ir stengėsi alsuoti kuo tyliau. Po kelių 
sekundžių ją pasiekė atsklindantis iš tamsos aitrus etanolio kvapas. Kvapas stip- 
rėjo. Ji juto, kad vos už keleto žingsnių nuo jos ant kilimo kažkas stovi. Tyloje 
Ketrinos širdis plakė taip garsiai, kad ji bijojo išsiduoti. Tylutėliai nusiavė batus 
ir pasislinko truputį į kairę, nulipo nuo kilimo. Kojomis pajuto šaltą cementą. 
Žengė dar vieną žingsnį, toldama nuo kilimo. 

Staiga trekštelėjo jos kojos piršto sąnarys. 

Tyloje garsas nuskambėjo kaip šūvis. 

Vos už keleto metrų sušiureno drabužiai, ir staiga iš tamsos kažkas ją puolė. 
Ketrina atšoko sekunde per vėlai, galinga ranka ją sučiupo ir apglėbė tamsoje, 
įnirtingai stengdamasi geriau suimti. Ketrina apsisuko, bet mirtini gniaužtai 
sučiupo jos chalatą ir trūktelėjo atgal drauge su ja. 

Ketrina atmetė rankas, išsinėrė iš chalato ir išslydo. Staiga Ketrina Solo- 
mon, nebesusivokdama, kur ji yra ir kur bėga, aklai pasileido lėkti per begalinę 
juodą bedugnę. 

Nors Kongreso bibliotekoje yra, daugelio manymu, „pati gražiausia pa- 
saulio salė“, pati biblioteka veikiau garsi ne salės grožiu, bet milžiniškais knygų 
fondais. Turėdama daugiau negu aštuonis šimtus kilometrų lentynų — kurios 
ištiesus nusidriektų nuo Vašingtono iki Bostono — ji neabejotinai pretenduoja į 
didžiausios pasaulio bibliotekos vardą. Ir vis tiek auga toliau, kas dieną įgydama 
per dešimt tūkstančių naujų leidinių. 

Iš pradžių biblioteka, sumanyta kaip vieta saugoti Tomo Džefersono su- 
rinktai gamtos mokslų ir filosofijos knygų kolekcijai, simbolizavo Amerikos 
pažadą ir įsipareigojimą skleisti žinias. Tai buvo vienas iš pirmųjų Vašingtono 
pastatų, apšviestų elektra, tad jis tiesiogine prasme švytėjo nelyginant švyturys 
Naujojo pasaulio tamsybėse. 

Kaip galima spėti iš pavadinimo, Kongreso biblioteka buvo skirta naudotis 
Kongresui, kurio garbingi nariai dirbo čia pat, kitapus gatvės esančiame Kapi- 
tolijuje. Šimtametis bibliotekos ir Kapitolijaus ryšys neseniai dar sustiprintas 
fizinėmis priemonėmis — po Nepriklausomybės prospektu iškasus abu pastatus 
jungiantį ilgą tunelį. 

Šį vakarą blausiai apšviestu, dar nebaigtu įrengti tuneliu paskui Voreną 
Belamį bėgo Robertas Lengdonas, stengdamasis numalšinti stiprėjantį nerimą 
dėl Ketrinos. Tas pamišėlis jos laboratorijoje?! Lengdonas nenorėjo nė pagalvoti, 
ko jam ten gali reikėti. Paskambinęs įspėti Ketriną, Lengdonas prieš baigdamas 
pokalbį tiksliai pasakė, kur susitikti. Kada pagaliau baigsis tas prakeiktas tunelis?! 
Nuo begalinių, viena kitą keičiančių ir tarpusavyje susijusių minčių jam įskaudo 
galva — Ketrina, Piteris, masonai, Belamis, piramidės, senovės pranašystės... ir 
žemėlapis. 

Lengdonas papurtė galvą ir skubėjo toliau. Belamis žadėjo atsakyti į mano 
klausimus. 

Kai vyrai galiausiai pasiekė tunelio galą, Belamis pravedė Lengdoną pro ke- 
lerias dar nebaigtas statyti dvivėres duris. Neturėdamas galimybių užrakinti jų 
paskui save, Belamis griebėsi improvizacijos — čiupo iš statybininkų reikmenų 
krūvos aliuminines kopėčias ir netvirtai atrėmė jas į duris, o ant viršaus pastatė 
metalinį kibirą. Jei kas nors mėgintų atidaryti duris, kibiras garsiai terkšteltų 
ant žemės. 

Čia mūsų aliarmo sistema?! Lengdonas nužvelgė šonu stovintį kibirą tikė- 
damasis, kad Belamis šįvakar turi ir patikimesnį apsaugos planą. Viskas įvyko 
taip greitai, kad Lengdonas tik dabar pradėjo suvokti, ką jam žada pabėgimas su 
Belamiu. Aš slapstausi nuo CŽV. 


Belamis pasuko už kampo, ir abu vyrai ėmė lipti aukštyn plačiais laiptais, 
kurie buvo atitverti oranžiniais stulpiukais. Lipant Lengdono kelionmaišio ran- 
kena nepakenčiamai svėrė petį. 

— Akmeninė piramidė, — ištarė jis. — Aš vis tiek nesuprantu... 

— Ne čia, — nutraukė jį Belamis. — Apžiūrėsime ją šviesoje. Aš žinau sau- 
gią vietą. 

Lengdonas nebuvo tikras, ar žmogui, ką tik fiziškai užpuolusiam CŽV Sau- 
gumo tarnybos direktorę, išvis egzistuoja tokia vieta. 

Užlipę laiptais vyrai įžengė į erdvų vestibiulį, puoštą itališkų marmuru, 
stiuko lipdiniais ir auksavimu. Salėje stovėjo aštuonios statulų poros — visos 
vaizdavo deivę Minervą. Belamis, nelėtindamas žingsnių, vedė Lengdoną rytų 
pusėn, kur pro skliautuotą koridorių jie pateko į kur kas didingesnę patalpą. 

Net prie blausaus naktinio apšvietimo bibliotekos didžioji salė spindėjo 
klasikine didybe, nelyginant turtingi Europos rūmai. Dvidešimt trijų metrų 
aukštyje įrengti vitražiniai švieslangiai mirguliavo tarp sijų, puoštų „aliuminio 
lakštu  — tuo metu aliuminis buvo laikomas retu metalu, brangesniu už auksą. 
Žemiau išdidžios kolonų poros rėmė antro aukšto balkoną, į kurį vedė dveji praš- 
matnūs suktiniai laiptai, ant kurių kolonų stovėjo milžiniškos moterų figūros, 
iškėlusios aukštyn apšvietos deglus. 

Pastangos pratęsti šiuolaikinės apšvietos temą nenutolstant nuo Renesan- 
so architektūros puošybos taisyklių, atrodė keistokai — laiptų turėklus puošė 
kupidonus primenantys putti, vaizduojantys šiuolaikinius mokslininkus. Ange- 
liukas elektrikas su telefonu rankoje? Cherubinas entomologas, nešinas vabzdžiams 
laikyti skirta dėžele? Lengdonas pasvarstė, ką apie tai būtų pasakęs Berninis. 

— Galime kalbėtis čia, — pasakė Belamis, vesdamas Lengdoną pro ne- 
peršaunamo stiklo vitrinas, kuriose buvo eksponuojamos dvi vertingiausios 
bibliotekos knygos — milžiniška rankraštinė Mainco Biblija, perrašyta 1450 
metais, ir Amerikoje esantis Gutenbergo Biblijos egzempliorius — vienas iš 
trijų visame pasaulyje, spausdintų ant veleninio popieriaus. Čia labai pritiko 
skliautuotas lubas puošianti Džono Vaito Aleksanderio šešių dalių freska „Kny- 
gos evoliucija . 

Belamis žengė tiesiai prie elegantiškų dvivėrių durų tolimojoje rytinės ko- 
ridoriaus pusės sienoje. Lengdonas žinojo, kas yra už šių durų, tačiau jam buvo 
keista, kad pokalbiui pasirinkta ši vieta. Net nepaisant ironijos, kylančios susi- 
rengus kalbėtis patalpoje, sėte nusėtoje užrašais „Prašome laikytis tylos“, šią pa- 
talpą vargiai galėtum pavadinti „saugia vieta . Ji yra pačiame kryžmės pavidalo 
bibliotekos centre, todėl neretai vadinama pastato širdimi. Slėptis joje — tas pat, 
kas įsibrauti į katedrą ir mėginti pasislėpti ant altoriaus. 


Tačiau Belamis atrakino duris, žengė į už jų tvyrančią tamsą ir ėmė grabinė- 
ti sieną ieškodamas jungiklio. Kai jį apčiuopė ir paspaudė, prieš akis tarsi iš nieko 
išniro vienas iš didžiausių Amerikos architektūros šedevrų. 

Garsioji Kongreso bibliotekos skaitykla buvo tikra šventė visoms juslėms. 
Erdvus aštuonkampis centrinėje dalyje siekė beveik penkiasdešimt metrų, visos 
aštuonios jo sienos puoštos šokolado rudumo Tenesio marmuru, gelsvu it grie- 
tinėlė Sienos marmuru ir prinokusio obuolio raudonio marmuru, atgabentu iš 
Alžyro. Patalpa buvo apšviesta iš visų aštuonių kampų, todėl niekur nesimatė 
jokių šešėlių — atrodė, tarsi skaitykla švytėtų iš vidaus. 

— Yra manančiųjų, kad tai įspūdingiausia salė visame Vašingtone, — tarė 
Belamis, įleisdamas Lengdoną vidun. 

Gal net visame pasaulyje, pamanė Lengdonas, peržengdamas slenkstį. Kaip 
visada jo žvilgsnis pirmiausia pakilo tiesiai prie puošnaus žiedo lubų centre, nuo 
kurio raityti kesonai kupolu leidosi iki viršutinio balkono. Ratu išsirikiavusios 
žemyn nuo baliustrados žvelgė šešiolika bronzinių „portretinių“ skulptūrų. Že- 
miau stulbinama skliautų arkada formavo apatinį balkoną. Dar žemiau, grindų 
lygyje, didžiulį aštuonkampį leidinių išdavimo punktą trimis koncentriškais ap- 
skritimais supo poliruoto medžio stalai. 

Lengdonas vėl pažvelgė į Belamį, kuris atidarė plačias dvivėres kambario 
duris ir parėmė jas, kad neužsidarytų. 

— Maniau, mes turim slėptis, — nieko nesuprasdamas tarė Lengdonas. 

— Jei kas nors įeis į pastatą, — atsakė Belamis, — noriu iškart tai iš- 
girsti. 

— Bet juk čia jie mus tuojau pat suras? 

— Kadir kur sumanytume slėptis, mus vis tiek suras. Tačiau jei būsime už- 
klupti šitame pastate, dar labai pasidžiaugsite, kad pasirinkau šią patalpą. 

Lengdonas nesuprato, kodėl taip galėtų būti, bet buvo matyti, kad Belamis 
nenusiteikęs diskusijoms. Jis nuėjo į skaityklos vidurį, išsirinko vieną iš stalų, 
pritraukė prie jo dvi kėdes ir uždegė stalinę lempą. Tada mostu parodė Lengdono 
kelionkrepšį. 

'-— Gerai, profesoriau, pasižiūrėkime atidžiau. 

Nenorėdamas subraižyti poliruoto stalo paviršiaus aštriomis granito briau- 
nomis, Lengdonas užkėlė ant stalo krepšį, atsegė užtrauktuką ir atlankstė visas 
puses, atskleisdamas viduje esančią piramidę. Vorenas Belamis pataisė stalinę 
lempą ir atidžiai apžiūrėjo piramidę. Pirštais perbraukė neįprastą įrašą. 

— Manau, jūs atpažįstate šią kalbą? — paklausė Belamis. 

— Žinoma, — atsakė Lengdonas apžiūrinėdamas šešiolika simbolių. 

Šią šifruotą kalbą, dar vadinamą Laisvųjų mūrininkų šifru, kitados priva- 
čiai bendrauti vartojo masonų brolijos nariai. Šifro atsisakyta jau gana seniai dėl 
labai paprastos priežasties — jį pernelyg lengva iššifruoti. Dauguma vyresniųjų 
kursų studentų, lankančių Lengdono simbologijos seminarą, iššifruodavo jį per 
penkias minutes. Lengdonui, jei po ranka turėdavo pieštuką ir popieriaus, pa- 
kakdavo šešiasdešimties sekundžių. 

Faktas, kad kelių šimtmečių senumo šifrą taip lengva perskaityti, dabar 
skatino apmąstyti porą paradoksų. Pirmas — absurdiškas pasirodė tvirtinimas, 
kad Lengdonas yra vienintelis žmogus, įstengiantis jį suprasti. Antras — Sato 
užuomina, kad šis masonų šifras yra kaip nors susijęs su nacionaliniu saugumu, 
prilygo tvirtinimui, kad Amerikos branduolinių raketų paleidimo kodai užšif- 
ruoti pasinaudojus iškodavimo žiedu, pardavinėjimu vaikiškų javainių pakeliuo- 
se. Lengdonui buvo sunku tuo patikėti. Ši piramidė — tai žemėlapis? Rodantis, kur 
paslėpta prarastoji amžių išmintis? 

— Robertai, — labai rimtu balsu kreipėsi Belamis, — ar direktorė Sato 
jums sakė, kodėl ji taip domisi šiuo reikalu? 

Lengdonas papurtė galvą. 

— Nieko konkretaus. Tik kartojo, kad tai susiję su nacionaliniu saugumu. 
Manau, meluoja. 

— Gali būti, — atsakė Belamis trindamasis sprandą. Atrodė, kad jis niekaip 
negali kažko nuspręsti. — Tačiau yra ir kita, grėsmingesnė, galimybė. — Jis atsi- 
suko ir pažvelgė Lengdonui tiesiai į akis. — Gali būti, kad direktorė Sato sužinojo 
apie tikrąsias piramidės galias. 


47 skyrius 


Tamsa, kuri apgaubė Ketriną Solomon, atrodė visiškai neįžvelgiama. 
Pabėgusi nuo pažįstamo ir saugaus kiliminio tako, ji aklai grabaliodama 


slinko pirmyn per nykią tuštumą, ištiesta ranka čiuopdama orą. Kojomis, apau- 
tomis tik kojinėmis, juntama begalinė šalto cemento erdvė priminė užšalusį 
ežerą... priešišką aplinką, iš kurios būtinai reikia ištrūkti. 

Nebeužuosdama etanolio kvapo, ji sustojo tamsoje ir ėmė laukti. Nejudė- 
dama įsiklausė, valios pastangomis versdama širdį taip garsiai neplakti. Atrodo, 
kad sunkūs žingsniai, sekę jai iš paskos, liovėsi. Ar aš nuo jo pabėgau? Ketrina 
užsimerkė ir pamėgino įsivaizduoti, kur esanti. Į kurią pusę aš bėgau? Kur durys? 
Beviltiška. Ji tiek kartų spėjo apsisukti, kad išėjimas gali būti bet kurioje pusėje. 

Ketrina buvo girdėjusi, kad baimė veikia kaip stimuliatorius, mobilizuoja 
proto galias. Tačiau šią akimirką baimė pavertė jos protą kunkuliuojančiu pani- 
kos ir sumaišties verpetu. Net jei surasiu įėjimą, negalėsiu išeiti. Elektroninė kor- 
telė liko kišenėje chalato, kurį teko nusimesti. Vienintelę viltį teikė suvokimas, 
kad dabar ji yra kaip adata šieno kupetoje — mažas taškelis dviejų tūkstančių 
septynių šimtų kvadratinių metrų ploto lauke. Ketrinos analitinis protas, ne- 
paisydamas neapsakomai stipraus troškimo bėgti kuo toliau, liepė jai elgtis vie- 
ninteliu įmanomu logišku būdu — visiškai nejudėti. Stovėk. Stenkis neišleisti nė 
garso. Apsaugininkas netrukus pasirodys, o nuo užpuoliko nežinia kodėl sklinda 
stiprus etanolio kvapas. Jei jis prisiartins, aš pajusiu. 

Ketrina stovėjo tylėdama, o mintyse sukosi Lengdono žodžiai. Tavo brolį... 
pagrobė. Ji pajuto, kaip ant rankos susikaupė šalto prakaito lašas ir nuslinko že- 
myn, artėdamas prie mobiliojo telefono, sugniaužto dešiniame delne. Šį pavojų 
ji buvo pamiršusi. Jei telefonas suskambės, paaiškės, kur ji yra, o išjungti jo ne- 
įmanoma neatidarius ir neapšvietus ekrano. 

Padėk telefoną ant grindų... ir pasistenk nuslinkti nuo jo kuo toliau. 

Tačiau buvo jau per vėlu. Iš dešinės artėjo etanolio kvapas. Jis vis stiprėjo. 
Ketrina stengėsi išlikti rami, prisiversdama įveikti instinktą tuojau pat bėgti. 
Lėtai, atsargiai ji žengė žingsnį į kairę. Tačiau, atrodo, užpuolikui pakako tylaus 
jos drabužių šiugždesio. Ketrina pajuto, kaip jis liuoktelėjo, stiprus etanolio 
kvapas užliejo šnerves, o galinga ranka sugriebė už peties. Ji išsisuko, apimta 
gyvuliško siaubo. Matematiniai skaičiavimai buvo pamiršti: Ketrina leidosi bėgti 
nežiūrėdama kur. Ji smarkiai pasuko į kairę, keisdama kryptį ir puldama į pačią 
tuštumos šerdį. 

Staiga visiškai iš niekur atsirado siena. 

Ketrina taip smarkiai į ją atsitrenkė, kad net užgniaužė kvapą. Petį ir 
ranką pervėrė skausmas, tačiau pavyko išsilaikyti neparkritus. Kadangi į sieną 
trenkėsi šonu, smūgis nebuvo toks stiprus, koks galėjo būti, bet tai teikė menką 
paguodą. Smūgio garsas pasklido erdvėje. Dabar jis žino, kur aš. Susirietusi iš 
skausmo ji pasuko galvą, įsižiūrėjo į sekcijos tamsą ir pajuto, kad jis žiūri į ją. 


Tuojau pat pereik į kitą vietą. Skubiai! 

Dar neatgaudama kvapo ji pradėjo slinkti palei sieną, kaire ranka tyliai po 
vieną liesdama iškilias plienines kniedes. Nenutolk nuo sienos. Praslink pro jį, kol 
nespėjo tavęs įstumti į kampą. Dešinėje rankoje Ketrina tebelaikė mobilųjį telefo- 
ną, pasirengusi prireikus sviesti jį nelyginant ginklą. 

Ketrina visiškai nebuvo pasirengusi išgirsti to, ką netrukus išgirdo — tie- 
siai priešais ją sušnarėjo drabužiai... visai netoli sienos. Ji sustingo, sustojo 
vietoje ir sulaikė kvėpavimą. Kaip jis suspėjo prieiti sieną? Ji pajuto silpnutį oro 
dvelktelėjimą, pasklido etanolio dvokas. Jis artėja prie manęs palei sieną! 

Ketrina žengė kelis žingsnius atgal. Paskui, tyliai apsisukusi 180 laipsnių 
kampu, pradėjo greitai eiti palei sieną į kitą pusę. Paėjus gal pusantro metro, nu- 
tiko neįmanomas dalykas. Priešais save pasienyje ji vėl išgirdo drabužių šnarėji- 
mą. Paskui vėl dvelktelėjo etanolio kvapas. Ketrina Solomon sustingo vietoje. 

Dieve mano, jis yra visur! 


Pusnuogis Malachas žvelgė į tamsą. 

Etanoliu atsiduodančios jo švarko rankovės tapo trukdžiu, kurį jis pavertė 
privalumu nusimetęs švarką bei marškinius ir pasinaudojęs jais grobiui užspeis- 
ti. Mesdamas švarką į dešinę pusę, sienos link, jis išgirdo, kaip Ketrina sustojo ir 
pasuko į kitą pusę. Malachas metė marškinius į kairę ir išgirdo, kaip ji vėl susto- 
jo. Galima sakyti, kad jis užtvėrė Ketriną prie sienos, sukaldamas keliaženklius, 
kurių ji nedrįso apeiti. 

Dabar jis stovėjo tamsoje ir laukė įtempęs ausis. Ji gali judėti tik viena krypti- 
mi — tiesiai į mane. Ir vis tiek Malachas nieko negirdėjo. Arba Ketriną paralyžia- 
vo iš baimės, arba ji nusprendė stovėti ir ramiai laukti, kol į Penktąją sekciją ateis 
pagalba. Abiem atvejais ji pralaimės. Niekas greitai nesugebės įeiti į Penktąją 
sekciją: Malachas sugadino prie durų įtaisytą užraktą labai paprastu, tačiau itin 
veiksmingu būdu. Pasinaudojęs Trišos elektronine kortele, jis įgrūdo giliai į plyšį 
dešimties centų monetą, ir dabar spyną atrakinti bus galima tik išmontavus visą 
mechanizmą. 

Mudu čia vieni, Ketrina... ir būsime tiek, kiek reikės. 

Malachas tyliai pasislinko priekin, klausydamasis, ar neišgirs judesio garsų. 
Šią naktį Ketrina Solomon mirs savo brolio valdomo muziejaus tamsoje. Poetiš- 
ka mirtis. Malachas nekantravo greičiau pranešti Ketrinos broliui apie jos mirtį. 
Senio sielvartas taps ilgai lauktu kerštu. 

Staiga Malachas labai nustebo tamsoje pamatęs tolimą silpną švytėjimą 
ir suprato, kad Ketrina ką tik padarė mirtiną klaidą. Ji kviečia pagalbą telefonu? 


Elektroninis ekranas, ką tik švystelėjęs tamsoje, buvo apytikriai ties juosmeniu, 
už kokių dvidešimties metrų, tarsi švyturys beribiame tamsos vandenyne. Ma- 
lachas buvo pasirengęs laukti, kol Ketrina neteks kantrybės, bet dabar laukti 
nebereikės. 

Malachas bėgte pasileido prie neryškios švieselės žinodamas, kad turi ją 
pasiekti, kol Ketrina nesikreipė pagalbos. Per kelias sekundes atsidūrė greta, 
išskėtė rankas, tarsi apglėbdamas švytintį telefoną, ir liuoktelėjo, pasirengęs 
sučiupti Ketriną. 

Jo pirštai atsimušė į tvirtą sieną, sulinko ir vos nelūžo. Tuojau pat į plieninę 
siją atsitrenkė ir galva. Suklikęs iš skausmo, jis susmuko prie sienos. Keikda- 
masis pakilo, įsitvėręs juosmens aukštyje horizontaliai įtaisyto paramsčio, ant 
kurio Ketrina sumaniai buvo padėjusi atidarytą mobilųjį telefoną. 


Ketrina vėl leidosi bėgti nebepaisydama, kad jos ranka garsiai ir ritmingai plekši 
į kniedes, tolygiai sukaltas Penktosios sekcijos sienoje. Bėk! Ji žinojo, kad jei visą 
laiką laikysis sienos, anksčiau ar vėliau užčiuops išėjimo duris. 

Kur, po šimts, dingo tas apsaugininkas? 

Tolygiai sukaltos kniedės rikiavosi eile, palei kurią Ketrina bėgo, kaire 
ranka čiuopdama sieną, o dešinę dėl saugumo ištiesusi į priekį. Kada pagaliau 
pasieksiu kampą? Atrodė, kad šoninė siena niekada nesibaigs, tik staiga kniedžių 
eilė nutrūko. Kairė ranka ilgokai tavaravo tuštumoje, o paskui kniedės vėl atsira- 
do. Ketrina sulėtino tempą ir grįžo atgal, čiuopdama glotnią metalo plokštumą. 
Kodėl čia nėra kniedžių? 

Ji jau girdėjo, kaip iš paskos, ramstydamasis sienos, garsiai liumpsi užpuo- 
likas. Tačiau dar labiau Ketriną išgąsdino kitas garsas — tolimas pasikartojančių 
smūgių garsas: apsaugininkas žibintu daužė Penktosios sekcijos duris. 

Apsaugininkas negali įeiti į vidų? 

Mintis Ketriną išgąsdino, tačiau smūgių vieta — dešinėje pusėje, įstrižai 
nuojos — leido iškart susiorientuoti. Dabar ji jau įsivaizdavo, kurioje Penktosios 
sekcijos vietoje atsidūrė. Įsivaizdavusi suprato ir dar kai ką. Jai staiga paaiškėjo, 
kas yra toji glotni plokštuma ant sienos. 

Visose sekcijose buvo įtaisytos specialios eksponatų durys — didžiulės 
slankiosios sienų plokštės, kurias galima atitraukti, prireikus į sekciją atgabenti 
arba iš jos išgabenti itin didelius eksponatus. Šios durys buvo neaprėpiamos kaip 
lėktuvų angaruose, ir Ketrina nė drąsiausiame sapne nesapnavo, kad gali prireik- 
ti jas kada nors atidaryti. Tačiau šią akimirką, atrodo, jai liko tik ši viltis. 

Ar jas išvis įmanoma atidaryti? 


Ketrina aklai krapštėsi tamsoje, ieškodama eksponatų durų, kol apčiuopė 
didžiulę metalinę rankeną. Suėmusi užgulė visu svoriu, stengdamasi pastumti 
duris į šoną. Nieko neįvyko. Ji pabandė dar kartą. Durys nė nepajudėjo. 

Ketrina girdėjo, kaip užpuolikas artėja, nusitaikęs į jos pastangų garsus. 
Eksponatų durys užrakintos! Paklaikusi iš panikos ji ėmė rankomis grabalioti 
duris, ieškodama jų paviršiuje kokios nors svirties ar užrakto. Staiga apčiuopė 
statmenai stovintį strypą. Delnais nusliuogė juo iki grindų, atsitūpė ir atrado, 
kad jis įkištas į cemente esančią skylę. Saugos strypas! Ketrina atsistojo, sučiupo 
strypą ir tvirtai įsispyrusi pamėgino iškelti jį iš skylės. 

Jis jau visai čia pat! 

Ketrina vėl apčiuopomis susirado rankeną ir iš visų jėgų ją paspaudė. At- 
rodo, didžiulė plokštė beveik nepajudėjo, tačiau į Penktąją sekciją prasiskverbė 
siaurutėlis mėnesienos pluoštelis. Ketrina paspaudė dar kartą. Šviesos pluošte- 
lis, atsklindantis iš lauko, praplatėjo. Dar truputį! Ji paspaudė paskutinį kartą, 
jausdama, kad užpuolikas jau beveik už metro. 

Šuoliu prisiartinusi prie šviesos, Ketrina lieknu kūnu prasiskverbė pro at- 
sivėrusią spragą. Iš tamsos išlindo ranka, sučiupo ją ir pamėgino įtraukti atgal. 
Ketrina brovėsi pro plyšį persekiojama didžiulės nuogos rankos, ištatuiruotos 
žvynais. Baugioji ranka raitėsi it įpykusi gyvatė, besitaikanti įgelti. 

Ketrina apsisuko ir ėmė bėgti palei ilgą blyškią Penktosios sekcijos lauko 
sieną. Smulkūs akmenukai, kuriais buvo nubarstyta visa SMS teritorija, per ko- 
jines žeidė kojas, bet ji nieko nepaisydama lėkė pagrindinio įėjimo link. Naktis 
buvo tamsi, tačiau Ketrina, vyzdžiams išsiplėtus aklinoje Penktosios sekcijos 
tamsoje, viską matė aiškiai kaip dieną. Jai už nugaros sudundėjo sunkios durys, 
ji išgirdo greitėjančius sunkius žingsnius, aidinčius palei pastato sieną. Žingsniai 
artėjo neįtikimai greitai. 

Aš niekaip nenubėgsiu iki pagrindinio įėjimo greičiau už jį. Ketrina žinojo, kad 
jos „Volvo“ stovi arčiau, bet ir jis buvo per toli. Nieko neišeis. 

Staiga Ketrina suvokė turinti dar vieną kozirį. 

Pribėgusi Penktosios sekcijos kampą ji išgirdo tamsoje greitai artėjančius 
jo žingsnius. Dabar arba niekada. Užuot pasukusi už kampo, Ketrina staiga šovė 
tiesiai į kairę, tolyn nuo pastato, į veją. Bėgdama kietai užsimerkusi, delnais už- 
sidengė veidą ir visiškai aklai pasileido per žolę. 

Judesiais valdomos saugos šviesos, įsižiebusios aplink Penktąją sekciją, 
akimirksniu naktį pavertė diena. Ketrina už nugaros išgirdo skausmo klyksmą, 
galingiems žibintams smogus į nepaprastai išsiplėtusius užpuoliko vyzdžius 
dvidešimt penkių milijonų žvakės liepsnų ryškumo šviesa. Ji girdėjo, kaip jis 
klupinėja ant skaldos. 


Ketrina neatmerkdama akių toliau bėgo atvira veja. Pajutusi, kad pakanka- 
mai nutolo nuo pastato ir šviesų, ji atsimerkė, pakoregavo kursą ir it paklaikusi 
nulėkė per tamsą. 

„Volvo“ rakteliai buvo ten, kur ji visada juos palikdavo — dėtuvėje. Uždu- 
susi Ketrina drebančiomis rankomis griebė raktelius ir įjungė variklį. Variklis 
atgijęs suurzgė, užsižiebė šviesos, atskleisdamos baugų reginį. 

Jos link bėgo šiurpi figūra. 

Ketrina akimirką sustingo. 

Automobilio šviesose išniro plikagalvis, iki pusės nuogas žvėris, tatuiruo- 
tais žvynais, simboliais ir tekstais išmarginta oda. Artėdamas prieš šviesos jis 
riaumojo, iškeltomis rankomis dengdamasis akis, tarsi urvinis gyvūnas, pirmą 
kartą išlindęs į dienos šviesą. Ketrina norėjo perjungti pavarą, bet staiga jis atsi- 
dūrė šalia ir alkūne išmušė šoninį stiklą, kurio šukės pabiro jai ant kelių. 

Pro langą įlindo didžiulė žvynuota ranka ir beveik aklai grabaliodama siekė 
jos kaklo. Ketrina įjungė atbulinę pavarą, bet užpuolikas spėjo sugriebti ją už 
gerklės ir ėmė neapsakomai stipriai spausti. Ketrina, norėdama išsisukti, kryp- 
telėjo galvą ir staiga pamatė, kad žiūri jam tiesiai į veidą. Trys tamsūs rėžiai, ne- 
lyginant nagų paliktos drūžės, vagojo maskuojamąjį kremą ir atskleidė anksčiau 
slėptas tatuiruotes. Jo akyse švietė smurtinga tūžmastis. 

— Reikėjo tave nužudyti prieš dešimt metų, — suurzgė jis. — Tada, kai 
nužudžiau tavo motiną. 

Suvokusi, ką reiškia šie žodžiai, Ketrina staiga sustingo nuo klaikaus prisi- 
minimo: ji jau yra mačiusi šį žvėries žvilgsnį. Tai jis. Būtų pradėjusi klykti, jei jis 
nebūtų tarsi replėmis laikęs jai už gerklės. 

Ketrina koja stipriai paspaudė greičio pedalą, ir automobilis šoktelėjo atgal, 
vilkdamas užpuoliką — jai vos nelūžo kaklas. „Volvo“ ėmus kilti į kalvelę Ketrinai 
pasirodė, kad kaklas neatlaikys užpuoliko svorio. Staiga į automobilio šonus ėmė 
brūžuoti medžio šakos, brautis vidun pro šoninį langą, ir svoris dingo. 

Automobilis pro visžalių medžių gyvatvorę prasibrovė į aukštutinę stovėji- 
mo aikštelę, kurioje Ketrina galiausiai paspaudė stabdžius. Apačioje pusnuogis 
vyras pakilo ant kojų, stebeilydamasis į jos automobilio šviesas. Siaubingai ra- 
miai jis pakėlė grėsmingą, žvynais išmargintą ranką ir parodė tiesiai į ją. 

Ketrina, kurios kraujas virė nuo gyvuliškos baimės ir neapykantos, pasuko 
vairą ir smarkiai paspaudė greičio pedalą. Po kelių sekundžių ji įsuko į Silver Hilo 
plentą. 

Kapitolijaus saugos policijos pareigūnas Nunjesas, patekęs į keblią si- 
tuaciją, nematė kitos išeities, kaip tik padėti pabėgti Kapitolijaus architektui ir 
Robertui Lengdonui. Tačiau dabar, grįžęs į policijos būstinę, Nunjesas suprato, 
kad kaupiasi audra. 

Saugos tarnybos viršininkas Trentas Andersonas sėdėjo prisiglaudęs prie 
kaktos ledo kompresą, o kitas pareigūnas valė Sato sužeidimus. Greta stovėjo 
vaizdo įrašų specialistai, kurie peržiūrinėjo skaitmeninius įrašus ir stengėsi nu- 
statyti, kur dingo Lengdonas ir Belamis. 

— Peržiūrėkite visų koridoriuose ir prie išėjimo įtaisytų kamerų įrašus, — 
pareikalavo Sato. — Man reikia sužinoti, kur jie išėjo! 

Žiūrint į visa tai, Nunjesui darėsi silpna. Jis žinojo, kad nepraėjus nė ke- 
lioms minutėms bus surastas atitinkamas vaizdo įrašas ir visi sužinos tiesą. Aš 
jiems padėjau pabėgti. Padėtį dar pablogino atvykusi keturių CŽV operatyvinin- 
kų komanda, kuriai buvo įsakyta būti netoliese ir ruoštis Belamio bei Lengdono 
paieškoms. Šitie vyrukai nė iš tolo nepriminė Kapitolijaus policijos pareigūnų. 
Tai buvo tikri, rimti kariai... juodos kamufliažinės uniformos, naktinio regėjimo 
prietaisai, mokslinės fantastikos filmą primenantys ginklai. 

Nunjesui rodėsi, kad jis tuoj subloguos. Galiausiai apsisprendęs jis nežy- 
miai mostelėjo viršininkui Andersonui. 

— Viršininke, galima žodelį? 

— Kas yra? — Andersonas nusekė paskui Nunjesą į koridorių. 

— Viršininke, aš padariau didžiulę klaidą, — suprakaitavęs prisipažino 
Nunjesas. — Labai gailiuosi ir atsistatydinu. — Po penkių minučių tu mane vis tiek 
atleisi. 

— Prašau? 

Nunjesas nurijo įstrigusį gerklėje gumulą. 

— Aš mačiau, kaip Lengdonas ir Belamis pro lankytojų centrą išėjo iš pas- 
tato. 

— Ką?! — suriaumojo Andersonas. — Tai kodėl nepranešei?! 

— Architektas man liepė niekam nieko nesakyti. 

— Tu dirbi man, po šimts velnių! — Andersono balsas nuaidėjo koridoriu- 
mi. — Dėl Dievo meilės, Belamis trenkė mane galva į sieną! 

Nunjesas padavė Andersonui raktą, kurį jam buvo palikęs architektas. 

— Kas čia? — paklausė Andersonas. 

— Raktas nuo naujo tunelio, tiesiamo po Nepriklausomybės prospektu. Jį 
turėjo architektas Belamis. Per jį jie ir pabėgo. 

Sato iškišo galvą į koridorių ir pervėrė juos akimis. 

— Kas čia vyksta? 

Nunjesas pajuto, kaip blykšta. Andersonas tebelaikė raktą rankoje, buvo 
aišku, kad Sato jį pastebėjo. Klaikiajai moteriškei artėjant, Nunjesas ėmė iš pas- 
kutiniųjų kurti, stengdamasis apsaugoti viršininką. 

— Šitą raktą aš radau ant grindų viename subbazinio lygmens kambaryje. 
Kaip tik klausiau viršininko Andersono, ar jis nežino, nuo ko jis yra. 

Sato priėjo ir nužvelgė raktą. 

— Ir ką, jis žino? 

Nunjesas pažvelgė į Andersoną, kuris prieš prasižiodamas aiškiai norėjo 
gerai apsvarstyti galimus variantus. Galiausiai viršininkas papurtė galvą. 

— Ne, iš karto nepasakysiu. Turiu patikrinti... 

— Nesivarginkite, — patarė Sato. — Šiuo raktu atrakinamos durys į tunelį 
iš lankytojų centro. 

— Tikrai? — paklausė Andersonas. — Iš kur jūs žinote? 

— Ką tik radome kameros įrašą. Pareigūnas Nunjesas padėjo pabėgti Leng- 
donui ir Belamiui, o paskui užrakino duris. Tą raktą Nunjesui davė Belamis. 

Andersonas įsiutęs atsigręžė į Nunjesą: 

— Tai tiesa? 

Nunjesas perdėtai sulinkčiojo, irgi stengdamasis kuo geriau suvaidinti. 

— Labai atsiprašau, pone. Architektas man liepė niekam nieko nesakyti! 

— Man nusispjauti, ką tau liepė architektas! — rėkė Andersonas. — Pra- 
šyčiau... 

— Trentai, užsičiaupk, — nebeišlaikė Sato. — Jūs abu niekam tikę mela- 
giai. Pasitaupykite jėgas CŽV apklausai. — Ji ištraukė Andersonui iš rankų tune- 
lio raktą. — Čia viskas baigta. 

Robertas Lengdonas atitraukė nuo ausies mobilųjį telefoną, jausdamas 
augantį nerimą. Ketrina neatsiliepia mobiliuoju? Ji jam pažadėjo paskambinti, 
kai tik saugiai ištrūks iš laboratorijos ir važiuos čia susitikti su juo, tačiau taip ir 
nepaskambino. 

Belamis sėdėjo greta Lengdono skaitykloje prie stalo. Jis irgi ką tik paskam- 
bino asmeniui, kuris, kaip tvirtino Belamis, gali suteikti jiems prieglobstį — lai- 


kinai paslėpti. Deja, šis asmuo irgi neatsiliepė, todėl Belamis paliko jam žinutę, 
prašydamas kuo greičiau paskambinti į Lengdono mobilųjį. 

— Mėginsiu dar kartą, — tarė jis Lengdonui, — bet kol kas turime manytis 
patys. Reikia aptarti planus, ką daryti su piramide. 

Piramide. Lengdonas pajuto, tarsi įspūdinga skaityklos aplinka būtų iš- 
nykusi, jo pasaulis susitelkė tik į tai, ką matė prieš akis — akmeninę piramidę, 
užantspauduotą ryšulėlį su jos viršūne ir elegantišką afroamerikietį, kuris išniro 
iš tamsos ir išgelbėjo jį nuo nenumaldomos CŽV kvotos. 

Lengdonas tikėjosi, kad Kapitolijaus architektas turės bent kiek sveiko pro- 
to, bet pasirodė, kad Vorenas Belamis kalba nė kiek ne racionaliau už tą pamišėlį, 
skelbiantį, jog Piteris yra skaistykloje. Belamis atkakliai teigė, kad ši akmeninė 
piramidė iš tiesų yra legendinė masonų piramidė. Senovės žemėlapis? Kuris gali 
nuvesti prie galią teikiančios išminties? 

— Pone Belami, — mandagiai tarė Lengdonas, — ta jūsų idėja apie kažko- 
kias senovės žinias, kurios gali suteikti žmonėms didžių galių... aš tiesiog negaliu 
rimtai ja patikėti. 

Belamio žvilgsnyje buvo matyti įkarštis ir nusivylimas, dėl kurių Lengdonui 
buvo dar nesmagiau rodyti savo skepticizmą. 

— Taip, profesoriau, aš spėjau, kad jūs taip manysite, bet tikriausiai ne- 
reikėtų tuo stebėtis. Jūs prašalietis ir žvelgiate į tai iš šono. Egzistuoja tam tikri 
masonų tikrovės aspektai, kuriuos jūs palaikysite mitu, nes nesate įšvęstas ir 
pasirengęs juos suprasti. 

Lengdonas pajuto, kad į jį žvelgiama iš aukšto. Aš nebuvau Odisėjo laivo įgu- 
los narys, bet tikrai žinau, kad ciklopas — tai mitas. 

— Pone Belami, net jei legenda nemeluoja... šita piramidė vis tiek negali 
būti masonų piramidė. 

— Ne? — Belamis pirštu perbraukė akmenyje įrėžtą masonų šifrą. — Mano 
manymu, ji puikiausiai atitinka apibūdinimą. Akmeninė piramidė su spindinčia 
metalo viršūne: jei tikėsime Sato padaryta rentgeno nuotrauka, būtent ją jums ir 
patikėjo Piteris. — Belamis paėmė nuo stalo mažą kubo pavidalo ryšulėlį ir pa- 
kilnojo, tarsi tikrindamas jo svorį. 

— Ši akmeninė piramidė nesiekia nė trisdešimties centimetrų, — paprieš- 
taravo Lengdonas. — Visose mano girdėtose pasakojimo versijose masonų pira- 
midė vadinama milžiniška. 

Buvo aišku, kad Belamis tikėjosi išgirsti šį argumentą. 

— Kaip jūs žinote, legendoje minima piramidė tokia aukšta, kad pats Die- 
vas gali ištiesti ranką ir ją pasiekti. 

— Visiškai teisingai. 


— Suprantu jūsų dilemą, profesoriau. Tačiau ir Senovės Slėpiniuose, ir ma- 
sonų filosofijoje minimas potencialus Dievas, gyvenantis kiekviename iš mūsų. 
Simboliškai kalbant, galima sakyti, kad tai, ką gali pasiekti apsišvietęs žmogus... 
gali pasiekti Dievas. 

Lengdono šis žaidimas žodžiais neįtikino. 

— Net Biblija tam pritaria, — kalbėjo Belamis. — Jei sutiksime su tuo, 
kad Dievas, kaip rašoma Pradžios knygoje, „sukūrė žmogų pagal savo paveikslą“, 
tada turime sutikti ir su tuo, kas iš to išeina — kad žmogus nebuvo sukurtas 
menkesnis už Dievą. Evangelijoje pagal Luką (17,21) aiškiai sakoma: „Juk Dievo 
karalystė jau yra tarp jūsų.“ 

— Atsiprašau, bet aš tikrai nepažįstu krikščionių, kurie laikytų save lygiais 
Dievui. 

— Žinoma, — griežtesniu balsu ištarė Belamis. — Nes dauguma krikščio- 
nių nori visko iškart. Jie nori išdidžiai skelbti, kad tiki Biblija, bet ignoruoti 
tas jos dalis, kurios jiems atrodo pernelyg sudėtingos arba kuriomis tikėti ne- 
patogu. 

Lengdonas nieko neatsakė. 

— Na, žodžiu, — toliau kalbėjo Belamis, — senasis masonų piramidės api- 
būdinimas, kuriame ji vadinama tokia aukšta, kad ją gali paliesti Dievas... jau ne 
kartą sukėlė nesusipratimų, aiškinantis jos dydį. Tai labai patogu — mokslinin- 
kai, tokie kaip jūs, tvirtina, jog piramidė yra tik legenda, ir niekas jos neieško. 

Lengdonas pažvelgė į akmeninę piramidę. 

— Atsiprašau, kad sukeliu jums sunkumų, — tarė jis. — Tiesiog aš visad 
maniau, kad masonų piramidė — tai mitas. 

— Ar jums neatrodo labai reikšmingas faktas, kad žemėlapis, kurį sukūrė 
akmentašiai, yra iškaltas akmenyje? Per visą istoriją mūsų svarbiausi keliažen- 
kliai buvo iškalti akmenyje — pradedant lentelėmis, Dievo įteiktomis Mozei, 
Dešimčia įsakymų, kuriais turi vadovautis žmonės. 

— Suprantu, tačiau visi kalba apie „masonų piramidės legendą“. Žodis „le- 
genda“ leidžia suprasti, kad tai mitas. 

— Taip, legenda, — Belamis nusijuokė. — Deja, jūs, atrodo, nukentėjote 
nuo to paties, nuo ko ir Mozė. 

— Prašau? 

Belamis beveik juokdamasis pasisuko kėdėje ir pažvelgė į antro aukšto bal- 
koną, iš kurio į juos žvelgė šešiolika bronzinių skulptūrų. 

— Ar matote Moze? 

Lengdonas nužvelgė garsią bibliotekoje stovinčią Mozės skulptūrą. 

— Taip. 


— Jis su ragais. 

— Aš žinau. 

— Bet ar žinote, kodėl jis su ragais? 

Lengdonas, kaip daugelis dėstytojų, nelabai mėgo klausytis svetimų pa- 
skaitų. Mozės skulptūra, stovinti jiems virš galvų, buvo raguota dėl tos pačios 
priežasties, dėl kurios ragus įgijo tūkstančiai krikščionių sukurtų Mozės at- 
vaizdų — dėl klaidos, įsivėlusios verčiant Išėjimo knygą. Hebrajiškame originale 
Mozė aprašytas žodžiais karan ohr panav — tai yra „jo veido oda spindėjo šviesos 
spinduliais“; bet Romos katalikų bažnyčios paskelbtame oficialiame lotyniškame 
Biblijos vertime vertėjas susipainiojo ir parašė, jog Mozės cornuta esset facies 
sua — tai yra „jo veidas buvo raguotas“. Nuo to laiko dailininkai ir skulptoriai, 
bijodami nukentėti, jei skrupulingai nesilaikys Bažnyčios mokymo, pradėjo vaiz- 
duoti Mozę su ragais. 

— Tai buvo paprasčiausia klaida, — atsakė Lengdonas. — Šventasis Jero- 
nimas apytikriai keturišimtaisiais metais suklydo versdamas. 

Belamiui, atrodo, atsakymas padarė įspūdį. 

— Būtent. Vertimo klaida. O rezultatas — vargšas Mozė visam laikui liko 


subjaurotas. 
„Subjaurotas“ — dar per švelnus žodis. Lengdonas vaikystėje baisiai per- 
sigando pamatęs Mikelandželo sukurtą šėtonišką „raguotą Mozę“ — centrinę 


skulptūrą Romos Grandinėmis Sukaustytojo šv. Petro bazilikoje. 

— Paminėjau raguotąjį Moze, — toliau kalbėjo Belamis, — nes norėjau pa- 
iliustruoti, kaip vienintelis klaidingai suprastas žodis gali pakeisti istoriją. 

Man galite to nė neaiškinti, pamanė Lengdonas, prieš kelerius metus savo 
kailiu tą patį patyręs Paryžiuje. SanGreal — Šventasis Gralis. SangReal — Kara- 
liškasis kraujas. 

— Kalbant apie masonų piramidę, — pasakojo Belamis, — dažniausiai 
buvo girdimi šnabždesiai apie „legendą“. Taip ir liko. „Masonų piramidės legen- 
da“ primena mitą. Bet žodis „legenda“ čia turi visai kitą reikšmę. Ji buvo klaidin- 
gai suprasta. Labai panašiai kaip žodis „talismanas“. — Jis nusišypsojo. — Kalba 
yra labai tinkamas įrankis tiesai paslėpti. 

— Teisybė, bet aš nelabai suprantu, apie ką kalbate. 

— Robertai, masonų piramidė yra žemėlapis. Ir jame, kaip kiekviename 
žemėlapyje, yra legenda — raktas, nusakantis, kaip jį skaityti. — Belamis paėmė 
nuo stalo kubo pavidalo ryšulėlį ir pakėlė jį aukštyn. — Nejau nesuprantate? Vir- 
šūnė ir yra piramidės legenda. Tai raktas, nurodantis, kaip perskaityti galingiau- 
sią žemėje artefaktą... žemėlapį, kuriuo vadovaujantis galima atrasti paslėptą 
didžiausią žmonijos lobį — prarastąją amžių išmintį. 


Lengdonas nuščiuvo. 

— Nuolankiai primenu, — tarė Belamis, — kad jūsų minima milžiniška 
masonų piramidė yra viso labo tokia — kuklus akmens luitas, kurio auksinė vir- 
šūnė kyla taip aukštai, kad gali būti paliesta Dievo. Taip aukštai, kad apšviestas 
žmogus gali pasilenkti ir ją paliesti. 

Keletą sekundžių abu vyrai tylėjo. 

Lengdonas pajuto netikėtą jaudulį žvelgdamas į piramidę ir matydamas ją 
naujoje šviesoje. Jo akis vėl patraukė masonų šifras. 

— Bet šis kodas... jis atrodo toks... 

— Paprastas? 

Lengdonas linktelėjo. 

Belamis nusišypsojo ir padavė Lengdonui pieštuką bei popieriaus. 

— Tai gal galėtumėte mums padėti? 

Lengdonui buvo nesmagu šifruoti šį kodą, tačiau tokiomis aplinkybėmis tai 
neatrodė didelė išdavystė Piterio atžvilgiu. Be to, kad ir kas būtų įrašyta akme- 
nyje, sunku įsivaizduoti įrašą praverčiant ką nors atrasti... o ką jau kalbėti apie 
vieną didžiausių istorijos lobių. 

Lengdonas paėmė Belamio siūlomą pieštuką ir pastukseno juo sau į smak- 
rą, atidžiai tyrinėdamas įrašą. Šifras atrodė toks paprastas, kad nei popieriaus, 
nei pieštuko beveik neprireikė. Tačiau jis norėjo būti tikras, kad nepadarė klai- 
dos, todėl klusniai paėmė į rankas pieštuką ir užsirašė populiariausio masonų 
šifro raktą. Raktą sudarė ketverios grotelės — dvejos paprastos, dvejos su 
taškais, ir jose paeiliui surašytos abėcėlės raidės. Kiekviena abėcėlės raidė atsi- 
dūrė konkrečioje vietoje, arba „aptvare“. Šio „aptvaro“ figūra ir buvo tos raidės 
simbolis. 


Sumanymas buvo neapsakomai paprastas, beveik vaikiškas. 


Lengdonas dar kartą patikrino savo darbo rezultatą. Neabejodamas, kad 

tereikėjo atrasti kiekvieną figūrą atitinkančias raides ir įrašyti jas vietoj simbolių. 

Pirmas piramidės įrašo simbolis buvo panašus į žemyn nukreiptą strėlę 
arba taurę. Lengdonas greitai rado taurės pavidalo figūrą šifro rakte. Ji buvo 
kairėje apačioje ir atitiko raidę S. 

Lengdonas užrašė: S. 

Kitas piramidės įrašo simbolis buvo kvadratas be dešinės kraštinės, bet su 
tašku viduryje. Tokia figūra atitiko raidę O. 

Jis užrašė: O. 

Trečia figūra buvo paprastas kvadratas, atitinkantis raidę E. 

Lengdonas užrašė: E. 

S O E 

Jis ėmė rašyti vis greičiau, kol iššifravo visą įrašą. Baigęs ir pažvelgęs į gautą 
tekstą, Lengdonas sutrikęs atsiduso. Kažkodėl visai nesinori sušukti „eureka“. 

Belamio veide pasirodė šypsenėlė. 

— Kaip žinote, profesoriau, Senovės Slėpiniai yra saugomi tiems, kuriuos 
galima pavadinti tikrais apšviestaisiais. 

— Aišku, — suraukęs kaktą atsakė Lengdonas. Atrodo, aš jiems nepriklausau. 

Tas pats šešiolikos simbolių masonų šifras ryškiai švietė jautriame didelio 
kompiuterio monitoriuje, kabinete, esančiame giliai po žeme CŽV būstinėje Len- 
glyje, Virdžinijos valstijoje. ST vyresnioji analitikė Nola Kei viena sėdėjo kabine- 

viršininkė, ST direktorė Inoujė Sato. 


Gal čia koks nors pokštas? Nola, žinoma, suprato, kad nieko panašaus nėra: 
direktorė Sato visiškai neturėjo humoro jausmo, o šio vakaro įvykiai nė iš tolo 
nekėlė juoko. Nolos pareigos viską matančioje CŽV Saugumo tarnyboje leido 
jai susipažinti su slapta informacija ir atvėrė akis į šešėlinius galios pasaulius. 
Tačiau tai, ką Nola pamatė per pastarąsias dvidešimt keturias valandas, visam 
laikui pakeitė jos požiūrį į galingiausių žmonių saugomas paslaptis. 

— Taip, direktore, — atsakė Nola direktorei Sato, petimi spausdama tele- 
foną prie ausies. — Įrašas iš tiesų yra masonų šifras. Tačiau iššifruotas jis tampa 
visiškai beprasmis. Stulpeliais ir eilutėmis surašytos atsitiktinės raidės. — Ji 
pažvelgė į šifrogramą. 

— Bet ji privalo ką nors reikšti, — neatlyžo Sato. 

— Tikrai ne, nebent egzistuotų antras šifravimo lygis, apie kurį aš nieko 
nežinau. 

— O spėti galite? — paklausė Sato. 

— Matrica lentelės pavidalo, taigi galėčiau pamėginti įprastus metodus — 
Viženerio šifrą, trafaretą, groteles ir panašius dalykus, bet pažadėti nieko nega- 
liu, ypač jei šifras vienkartinis. 

— Darykite ką galite. Ir kuo greičiau. Kokie rentgeno tyrimų rezultatai? 

Nola pasisuko su kėde į antrą kompiuterio ekraną, kuriame buvo matyti 
paprasta kažkokio krepšio turinio rentgeno nuotrauka. Sato buvo reikalinga in- 
formacija apie mažą piramidę, paslėptą kubo pavidalo dėžutėje. Paprastai penkių 
centimetrų aukščio objektai nebūna susiję su nacionalinio saugumo pavojais, iš- 
skyrus tuos atvejus, kai jie pagaminti iš prisotinto plutonio. Tik ne šis. Jis buvo 
pagamintas iš nė kiek ne mažiau stulbinamos medžiagos. 

— Vaizdo tankumo analizės rezultatai pakankami, — atsakė Nola. — De- 
vyniolika ir trys dešimtosios gramo viename kubiniame centimetre. Grynas 
auksas. Labai, labai brangus. 

— Kas nors dar? 

— Tiesą sakant, taip. Atliekant tankumo skenavimą, aukso piramidės pavir- 
šiuje pavyko įžiūrėti smulkius pažeidimus. Pasirodo, aukse išgraviruotas tekstas. 


— Tikrai? — Sato balse suskambo viltis. — Kas ten parašyta? 

— Kol kas negaliu pasakyti. Įrašas visiškai neryškus. Stengiuosi jį paryškin- 
ti, naudoju filtrus, bet rentgeno nuotraukos ryškumas ne kažin koks. 

— Gerai, dar mėginkit. Paskambinkite, kai ką nors išsiaiškinsite. 

— Taip, ponia. 

— Ir dar štai kas, Nola. — Sato balsas tapo grėsmingas. — Akmeninė pi- 
ramidė ir auksinė jos viršūnė, kaip ir visa kita, ką jūs sužinojote per pastarąsias 
dvidešimt keturias valandas, priskiriami ypatingo slaptumo kategorijai. Jums 
draudžiama su kuo nors konsultuotis. Atsiskaitysite asmeniškai man. Noriu iš- 
girsti, ar jūs viską supratote? 

— Žinoma, ponia. 

— Gerai. Lauksiu informacijos. — Sato baigė pokalbį. 

Nola pasitrynė mieguistas akis ir vėl įsistebeilijo į kompiuterio ekraną. Ji 
buvo nemiegojusi jau trisdešimt šešias valandas ir puikiai žinojo negausianti už- 
migti, kol nepasibaigs ši krizė. 

Vienokiu ar kitokiu būdu. 


Kapitolijaus lankytojų centre prie įėjimo į tunelį stovėjo keturi juodai apsirengę 
CŽV operatyvininkai ir tarsi nenustygstantys medžiokliniai skalikai alkanomis 
akimis gręžte gręžė blausiai apšviestą koridorių. 

Prie jų priėjo Sato, ką tik baigusi pokalbį. 

— Ponai, — tarė ji, vis dar laikydama rankoje architekto raktą, — ar jums 
aiškiai išdėstyti misijos parametrai? 

— Patvirtinu, — atsakė vyriausiasis agentas. — Turime du taikinius. 
Pirmas — akmeninė piramidė su išgraviruotu įrašu, apytikriai trisdešimties 
centimetrų aukščio. Antras — mažesnis, apytikriai penkių centimetrų aukščio 
kubo pavidalo ryšulėlis. Abu objektai paskutinį kartą matyti Roberto Lengdono 
kelionkrepšyje, kurį jis nešėsi ant peties. 

— Teisingai, — patvirtino Sato. — Abu objektus reikia gauti kuo greičiau, 
jų nepažeidžiant. Ar turite klausimų? 

— Kokie bus nurodymai dėl jėgos naudojimo? 

Sato tebemaudė petį toje vietoje, kur Belamis jai buvo smogęs kaulu. 

— Aš jau sakiau: ypač svarbu atgauti objektus. 

— Supratau. 

Keturi vyrai apsisuko ir patraukė į tunelio tamsą. 

Sato, užsidegdama cigaretę, žiūrėjo, kaip jie dingsta tamsoje. 

Ketrina Solomon šiaip buvo atsargi vairuotoja, bet dabar, aklai lėkdama 
savo „Volvo“ Sjutlendo alėja, ji spaudė per šimtą keturiasdešimt. Daugiau kaip 
pusantro kilometro tvirtai mygo greičio pedalą drebančia koja, kol panika pama- 
žu pradėjo rimti. Ketrina suvokė, kad dreba nebe vien iš baimės. 

Baigiu sušalti į ragą. 

Pro išmuštą langą plūste plūdo šaltas nakties oras, apsiausdamas ją visą kaip 
arkties vėjas. Kojos, apautos tik kojinėmis, visai sustiro, ir ji pasilenkė išsitraukti 
atsarginių batelių, kuriuos vežiojosi po keleivio sėdyne. Pasilenkus suskaudo 
kraujosruvą ant kaklo, toje vietoje, kurioje ją mėgino smaugti galinga ranka. 

Vyras, išmušęs jos langą, nė iš tolo nebuvo panašus į šviesiaplaukį inteli- 
gentišką poną, Ketrinos pažįstamą daktaro Kristoferio Abadono vardu. Dingo 
vešlūs plaukai ir lygus veido įdegis. Pasimatė skusta galva, nuoga krūtinė ir ma- 
kiažo pagrindu ištepliotas veidas, tirštai išmargintas tatuiruočių ornamentais. 

Ji vėl išgirdo ausyse jo balsą, šnibždantį pro išmuštą langą švilpaujančio 
vėjo gūsiuose. Ketrina, reikėjo tave nužudyti prieš dešimt metų... tada, kai nužu- 
džiau tavo motiną. 

Ketrina sudrebėjo nė kiek neabejodama. Tai jis. Ji neįstengė pamiršti tūž- 
mingo smurto, spindėjusio jo akyse. Nepamiršo ir vienintelio brolio paleisto 
šūvio garso — šūvio, nukovusio šį žmogų, sviedusio jį nuo aukšto skardžio į 
apačioje vingiuojančią užšalusią upę, kur jis smigte įsmigo į ledą ir daugiau nebe- 
iškilo. Tyrėjai ieškojo kūno kelias savaites, nesurado ir galiausiai nusprendė, kad 
srovė jį bus nunešusi į Česapiko įlanką. 

Jie klydo, dabar suprato ji. Jis tebėra gyvas. 

Ir jis grįžo. 

Ketriną užplūdo atsiminimai ir ėmė purtyti baimė. Viskas įvyko beveik 
lygiai prieš dešimt metų. Per Kalėdas. Ketrina, Piteris ir jų motina — visa šei- 
ma — susirinko erdviame mūriniame dvare Potomake, įsikūrusiame aštuonias- 
dešimties hektarų ploto miškingame sklype, per kurį tekėjo sava upė. 

Kaip liepia tradicija, motina visą dieną triūsė virtuvėje, džiaugdamasi šven- 
čių suteikta proga pagaminti valgį dviem savo vaikams. Net sulaukusi septynias- 
dešimt penkerių Izabelė Solomon buvo entuziastinga virėja: tą vakarą namuose 
sklido žvėrienos kepsnio, ropių padažo ir česnaku gardintos bulvių košės kvapai, 
nuo kurių varvėte varvėjo seilės. Kol motina ruošė vaišes, Ketrina su broliu ilsė- 
josi oranžerijoje, kalbėdamiesi apie naujausią Ketrinos susižavėjimą — neseniai 
atsiradusią mokslo šaką, vadinamą noetika. Noetika, neįtikimas šiuolaikinės da- 
lelių fizikos ir senovės misticizmo derinys, visiškai užvaldė Ketrinos vaizduotę. 


Tai ir fzika, ir filosofija. 

Ketrina papasakojo Piteriui apie kai kuriuos savo sumanytus eksperimen- 
tus ir iš jo akių aiškiai matė, kad jį tai sudomino. Ji ypač džiaugėsi galėdama per 
šias Kalėdas suteikti broliui bent kiek teigiamų emocijų, nes šventė jam skaus- 
mingai primindavo baisią tragediją. 

Piterio sūnų, Zakarį. 

Dvidešimt pirmasis Ketrinos sūnėno gimtadienis jam buvo ir paskutinis. 
Šeima išgyveno baisų košmarą: atrodė, kad brolis tik visai neseniai vėl prisiminė, 
ką reiškia juoktis. 

Zakaris vėlai subrendo, buvo gležnas ir nerangus vaikas, vėliau — maiš- 
tingas, piktas paauglys. Nors berniukas augo labai jį mylinčioje ir turtingoje 
šeimoje, jis atrodė tvirtai pasiryžęs atsiriboti nuo visos Solomonų „giminės“. Jis 
buvo išmestas iš parengiamosios mokyklos, vėliau leidosi siautėti ir linksmintis 
su įvairiomis garsenybėmis, atmesdamas visas tėvų pastangas tvirtai, tačiau su 
meile jį globoti. 

Jis sudaužė Piteriui širdį. 

Prieš pat Zakario aštuonioliktąjį gimtadienį Ketrina susėdo su motina ir 
broliu aptarti, ar galima Zakariui perduoti jo paveldėjimą — o gal palaukti, kol 
vaikinas truputį subręs. Solomonų giminėje šimtus metų puoselėjama pavel- 
dėjimo tradicija reikalavo kiekvienam Solomonų šeimoje gimusiam vaikui, su- 
laukusiam aštuoniolikos, skirti stulbinamai didelę jam priklausančio turto dalį. 
Solomonai buvo įsitikinę, kad paveldėjimas žmogui naudingesnis gyvenimo pra- 
džioje, o ne pabaigoje. Negana to — paprotys perduoti dideles Solomonų turto 
dalis jauniems, nekantriems įpėdiniams labai padėjo didinti šeimos lobius. 

Tačiau šį kartą Ketrinos motina tvirtino, kad nerimstančiam Piterio sūnui 
pavojinga duoti šitiek daug pinigų. Piteris nesutiko. 

— Solomonų paveldas, — sakė brolis, — yra šeimos tradicija, jos nevalia 
laužyti. Gal šie pinigai paskatins Zakarį elgtis atsakingiau. 

Deja, netrukus paaiškėjo, kad brolis klydo. 

Vos gavęs pinigus Zakaris nutraukė ryšius su šeima ir dingo iš namų, ne- 
pasiėmęs nė vieno daikto. Po kelių mėnesių žinios apie jį pasirodė bulvarinėje 
spaudoje: MILIJONIERIUS PAVELDĖTOJAS ŠVAISTO PINIGUS EUROPOJE. 

Bulvariniai laikraščiai su džiaugsmu ėmėsi pasakoti apie lepūno Zakario 
šėliones. Solomonams buvo sunku žiūrėti į nuotraukas iš padūkusių vakarėlių 
jachtose bei girtuokliavimų disko klubuose, bet netrukus žinios apie sūnų palai- 
dūną iš tragiškų virto gąsdinančiomis: laikraščiai ėmė rašyti apie tai, kad Zakaris 
buvo suimtas Rytų Europoje, gabenantis per sieną kokainą. SOLOMONŲ GIMINĖS 
MILIJONIERIUS TURKIJOS KALĖJIME. 


Jie sužinojo, kad kalėjimas vadinasi Soganlikas — nuožmi griežto režimo 
įkalinimo įstaiga Kartalio rajone netoli Stambulo. Piteris Solomonas, baimin- 
damasis dėl sūnaus saugumo, nuskrido į Turkiją jo išlaisvinti. Tačiau sukrėstas 
Ketrinos brolis grįžo tuščiomis rankomis: jam buvo uždrausta net pasimatyti 
su Zakariu. Vienintelę viltį teikė pažadas, kad įtakingi Solomono pažįstami JAV 
Valstybės departamente pasistengs užtikrinti kuo greitesnę jo ekstradiciją. 

Tačiau po dviejų dienų Piteris sulaukė baugaus tarptautinio skambučio. 
Kitą rytą laikraščiai pratrūko antraštėmis: SOLOMONŲ PAVELDĖTOJAS NUŽUDY- 
TAS KALĖJIME. 

Nuotraukos iš kalėjimo buvo siaubingos, negailestinga žiniasklaida jas 
spausdino dar ilgai po tylių, privačiai surengtų laidotuvių. Piterio žmona taip ir 
neatleido vyrui už tai, kad šis nesugebėjo išlaisvinti Zakario, ir po šešių mėnesių 
jų santuoka nutrūko. Nuo to laiko Piteris gyveno vienas. 

Po kelerių metų Ketrina, Piteris ir jų motina Izabelė susirinko drauge, norė- 
dami ramiai atšvesti Kalėdas. Šeimą ištikęs skausmas nebuvo pamirštas, tačiau, 
laimei, sulig kiekvienais metais jis po truputį slopo. Iš virtuvės, kur motina ruošė 
šventinę vakarienę, sklido malonus puodų ir keptuvių tarškėjimas. Susėdę oran- 
žerijoje Piteris su Ketrina valgė keptą bri sūrį ir neskubiai, kaip dera šventėms, 
šnekučiavosi. 

Staiga pasigirdo netikėtas garsas. 

— Sveiki, Solomonai, — jiems už nugaros ištarė atsainus balsas. 

Apstulbusi Ketrina ir jos brolis atsisukę pamatė į oranžeriją įeinantį mil- 
žinišką raumeningą vyrą. Jis buvo užsimaukšlinęs juodą slidininko kaukę, den- 
giančią visą jo veidą, ir tik pro plyšius matomos akys degė tūžmingu smurtu. 

Piteris akimoju pašoko. 

— Kas tu toks?! Kaip čia patekai?! 

— Kalėjime pažinojau tavo berniuką, Zakarį. Jis man pasakė, kur slepiate 
raktą. — Nepažįstamasis iškėlė rankoje seną raktą ir žvėriškai išsišiepė. — Prieš 
man jį negyvai uždaužant. 

Piteris nejučia prasižiojo. 

Staiga pasirodė pistoletas, nukreiptas tiesiai Piteriui į krūtinę. 

— Sėsk. 

Piteris susmuko krėsle. 

Vyras įėjo į vidų, o Ketrina sėdėjo neįstengdama pajudėti. Pro kaukės ply- 
šius matomos vyro akys degė tarsi pasiutusio žvėries. 

— Ei! — garsiai sušuko Piteris, tarsi norėdamas įspėti virtuvėje triūsiančią 
motiną. — Kad ir kas tu būtum, pasiimk, ko nori, ir dink iš čia! 

Vyriškis dar stipriau prispaudė pistoletą Piteriui prie krūtinės. 


— O koaaš noriu, kaip tu manai? 

— Tiesiog pasakyk, kiek tau reikia, — tarė Solomonas. — Namuose mes 
pinigų nelaikome, bet aš galiu... 

Pabaisa nusikvatojo. 

— Neįžeidinėk manęs. Atėjau ne pinigų. Šį vakarą apsilankiau norėdamas 
pareikalauti kitos Zakario paveldėjimo dalies. — Jis nusišiepė. — Zakaris man 
papasakojo apie piramidę. 

Piramidę? — sutrikusi ir išsigandusi pamanė Ketrina. Kokią piramidę? 

Brolis neketino pasiduoti. 

— Nesuprantu, apie ką kalbi. 

— Neapsimetinėk kvailiu! Zakaris man papasakojo, ką laikai seife savo dar- 
bo kabinete. Man jos reikia. Tuojau pat. 

— Kad ir ką Zakaris tau būtų kalbėjęs, jis pats nesuprato, ką šneka, — at- 
sakė Piteris. — Aš ir pats nežinau, ką čia kalbi! 

— Ne? — Įsibrovėlis pasisuko ir nutaikė pistoletą Ketrinai į veidą. — O 
dabar? 

Piterio akys prisipildė baimės. 

— Privalai manimi tikėti! Aš nesuprantu, ko tu nori! 

— Dar bent kartą pameluok man, — atsakė šis, tebetaikydamas į Ketri- 
ną, — ir aš prisiekiu, kad tu jos neteksi. — Jis nusišypsojo. — O Zakaris man 
pasakojo, kad jaunesnioji sesė tau brangesnė už visus... 

— Kas čia darosi?! — sušuko Ketrinos motina, žengdama į kambarį su Pite- 
rio Browning Citori medžiokliniu šautuvu, kurį nutaikė tiesiai atėjūnui į krūtinę. 
Šis pasisuko jos pusėn, tačiau narsioji septyniasdešimt penkerių moteris negaišo 
laiko veltui. Ji kurtinamai iššovė šratų užtaisą. Įsibrovėlis susvyravęs atsitraukė 
atgal, į visas puses karštligiškai šaudydamas iš savo pistoleto, paskui šoko prie 
stiklinių durų, kūnu jas išmušė ir griuvo lauk, išmesdamas pistoletą. 

Piteris tuojau pat pašoko iš vietos ir puolė prie tebegulinčio ant grindų pisto- 
leto. Ketrina parkrito, ir ponia Solomon, pribėgusi prie jos, priklaupė ant grindų: 

— Dieve mano, ar tu sužeista? 

Ketrina papurtė galvą, iš sukrėtimo neįstengdama pratarti nė žodžio. Kau- 
kėtasis užpuolikas, išnėręs pro išdaužtas duris, sunkiai pakilo ant kojų ir pasi- 
leido bėgti į mišką, ranka laikydamasis už šono. Piteris Solomonas metė žvilgsnį 
atgal, patikrino, ar motinai ir seseriai nieko blogo neatsitiko, ir laikydamas ran- 
koje pistoletą išlėkė pro duris paskui įsibrovėlį. 

Ketrinos motina drebėdama laikė dukters ranką. 

— Dėkui Dievui, tu nesužeista. — Staiga motina atsitraukė. — Ketrina? 
Tau bėga kraujas! Aš matau kraują! Tu sužeista! 


Ketrina ir pati pamatė kraują. Daugybę kraujo. Ji visa buvo išsiterliojusi 
kraujais. Tačiau skausmo nejuto. 

Motina karštligiškai apžiūrinėjo Ketriną ieškodama žaizdos. 

— Kur tau skauda? 

— Mama, nežinau, aš nieko nejaučiu! 

Staiga Ketrina pamatė, iš kur bėga kraujas, ir ją perliejo šaltis. 

— Mama, tai ne aš... — Ji parodė į motinos šoną, kur ant baltos šilko palai- 
dinės srūte sruvo kraujas ir tamsavo maža skylutė apspurusiais kraštais. Motina 
pažvelgė į žaizdą, jos veide buvo matyti sutrikimas. Staiga ji prisimerkė ir atsi- 
lošė, tarsi pajutusi skausmą. 

— Ketrina? — Jos balsas buvo ramus, tačiau jame girdėjosi septyniasde- 
šimt penkerių metų žmogaus patirtis. — Tuojau pat iškviesk greitąją pagalbą. 

Ketrina nubėgo į koridorių prie telefono ir iškvietė pagalbą. Grįžusi į oran- 
žeriją rado motiną nebejudančią, gulinčią kraujo klane. Ketrina pribėgo prie jos 
ir apglėbusi pakėlė nuo grindų. 

Ketrina nesusivokė, kiek praėjo laiko, kai ji išgirdo miške tolimo šūvio 
garsą. Galiausiai oranžerijos durys atsidarė ir vidun įlėkė jos brolis Piteris pastė- 
rusiomis akimis, rankoje tebelaikydamas pistoletą. Kai pamatė kūkčiojančią 
Ketriną, apglėbusią nebegyvą motiną, jo veidą iškreipė sielvartas. Riksmo, nuai- 
dėjusio oranžerijoje, Ketrina Solomon nepamirš niekada gyvenime. 

Malachas, bėgdamas aplink pastatą atgal prie atvirų Penktosios sekcijos 
durų eksponatams gabenti, juto, kaip susitraukia ir vėl išsitiesia nugaros rau- 
menys. 

Būtinai privalau patekti į jos laboratoriją. 

Ketrinos pabėgimas buvo netikėtas... ir pridarė problemų. Ji ne tik žinojo 
Malacho gyvenamąją vietą, bet ir jo tapatybę... taip pat faktą, kad tai jis prieš 
dešimt metų įsibrovė į jų namus. 

Malachas irgi nepamiršo ano vakaro. Piramidė jau buvo visai čia pat, tačiau 
lemtis pakišo koją. Tada dar buvau nepasirengęs. Užtat dabar pasirengimas baig- 
tas. Jis daug galingesnis. Daug įtakingesnis. Rengdamasis sugrįžimui Malachas 
ištvėrė neapsakomus vargus, bet šį vakarą jis pagaliau įstengs pasiekti tai, ką 
numatė lemtis. Nė kiek neabejojo, kad dar rytui neišaušus jis būtinai pažvelgs 
mirštančiai Ketrinai Solomon į akis. 


Pasiekęs eksponatams skirtas duris, Malachas padrąsino save primindamas, 
kad Ketrina iš tiesų niekur nepabėgo, tik neilgam nukėlė tai, kas neišvengiama. 
Jis pralindo pro įėjimo plyšį ir drąsiai žingsniavo tamsoje, kol po kojomis pajuto 
kilimą. Tada pasuko į dešinę ir patraukė į Kubą. Beldimas į Penktosios sekcijos 
duris buvo liovęsis; Malachas spėjo, kad apsaugininkas dabar stengiasi išimti 
monetą, Malacho įkištą į elektroninės spynos plyšį, kad ši nustotų veikusi. 

Pasiekęs duris, vedančias į Kubą, Malachas apčiuopė prie jų pritaisytą kla- 
viatūrą ir įkišo įją Trišos elektroninę kortelę. Klaviatūra nušvito. Jis surinko Tri- 
šos atpažinimo kodą ir įėjo vidun. Ryškiai degė visos šviesos, ir jis, įėjęs į sterilią 
erdvę, prisimerkė iš nuostabos, regėdamas kvapą gniaužiančią įrangos įvairovę. 
Malachas gerai išmanė technologijų galias; savo namų rūsyje jis irgi atliko savo 
sumanytus mokslinius eksperimentus, ir vakar vakare keletas iš jų davė vaisių. 

Tiesą. 

Įkalintas unikaliomis sąlygomis — visiškai vienas, tarpinėje būsenoje — 
Piteris Solomonas atskleidė visas savo paslaptis. Aš mačiau jo sielą. Malachas su- 
žinojo keletą paslapčių, kurias buvo nuspėjęs, ir keletą — kurių nė neįtarė, tarp 
jų buvo žinia apie Ketrinos laboratoriją ir jos sukrečiamus atradimus. Mokslas 
prisislinko jau visai arti, suprato Malachas. Ir aš neleisiu, kad jis nušviestų kelią 
tiems, kurie to neverti. 

Čia dirbdama Ketrina pradėjo naudotis šiuolaikinio mokslo laimėjimais, 
ieškodama atsakymų į senovės filosofų klausimus. Ar mūsų maldas kas nors girdi? 
Ar egzistuoja gyvenimas po mirties? Ar žmonės turi sielą? Neįtikima, tačiau Ketrina 
atsakė į visus šiuos klausimus ir dar daugiau. Moksliškai. Iš esmės. Metodams, 
kuriais ji naudojosi, nieko negalėjai prikišti. Jos eksperimentų rezultatai įtikintų 
net didžiausius skeptikus. Jei ši informacija būtų paskelbta viešai, žmonių sąmo- 
nėje įvyktų esminis lūžis. Žmonės surastų kelio pradžią. Šį vakarą, prieš įvykstant 
persimainymui, paskutinis Malacho darbas — užtikrinti, kad tai neįvyktų. 

Vaikščiodamas po laboratoriją Malachas rado duomenų saugojimo patalpą, 
apie kurią jam sakė Piteris. Pro storo stiklo sienas pažvelgė į dvi holografines 
duomenų tvarkykles. Jie atrodo būtent taip, kaip jis pasakojo. Malachui buvo 
sunku suvokti, kad medžiaga, saugoma tose mažose dėžutėse, gali pakeisti visą 
žmonijos raidą, tačiau juk Tiesa visad buvo pats stipriausias katalizatorius. 

Apžiūrinėdamas holografinius saugojimo įtaisus Malachas išsitraukė Tri- 
šos elektroninę kortelę ir įkišo ją į durų saugos plokštelę. Nustebo pamatęs, kad 
plokštelė nenušvito. Veikiausiai Triša Dan nebuvo pelniusi pasitikėjimo viena 
įeiti į šią patalpą. Tada jis išsitraukė iš kišenės kortelę, kurią rado Ketrinos labo- 
ratorijos chalato kišenėje. Įkišus šią, įėjimo plokštelė nušvito. 

Malachui iškilo problema. Taip ir nesužinojau Ketrinos atpažinimo kodo. Pamė- 


gino surinkti Trišos kodą, bet šis netiko. Glostydamasis smakrą jis atsitraukė at- 
gal ir apžiūrėjo beveik aštuonių centimetrų storio organinio stiklo duris. Suprato, 
kad net kirviu neįstengs jų sudaužyti ir pasiimti diskų, kuriuos nori sunaikinti. 

Tačiau Malachas buvo numatęs ir tokią galimybę. 

Katilinės sandėliuke, kaip buvo sakęs Piteris, Malachas pamatė kelis lenty- 
noje gulinčius metalinius konteinerius, panašius į deguonies balionus, naudoja- 
mus nardant. Ant cilindro pavidalo konteinerių buvo užrašyta SV, skaičius 2 ir 
nupieštas visuotinai suprantamas degiųjų medžiagų simbolis. Vienas konteine- 
ris buvo prijungtas prie laboratorijos vandeniliniu kuru varomo generatoriaus. 

Malachas paliko prijungtąjį konteinerį, o kitą, gulėjusį lentynoje, atsargiai 
užkėlė ant palikto prie jos vežimėlio. Išvežė konteinerį iš sandėliuko ir per visą 
laboratoriją nugabeno jį prie duomenų saugojimo patalpos organinio stiklo sie- 
nos. Buvo visiškai aišku, kad konteineris jau pakankamai arti, bet jis pastebėjo 
dar vieną silpną vietą — po sunkiomis organinio stiklo durimis, tarp slenksčio ir 
apačios, žiojėjo mažytis plyšelis. 

Malachas atsargiai paguldė konteinerį ant grindų prie slenksčio ir pakišo 
lanksčią guminę žarnelę po durimis. Šiek tiek sugaišo, kol nuėmė konteinerio 
apsaugas, bet neilgai trukus jau galėjo jį atkimšti. Pro perregimas duris matė, 
kaip iš žarnelės ant grindų burbuliuodamas pradeda bėgti skaidrus skystis. Ma- 
lachas stebėjo, kaip balutė didėja, plinta grindimis, garuoja ir burbuliuoja. Van- 
denilis išlieka skystas tik tol, ko! šalta; šildamas jis užverda ir pradeda garuoti. 
Laimei, garuojant susidariusios dujos dar degesnės už patį skystį. 

Prisimink Hindenburgą. 

Malachas nuskubėjo į laboratoriją ir skaidriame inde atsinešė iš ten Bunze- 
no lempelės kuro — klampaus, labai degaus, tačiau nesprogstamo. Indą nusine- 
teka vandenilis, o verdančio skysčio bala jau apsėmė visas duomenų saugojimo 
patalpos grindis, priartėjusi prie pastovų, ant kurių sustatytos holografinės 
duomenų tvarkyklės. Nuo kunkuliuojančios balos pradėjo kilti balkšva migla — 
skystas vandenilis ėmė virsti dujomis... pripildančiomis nedidelę erdvę. 

Malachas pakėlė indą su Bunzeno lempelės kuru ir gausiai jo šliūkštelėjo 
ant vandenilio konteinerio, žarnelės, taip pat į plyšelį po durimis. Tada labai at- 
sargiai atbulas ėmė eiti iš laboratorijos, palikdamas paskui save nenutrūkstamą 
kuro pėdsaką. 


Dispečerė, atsakinėjanti į skambučius numeriu 911 Vašingtono apylinkėse, šį 
vakarą turėjo kaip reta daug darbo. Futbolas, alus ir pilnatis, pamanė ji, pamačiu- 


si ekrane pasirodant dar vieną iškvietimą — iš Anakostijoje, Sjutlando alėjoje, 
esančios degalinės taksofono. Turbūt eismo įvykis. 

— Devyni vienas vienas, — atsiliepė ji. — Klausome, kas atsitiko? 

— Mane ką tik užpuolė Smitsono muziejaus saugyklose, — atsakė išgąsčio 
kupinas moters balsas. — Labai prašau, pasiųskite ten policiją! Adresas: Silver 
Hilo plentas, keturiasdešimt du dešimt! 

— Gerai, neskubėkite, — paprašė dispečerė. — Jums reikėtų... 

— Ir dar būtinai pasiųskite policiją į namus Kaloramos aukštumose, turiu 
žinių, kad ten kalinamas mano pagrobtas brolis! 

Dispečerė atsiduso. Pilnatis. 

— Štai aš ir mėginau jums sakyti, — tarė Belamis Lengdonui, — kad ši pirami- 
dė ne tokia paprasta, kaip atrodo iš pirmo žvilgsnio. 

Ko gero, taip ir yra. Lengdonui teko pripažinti, kad akmeninė piramidė, 
styranti atsegtame kelionkrepšyje, dabar jam atrodė daug paslaptingesnė. Iš- 
šifravęs masonų kodą, jis gavo iš pažiūros beprasmį raidžių rinkinį. 

Chaosą. 


C S A 5 


V U N J 


Lengdonas ilgai tyrinėjo lentelę ieškodamas bent mažiausios prasmės užuo- 
minos — paslėptų žodžių, anagramų, bet ko, už ko būtų galima užsikabin- 
ti, tačiau nieko nerado. 

— Sakoma, — paaiškino Belamis, — kad masonų piramidės paslaptis den- 
gia daugybė uždangų. Atitraukęs vieną, kas kartą pamatai kitą. Jūs iššifravote 
raides, tačiau jos nieko jums nepasakys, kol neprasiskverbsite į kitą lygmenį. Be 
abejo, kaip tai padaryti, žino tik žmogus, turintis piramidės viršūnę. Spėju, kad 
viršūnėje irgi yra įrašas, kuris gali padėti iššifruoti tai, kas įrašyta piramidėje. 

Lengdonas dirstelėjo į kampuotą ryšulėlį, gulintį ant stalo. Iš Belamio žodžių 


jis suprato, kad piramidė ir jos viršūnė sudaro vadinamąjį „segmentinį šifrą — 
kodą, suskirstytą dalimis. Šiuolaikiniai šifruotojai dažnai naudoja segmentinius 
šifrus, nors pati schema sumanyta dar senovės Graikijoje. Norėdami išsaugoti 
slaptą informaciją, graikai užrašydavo ją molio lentelėje, paskui šią sudaužydavo 
ir šukes paslėpdavo keliose skirtingose vietose. Slaptą tekstą būdavo galima per- 
skaityti tik surinkus į vietą visus gabalus. Iš tokios molinės lentelės su slaptu įrašu 
pavadinimo — symbolon — iš tikrųjų ir kilo dabar vartojamas žodis „simbolis . 

— Robertai, — kalbėjo Belamis, — ši piramidė ir jos viršūnė kelis šimt- 
mečius buvo saugomos atskirai, siekiant išlaikyti paslaptį. — Jo balse pasigirdo 
apgailestavimas. — Tačiau šį vakarą abu objektai atsidūrė pavojingai arti vienas 
kito. Neabejoju, kad neturėčiau jums to sakyti... bet mūsų pareiga užtikrinti, kad 
piramidė nebūtų sudėta į daiktą. Ė 

Lengdonui Belamio dramatizmas atrodė šiek tiek perdėtas. Jis čia kalba apie 
piramidę ir jos viršūnę... ar apie branduolinę bombą ir jos sprogdiklį? Lengdonui vis 
dar buvo sunkoka sutikti su tuo, ką sako Belamis, tačiau jis buvo pasirengęs to 
nepaisyti. 

— Net jei tai tikrai masonų piramidė, net jei šis įrašas iš tiesų kokiu nors 
būdu atskleidžia, kur saugoma senovės išmintis, kaip toji išmintis gali suteikti 
tokią galią, apie kurią visi kalba? 

— Piteris man ne kartą sakė, kad jus labai sunku kuo nors įtikinti — jūs 
mokslo žmogus ir įrodymus vertinate labiau už samprotavimus. 

— Ojjūs norite pasakyti, kad pats tuo tikite? — galiausiai netekęs kantry- 
bės neišlaikė Lengdonas. — Nenoriu jūsų įžeisti... jūs šiuolaikiškas, išsilavinęs 
žmogus. Kaip galite tikėti tokiais dalykais? 

Belamis kantriai nusišypsojo. 

— Laisvųjų mūrininkų brolija išmokė mane nuoširdžios pagarbos viskam, 
kas nesuvokiama žmogaus protui. Išmokau niekada neatsiriboti nuo jokių idėjų 
vien dėl to, kad jos veikiau primena stebuklus. 

lėkė skalda nubarstytu taku, vedančiu aplink pastatą. Jam ką tik paskambino 
viduje dirbantis apsaugininkas ir pranešė, kad Penktosios sekcijos užraktas su- 
niokotas ir dega saugumo šviesa, rodanti, kad atidarytos eksponatams gabenti 
skirtos durys. 


Kokia čia velniava?! 

Atbėgęs prie eksponatams skirtų durų jis iš tiesų pamatė, kad jos kokį pus- 
metrį pravertos. Keista, pamanė jis. Juk jas galima atidaryti tik iš vidaus. Jis nusi- 
segė nuo diržo žibintą ir pašvietė sekcijos vidun, į tirštą tamsą. Nieko nematyti. 
Nenorėdamas žengti į neaiškią aplinką, jis priėjo prie slenksčio, įkišo pro durų 
angą žibintą, pasuko jį kairėn, paskui... 

Galingos rankos sugriebė jo riešą ir trūktelėjo į tamsą. Sargas pajuto, kaip 
jį apsuka neregima jėga. Užuodė etanolio kvapą. Žibintas išlėkė jam iš rankos, ir 
dar nespėjus susivokti, kas vyksta, į krūtinkaulį smogė kietas kaip akmuo kumš- 
tis. Sargas, vaitodamas iš skausmo, susmuko ant cementinių grindų... o nuo jo 
tolyn žengė stambi juoda figūra. 

Sargas tysojo ant šono, sunkiai gaudydamas orą. Žibintas gulėjo netoliese, 
jo šviesos spindulys sklido grindimis ir apšvietė kažkokį metalinį kanistrą. Ant 
kanistro buvo užrašas, jog tai kuras Bunzeno degikliams. 

Švystelėjo oranžinė žiebtuvėlio liepsna, apšvietusi padarą, kuris net nebu- 
vo panašus į žmogų. Jėzau Kristau! Sargas net neturėjo laiko suvokti, ką matąs, 
kai pusnuogis padaras priklaupė ir pridėjo prie grindų liepsną. 

Tuojau pat nušvito ugnies juosta ir nubėgo tolyn nuo jų į tuštumą. Sargas 
apstulbęs pažvelgė į tą pusę, bet padaras jau išslydo pro praviras duris ir dingo 
naktyje. 

Sargas vargais negalais atsisėdo ir iš skausmo prisimerkė, akimis sekdamas 
ploną liepsnos juostelę. Koks čia velnias?! Liepsna buvo tokia silpna, kad neatrodė 
labai pavojinga, tačiau staiga jis išvydo tikrą siaubą. Liepsnos juostelė apšvietė 
ne tik tuštumą. Ji artėjo prie galinės sienos, kur išryškėjo statinys iš masyvių 
šlakbetonio luitų. Sargui nebuvo leidžiama įeiti į Penktąją sekciją, bet jis pui- 
kiausiai žinojo, koks tai statinys. 

Kubas. 

Ketrinos Solomon laboratorija. 

Liepsna tiesia linija artėjo prie laboratorijos durų. Sargas pakilo ant kojų 
puikiai suvokdamas, kad liepsnos linija veikiausiai tęsiasi po laboratorijos du- 
rimis... greitai viduje kils gaisras. Tačiau apsisukęs bėgti pagalbos staiga pajuto, 
kaip pro šalį pralėkė stiprus oro gūsis. 

Akimirką šviesa užliejo visą Penktąją sekciją. 

Sargas taip ir nepamatė, kaip į dangų šovė ugninis vandenilio dujų kamuo- 
lys, nuplėšė Penktosios sekcijos stogą ir iškilo keliasdešimt metrų į orą. Nebe- 
pamatė nė iš dangaus it lietus krintančių titano tinklo liekanų, elektroninės 
įrangos detalių ir išsilydžiusio silicio lašų iš laboratorijos holografinio duomenų 
saugojimo įtaisų. 


Ketrina Solomon važiavo į šiaurę, kai staiga galinio vaizdo veidrodėlyje pamatė 
ryškų šviesos blyksnį. Nakties ore sugrumėjo kažkas panašaus į griaustinį, ir ji 
krūptelėjo. 

Nejau fejerverkai? — pamanė ji. Bet ar „Redskins“ rengia šou tarp kėlinių? 

Ji vėl sutelkė dėmesį į kelią, tebegalvodama apie pokalbį su 911 tarnybos 
dispečere, kuriai ką tik skambino iš apleistos degalinės taksofono. 

Ketrinai pavyko įtikinti dispečerę pasiųsti policiją į Smitsono muziejaus 
saugyklas ieškoti tatuiruoto įsibrovėlio; Ketrina meldėsi, kad pavyktų rasti ir jos 
asistentę Trišą. Be to, ji dar prašė patikrinti, kas vyksta daktaro Abadono namuo- 
se Kaloramos aukštumose, kuriuose, jai atrodė, kalinamas pagrobtas Piteris. 

Deja, Ketrinai nepavyko gauti įslaptinto Roberto Lengdono mobiliojo tele- 
fono numerio. Todėl dabar, nematydama kitos išeities, ji lėkė į Kongreso biblio- 
teką, kur žadėjo būti ir Lengdonas. 

Klaikus atradimas — atskleista tikroji daktaro Abadono tapatybė — viską 
pakeitė. Ketrina nebežinojo, kuo tikėti. Ji žinojo vieną tikrą dalyką — tas pats 
žmogus, kuris prieš daugelį metų nužudė jos sūnėną ir motiną, dabar pagrobė 
jos brolį ir atėjo nužudyti jos pačios. Kas šis beprotis? Ko jis nori? Vienintelis at- 
sakymas, kurį ji įstengė sugalvoti, atrodė beprasmis. Piramidės? Ne mažiau keblu 
buvo suvokti, ko šįvakar jis atėjo į jos laboratoriją. Jei norėjo ją nužudyti, kodėl 
to nepadarė šiandien, jos pačios namuose? Kam tas vargas — siųsti žinutes tele- 
fonu, rizikuoti įsilaužti į jos laboratoriją? 

Netikėtai fejerverkų šviesa galinio vaizdo veidrodėlyje sušvito ryškiau, po 
to danguje pasirodė netikėtas reginys — liepsnojantis ugnies kamuolys, kurį 
Ketrina pamatė iškylant virš medžių viršūnių. Viešpatie, kas gi čia dabar?! Lieps- 
nos kamuolį lydėjo tiršti juodi dūmai... iškilę visai kitoje vietoje negu „Redskins“ 
stadionas. Apstulbusi Ketrina pamėgino nuspėti, kas yra už tų medžių... tiesiai į 
pietryčius nuo kelio. 

Suvokimas ją užklupo staiga, tarsi artėjantis sunkvežimis. 

Vorenas Belamis pradėjo įnirtingai spaudyti savo mobiliojo telefono myg- 
tukus, vėl stengdamasis prisiskambinti paslaptingam žmogui, galinčiam jiems 
padėti. 


Lengdonas stebėjo Belamį, tačiau įstengė galvoti tik apie Piterį: svarstė, 
kaip geriausia jį surasti. Iššifruok įrašą, paliepė jam Piterio pagrobėjas, ir jis pa- 
sakys tau, kur paslėptas didžiausias žmonijos lobis... Mudu abu ten nueisime... ir at- 
liksime mainus. 

Belamis nuleido telefoną ir suraukė kaktą. Vis dar neatsako. 

— Aš nesuprantu vieno, — tarė Lengdonas. — Net jei įstengčiau patikėti, 
kad toji paslėpta išmintis egzistuoja... ir kad piramidė kaip nors gali parodyti, 
kokiame požemyje ji paslėpta... ko turėčiau ieškoti? Seifo? Bunkerio? 

Belamis ilgai tylėjo. Paskui nenoromis atsiduso ir atsargiai prakalbo. 

— Robertai, iš to, ką esu girdėjęs per daug metų, spėju, kad piramidė rodo 
kelią link suktinių laiptų. 

— Laiptų? 

— Teisingai. Laiptų, kurie leidžiasi į žemės gelmes... giliai, kone šimtus 
metrų. 

Lengdonas nepatikėjo savo ausimis. Jis pasilenkė arčiau. 

— Esu girdėjęs kalbant, kad senovės išmintis paslėpta gelmėse. 

Robertas Lengdonas atsistojo ir ėmė neramiai žingsniuoti aplink stalą. Suk- 
tiniai laiptai, kurie šimtus metrų leidžiasi į žemės gelmes... Vašingtone, Kolumbijos 
apygardoje. 

— Bet niekas tų laiptų niekada nėra matęs? 

— Kalbama, kad įėjimą į juos užstoja didžiulis akmuo. 

Lengdonas atsiduso. Kapo rūsio, užristo dideliu akmeniu, įvaizdis bus 
atkeliavęs tiesiai iš Biblijos pasakojimų apie Jėzaus laidojimą. Šis archetipinis 
hibridas seniausias iš visų. 

— Vorenai, o jūs ar tikite, kad šie slapti mistiniai laiptai į žemės gelmes iš 
tiesų egzistuoja? 

— Pats niekada nesu jų matęs, bet vyresni masonai prisiekia, kad tai tiesa. 
Ką tik mėginau vienam iš jų prisiskambinti. 

Lengdonas vėl žingsniavo nesugalvodamas, ką toliau sakyti. 

— Robertai, dėl šios piramidės jūs statote mane į keblią padėtį, — Vore- 
no Belamio žvilgsnis švelnioje stalinės lempos šviesoje sugriežtėjo. — Negaliu 
įsivaizduoti, kaip reikėtų priversti žmogų patikėti tuo, kuo jis nenori tikėti. Vis 
dėlto man atrodo, kad jūs jaučiate pareigą Piteriui Solomonui. 

Taip, mano pareiga yra jam padėti, pamanė Lengdonas. 

— Visai nebūtina, kad tikėtumėte jėgomis, kurias gali atskleisti ši pirami- 
dė. Ir man tikrai nereikia įtikinėti jūsų, kad egzistuoja laiptai, kuriuos ji neva 
gali nurodyti. Tačiau būtinai privalote patikėti turįs moralinę pareigą saugoti šią 
paslaptį... kad ir kokia ji būtų. — Belamis mostelėjo į mažą kubo pavidalo ryšu- 


lėlį. — Piteris jums patikėjo saugoti piramidės viršūnę, nes buvo įsitikinęs, kad 
jūs įvykdysite jo prašymą ir niekam jos nerodysite. Būtent taip ir privalote elgtis, 
net jei dėl to turėtumėte paaukoti Piterio gyvybę. 

Lengdonas staiga sustojo ir žaibiškai atsisuko. 

— Ką?! 

Belamis tebesėdėjo skausminga, tačiau kupina ryžto veido išraiška. 

— Tokia būtų jo valia. Privalote pamiršti Piterį. Jo nebėra. Piteris atliko 
savo užduotį, iš paskutiniųjų stengdamasis apsaugoti piramidę. Dabar atėjo 
mūsų eilė užtikrinti, kad jo pastangos nenueitų veltui. 

— Negaliu patikėti, kad jūs tai sakote! — netekęs kantrybės sušuko Leng- 
donas. — Net jei ši piramidė iš tiesų tokia, kaip jūs sakote, Piteris juk yra jūsų 
brolis masonas. Jūs prisiekėte saugoti jį labiau už viską, net už savo šalį! 

— Ne, Robertai. Masonai privalo saugoti vienas kitą labiau už viską... išsky- 
rus viena — didžią paslaptį, kurią mūsų brolija puoselėja visos žmonijos labui. 
Nesvarbu, ar aš tikiu, kad prarastoji išmintis tikrai turi tokių galių, apie kurias 
seniai pasakojama: esu prisiekęs ją saugoti, kad nepakliūtų į nevertųjų rankas. Ir 
negaliu niekam jos atskleisti... net jei tokiu būdu išgelbėčiau Piterio Solomono 
gyvybę. 

— Aš pažįstu daug masonų, — piktai atrėžė Lengdonas, — kai kurie iš jų 
labai aukšto laipsnio, tačiau esu velniškai tikras, kad nė vienas iš jų nėra prisie- 
kęs paaukoti gyvybės dėl kažkokios akmens piramidės. Ir dar esu velniškai tik- 
ras, kad nė vienas iš jų netiki egzistuojant slaptus laiptus, kurie leidžiasi į žemės 
gelmes ir veda prie ten paslėpto lobio. 

— Masonų organizacijoje yra daug atskirų grupelių, Robertai. Ne visiems 
viskas yra žinoma. 

Lengdonas iškvėpė stengdamasis suvaldyti užplūdusias emocijas. Jis, kaip 
ir daugelis kitų, buvo girdėjęs apie masonų organizacijoje veikiančias elito gru- 
peles. Tačiau šioje situacijoje tai neatrodė svarbu. 

— Vorenai, jei ši piramidė ir jos viršūnė iš tiesų atskleidžia aukščiausią ma- 
sonų paslaptį, tai kodėl Piteris į visa tai įtraukė mane? Aš juk net ne masonas... o 
ką jau kalbėti apie tai, kad nepriklausau jokiai vidinei grupelei. 

— Žinau ir spėju, kad būtent dėl to Piteris jums patikėjo ją saugoti. Pira- 
midei jau anksčiau yra kilę pavojų, buvo net žmonių, kurie prasiskverbė į mūsų 
organizaciją siekdami neprideramų tikslų. Piteris gudriai pasielgė, palikęs ją 
saugoti žmogui, kuris nepriklauso brolijai. 

— Arjūs žinojote, kad viršūnė pas mane? — paklausė Lengdonas. 

— Ne. Bet Piteris apie tai būtų prasitaręs tik vienam žmogui. — Belamis 
vėl išsitraukė mobilųjį telefoną ir paspaudė mygtuką, dar kartą rinkdamas jau 


išmėgintą numerį. — O jo man niekaip nepavyksta pasiekti. — Belamis išgirdo 
įrašą apie balso pašto pranešimą ir atšaukė skambutį. — Ką gi, Robertai, atrodo, 
kad kol kas likome vienudu. Privalome apsispręsti. 

Lengdonas pažvelgė į savo laikrodį su Peliuku Mikiu. Jis rodė 21.42. 

— Jūs juk žinote — Piterio pagrobėjas laukia, kad aš šiandien pat iššifruo- 
čiau piramidės įrašą ir praneščiau jam, kas ten parašyta. 

Belamis suraukė kaktą. 

— Visais laikais didūs žmonės aukodavosi, kad apsaugotų Senovės Slėpi- 
nius. Mudu privalome elgtis taip pat. — Jis atsistojo. — Reikia trauktis iš čia. 
Anksčiau ar vėliau Sato susivoks, kur mes esame. 

— O kaip Ketrina? — paklausė Lengdonas, nenorėdamas niekur eiti. — Aš 
negaliu jai prisiskambinti, o ji pati man nepaskambino. 

— Aišku, jai kažkas atsitiko. 

— Bet juk mes negalime jos palikti nelaimėje! 

— Pamirškite Ketriną! — įsakmiu balsu paliepė Belamis. — Pamirškite 
Piterį! Pamirškite visus! Ar nesuprantate, Robertai, kad jums patikėta pareiga 
svarbesnė už mus visus — už jus, Piterį, Ketriną, mane? — Jis įsmeigė akis į 
Lengdoną. — Reikia surasti saugią vietą, reikia paslėpti šią piramidę ir jos viršū- 
ne toliau nuo... 

Iš tos pusės, kur buvo didžioji salė, pasigirdo garsus metalo dunkstelėjimas. 

Belamis greitai apsisuko ir pažvelgė baimės kupinomis akimis. 

— Kaip greitai. 

Lengdonas irgi atsisuko į duris. Veikiausiai bus nukritęs metalinis kibiras, 
kurį Belamis užkėlė ant kopėčių, užstojančių tunelio duris. Mus surado. 

Staiga, visai netikėtai, dunkstelėjimas pasigirdo dar kartą. 

Paskui dar kartą. 

Ir dar. 


Benamis, įsitaisęs ant suolelio priešais Kongreso biblioteką, pasitrynė akis ir įsi- 
žiūrėjo į keistą reginį, vykstantį priešais. 

Ką tik ant šaligatvio užšoko baltas „Volvo“, perlėkė tuščią pėsčiųjų taką ir 
cypdamas stabdžiais sustojo mažiau kaip už pusmetrio nuo centrinių bibliote- 
kos durų. Iš jo iššoko patraukli tamsiaplaukė moteris, neramiai apsižvalgė ir, 
pamačiusi benamį, šūktelėjo: 

— Gal turite mobilųjį telefoną? 

Poniute, aš neturiu net kairio bato. 

Turbūt ir pati tą supratusi, moteris užlėkė laiptais, vedančiais prie pagrin- 


dinių bibliotekos durų. Atsiradusi viršuje griebė rankeną ir beviltiškai pamėgino 
paeiliui atidaryti visas trejas milžiniškas duris. 

Poniute, biblioteka seniai uždaryta. 

Tačiau moteriai, atrodo, tai nerūpėjo. Ji suėmė didžiulę, sunkią žiedo pavi- 
dalo rankeną, atitraukė ją ir atsivėdėjusi paleido garsiai atsitrenkti į duris. Paskui 
pakartojo tai dar kartą. Ir dar. 

Oho, pamanė benamis, štai kaip žmogui reikia knygos. 

Kai Ketrina Solomon pagaliau pamatė prieš save atsiveriant sunkias bron- 
zines bibliotekos duris, ją užplūdo emocijų banga. Laisvėn ištrūko baimė ir su- 
trikimas, kuriuos ji visą vakarą stengėsi suvaldyti. 

Bibliotekos tarpduryje stovėjo Vorenas Belamis, jos brolio draugas ir pati- 
kėtinis. Tačiau labiausiai Ketrina apsidžiaugė pamačiusi žmogų, stovintį atokiau, 
Belamio šešėlyje. Atrodo, jis irgi jautė tą patį. Roberto Lengdono akyse sušvito 
palengvėjimas, kai Ketrina įlėkė pro duris vidun... ir puolė jam tiesiai į glėbį. 

Ketrinai džiaugiantis seno draugo paguoda, Belamis uždarė pagrindines 
duris. Ji išgirdo, kaip klaktelėjo sunkus skląstis, ir galiausiai pasijuto saugi. Ne- 
tikėtai iš akių ištryško ašaros, bet ji pasistengė susitvardyti. 

Lengdonas laikė ją apkabinęs. 

— Viskas gerai, — šnibždėjo jis. — Tau jau viskas gerai. 

Nes tu mane išgelbėjai, norėjo jam pasakyti Ketrina. Jis sunaikino mano labo- 
ratoriją... visą mano darbą. Metų metus trukusių tyrimų rezultatai... tiesiog išlėkė į 
orą. Jai knietėjo jam viską papasakoti, tačiau buvo sunku net kvėpuoti. 

— Mes surasim Piterį. — Sodrus Lengdono balsas aidu atsiliepė jos krūti- 
nėje ir kažkodėl guodė. — Duodu žodį. 

Aš žinau, kas tai padarė, norėjo surikti Ketrina. Tas pats žmogus, kuris nužudė 
mano motiną ir sūnėną! Tačiau jai dar nespėjus nieko paaiškinti bibliotekos tylą 
nutraukė netikėtas garsas. 

Iš vestibiulio laiptų pusės apačioje pasigirdo garsus terkštelėjimas — atro- 
dė, kad ant grindų nukrito didelis metalinis daiktas. Ketrina pajuto, kaip Leng- 
dono raumenys tuojau pat įsitempė. 

Belamis žengė į priekį, jo veidas buvo niūrus. 

— Einam iš čia. Tuojau pat. 

Sutrikusi Ketrina nusekė įkandin architekto ir Lengdono, kurie nuskubėjo 


per didžiąją salę link garsiosios bibliotekos skaityklos, kurioje pliekste plieskė 
šviesos. Įėjus Belamis mikliai užrakino dvejas duris — iš pradžių išorines, paskui 
vidines. 

Ketrina, nelabai gaudydamasi, kas vyksta, Belamio raginama skubėjo į skai- 
tyklos centrą. Trijulė stabtelėjo prie vieno stalo, ant kurio, apšviestas stalinės 
lempos, stovėjo odinis krepšys. Šalia jo gulėjo mažas kubo pavidalo ryšulėlis, 
kurį Belamis paėmė ir įmetė į krepšį šalia... 

Ketrina sustojo kaip įbesta. Šalia piramidės? 

Ji niekada nebuvo mačiusi šios akmeninės piramidės, tačiau dabar pasijuto 
taip, tarsi būtų atpažinusi ją visu kūnu. Kūnas kažkaip įžvelgė tiesą. Ketrina Solo- 
mon ką tik pamatė daiktą, kuris padarė jos gyvenimui tiek daug žalos. Piramidę. 

Belamis užsegė kelionkrepšį ir padavė jį Lengdonui. 

— Nieku gyvu neišleiskite jo iš akių. 

Staiga išorines skaityklos duris sudrebino sprogimas. Paskui pasigirdo dūž- 
tančio stiklo šukių dzingsėjimas. 

— Ten! — Belamis, jau ne juokais išsigandęs, apsisuko ir pirmas nubėgo 
prie leidinių išdavimo centro, kurį sudarė aštuoni stalai, sustatyti aplinkui 
masyvią aštuonkampę spintą. Jis pravedė juos už stalų ir parodė į angą spinto- 
je. — Liskite ten! 

— Ten? — perklausė Lengdonas. — Ten jie tikrai mus suras! 

— Tikėkit manim, — atsakė Belamis. — Viskas ne taip, kaip jums atrodo. 

Malachas lėkė savo limuzinu šiaurės pusėn, į Kaloramos aukštumas. Spro- 
gimas Ketrinos laboratorijoje pasirodė galingesnis, negu jis tikėjosi, gerai, kad 
pavyko išsisukti nesužeistam. Po sprogimo kilusi suirutė tapo jam patogia prie- 
danga pasprukti, greitai pralėkti limuzinu pro sutrikusį vartų apsaugininką, 
kažką garsiai rėkiantį telefonu. 

Reikia kuo greičiau išsukti iš kelio, pamanė jis. Net jei Ketrina dar nepaskam- 
bino policijai, sprogimas tikrai neliks nepastebėtas. O pusnuogis vyras, vairuojan- 
tis limuziną, iškart patrauks visų dėmesį. 

Malachui buvo sunku patikėti, kad po tiek metų trukusio pasirengimo šis 
vakaras pagaliau atėjo. Kelionė, atvedusi iki jo, buvo ilga ir sunki. Tai, kas prieš 
daug metų prasidėjo kančiose... šivakar vainikuosis šlove. 

Tą naktį, kai viskas prasidėjo, jo vardas buvo ne Malachas. Tiesą sakant, 


tą naktį, kai viskas prasidėjo, jis išvis neturėjo vardo. Kalinys numeris 37. Kaip 
beveik visus itin griežto režimo Soganliko kalėjimo netoli Stambulo kalinius, 37 
numerį čia atvedė narkotikai. 

Jis tysojo ant gultų cementinėje tamsioje kameroje, alkanas ir sušalęs, spė- 
liodamas, kiek laiko teks kalėti. Kameros kaimynas, kurį jis pirmą kartą pamatė 
vos prieš dvidešimt keturias valandas, miegojo ant viršutinio gulto. Kalėjimo 
administratorius, nutukęs alkoholikas, kuris neapkentė savo darbo ir šią neapy- 
kantą išgieždavo ant kalinių, ką tik buvo išjungęs nakčiai šviesas. 

Buvo jau beveik dešimta, kai 37 numeris išgirdo pokalbį, atsklindantį pro 
ventiliacijos šachtą. Pirmo balso nebuvo įmanoma su niekuo supainioti — šai- 
žus, įžūlus priklausė kalėjimo administratoriui, anaiptol AcapiBuBusiaai, 
kad jį pažadino vėlyvas lankytojas. 

— Taip, taip, jūs atvykote iš toli, — kalbėjo jis, — bet pirmą mėnesį lanky- 
mai draudžiami. Vyriausybės įstatymas. Jokių išimčių. 

Jam atsakė tylus išsilavinusio žmogaus balsas, kupinas skausmo: 

— Ar mano sūnui niekas negresia? 

— Jis narkomanas. 

— Ar su juo gerai elgiamasi? 

— Pakankamai, — atsakė administratorius. — Čia ne viešbutis. 

Stojo skausminga pauzė. 

— Jūs tikriausiai suprantate, kad JAV Valstybės departamentas pareika- 
laus ekstradicijos. 

— Taip, taip, jie visada taip daro. Gausite sutikimą, nors dokumentų tvar- 
kymas gali užtrukti kokią porą savaičių... gal net mėnesį, žiūrint kaip... 

— Žiūrint kaip kas? 

— Na, — atsakė administratorius, — mums trūksta darbuotojų. — Jis pa- 
tylėjo. — Žinoma, kartais suinteresuoti asmenys, kaip štai jūs, skiria finansinę 
paramą kalėjimo darbuotojams, kad šie galėtų paskubinti reikalus. 

Lankytojas nieko neatsakė. 

— Pone Solomonai, — tylesniu balsu prakalbo administratorius, — tokiam 
žmogui kaip jūs, kuriam pinigai ne problema, visada atsiranda būdų. Aš pažįstu 
keletą žmonių vyriausybėje. Bendromis jėgomis mes galėtume ištraukti jūsų 
sūnų iš čia... rytoj pat, ir jam net nebus pateikti kaltinimai. Gali būti, kad ir gim- 
tojoje šalyje jam nebus keliama byla. 

Atsakymas nuskambėjo tuojau pat. 

— Apie teisines jūsų pasiūlymo pasekmes net nekalbėsiu ir aš atsisakau 
savo sūnų pamokyti, kad pinigai išsprendžia visas problemas arba kad gyvenime 
už nieką nereikia mokėti, ypač esant tokiai rimtai situacijai. 


— Taijūs norite jį čia palikti? 

— Noriu su juo pasikalbėti. Tuojau pat. 

— Juk sakiau, čia galioja mūsų taisyklės. Sūnaus matyti negalėsite... jei ne- 
norite pradėti derybų dėl to, kad jis būtų tuojau pat paleistas. 

Kelias akimirkas tvyrojo šalčiu dvelkianti tyla. 

— Valstybės departamentas netrukus į jus kreipsis. Užtikrinkite Zakario 
saugumą. Tikiuosi, kad po savaitės jis parskris namo. Labos nakties. 

Durys užsitrenkė. 

37 numeris negalėjo patikėti savo ausimis. Koks tėvas drįsta palikti savo sūnų 
šioje pragariškoje vietoje vien norėdamas jį pamokyti? Piteris Solomonas net atmetė 
pasiūlymą nepateikti Zakariui kaltinimų. 

Tą pačią naktį, vartydamasis ant gulto atmerktomis akimis, 37 numeris 
suprato, kaip galima išeiti į laisvę. Jei kaliniui, norinčiam išeiti į laisvę, reikia tik 
pinigų, tai galima sakyti, kad 37 numeris jau laisvas. Gerai, Piteris Solomonas 
nenori skirtis su savo pinigais, bet kiekvienam geltonąją spaudą skaitančiam 
žmogui puikiausiai žinoma, kad ir jo sūnus Zakaris pertekęs turtų. Rytojaus die- 
ną 37 numeris privačiai pasikalbėjo su administratoriumi ir pasiūlė planą — drą- 
sų sumanymą, galintį kiekvienam iš jų parūpinti tai, ko jis nori. 

— Kad planas suveiktų, Zakariui Solomonui teks mirti, — paaiškino 37 
numeris. — Užtat mes abu galėsime tą pačią akimirką dingti. Jūs galėsite apsi- 
gyventi Graikijos salose. Nebereikės daugiau matyti šių vietų. 

Neilgai pasiginčiję, vyrai paspaudė vienas kitam ranką. 

Netrukus Zakaris Solomonas bus nebegyvas, mąstė 37 numeris ir šypsodama- 
sis galvojo, kaip lengvai viskas klostosi. 

Po dviejų dienų Valstybės departamentas pranešė Solomonų šeimai šiurpią 
žinią. Kalėjime darytose nuotraukose buvo matyti žvėriškai sumušto jų sūnaus 
kūnas, be gyvybės ženklų susirietęs ant kalėjimo kameros grindų. Jo galva buvo 
sutraiškyta plieno strypu, rankos ir kojos taip išsukiotos ir sulaužytos, kad nebe- 
buvo panašios į žmogaus. Buvo matyti, kad jį iš pradžių kankino, o paskui žiauriai 
nužudė. Pagrindinis įtariamasis buvo pats kalėjimo administratorius, kuris dingo, 
veikiausiai pasiglemžęs visus nužudytojo vaikino pinigus. Zakaris pasirašė nuro- 
dymą pervesti visus didžiulius jo turtus į privačią sąskaitą, kuri buvo ištuštinta 
iškart po jo mirties. Niekas nebūtų galėjęs pasakyti, kur tie pinigai yra dabar. 

Piteris Solomonas privačiu lėktuvu nuskrido į Turkiją ir parsivežė sūnaus 
karstą, kurį palaidojo Solomonų šeimos kape. Kalėjimo administratoriaus taip 
ir nepavyko rasti. Ir nepavyks — 37 numeris tai puikiai žinojo. Storulio turko 
lavonas ilsisi Marmuro jūros dugne, virtes mėlynųjų krabų, migruojančių per 
Bosforo sąsiaurį, maistu.Visi didžiuliai turtai, priklausę Zakariui Solomonui, 


perkelti į privačią sąskaitą. 37 numeris vėl laisvas žmogus — ne tik laisvas, bet 
ir labai turtingas. 

Graikijos salos buvo tikras rojus. Kokia šviesa. Koks vanduo. Kokios moterys. 

Už pinigus buvo galima nusipirkti viską — naują tapatybę, naują pasą, 
naujas viltis. Jis pasirinko graikišką vardą ir pasivadino Androsu Darejosu — an- 
dros reiškė „karį“, dareios — „turtuolį“. Kalėjime praleista tamsi naktis Androsą 
išgąsdino, jis prisiekė niekada ten nebegrįžti. Nusiskuto nutriušusius plaukus 
ir visiškai išsivadavo nuo narkotikų. Pradėjo gyvenimą iš naujo, mėgaudamasis 
iki tol nepatirtais jusliniais malonumais. Ramybė, apimanti vienam jachta plau- 
kiant per mėlyną kaip rašalas Egėjo jūrą, atstojo heroino keliamą transą, malo- 
numas tiesiai nuo iešmo kąsti sultingą arni souvlakia prilygo ekstazio poveikiui, 
ojaudulio, patiriamo šokinėjant nuo uolų į putojančius užutėkius aplink Mikono 
salą, nebūtų atstojęs nė kokainas. 

Aš atgimiau iš naujo. 

Androsas nusipirko erdvią vilą Syro saloje ir įsikūrė prašmatniame Posido- 
nijos mieste tarp bella gente. Naujojo pasaulio bendruomenei rūpėjo ne tik turtai, 
bet ir kultūra, ir fizinis tobulumas. Jo kaimynai labai didžiavosi savo kūnais bei 
protais, ir tai pasirodė užkrečiama. Netikėtai naujokas pastebėjo įpratęs bėgioti 
paplūdimiu, deginti saulėje blyškų kūną ir skaityti knygas. Androsas perskaitė 
Homero „Odisėją“, pakerėtas pasakojimų apie tvirtus bronzos spalvos vyrus, 
kariavusius šiose salose. Nuo rytojaus jis pradėjo kilnoti svarmenis ir nustebo 
pastebėjęs, kaip greitai ėmė tvirtėti rankos ir krūtinės ląsta. Pamažu jis pradė- 
jo justi į jį nukreiptus moterų žvilgsnius, ir jų gėrėjimasis veikė it svaigalai. Jis 
troško tapti dar stipresnis. Ir tapo. Pasitelkęs agresyviai veikiančius steroidus, 
prie jų pridėjęs juodojoje rinkoje įsigytų augimo skatinamųjų hormonų, valandų 
valandas kilnodamas svarmenis, Androsas pamažu perkeitė save — virto tuo, 
kuo niekada neįsivaizdavo galįs tapti: tobulu vyriškumo įsikūnijimu. Jis išaugo, 
raumenys sustiprėjo, susiformavo nepriekaištingi pečiai ir stambios kojos ryš- 
kiomis sausgyslėmis, visad tobulai įdegusios. 

Dabar jį pastebėdavo visi. 

Kaip Androsą įspėjo, be saiko vartojami steroidai ir hormonai ne tik pakeitė 
jo kūną, bet ir paveikė balso stygas; jis ėmė kalbėti keistu dusliu šnabždesiu ir 
dėl to pasidarė tik dar paslaptingesnis. Tylus, mįslingas balsas, naujai sukurtas 
kūnas, turtai ir griežtas atsisakymas kalbėti apie slaptą praeitį it medus traukė 
sutiktas moteris. Jos mielai dovanodavo save, ir jis visoms suteikdavo pasiten- 
kinimą — manekenėms, apsilankiusioms saloje per fotosesijas, jaunoms ame- 
rikietėms studentėms, atvykusioms atostogų, vienišoms kaimynų žmonoms, o 
kartais ir kokiam pasitaikiusiam jaunuoliui. Visi jo trokšte troško. 


Aš esu šedevras. 

Tačiau metai ėjo, ir seksualiniai nuotykiai liovėsi jaudinę Androsą. Kaip ir 
visa kita. Gardūs salos valgiai neteko skonio, knygos pasidarė nebeįdomios, net 
kvapą gniaužiantys saulėlydžiai, matomi iš vilos, pradėjo kelti nuobodulį. Kaip 
tai galėjo atsitikti? Jis vos įpusėjo trečiąją dešimtį, o jau jaučiasi senas. Ką dar 
gali pasiūlyti gyvenimas? Iš savo kūno jis išskaptavo tikrą šedevrą, išlavino protą, 
maitino sielą kultūra, apsigyveno rojuje ir visad pelnydavo meilę tų, kurių užsi- 
geisdavo. 

Ir vis dėlto — neįtikima, tačiau jis jautė tą pačią tuštumą, kaip tada, būda- 
mas Turkijos kalėjime. 

Ko man trūksta? 

Atsakymas atėjo po keleto mėnesių. Androsas vidurnaktį vienas sėdėjo 
savo viloje ir nuobodžiaudamas junginėjo televizorių, tik staiga aptiko laidą 
apie laisvųjų mūrininkų paslaptis. Laida buvo niekam tikusi, joje nuskambėjo 
daugiau klausimų negu atsakymų, tačiau Androsą suintrigavo gausybė su brolija 
siejamų sąmokslo teorijų. Teksto skaitytojas minėjo vieną legendą po kitos. 

Laisvieji mūrininkai ir Naujoji pasaulio tvarka... 

Jungtinių Amerikos Valstijų Didysis masonų antspaudas... 

Masonų ložė P2... 

Prarastos laisvųjų mūrininkų paslaptys... 

Masonų piramidė... 

Androsas staiga atsitiesė. Piramidė. Laidos autoriai pradėjo pasakoti apie 
paslaptingą akmens piramidę su išgraviruotu įrašu, žadančiu parodyti kelią į 
prarastą išmintį ir neįsivaizduojamą galią. Istorija atrodė neįtikima, tačiau ji 
pažadino seną prisiminimą... silpną atminties blykstelėjimą iš daug sunkesnių 
laikų. Androsas prisiminė, ką Zakaris Solomonas buvo iš tėvo girdėjęs apie pa- 
slaptingąją piramidę. 

Ar taip gali būti? Androsas įtempė atmintį, stengdamasis prisiminti smulk- 
menas. 

Laidai pasibaigus jis išėjo į balkoną atsigaivinti vėsiame nakties ore. Dabar 
jis prisiminė kur kas daugiau, o prisiminęs ėmė manyti, kad šioje legendoje gali 
būti dalis tiesos. O jei taip, tai Zakaris Solomonas — nesvarbu, kad jis seniai 
mirė — dar gali būti naudingas. 

Ką aš prarasiu? 

Po trijų savaičių, rūpestingai nutaikęs laiką, Androsas jau stovėjo spen- 
giančiame šaltyje prie Solomonų dvaro Potomake oranžerijos sienos. Pro stiklą 
jis matė, kaip Piteris Solomonas šnekučiuojasi ir juokauja su seserimi Ketrina. 
Atrodo, jiems buvo visai nesunku pamiršti Zakarį, pamanė jis. 


Prieš užsimaukšlindamas slidininko kaukę, Androsas pirmą kartą po labai 
ilgo laiko šniaukštelėjo kokaino. Pajuto, kaip užplūsta pažįstamas jausmas — 
niekas pasaulyje jam nebaisu. Išsitraukė pistoletą, atsirakino duris senu raktu ir 
žengė vidun. „Sveiki, Solomonai. 

Deja, tą vakarą įvykiai susiklostė ne taip, kaip planavo Androsas. Užuot ga- 
vęs piramidę, kurios čia atvyko, jis buvo sužeistas paukščiams skirtais šratais ir 
turėjo sprukti per apsnigtą veją į tankų mišką. Didžiausiai jo nuostabai, iš paskos 
bėgo Piteris Solomonas, kurio rankoje blizgėjo pistoletas. Androsas įlėkė į mišką 
ir pasileido gilios daubos pakraščiu. Vaiskiame žiemos ore buvo girdėti, kaip toli 
apačioje šniokščia krioklys. Androsas aplenkė ąžuolų guotelį ir pasuko į kairę. Po 
kelių sekundžių teko sustoti ant apledėjusio takelio, per plauką nenugarmėjus į 
pražūtį. Ė 

Dieve mano! 

Už nepilno pusmetrio priekyje takas staiga baigėsi, apačioje tekėjo ledų 
sukaustyta upė. Dideliame akmenyje prie takelio neįgudusia vaiko ranka buvo 
iškalti žodžiai: 


A ako ti/tas 


Kitoje daubos pusėje takelis vingiavo toliau. Bet kurgi tiltas?! Kokainas 
baigė veikti. Aš pakliuvau į spąstus! Apimtas panikos Androsas apsisuko ir norėjo 
skuosti taku atgal, bet tiesiai priešais jį išdygo Piteris Solomonas, uždusęs, su 
pistoletu rankoje. 

Androsas pažvelgė į pistoletą ir žengė žingsnį atgal. Jam už nugaros kilo 
mažiausiai penkiolikos metrų aukščio šlaitas, apačioje — ledinė upė. Aplink 
plaikstėsi netolimo krioklio skleidžiama vandens migla, kurios šaltis smelkėsi 
iki kaulų smegenų. 

— Zako tiltas seniausiai supuvo, — sunkiai atgaudamas kvapą tarė Solo- 
monas. — Jis vienintelis ateidavo taip toli. — Jo ranka stebėtinai tvirtai laikė 
pistoletą. — Kodėl tu nužudei mano sūnų? 

— Jis buvo tuščia vieta, — atsakė Androsas. — Narkomanas. Padariau jam 
paslaugą. 

Solomonas prisiartino, laikydamas pistoletą nutaikytą tiesiai Androsui į 
krūtinę. 

— Gal norėtum, kad ir aš tau padaryčiau tokią pat paslaugą? — Jo balse 
nuskambėjo keistas įtūžis. — Tu mirtinai uždaužei mano sūnų. Koks turi būti 
žmogus, kad galėtų taip pasielgti? 


— Kai žmogus užspeičiamas į kampą, jis gali padaryti tai, ką sunku įsivaiz- 
duoti. 

— Tu nužudei mano sūnų! 

— Ne, — įsikarščiavęs atrėmė Androsas. — Tai tu nužudei savo sūnų. Koks 
turi būti žmogus, kad paliktų savo sūnų kalėjime, turėdamas galimybių jį iš ten 
išlaisvinti! Tu pats nužudei savo sūnų! Ne aš. 

— Tu nieko nežinai! — skausmo kupinu balsu suriko Solomonas. 

Klysti, pamanė Androsas. Aš viską žinau. 

Piteris Solomonas, nenuleisdamas pistoleto, priėjo dar arčiau; dabar juos 
skyrė mažiau negu penki metrai. Androso krūtinė degte degė, jis juto, kad smar- 
kiai kraujuoja. Šiltas skystis varvėjo per pilvą. Per petį jis pažvelgė į šlaitą. Ne- 
įmanoma. Atsisuko atgal į Solomoną. 

— Žinau apie tave daugiau, negu tu manai, — sušnibždėjo jis. — Žinau, 
kad tu ne iš tų žmonių, kurie žudo šaltakraujiškai. 

Solomonas priėjo dar arčiau ir nusitaikė. 

— Įspėju tave, — tarė Androsas, — kad jei paspausi gaiduką, aš persekiosiu 
tave amžinai. 


— Vis tiek persekiosi. — Tai pasakęs, Solomonas iššovė. 


Juoduoju limuzinu lėkdamas į Kaloramos aukštumas, žmogus, dabar vadinantis 
save Malachu, mąstė apie stebuklingus įvykius, anoje ledinėje dauboje išgelbėju- 
sius jį nuo neišvengiamos mirties. Tada jis buvo permainytas visam laikui. Šūvio 
garsas truko vos sekundę, tačiau jo aidas atsklido per kelis dešimtmečius. Jo kū- 
nas, toks įdegęs ir tobulas, tą vakarą buvo subjaurotas randų... randų, kuriuos jis 
paslėpė tatuiruotais naujos tapatybės simboliais. 

Aš esu Malachas. 

Toks iš pat pradžių buvo mano likimas. 

Jis perėjo ugnį, virto pelenais, tačiau pakilo iš jų... dar kartą persimainęs. Šį 
vakarą jis žengs paskutinį ilgos ir didingos kelionės žingsnį. 

Spr ogmenis, šelmiškai pavadintus „visrakčiu“, specialiųjų tarnybų moksli- 
ninkai sukūrė tiems atvejams, kai reikia atidaryti užrakintas duris, stengiantis 
jas kuo mažiau sugadinti. Į sprogmenų sudėtį įeina ciklotrimetileno trinitrami- 


nas, tamprumo suteikiantis dietilheksilas, o pats „visraktis“ — tai popieriaus 
plonumo lakštas, tinkamas įkišti už durų staktos. Kongreso bibliotekos skaityk- 
loje sprogmenys labai pravertė. 

Operacijai vadovaujantis agentas Terneris Simkinsas peržengė suskeldė- 
jusias duris ir atidžiu žvilgsniu apmetė patalpą ieškodamas judesio pėdsakų. 
Nerado. 

— Gesinkite šviesas, — paliepė Simkinsas. 

Antrasis agentas surado sienoje jungiklius, spragtelėjo jais, ir skaitykla pa- 
skendo tamsoje. Visi keturi vyrai sinchoniškais judesiais nuleido ant veidų nak- 
tinio regėjimo įrangą ir pasitaisė akinius. Pastovėjo nejudėdami, dairydamiesi 
po skaityklą, kurią pro savo akinių stiklus matė kaip švytruojančių žalių dėmių 
sankaupą. Ė 

Vaizdas nepasikeitė. 

Niekas nemėgino sprukti prisidengęs tamsa. 

Bėgliai veikiausiai nebuvo ginkluoti, tačiau operatyvininkai įžengė į patalpą 
atstatę ginklus. Tamsoje nuo jų pistoletų sklido keturi grėsmingi lazerio šviesos 
spinduliai. Vyrai peršukavo spinduliais patalpą iš visų pusių, apžvelgė tolimes- 
nes sienas, balkonus, perskrodė tamsą. Ne kartą yra buvę, kad persekiojamasis, 
tamsoje pamatęs ginklą su lazeriniu taikikliu, iškart pasiduodavo. 

Tačiau, atrodo, ne šiandien. 

Judesių vis dar nematyti. 

Agentas Simkinsas pakėlė ranką ir mostu parodė kitiems išsiskirstyti. 
Vyrai tylėdami pasklido po skaityklą. Simkinsas, atsargiai žengdamas centriniu 
takeliu tarp stalų, kilstelėjo ranką prie veido ir įjungė naujausią įtaisą, neseniai 
papildžiusį CŽV priemonių arsenalą. Šiluminis vaizdo atkūrimas žinomas jau 
seniai, tačiau naujausi atrasti miniatiūriniai prietaisai, jautrumo skirtingiems 
stimulams didinimas ir dviejų šaltinių integracijos tobulinimas — tai sritys, 
kurios padėjo sukurti naujos kartos papildomo regėjimo įrangą, suteikusią ope- 
ratyvininkams antžmogiškai aštrią regą. 

Mes galime matyti tamsoje. Matome kiaurai sienas. O dabar... galime matyti ir 
tai, kas buvo praeityje. 

Šiluminio vaizdo atkūrimo įrangos jautrumą šilumos pokyčiams pavyko 
taip ištobulinti, kad pasidarė įmanoma nustatyti ne tik konkrečią asmens bu- 
vimo vietą... bet ir vietas, kuriose asmuo buvo anksčiau. Dažniausiai būtent šis 
gebėjimas pamatyti, kur asmens būta anksčiau, praversdavo labiausiai. Šį vakarą 
tokios įrangos vertė patvirtinta dar kartą. Agentas Simkinsas pastebėjo prie 
vieno iš skaitykloje stovinčių stalų paliktą šiluminį pėdsaką. Žvelgiant pro jo 
akinius, dvi medinės kėdės švytėjo rausvo purpuro spalva, reiškiančia, kad jos 


šiltesnės už kitas patalpoje stovinčias kėdes. Stalinio šviestuvo lemputė skleidė 
oranžinę šviesą. Aišku, kad abu vyrai sėdėjo prie šio stalo, bet dabar reikia nu- 
statyti, į kurią pusę jie pabėgo. 

Atsakymą jis rado ant leidinių išdavimo centrą — kambario vidury stovin- 
čią medinę spintą — supančio stalo paviršiaus. Ant jo ryškiai raudonai švytėjo 
vaiduokliškas delno atspaudas. 

Iškėlęs ginklą Simkinsas nuslinko prie aštuonkampės spintos ir nukreipė į 
jos paviršių lazerio spindulį. Pasukiojo, kol pamatė spintos šone žiojinčią angą. 
dar vieną švytintį delno atspaudą. Aišku — kažkas, lįsdamas į spintą, pasilaikė 
už durelių krašto. 

Metas nutraukti tylą. 

— Šiluminis pėdsakas! — sušuko Simkinsas, rodydamas į angą. — Apsupti! 

Išsklidę agentai prisiartino iš skirtingų pusių ir kaipmat apsupo aštuon- 
kampį. 

Simkinsas artėjo prie angos. Atsidūręs už jos per trejetą metrų, pamatė 
viduje šviesos šaltinį. 

— Šviesa spintos viduje! — sušuko jis, tikėdamasis, kad išgirdę jo balsą po- 
nai Belamis ir Lengdonas iškeltomis rankomis išlįs iš spintos. 

Nieko neįvyko. 

Na, ką gi, elgsimės kitaip. 

Artėdamas prie angos, Simkinsas netikėtai išgirdo iš jos vidaus sklindan- 
tį keistą ūžimą. Atrodė, kad veikia kažkoks mechanizmas. Agentas stabtelėjo, 
mėgindamas įsivaizduoti, kas galėtų kelti tokį triukšmą šioje ankštoje erdvėje. 
Palengvėle prislinko dar arčiau ir dabar pro mechanizmo ūžimą išgirdo balsus. 
Tačiau vos jam spėjus prisiartinti prie angos šviesa viduje užgeso. 

Ačiū, mintyse padėkojo jis, pasitaisydamas naktinio regėjimo įrangą. Pra- 
našumas mūsų. 

Stovėdamas ant slenksčio, jis įsižiūrėjo į angą. Tai, ką pamatė, pasirodė ne- 
tikėta. Leidinių išdavimo centro vidus priminė ne tiek spintą, kiek iškiliomis lu- 
bomis pridengtus stačius laiptus, kurie leidosi į žemiau esančią patalpą. Agentas 
nukreipė ginklą laiptais žemyn ir pats ėmė jais leistis. Sulig kiekvienu žingsniu 
mechanizmo ūžimas darėsi vis stipresnis. 

Kas čia per vieta, po velnių? 

Patalpa po skaitykla buvo maža, be jokių puošmenų. Ūžimą, kurį išgirdo 
agentas, iš tiesų kėlė mechanizmas, nors nebuvo galima pasakyti, ar jį įjungė Be- 
lamis su Lengdonu, ar tiesiog šis mechanizmas niekada nebūdavo sustabdomas. 
Tiesa, skirtumas mažas. Bėgliai paliko ryškius pėdsakus ant vienintelio išėjimo 


iš patalpos — sunkių plieninių durų, kurių elektroninės spynos klaviatūroje 
aiškiai švytėjo keturi pirštų atspaudai. Iš visų pusių pro duris veržėsi oranžinės 
šviesos pluošteliai, rodantys, kad kitapus dega šviesa. 

— Sprogdiname duris, — paliepė Simkinsas. — Jie pabėgo pro čia. 

Įkišti „visrakčio“ lapą ir jį susprogdinti užtruko aštuonias sekundes. Dū- 
mams nusėdus, operatyvininkai sustoję sužiuro į keistą požemio pasaulį, kurį 
bibliotekininkai vadina fondais. 

Kongreso bibliotekoje yra keli šimtai kilometrų lentynų, dauguma jų po 
žeme. Begalinės lentynų eilės priminė kokią nors „begalybės“ sąvoką iliustruo- 
jančią optinę iliuziją, sukurtą pasitelkus veidrodžius. 

Užrašas skelbė: 


PATALPOJE PALAIKOMA SPECIALI TEMPERATŪRA 
PRAŠOME DURIS VISADA LAIKYTI UŽDARYTAS 


Simkinsas prasibrovė pro suniokotas duris ir pajuto, kaip į veidą dvelktelėjo 
vėsa. Neišlaikęs jis nusišypsojo. Kas gali būti lengviau? Šiluminiai pėdsakai spe- 
cialios temperatūros patalpose švyti nelyginant saulės zuikučiai; pro savo aki- 
nius jis jau dabar matė ryškią raudoną dėmę ant tolėliau esančio turėklo, kurio 
veikiausiai buvo nusitvėręs Belamis arba Lengdonas, kai bėgo pro šalį. 

— Bėkite kiek norite, — sušnibždėjo agentas pats sau, — vis tiek niekur 
nepasislėpsite. 

Simkinsas, su bendražygiais įžengęs į lentynų labirintą, pamatė, kad visi ko- 
ziriai jų rankose: bėgliams surasti neprireiks nė naktinio regėjimo įrangos. Įpra- 
stomis sąlygomis lentynų labirintą būtų galima laikyti visai nebloga slėptuve, bet 
Kongreso bibliotekoje, taupant energiją, buvo naudojamos į judesius reaguojan- 
čios šviesos, tad kelias, kuriuo spruko bėgliai, dabar švietė nelyginant oro uosto 
pakilimo takas. Siauras apšviestas ruoželis, kai kur pasukdamas, tįso į tolumą. 

Vyrai nusitraukė akinius. Greitai bėgdami treniruoti operatyvininkai nu- 
sekė šviesų pėdsakais, šen bei ten vinguriuodami po begalinį knygų labirintą. 
Netrukus Simkinsas pamatė, kaip toli priekyje ima užsideginėti šviesos. Mes 
juos prisivejame. Jis pasistengė bėgti dar greičiau, kol pagaliau priešakyje išgirdo 
žingsnius ir sunkų alsavimą. Paskui pamatė objektą. 

— Objektas regos lauke! — suriko jis. 

Tikriausiai aukštaūgis Belamis bėgo paskutinis. Tvarkingai apsirengęs af- 
roamerikietis klupinėdamas skubėjo palei lentynas; buvo matyti, kad jam trūks- 
ta kvapo. Nieko nebus, seneli. 

— Tučtuojau sustokite, pone Belami! — suriko Simkinsas. 


Belamis nesiliovė bėgęs, greitai sukdamas už kampų, vinguriuodamas palei 
knygų eiles. Sulig kiekvienu posūkiu jam virš galvos įsižiebdavo šviesos. 

Operatyvininkai, prisiartinę per kokius dvidešimt metrų, dar kartą liepė 
Belamiui sustoti, bet šis atkakliai bėgo toliau. 

— Sustabdykite jį! — įsakė Simkinsas. 

Agentas, kurio rankose buvo nepavojingas šautuvas, nusitaikė ir iššovė. 
Šaudmuo, išlėkęs iš vamzdžio ir apsivyniojęs Belamiui aplink kelius, buvo pra- 
mintas „juokų virvele“, bet jis anaiptol neatrodė juokingas. Gyvybei nepavojinga 
sulaikymo priemonė buvo karinių technologijų išradimas, sukurtas Sandijos na- 
cionalinėje laboratorijoje — porėto poliuretano gijos, prisilietusios prie objekto, 
akimirksniu sukietėja ir sukausto bėgliui kelius tvirtu plastiko tinklu. Bėgantį 
žmogų ji veikia beveik taip pat, kaip lazda, įkišta važiuojančiam dviračiui tarp 
rato stipinų. Vyriškio kojas iškart sukaustė pančiai, jis palinko į priekį ir visu 
ūgiu parpuolė ant grindų. Prieš sustodamas Belamis dar kokius tris metrus pa- 
slinko tamsiu praėjimu, o jam virš galvos ir toliau užsideginėjo šviesos. 

— Belamį palikite man! — suriko Simkinsas. — Bėkite toliau, ieškokite 
Lengdono! Jis tikriausiai priekyje, už kokių... — staiga komandos vadas nutilo 
pamatęs, kad bibliotekos fondai, nusidriekę priešais Belamį, skęsta visiškoje 
tamsoje. Aišku, kad prieš Belamį niekas nebėgo. Tai jis vienas? 

Belamis tebegulėjo kniūbsčias, prigludęs prie grindų, sunkiai alsuodamas, 
ojo kelius ir blauzdas tvirtai laikė kietas plastiko tinklas. Agentas priėjo artyn ir 
koja apvertė senį aukštielninką. 

— Kurjis?! — įsakmiai paklausė agentas. 

Belamis krisdamas buvo prasikirtęs lūpą, ji kraujavo. 

— Kas tas jis? 

Agentas Simkinsas pakėlė koją ir uždėjo batą tiesiai ant nepriekaištingo 
šilkinio Belamio kaklaraiščio. Paskui palinko į priekį ir paspaudė batą. 

— Patikėkite manimi, pone Belami, jums pačiam bus geriau, jei su manim 
tokių žaidimų nežaisite. 

Robertas Lengdonas jautėsi it lavonas. 

Jis gulėjo visiškoje tamsoje aukštielninkas, susidėjęs ant krūtinės rankas, 
uždarytas ankščiausioje erdvėje, kokią tik galima įsivaizduoti. Nors netoli jo gal- 
vos lygiai tokia pat poza gulėjo Ketrina, Lengdonas jos nematė. Buvo užsimer- 
kęs, stengėsi nė akies krašteliu nežvilgtelėti į baugią padėtį, kurioje atsidūrė. 


Erdvė, kurioje jis uždarytas, buvo ankšta. 

Labai ankšta. 

Prieš šešiasdešimt sekundžių, išgriuvus dviguboms skaityklos durims, 
jiedu su Ketrina nusekė paskui Belamį į aštuonkampę spintą, nulėkė žemyn 
laiptais ir atsidūrė apačioje netikėtai atsivėrusioje patalpoje. 

Lengdonas iškart suprato, kur jie atėjo. Tai bibliotekos skaitytojų aptarnavi- 
mo mechanizmo šerdis. Aptarnavimo kambarys priminė nediduko oro uosto baga- 
žo išdavimo skyrių — iš jo į visas puses driekėsi konvejeriai. Kongreso biblioteka 
įsikūrusi trijuose atskiruose pastatuose ir todėl knygas, užsakomas skaitykloje, 
dažnai tenka iš toli gabenti išsiraizgiusiais požeminiais tuneliais — tam ir reika- 
lingi konvejeriai. 

Belamis iškart priėjo prie plieninių durų, įkišo į jas savo elektroninę kor- 
telę, paspaudė kelis klavišus ir atidarė duris. Už jų buvo tamsu, bet durims atsi- 
vėrus užsidegė kelios į judesį reaguojančios šviesos. 

Pamatęs, kas yra už durų, Lengdonas suprato gavęs progą pamatyti tai, ką 
retai mato paprasti skaitytojai. Kongreso bibliotekos fondai. Belamio planas jam 
pradėjo kelti pasitikėjimą. Kur geriau galima pasislėpti, jei ne milžiniškame labirinte? 

Tačiau pasirodė, kad Belamis juos veda ne į fondus. Jis įkišo tarp durų kny- 
gą, kad šios neužsidarytų, ir atsigręžė į bendrakeleivius. 

— Tikėjausi, kad pavyks jums daug ką paaiškinti, bet nebėra laiko. — Jis 
padavė Lengdonui savo elektroninę kortelę. — Jums jos prireiks. 

— Jūs neisite su mumis? — paklausė Lengdonas. 

Belamis papurtė galvą. 

— Jei neišsiskirstysime, neturime jokių šansų pabėgti. Svarbiausia — už- 
tikrinti, kad piramidė ir jos viršūnė liktų patikimose rankose. 

Lengdonas nematė jokio kito kelio iš fondų, tik grįžti atgal į skaityklą. 

— O kur eisite jūs? 

— Aš pamėginsiu juos nuvilioti į fondus, kuo toliau nuo jūsų, — atsakė Be- 
lamis. — Tik taip galiu padėti jums pabėgti. 

Lengdonui dar nespėjus paklausti, kurgi jiedu su Ketrina turėtų bėgti, Be- 
lamis pasilenkė ir nukėlė nuo vieno konvejerio didelę dėžę su knygomis. 

— Gulkite ant konvejerio, — paliepė Belamis. — Prispauskite rankas prie 
kūno. 

Lengdonas išvertė akis. Negali būti, kad jis kalbėtų rimtai! Iš čia buvo matyti 
tik trumpa konvejerio atkarpa, vėliau jis niro į tamsią skylę sienoje. Skylė buvo 
tik tokio dydžio, kad į ją tilptų knygų dėžė, bet jokiu būdu ne didesnė. Lengdonas 
ilgesingai žvilgtelėjo į fondus. 

— Net negalvokit, — įspėjo Belamis. — Čia įtaisytos į judesį reaguojančios 
šviesos, todėl pasislėpti neįmanoma. 


— Šiluminis pėdsakas! — pasigirdo šūksnis iš viršaus. — Apsupti! 

Atrodo, Ketrinai to pakako. Ji užlipo ant konvejerio ir atsigulė, atsukusi 
galvą į skylę sienoje. Įsitaisiusi sukryžiavo ant krūtinės rankas nelyginant sarko- 
fage gulinti mumija. 

Lengdonas tebestovėjo neįstengdamas pajudėti. 

— Robertai, — atkakliai sušnibždėjo Belamis, — padarykite tai ne dėl ma- 
nes, o dėl Piterio. 

Balsai, girdimi viršuje, priartėjo. 

Tarsi per sapną Lengdonas priėjo prie konvejerio. Užmetė ant jo savo ke- 
lionkrepšį, paskui užlipo pats ir atsigulė, padėjęs galvą prie Ketrinos kojų. Nu- 
gara juto šaltą kietą konvejerio guminį pagrindą. Įsmeigė akis į lubas ir pasijuto 
tarsi ligonis, kurį tuojau įstums į magnetinio rezonanso tyrimo aparatą. 

— Neišjunkite telefono, — patarė Belamis. — Netrukus jums paskambins 
vienas žmogus... ir pasiūlys pagalbą. Pasitikėkite juo. 

Man paskambins? Lengdonas žinojo, kad Belamis jau anksčiau mėgino kaž- 
kam prisiskambinti, tačiau nesėkmingai, o vėliau paliko pranešimą. Vos prieš ke- 
lias sekundes, jiems lekiant suktiniais laiptais, Belamis skambino paskutinį kar- 
tą — šįkart jam pavyko, jis kažką labai tyliai, trumpai pasakė ir baigė pokalbį. 

— Važiuokite konvejeriu iki galo, — kalbėjo Belamis. — Paskui greitai nu- 
šokite, kol jis nepasuko atgal. Išeidami atsirakinkite duris mano kortele. 

— Bet kur mes išeisime? — paklausė Lengdonas. 

Tačiau Belamis jau įjungė svirtį. Staiga atgijo visi konvejeriai, patalpoje 
pasigirdo ūžimas. Lengdonas pajuto krustelėjimą ir pamatė, kaip virš galvos pa- 
judėjo lubos. 

Dieve, padėk man. 

Artėdamas prie skylės sienoje Lengdonas dar spėjo pamatyti, kaip Vorenas 
Belamis bėga į fondus ir uždaro paskui save duris. Po akimirkos Lengdonas pa- 
skendo tamsoje, prarytas bibliotekos... tą pačią akimirką, kai laiptais žemyn pra- 
dėjo šokčioti raudonas lazerinio ginklo šviesos taškelis. 

Prastai apmokama apsaugininkė iš „Pirmosios“ saugos tarnybos dar kartą 
patikrino adresą Kaloramos aukštumose, įrašytą jos užduočių sąraše. Nejaugi 
tikrai čia? Prieš akis besidriekianti įvaža vedė į vieną iš didžiausių ir ramiausių 
būstų visame rajone, todėl jai pasirodė keista, kad kažkas staiga kreipėsi į 911 
tarnybą ir pareikalavo čia atvykti. 


Gavusi anoniminį įspėjimą 911 tarnyba, laikydamasi įprastos tvarkos, pir- 
miausia kreipėsi ne į policiją, o į vietos saugos agentūrą. Apsaugininkė ne kartą 
buvo pagalvojusi, kad jų tarnybos veiklą išreiškiantis šūkis — „Pirmoji jūsų gy- 
nybos linija“ — iš tikrųjų turėtų būti toks: „Melagingi iškvietimai, pokštai, dingę 
gyvūnai ir iškvėšusių kaimynų skundai. 

Šį kartą kaip visada apsaugininkė atvyko į vietą, beveik nieko nežinodama 
apie iškvietimo pobūdį. Man už tai pinigų nemoka. Jos užduotis buvo papra- 
sta — atvykti į įvykio vietą automobiliu su besisukančia geltona šviesele, įver- 
tinti padėtį ir pranešti, jei pastebės ką nors neįprasta. Dažniausiai kas nors per 
apsirikimą būdavo įjungęs namuose įrengtą signalizacijos sistemą, kurią ji patai- 
sydavo, pasinaudojusi savo visrakčiu. Tačiau šis namas stovėjo apgaubtas tylos. 
Signalizacijos nesigirdėjo. Žvelgiant nuo kelio, jis atrodė ramus ir tamsus. 

Apsaugininkė paskambino prie įvažiavimo vartų, tačiau atsakymo nesulau- 
kė. Surinko tarnybinį atpažinimo kodą, atidarė vartus ir įvažiavo į valdą. Palikusi 
automobilį įjungtu varikliu ir neišjungusi besisukančios švieselės, ji prisiartino 
prie įėjimo durų ir paskambino. Niekas neatsiliepė. Nebuvo matyti nei šviesų, 
neijudesių. 

Nenorom laikydamasi procedūros reikalavimų, ji įjungė žibintą ir pradėjo 
apžiūrinėti pastatą iš išorės, tikrindama langus ir duris, ieškodama galimų įsi- 
laužimo ženklų. Jai pasukus už kampo, pro namą pravažiavo juodas ilgas limuzi- 
nas, truputį sulėtino greitį ir nuvažiavo toliau. Smalsūs kaimynai. 

Žingsnis po žingsnio ji apėjo visą namą, tačiau nieko įtartino nepastebėjo. 
Pastatas pasirodė didesnis, negu buvo maniusi, ir artėdama prie galinio įėjimo ji 
pasijuto drebanti nuo šalčio. Buvo aišku, kad namie nieko nėra. 

— Dispečere? — tarė ji į savo radiją. — Pranešu apie iškvietimą į Kalora- 
mos aukštumas. Savininkų nėra namie. Jokių įsilaužimo ženklų. Baigiau pastato 
išorės apžiūrą. Įsibrovėlių nematyti. Melagingas iškvietimas. 

— Eina jie skradžiai, — atsiliepė dispečerė. — Tai labanakt. 

Apsaugininkė prisisegė radijo stotelę atgal prie diržo ir pasuko atgal, ne- 
kantraudama greičiau atsidurti šiltame automobilyje. Tačiau tą akimirką pa- 
stebėjo tai, ką buvo pražiopsojusi anksčiau — galinėje namo pusėje spingsančią 
melsvą švieselę. 

Nesuprasdama, kas tai galėtų būti, ji priėjo arčiau ir pamatė, kad šviese- 
lė sklinda pro viršulangį, tikriausiai įtaisytą namo rūsyje. Lango stiklas buvo 
tamsintas, iš vidaus uždažytas šviesai nepralaidžiais dažais. Gal kokia fotografo 
laboratorija? Melsva jos pastebėta švieselė skverbėsi pro skylutę, kur buvo atsi- 
lupę juodi dažai. 

Apsaugininkė pritūpė, stengdamasi ką nors įžiūrėti, tačiau skylutė pasirodė 
per maža. Ji pabeldė į langą tikėdamasi, kad apačioje kas nors dirba. 


— Alio? — sušuko. 

Atsakymo nebuvo, tačiau pabeldus į langą staiga atšoko didesnis dažų lo- 
pas, leisdamas pamatyti šiek tiek daugiau. Ji pasilenkė, beveik prispaudė veidą 
prie stiklo ir ėmė apžiūrinėti rūsį. Ir tuojau pat pasigailėjo tai padariusi. 

Jėzau Marija, kas čia dabar?! 

Apstulbusi tupėjo, neįstengdama atsitraukti, spoksodama į prieš akis atsi- 
vėrusius šiurpius vaizdus. Galiausiai drebančiais pirštais apčiuopė diržą, ieško- 
dama radijo stotelės. 

Tačiau nespėjo jos išsiimti. 

Jai į sprandą su didele jėga įsmigo elektrošoko įtaiso kojelės, kūną pervėrė 
nepakeliamas skausmas. Raumenis sutraukė mėšlungis, apsaugininkė griuvo į 
priekį ir neįstengdama net užmerkti akių sukniubo ant šaltos žemės. 

Tai Duvo Ne pirmas kartas, kai Vorenui Belamiui užrišo akis. Kaip ir kiti 
masonų brolijos nariai, per įšventinimo į aukštesniuosius laipsnius apeigas jis 
dėvėjo gobtuvą. Tačiau tada aplink buvo patikimi draugai. Šį vakarą viskas vyko 
kitaip. Šiurkštūs operatyvininkai jį surišo, užmovė ant galvos maišą ir kažkur 
vedė takais tarp bibliotekos fondų lentynų. 

Agentai grasino Belamiui fiziniu susidorojimu, reikalaudami atskleisti, kur 
yra Robertas Lengdonas. Žinodamas, kad senstantis jo kūnas ilgų kankinimų 
neištvers, Belamis paskubėjo sumeluoti. 

— Lengdonas nebuvo čia su manimi nusileidęs! — ištarė jis burna gaudy- 
damas orą. — Aš jam liepiau lipti į balkoną ir slėptis už Mozės statulos, bet kur 
jis yra dabar, nežinau! — Panašu, kad atsakymas nuskambėjo įtikinamai, nes du 
agentai tuojau pat nubėgo tikrinti. Užtat likusieji tylėdami vedė jį per fondus. 

Belamiui paguodą teikė tik žinojimas, kad Lengdonas ir Ketrina gabena pi- 
ramidę į saugią vietą. Netrukus Lengdonui paskambins žmogus, galintis pasiū- 
lyti prieglobstį. Juo galima pasitikėti. Žmogus, kuriam skambino Belamis, labai 
daug žino apie slaptą masonų piramidę ir jos saugomą paslaptį — apie tai, kur 
yra paslėpti suktiniai laiptai, vedantys į žemės gelmes, kuriose labai seniai buvo 
paslėpta didžių galių turinti senovės išmintis. Paskutinę akimirką, jau bėgant iš 
skaityklos, Belamiui galiausiai pavyko surasti šį žmogų, ir jis nė kiek neabejojo, 
kad trumpas jo pranešimas bus puikiausiai suprastas. 

Eidamas visiškoje tamsoje, Belamis įsivaizdavo Lengdono kelionkrepšyje 


gulinčią akmeninę piramidę ir auksinę jos viršūnę. Jau labai daug metų šiedu daik- 
tai nėra buvę viename kambaryje. 

Belamis niekada nepamirš ano skausmingo vakaro. Piteriui jis buvo tik 
pirmas iš daugelio. Belamį pakvietė į Solomonų dvarą Potomake švęsti Zakario 
Solomono aštuonioliktojo gimtadienio. Zakaris buvo maištingas vaikas, tačiau 
vis dėlto Solomonas, o tai reiškė, kad laikantis šeimos tradicijos tądien jam bus 
suteikta teisė naudotis savo paveldėjimo dalimi. Belamis buvo vienas iš geriau- 
sių Piterio draugų, patikimas brolis masonas, todėl jį pakvietė pabūti liudytoju. 
Tačiau Belamiui reikės ne tik paliudyti pinigų perdavimo faktą. Šį vakarą bus 
kalbama apie daug svarbesnius dalykus. 

Belamis atvyko anksčiau ir atsisėdo laukti Piterio privačiame kabinete, kaip 
jo ir prašė. Nuostabiame kambaryje kvepėjo oda, židinyje degančiomis malkomis 
ir gera arbata. Vorenas sėdėdamas žiūrėjo, kaip Piteris įsivedė į kambarį savo 
sūnų Zakarį. Pamates Belamį, liesas aštuoniolikmetis susiraukė. 

— Kąjūs čia veikiate? 

— Liudiju, — atsakė Belamis. — Sveikinu su gimimo diena, Zakari. 

Vaikinas kažką sumurmėjo ir nusisuko. 

— Sėskis, Zakai, — pakvietė Piteris. 

Zakaris atsisėdo į vienintelę kėdę, stovinčią prie didžiulio medinio tėvo 
darbo stalo. Solomonas užsklendė kabineto duris. Belamis persėdo nuošaliau. 

Solomonas rimtu balsu kreipėsi į Zakarį: 

— Ar žinai, kodėl tave čia pakviečiau? 

— Manau, kad taip, — atsakė Zakaris. 

Solomonas giliai atsiduso. 

— Žinau, Zakari, kad mums jau senokai nekaip sekasi sutarti. Aš visomis 
jėgomis stengiausi būti tau geras tėvas ir parengti tave šiai dienai. 

Zakaris nieko neatsakė. 

— Tu žinai, kad kiekvienas Solomonų giminės įpėdinis, sulaukęs pilname- 
tystės, gauna jam priklausantį paveldėjimą — dalį Solomonų turto, skirtą tapti 
grūdu... grūdu, kurį reikia prižiūrėti, auginti ir jo derlių naudoti žmonijos labui. 

Solomonas priėjo prie sienoje įtaisyto seifo, atrakino jį ir išėmė storą juodą 
aplanką. 

— Sūnau, šiame portfelyje yra visi dokumentai, kurių prireiks, kai su- 
galvosi perrašyti tau priklausančią dalį savo vardu. — Jis padėjo aplanką ant 
stalo. — Jis skirtas tam, kad tu, naudodamasis šiais pinigais, galėtum gyventi 
produktyvų, pasiturimą filantropo gyvenimą. 

Zakaris ištiesė ranką į aplanką. 

— Ačiū. 


— Palauk, — sustabdė jį tėvas, uždėdamas ranką ant aplanko. — Turiu tau 
paaiškinti dar kai ką. 

Zakaris permetė tėvą niekinamu žvilgsniu ir vėl susmuko kėdėje. 

— Su Solomonų paveldėjimu susiję dar keli dalykai, apie kuriuos tu kol kas 
nieko nežinai. — Tėvas pažvelgė Zakariui tiesiai į akis. — Tu mano pirmagimis 
sūnus, Zakari, o tai reiškia, kad turi teisę pasirinkti. 

Paauglys atsitiesė ir, atrodo, susidomėjo. 

— Šis sprendimas gali nulemti tavo ateitį, todėl labai prašau gerai jį ap- 
galvoti. 

— Koks sprendimas? 

Tėvas giliai įkvėpė. 

— Tau teks pasirinkti vieną iš dviejų... turtus arba išmintį. 

Zakaris pažvelgė į jį tarsi nieko nesuprasdamas. 

— Turtus ar išmintį? Nesupratau. 

Solomonas atsistojo, vėl priėjo prie seifo ir ištraukė iš jo sunkią akmens 
piramide su įrėžtais masonų simboliais. Piramidę pastatė ant stalo šalia aplanko 
su dokumentais. 

— Ši piramidė nutašyta labai seniai, ją saugo jau kelios mūsų šeimos kartos. 

— Piramidę? — Neatrodė, kad Zakarį ji būtų labai sudominusi. 

— Sūnau, ši piramidė — tai žemėlapis... žemėlapis, rodantis kelią į vietą, 
kurioje paslėptas vienas iš didžiausių žmonijos lobių. Žemėlapis pagamintas 
tam, kad lobis kada nors būtų atrastas. — Piterio balse aiškiai suskambo pasidi- 
džiavimas. — Ir šį vakarą, laikydamasis senos tradicijos, aš galiu perduoti jį tau... 
tiesa, tam tikromis sąlygomis. 

Zakaris įtariai nužvelgė piramidę. 

— Koks tas lobis? 

Belamis aiškiai matė, kad Piteris nesitikėjo tokio storžieviško klausimo. 
Tačiau jo elgesys nepasikeitė. 

— Zakari, tai sunku trumpai paaiškinti. Tačiau iš esmės... tas lobis... mes 
vadiname jį Senovės Slėpiniais. 

Zakaris nusikvatojo, aiškiai manydamas, kad tėvas juokauja. 

Belamis pastebėjo Piterio akyse skleidžiantis liūdesį. 

— Zakai, man labai sunku tau viską paaiškinti. Tradicija liepia, kad sulau- 
kęs aštuoniolikos metų Solomonų šeimos narys pradėtų ilgus mokslo metus... 

— Aš juk tau jau sakiau! — atšovė Zakas. — Koledžas manęs nedomina! 

— Aš kalbėjau ne apie koledžą, — atsakė tėvas tuo pačiu tyliu, ramiu 
balsu. — Kalbu apie laisvųjų mūrininkų broliją. Kalbu apie mokslus, kurių tik- 
slas — tyrinėti amžinas žmonijos paslaptis. Jei norėtum šalia manęs stoti į jų 


gretas, įgytum galimybę gauti išsilavinimą, kuris tau bus reikalingas, kad supra- 
stum šios dienos sprendimo svarbą. 

Zakaris pakėlė į dangų akis. 

— Užteks man tų tavo masoniškų pamokslų. Žinau, kad esu pirmas iš 
Solomonų, kuris nenori stoti į jūsų broliją. Ir kas? Gal nesupratai? Man visai ne- 
įdomūs tie jūsų senių maskaradai! 

Tėvas ilgai tylėjo, ir Belamis staiga pastebėjo plonas raukšleles, kurios pra- 
dėjo rastis aplink vis dar jaunatviškas Piterio akis. 

— Taip, aš supratau, — galiausiai atsakė Piteris. — Laikai pasikeitė. Su- 
prantu, kad masonai tau gali atrodyti keisti, gal net nuobodūs. Bet noriu, kad 
prisimintum — jei sumanysi persigalvoti, šis kelias tau visada liks atviras. 

— Siūlyčiau per daug to nesitikėti, — sumurmėjo Zakas. 

— Pakaks pagaliau! — neišlaikęs riktelėjo Piteris ir atsistojo. — Aš žinau, 
Zakari, kad gyvenimas tau atrodo labai nelengvas, bet aš ne vienintelis vadovas, 
kurį turėsi. Tavęs laukia geri žmonės, kurie priims tave į masonų broliją ir at- 
skleis tau tikrąsias tavo galimybes. 

Zakaris sukikeno ir dirstelėjo į Belamį. 

— Ar tojūs čia ir atvykote, pone Belami? Kad galėtumėte mane užgriūti 
visa masoniška galia? 

Belamis nieko neatsakė, tik pagarbiai pažvelgė į Piterį Solomoną, primin- 
damas Zakariui, kas šiame kambaryje yra viršiausias. 

Zakaris vėl atsisuko į tėvą. 

— Zakai, — ištarė Piteris, — taip nieko gero nebus... noriu tau pasakyti tik 
štai ką: nesvarbu, supranti tu ar nesupranti, kokia atsakomybė tau šiandien siūlo- 
ma, mano kaip šeimos nario pareiga tau ją pasiūlyti. — Jis rankos mostu parodė 
piramidę. — Sergėti šią piramidę — didžiulė garbė. Primygtinai prašau tavęs ke- 
lias dienas pamąstyti apie tau suteikiamą progą ir tik tada galutinai nuspręsti. 

— Progą? — paklausė Zakaris. — Progą prižiūrėti akmens gabalą? 


— Šiame pasaulyje esama didžiulių paslapčių, Zakai, — atsidusęs tarė 
Piteris. — Paslapčių, kurių tu neįstengi nė įsivaizduoti. Šias paslaptis ir saugo 
piramidė. Tačiau dar svarbiau yra tai, kad ateis laikas, — veikiausiai tu dar jo 


sulauksi, — kai piramidė galiausiai bus iššifruota ir jos saugomos paslaptys at- 
skleistos. Tai bus didžiulių žmonijos permainų laikas... ir tau suteikiama proga 
jose dalyvauti. Siūlau labai gerai pagalvoti. Turtai pasitaiko dažnai, tačiau išmin- 
tis — retas dalykas. — Jis mostelėjo į aplanką, paskui į piramidę. — Labai pra- 
šau nepamiršti, kad turtai be išminties dažnai atneša tik nelaimes. 

Zakaris pažvelgė į tėvą taip, tarsi laikytų jį pamišėliu. 

— Kalbėk ką nori, tėti, bet manęs niekaip neįtikinsi dėl šito atsisakyti man 
priklausančios turto dalies. — Jis mostu parodė piramidę. 


Piteris susinėrė ant krūtinės rankas. 

— Jei tu nuspręsi perimti atsakomybę, aš pasaugosiu tavo pinigus ir pira- 
midę, kol tu sėkmingai baigsi mokslus masonų brolijoje. Tai užtruks kelerius me- 
tus, tačiau galiausiai padės subręsti, kad galėtum perimti ir pinigus, ir piramidę. 
Turtus ir išmintį. Tai labai galingas derinys. 

Zakaris pašoko nuo kėdės. 

— Jėzus Marija, tėti! Gal gali pagaliau baigti? Nejau nematai, kad man 
nė kiek nerūpi nei tavo masonai, nei akmeninės piramidės, nei Senovės Slėpi- 
niai? — Jis ištiesė ranką, čiupo juodą aplanką ir pamojavo juo tėvui prieš akis. — 
Štai kur mano turto dalis! Tokia pati kaip visų Solomonų, kurie gimė anksčiau 
už mane! Neįsivaizduoju, kaip tu tikėjaisi mane apkvailinti ir išvilioti mano dalį, 
pasakodamas vaikiškas pasakas apie senovinius lobių žemėlapius! — Jis pasiki- 
šo aplanką po pažastimi ir apeidamas Belamį patraukė prie kabineto durų. 

— Zakari, palauk! — Tėvas išbėgo iš paskos sūnui, kuris ryžtingai žengė į 
nakties tamsą. — Kad ir ką darytum, niekada ir niekam nė žodžiu neprasitark 
apie piramidę, kurią ką tik matei! — Piterio Solomono balsas nutrūko. — Nė 
gyvai dvasiai! Niekada gyvenime! 

Tačiau Zakaris, nekreipdamas į jį dėmesio, dingo tamsoje. 

Kai Piteris Solomonas grįžo prie savo stalo ir sunkiai susmuko į odinį krės- 
lą, jo pilkos akys buvo sklidinos skausmo. Ilgai tylėjes jis pagaliau pakėlė akis į 
Belamį ir per jėgą išspaudė liūdną šypseną. 

— Gerai pavyko, tiesa? 

Belamis atsiduso, užjausdamas kenčiantį Piterį. 

— Piteri, nenorėčiau pasirodyti įžūlus, bet... ar tu juo pasitiki? 

Solomonas tuščiomis akimis žvelgė į tolumą. 

— Noriu paklausti, — neatlyžo Belamis, — ar tiki, kad jis niekam neprasi- 
tars apie piramidę? 

Solomono veidas atrodė sustingęs. 

— Garbės žodis, visai nežinau, ką tau atsakyti, Vorenai. Net negalėčiau 
prisiekti, kad išvis pažįstu tą vaiką. 

Belamis pakilo ir ėmė lėtai vaikščioti palei didelį stalą. 

— Piteri, tu atlikai šeimos pareigą, bet aš manau, kad dabar, atsižvelgdami 
į tai, kas čia įvyko, turėtume imtis atsargumo priemonių. Aš grąžinsiu tau pira- 
midės viršūnę, o tu jai surasi naują slėptuvę. Manau, ją reikia atiduoti saugoti 
kam nors kitam. 

— Kodėl? — paklausė Solomonas. 

— Jei Zakaris kam nors išplepės apie piramidę... ir užsimins, kad šį vakarą 
čia buvau ir aš... 

— Jis nieko nežino apie viršūnę, be to, yra toks nesubrendęs, kad nė ne- 


suvokia, kokia ta piramidė svarbi. Nereikia jai ieškoti naujos slėptuvės. Laikysiu 
piramidę savo seife. O tu ir toliau laikyk viršūnę ten, kur ją laikai dabar. Tegul ir 
toliau bus, kaip buvo. 

Po šešerių metų per Kalėdas į Solomonų šeimos, dar tebegedinčios mirusio 
Zakario, dvarą įsibrovė aukštaūgis žaliūkas, kuris pareiškė užmušęs Zakarį kalėji- 
me. Įsibrovėlis norėjo gauti piramidę, tačiau tik atėmė Izabelės Solomon gyvybę. 

Po kelių dienų Piteris pasikvietė Belamį į savo kabinetą. Jis užrakino duris, 
ištraukė piramidę iš seifo ir pastatė ant stalo. 

— Reikėjo tada tavęs paklausyti. 

Belamis žinojo, kad Piterį dėl to kankina baisi kaltė. 

— Tai nebūtų nieko pakeitę. 

Solomonas išvargęs atsiduso. 

— Ar atnešei viršūnę? 

Belamis išsiėmė iš kišenės mažą kubo pavidalo ryšulėlį. Išblukęs vynioja- 
masis popierius buvo perrištas virvele ir užantspauduotas vaškiniu anspaudu su 
Solomono žiedo akimi. Belamis padėjo ryšulėlį ant stalo, puikiai suvokdamas, 
kad šį vakarą abi masonų piramidės dalys atsidūrė pernelyg arti viena kitos. 

— Perduok ją saugoti kam nors kitam. Tik nesakyk man, kas tas žmogus. 

Solomonas linktelėjo. 

— Ir dar aš žinau, kur galima paslėpti piramidę, — toliau kalbėjo Belamis. 
Jis papasakojo Solomonui apie patalpas Kapitolijaus subbazinio lygmens aukš- 
te. — Visame Vašingtone nerasi saugesnės vietos. 

Belamis prisiminė, kad Solomonui ši mintis iškart patiko — jam pasirodė 
simboliška paslėpti piramidę šalies širdyje. Tipiškas Solomono mąstymas, tada pa- 
manė Belamis. Jis visada išlieka idealistas, net ištikus krizei. 

Dabar, po dešimties metų, aklai vedamas Kongreso bibliotekos fondų kori- 
doriais, Belamis puikiai suprato, kad krizė toli gražu nesibaigė. O dar jis žinojo, 
kam Solomonas tuomet patikėjo saugoti piramidės viršūnę... ir karštai meldėsi, 
kad Robertui Lengdonui pakaktų jėgų atlikti jam patikėtą misiją. 

Aš esu DO Antrąja gatve. 

Lengdonas tebegulėjo tvirtai užmerkęs akis, o konvejeris dundėdamas 
gabeno jį Adamso pastato link. Lengdonas iš paskutiniųjų stengėsi atsikratyti 
minčių apie tonas jį slegiančios žemės ir siaurą vamzdį, kuriuo pamažu slinko. 


Girdėjo, kaip už poros metrų nuo jo alsuoja Ketrina, tačiau ji kol kas neištarė nė 
žodžio. 

Ji sukrėsta. Lengdonas labai nenorėjo jai pasakoti apie nukirstą jos brolio 
ranką. Tačiau teks, Robertai. Ji privalo tai žinoti. 

— Ketrina, — neatsimerkdamas pagaliau pašaukė Lengdonas. — Kaip 
jautiesi? 

Kažkur iš priekio atsiliepė virpantis bekūnis balsas: 

— Robertai, ta piramidė, kurią turi krepšyje... Ji Piterio, tiesa? 

— Taip, — atsakė Lengdonas. 

Stojo ilga tyla. 

— Man atrodo... kad tai ta pati piramidė, dėl kurios buvo nužudyta mano 
motina. 

Lengdonas gerai žinojo, kad prieš dešimt metų buvo nužudyta Izabelė So- 
lomon, tačiau smulkmenų nebuvo girdėjęs, o Piteris nė karto neužsiminė apie 
jokią piramidę. 

— Apie ką tu kalbi? 

Ketrina jausmų gniaužiamu balsu papasakojo, kas įvyko aną kraupų vaka- 
rą, kai į jų dvarą įsibrovė tatuiruotasis žudikas. 

— Tai buvo seniai, bet aš niekada nepamiršiu, kad jis pareikalavo pirami- 
dės. Sakė sužinojęs apie ją kalėjime iš mano sūnėno Zakario... kurį tuojau po to 
užmušė. 

Lengdonas apstulbęs klausėsi. Tragedija, ištikusi Solomonų šeimą, atrodė 
beveik neįtikima. Ketrina pasakojo toliau: ji prisipažino visada maniusi, kad tą 
naktį įsibrovėlis buvo nušautas... tai yra maniusi iki tol, kol jis vėl pasirodė šian- 
dien, apsimetęs Piterio psichiatru, ir atviliojo ją į savo namus. 

— Jis žinojo daugybę smulkmenų apie mano brolį, mano motinos mirtį, 
net apie mano darbą, — neramiai kalbėjo ji, — ir tai galėjo sužinoti tik iš mano 
brolio. Todėl aš juo pasitikėjau... taip jis ir prasiskverbė į Smitsono muziejaus 
saugyklas. — Ketrina giliai atsiduso ir prisipažino Lengdonui beveik neabejojan- 
ti, jog šį vakarą tas pats žmogus sunaikino jos laboratoriją. 

Lengdonas klausėsi sukrėstas iki širdies gelmių. Kelias akimirkas jiedu ty- 
lėdami gulėjo ant judančio konvejerio. Lengdonas žinojo privaląs atskleisti Ket- 
rinai ir kitas šiurpias šio vakaro naujienas. Jis lėtai prakalbo, stengdamasis kuo 
atsargiau papasakoti, kaip prieš daug metų jos brolis patikėjo jam saugoti mažą 
ryšulėlį, kaip šiandien vakare Lengdonas buvo apgaule atviliotas į Vašingtoną, ir 
galiausiai apie tai, kaip Kapitolijaus Rotondoje buvo atrasta nukirsta jos brolio 
rankos plaštaka. 

Ketrina į tai reagavo kurtinama tyla. 


Lengdonas jautė, kad ji nustėrusi iš skausmo, jam labai norėjosi ištiesti ran- 
ką ir paguosti Ketriną, tačiau tai buvo neįmanoma, nes jiedu gulėjo vienas paskui 
kitą ankštame tamsiame urve. 

— Piteriui nieko labai blogo neatsitiko, — sušnibždėjo Robertas. — Jis 
gyvas, mes jį susigrąžinsime. — Lengdonas stengėsi suteikti Ketrinai vilties. — 
siu užrašą ant piramidės. 

Ir vis tiek Ketrina nieko nesakė. 

Lengdonas kalbėjo toliau. Papasakojo jai apie akmeninę piramidę, masonų 
šifrą, ryšulėlyje užantspauduotą piramidės viršūnę ir, be abejo, apie Belamio 
tvirtinimą, esą ši piramidė ir esanti legendinė masonų piramidė... apie žemėlapį, 
rodantį kelią link ilgų laiptų, kurie leidžiasi į pačias žemės gelmes... į kone šimtų 
metrų gylį, kur slypi mistinis senovės lobis, kitados, labai seniai, paslėptas Va- 
šingtone. 

Galiausiai Ketrina prakalbo, bet jos balsas buvo duslus ir negyvas. 

— Robertai, atsimerk. 

Atsimerkti? Lengdonas anaiptol netroško pamatyti, koks iš tiesų ankštas 
yra tunelis, kuriuo jie slenka. 

— Robertai! — jau griežčiau šūktelėjo Ketrina. — Atsimerk! Mes atvykome! 

Lengdono akys atsimerkė kaip tik tada, kai jo kūnas išlindo iš angos, pana- 
šios į tą, į kurią jie buvo sulindę kitame gale. Ketrina jau ropštėsi nuo konvejerio. 
Ji nukėlė Lengdono kelionkrepšį, o pats Lengdonas permetė kojas per bortą ir 
pačiu laiku spėjo nušokti ant plytelėmis išklotų grindų — netrukus konvejeris, 
aplenkęs kampą, pasuko atgal. Jie atsidūrė leidinių išdavimo patalpoje, labai pa- 
našioje į tą, kuri buvo aname pastate. Nedidelėje lentelėje buvo parašyta: ADAM- 
SO PASTATAS, TREČIAS LEIDINIŲ IŠDAVIMO PUNKTAS. 

Lengdonas jautėsi taip, tarsi būtų ką tik išniręs iš kokių nors požemio įsčių. 
Naujai gimęs. Jis tuojau pat pasisuko į Ketriną. 

— Ar gerai jautiesi? 

Ketrinos akys buvo raudonos ir užverktos, tačiau ji ryžtingai, stoiškai link- 
telėjo. Ji paėmė Lengdono kelionkrepšį, netarusi nė žodžio nunešė jį į kitą kam- 
bario galą ir pastatė ant gausiai apkrauto stalo. Uždegė stalinę halogeninę lempą, 
atitraukė krepšio užtrauktukus, atlenkė jo šonus ir pažvelgė vidun. 

Ryškioje halogenų šviesoje granito piramidė atrodė kone asketiška. Ketrina 
pirštais perbraukė išgraviruotą joje masonų šifrą, ir Lengdonas pajuto, kad ją 
drasko stiprūs išgyvenimai. Ketrina lėtai įkišo ranką į krepšį, ištraukė iš jo kubo 
pavidalo ryšulėlį. Prikišo jį arčiau šviesos ir atidžiai apžiūrėjo. 

— Kaip matai, — tyliai prakalbo Lengdonas, — vaško antspaude matyti 


Piterio masoniško žiedo akis. Jis sakė, kad ryšulėlis užantspauduotas šiuo žiedų 
daugiau negu prieš šimtą metų. 

Ketrina nieko neatsakė. 

— Kai tavo brolis man patikėjo saugoti šį ryšulėlį, — toliau kalbėjo Leng- 
donas, — jis pasakė, kad tuo suteikia man galią sukurti tvarką iš chaoso. Ne- 
galėčiau tiksliai pasakyti, ką tai reiškia, bet tenka spėti, jog viršūnėje irgi esama 
svarbios informacijos — Piteris atkakliai reikalavo stengtis, kad ji nepatektų į 
netinkamas rankas. Ponas Belamis man ką tik pakartojo tą patį: jis primygtinai 
pareikalavo paslėpti piramidę ir niekam neleisti išvynioti ryšulėlio. 

Ketrina atsisuko į Lengdoną, jos veidas liepsnojo pykčiu. 

— Belamis tau liepė neišvynioti ryšulėlio? 

— Taip. Ne tik liepė, primygtinai reikalavo. 

Atrodė, kad Ketrinai sunku tuo patikėti. 

— Bet juk tu sakei, kad piramidės neįmanoma iššifruoti be viršūnės, tiesa? 

— Turbūt taip. 

Ketrina kalbėjo vis garsiau. 

— Ir dar sakei, kad tau liepta iššifruoti piramidę. Tai vienintelis būdas su- 
sigrąžinti Piterį, tiesa? 

Lengdonas linktelėjo. 

— Tai tada, Robertai, kas mums trukdo dabar pat išvynioti ryšulėlį ir iš- 
šifruoti šį įrašą?! 

Lengdonas nesumetė, ką atsakyti. 

— Ketrina, man buvo atėjusi lygiai tokia pat mintis, tačiau Belamis sakė, 
kad svarbiau už viską yra išsaugoti šios piramidės paslaptį... tai net svarbiau už 
tavo brolio gyvybę. 

Ketrinos dailūs bruožai sugriežtėjo, ji užsikišo už ausies plaukų sruogą. Kai 
prakalbo, balse nuskambėjo ryžtas. 

— Ši akmens piramidė, kad ir kas ji būtų, atėmė iš manęs visą mano šeimą. 
Pirmiausia sūnėną Zakarį, paskui motiną, dabar brolį. Ir kalbėkime atvirai, Ro- 
bertai — jei šį vakarą tu nebūtum paskambinęs ir manęs perspėjęs... 

Lengdonas pasijuto įkliuvęs tarp Ketrinos logiškų samprotavimų ir atkak- 
laus Belamio maldavimo. 

— Taip, aš mokslininkė, — toliau kalbėjo Ketrina, — bet esu kilusi iš garsios 
masonų šeimos. Tikėk manimi, esu tiek daug girdėjusi apie masonų piramidę ir 
apie slepiamą didžią paslaptį, nušviesiančią visą žmoniją. Atvirai pasakysiu, man 
sunku patikėti, kad toks dalykas egzistuoja. Bet jei egzistuoja... tai galjau laikas jį 
atskleisti. — Ketrina užkišo pirštą už ryšulėlį juosiančios senos virvelės. 

Lengdonas pašoko. 


— Ketrina, nereikia! Palauk! 

Ji stabtelėjo, tačiau piršto neištraukė. 

— Robertai, aš neketinu leisti, kad dėl šito mirtų mano brolis. Kad ir kas 
parašyta toje viršūnėje... kad ir kokias prarastas paslaptis atskleis piramidės įra- 
šas... šį vakarą šios paslaptys bus atskleistos. 

Tai tarusi, Ketrina smarkiai trūktelėjo virvelę, ir trapus vaško antspaudas 


subyrėjo. 

Ramiame gyvenamajame Vašingtono rajone, kiek į vakarus nuo Amba- 
sadų kelio, žaliuoja aukšta mūrine siena aptvertas viduramžių stiliaus sodas, ku- 
riame vešinčios rožės, kalbama, išaugintos iš XII a. sodinukų. Karderoko akmens 
pavėsinė — vadinama Pavėsio namais — elegantiškai kyla tarp vinguriuojančių 
takelių, grįstų akmenimis, iškastais privačiame Džordžo Vašingtono karjere. 

Šį vakarą sodo tylą sudrumstė jaunuolis, skubiai įbėgęs pro medinius vartus. 

— Ei? — šūktelėjo jis, stengdamasis mėnesienoje ką nors įžiūrėti. — Ar jūs 
čia? 

Jam atsiliepė silpnas, vos girdimas balsas. 

— Aš pavėsinėje... išėjau pakvėpuoti grynu oru. 

Jaunuolis rado sukriošusį savo šeimininką sėdintį ant akmeninio suolelio, 
prisidengusį apklotu. Senis buvo susikūprinęs ir smulkutis, aštrių veido bruožų. 
Metai sulenkė jo nugarą ir atėmė akių šviesą, tačiau siela išlaikė jėgą, kurios ne- 
galėjai nepaisyti. 

Stengdamasis atgauti kvapą, jaunuolis tarė: 

— Aš ką tik atsiliepiau telefonu... skambino jūsų draugas... Vorenas Be- 
lamis. 

— Štai kaip? — Senis pagyvėjo. — Kokiu klausimu? 

— Jis nepasakė, bet panašu, kad labai skubėjo. Pasakė palikęs jums balso 
pašto pranešimą ir prašė tuojau pat jį išklausyti. 

— Tai ir viskas, daugiau nieko nesakė? 

— Nevisai. — Jaunuolis patylėjo. — Liepė užduoti jums klausimą. — Labai 
keistą klausimą. — Ir sakė, kad atsakymą turi gauti kuo greičiau. 

Senis pasilenkė arčiau. 

— Koks tas klausimas? 

Jaunuoliui pakartojus pono Belamio klausimą, senio veidas akimirksniu 


taip išblyško, kad tai buvo matyti net mėnesienoje. Senis tuojau pat nusimetė 
apklotą ir pamėgino stotis. 
— Prašau man padėti grįžti vidun. Tuojau pat. 

Pakaks paslapčių, pamanė Ketrina Solomon. 

Priešais ją ant stalo gulėjo kelių kartų išsaugotas, dabar į gabalėlius subyrė- 
jęs vaško antspaudas. Ji nuvyniojo išblukusį rudą popierių nuo brangiojo brolio 
ryšulėlio. Šalia stovėjo Lengdonas, ir buvo matyti, kad jam labai nesmagu. 

Iš popieriaus Ketrina išėmė dėžutę, pagamintą iš pilko akmens. Dėžutė 
buvo panaši į gludinto granito kubą — be jokių vyrių, be užrakto, net neaišku, 
kaip ją atidaryti. Ketrinai ji priminė kiniško galvosūkio dėžutę. 

— Atrodo tarsi vientisas akmens luitas, — pasakė ji, pirštais čiupinėdama 
dėžutės briaunas. — Ar tikrai rentgeno nuotrauka parodė, kad viduje yra ertmė, 
ojoje — piramidės viršūnė? 

— Tikrai, — atsakė Lengdonas, prieidamas arčiau Ketrinos ir apžiūrinė- 
damas paslaptingąją dėžutę. Jiedu mėgino pažvelgti į dėžutę iš įvairių pusių, 
stengdamiesi atrasti būdą ją atidaryti. 

— Radau, — tarė Ketrina ir nagu užkabino gudriai paslėptą plyšelį palei 
viršutinę dėžutės briauną. Ji padėjo dėžutę ant stalo ir atsargiai pakėlė dangtelį, 
kuris atsivožė lengvai ir tyliai, tarsi brangios papuošalų dėžutės viršus. 

Dangteliui atsivožus ir Lengdonas, ir Ketrina garsiai įkvėpė. Atrodė, kad 
dėžutė švyti iš vidaus. Iš jos sklido beveik antgamtiškas spindesys. Ketrina nie- 
kada nebuvo mačiusi tokio didelio aukso gabalo ir ne iš karto susivokė, kad bran- 
gusis metalas tiesiog atspindi stalinės lempos šviesą. 

— Pasakiška, — sukuždėjo ji. Piramidės viršūnė, daugiau kaip šimtą metų 
išbuvusi uždaryta tamsaus akmens kube, neatrodė nei patamsėjusi, nei nublu- 
kusi. Auksas nepaklūsta entropiniams irimo dėsniams: tai viena iš priežasčių, dėl 
kurių senovėje žmonės jį laikė magišku metalu. Ketrina pajuto, kaip paspartėjo jos 
pulsas, kai pasilenkusi virš stalo ji ėmė apžiūrinėti smailų auksinį objektą. — Čia 
yra įrašas. 

Lengdonas prisiartino, jų pečiai beveik susilietė. Mėlynose jo akyse degė 
smalsumas. Jis buvo pasakojęs Ketrinai apie senovės graikų paprotį kurti sim- 
bolonus — kodus, padalytus į kelias dalis; pasakojo ir apie tai, kaip ši viršūnė, 
ilgai saugota atskirai nuo pačios piramidės, yra tikrasis piramidėje išgraviruoto 


įrašo šifro raktas. Vadinasi, būtent šis įrašas — kad ir kas ten būtų įrašyta — gali 
iš chaoso sukurti tvarką. 

Ketrina pakėlė dėžutę arčiau šviesos ir įsižiūrėjo į viršūnę. 

Įrašas buvo smulkus, tačiau puikiausiai matomas — mažytis, elegantiškai 
išgraviruotas tekstas viename piramidės viršūnės šone. Ketrina perskaitė šešis 
paprastus anglų kalbos žodžius. 

Paskui perskaitė juos dar kartą. 

— Negali būti! — šūktelėjo ji. — Negali būti, kad čia taip parašyta! 


Kitapus gatvės direktorė Sato skubėjo ilgu perėjimu prie Kapitolijaus pastato 
į sutarto susitikimo vietą Pirmojoje gatvėje. Operatyvininkų pranešimas buvo 
nepatenkinamas. Nei Lengdono, nei piramidės, nei jos viršūnės. Belamis sulai- 
kytas, tačiau tiesos nesako. Bent kol kas. 

Ašjį priversiu prabilti. 

Ji atsigręžusi permetė akimis vieną iš naujausių Vašingtono vaizdų — Kapi- 
tolijaus kupolą, iškilusį virš naujojo lankytojų centro. Apšviestas kupolas tik dar 
aiškiau jai priminė, kokie svarbūs reikalai sprendžiami šį vakarą. Pavojingi laikai. 

Sato truputį palengvėjo, kai ji išgirdo mobiliojo telefono skambutį ir pama- 
tė ekrane savo analitikės numerį. 

— Nola, — atsiliepė Sato. — Ką pasakysite? 

Nola Kei pranešė blogą žinią. Rentgeno nuotraukoje įrašas piramidės vir- 
šūnėje toks neryškus, kad įskaityti jo neįmanoma, nepadėjo nė vaizdo ryškumo 
filtrai. 

Velniava. Sato pakramtė lūpą. 

— O talentelė iš šešiolikos raidžių? 

— Dar mėginu, — atsakė Nola, — nors kol kas nepavyko rasti tinkamos 
antrinio iškodavimo schemos. Paleidau kompiuterį mėginti įvairius raidžių dė- 
liojimo variantus ir ieškoti ko nors bent apytikriai atpažįstamo, tačiau variantų 
yra daugiau negu dvidešimt trilijonų. 

— Nenuleiskite rankų. Praneškite, kai ką nors turėsite. — Sato baigė po- 
kalbį ir nuožmiai nusišiepė. Viltis, kad pavyks iššifruoti piramidės įrašą turint 
tik fotografiją ir rentgeno nuotrauką, greitai tirpo. Man reikia piramidės ir jos 
viršūnės... o laiko beveik nebeliko. 

Sato pasirodė Pirmojoje gatvėje lygiai tą pačią akimirką, kai prie dvigubos 
geltonos linijos greitai prilėkė juodas visureigis tamsintais langais ir sklandžiai 
sustojo tiesiai sutartoje vietoje. Išlipo vienas agentas. 

— Turite žinių apie Lengdoną? — paklausė Sato. 


— Tikimybė didelė, — be jokios išraiškos atsakė agentas. — Ką tik atvyko 
pastiprinimas. Apsupti visi bibliotekos išėjimai. Tuoj atvyks pagalba iš oro. Iš- 
rūkysime jį ašarinėmis dujomis, o bėgti daugiau nėra kur. 

— Belamis? 

— Surištas ant galinės sėdynės. 

Gerai. Petį vis dar maudė. 

Agentas padavė Sato sandariai uždaromą plastiko maišelį, kuriame buvo 
mobilusis telefonas, raktai ir piniginė. 

— Belamio asmeniniai daiktai. 

— Daugiau nieko? 

— Ne, ponia. Piramidę ir ryšulėlį tikriausiai tebeturi Lengdonas. 

— Aišku, — atsakė Sato. — Belamis žino labai daug, tačiau nesako. Norė- 
čiau pati jį apklausti. 

— Taip, ponia. Lenglyje? 

Sato giliai įkvėpė ir žengė kelis žingsnius šalia automobilio. Apklausiant 
JAV civilius gyventojus būtina laikytis griežtų protokolo reikalavimų; Belamio 
apklausa būtų gryniausias įstatymo pažeidimas, nebent ji būtų atliekama Len- 
glyje, rilmuojama vaizdo kamera, dalyvaujant liudininkams, advokatams ir taip 
toliau, ir taip toliau... 

— Ne, ne Lenglyje, — atsakė ji, stengdamasi sugalvoti kokią nors vietą, 
esančią bent kiek arčiau. Ir teikiančią daugiau privatumo. 

Agentas netarė nė žodžio, tik pasitempęs stovėjo prie visureigio įjungtu 
varikliu ir laukė nurodymų. 

Sato užsidegė cigaretę, giliai įtraukė dūmų ir pažvelgė į plastiko maišelį su 
Belamio daiktais. Pastebėjo jo raktų ryšulyje elektroninį raktą, paženklintą pen- 
kiomis raidėmis — JAVBS. Be abejo, Sato puikiausiai žinojo, į kokį vyriausybės 
pastatą galima patekti su šiuo raktu. Pastatas labai arti, o tokiu paros metu — 
dar ir visiškai tuščias. 

Ji nusišypsojo ir įsidėjo raktą į kišenę. Puiku. 

Pasakiusi agentui, kur gabenti Belamį, tikėjosi pamatyti jo veide nuostabą, bet 
šis tik linktelėjo ir atidarė jai keleivio dureles, o šaltas jo žvilgsnis nieko nereiškė. 

Sato labai mėgo dirbti su profesionalais. 


Lengdonas stovėjo Adamso pastato pusrūsyje ir netikėdamas savo akimis žiūrė- 
jo į elegantišką įrašą auksinėje piramidės viršūnėje. 

Ir tai viskas? 

Greta stovinti Ketrina pakėlė piramidės viršūnę prieš šviesą ir papurtė galvą. 


— Turi būti kas nors daugiau, — nusivylusi, bet atkakliai ištarė ji. — Ir tai 
mano brolis saugojo šitiek metų? 

Lengdonui teko pripažinti, kad jį tai nustebino. Jei tikėsime Piteriu ir Be- 
lamiu, ši viršūnė turi padėti iššifruoti įrašą akmeninėje piramidėje. Prisiklausęs 
jų kalbų, Lengdonas tikėjosi aiškumo ir pagalbos. Jis dar kartą perskaitė šešis 
angliškus žodžius, subtiliai išgraviruotus piramidės viršūnėje. 


The 
secret hides 
within The Order 


Paslaptį slepia tvarka? 

Iš pirmo žvilgsnio atrodė, kad įrašas patvirtina tai, kas ir taip akivaizdu — 
piramidės įrašo raidės sudėliotos „netvarkingai“, ir paslaptį pavyks atskleisti tik 
atradus tinkamą jų tvarką. Tačiau šitokia įrašo prasmė buvo ne tik pernelyg aki- 
vaizdi, bet ir neįtikima dėl kitos priežasties. 

— Žodžiai The ir Order pradedami didžiosiomis raidėmis, — ištarė Lengdonas. 

Ketrina abejingai linktelėjo. 

— Aš pastebėjau. 

The secret hides within The Order. Lengdonas nusprendė, kad išversti šį įrašą 
galima tik vienaip. 

— Angliškas žodis Order čia veikiausiai siejamas su lotynišku ordo, reiš- 
kiančiu „ordiną“ — kitaip tariant, su masonų ordinu. 

— Sutinku, — atsiliepė Ketrina. — Bet kas iš to? Vis tiek niekas neaišku. 

Lengdonui teko su ja sutikti. Juk visa masonų piramidės istorija nuo pat 
pradžių buvo susijusi su paslaptimi, kurią slepia masonų ordinas. 

— Robertai, brolis tau juk sakė, kad piramidės viršūnė tau suteiks galią 
įžvelgti tvarką ten, kur visi kiti mato tik chaosą? 

Jis apmaudingai linktelėjo. Jau antrą kartą šį vakarą Robertas Lengdonas 
pasijuto nevykėlis, nesugebąs atlikti jam patikėtos užduoties. 

Susidor Ojes su netikėtai apsilankiusia „Pirmosios“ saugos tarnybos apsau- 
gininke, Malachas vėl priklijavo nusilupusius dažus prie lango, pro kurį ji pamatė 
jo šventą darbo erdvę. 


Išlipęs iš švelnia melsva šviesa švytinčio rūsio, jis pro paslėptas duris įžengė 
į svetainę. Įėjęs sustojo gėrėdamasis nuostabiu „Trijų gracijų“ paveikslu, džiaug- 
damasis pažįstamais namų garsais ir kvapais. 

Netrukus paliksiu visa tai visam laikui. Malachas žinojo, kad po šios nakties 
jis nebegalės čia sugrįžti. Po šios nakties, šypsodamasis pamanė jis, man viso šito 
nė nebereikės. 

Jis pasvarstė, ar Robertas Lengdonas jau suprato tikrąją piramidės galią... 
ir tą svarbų vaidmenį, kurį jam paskyrė likimas. Lengdonas man dar nepaskambi- 
no, pamanė Malachas, dar kartą patikrinęs įrašus vienkartiniame savo telefono 
aparate. Buvo jau 22.02. Jam liko mažiau negu dvi valandos. 

Malachas užlipo viršun, į itališkų marmuru išklotą vonios kambarį, ir įjun- 
gė garinį dušą, kad įšiltų. Vieną po kito nusimetė drabužius, nekantraudamas 
pradėti apsivalymo apeigas. 

Norėdamas nuraminti iš bado urzgiantį skrandį, išgėrė dvi stiklines van- 
dens. Paskui priėjo prie lubas siekiančio veidrodžio ir atidžiai apžiūrėjo nuogą 
savo kūną. Po dviejų badavimo dienų išryškėjo raumenys, ir Malachas negalėjo 
nesižavėti tuo, kuo sugebėjo tapti. Išaušus dienai, aš tapsiu kai kuo daug didesniu. 

— Reikėtų greičiau iš čia dingti, — tarė Lengdonas Ketrinai. — Netrukus jie 
supras, kur mes esame. — Jis tikėjosi, kad Belamiui pavyko pasprukti. 

Ketrina vis dar atrodė pakerėta auksinės piramidės viršūnės: niekaip nega- 
lėdama patikėti savo akimis, ji žvelgė į įrašą, kuris pasirodė toks beprasmiškas. 
Išėmė viršūnę iš dėžutės, apžiūrėjo ją iš visų pusių ir dabar atsargiai dėjo atgal. 

Paslaptis slypi Ordine, pamanė Lengdonas. Čia tai bent pagelbėjo. 

Lengdonui nejučiomis dingtelėjo mintis, ar negali būti, kad Piteriui kas 
nors pamelavo apie tai, kas yra dėžutėje. Piramidė ir jos viršūnė buvo pagamin- 
tos dar gerokai prieš Piteriui gimstant, o jis tiesiog darė tai, ką buvo prisakę 
protėviai — saugojo paslaptį, kuri veikiausiai jam pačiam sakė ne daugiau, negu 
Lengdonui ir Ketrinai. 

Ko aš tikėjausi? — svarstė Lengdonas. Juo daugiau jis šįvakar klausėsi apie 
masonų piramidės legendą, juo mažiau norėjo ja tikėti. Ieškoti paslėptų suktinių 
laiptų, užristų didžiuliu akmeniu? Lengdonui ėmė rodytis, kad jis klaidžioja pa- 
tamsiuose. Vis dėlto atrodė, kad iššifruoti piramidės įrašą — vienintelis šansas 
išgelbėti Piterio gyvybę. 


— Robertai, ar tau ką nors reiškia skaičius 1514? 

Tūkstantis penki šimtai keturioliktieji? Klausimas atrodė tarsi iš dangaus nu- 
kritęs. Lengdonas gūžtelėjo pečiais. 

— Ne. O ką? 

Ketrina jam padavė akmeninę dėžutę. 

— Žiūrėk. Ant jos yra data. Pakišk po lempa. 

Lengdonas atsisėdo prie stalo ir atidžiai apžiūrėjo kubo pavidalo dėžutę, 
pakišęs ją tiesiai po lempos šviesa. Ketrina švelniai uždėjo ranką jam ant peties 
ir pasilenkusi parodė mažytį įrašą, kurį rado iškaltą ant vieno dėžutės šono ne- 
toli apačios. 

— Tūkstantis penki šimtai keturioliktieji A. D., arba Anno Domini, Viešpa- 
ties metai, — tarė ji rodydama į dėžutę. | 

Ir iš tiesų joje buvo įrėžtas skaičius 1514 bei neįprastai užrašytos raidės A ir D. 


1514 6 


— Šita data, — tarsi staiga vėl atgavusi viltį paklausė Ketrina, — galji ir yra 
ta grandis, kurios mums trūksta? Kubas su įrėžta data primena masonų kertinį 
akmenį, tai gal jis yra nuoroda į tikrą kertinį akmenį? Kokį nors pastatą, pasta- 
tytą 1514 Anno Domini? 

Lengdonas jos beveik negirdėjo. 

Vienas penki vienas keturi A. D. — tai ne data. 

Simbolis JB, kurį tuojau pat atpažintų bet kuris viduramžių meno eks- 
pertas, yra gerai žinoma simbatūra — simbolis, naudojamas vietoje signatūros. 
Senovės filosofai, menininkai ir rašytojai dažnai pasirašinėdavo savo darbus ne 
pavardėmis, o unikaliais, tyčia susikurtais simboliais arba monogramomis. Tai su- 
teikdavo jų kūriniams mistiško žavesio ir gelbėdavo nuo persekiojimų, jei kartais 
raštai ar meno kūriniai būtų pripažinti prieštaraujančiais tinkamoms pažiūroms. 

Šioje simbatūroje raidės A ir D reiškė ne Anno Domini, Viešpaties metus... 
tai vokiški žodžiai, ir jų reikšmė visai kita. 

Lengdonas pajuto, kaip mozaikos gabalėliai sukrito į visumą. Per kelias 
sekundes jis sumetė, kaip iššifruoti piramidę. 

— Ketrina, tau pavyko, — tarė jis užsegdamas krepšį. — Daugiau mums 
nieko nereikia. Eime. Pakeliui paaiškinsiu. 

Ketrina atrodė apstulbusi. 

— Nori pasakyti, kad šita data — 1514 A. D. — iš tiesų kažką reiškia? 

Lengdonas jai mirktelėjo ir pasuko prie durų. 

— Tai ne data, Ketrina. Tai žmogus. 

Į vakarus nuo Ambasadų kelio esančiame aptvertame sode su XII a. rožėmis 
ir Pavėsio namais viešpatavo tyla. Kitapus į sodą vedančio tako jaunuolis prilai- 
kydamas vedė per plačią veją susikūprinusį senolį. 

Jis leidžia man jį vesti? 

Paprastai neregys atsisakydavo pagalbos ir būdamas šiame prieglobstyje 
mėgo vaikštinėti kliaudamasis atmintimi. Tačiau šį vakarą, atrodo, labai skuba 
grįžti vidun ir atskambinti Vorenui Belamiui. 

— Ačiū, — padėkojo senis, kai jie įėjo į pastatą, kuriame buvo jo privatus 
darbo kabinetas. — Nuo čia jau pats rasiu kelią. 

— Pone, bet aš mielai padėsiu... 

— Šiam vakarui pakaks, — atsakė šis paleisdamas padėjėjo ranką ir skubiai 
šlepsendamas į tamsą. — Labanakt. 

Jaunuolis išėjo iš pastato ir per plačią veją patraukė prie sode stovinčio 
kuklaus savo gyvenamojo būsto. Įeidamas į namus juto, kaip jį kutena smalsu- 
mas. Buvo aišku, kad pono Belamio klausimas senį be galo nuliūdino... nors pats 
klausimas buvo keistas, kone beprasmis. 

Ar niekas nepadės našlės sūnui? 

Niekaip neįstengė sugalvoti, ką tai galėtų reikšti. Susimąstęs nuėjo prie 
kompiuterio ir įvedė šiuos žodžius į naršyklę. 

Didžiausiai jo nuostabai, ekrane pasirodė begalė nuorodų, visose buvo ci- 
tuojamas būtent šis klausimas. Apstulbęs jis perskaitė informaciją. Panašu, kad 
Vorenas Belamis yra anaiptol ne pirmas žmogus, perdavęs kitam šį keistą klau- 
simą. Tuos pačius žodžius prieš daug šimtų metų ištarė... karalius Saliamonas, 
gedėdamas nužudyto draugo. Teigiama, jog šį klausimą iki šiol kartoja masonai, 
kuriems jis tapo savotišku šifruotu pagalbos šauksmu. Atrodo, Vorenas Belamis 
šaukiasi brolio masono pagalbos. 

Albrechtas Diureris? 

Bėgdama drauge su Lengdonu per Adamso pastato rūsį, Ketrina stengėsi 
susivokti. A. D. reiškia Albrechtas Diureris? Garsusis XVI amžiaus vokiečių grafi- 
kas ir tapytojas buvo vienas iš mėgstamiausių jos brolio menininkų, Ketrina šiek 
tiek išmanė apie jo darbus. Ir vis tiek nepajėgė įsivaizduoti, kuo Diureris galėtų 


būti jiems naudingas šiuo atveju. Pradėkime nuo to, kad jis mirė daugiau negu prieš 
keturis šimtus metų. 

— Diureris kaip simbolis yra tiesiog tobulas, — kalbėjo Lengdonas, sku- 
bėdamas keliu, nužymėtu švytinčiais užrašais IŠĖJIMAS. — Tikras Renesanso 
dvasios įsikūnijimas — menininkas, filosofas, alchemikas, be to, visą gyvenimą 
studijavo Senovės Slėpinius. Niekam iki šiol nėra pavykę iki galo suprasti visko, 
kas užšifruota Diurerio kūriniuose. 

— Gali būti, — atsakė ji. — Bet kaip įrašas „1514 Albrechtas Diureris“ pa- 
dės mums iššifruoti piramidės įrašą? 

Jie priėjo užrakintas duris, kurias Lengdonas atidarė pasinaudojęs Belamio 
kortele. 

— Skaičius 1514, — paaiškino Lengdonas jiems skubant laiptais, — yra 
nuoroda į konkretų Diurerio kūrinį. — Jie atsidūrė milžiniškame koridoriuje. 
Lengdonas apsidairė ir parodė į kairę. — Ten. — Abu nuskubėjo toliau. — Al- 
brechtas Diureris paslėpė skaičių 1514 paslaptingiausiame savo kūrinyje „Me- 
lancholija I“, kurį pabaigė 1514 metais. Šis kūrinys laikomas vienu iš kertinių 
Šiaurės Europos Renesanso meno kūrinių. 

Piteris kadaise rodė Ketrinai „Melancholiją I“, kuria buvo ilistruota knyga 
apie senovės misticizmą, bet ji neprisiminė, kad ten būtų buvęs paslėptas skai- 
čius 1514. 

— Tu veikiausiai prisimeni, — regimai susijaudinęs kalbėjo Lengdonas, — 
kad graviūroje „Melancholija I“ vaizduojamos žmonijos pastangos suvokti Se- 
novės Slėpinius. Šio kūrinio simbolizmas toks sudėtingas, kad lyginant su juo 
Leonardas da Vinčis atrodo paprastas ir aiškus. 

Ketrina staiga sustojo ir atsisuko į Lengdoną. 

— Robertai, „Melancholija I“ yra čia, Vašingtone. Ji kabo Nacionalinėje 
galerijoje. 

— Taip, — šypsodamasis patvirtino jis, — ir man kažkodėl atrodo, kad 
tai ne atsitiktinis sutapimas. Galerija dabar uždaryta, bet aš pažįstu kuratorių, 
todėl... 

— Robertai, nepradėk, aš žinau, kas būna, kai tu įeini į muziejų. 

Ketrina pasuko į artimiausią nišą, kurioje pamatė stovintį stalą su kompiu- 
teriu. 

Lengdonas nelaimingas sekė iš paskos. 

— Rinkimės lengvesnį kelią. — Atrodo, meno žinovui profesoriui Lengdo- 
nui bus kilusi etinė dilema: ar dera naudotis internetu, kai kūrinio originalas yra 
taip arti. Ketrina priėjo prie stalo ir įjungė kompiuterį. Kai ekranas nušvito, ji 
pamatė, kad problemos nesibaigė. — Nematau naršyklės piktogramos. 


— Tai bibliotekos vidinis ryšys. — Lengdonas parodė ekrane piktogra- 
mą. — Pamėgink šitą. 

Ketrina pažymėjo piktogramą SKAITMENINIAI RINKINIAI ir spragtelėjo 
pele. Ekrane nušvito kitas langas, Lengdonas vėl parodė pirštu. Ketrina sprag- 
telėjo jo nurodytą piktogramą: GRAVIŪRŲ RINKINIAI. Ekranas nušvito dar kartą. 
GRAVIŪRŲ RINKINIAI: PAIEŠKA. 

— Įrašyk: „Albrechtas Diureris.“ 

Ketrina įrašė šį vardą ir spustelėjo ieškos klavišą. Po kelių sekundžių ekrane 
sumirgėjo mažyčiai vaizdai. Visi jie atrodė panašūs — nespalvotos graviūros. Pa- 
našu, kad Diureris tokių graviūrų sukūrė dešimtis. 

Ketrina peržiūrėjo abėcėlinį meno kūrinių pavadinimų sąrašą. 


Adomas ir Ieva 

Keturi Apokalipsės raiteliai 
Kristaus išdavimas 
Kristaus kančia 


Paskutinė vakarienė 


Pamačiusi su Biblija susijusius pavadinimus Ketrina prisiminė, kad Diu- 


reris praktikavo vadinamąją mistinę krikščionybe — savotišką ankstyvosios 
krikščionybės, alchemijos, astrologijos ir mokslo samplaiką. 
Mokslo... 


Atmintyje iškilo liepsnomis išlėkusios laboratorijos vaizdai. Apie ilgalaikį 
šio nutikimo poveikį ji dar negalėjo pagalvoti, kol kas daugiausia nerimo kėlė 
asistentės Trišos likimas. Tikiuosi, kad jai pavyko pabėgti. 

Lengdonas kažką kalbėjo apie Diurerio sukurtą „Paskutinės vakarienės“ 
variantą, tačiau Ketrina jo beveik nesiklausė. Ji ką tik pamatė nuorodą į „Me- 
lancholija I“. 

Spragtelėjo pele ir ekrane nušvito bendroji informacija. 


Melancholija I, 1514 m. 
Albrechtas Diureris 
(graviūra ant popieriaus) 
Rozenvaldo kolekcija 
Nacionalinė meno galerija 


Vašingtonas, Kolumbijos apygarda 


Žemiau visu grožiu buvo pateiktas suskaitmenintas, ryškios rezoliucijos 
Diurerio šedevras. 


Ketrina nustėrusi stovėjo priešais ekraną: ji buvo pamiršusi, koks keistas 
šis kūrinys. 

Lengdonas supratingai susijuokė. 

— Juk sakiau, jis mįslingas. 

„Melancholija I“ vaizdavo susimąsčiusią figūrą plačiais sparnais, sėdinčią 
priešais akmens pastatą, o aplink ją — keisčiausių, nieko bendra tarp savęs ne- 
turinčių objektų rinkinys: svarstyklės, perkaręs šuo, staliaus įrankiai, smėlio 
laikrodis, įvairūs geometriniai kūnai, varpas, angeliuko putto figūrėlė , ašmenys, 
kopėčios. 

Ketrina neaiškiai prisiminė brolio pasakojimą, esą sparnuotoji figūra sim- 
bolizuojanti „žmogaus genijų — didį mąstytoją, ranka parėmusį smakrą, tačiau 
prislėgtą ir neįstengiantį pasiekti nušvitimo. Genijų supa įvairūs žmogaus in- 
telekto simboliai — matematikos, gamtos mokslų, filosofijos, geometrijos, net 
staliaus amato įrankiai, tačiau jis vis tiek nepajėgia užlipti kopėčiomis į tikrą nu- 
švitimą. Net genialiam žmogui nelengva suprasti Senovės Slėpinius. 

— Simboline prasme, — kalbėjo Lengdonas, — čia vaizduojamos nesėk- 
mingos žmonijos pastangos permainyti žmogišką intelektą ir paversti jį dieviš- 
komis galiomis. Alchemijos terminais tai prilygsta mūsų nesugebėjimui paversti 
švino auksu. 

— Nelabai drąsinamas pranešimas, — sutiko Ketrina. — Bet kokia mums 
iš jo nauda? 

Ji vis dar nematė paslėpto skaičiaus 1514, apie kurį kalbėjo Lengdonas. 

— Tvarka iš chaoso, — atsakė Lengdonas šyptelėjęs puse lūpų. — Kaip ir 
žadėjo tavo brolis. — Jis įkišo ranką į kišenę ir išsitraukė lentelę su raidėmis, 
kuriomis buvo pavertęs masonų šifrą. — Kol kas ši lentelė beprasmė. 

Jis padėjo popierių ant stalo. 


S O E U 


A T U N 

Ketrina peržvelgė lentelę. Tikrai beprasmė. 
— Bet Diureris viską perkeis. 
— O kokiu būdu? 


— Lingvistine alchemija. — Lengdonas parodė į kompiuterio ekraną. — 


Pažiūrėk atidžiau. Šiame šedevre paslėpta tai, kas įprasmins mūsų turimas šešio- 
lika raidžių. — Jis luktelėjo. — Dar nematai? Paieškok skaičiaus 1514. 

Ketrina buvo nenusiteikusi žaisti mokyklos. 

— Robertai, aš nieko nematau — štai rutulys, kopėčios, peilis, briaunainis, 
svarstyklės... Pasiduodu. 

— Žiūrėk! Ten, antrame plane. Išrėžtas pastate už angelo? Po varpu? Diu- 
reris išgraviravo kvadratą su skaičiais. 

Dabar Ketrina pamatė kvadratą su skaičiais, tarp kurių buvo ir 1514. 

— Ketrina, šis kvadratas — piramidės šifro raktas! 

Ji nustebusi pažvelgė į jį. 

— Tai ne bet koks kvadratas, — nusišypsojęs paaiškino Lengdonas. — Tai, 
ponia Solomon, yra magiškas kvadratas. 

Po velnių, kur jie mane veža? 

Belamis vis dar užrištomis akimis sėdėjo visureigio gale. Trumpai stabtelė- 
jęs kažkur netoli Kongreso bibliotekos, automobilis važiavo toliau... bet neilgai, 
gal kokią minutę. Paskui vėl sustojo, pavažiavęs ne daugiau kaip vieną kvartalą. 

Belamis išgirdo prislopintą pokalbį. 

— Atsiprašau... neįmanoma... — kalbėjo valdingas balsas, — tokiu metu... 
uždaryta... 

Vyriškis, vairavęs visureigį, ne mažiau valdingai atsakinėjo: 

— CŽV tyrimas... nacionalinio saugumo... 

Atrodo, pasikeitimas žodžiais ir dokumentais pasirodė įtikinamas, nes pir- 
mojo pašnekovo tonas iškart pasikeitė. 

— Taip, be abejo... tarnybinis įėjimas... — Garsiai sugergždė tikriausiai 
garažo durys, ir joms atsidarant balsas pridūrė: — Gal jus palydėti? Kai būsite 
viduje, gali nepavykti pereiti... 

— Ne. Mes įeisime. 

Gal sargas ir nustebo, tačiau jau buvo vėlu. Visureigis vėl pajudėjo. Pavažia- 
vo gal penkiasdešimt metrų ir sustojo dar kartą. Jiems už nugarų dundėdamos 
užsivėrė sunkios durys. 

Tyla. 

Belamis pajuto, kad visas dreba. 

Galinės visureigio durelės garsiai atsidarė. Belamis pajuto, kaip suskaudo 


pečius: kažkas jį išvilko suėmęs už rankų, paskui pastatė ant kojų. Galinga jėga 
be žodžių nuvedė jį per platų šaligatvį. Ore tvyrojo keistas žemės kvapas, kurio 
jis neįstengė atpažinti. Buvo girdėti, kad greta dar kažkas eina, tačiau tas kažkas 
iki šiol nepratarė nė žodžio. 

Sustojo prie durų, Belamis išgirdo elektrinės spynos skimbtelėjimą. Durys 
spragtelėjusios atsidarė. Belamį šiurkščiai nuvedė keliais koridoriais; jis negalėjo 
nepajusti, kad oras pasidarė šiltesnis ir drėgnesnis. Galčia uždaras baseinas? Ne. Ore 
tvyrantis kvapas buvo ne chloro — kažkoks kitoks, drėgnesnis, primenantis rūsį. 

Po velnių, kur mes esame?! Belamis suvokė, kad yra daugių daugiausia už 
dviejų kvartalų nuo Kapitolijaus pastato. Vėl sustojo, vėl pasigirdo elektroninis 
saugos durų cyptelėjimas. Šį kartą durys atsiverdamos sušnypštė. Jį įstūmė pro 
duris, ir kvapo, kuris iškart trenkė į šnerves, su niekuo nebūtum supainiojęs. 

Belamis galiausiai suprato, kur atsidūrė. Dieve mano! Jis dažnai čia ateida- 
vo, nors ir ne per tarnybinį įėjimą. Šis prašmatnus stiklo pastatas, esantis vos už 
trijų šimtų metrų nuo paties Kapitolijaus, oficialiai priklausė Kapitolijaus kom- 
pleksui. Aš juk esu atsakingas už šį pastatą! Tik dabar Belamis suprato, kad įėjimas 
čia buvo atrakintas jo raktu. 

Stiprios rankos įstūmė jį pro duris ir nuvedė pažįstamu vingiuotu takeliu. 
Sunki, drėgna čia tvyranti šiluma dažniausiai jam teikdavo paguodą. Tačiau šį 
vakarą jis apsipylė prakaitu. 

Ką mes čia veikiame?! 

Staiga Belamį sustabdė ir pasodino ant suolelio. Raumeningasis žmogus 
trumpam atrakino antrankius, tačiau tuojau pat prirakino juos prie suolelio Be- 
lamiui už nugaros. 

— Kojums iš manęs reikia? — garsiai paklausė Belamis smarkiai plakančia 
širdimi. 

Vienintelis atsakymas, kurį išgirdo, buvo sunkūs nutolstantys žingsniai ir 
uždaromų stiklinių durų garsas. 

Paskui stojo tyla. 

Mirtina tyla. 

Tai jie ketina mane tiesiog čia palikti? Belamis dar labiau suprakaitavo, steng- 
damasis išlaisvinti rankas. Aš negaliu net atsirišti akių! 

— Gelbėkit! — suriko jis. — Kas nors, į pagalbą! 

Net šaukdamas Belamis puikiai žinojo, kad niekas jo neišgirs. Šis milžiniš- 
kas stiklo kambarys, vadinamas Džiunglėmis, uždarius duris visiškai nepraleis- 
davo oro. 

Jie paliko mane Džiunglėse, pamanė jis. Iki ryto manęs niekas neras. 

Staiga jis kai ką išgirdo. 


Garsas buvo labai silpnas, tačiau Belamį jis išgąsdino taip, kaip joks kitas 
garsas gyvenime nebuvo išgąsdinęs. Kažkas alsuoja. Visiškai arti. 

Ant suolelio jis buvo ne vienas. 

Netikėtai įžiebtas degtukas sučirškė taip arti jo veido, kad buvo justi jo 
kaitra. Belamis atšlijo, instinktyviai truktelėjęs antrankius. 

Staiga be jokio įspėjimo jo veidą palietė ranka, nuėmė raištį. 

Priešais deganti liepsna atsispindėjo juodose Inoujės Sato akyse; ji pridėjo 
degtuką prie burnoje kyšančios cigaretės, vos už kelių centimetrų nuo Belamio 
veido. 

Sato atidžiai žvelgė į jį mėnesienoje, sklindančioje pro stiklo lubas. Atrodo, 
jai buvo malonu matyti jo baimę. 

— Na, pone Belami, — ištarė Sato, purtydama gesinamą degtuką, — nuo 
ko pradėsime? 

Magiškas kvadratas. Ketrina linktelėjo galva, apžiūrinėdama skaičių pilną 
kvadratą Diurerio graviūroje. Daug kas jos vietoje būtų pamanęs, kad Lengdonas 
neteko proto, bet Ketrina netruko sumesti, jog jis teisus. 

Žodžiais „magiškas kvadratas" buvo vadinamas ne mistinis, o matematinis 
reiškinys — vienas po kito einančių skaičių lentelė, skaičiai išdėlioti taip, kad visų 
eilučių, stulpelių ir įstrižainių sumos būtų lygios. Magiški kvadratai, kuriuos prieš 
keturis tūkstančius metų sukūrė Egipto ir Indijos matematikai, iki šiol buvo lai- 
komi turinčiais magiškų savybių. Ketrina buvo skaičiusi, kad net šiais laikais pa- 
maldūs indai piešia ant savo pujos altorių specialius trys iš trijų skaičių magiškus 
kvadratus, vadinamus Kubera kolamu. Vis dėlto šiuolaikinis žmogus magiškus 
kvadratus iškėlė į laisvalaikio arba „įdomiosios matematikos“ sritį: kai kam iki šiol 
malonu ieškoti naujų „magiškų“ konfigūracijų. Sudoku, skirti genijams. 

Ketrina greitai išanalizavo Diurerio kvadratą, sudėdama keleto eilučių ir 
stulpelių skaičius. 


— Trisdešimt keturi, — ištarė ji. — Sudėdami skaičius bet kuria kryptimi, 
gausime trisdešimt keturis. 

— Būtent, — sutiko Lengdonas. — Bet ar žinai, kad šis magiškas kvadratas 
garsus ir tuo, jog Diureriui pavyko pasiekti tai, kas faktiškai neįmanoma? — Jis 
greitai parodė Ketrinai, kad Diureris ne tik surikiavo skaičius taip, kad visų eilu- 
čių, stulpelių ir įstrižainių suma būtų lygi trisdešimt keturiems: tą patį skaičių 
gausime ir sudėję visų keturių ketvirčių, keturių vidurinių langelių ir net keturių 
kampinių langelių skaičius. — Tačiau nuostabiausia, kad Diureriui pavyko apa- 
tinėje eilutėje patalpinti skaičius 15 ir 14, sykiu nurodant metus, kuriais buvo 
atliktas šis stulbinamas darbas! 

Ketrina žiūrinėjo skaičius, stebėdamasi galimais jų Ela 

Lengdono balse buvo girdėti susijaudinimas. 

— Nepaprasta ir tai, kad „Melancholija I yra pirmas atvejis istorijoje, kai 
magiškas kvadratas buvo pavaizduotas Europos mene. Kai kurie istorikai mano, 
kad taip Diureris davė slaptą ženklą, jog Senovės paslaptys perkeltos iš Egipto 
mistikų mokyklos saugoti Europos slaptosiose draugijose. — Lengdonas stabte- 
lėjo. — Taigi grįžkime prie... štai ko. 

Jis parodė popierių, kuriame buvo surašęs lentelę su akmens piramidės 
raidėmis. 


C S A S 

— Manau, šis formatas dabar tau atrodo pažįstamas? — paklausė Lengdonas. 

— Kvadratas keturių narių ilgio kraštinėmis. 

Lengdonas pasiėmė pieštuką ir kruopščiai perrašė Diurerio magiško kvad- 
rato skaičius ant popieriaus tiesiai po lentele su raidėmis. Ketrina jau pamatė, 
koks lengvas darbas jų laukia. Lengdonas sustojo pasiruošęs, laikydamas pieštu- 
ką rankoje, tačiau... keista, nepaisant įkarščio, jis tarytum dvejojo. 

— Robertai? 

Jis atsisuko į ją neryžtinga veido išraiška. 

— Ar tikrai nori, kad tai padarytume? Piteris labai aiškiai... 

— Robertai, jei tu nenori iššifruoti šio įrašo, tada jį iššifruosiu aš. — Ji iš- 
tiesė ranką paimti pieštuką. 


Lengdonas pamatė, kad jos sustabdyti nepavyks, todėl nusileido ir vėl ėmėsi 
piramidės. Atidžiai perkėlė magiško kvadrato skaičius į piramidės raidžių lentelę, 
kiekvienai raidei paskirdamas numerį. Tada nubrėžė naują lentelę, į kurią surašė 
masonų šifro raides tokia tvarka, kokią nurodė Diurerio kvadrato skaičiai. 

Lengdonui baigus, jie abu apžiūrėjo rezultatą. 


Ketrina vėl sutriko. 

— Vis tiek paistalai. 

Lengdonas ilgai tylėjo. 

— Tiesą sakant, Ketrina, tai visai ne paistalai. — Jo akyse įsižiebė atradimo 


liepsnelės. — Čia parašyta... lotyniškai. 


Senas aklas žmogus kaip įmanydamas greičiau šlepsėjo ilgu koridoriumi prie savo 
darbo kabineto. Galiausiai jį pasiekęs, susmuko krėsle, o seni kaulai dėkingi pri- 
ėmė poilsį. Telefono atsakiklis pypsėjo. Senis paspaudė mygtuką ir ėmė klausytis. 

„Čia Vorenas Belamis, — sušnibždėjo jo draugo ir brolio masono balsas. — 


Deja, turiu pranešti labai baugią žinią... 


Ketrina Solomon vėl pažvelgė į lentelę su raidėmis, geriau įsižiūrėdama į tekstą. 
Ir tikrai jai prieš akis iškilo lotyniškas žodis. Jeova. 

Ketrina nesimokė lotynų kalbos, tačiau šį žodį buvo mačiusi skaitydama senus 


hebrajiškus tekstus. Jeova. Jehova. Akimis slysdama raidėmis, skaitydama lentelę 
kaip knygą, ji nustebo pamačiusi galinti perskaityti visą piramidėje įrašytą tekstą. 

Jeova Sanctus Unus. 

Jo prasmę ji suprato iš karto. Šie žodžiai dažnai kartojosi šiuolaikiniuose 
žydų Šventraščio vertimuose. Toroje žydų Dievas turi daug vardų — Jeova, Je- 
hova, Jehošua, Jahvė, Šaltinis, Elohim, bet dauguma romėnų vertėjų šią keblią 
nomenklatūrą apibendrino viena lotyniška fraze: Jeova Sanctus Unus. 

— Vienas tikrasis Dievas? — sušnibždėjo ji pati sau. Anaiptol neatrodė 
tikėtina, kad šie žodžiai jiems padės surasti jos brolį. — Toks yra slaptasis pira- 
midės pranešimas? Vienas tikrasis Dievas? O aš maniau, kad tai žemėlapis. 

Lengdonas atrodė ne mažiau sutrikęs, iš jo akių išblėso įkarštis. 

— Aišku, šis aprašymas teisingas, bet... 

— Mano brolį pagrobęs žmogus nori sužinoti konkrečią vietą. — Ji užsi- 
kišo už ausies plaukų sruogą. — Tai jį nelabai nudžiugins. 

— Ketrina, — atsidusęs ištarė Lengdonas, — aš to ir bijojau. Visą šį vakarą 
man atrodo, kad mitų ir alegorijų rinkinius mes be jokio reikalo laikome tikrove. 
Gal šis įrašas, neva nurodantis vietą, yra metafora — jis mums primena, kad tik- 
rąsias žmogiškas savo galias žmogus gali pasiekti tik per vienatinį tikrąjį Dievą. 

— Bet tai neturi jokios prasmės, — atsakė Ketrina ir iš apmaudo sukando 
dantis. — Šią piramidę saugojo kelios mano šeimos kartos! Vienas tikrasis Die- 
vas? Tai ir yra paslaptis? Ir ją CŽV laiko pavojumi nacionaliniam saugumui? Arba 
jie mums meluoja, arba mes kažką praleidome! 

Lengdonas pritardamas gūžtelėjo pečiais. 

Tą akimirką suskambo jo telefonas. 


Gausiai popierių ir senų knygų prikimštame kabinete palinkęs prie darbo stalo 
sėdėjo senis, artrito iškraipytais pirštais spausdamas telefono ragelį. 

Jame buvo girdėti ilgi signalai. 

Galiausiai klausiamas balsas atsiliepė: 

— Alio? 

Balsas buvo sodrus, tačiau jame aidėjo dvejonė. 

Senis sušnibždėjo: 

— Man sakė, kad jums reikalingas prieglobstis. 

Atrodo, atsiliepęs žmogus apstulbo. 

— Kas jūs? Ar Vorenas Bel... 

— Prašau, neminėkite vardų, — atsakė senis. — Sakykite, ar jums pavyko 
išsaugoti jums patikėtą žemėlapį? 

Stojo nuostabos kupina pauzė. 


— Taip... bet nemanau, kad jis labai svarbus. Jame ne kažin kas parašyta. 
Jei tai žemėlapis, tai jis, atrodo, yra veikiau metafora, negu... 

— Ne, žemėlapis visiškai tikras, galiu jums garantuoti. Ir jis nurodo visiškai 
konkrečią vietą. Privalote jį saugoti. Neįstengiu jums garantuoti, kaip tai svarbu. 
Jūsų ieško, tačiau jei įstengsite niekieno nepastebėti pasiekti vietą, kurioje aš 
esu, galėsiu jums parūpinti prieglobstį... ir kai kuriuos atsakymus. 

Žmogus dvejojo, tarsi negalėdamas apsispręsti. 

— Bičiuli, — vėl prakalbo senis, atidžiai rinkdamas žodžius. — Prieglobstis 
yra Romoje, į šiaure nuo Tibro, jame dešimt akmenų iš Sinajaus kalno, vienas iš 
paties dangaus, o kitame regėti tamsaus Luko tėvo veidas. Ar žinote, kur tai? 

Ragelyje ilgai buvo tylu, o paskui žmogus atsakė: 

— Taip, žinau. 

Senis nusišypsojo. Taip ir maniau, kad žinosite, profesoriau. 

— Greičiau atvykite. Pasirūpinkite, kad jūsų niekas nesektų. 

Malachas stovėjo nuogas, apsuptas galingos dušinės pirties garų. Nusiplo- 
vęs dar likusius etanolio pėdsakus, vėl pasijuto švarus. Į odą smelkėsi eukalipto 
lapais kvepiantys garai, ir jis juto, kaip atsiveria poros. Paskui pradėjo ritualą. 

Pirmiausia ištrynė tatuiruotą kūną ir galvą depiliacijai skirtais chemikalais, 
pašalindamas visus plaukų pėdsakus. Septyni salų dievai Heliadai buvo beplaukiai. 
Paskui įtrynė suminkštėjusį, atsivėrusį kūną Abramelino aliejumi. Abramelino 
aliejus — šventasis didžiųjų magų aliejus. Paskui smarkiai pasuko dušo svirtį kai- 
rėn, pasipylė šaltas kaip ledas vanduo. Lygiai minutę pastovėjo po stingdančia 
srove, kad užsivertų poros, o karštis ir energija pasiliktų kūno viduje. Šaltis pri- 
minė ledinę upę, kurioje prasidėjo jo persimainymas. 

Išlipęs iš dušo visas drebėjo, bet po kelių sekundžių pro kūno raumenų 
sluoksnius prasimušė vidinė kaitra ir jį sušildė. Malachas jautėsi taip, tarsi viduje 
liepsnotų lydymo krosnis. Jis nuogas stovėjo prieš veidrodį ir gėrėjosi savo figū- 
rą... gal tai jau paskutinis kartas, kai žvelgia į save kaip į paprastą mirtingąjį. 

Jo pėdos buvo tatuiruotos kaip naguoti vanago pirštai. Kojos — senovinės 
išminties kolonos, Boazas ir Jachinas. Klubai ir pilvas — mistinių galių arka. 
Kybantis po arka didžiulis lyties organas buvo ištatuiruotas lemties simboliais. 
Kitame gyvenime šis sunkus mėsos luitas buvo daugybės kūniškų malonumų 
šaltinis. Bet šiame — jau ne. 

Aš buvau apvalytas. 


Malachas kaip mistiniai katarų vienuoliai eunuchai pats pašalino sau sėk- 
lides. Paaukojo fizinę potenciją siekdamas vertesnių galių. Dievai neturi lyties. 
Atsikratęs žmogiškos lyties netobulybės ir žemiškos lytinių pagundų traukos, 
Malachas tapo toks pat, kaip Uranas, Atis, Sporus ir didieji Artūro legendų ma- 
gai kastratai. Prieš kiekvieną dvasios metamorfozę įvyksta kūno metamorfozė. Tokia 
visų didžiųjų dievų pamoka — nuo Ozirio ir Tamuzo iki Jėzaus, Šivos, paties 
Budos. 

Privalau nusimesti žmogaus kevalą, kuriuo esu apgaubtas. 

Malachas greitai kėlė žvilgsnį aukštyn — pro dvigalvį feniksą ant krūtinės, 
pro veidą puošiančius senovinius burtaženklius iki pat viršugalvio. Prieš veidro- 
dį palenkė galvą, vos galėdamas pamatyti ten paliktą netatuiruotos odos lopelį. 
Ši kūno vieta buvo šventa. Ji vadinama momeniu arba versme — vienintelė 
žmogaus kaukolės vieta, kuri gimstant kūdikiui būna atvira. Tarsi švieslangis į 
smegenis. Nors fiziologijos požiūriu šie vartai užsiveria po kelių mėnesių, simbo- 
line prasme jie ženklina prarastą vidinio ir išorinio pasaulio ryšį. 

Malachas apžiūrėjo šventą nepaliestos odos lopelį, kurį tarsi karūna ratu 
supo ouroboros — mistinė gyvatė, ryjanti savo uodegą. Atrodė, jog švari oda žiūri 
atgal į jį... švytėdama pažadais. 

Netrukus Robertas Lengdonas ras didįjį lobį, kurio reikia Malachui. Turė- 
damas jį, Malachas galės užpildyti viršugalvyje esančią tuštumą ir tada jau bus 
pasirengęs galutiniam persimainymui. 

Malachas nužingsniavo per miegamąjį ir iš apatinio stalčiaus išsitraukė ilgą 
balto šilko juostą. Kaip jau ne kartą buvo daręs, apsivyniojo ja strėnas ir sėdme- 
nis. Paskui nulipo žemyn. 

Į kompiuterį, stovintį jo darbo kabinete, atėjo elektroninis laiškas. 

Jį atsiuntė ryšininkas. 


TAI, KO JUMS REIKIA, GREITAI BUS GAUTA. 
PRANEŠIU JUMS PER VALANDĄ. KANTRYBĖS. 


Malachas nusišypsojo. Metas pradėti paskutinius pasirengimus. 

CŽV operatyvininkas subjuręs leidosi nuo skaityklos balkono. Belamis mus 
apgavo. Viršuje agentui nepavyko rasti jokių šiluminių pėdsakų — nei prie Mo- 
zės statulos, nei, tiesą sakant, kur nors kitur. 


Tai kur, po velnių, pradingo Lengdonas? 

Agentas grįžo atgal į vienintelę vietą, kurioje išvis pavyko rasti kokių nors 
šilumos pėdsakų — leidinių išdavimo centrą. Jis vėl nulipo laiptais, praėjo aš- 
tuonkampę spintą. Ausį rėžė konvejerius valdančių mechanizmų ūžimas. Įėjęs 
giliau į patalpą, jis užsidėjo šiluminio regėjimo akinius ir apžvelgė kambarį. 
Nieko. Pažvelgė fondų pusėn, kur nuo sprogimo dar alsavo karščiu suniokotos 
durys. Tačiau daugiau nebuvo matyti jokių... 

Viešpatie aukščiausias! 

Agentas staiga atšoko, apakintas į regos lauką netikėtai įsiveržusio švytėji- 
mo. Du blausiai švytintys žmonių pavidalo pėdsakai tarytum du vaiduokliai ką 
tik pasirodė ant išnirusio iš sienos angos konvejerio. Šiluminiai pėdsakai. 

Agentas apstulbęs žiūrėjo, kaip šmėklos judančiu konvejeriu apsuko patalpą 
ir vėl išnyko siauroje sienos angoje. Jie išvažiavo sugulę ant konvejerio? Beprotybė. 

Supratęs, kad Robertas Lengdonas ką tik paspruko nuo jų pro skylę sienoje, 
agentas įvertino kilus dar vieną problemą. Lengdonas ne vienas? 

Jis jau ketino įsijungti siųstuvą ir iškviesti komandos vadą, bet šis jį ap- 
lenkė. 

— Visiems postams, aikštėje prieš biblioteką stovi tuščias „Volvo . Regis- 
truotas Ketrinos Solomon vardu. Liudytojas sako, kad ji neseniai įėjo į bibliote- 
ką. Įtariama, kad ji yra su Robertu Lengdonu. Direktorė Sato įsako kuo greičiau 
juos surasti. 

— Aš radau jų šiluminius pėdsakus! — iš leidinių paskirstymo centro su- 
šuko agentas. Jis paaiškino padėtį. 

— Dėl Dievo meilės, — atsiliepė komandos vadas. — Kur eina tas konve- 
jeris? 

Operatyvininkas jau žiūrinėjo lentoje iškabintą darbuotojams skirtą schemą. 

— Į Adamso pastatą, — atsakė jis. — Už kvartalo nuo čia. 

— Visiems postams. Vykti į Adamso pastatą! TUOJAU PAT! 

Prieglobstis. Atsakymai. 

Šie žodžiai aidėjo Lengdono galvoje, kai jiedu su Ketrina išlėkė pro Adamso 
pastato šoninį išėjimą į šaltą žiemos naktį. Paslaptingasis pašnekovas mįslingai 
nusakė savo buvimo vietą, bet Lengdonas jį suprato. Ketrina, išgirdusi, kur reikia 
eiti, reagavo stebėtinai ramiai: Tai geriausia vieta ieškoti vienintelio tikro Dievo. 


Tačiau dabar iškilo problema, kaip ten patekti. 

Lengdonas apsisuko, mėgindamas susiorientuoti. Buvo tamsu, tačiau dan- 
gus, ačiū Dievui, išsiblaivė. Jie stovėjo mažame kiemelyje. Kažkur buvo matyti ste- 
bėtinai tolimas Kapitolijaus kupolas, ir Lengdonas staiga suvokė, kad nuo to laiko, 
kai prieš kelias valandas atvyko į Kapitolijų, jis tik dabar pirmąkart išėjo į lauką. 

Tiek ir tereikėjo tos mano paskaitos. 

— Robertai, žiūrėk, — Ketrina parodė į Džefersono pastato siluetą. 

Pamatęs pastatą, Lengdonas pirmiausia apstulbo suvokęs, kaip toli jie at- 
keliavo konvejeriu. Tačiau netrukus pajuto išgąstį. Džefersono pastate virte virė 
veikla — prie jo važiavo automobiliai, sunkvežimiai, kažką šūkavo žmonės. Ne- 
jau paieška? 

Lengdonas sugriebė Ketriną už rankos. 

— Eime. 

Jie perbėgo skersai kiemą į šiaurės rytų pusę ir greitai dingo visiems iš akių, 
pasislėpę už elegantiško U raidės pavidalo pastato, kuris, kaip Lengdonas netru- 
kus atpažino, buvo Foldžerio Šekspyro biblioteka. Būtent šis pastatas jiems da- 
bar atrodė simboliškai tinkamiausia vieta pasislėpti, nes jame saugomas Fransio 
Beikono „Naujosios Atlantidos“ — utopijos, kuria neva rėmėsi Amerikos tėvai 
ir įkūrėjai, kurdami naują pasaulį senovės žinių pagrindu, lotyniško rankraščio 
originalas. Ir vis tiek Lengdonas neketino sustoti. 

Reikia pasigauti taksi. 

Jie atbėgo prie Trečiosios ir Rytų Kapitolijaus gatvių sankryžos. Mašinų 
buvo nedaug, ir Lengdonas, dairydamasis taksi automobilio, pajuto gęstant viltį. 
Jiedu su Ketrina nuskubėjo šiaurės pusėnį Trečiąją gatvę, stengdamiesi kuo labiau 
nutolti nuo Kongreso bibliotekos. Tik nubėgus visą kvartalą Lengdonas galiau- 
siai pastebėjo už kampo sukantį taksi. Jis pamojo ranka, ir automobilis sustojo. 

Automobilyje radijas grojo Artimųjų Rytų muziką, jaunas vairuotojas ara- 
bas draugiškai jiems nusišypsojo. 

— Kur važiuosime? — paklausė vairuotojas, jiems sulipus į automobilį. 

— Mums reikia į... 

— Šiaurės vakarus! — nutraukė jį Ketrina, rodydama į Trečiąją gatvę, tolyn 
nuo Džefersono pastato. — Važiuokite iki Unijos stoties, tada Masačusetso pros- 
pektu į kairę. Pasakysim, kur sustoti. 

Vairuotojas gūžtelėjo pečiais, pakėlė organinio stiklo pertvarą, skiriančią jį 
nuo keleivių, ir vėl pagarsino muziką. 

Ketrina metė Lengdonui įspėjamą žvilgsnį tarsi norėdama pasakyti: „Ne- 
galima palikti pėdsakų“ Ji parodė į langą, atkreipdama Lengdono dėmesį į juodą 
sraigtasparnį, kuris skrido visai žemai, artėdamas prie jų. Velnias. Atrodo, Sato 
tikrai mirtinai trokšta atgauti Solomono piramidę. 


Žiūrėdama, kaip sraigtasparnis nusileidžia tarp Džefersono ir Adamso pas- 
tatų, Ketrina dar labiau sunerimusi atsisuko į Lengdoną. 

— Galiu trumpam paimti tavo mobilųjį telefoną? 

Lengdonas padavė. 

— Piteris man sakė, kad tu turi eidetinę atmintį? — paklausė ji, nuleisda- 
ma langą savo pusėje. — Ir kad atsimeni visus telefono numerius, kuriuos esi 
kada nors rinkes? 

— Teisybė, bet... 

Ketrina sviedė telefoną į tamsą. Lengdonas pasisukęs stebėjo, kaip apara- 
tas nuskrieja lanku ir sudūžta į šipulius ant šaligatvio už automobilio. 

— Kam tu taip padarei? 

— Kad nesusektų, — atsakė Ketrina, rimtai žiūrėdama į jį. — Šita pirami- 
dė — vienintelė viltis, kad rasime mano brolį, ir aš neketinu leisti CŽV ją iš mūsų 
pagrobti. 


Sėdėdamas vairuotojo vietoje Omaras Amirana lingavo galva ir niūniavo pritar- 
damas muzikai. Šią naktį žmonių nedaug, jis labai apsidžiaugė galiausiai radęs 
keleivių. Taksi kaip tik važiuojant pro Stentono parką, iš garsiakalbio pasigirdo 
pažįstamas bendrovės dispečerės balsas. 

— Kalba dispečerė. Visiems automobiliams, esantiems Tautos alėjos apy- 
linkėse. Ką tik gavome valstybės tarnybų pranešimą apie du bėglius Adamso 
pastato rajone... 

Omaras apstulbęs klausėsi, kaip dispečerė nusako išvaizdą žmonių, sėdin- 
čių jo automobilyje. Jis nesmagiai vogčiomis dirstelėjo į galinio vaizdo veidrodė- 
lį. Teko pripažinti, kad aukštaūgis vyriškis iš tiesų atrodo kažkur matytas. Nejau 
mačiau jo nuotrauką ieškomiausių Amerikos nusikaltėlių sąraše? 

Omaras atsargiai ištiesė ranką ir paėmė siųstuvą. 

— Dispečere? — tyliai ištarė jis. — Čia vienas trys keturi. Tiedu žmonės, 
apie kuriuos klausėte... jie mano automobilyje. Dabar. 

Dispečerė tuojau pat nurodė Omarui, ką daryti toliau. Virpančiomis ran- 
komis jis surinko jos duotą telefono numerį. Atsiliepė griežtas ir budrus balsas, 
panašus į kareivio. 

— Agentas Terneris Simkinsas, CŽV operatyvinė grupė. Kas kalba? 

— Eeee... aš taksi vairuotojas, — ištarė Omaras. — Man liepė paskambinti 
dėl tų dviejų... 

— Ar bėgliai šiuo metu yra jūsų automobilyje? Atsakykite tik „taip“ arba „ne“. 

— Taip. 

— Arjie girdi šį pokalbį? Taip ar ne? 


— Ne. Pertvara... 

— Kurjūs juos vežate? 

— Į šiaurės rytus, toliau Masačusetso prospektu. 

— Konkreti vieta? 

— Jie nepasakė. 

Agentas patylėjo. 

— Ar vyriškis turi odinį krepšį? 

Omaras dirstelėjo į galinio vaizdo veidrodėlį, ir jo akys išsiplėtė. 

— Taip! Tame krepšyje turbūt sprogmenys ar kokie nors... 

— Atidžiai klausykite, — nutraukė jį agentas. — Jei tiksliai vykdysite 
mano nurodymus, jums negresia joks pavojus. Ar aišku? 

— Taip, pone. 

— Kuojūs vardu? 

— Omaras, — apsipylęs prakaitu pasakė jis. 

— Paklausykit, Omarai, — ramiai tarė vyriškis. — Jūs viską teisingai daro- 
te. Dabar važiuokite kiek galėdamas lėčiau, o aš paruošiu savo komandos vyrus 
jus sutikti. Supratote? 

— Taip, pone. 

— Ir dar: ar jūsų automobilyje yra vidaus ryšio sistema, leidžianti kalbėtis 
su keleiviais? 

— Taip, pone. 

— Gerai. Tada darykite štai ką... 

Džiunglės, kaip jas įprasta vadinti, yra centrinė JAV Botanikos sodo 
(JAVBS) — gyvojo Amerikos muziejaus — patalpa, esanti visai greta JAV Kapi- 
tolijaus pastato. Džiunglės — iš tikrųjų drėgnas atogrąžų miškas — yra aukšta- 
me šiltnamyje, čia auga išlakūs kaučiukmedžiai, fikusai smaugliai, po pat stogu 
įrengtas apžvalgos takelis drąsesniems turistams. 

Voreną Belamį dažniausiai stiprindavo drėgni Džiunglių kvapai ir saulės 
šviesa, spinduliuojanti pro tirštą rūką, skleidžiamą stiklo lubose įrengtų garų 
čiaupų. Tačiau šį vakarą Džiunglės, apšviestos tik mėnesienos, jį baugino. Išpil- 
tas gausaus prakaito jis muistėsi, stengdamasis įveikti vis dar už nugaros skaus- 
mingai surakintas rankas apėmusį mėšlungį. 

Priešais jį žingsniavo direktorė Sato, ramiai traukdama cigaretę — šis 


veiksmas rūpestingai prižiūrimoje uždaroje aplinkoje prilygo ekologiniam tero- 
rizmui. Dūmų debesyse ir mėnesienoje, sklindančioje pro stiklo lubas, jos veidas 
atrodė kone demoniškas. 

— Vadinasi, — toliau kalbėjo Sato, — kai jūs šį vakarą atvykote į Kapitolijų 
ir sužinojote, kad aš jau čia esu... jūs apsisprendėte. Užuot prisistatęs man, pa- 
tyliukais nusileidote į SBB lygmenį, keldamas visiems didelius pavojus užpuolėte 
viršininką Andersoną ir mane, o paskui padėjote pabėgti Lengdonui, nešinam 
piramide ir jos viršūne. — Ji pasitrynė petį. — Įdomus sprendimas. 

Jei reikėtų spręsti dar kartą, pasielgčiau lygiai taip pat, pamanė Belamis. 

— Kur Piteris? — piktai paklausė jis. 

— Iš kur man žinoti? — atsakė Sato. 

— Jūs, atrodo, žinote visa kita! — atšovė jai Belamis, nė nemėgindamas 
slėpti įtarimo, kad laiko ją atsakinga už visus šiuos įvykius. — Jūs žinojote, kad 
reikia eiti į Kapitolijaus pastatą. Žinojote, kad reikia surasti Robertą Lengdoną. 
Net žinojote, kad reikia peršviesti Lengdono krepšį, o jame rasti piramidės viršū- 
nę. Aišku, kad kažkas jums teikia informaciją. 

Sato šaltai nusijuokė ir žingtelėjo arčiau. 

— Pone Belami, ar dėl to jūs mane užpuolėte? Manote, kad aš priklausau 
priešams? Manote, kad mėginu pagrobti jūsų piramidę? — Sato užsitraukė ci- 
garetę ir išpūtė pro šnerves dūmus. — Atidžiai paklausykite. Niekas geriau už 
mane nesupranta, kaip svarbu saugoti paslaptį. Aš, kaip ir jūs, tikiu, kad yra 
informacijos, kurios negalima atskleisti masėms. Tačiau šį vakarą, deja, vyksta 
dalykai, kurių svarbos jūs, atrodo, neįstengėte suvokti. Žmogus, kuris pagrobė 
Piterį Solomoną, turi didžiulę galią... galią, kurios jūs kol kas nesuprantate. Ti- 
kėkite manimi, jis yra tikra vaikščiojanti laikrodinė bomba... jis gali pradėti seką 
įvykių, kurie iš esmės pakeis mums pažįstamą pasaulio tvarką. 

— Nesuprantu, — Belamis pasimuistė, judindamas skaudamas nuo ant- 
rankių rankas. 

— Jums nė nereikia suprasti. Privalote paklusti. Šiuo metu vienintelė mano 
viltis užkirsti kelią didžiulei katastrofai — bendradarbiauti su šiuo žmogumi... 
duoti jam tai, ko jis nori. O tai reiškia, kad jūs paskambinsite ponui Lengdonui ir 
liepsite jam pasiduoti drauge su piramide ir su jos viršūne. Atsidūręs mano prie- 
žiūroje, Lengdonas iššifruos piramidės įrašą, gaus informaciją, kurios reikalauja 
tas žmogus, ir duos jam viską, ko tik šis paprašys. 

Pasakys, kur yra suktiniai laiptai, vedantys į Senovės Slėpinius? 

— Aš negaliu. Esu davęs slaptumo priesaiką. 

Sato pratrūko: 

— Man nė velnio nerūpi, ką ten jūs davėte, įmesiu jus į kalėjimą kaip... 


— Gąsdinkite kiek norite, — tvirtai atsakė Belamis. — Aš su jumis neben- 
dradarbiausiu. 

Sato giliai įkvėpė ir prakalbo šiurpiu šnabždesiu. 

— Pone Belami, juk jūs nė neįsivaizduojate, kas čia šiąnakt vyksta, tiesa? 

Įtempta tyla truko keletą sekundžių; galiausiai ją nutraukė Sato telefono 
skambutis. Ji įkišo ranką į kišene ir skubiai išsitraukė telefoną. 

— Kalbėkite, — atsiliepė ir įdėmiai išklausė atsakymą. — Kur dabar jų tak- 
si? Ar ilgai? Na, gerai. Atvežkite juos į JAV Botanikos sodą. Tarnybinis įėjimas. 
Tik būtinai atneškite man tą prakeiktą piramidę ir jos viršūnę. 

Sato baigė pokalbį ir patenkinta nusišiepė, atsisukusi į Belamį. 

— Na, ką gi... atrodo, greit jūsų ir visai nebereikės. 

Robertas Lengdonas bukai spoksojo į tolį, pernelyg pavargęs, kad para- 
gintų vos šliaužiantį taksi vairuotoją padidinti greitį. Greta sėdinti Ketrina irgi 
nutilo — atrodo, ją priveikė nesugebėjimas suprasti, kuo ta piramidė tokia nepa- 
prasta. Jie dar kartą aptarė viską, ką žinojo apie piramidę, apie viršūnę ir keistus 
šio vakaro įvykius, tačiau niekaip neįstengė sugalvoti, kaip šią piramidę išvis 
galima laikyti kokią nors vietą rodančiu žemėlapiu. 

Jeova Sanctus Unus? The secret hides within The Order? 

Paslaptingasis pašnekovas pažadėjo atsakyti į klausimus, jei jiems pavyks 
su juo susitikti konkrečioje vietoje. Prieglobstis Romoje, į šiaurę nuo Tibro. 
Lengdonas žinojo, kad Amerikos įkūrėjai „naująją Romą“ gana greitai pervadino 
Vašingtonu, tačiau jų svajonių detalės išliko: Tibro vandenys iki šiol įteka į Po- 
tomaką, senatoriai iki šiol renkasi pastate, atkartojančiame Šv. Petro baziliką, o 
seniai užgesintą Rotondos ugnį iki šiol sergsti Vulkanas ir Minerva. 

Atrodo, atsakymai, kurių taip ieško Lengdonas ir Ketrina, laukia jų vos už 
keleto mylių. Masačusetso prospektu į šiaurės vakarus. Jų kelionės tikslas iš tiesų 
yra prieglobstis... esantis į šiaurę nuo Vašingtono Tibro upelio. Lengdonas pa- 
manė, kad vairuotojas kažkodėl labai delsia. 

Staiga Ketrina atsitiesė tarsi kažką supratusi. 

— Dieve mano, Robertai! — Ji išblyškusi atsisuko į jį. Akimirką dvejojo, 
paskui labai tvirtai ištarė: — Mes važiuojame ne ten! 

— Ne, viskas gerai, — paprieštaravo Lengdonas. — Masačusetso prospek- 
tu į šiaurės va... 


— Ne! Norėjau pasakyti, kad mes važiuojame ne į tą vietą! 

Lengdonas nieko nebesuprato. Jis jau buvo papasakojęs Ketrinai, kaip 
suprato, kurią vietą turėjo galvoje paslaptingasis pašnekovas. Joje yra dešimt 
akmenų nuo Sinajaus kalno, vienas iš paties dangaus, o kitame regėti tamsaus Luko 
tėvo veidas. Tik vienas pastatas visame pasaulyje gali tuo pasigirti. Būtent prie jo 
dabar ir važiuoja taksi. 

— Ketrina, aš neabejoju, kad vietą atspėjau teisingai. 

— Ne! — sušuko ji. — Mums ten nebereikia. Aš supratau, ką reiškia pira- 
midė ir jos viršūnė! Supratau, koks čia reikalas! 

Lengdonas apstulbo. 

— Tu viską supratai? 

— Taip! Mums reikia važiuoti į Laisvės aikštę! 

Lengdonas visai sutriko. Laisvės aikštė buvo netoli, tačiau ji atrodė netu- 
rinti nieko bendra su jų paieškomis. 

— Jeova Sanctus Unus! — kalbėjo Ketrina. — Vienintelis tikrasis žydų 
Dievas. Žydų šventasis simbolis yra Dovydo žvaigždė, Saliamono antspaudas, 
svarbus masonų simbolis! — Ji išsitraukė iš kišenės dolerio banknotą. — Duok 
man parkerį. 

Nieko nebesuprasdamas Lengdonas išėmė iš švarko kišenės parkerį. 

— Žiūrėk. — Ji pasidėjo dolerio banknotą ant šlaunies ir parkeriu ėmė ro- 
dyti reverse išspausdintą Didįjį antspaudą. — Jei ant Jungtinių Valstijų Didžiojo 
antspaudo uždėsi Saliamono antspaudą... — Tiesiai ant piramidės ji nubrėžė Do- 
vydo žvaigždės simbolį. — Žiūrėk, kas išeina! 

Lengdonas pažvelgė į banknotą, paskui į Ketriną tokiu žvilgsniu, tarsi lai- 
kytų ją pamišėle. 

— Robertai, žiūrėk atidžiau. Nejau nematai, ką aš rodau? 

Jis vėl pažvelgė į jos piešinį. 


= 


Kokius čia niekus ji šneka? Lengdonui jau buvo tekę matyti šį vaizdą. Jį 
mėgo sąmokslo teorijų rezgėjai, laikantys įrodymu, kad šaliai kuriantis masonai 
viskam darė slaptą įtaką. Uždėjus šešiakampę žvaigždę tiesiai ant JAV Didžiojo 
antspaudo, viršutiniame žvaigždės spindulyje kaip tik sutelpa visareginti maso- 
nų akis... o dar keisčiau tai, kad likę penki spinduliai aiškiai nukreipti į raides, 
sudarančias žodį M-A-S-O-N. 

— Ketrina, tai tik sutapimas, be to, niekaip nesuprantu, ką jis turi bendra 
su Laisvės aikšte. 

— Pažiūrėk atidžiau! — jau beveik piktai paliepė ji. — Tu nežiūri, kur aš 
rodau! Štai čia. Nejau nematai? 

Netrukus Lengdonas pamatė. 


CŽV operatyvininkas Terneris Simkinsas stovėjo prie Adamso pastato, tvirtai 
spausdamas prie ausies mobilųjį telefoną ir stengdamasis įsiklausyti į pokalbį, 
vykstantį galinėje taksi sėdynėje. Kažkas ką tik atsitiko. Jo komanda jau rengėsi 
lipti į sraigtasparnį „Sikorsky UH-60“, nuskristi į šiaurės vakarus ir blokuoti ke- 
lią, bet padėtis, atrodo, bus pasikeitusi. 

Prieš kelias sekundes Ketrina Solomon pradėjo įtikinėti, kad jie važiuoja 
ne ten, kur reikia. Jos aiškinimai — kuriuose buvo minimas dolerio banknotas 
ir Dovydo žvaigždė — komandos vadovui atrodė visiškai beprasmiai; panašu, 
kad tą patį manė ir Robertas Lengdonas. Bent iš pradžių. Tačiau netrukus, regis, 
Lengdonas suprato, ką ji nori pasakyti. 

— Dieve mano, tu juk teisi! — aiktelėjo Lengdonas. — Kaip aš anksčiau 
nepamačiau! 

Staiga Simkinsas išgirdo beldimą į vairuotojo pertvarą, netrukus ji atsidarė. 

— Mūsų planai pasikeitė! — sušuko Ketrina vairuotojui. — Vežkite į Lais- 
vės aikšte! 

— Laisvės aikštę? — išsigandęs paklausė vairuotojas. — Ne į šiaurės vaka- 
rus Masačusetso prospektu? 

— Nebe! — suriko Ketrina. — Laisvės aikštė! Čia pasukite į kairę! Čia! ČIA! 

Agentas Simkinsas išgirdo, kaip automobilis suka už kampo. Ketrina susi- 
jaudinusi kažką aiškino Lengdonui, minėdama garsiąją bronzinę Didžiojo ant- 
spaudo atlieją aikštės grindinyje. 

— Ponia, tik noriu pasitikrinti, — įsiterpė kupinas įtampos vairuotojo 
balsas. — Mes važiuojame į Laisvės aikštę — Pensilvanijos ir Tryliktosios gatvių 
sankryžą? 

— Taip! — atsakė Ketrina. — Paskubėkit! 


— Čia labai arti. Dvi minutės. 

Simkinsas nusišypsojo. Šaunuolis, Omarai. Lėkdamas prie laukiančio sraig- 
tasparnio, jis šūktelėjo savo komandos nariams: 

— Mes juos turim! Laisvės aikštė! Judam! 

Laisvės aikštė — tai žemėlapis. 

Aikštė yra Pensilvanijos prospekto ir Tryliktosios gatvės sankryžoje, jos mo- 
zaikiniame akmeniniame grindinyje vaizduojamos Vašingtono gatvės, kokias jas 
buvo sukūręs Pjeras LAnfanas. Aikštė yra turistų traukos centras — ne tik dėl to, 
kad vaikščioti po milžinišką žemėlapį labai smagu, bet ir dėl to, kad Martinas Liute- 
ris Kingas Jaunesnysis, kurio garbei aikštė pavadinta Laisvės vardu, netoliese esan- 
čiame „Vilardo“ viešbutyje parašė beveik visą garsiąją savo kalbą „Mano svajonė“. 

Vašingtono taksi vairuotojui Omarui Amiranai dažnai tekdavo vežti turis- 
tus į Laisvės aikštę, bet šį vakarą du jo keleiviai tikrai nebuvo ištroškę gėrėtis 
vaizdais. Juos vejasi CŽV? Omarui vos spėjus sustoti prie šaligatvio, vyras ir mo- 
teris puolė iš automobilio. 

— Laukite čia! — paliepė Omarui vyriškis tvido švarku. — Mes tuojau 
grįšime! 

Omaras žiūrėjo, kaip keleiviai lekia į plačią atviro žemėlapio erdvę, apžiū- 
rinėja susikertančias gatves, rodo jas pirštais ir kažką šaukia. Omaras čiupo ant 
prietaisų skydelio gulintį mobilųjį telefoną. 

— Pone, ar jūs dar klausote? 

— Taip, Omarai! — sušuko balsas, sunkiai girdimas per kažkokį triukš- 
mą. — Kurjie dabar? 

— Išlipo, žiūri žemėlapį. Atrodo, kažko ieško. 

— Neišleiskite jų iš akių! — suriko agentas. — Mes tuoj! 

Omaras stebėjo, kaip bėgliai surado garsųjį Didįjį antspaudą — vieną iš 
didžiausių kada nors išlietų bronzinių medalionų. Pastovėję prie jo, ėmė greitai 
rodyti pirštais pietryčių pusėn. Paskui vyriškis tvido švarku pasileido bėgti į 
taksi. Omaras greitai padėjo telefoną ant prietaisų skydelio, o vyriškis uždusęs 
pasilenkė prie durų. 

— Kurioje pusėje Aleksandrija Virdžinijos valstijoje? — paklausė jis. 

— Aleksandrija? — Omaras parodė į pietryčius, ten pat, kur ką tik rodė 
vyras ir moteris. 


— Taip ir žinojau, — tyliai sušnibždėjo vyras. Jis atsisuko ir sušuko mote- 
riai: — Tu teisi! Aleksandrija! 

Moteris parodė kitapus aikštės šviečiantį užrašą „Metro“. 

— Ten tiesiai veža Mėlynoji linija. Mums reikia Karaliaus gatvės stoties! 

Omarą užplūdo panika. Tik ne tai. 

Vyriškis vėl atsisuko į Omarą ir padavė jam šūsnį banknotų, kurių buvo 
gerokai per daug sumokėti už kelionę. 

— Ačiū. Toliau susidorosime patys. 

Jis tvirčiau užsimetė ant peties kelionkrepšio rankeną ir nubėgo. 

— Palaukite! Galiu jus nuvežti! Aš ten dažnai važiuoju! 

Tačiau buvo jau per vėlu. Vyras ir moteris lėkė per aikštę. Jie nusileido laip- 
tais, vedančiais į centrinę metro stotį. 

Omaras čiupo mobilųjį telefoną. 

— Pone! Jie nubėgo į metro! Negalėjau jų sustabdyti! Jie važiuos Mėlynąja 
linija į Aleksandriją! 

— Nesijudinkite iš vietos! — suriko agentas. — Būsiu po penkiolikos se- 
kundžių! 

Omaras pažvelgė į pluoštą banknotų, kuriuos jam padavė vyras. Viršuje 
buvo doleris, ant kurio jie tikriausiai rašė. Ant JAV Didžiojo antspaudo buvo 
nupiešta Dovydo žvaigždė. Ir iš tiesų žvaigždės spinduliai rodė į raides, iš kurių 
susidėjo žodis MASON. 

Staiga Omaras pajuto aplink kurtinamą vibraciją, tarsi į jo automobilį būtų 
atsitrenkęs traktorius. Jis pakėlė akis, bet gatvė buvo tuščia. Triukšmas stiprėjo, 
staiga iš tamsaus dangaus išniro glotnus juodas sraigtasparnis ir nusileido pačia- 
me aikštės žemėlapio viduryje. 

Iš jo iššoko grupė žmonių juodais drabužiais. Dauguma jų nubėgo link met- 
ro stoties, o vienas pasuko prie Omaro automobilio. Jis atplėšė keleivio dureles. 

— Omarai? Tai jūs? 

Omaras linktelėjo, neįstengdamas pratarti nė žodžio. 

— Arjie sakė, kur važiuoja? — griežtai paklausė agentas. 

— Į Aleksandriją! Karaliaus gatvės stotį, — atsakė Omaras. — Pasisiūliau 
juos nuvežti, bet... 

— Ar jie sakė, ko ieškos Aleksandrijoje? 

— Ne! Apžiūrėjo aikštėje Didžiojo antspaudo atlieją, tada paklausė apie 
Aleksandriją ir sumokėjo šituo. — Jis padavė agentui dolerio banknotą su keis- 
tąja diagrama. Agentui apžiūrinėjant banknotą, Omarui staiga nušvito protas. 
Masonai! Aleksandrija! Aleksandrijoje stovi vienas žymiausių masoniškų Ame- 
rikos pastatų. — Štai kas! — sušuko jis. — Džordžo Vašingtono masoniškas 
memorialas! Jis kitoje Karaliaus gatvės stoties pusėje! 


— Taip ir yra, — tarė agentas, tikriausiai pats padaręs tą pačią išvadą, o iš 
stoties prie jo bėgo kiti agentai. 

— Paleidome! — sušuko vienas iš jų. — Ką tik išvažiavo Mėlynosios linijos 
traukinys! Apačioje jų nėra! 

Agentas Simkinsas pažvelgė į laikrodį ir vėl atsisuko į Omarą. 

— Kiek laiko važiuoja traukinys iki Aleksandrijos? 

— Mažiausiai dešimt minučių. Gal daugiau. 

— Omarai, tu puikiai susidorojai. Ačiū. 

— Jums ačiū. Kas čia buvo? 

Bet agentas Simkinsas jau bėgo atgal prie sraigtasparnio, pakeliui šaukdamas: 

— Karaliaus gatvės stotis! Turime ten būti anksčiau už juos! 

Apstulbęs Omaras stebėjo, kaip pakyla didelis juodas paukštis. Jis skubiai 
pasuko į pietus, perlėkė Pensilvanijos prospektą ir ūždamas dingo naktyje. 


Apačioje, po taksi vairuotojo kojomis, nuo Laisvės aikštės greitėdamas tolo trau- 
kinys. Jame vos atgaudami kvapą sėdėjo Robertas Lengdonas ir Ketrina Solo- 
mon; nė vienas iš jų netarė nė žodžio, o traukinys lėkė į jiems reikalingą vietą. 

Prisiminimai visad prasidėdavo vienodai. 

Jis krenta... atbulas lekia į ledu sukaustytą upę gilaus tarpeklio apačioje. 
Viršuje negailestingos pilkos Piterio Solomono akys žvelgia į jį pro Androso 
pistoleto taikiklį. Krintant pasaulis atsitraukė, viskas dingo, jį apgaubė debesys 
miglos, kylančios nuo aukščiau šniokščiančio krioklio. 

Vieną akimirką viskas atrodė balta tarsi danguje. 

Paskui jis atsitrenkė į ledą. 

Šaltis. Tamsa. Skausmas. 

Jis vartaliojosi... velkamas galingos jėgos, negailestingai daužančios jį į 
akmenis neįsivaizduojamai šaltoje tuštumoje. Plaučius, ištroškusius oro, vėrė 
skausmas, tačiau krūtinės raumenys šaltyje taip susitraukė, kad neįstengė net 
įkvėpti. 

Aš po ledu. 

Netoli krioklio ledas buvo plonesnis, tikriausiai dėl urduliuojančio vandens, 
ir Androsas, jį pralaužęs, įkrito upėn. Srovė jį nešė žemyn, įkalintą po perregimo- 


mis lubomis. Jis nagais iš apačios kabinosi į ledą, stengdamasis jį pralaužti ir 
iškilti viršun, tačiau nebuvo už ko užsikabinti. Veriantis skausmas petyje nuo 
kulkos žaizdos buvo bebaigiąs praeiti, beveik nebebuvo justi nė šratų paliktų su- 
žeidimų maudulio: viską užgožė šaltyje stingstančio kūno pulsavimas. 

Srovė sustiprėjo, permetė jį per upės vingį. Kūnas rėkte rėkė, reikalauda- 
mas deguonies. Staiga jis įsipainiojo į šakas, užkliuvęs už vandenin įkritusio 
medžio. Mąstyk! Jis iš paskutiniųjų įsikabino į šaką, jos prisilaikydamas pakilo 
arčiau paviršiaus ir rado vietą, kurioje šaka buvo pervėrusi ledą. Pirštų galais 
apčiuopė mažulytę atvirą vandens telkinio vietą aplink šaką ir ėmė trupinti ledo 
kraštus, stengdamasis ją padidinti: kartą, kitą, ir dar, kol ertmė pradėjo didėti, 
pasidarė gerų dešimties centimetrų. | 

Atsirėmęs į šaką jis užvertė galvą ir prispaudė prie angos burną. Į plaučius 
atplūdęs žiemos oras atrodė šiltas. Staigus deguonies antplūdis pažadino viltį. 
Jis kojomis užsiropštė ant medžio kamieno ir stipriai pasistūmė viršun pečiais 
bei nugara. Ledas aplink nukritusį medį ir taip buvo silpnesnis, subadytas šakų, 
tad jam galingomis kojomis įsirėmus į kamieną pečiai ir nugara pramušė ledą ir 
su traškesiu išlindo į žiemos naktį. Plaučius užplūdo oras. Dar beveik visas pa- 
niręs vandenyje, sutelkęs paskutines jėgas ėmė rangytis, sprausdamasis viršun, 
stumdamasis kojomis, traukdamasis rankomis, kol galiausiai visai išniro iš van- 
dens ir netekęs kvapo griuvo ant lygaus ledo. 

Androsas nusitraukė permirkusią slidininko kaukę ir įsikišo ją į kišenę, 
prieš tai dirstelėjęs aukštyn, ar nematyti Piterio Solomono. Vaizdą užstojo upės 
vingis. Krūtinę vėl ėmė deginti. Jis tyliai užstūmė medžio šaką ant susidariusios 
eketės, norėdamas ją paslėpti. Rytą eketė vėl bus užšalusi. 

Kai Androsas šlubčiodamas pasiekė mišką, pradėjo snigti. Jis nė nesuvo- 
kė, kiek laiko bėgo, kol galiausiai išlindo iš miško į krantinę prie siauro plento. 
Buvo baisiai sušalęs, kone kliedintis. Snigo smarkiau, tik staiga tolumoje sužibo 
automobilio šviesos. Androsas ėmė smarkiai mojuoti rankomis, ir vienišas sunk- 
vežimukas iškart sustojo. Jis buvo su Vermonto valstijos numeriais. Iš kabinos 
iššoko senis raudonais languotais marškiniais. 

Androsas prisvirduliavo artyn, susiėmęs kraujais srūvančią krūtinę. 

— Mane pašovė... medžiotojai! Man reikia... į ligoninę! 

Senis, nė minutės nedvejodamas, padėjo Androsui įlipti į keleivio vietą ir 
įjungė šildymą. 

— Kur artimiausia ligoninė? 

Androsas nežinojo, bet parodė pietų pusėn. 

— Išsukti pirmame kelyje. 

Mes važiuojam ne į ligoninę. 


Rytojaus dieną buvo paskelbta dingusio senio iš Vermonto paieška, tačiau 
niekas taip ir nesužinojo, kur ir kada jis prapuolė, keliaudamas iš Vermonto per 
siaučiančią sniego pūgą. Niekas nesusiejo jo dingimo su kita naujiena, rytojaus 
dieną paskelbta per visas žinių laidas — sukrečiančia Izabelės Solomon žmogžu- 
dystės istorija. 

Atsipeikėjęs Androsas pamatė gulįs apleistame kambaryje pigiame, žiemai 
uždarytame motelyje. Jis prisiminė, kaip įsilaužė į kambarį, suplėšytomis pa- 
klodėmis apsitvarstė žaizdas ir įsirausęs į siaurą lovą apsikrovė pelėsiais atsiduo- 
dančiomis antklodėmis. Jautėsi išbadėjęs. 

Nušlubavęs į vonią, plautuvėje pamatė krūvelę kruvinų šratų. Lyg per miglą 
atsiminė, kaip išlaupė juos sau iš krūtinės. Pakėlęs akis į nešvarų veidrodį, ne- 
noromis nusivyniojo kraujais permirkusius tvarsčius ir apžiūrėjo padarytą žalą. 
Kieti krūtinės ir pilvo raumenys sulaikė smulkius, paukščiams šaudyti skirtus 
šratus, tačiau kitados buvusį tobulą kūną visai sudarkė paviršinės žaizdos. Vie- 
nintelė Piterio Solomono paleista kulka, atrodo, bus perėjusi kiaurai, palikusi 
petyje tik kruviną skylę. 

Užvis blogiausia, kad Androsui nepavyko gauti to, dėl ko čia atkeliavo. Pira- 
midės. Iš alkio suurzgė skrandis, Androsas nuklibinkščiavo laukan, prie sunk- 
vežimuko, tikėdamasis ten rasti ko nors užvalgyti. Mašiną dengė storas sniego 
sluoksnis, ir Androsas pamėgino prisiminti, kiek laiko pramiegojo šiame sename 
motelyje. Dėkui Dievui, kad prabudau. Kabinoje Androsas maisto nerado, užtat 
pirštinių dėtuvėje aptiko nuskausminamųjų vaistų, skirtų artrito kamuoja- 
miems ligoniams. Saują tablečių įsimetė į burną ir užvalgė sniegu. 

Noriu valgyti. 

Po kelių valandų iš už motelio pajudėjęs sunkvežimukas nebuvo nė kiek pa- 
našus į tą, kuris prieš dvi dienas čia atvažiavo. Nebebuvo kėbulo uždangalo, ratų 
gaubtų, lipdukų, apdailos. Nebeliko ir Vermonto valstijos numerių — vietoje jų 
Androsas pritaisė prie motelio šiukšlių konteinerio rasto seno automobilio nu- 
merius; į šį konteinerį jis sumetė kruvinas paklodes, šratus ir visus kitus savo 
buvimo motelyje daiktinius įrodymus. 

Androsas neketino atsisakyti minties gauti piramidę — tiesiog kol kas rei- 
kia palaukti. Dabar svarbiausia — pasislėpti, išgyti, o pirmiausia — pavalgyti. 
Pakelėje jis rado užkandinę, kurioje iki soties prisirijo kiaušinienės, šoninės, 
pakeptų bulvių, išgėrė tris stiklines apelsinų sulčių. Baigęs užsisakė dar maisto 
išsinešti. Važiuodamas toliau Androsas įsijungė seną sunkvežimio radiją. Nuo 
pat savo atvykimo jis nebuvo matęs nei laikraščių, nei televizoriaus, todėl baisiai 
apstulbo išgirdęs vietos radijo stoties perduodamas žinias. 

— FTB pareigūnai, — kalbėjo pranešėjas, — tęsia paieškas ginkluoto as- 


mens, kuris prieš dvi dienas įsibrovė į Izabelės Solomon namus Potomake ir ją 
nužudė. Manoma, kad žudikas įkrito per ledą į upę ir srovė jį išnešė į jūrą. 
Androsas sustingo. Nužudė Izabelę Solomon? Toliau važiavo nuščiuvęs, ati- 
džiai klausydamasis išsamesnių naujienų. 
Metas sprukti iš čia kur nors labai labai toli. 


Iš apartamentų Aukštutiniame Vestsaide vėrėsi kvapą gniaužianti Centrinio par- 
ko panorama. Androsas pasirinko šį butą dėl to, kad už langų vilnijanti žalumos 
gausa jam priminė prarastus Adrijos jūros vaizdus. Jis žinojo, kad turėtų džiaug- 
tis išlikęs gyvas, tačiau džiaugsmo nebuvo. Niekaip neapleido tuštumos jausmas, 
ir netrukus jis susivokė negalįs atsikratyti minčių apie nevykusį mėginimą pa- 
vogti Piterio Solomono piramidę. 

Daug valandų Androsas praleido rinkdamas informaciją apie masonų pira- 
midės legendą, ir nors, atrodo, ekspertai nebuvo tikri, ar piramidė išvis egzistuoja, 
tačiau pripažino, kad ji tikrai žada neapsakomą išmintį ir galią. Masonų piramidė 
egzistuoja, pasakė sau Androsas. Niekas negali paneigti mano turimos informacijos. 

Likimo dėka Androsas buvo atsidūręs visai arti piramidės, todėl žinojo, kad 
ignoruoti ją — tas pat, kaip laikyti rankose loteriją laimėjusį bilietą, tačiau nenu- 
eiti atsiimti paties laimėjimo. Aš esu vienintelis šiuo metu gyvenantis žmogus, ne- 
priklausantis masonams, kuris žino, kad piramidė iš tiesų egzistuoja... o ką jau kalbėti 
apie tai, kad žinau, kas ją saugo. 

Ėjo mėnesiai, Androso kūnas sugijo, tačiau jis pats jau nebebuvo tas pasi- 
pūtęs gražuolis, koks gyveno Graikijoje. Liovėsi sportuoti, liovėsi gėrėtis savo 
nuogumu veidrodyje. Juto, kad kūne pradeda rodytis senėjimo ženklai. Kitados 
buvusią nepriekaištingą odą vagojo randų ir randelių tinklas, ir tai jį dar labiau 
slėgė. Iki šiol negalėjo atsisakyti nuskausminamųjų vaistų, kurių padedamas 
tąsyk išgijo, ir jautė, kad pamažu grįžta prie to paties gyvenimo būdo, dėl kurio 
kitados atsidūrė Soganliko kalėjime. Tačiau jam tai nerūpėjo. Kūno troškimai yra 
kūno troškimai. 

Vieną vakarą jis Grinvič Vilidže pirko narkotikų iš žmogaus, ant kurio dilbio 
buvo ištatuiruotas ilgas, zigzagu kertantis žaibas. Androsas paklausė, kas čia, ir 
žmogus atsakė, jog tatuiruotė slepia ilgą randą, likusį po automobilio avarijos. 

— Matydamas tą randą, aš kasdien prisimindavau avariją, — pasakė jam 
prekeivis, — todėl nusprendžiau virš jo ištatuiruoti galios ženklą. Perėmiau val- 
džią į savo rankas. 

Tą patį vakarą, apkvaitęs nuo ką tik įsigytų narkotikų, Androsas įšlitiniavo 
į artimiausią tatuiravimo saloną ir nusimetė marškinius. 


— Noriu paslėpti šituos randus, — paskelbė jis. Noriu perimti valdžią į savo 
rankas. 

— Paslėpti? — tatuiruotojas nužvelgė jo krūtinę. — Kuo? 

— Tatuiruotėmis. 

— Na, taip... aš klausiau, kokiomis tatuiruotėmis? 

Androsas gūžtelėjo pečiais — jis viso labo norėjo paslėpti bjaurius, praeitį 
menančius pėdsakus. 

— Nežinau. Parinkit pats. 

Meistras papurtė galvą ir padavė Androsui brošiūrą apie seną šventą tatui- 
ravimo tradiciją. 

— Ateikite, kai būsite pasirengęs. 

Androsas netruko išsiaiškinti, kad Niujorko viešojoje bibliotekoje yra pen- 
kiasdešimt trys knygos apie tatuiruotes, ir per kelias savaites visas jas perskaitė. 
Grįžus skaitymo aistrai, jis pradėjo tąsyti knygų prikrautas kuprines iš bibliote- 
kos į savo butą ir atgal, godžiai, ryte rydamas jas skaitė, kartais žvilgteldamas 
pro langą į Centrinį parką. 

Knygos apie tatuiruotes atvėrė keistą naują pasaulį, apie kurio egzistavimą 
Androsas nė neįtarė — simbolių, mistikos, mitologijos ir magijos pasaulį. Kuo 
daugiau jis skaitė, tuo aiškiau suvokė, koks kitados buvo aklas. Jis pradėjo už- 
sirašinėti savo mintis į bloknotus, piešti eskizus, fiksuoti keistus sapnus. Kai 
bibliotekoje nebegalėjo rasti to, kas jį domina, pradėjo mokėti prekiautojams 
retomis knygomis, kurie parūpindavo jam ezoteriškiausių pasaulio tekstų. 

De Praestigiis Daemonum... Lemegeton... Ars Almadel... Grimorium Verum... 
Ars Notoria... ir taip toliau, ir taip toliau. Jis visa tai perskaitė, kasdien vis tvir- 
čiau įsitikindamas, kad pasaulyje dar liko begalė paslėptų lobių. Yra paslapčių, 
kurios nesuvokiamos žmogaus protui. 

Netrukus jis aptiko Alisterio Kraulio, XX a. pradžios mistiko ir vizionie- 
riaus, raštus — Bažnyčia buvo paskelbusi Kraulį „blogiausiu kada nors žemėje 
gyvenusiu žmogumi“. Menkapročiai visada labai bijo talentų. Androsas skaitė 
apie ritualų ir užkalbėjimų galias. Jis sužinojo, kad tinkamai ištarti šventi žo- 
džiai veikia tarsi raktai, atveriantys duris į kitus pasaulius. Už šio pasaulio yra 
kitas, šešėlinis... iš kurio aš galiu semtis jėgų. Androsas siekė pažaboti jo galias, 
tačiau jis žinojo, kad prieš tai reikia atlikti tam tikras užduotis ir laikytis tam 
tikrų taisyklių. 

Tapk šventybe, rašė Kraulis. Padaryk save šventu. 

Senovinis „šventųjų darymo“ ritualas kitados buvo privalomas visiems. 
Žmonės visada, — pradedant senovės žydais, deginusiais laužuose aukas Šven- 
tyklai, majais, kirtusiais žmonėms galvas ant Čičen Icos piramidžių viršūnių, ir 


baigiant Jėzumi Kristumi, kuris paaukojo savo kūną ant kryžiaus, — puikiai su- 
prato, kad Dievas reikalauja aukų. Aukojimas, lotyniškai sacrifice — pirmykštis 
ritualas, kuriuo žmonės pelnydavo dievų malones ir patys pasidarydavo šventi. 

Sacra — šventas. 

Face — daryti. 

Ir nors aukojimo ritualas seniausiai pamirštas, jo galia išliko. Šį meną puo- 
selėja saujelė šiuolaikinių mistikų, tarp jų ir Alisteris Kraulis; laikui bėgant jie 
jį ištobulino ir pamažu pavertė save aukštesnėmis būtybėmis. Androsas troško 
irgi save permainyti taip, kaip padarė jie. Tačiau puikiai suprato, kad tam reikės 
peržengti pavojingą ribą. 

Tik kraujas skiria tamsą nuo šviesos. | 

Vieną naktį į Androso butą pro atvirą vonios langą įskrido varna ir įkliuvo 
tarp sienų. Androsas stebėjo, kaip paukštis kurį laiką blaškėsi ir galiausiai nuri- 
mo, tarsi susitaikęs su tuo, kad ištrūkti neįmanoma. Androsas jau buvo pakanka- 
mai daug sužinojęs, kad suprastų jam duotą ženklą. Mane ragina eiti pirmyn. 

Suspaudęs rankoje paukštį jis atsistojo virtuvėje prie savadarbio altoriaus 
ir iškėlęs aukštyn aštrų peilį garsiai ištarė užkeikimus, kuriuos buvo išmokęs at- 
mintinai. 

Camiach, Eomiahe, Emial, Macbal, Emoii, Zazean... švenčiausiais Asamajano 
knygoje paminėtų angelų vardais užkeikiu tave — padėk man atlikti šį veiksmą vie- 
nintelio tikrojo Dievo vardu. 

Androsas nuleido peilį ir persmeigė stambią kraujagyslę dešiniajame persi- 
gandusio paukščio sparne. Varna paplūdo kraujais. Stebėdamas, kaip raudonas 
skystis liejasi į metalinę, specialiai padėtą taurę, jis pajuto ore netikėtą vėsumos 
dvelktelėjimą. Ir vis dėlto tęsė tai, ką buvo pradėjęs. 

— Visagali Adonajau, Aratronai, Ašajau, Elohim, Eloi, Elionai, Ašer Eheje, 
Šadai... ateik man į pagalbą, kad šis kraujas įgytų galią ir paveiktų viską, ko aš užsi- 
geisiu, ir viską, ko aš pareikalausiu. 

Tą naktį jis sapnavo paukščius... milžinišką feniksą, kylantį iš skaisčiai lieps- 
nojančios ugnies. Rytą atsibudo kupinas energijos, kurios nebuvo jutęs nuo pat 
vaikystės. Pabėgiojo parke — nubėgo toliau ir greičiau, negu anksčiau įsivaizdavo 
galįs. Kai nebeįstengė toliau bėgti, sustojo ir padarė keletą atsispaudimų ir prisi- 
traukimų. Paskui pakartojo dar kartą, dar. Ir vis tiek energija liejosi per kraštus. 

Naktį ir vėl sapnavo feniksą. 


Į Centrinį parką vėl atėjo ruduo, žvėreliai bėginėjo ieškodami maisto žiemai. 
Androsas neapkentė šalčio, bet jo rūpestingai paslėpti spąstai kasdien būdavo 


pilni žiurkių bei voveraičių. Jis nešdavosi jas kuprinėje namo ir ten atlikdavo vis 
sudėtingesnius ritualus. 

Emanueli, Masiajau, Jodai, Tu, Vodai... meldžiu, pripažink mane vertu. 

Kraujo ritualai teikė jam gyvybinių jėgų. Androsas kasdien jautėsi vis jau- 
nesnis. Jis ir toliau dieną naktį skaitė — senovinius mistinius tekstus, viduram- 
žių epines poemas, ankstyvųjų filosofų kūrinius, ir kuo daugiau įgijo žinių apie 
tikrąją daiktų prigimtį, tuo aiškiau suprato, kad žmonijai nebėra nė mažiausios 
vilties. Žmonės akli... jie be tikslo klaidžioja po pasaulį, kurio niekada neįstengs su- 
prasti. 

Androsas tebebuvo žmogus, tačiau jis juto pradedąs virsti kažkuo kitu. 
Didesniu. Šventu. Jo galingas kūnas prabudo iš miego ir tapo dar stipresnis, 
negu buvo kada nors anksčiau. Galiausiai jam paaiškėjo tikroji jo paskirtis. Mano 
kūnas — tai indas, saugantis didžiausią turtą... protą ir sielą. 

Androsas žinojo, kad tikrosios jo galimybės dar anaiptol neįgyvendintos, 
todėl siekė prasiskverbti giliau. Kokia mano lemtis? Visuose senovės tekstuose 
rašoma apie gėrį ir blogį... ir apie tai, kad žmogus privalo pasirinkti vieną iš jų. 
Aš jau seniai pasirinkau, suvokė jis, tačiau nejautė jokios atgailos. Argi blogis nėra 
prigimties dėsnis? Tamsa keičia šviesą. Chaosas kyla iš tvarkos. Entropija — pa- 
matinis gamtos dėsnis. Viskas suyra. Tobulos sandaros kristalas galiausiai su- 
byra į dulkių daleles. 

Visada yra tų, kurie kuria... ir tų, kurie griauna. 

Tik perskaitęs Džono Miltono „Prarastąjį rojų“ Androsas pamatė prieš save 
savo likimą. Jis skaitė apie didį nupuolusį angelą... karingą demoną, kilusį į kovą 
prieš šviesą... narsų angelą, vardu Molokas. 

Molokas vaikščiojo žeme nelyginant dievas. Vėliau Androsas sužinojo, kad iš- 
vertus į senovės kalbą angelo vardas buvo Malachas. 

Toks bus ir mano vardas. 

Kaip visi didieji persimainymai, šis prasidėjo nuo aukojimo... bet aukotos 
ne žiurkės, ne paukščiai. Ne, šiam persimainymui prireiks tikros aukos. 

Yra tik vienintelė tikra auka. 

Staiga jam viskas stojo taip aišku, kaip dar niekada nebuvo per visą gyve- 
nimą. Materializavosi jo lemtis. Tris dienas jis nesustodamas margino didelį po- 
pieriaus lapą. Baigęs pamatė, kad sukūrė savęs — tokio, kokiu nori tapti, — pro- 
jektą. 

Pakabino natūros dydžio paveikslą ant sienos ir įsižiūrėjo į jį tarsi į veidrodį. 

Aš esu šedevras. 

Rytojaus dieną nunešė piešinį į tatuiravimo saloną. 

Jis buvo pasirengęs. 

Džordžo Vašingtono masoniškasis memorialas stovi ant Šaterio kalvos 
Aleksandrijoje, Virdžinijoje. Jį sudaro trys vienas ant kito stovintys aukštai, 
kurie kylant į viršų darosi vis sudėtingesnės architektūros — dorėninės, jonėni- 
nės ir korintinės; visas pastatas simbolizuoja žmogaus intelekto kilimą aukštyn. 
Aukštyn kylančio bokšto, kurio projektą įkvėpė senovės Aleksandrijos Faro švy- 
turys, viršūnę vainikuoja egiptietiška piramidė liepsnos pavidalo fleronu. 

Viduje, įspūdingoje marmuru puoštoje salėje, stūkso didžiulė bronzinė 
skulptūra, vaizduojanti Džordžą Vašingtoną masonų iškilmių drabužiais, o greta 
guli ta pati mūrininko mentė, kuria jis padėjo Kapitolijaus pastato kertinį akmenį. 
Virš vestibiulio kyla devyni aukštai, kurių vardai, be kitų, yra Grota, Kriptos salė 
ir Tamplierių koplyčia. Tarp kitų vertybių, saugomų šiame pastate, yra daugiau 
negu dvidešimties tūkstančių tomų masonų raštų biblioteka, stulbinama Sando- 
ros skrynios kopija ir net Karaliaus Saliamono šventyklos sosto salės modelis. 

Sraigtasparniui UH-60 skriejant žemai virš Potomako, CŽV agentas Sim- 
kinsas pažvelgė į laikrodį. Iki jų traukinio atvykimo liko šešios minutės. Jis garsiai 
iškvėpė orą ir pro langą įsižiūrėjo į horizonte švytintį masoniškąjį memorialą. 
Tenka pripažinti, kad ryškiai apšviestas bokštas įspūdingumu nenusileidžia nė 
vienam Tautos alėjos pastatui. Simkinsui neteko būti memorialo viduje, nereikės 
ten eiti nė šį vakarą. Jei viskas vyks, kaip suplanuota, Robertas Lengdonas ir 
Ketrina Solomon net neišeis iš metro stoties. 

— Ana ten! — sušuko pilotui Simkinsas, rodydamas į kitoje gatvės pusėje 
nuo memorialo esančią Karaliaus gatvės metro stotį. Pilotas pasuko sraigtaspar- 
nį ir nutupdė jį ant žolės Šaterio kalvos papėdėje. 

Lydimi nustebusių praeivių žvilgsnių, Simkinsas su savo komandos drau- 
gais išlipo iš sraigtasparnio ir nubėgo į Karaliaus gatvės stotį. Keli lipę laiptais 
keleiviai atšoko į šalis ir prisispaudė prie sienų, praleisdami būrį energingai bė- 
gančių ginkluotų vyrų juodais drabužiais. 

Karaliaus gatvės stotis buvo didesnė, negu tikėjosi Simkinsas: veikiausiai 
čia susikerta kelios traukinių linijos — Mėlynoji, Geltonoji ir Amtrako. Simkin- 
sas pribėgo prie metro plano, kabančio ant sienos, atrado jame Laisvės aikštę ir 
tiesioginę traukinio liniją, vedančią į šią stotį. 

— Mėlynoji linija, pietų krypties peronas! — sušuko Simkinsas. — Grei- 
čiau ten, liepkite visiems išsiskirstyti! 

Agentai nuskubėjo. 

Simkinsas pribėgo prie bilietų kiosko, greitai parodė pažymėjimą ir riktelė- 
jo viduje sėdinčiai moteriai: 


— Kada atvyksta kitas traukinys iš centrinės metro stoties? 

Moteris regimai išsigando. 

— Negaliu tiksliai pasakyti. Mėlynosios linijos traukiniai atvyksta kas vie. 
nuolika minučių. Tikslaus tvarkaraščio nėra. 

— Kada atvyko paskutinis traukinys? 

— Gal prieš penkias... šešias minutes? Ne daugiau. 

Terneris paskaičiavo mintyse. Puiku. Lengdonas atvyks kitu traukiniu. 


Ketrina Solomon, sėdėdama greitai lekiančiame požeminiame traukinyje, ne- 
patogiai pasimuistė ant kietos plastiko sėdynės. Ryškios dienos šviesos lempos 
skaudžiai rėžė akis, teko kovoti su nenumaldomu noru bent akimirkai užmerkti 
vokus. Lengdonas sėdėjo greta jos tuščiame vagone ir be jokios išraiškos spokso- 
jo į prie kojų gulintį odinį kelionkrepšį. Jo akių vokai irgi atrodė apsunkę, tarsi 
ritmingas vagono siūbavimas liūliuotų jį lyg lopšinė. 

Ketrina pamėgino įsivaizduoti keistus daiktus, gulinčius Lengdono krepšy- 
je. Kam CŽV reikia šios piramidės? Belamis sakė, kad Sato galbūt ieško piramidės 
todėl, kad suvokė, kokią galią ši turi. Ir vis tiek, net jei piramidė iš tiesų padeda 
atskleisti senovės paslapčių saugojimo vietą, Ketrinai buvo sunku patikėti, jog 
CŽV susidomėjo jos žadama prieiga į senovės mistikų išmintį. 

Tačiau netrukus ji prisiminė, kad CŽV ne kartą buvo įkliuvusi už parapsi- 
chologijos (vadinamųjų „psi“) programų, labai artimų senovės magijai ir misti- 
cizmui, vykdymą. 1995 m. vadinamasis „Žvaigždžių vartų — Skenavimo“ skan- 
dalas paviešino slaptą CŽV technologiją, vadinamą nuotoliniu stebėjimu, arba 
tam tikrą telepatijos metodą, kurio padedamas „stebėtojas“ galėdavo nutaikyti 
įsivaizduojamas akis į bet kokią žemės vietą ir stebėti ją, pats ten nebūdamas. Be 
abejo, ši technologija nenauja. Mistikai vadina ją astraline projekcija, jogai — iš- 
ėjimo iš kūno patirtimi. Deja, pasibaisėję Amerikos mokesčių mokėtojai šią pro- 
gramą išvadino absurdu, ir ją teko uždaryti. Bent jau viešai. 

Kad ir kaip tai atrodytų ironiška, Ketrina įžvelgė aiškius CŽV panaikintųjų 
programų ryšius su savo pačios atradimais noetikos srityje. 

Ketrinai labai knietėjo paskambinti policijai ir pasiteirauti, ar pavyko ką 
nors surasti Kaloramos aukštumose, bet nei ji, nei Lengdonas dabar neturėjo 
telefonų, o be to, šiuo metu būtų neprotinga kreiptis į valdžios institucijas — kas 
gali pasakyti, kaip toli siekia Sato čiuptuvai? 

Kantrybės, Ketrina. Po kelių minučių jie bus saugiame prieglobstyje pas 
žmogų, kuris pažadėjo atsakymus. Ketrina tikėjosi, kad šie atsakymai — kad ir 
kokie jie būtų — padės jai išgelbėti brolį. 


— Robertai, — sušnibždėjo ji, dirstelėjusi į metro planą. — Kitoje stotelėje 
lipam. 

Lengdonas lėtai atsipeikėjo iš svajų. 

— Gerai, ačiū. — Traukiniui artėjant prie stoties, jis paėmė nuo grindų 
krepšį ir neryžtingai pažvelgė į Ketriną. — Tikėkimės, kad pavyks apsieiti be 
nuotykių. 


Kai Terneris Simkinsas nulėkė apačion pas savo vyrus, metro perone žmonių 
visiškai nebebuvo, o jo vadovaujami operatyvininkai stovėjo pasiskirstę už storų 
kolonų palei visą perono kraštą. Iš tunelio atsklido tolimas grumėjimas, ir jam 
artėjant Simkinsas pajuto į veidą plūstelint troškų šiltą orą. | 

Niekur nepabėgsite, pone Lengdonai. 

Simkinsas atsigręžė į du agentus, kuriems buvo įsakęs drauge su juo pasi- 
likti perone. 

— Pasiruoškite pažymėjimus ir ginklus. Traukiniai važinėja automatiškai, 
bet juose yra konduktoriai, kurie atidaro duris. Raskite juos. 

Tunelyje pasirodė traukinio priekinės šviesos, pasigirdo šaižus stabdžių 
cypimas. Traukiniui įlėkus į peroną ir pradėjus lėtinti greitį, Simkinsas su dviem 
agentais pasilenkė prie bėgių, mojuodami CŽV ženkleliais ir stengdamiesi pa- 
žvelgti tiesiai į akis konduktoriui, kol šis dar nespėjo atidaryti durų. 

Traukinys greitai artėjo. Trečiame vagone Simkinsas galiausiai pamatė 
nustebusį konduktorių, kuris veikiausiai mėgino susivokti, kodėl trys juodai ap- 
sirengę vyrai moja jam savo ženkleliais. Simkinsas pribėgo prie traukinio, kuris 
jau buvo beveik visai sustojęs. 

— CŽV! — sušuko Simkinsas rodydamas savo pažymėjimą. — Tik neati- 
darykite durų! 

Traukinys praslinko pro šalį, o jis priėjo prie vagono, kuriame pamatė kon- 
duktorių, garsiai šaukdamas: 

— Neatidarykite traukinio durų! Ar supratote? Neatidarykite traukinio 
durų! 

Traukinys galutinai sustojo, konduktorius linksėjo galva, žvelgdamas pla- 
čiai išplėstomis akimis. 

— Kas atsitiko? — pro šoninį langą paklausė jis. 

— Neleiskite traukiniui pajudėti, — atsakė Simkinsas. — Ir neatidarykite 
durų. 

— Gerai. 


— Ar galite mus įleisti į pirmą vagoną? 


Konduktorius linktelėjo. Regimai išsigandęs jis išlipo iš traukinio ir uždarė 
duris. Nuvedė Simkinsą ir jo vyrus prie pirmo vagono ir pats atidarė jo duris. 

— Užrakinkite duris mums įėjus, — paliepė Simkinsas išsitraukdamas 
ginklą. Simkinsas su dviem operatyvininkais mikliai įžengė į skaisčiai apšviestą 
pirmą vagoną. Konduktorius jiems iš paskos užrakino duris. 

Pirmame vagone buvo tik keturi keleiviai — trys paaugliai berniūkščiai ir 
sena moteris; visi jie, suprantama, apstulbo pamatę įeinant tris ginkluotus vy- 
rus. Simkinsas iškėlė savo pažymėjimą. 

— Viskas gerai. Nesikelkite iš savo vietų. 

Simkinsas su vyrais pradėjo traukinio apžiūrą, slinkdami uždarytais vago- 
nais iki sąstato galo — „ spausdami dantų pastą", kaip tokios operacijos buvo va- 
dinamos operatyvininkų mokymo centre. Traukinyje keleivių buvo labai nedaug, 
ir perėję pusę vagonų agentai vis dar nebuvo pastebėję nė vieno žmogaus, bent 
iš tolo primenančio Robertą Lengdoną ir Ketriną Solomon. Tačiau Simkinsas 
neprarado pasitikėjimo. Metro vagone absoliučiai nėra kur pasislėpti. Čia nėra 
nei tualetų, nei sandėlių, nei atsarginių išėjimų. Net jei ieškomieji pamatė juos 
įlipant į traukinį ir nutarė bėgti į jo galą, jiems nepavyks pasprukti. Durų beveik 
neįmanoma atidaryti, be to, Simkinso vyrai iš lauko stebi peroną ir traukinį iš 
abiejų pusių. 

Kantrybės. 

Tačiau priėjęs priešpaskutinį vagoną Simkinsas ėmė nerimauti. Jame buvo 
tik vienas keleivis — kinas. Simkinsas su agentais perėjo vagoną, apžiūrinėdami 
visas galimas slėptuves. Nieko. 

— Paskutinis vagonas, — ištarė Simkinsas ir pakėlė ginklą; trijulė žengė 
per paskutinio vagono slenkstį. Vos įėję visi trys agentai staiga sustojo ir sužiuro 
į priekį. 

Kas dabar čia?!. Simkinsas nubėgo į tuščio vagono galą, pakeliui apžiūrinė- 
damas visas sėdynes ir po jomis. Virdamas iš pykčio atsigręžė į vyrus. 

— Kur, po velnių, jie galėjo pasprukti?! 

Už aštuonių myl IŲ į šiaurę nuo Aleksandrijos Robertas Lengdonas ir Ketri- 
na Solomon ramiai ėjo per plačią šarmotą veją. 

— Tau reikėjo tapti aktore, — pasakė Lengdonas, negalėdamas pamiršti 
greitos Ketrinos orientacijos ir gebėjimo improvizuoti. 


— Tu ir pats neblogai pasirodei. — Ji šyptelėjo. 

Ketriną taksi apnikęs keistas įkarštis iš pradžių Lengdoną nustebino. Ji nei 
iš šio, nei iš to staiga pareikalavo važiuoti į Laisvės aikštę, grįsdama šį reikala- 
vimą kažkokiais paistalais apie Dovydo žvaigždę ir Jungtinių Amerikos Valstijų 
Didįjį antspaudą. Ant dolerio banknoto ji nupiešė sąmokslo teorijų šalininkų 
mėgstamą vaizdinį ir atkakliai reikalavo, kad Lengdonas žiūrėtų į tai, ką ji rodo. 

Galiausiai Lengdonas suprato, kad Ketrina rodo visai ne į dolerio banknotą, 
o į mažytę lempelę ant vairuotojo sėdynės. Lempelė buvo tokia murzina, kad jis 
ne iš karto ją pastebėjo. Tačiau pasilenkęs į priekį pamatė, kad lempelė šviečia 
blausia raudona šviesa. O tiesiai po ja buvo matyti trys neryškiai užrašyti žodžiai. 


VIDINIS RYŠYS ĮJUNGTAS 


Lengdonas nustėręs vėl pažvelgė į Ketriną, kuri mėtė karštligiškus žvilgs- 
nius, rodydama jam pažiūrėti į vairuotoją. Lengdonas vogčiomis dirstelėjo pro 
pertvarą. Taksi vairuotojo mobilusis telefonas — atverstas, šviečiančiu ekra- 
nu — buvo padėtas ant prietaisų skydelio šalia vidinio ryšio mikrofono. Nepra- 
ėjus nė sekundei Lengdonas suprato, ką nori pasakyti Ketrina. 

Jie žino, kad mes šiame taksi automobilyje... jie mūsų klausosi. 

Lengdonas negalėjo įsivaizduoti, kiek jiedu turi laiko, kol taksi bus sustab- 
dytas ir apsuptas, bet aiškiai suprato, kad veikti reikia nedelsiant. Jis iškart pra- 
dėjo pritarti Ketrinos žaidimui, atspėjęs, kad jos noras važiuoti į Laisvės aikštę 
susijęs visai ne su piramide, o su faktu, kad ten yra didžiulė požeminių traukinių 
stotis — metro Centras, iš kurio šešiomis kryptimis važiuoja Raudonosios, Mė- 
lynosios ir Oranžinės linijų traukiniai. 

Laisvės aikštėje jie iššoko iš taksi; Lengdonas perėmė iniciatyvą ir ėmėsi 
improvizuoti, sukūręs užuominas į masoniškąjį memorialą Aleksandrijoje, tada 
jiedu su Ketrina galvotrūkčiais nulėkė į metro stotį, prabėgo pro Mėlynosios li- 
nijos traukinius ir pasiekė Raudonosios linijos peroną, kuriame įlipo į traukinį, 
vykstantį priešinga kryptimi. 

Pavažiavę šešias stoteles šiaurės kryptimi į Tenlitauną, jie be jokios palydos 
išlipo į ramų pasiturinčių žmonių gyvenamąjį rajoną. Horizonte buvo aiškiai 
matyti vieta, į kurią jie važiavo — aukščiausias apylinkės pastatas netoli Masa- 
čusetso prospekto, apsuptas plačių, dailiai prižiūrėtų žolynų. 

Nebeturėdami mobiliųjų telefonų ir dėl to nepasiekiami sekliams, jie ėjo 
per drėgną žolę. Dešinėje buvo viduramžių stiliaus sodas, garsus senoviniais ro- 
žynais, ir Pavėsio namai. Jie praėjo sodą ir pasuko tiesiai prie didingo pastato, į 
kurį buvo pakviesti. Prieglobstis Romoje, į šiaurę nuo Tibro, jame dešimt akmenų nuo 
Sinajaus kalno, vienas iš paties dangaus, o kitame regėti tamsaus Luko tėvo veidas. 


— Niekad nesu čia buvusi naktį, — ištarė Ketrina žvelgdama į ryškiai ap- 
šviestus bokštus. — Pasakiška. 

Lengdonas jai pritarė, nes ir pats buvo pamiršęs, kokia iš tiesų įspūdinga ši 
vieta. Neogotikinės architektūros šedevras stovėjo šiauriniame Ambasadų kelio 
gale. Lengdonas nėra buvęs čia daug metų — nuo tada, kai parašė apie šį pasta- 
tą vaikų žurnalui, tikėdamasis sudominti jaunuosius amerikiečius ir paskatinti 
juos atvykti pažiūrėti šio nuostabaus objekto. Jo straipsnis, pavadintas „Mozė, 
mėnulio akmenys ir „Žvaigždžių karai“, buvo įtrauktas į daugelį turizmo lanks- 
tinukų. 

Vašingtono nacionalinė katedra, pamanė Lengdonas, užlietas netikėto jau- 
dulio, kad po tiek metų vėl čia ateina. Tai geriausia vieta ieškoti vienintelio tikro 
Dievo. 

— Šioje katedroje tikrai yra dešimt akmenų nuo Sinajaus kalno? — paklau- 
sė Ketrina, kai užvertusi galvą apžiūrinėjo du varpinės bokštus. 

Lengdonas linktelėjo. 

— Netoli pagrindinio altoriaus. Jie simbolizuoja Dešimt įsakymų, kuriuos 
Mozė gavo ant Sinajaus kalno. 

— O mėnulio uoliena? 

Akmuo iš paties dangaus. 

— Taip. Vienas iš vitražų vadinamas Kosmoso langu, jame įtvirtintas Mė- 
nulio uolienos gabalėlis. 

— Na, gerai, bet apie paskutinį dalyką tu pajuokavai. — Ketrina atsisuko, 
jos gražiose akyse spindėjo skepticizmas. — Darto Veiderio skulptūra? 

Lengdonas susijuokė: 

— Tamsaus Luko Skaivolkerio tėvo? Žinoma. Veideris — viena iš populia- 
riausių Nacionalinėje katedroje esančių groteskų. — Jis parodė į vakarinį bokš- 
tą. — Naktį sunku įžiūrėti, bet jis ten tikrai yra. 

— Gali paaiškinti, ką Dartas Veideris veikia Vašingtono Nacionalinėje ka- 
tedroje? 

— Buvo surengtas konkursas vaikams — išdrožinėti chimerą, simbolizuo- 
jančią blogį. Laimėtojas išdrožinėjo Dartą Veiderį. 

Jie priėjo didingus laiptus, vedančius prie pagrindinio įėjimo, kurį gaubė 
beveik dvidešimt penkių metrų aukščio arka, o virš jos — stulbinamo grožio 
rozetė. Pradėjus lipti laiptais, Lengdono mintis užvaldė jam skambinęs paslap- 
tingas nepažįstamasis. Prašau, neminėkite vardų... Sakykite, ar jums pavyko išsau- 
goti jums patikėtą žemėlapį? Lengdonui nuskaudo petį nešiojantis sunkią akmens 
piramidę ir jis nekantravo galiausiai ja nusikratyti. Prieglobstis ir atsakymai. 

Užlipę laiptais jie atsidūrė prieš įspūdingas medines duris. 


— Ir ką dabar — tiesiog imti ir pasibelsti? — paklausė Ketrina. 

Lengdonui kilo tas pats klausimas, tačiau viena durų pusė ėmė girgždėda- 
ma vertis. 

— Kas čia? — paklausė silpnas balsas. Tarpduryje pasirodė nukaršusio se- 
nio veidas. Senis buvo apsirengęs kunigo sutana, jo žvilgsnis buvo blausus. Akys 
atrodė baltos, neperregimos, padengtos giedravalkiu. 

— Mano vardas Robertas Lengdonas, — prisistatė jis. — Mudu su Ketrina 
Solomon ieškome prieglobsčio. 

Neregys lengviau atsiduso. 

— Dėkui Dievui. Aš jūsų laukiau. 

Staiga Vorenui Belamiui sužibo vilties spindulėlis. 

Čia, Džiunglėse, direktorei Sato ką tik paskambino operatyvininkas ir iš- 
kart puolė teisintis. 

— Na, ką gi, tai gal, po šimts, pagaliau juos raskite! — piktai suriko ji. — 
Laiko visai nebėra! 

Sato baigė pokalbį ir nekantriai ėmė žingsniuoti aplink Belamį, tarsi mėgin- 
dama nuspręsti, ką daryti toliau. 

Galiausiai sustojo tiesiai prieš jį ir atsigręžė. 

— Pone Belami, ketinu jūsų paklausti vieną vienintelį kartą. — Ji įsmeigė 
žvilgsnį jam į akis. — Atsakykite „taip“ arba „ne“: ar jūs bent nutuokiate, kur 
galėjo patraukti Robertas Lengdonas? 

Belamis ne tik nutuokė, bet gana gerai žinojo, tačiau papurtė galvą. 

— Ne. 

Sato nenuleido nuo jo veriančių akių. 

— Deja, viena iš mano profesinių užduočių yra nustatyti, kada žmonės 
meluoja. 

Belamis nusuko akis. 

— Gaila, tačiau niekuo negaliu jums padėti. 

— Architekte Belami, — tarė Sato, — šį vakarą truputį po septintos valan- 
dos vakaro jūs vakarieniavote užmiesčio restorane. Jums telefonu paskambino 
žmogus, kuris pasisakė pagrobęs Piterį Solomoną. 

Belamis staiga pašiurpo ir vėl įsmeigė akis į ją. Kaip ji galėjo tai sužinoti? 

— Tas žmogus, — toliau kalbėjo Sato, — jums pasakė, kad jis pasiuntė Ro- 


bertą Lengdoną į Kapitolijaus pastatą ir davė jam užduotį... užduotį, kuriai jam 
prireiks jūsų pagalbos. Jis įspėjo jus, kad jei Lengdonui nepavyks atlikti užduo- 
ties, jūsų draugas Piteris Solomonas mirs. Jūs išsigandote, mėginote skambinti 
Piteriui visais telefonais, tačiau jums nepavyko jo pasiekti. Suprantama, tada 
iškart nuskubėjote į Kapitolijų. 

Belamis vis dar nesuvokė, kaip Sato sužinojo apie skambutį. 

— Bėgdamas iš Kapitolijaus, — pasakojo Sato, slėpdamasi už rūkstančio 
cigaretės galo, — jūs pasiuntėte Solomono pagrobėjui žinutę, kuria užtikrinote, 
kad jums ir Lengdonui sėkmingai pavyko gauti masonų piramidę. 

Kaip ji gauna informaciją? Belamis visai to nesuprato. Net Lengdonas nežino, 
kad aš pasiunčiau tą žinutę. Jiems įėjus į tunelį, vedantį į Kongreso biblioteką, 
Belamis buvo įžengęs į patalpas uždegti šviesos. Akimirką pasilikęs vienas, jis 
nutarė greitai pasiųsti žinią Solomono pagrobėjui ir pranešti jam apie Sato da- 
lyvavimą, tačiau drauge užtikrinti, kad jis, Belamis, drauge su Lengdonu gavo 
masonų piramidę ir ketina paklusti jo reikalavimams. Be abejo, tai buvo melas, 
tačiau Belamis tikėjo taip laimėsiąs laiko, kurio prireiks ir Piteriui Solomonui, ir 
piramidei paslėpti. 

— Kas jums pranešė, kad aš pasiunčiau žinutę? — paklausė Belamis. 

Sato sviedė ant suoliuko Belamio mobilųjį telefoną. 

— Ne kažin kokia mįslė. 

Belamis dabar prisiminė, kad jį sučiupę agentai atėmė iš jo telefoną ir raktus. 

— Ojei kalbėsime apie visą kitą mano turimą informaciją, — paaiškino 
Sato, — tai pagal Patriotizmo įstatymą aš turiu teisę pasiklausyti telefono pokal- 
bių tų asmenų, kuriuos laikau keliančius grėsmę nacionaliniam saugumui. Piterį 
Solomoną laikau būtent tokiu žmogumi, todėl vakar vakare ėmiausi veiksmų. 

Belamis sunkiai pajėgė suvokti, ką ji jam sako. 

— Jūs klausotės Piterio Solomono telefono pokalbių? 

— Taip. Todėl ir žinau, kad jo pagrobėjas paskambino jums į restoraną. Jūs 
paskambinote Piteriui į mobilųjį telefoną ir palikote išgąstingą balso pašto pra- 
nešimą, aiškindamas, kas nutiko. 

Belamis suprato, kad ji teisi. 

— Dar mes išgirdome skambutį tokio Roberto Lengdono, buvusio Kapito- 
lijaus pastate, kuris labai sutrikęs suvokė esąs atviliotas apgaule. Aš tuojau pat 
nuvykau į Kapitolijų ir atsiradau čia anksčiau už jus, nes buvau arčiau. O apie tai, 
kodėl patikrinau Lengdono krepšio rentgeno nuotrauką... Supratusi, kad Leng- 
donas čia irgi įsipainiojęs, liepiau savo darbuotojams patikrinti iš pirmo žvilgs- 
nio nekaltą šio ryto telefono pokalbį, kuriam buvo naudoti Lengdono ir Piterio 
Solomono mobilieji telefonai; pagrobėjas, apsimetęs Solomono padėjėju, įtikino 


Lengdoną atvykti į Vašingtoną skaityti paskaitos ir paprašė paimti ryšulėlį, kurį 
saugoti jam esą patikėjęs Piteris. Kadangi Lengdonas nepateikė man informaci- 
jos apie šį ryšulėlį, aš pareikalavau peršviesti jo krepšį. 

Belamiui buvo sunku susikaupti. Reikia pripažinti, kad Sato įrodymai at- 
rodo patikimi, tačiau kažkas vis tiek nesueina. 

— Bet... kaip jūs galėjote nuspręsti, kad Piteris Solomonas kelia grėsmę 
nacionaliniam saugumui? 

— Patikėkite manimi, Piteris Solomonas iš tiesų kelia didžiulę grėsmę nacio- 
naliniam saugumui, — atkirto ji. — Atvirai kalbant, pone Belami, jūs taip pat. 

Belamis staiga atsitiesė, nepaisydamas riešus trinančių antrankių. 

— Malonėkite paaiškinti?! 

Ji prisiversdama nusišypsojo. 

— Jūs, masonai, žaidžiate pavojingą žaidimą. Saugote labai, labai pavojingą 
paslaptį. 

Nejau ji kalba apie Senovės Slėpinius? 

— Dėkui Dievui, jums visad gerai sekėsi saugoti tai, ką slepiate. Tačiau, 
deja, neseniai pasielgėte neapdairiai, ir šiandien pavojingiausia jūsų paslaptis 
bus atskleista visam pasauliui. Tikėkite manimi — jei mums nepavyks užkirsti 
tam kelio, galim laukti katastrofiškų rezultatų. 

Belamis apstulbęs spoksojo į ją. 

— Jei nebūtumėte manęs užpuolęs, — kalbėjo Sato, — būtumėte seniai 
supratęs, kad mudu žaidžiame vienoje komandoje. 

Vienoje komandoje. Išgirdus šiuos žodžius Belamiui dingtelėjo beveik ne- 
įsivaizduojama mintis. Gal Sato priklauso „Rytinės žvaigždės“ seserijai? „Rytinės 
žvaigždės ordinas, dažnai laikomas moteriška masonų organizacija, laikosi pa- 
našios mistinės filosofijos, išpažįstančios geraširdiškumą, slaptą išmintį ir dva- 
sinę toleranciją. Vienoje komandoje? Aš sukaustytas antrankiais! Ji klausosi Piterio 


pokalbių! 

— Jūs man padėsite sustabdyti šį žmogų, — tarė Sato. — Jis graso sukelti 
siaubingus įvykius, po kurių ši šalis gali nebeatsigauti. — Jos veidas priminė 
akmenį. 


— Tai kodėl jūs nesiklausote jo pokalbių ir neieškote jo? 

Sato, atrodo, negalėjo patikėti savo ausimis. 

— Gal manote, kad aš nebandžiau? Sekiau Solomono telefoną, tačiau pėd- 
sakas dingo, dar nespėjus atvykti į vietą. Kitas jo numeris, iš kurio skambina, 
priklauso vienkartiniam telefonui, jo atsekti beveik neįmanoma. Privačių lėktu- 
vų bendrovė pranešė, kad skrydį užsakė Piterio Solomono padėjėjas, skambinęs 
Piterio Solomono mobiliuoju telefonu, mokėjęs Solomono kortele. Nėra jokių 


pėdsakų. Tačiau ne tai svarbiausia. Net jei sužinotume, kur jis yra, aš negalėčiau 
rizikuoti ja sučiupti. 

— Kodėl? 

— Nenorėčiau apie tai kalbėti, nes tai slapta informacija, — atrėžė Sato, 
kurios kantrybė buvo beišsenkanti. — Tik prašau manimi pasitikėti — taip yra. 

— Bet aš jumis nepasitikiu! 

Sato akys pasidarė visai ledinės. Staiga ji apsisuko ir garsiai šūktelėjo į 
Džiunglių gilumą: 

— Agente Hartmanai! Prašom atnešti lagaminėlį. 

Belamis išgirdo, kaip šnypštelėjusios atsidarė durys ir į Džiungles įžengė 
agentas. Jis nešė glotnų titano lagaminėlį, kurį padėjo ant grindų šalia ST direk- 
torės kojų. 

— Palikite mus, — paliepė Sato. 

Agentui išėjus, durys vėl sušnypštė ir stojo tyla. 

Sato paėmė metalinį lagaminėlį, pasidėjo jį ant kelių ir atrakino spynas. 
Tada lėtai pakėlė akis ir pažvelgė į Belamį. 

— Aš šito nenorėjau, bet laiko beveik nebėra ir jūs man nepaliekate kitos 
išeities. 

Belamis nužvelgė keistą lagaminėlį ir pajuto užplūstant baimę. Gal ji ketina 
mane kankinti? Jis vėl įtempė antrankius. 

— Kas tame lagaminėlyje?! 

Sato niūriai nusišypsojo. 

— Tai, kas jus įtikins patikėti manimi ir man pritarti. Duodu žodį. 

Požemio patalpa, kurioje Malachas praktikavo savo Meną, buvo sumaniai 
paslėpta. Atsitiktinai įėjusiam žmogui jo namų požemiai nebūtų sukėlę jokių 
įtarimų — paprasčiausias rūsys, katilinė, elektros saugiklių dėžė, malkų krūva ir 
įvairiausių daiktų saugykla. Tačiau pašaliniams regimos rūsio patalpos buvo tik 
dalis Malacho požemių. Didelę erdvę jis buvo atitvėręs ir skyręs savo slaptiems 
tikslams. 

Privačią Malacho darbo zoną sudarė keli maži kambarėliai, kiekvienas iš jų 
skirtas konkrečiam tikslui. Įeiti į juos buvo galima tik stačiu nuolydžiu, slaptai 
įrengtu iš svetainės, tad atsitiktinai aptikti šios erdvės buvo faktiškai beveik ne- 
įmanoma. 


Kai šį vakarą Malachas ėjo nuolydžiu, ant jo kūno tatuiruoti burtaženkliai 
ir simboliai tarytum atgijo specialioje šviesiai mėlynoje rūsio šviesoje. Apsuptas 
melsvos prieblandos jis perėjo pro kelerias uždarytas duris ir patraukė tiesiai į 
didžiausią kambarį koridoriaus gale. 

Šis kambarys — šventovių šventovė, arba sanctum sanctorum, kaip jį mėgo 
vadinti Malachas, — buvo taisyklingas kvadratas dvylikos pėdų, arba apytik- 
riai pusketvirto metro, kraštinėmis. Yra dvylika Zodiako ženklų. Dvylika dienos 
valandų. Dvylika dangaus vartų. Kambario centre stovėjo akmeninis stalas, irgi 
kvadratinis, kurio kraštinės septynių pėdų, arba kiek daugiau negu dviejų met- 
rų. Septyni Apreiškimo antspaudai. Septynios Šventyklos laiptų pakopos. Tiesiai virš 
stalo centro kabojo šviestuvas, kurio šviesa griežtai nustatytais intervalais mai- 
nėsi specialiomis spalvomis; kiekvienas ciklas truko šešias valandas, kaip mokė 
šventoji Planetos valandų lentelė. Janoro šviesa mėlyna. Nasnijos šviesa raudona. 
Salamo šviesa balta. 

Dabar buvo Kaeros valanda, o tai reiškė, kad kambarys apšviestas švelniu 
purpuro atspalviu. Ryšėdamas tik šilkinę strėnjuosteę, dengiančią sėdmenis ir 
kastruotą lyties organą, Malachas pradėjo pasirengimus. 

Jis atidžiai atmatavo ir supilstė dezinfekcijai reikalingas chemines medžia- 
gas — jas vėliau uždegs ir dūmais pašventins orą. Paskui sulankstė naujutėlį 
šilko chalatą, kurį ketino apsivilkti vietoj strėnjuostės. Galiausiai išgrynino ąsotį 
vandens, kurio reikės aukai pašlakstyti. Baiges sudėjo paruoštus daiktus ant 
greta stovinčio stalo. 

Tada nuėjo prie lentynos, pasiėmė iš jos dramblio kaulo dėžutę, nunešė prie 
to paties stalo ir padėjo greta kitų daiktų. Dar nebuvo pasirengęs pasinaudoti 
tuo, kas joje saugoma, bet negalėjo atsispirti pagundai — pakėlė dangtelį ir pa- 
sigėrėjo lobiu. 

Peilis. 

Dramblio kaulo dėžutėje ant juodo velveto paklotės švytėjo aukojimo pei- 
lis, kurį Malachas specialiai laikė šiam vakarui. Pernai jį įsigijo už milijoną šešis 
šimtus tūkstančių dolerių juodojoje rinkoje, kurioje prekiaujama Artimųjų Rytų 
antikvariniais daiktais. 

Garsiausias peilis visoje istorijoje. 

Vertingi neįsivaizduojamo senumo geležies ašmenys, kitados laikyti din- 
gusiais, įtaisyti į kaulo rankeną. Per kelis šimtus metų jie spėjo priklausyti 
nesuskaičiuojamai daugybei įtakingų asmenų. Tačiau prieš kelis dešimtmečius 
peilis dingo ir visą laiką gulėjo slaptoje privačioje kolekcijoje. Malachas iš kailio 
nėrėsi stengdamasis jį įsigyti. Jis spėjo, kad jau kelias dešimtis... gal net šimtus 
metų šiuo peiliu nebuvo pralietas kraujas. Šį vakarą ašmenys vėl perskros galingą 
auką, kuriai buvo nukalti ir išgaląsti. 


Malachas atsargiai išėmė peilį iš minkštos dėžutės, pagarbiai nušluostė 
ašmenis šilko skiaute, suvilgyta išgrynintu vandeniu. Jo meistriškumas labai 
išaugo, palyginti su pirmaisiais padrikais eksperimentais, atliktais kitados Niu- 
jorke. Juodasis Menas, kurį praktikavo Malachas, įvairiose kalbose vadinamas 
skirtingais vardais, tačiau, nepaisant jo pavadinimo, jis visur išliko tikslus kaip 
mokslas. Pirmykštė metodika, kadaise žadėjusi galios vartų raktus, jau seniai 
uždrausta, nustumta į okultizmo ir magijos patamsius. Keletas žmonių, iki šiol 
praktikuojančių šį Meną, laikomi bepročiais, bet Malachas žinojo tiesą. Buka- 
galvis tokio darbo neįveiks. Senovinis juodasis Menas, panašiai kaip šiuolaikinis 
mokslas, reikalauja tikslių formulių, konkrečių ingredientų ir nepaprastai ati- 
daus laiko matavimo. 

Šis Menas — tai ne bejėgė šių laikų juodoji magija, kuria smalsuoliai už- 
siima iš dyko buvimo. Jis, panašiai kaip branduolinė fizika, pajėgus išlaisvinti 
neapsakomas galias. Ne menkesni ir tykantys pavojai: Nepatyręs asmuo, prak- 
tikuojantis šį meną, rizikuoja būti pagautas savo iššauktų galių priešinės srovės ir 
sunaikintas. 

Malachas baigė gėrėtis šventaisiais ašmenimis ir pažvelgė į vienintelį storo 
pergamento lapą, gulintį priešais ant stalo. Šį pergamentą jis pats pasigamino 
iš ką tik gimusio ėriuko odos. Kaip reikalauja taisyklės, ėriukas buvo tyras, dar 
nepasiekęs lytinės brandos. Šalia pergamento gulėjo rašomoji plunksna, kurią 
Malachas pasidarė iš varnos plunksnos, sidabrinė lėkštelė, aplink gryno žalvario 
dubenėlį mirguliavo trys žvakės. Dubenėlyje teliūskavo gal pora centimetrų tirš- 
to tamsiai raudono skysčio. 

Skystis buvo Piterio Solomono kraujas. 

Kraujas — tai amžinybės tinktūra. 

Malachas paėmė rašomąją plunksną, uždėjo kairiąją ranką ant pergamento, 
padažė plunksną kraujyje ir atidžiai apvedžiojo savo delno kontūrą. Baigęs nu- 
piešė penkis Senovės Slėpinių simbolius — po vieną ant kiekvieno piršto galiuko. 

Karūna... reiškia karalių, kuriuo aš tapsiu. 

Žvaigždė... reiškia dangų, kuris nulėmė mano likimą. 

Saulė... reiškia mano sielos nušvitimą. 

Žibintas... reiškia blausią žmogaus proto šviesą. 

O raktas... reiškia trūkstamą detalę, kurią šiąnakt galiausiai įgysiu. 

Malachas baigė kruviną piešinį ir pakėlė pergamentą, gėrėdamasis savo 
darbu trijų žvakių šviesoje. Palaukė, kol kraujas išdžius, ir tris kartus perlenkė 
storą pergamentą. Tardamas senovinius oro užkeikimus, Malachas prikišo per- 
gamentą prie trečiosios žvakės — plykstelėjo liepsna. Jis padėjo liepsnojantį 
pergamentą ant sidabrinės lėkštelės ir palaukė, kol sudegs. Galiausiai gyvulio 


odoje esanti anglis virto juodais suodžių milteliais. Liepsnai užgesus Malachas 
rūpestingai supylė pelenus į žalvarinį dubenėlį su krauju. Paskui išmaišė varnos 
plunksna. 

Skystis patamsėjo, pasidarė beveik juodas. 

Suėmęs dubenį abiem delnais, Malachas pakėlė jį virš galvos ir padėkojo, 
kartodamas senovinę kraujo eucharistos. Tada atsargiai supylė patamsėjusį mi- 
šinį į stiklinį buteliuką ir jį užkimšo. Tai rašalas, kuriuo Malachas padarys įrašą 
likusioje netatuiruotoje viršugalvio odoje ir galiausiai pabaigs savo kuriamą 
šedevrą. 

Vašingtono nacionalinė katedra — šešta pagal dydį katedra pasaulyje, 
ji aukštesnė už trisdešimties aukštų dangoraižį. Šiame neogotikos šedevre, pa- 
puoštame daugiau kaip dviem šimtais vitražų, penkiasdešimt trijų varpų karilio- 
nu ir turinčiame 10 647 vamzdžių vargonus, gali susiburti per tris tūkstančius 
maldininkų. 

Tačiau šią naktį didinga katedra buvo tuščia. 

Pastorius Kolinas Galovėjus, katedros dekanas, buvo panašus į žmogų, 
gyvenantį nuo laikų pradžios. Sulinkęs, išdžiūvęs, apsirengęs paprasta juoda 
sutana, jis aklai šlepsėjo priekin netardamas nė žodžio. Lengdonas ir Ketrina 
tylėdami ėjo jam iš paskos tamsia, daugiau kaip šimto metrų ilgio centrine nava, 
truputėlį išlenkta į kaire, siekiant sukurti švelnesnę optinę iliuziją. Kai pasiekė 
altoriaus pertvarą, dekanas nuvedė juos už krucifikso — simbolinės ribos, ski- 
riančios žmonėms skirtą erdvę nuo šventosios erdvės. 

Presbiterijoje tvyrojo smilkalų aromatas. Šventoji erdvė buvo tamsi, ap- 
šviesta tik tolimų šviesos atspindžių aukštai virš galvos kylančiuose skliautuose. 
Virš puošnios, chorui skirtos erdvės su keliais dekoratyviniais pano, vaizduo- 
jančiais Biblijos scenas, kabojo penkiasdešimties valstijų vėliavos. Dekanas 
Galovėjus žingsniavo toliau, veikiausiai mokėdamas kelią atmintinai. Iš pradžių 
Lengdonas pamanė, kad jie eina tiesiai prie centrinio altoriaus, kuriame įmūryta 
dešimt akmenų nuo Sinajaus kalno, bet senasis dekanas galiausiai pasuko į kai- 
rę ir apgraibomis susirado beveik nematomas duris, vedančias į administracinį 
priestatą. 

Neilgu koridoriumi jie pasiekė kabineto duris, ant kurių kabojo žalvarinė 
lentelė su užrašu: 


PASTORIUS DAKTARAS KOLINAS GALOVĖJUS 
KATEDROS DEKANAS 


Galovėjus atidarė duris ir uždegė šviesas, veikiausiai tuo parodydamas 
mandagumą svečiams. Įleidęs juos vidun, uždarė duris. 

Dekano kabinetas buvo nedidelis, bet elegantiškas, su aukštomis knygų 
spintomis, rašomuoju stalu, raižiniais puošta spinta ir atskiru vonios kambariu. 
Ant sienų kabojo XVI amžiaus gobelenai ir keletas religinių paveikslų. Senasis 
dekanas mostu parodė į du odinius krėslus, stovinčius tiesiai priešais jo stalą. 
Lengdonas ir Ketrina atsisėdo; Lengdonas apsidžiaugė galėdamas pagaliau pa- 
dėti ant grindų sau prie kojų sunkų kelionkrepšį. 

Prieglobstis ir atsakymai, pamanė Lengdonas, įsitaisydamas patogiame krėsle. 

Senis nušlepsėjo prie kitapus stalo stovinčio krėslo aukšta atkalte ir pa- 
mažu jame įsitaisė. Tada sunkiai atsiduso, pakėlė galvą ir įsmeigė į juos blausias 
nereginčias akis. Jam prabilus balsas netikėtai tapo aiškus ir stiprus. 

— Suprantu, kad mes niekada nebuvome susitikę, — tarė senis, — tačiau 
man atrodo, kad pažįstu jus abu. — Jis išsitraukė nosinę ir nusišluostė lūpų 
kampučius. — Profesoriau Lengdonai, esu skaitęs jūsų darbų, tarp jų ir įdomų 
tekstą apie šios katedros simbolius. O su jūsų broliu Piteriu, ponia Solomon, mes 
daugelį metų priklausome tai pačiai masonų brolijai. 

— Piterį ištiko baisi nelaimė, — atsakė Ketrina. 

— Taip, girdėjau. — Senis atsiduso. — Ir padarysiu viską, ką galiu, kad 
jums padėčiau. 

Lengdonas nepamatė ant dekano piršto masonų žiedo, tačiau žinojo, kad 
yra daug masonų, ypač dvasininkų, kurie nenori viešai demonstruoti savo na- 
rystės šioje organizacijoje. 

Jiems pradėjus kalbėtis netrukus paaiškėjo, kad dekanas Galovėjus kai 
ką žino apie šios nakties įvykius iš Voreno Belamio palikto telefono pranešimo. 
Lengdonas ir Ketrina papasakojo visa kita, ir dekanas jiems kalbant vis labiau 
niaukėsi. 

— Tai šis žmogus, kuris pagrobė mūsų mylimą Piterį, reikalauja, kad jūs 
iššifruotumėte piramidę, ir mainais į tai žada išsaugoti Piterio gyvybę? 

— Taip, — atsakė Lengdonas. — Jis mano, kad tai žemėlapis, parodysian- 
tis, kur paslėpti Senovės Slėpiniai. 

Dekanas pažvelgė į Lengdoną savo keistomis apsiblaususiomis akimis. 

— Iš jūsų balso girdžiu, kad jūs pats šiais dalykais netikite. 

Lengdonas nenorėjo gaišti laiko tokiems pokalbiams. 


— Kuo aš tikiu, visai nesvarbu. Reikia gelbėti Piterį. Deja, iššifravę pirami- 
dę pamatėme, kad įrašas nieko nereiškia. 

Senis atsisėdo tiesiau. 

— Jūs iššifravote piramidę? 

Čia įsiterpė Ketrina ir greitai paaiškino, kad ji, nepaisydama Belamio įspė- 
jimų ir brolio prašymo neišvynioti ryšulėlio, vis dėlto jį išvyniojo, būdama įsi- 
tikinusi savo svarbiausia pareiga — kiek įmanoma padėti broliui. Ji papasakojo 
dekanui apie auksinę piramidės viršūnę, Albrechto Diurerio magišką kvadratą ir 
apie tai, kaip jis padėjo šešiolika masonų šifro simbolių paversti žodžiais Jeova 
Sanctus Unus. 

— Ir tai viskas, kas joje įrašyta? — paklausė dekanas. — Vienintelis tikras 
Dievas? 

— Taip, pone, — atsakė Lengdonas. — Panašu, kad piramidė yra veikiau 
žemėlapio metafora, o ne tikras geografinis žemėlapis. 

Dekanas ištiesė rankas. 

— Leiskite man ją pačiupinėti. 

Lengdonas atsegė krepšį, ištraukė piramidę ir atsargiai užkėlė ant stalo, 
tiesiai priešais pastorių. 

Lengdonas ir Ketrina stebėjo, kaip trapios senio rankos tyrinėja kiekvieną 
akmens centimetrą — išgraviruotą įrašą, glotnų pagrindą ir nukirstą viršūnę. 
Baigęs jis vėl ištiesė rankas: 

— O viršūnę? 

Lengdonas išėmė mažą akmeninę dėžutę, padėjo ją ant stalo ir atidarė 
dangtelį. Išėmė piramidės viršūnę, įdėjo ją į laukiančias senio rankas. Dekanas 
panašiai ištyrė ir ją, apčiupinėjo kiekvieną centimetrą, kiek ilgiau užtruko ties 
įrašu: turbūt jam buvo sunku suprasti smulkų elegantišką įrašą. 

— The secret hides within The Order, — pasufleravo Lengdonas. — Žodžiai 
The ir Order parašyti didžiosiomis raidėmis. 

Senis nieko nesakančia veido išraiška uždėjo viršūnę ant nukirstos pirami- 
dės ir lytėdamas patikrino, ar ji lygiai stovi. Trumpai luktelėjo, tarsi melsdama- 
sis, ir kelis kartus pagarbiai perbraukė užbaigtą piramidę delnais. Tada ištiesė 
ranką, apčiuopė kubo pavidalo dėžutę, paėmė ją, atidžiai apčiupinėjo, pirštais 
liesdamas vidų ir išorę. 

Baigęs padėjo dėžutę atgal ir atsilošė krėsle. 

— O dabar pasakykite, — staiga griežtu balsu paklausė jis, — kodėl atėjote 
pas mane? 

Klausimas išmušė Lengdoną iš vėžių. 

— Mes atėjome, pone, nes jūs pats mums liepėte. Ir ponas Belamis sakė, 

"kad jumis galima pasitikėti. 


— Bet juojūs nepasitikėjote? 

— Prašau? 

Balzganos dekano akys, rodos, kiaurai vėrė Lengdoną. 

— Ryšulėlis su piramidės viršūne buvo užantspauduotas. Ponas Belamis 
jums liepė jo neišvynioti, bet jūs išvyniojote. Maža to, Piteris Solomonas irgi 
jums liepė jo neišvynioti. Tačiau jūs jo nepaklausėte. 

— Pone, — įsiterpė Ketrina, — mes stengėmės padėti mano broliui. Žmo- 
gus, kuris jį pagrobė, reikalauja, kad mes iššifruotume... 

— Aš viską suprantu, — pareiškė dekanas, — tačiau ką jūs pasiekėte iš- 
vynioję ryšulėlį? Nieko. Piterio pagrobėjui reikia sužinoti konkrečią vietą, jam 
nepakaks atsakymo Jeova Sanctus Unus. 

— Sutinku, — atsakė Lengdonas, — tačiau, deja, piramidėje daugiau įrašų 
nėra. Kaip jau sakiau, man tai atrodo veikiau metafora negu... 

— Klystate, profesoriau, — tarė dekanas. — Masonų piramidė — tikras že- 
mėlapis. Jis rodo tikrą vietą. Jūs to nesuprantate, nes dar ne iki galo iššifravote 
piramidės įrašą. Beveik net nepradėjote. 

Lengdonas su Ketrina apstulbę susižvalgė. 

Dekanas vėl uždėjo delnus ant piramidės, beveik ją glamonėdamas. 

— Šiame žemėlapyje, kaip ir Senovės Slėpiniuose, yra daug prasmės klodų. 
Tikroji jos paslaptis tebėra nuo jūsų paslėpta. 

— Dekane Galovėjau, — tarė Lengdonas, — mes atidžiausiai apžiūrėjome 
ir piramidę, ir jos viršūnę — jose daugiau nieko nėra. 

— Tokiose, kokios jos dabar — ne. Bet daiktai kinta. 

— Pone? 

— Profesoriau, jūs pats žinote, kad ši piramidė žada stebuklingas permai- 
nymo galias. Pasak legendos, piramidė gali keisti savo pavidalą... savo fizinę for- 
mą, kad atskleistų paslaptis. Masonų piramidė, kaip ir garsusis akmuo, atidavęs 
kalaviją Ekskaliburą į karaliaus Artūro rankas, panorėjusi gali pavirsti kuo kitu... 
ir atskleisti savo paslaptis tiems, kurie jų verti. 

Lengdonas pradėjo įtarti, kad metai atėmė iš senio buvusias proto galias. 

— Atsiprašau, pone. Jūs norite pasakyti, kad ši piramidė gali tiesiogine 
prasme pakeisti savo fizinį pavidalą? 

— Profesoriau, jei aš dabar ištiesčiau ranką ir permainyčiau šią piramidę 
jūsų akivaizdoje, ar patikėtumėte savo akimis? 

Lengdonas nebesusivokė, ką atsakyti. 

— Tikriausiai neturėčiau kitos išeities. 

— Puiku. Netrukus aš būtent tai ir padarysiu. — Jis vėl nusišluostė burnos 
kampučius. — Leiskite jums priminti, kad buvo laikai, kai net šviesiausi žmonės 


tikėjo, kad Žemė yra plokščia. Juk jei Žemė būtų apvali, išsilietų vandenynai. Įsi- 
vaizduokite, kaip jie būtų iš jūsų tyčiojęsi, jei būtumėte pareiškęs: „Maža to, kad 
Žemė yra apvali: dar egzistuoja neregima mistinė jėga, kuri viską traukia prie jos 
paviršiaus. 

— Esama skirtumo, — paprieštaravo Lengdonas, — tarp žemės traukos 
jėgos... ir gebėjimo permainyti daiktus, palietus juos ranka. 

— Argi? O ar negali būti, kad mes tebegyvename tamsiaisiais amžiais, 
tebesišaipome iš „mistinių“ jėgų, kurių negalime pamatyti arba nepajėgiame su- 
prasti? Jei istorija mus ko nors ir išmokė, tai fakto, kad keistos idėjos, iš kurių 
šiandien šaipomės, ateityje bus pripažintos visuotinėmis tiesomis. Aš tvirtinu, 
kad prilietęs pirštu galiu permainyti šią piramidę, o jūs abejojate mano sveiku 
protu. Iš istoriko tikėčiausi daugiau. Istorijoje apstu didžių protų, skelbusių tą 
patį... didžių protų, atkakliai tvirtinusių, kad žmogus turi mistinių galių, apie 
kurias pats nieko nenutuokia. 

Lengdonas žinojo, kad dekanas sako tiesą. Garsusis hermetikų posakis — 
Nejau nežinote, kad esate dievai? — buvo vienas iš pamatinių Senovės Slėpiniuo- 
se. Kaip viršuje, taip ir apačioje... Žmogus sukurtas pagal Dievo paveikslą... Apoteozė. 
Atkaklus žmogaus dieviškumo — jo slaptųjų galių — teigimas yra pasikartojanti 
begalės tradicinių senovės tekstų tema. Net Biblijoje psalmininkas 82 psalmėje 
sušuko: Esate dievai, aš sakiau. 

— Profesoriau, — tarė senis, — aš puikiai suprantu, kad jūs, kaip daugelis 
išsilavinusių žmonių, gyvenate įkliuvęs tarp dviejų pasaulių — viena koja stovite 
dvasiniame, kita remiatės į fizinį. Jūsų širdis trokšta tikėti... bet intelektas jai ne- 
leidžia. Esate mokslininkas, tad jums bus ne pro šalį pasimokyti iš didžiųjų pro- 
tų. — Senis nutilo ir atsikrenkštė. — Jei gerai prisimenu, vienas iš genialiausių ka- 
da nors gyvenusių žmonių yra pasakęs: „Tai, kas mums nesuvokiama, iš tiesų eg- 
zistuoja. Už gamtos paslapčių dar išlieka tai, kas subtilu, neapčiuopiama, nepaaiš- 
kinama. Mano religija — pagarba šiai galiai, pranokstančiai mūsų supratimo ribas.“ 

— Kas taip pasakė? — paklausė Lengdonas. — Gandis? 

— Ne, — įsiterpė Ketrina. — Albertas Einšteinas. 


Ketrina Solomon perskaitė viską, ką parašė Einšteinas, ir buvo nustebinta ne tik 
jo didžios pagarbos misticizmui, bet ir pranašystės, kad ateis diena, kai visi taip 
galvos. Ateities religija, numatė Einšteinas, bus kosminė religija. Ji pranoks asme- 
nišką Dievą, apsieis be dogmų ir teologijos. 

Atrodo, Robertui Lengdonui nelengva tuo patikėti. Ketrina jautė, kokį ap- 
maudą jam kelia senasis episkopalinis pastorius, ir puikiai jį suprato. Juk jiedu 


čia atvyko gauti atsakymo, o rado aklą senį, kuris pareiškė galįs permainyti daik- 
tus rankos prilietimu. Ir vis dėlto senio atvira aistra mistinėms galioms Ketrinai 
priminė jos brolį. 

— Tėve Galovėjau, — tarė Ketrina, — Piteris pakliuvo į bėdą. Mus vejasi 
CŽV. Vorenas Belamis mus čia atsiuntė pagalbos. Nežinau, kas įrašyta šioje pira- 
midėje, nežinau, ką ji rodo, bet jei ją iššifravę tikrai galėsime pagelbėti Piteriui, 
būtinai privalome tai padaryti. Gal ponas Belamis ir sutinka paaukoti mano bro- 
lio gyvybę, kad tik išsaugotų piramidę, bet mano šeimai ji atnešė tik kančias. Kad 
ir kokia paslaptis būtų joje paslėpta, šį vakarą ji bus atskleista. 

— Jūs teisi, — nemaloniu balsu ištarė dekanas. — Ji šiandien tikrai bus 
atskleista. Jūs tuo pasirūpinote. — Jis atsiduso. — Ponia Solomon, nuplėšdama 
antspaudą nuo šio ryšulėlio, jūs pradėjote seką įvykių, kurių nebeįmanoma su- 
stabdyti. Šį vakarą pradėjo veikti jėgos, kurių jūs dar nesuprantate. Kelio atgal 
nebėra. 

Ketrina apstulbusi spoksojo į pastorių. Jo balse aidėjo apokaliptinės gaide- 
lės, tarsi jis kalbėtų apie septynis Apreiškimo antspaudus arba Pandoros skrynią. 

— Nepalaikykite manęs įžūliu, pone, — įsiterpė Lengdonas, — tačiau aš 
niekaip negaliu įsivaizduoti, kokias jėgas galėjo išjudinti akmens piramidė. 

— Aišku, negalite, profesoriau. — Senis neregio akimis žvelgė į jį. — Kol 
kas esate visiškai aklas. 


83 skyrius 


Drėgname Džiunglių ore sėdintis Kapitolijaus architektas juto, kaip 
nugara ritasi prakaito lašai. Jam skaudėjo antrankiais surakintus riešus, tačiau 
dėmesį traukė pavojingas titano lagaminėlis, kurį ką tik atidarė Sato, pasidėjusi 
ant suolelio. 

Tai, kas yra šiame lagaminėlyje, pasakė jam Sato, jus įtikins patikėti manimi ir 
man pritarti. Duodu žodį. 

Smulkutė japonė atidarė lagaminėlį taip, kad Belamis nematytų, kas jame 
yra, bet jo vaizduotė skriejo nesutramdoma. Sato kažką darė lagaminėlio viduje, 
ir Belamis beveik tikėjosi, kad netrukus ji iš ten ištrauks blizgančius, išgaląstus, 
aštrius tarsi skustuvo ašmenys kankinimo įrankius. 

Staiga lagaminėlyje sužibo švieselė, ji ryškėjo, iš apačios apšvietė Sato veidą. 
Jos rankos toliau judėjo lagaminėlyje, šviesa pakeitė spalvą. Po kelių akimirkų Sato 
atitraukė rankas, suėmė lagaminėlį ir atsuko į Belamį, kad šis matytų jo vidų. 


Belamis įsispoksojo į kažkokį futuristinio modelio nešiojamąjį kompiuterį 
su telefono aparatu, dviem antenomis ir dviguba klaviatūra. Staiga užplūdusį 
palengvėjimą netrukus pakeitė suglumimas. 

Ekrane buvo matyti CŽV ženklas ir užrašas: 


SLAPTAS PRISIJUNGIMAS 
NAUDOTOJAS: INOUJĖ SATO 
SLAPTUMO LAIPSNIS: 5 


Po prisijungimo langeliu sukosi specialus paveikslėlis. 


PRAŠOME PALAUKTI... 
IŠŠIERUOJAMA BYLA... 


Belamis vėl metė žvilgsnį į Sato, kuri nenuleido nuo jo akių. 

— Nenorėjau jums šito rodyti, — tarė ji. — Bet jūs man nepalikote kitos 
išeities. 

Ekranas vėl sumirgėjo, Belamis žvilgtelėjo į jį, ir tuo metu pasirodė vaizdas, 
išplitęs po visą skystųjų kristalų monitorių. 

Kelias sekundes Belamis žvelgė į ekraną stengdamasis susivokti, ką matąs. 
Pamažu pradedant suprasti, jo veidas baisiai išblyško. Apimtas siaubo spoksojo 
neįstengdamas nusukti akių. 

— Bet tai... to negali būti! — sušuko jis. — Kaip... tai galėjo nutikti?! 

Sato veidas buvo niūrus. 

— Tai jūs man pasakykit, pone Belami. Jūs man paaiškinkit. 

Kapitolijaus architektas galiausiai suvokė, kokias pasekmes turės tai, ką jis 
dabar mato, ir visas jo pasaulis susvyravo, atsidūręs ant milžiniškos katastrofos 
slenksčio. 

Dieve mano... Aš padariau baisią, nedovanotiną klaidą! 

Dekanas Galovėjus jautėsi pilnas gyvybės. 

Jis, kaip visi mirtingieji, žinojo, kad ateis laikas, kai teks nusimesti mirtin- 
gą kūno kiautą, bet aiškiai juto, jog tai bus ne šiąnakt. Jo kūniška širdis plakė 
smarkiai ir greitai... galva buvo šviesi. Reikia dar daug nuveikti. 

Artrito išsukiotomis rankomis lytėdamas glotnų piramidės paviršių jis iš- 


gyveno neįtikimus jausmus. Niekada neįsivaizdavau, kad gyvenime sulauksiu šios 
akimirkos. Jau kelios žmonių kartos sugebėjo išsaugoti simbolono žemėlapio 
dalis atskirai vieną nuo kitos. Dabar jos pagaliau susijungė. Galovėjus pamanė, 
galbūt tai reiškia, kad atėjo išpranašautas metas. 

Keista, tačiau likimas panorėjo, kad piramidę į daiktą surinktų du žmonės, 
nepriklausantys masonams. Kažkodėl jam atrodė, kad taip ir turėjo būti. Slėpi- 
niai išeina už vidinio ratelio ribų... iš tamsos... išnyra į šviesą. 

— Profesoriau, — kreipėsi jis pasukęs galvą į tą pusę, iš kur girdėjo Lengdo- 
no alsavimą, — ar Piteris sakė, kodėl duoda jums pasaugoti šį ryšulėlį? 

— Sakė, kad jį iš jo nori pagrobti įtakingi asmenys, — atsakė Lengdonas. 

Dekanas linktelėjo. 

— Taip, tą patį Piteris sakė ir man. 

— Tikrai? — staiga jam iš kairės atsiliepė Ketrina. — Jūs su mano broliu 
kalbėjote apie šitą piramidę? 

— Žinoma, — atsakė Galovėjus. — Mes su jūsų broliu apie daug ką kal- 
bėjome. Aš kitados buvau Šventyklos skyriaus Didysis meistras, kartais Piteris 
vis dar užeina pas mane paklausti patarimo. Gal prieš metus buvo atėjęs labai 
sunerimęs. Atsisėdo toje pačioje vietoje, kur dabar sėdite jūs, ir paklausė, ar aš 
tikiu antgamtine nuojauta. 

— Nuojauta? — Ketrinos balse buvo girdėti susirūpinimas. — Jūs kalbate 
apie... regėjimus? 

— Ne visai. Tai veikiau juslių dalykas. Piteris sakė juntąs savo gyvenime 
besikaupiančią tamsybių galią. Juto, kad kažkas jį stebi... laukia... ir ketina pa- 
daryti daug blogo. 

— Akivaizdu, jog jis neklydo, — tarė Ketrina, — turint galvoje, kad tas pats 
žmogus, kuris nužudė mūsų motiną ir Piterio sūnų, atvyko į Vašingtoną ir tapo 
vienu iš Piterio brolių masonų. 

— Teisybė, — pritarė jai Lengdonas, — bet tai nepaaiškina CŽV susidomė- 
jimo. 

Galovėjus nenorėjo sutikti. 

— Žmonėms, kurie turi valdžią ir galią, jos visada reikia dar daugiau. 

— Bet... CŽV? — tiesiai paklausė Lengdonas. — Ir mistinės paslaptys? 
Kažkas čia man atrodo ne taip. 

— Viskas taip, — nesutiko Ketrina. — CŽV labai mėgsta naujas technolo- 
gijas, ji seniai eksperimentuoja su mistiniais mokslais, domisi ekstrasensoriniu 
suvokimu, nuotoliniu regėjimu, sensorine deprivacija, farmakologinių prepara- 
tų keliamomis ypač jautriomis sąmonės būsenomis. Visa tai iš esmės mėginimas 
naudotis neregimais žmogaus psichikos ištekliais. Ką jau sužinojau iš Piterio, tai 


sužinojau: mokslas ir mistika labai glaudžiai susiję, skiriasi tik jų požiūriai. Abu 
siekia vienodų tikslų... tik skirtingais metodais. 

— Piteris man sakė, — tarė Galovėjus, — kad jūsų tyrimų sritis — savotiš- 
ki šiuolaikiniai mistiniai mokslai? 

— Noetika, — atsakė Ketrina linkteldama galvą. — Ji įrodo, kad žmogaus 
galios labai pranoksta tas, kurias mes pratę įsivaizduoti. — Ji rankos mostu par- 
odė vitražą, vaizduojantį gerai žinomą „spindulingojo Jėzaus“ paveikslą — Kris- 
tų, kuriam nuo rankų ir galvos sklinda šviesos spinduliai. — Tiesą sakant, aš 
visai neseniai, pasinaudojusi peršaldyta krūvio sąsajos įranga, nufotografavau 
žiniuonio gydytojo rankas jam dirbant. Nuotraukose jis buvo labai panašus į 
Jėzų, vaizduojamą jūsų vitraže... gydytojo pirštų galiukai spinduliavo energijos 
srautus. : 

Mokslininkės protas, pamanė sau Galovėjus slėpdamas šypseną. O kaip ki- 
taip, jūsų manymu, Jėzus galėjo gydyti ligonius? 

— Aš puikiausiai žinau, — toliau kalbėjo Ketrina, — kad šiuolaikinė medi- 
cina išjuokia žiniuonius gydytojus ir šamanus, bet mačiau tai savo akimis. Mano 
fotoaparatas su įmontuotu krūvio sąsajos įtaisu kuo tiksliausiai nufotografavo, 
kaip šis žmogus perduoda pirštų galiukais galingus energijos srautus... ir tiesio- 
gine prasme pakeičia paciento ląstelių sandarą. Jei tai ne dieviška galia, tai aš 
visai nebežinau, kokia ji. 

Dekanas Galovėjus leido sau nusišypsoti. Ketrina liepsnojo tokiu pat įkarš- 
čiu kaip ir jos brolis. 

— Kartą Piteris palygino mokslininkus noetikus su pirmaisiais keliau- 
tojais, iš kurių visi šaipėsi, nes jie patikėjo eretiškais svaičiojimais apie apvalią 
Žemę. Šie keliautojai vos ne per vieną naktį iš kvailių virto didvyriais, atradusiais 
neištirtus pasaulius ir išplėtusiais visų planetos gyventojų akiratį. Piteris mano, 
kad irjūs padarysite tą patį. Su jūsų darbu jis sieja didžiules viltis. Juk visi didieji 
filosofiniai istorijos proveržiai prasidėjo nuo drąsių idėjų. 

Suprantama, Galovėjus puikiai žinojo, kad nereikia jokių laboratorijų, no- 
rint savo akimis pamatyti šios drąsios idėjos įrodymą, patvirtinantį neištirtas 
žmogaus galimybes. Čia pat, šioje katedroje, renkasi maldos rateliai ligoniams 
gydyti, ir pranešama, kad juose pasiekta tikrai stebuklingų rezultatų — persi- 
mainymų, patvirtintų medicinos dokumentais. Klausimas ne tas, ar Dievas su- 
teikė žmogui didžiulių galių... klausimas — kaip šias galias išlaisvinti. 

Senasis dekanas pagarbiai uždėjo rankas ant masonų piramidės šonų ir 
labai tyliai prakalbo: 

— Mano bičiuliai, aš tiksliai nežinau, kokią vietą nurodo ši piramidė... ta- 
čiau žinau štai ką. Kažkur yra paslėptas didžiulis dvasios lobis... lobis, jau kelias 


kartas kantriai tūnantis tamsoje. Aš tikiu, kad tai katalizatorius, turintis galią 
pakeisti pasaulį. — Jis palietė auksinę piramidės viršūnę. — Dabar, kai ši pira- 
midė užbaigta... paskirtas metas sparčiai artėja. Kodėl gi ne? Juk mums jau labai 
seniai pranašaujamas didžiulis persimainymo nušvitimas. 

— Tėve, — vėl beveik iššaukiamai paklausė Lengdonas, — mes visi žinome 
šventojo Jono Apreiškimą ir tikrąją Apokalipsės prasmę, bet vargu ar Biblijos 
pranašystės... 

— Oi, varge tu mano, Apreiškimo knyga yra gryniausia painiava! — atsilie- 
pė dekanas. — Niekas nesuvokia, kaip ją reikėtų skaityti. Aš kalbu apie šviesaus 
proto žmones, rašiusius kuo aiškiausiai, apie šventojo Augustino, sero Fransio 
Beikono, Niutono, Einšteino — jų sąrašą galima tęsti be galo — pranašystes, ku- 
riose numatoma persimainymo nušvitimo akimirka. Net pats Jėzus yra pasakęs: 
„Nėra nieko uždengta, kas nebus atidengta, ir nieko paslėpta, kas nepasidarys 
žinoma. 

— Tai labai paprasta pranašystė, — atsakė Lengdonas. — Žinojimas auga 
geometrine progresija. Kuo daugiau žinome, tuo dar daugiau gebame sužinoti ir 
tuo sparčiau gausiname jau turimas žinias. 

— Taip, — pritarė jam Ketrina. — Moksle tai pasitaiko labai dažnai. 
Kiekviena mūsų išrasta nauja technologija virsta įrankiu, kuriuo pasinaudojus 
išrandamos kitos technologijos... tai primena ritinamos sniego gniūžtės efektą. 
Todėl per pastaruosius penkerius metus mokslas padarė didesnę pažangą, negu 
anksčiau per penkis tūkstančius metų. Jis vystėsi geometrine progresija. Laikui 
bėgant matematinė pažangos kreivė įgyja beveik vertikalų pavidalą, naujovės 
randasi labai greitai. 

Dekano kabinete stojo tyla, ir Galovėjus pajuto, kad jo svečiai iki šiol nesu- 
vokia, kaip piramidė galėtų jiems padėti dar ką nors sužinoti. Štai kodėl likimas 
juos atvedė pas mane, pamanė jis. Turiu atlikti savo vaidmenį. 

Daugelį metų pastorius Kolinas Galovėjus drauge su kitais masonų brolijos 
nariais atliko sergėtojų vaidmenis. Dabar viskas pasikeitė. 

Aš — nebe sergėtojas... Aš — vedlys. 

— Profesoriau Lengdonai? — kreipėsi Galovėjus, tiesdamas jam ranką virš 
stalo. — Malonėkite paimti mano ranką. 


Robertas Lengdonas dvejojo žvelgdamas į jam ištiestą dekano Galovėjaus delną. 
Mes ketiname melstis? 
Iš mandagumo Lengdonas ištiesė ranką ir įdėjo ją į raukšlėtą dekano delną. 
Senis tvirtai ją suėmė, bet melstis nepradėjo. Apčiuopęs Lengdono smilių, nu- 


kreipė jį apačion, prie akmeninės dėžutės, iš kurios buvo išimta auksinė pirami- 
dės viršūnė. 

— Jūsų akys jus apakino, — tarė dekanas. — Jei matytumėte pirštų galais, 
kaip aš, suprastumėte, kad ši dėžutė gali jus dar kai ko pamokyti. 

Lengdonas klusniai apčiuopė piršto galiuku dėžutės vidų, tačiau nieko ne- 
pajuto. Vidus buvo visiškai glotnus. 

— Nesiliaukite, — ragino Galovėjus. 

Galiausiai Lengdonas piršto galiuku šį tą pajuto — mažytį išsišovusį apskri- 
timą, miniatiūrinį taškelį dėžutės apačioje. Patraukęs ranką jis pažvelgė į dėžutę. 
Apskritimas plika akimi buvo beveik neįžiūrimas. Kas gi čia? 

— Ar atpažįstate šį simbolį? — paklausė Galovėjus. 

— Simbolį? — atsiliepė Lengdonas. — Aš beveik nieko neįžiūriu. 

— Paspauskite jį. 

Lengdonas padarė kaip lieptas — pirštu paspaudė taškelį. Įdomu, kas turėtų 
atsitikti? 

— Neatitraukite piršto, — liepė dekanas. — Paspauskite stipriau. 

Lengdonas pažvelgė į Ketriną, kuri suglumusi užsikišo už ausies plaukų 
sruogą. 

Po kelių sekundžių senasis dekanas pagaliau linktelėjo. 

— Gerai, atitraukite ranką. Alchemija baigta. 

Alchemija? Robertas Lengdonas nuėmė nuo akmeninės dėžutės ranką ir 
sėdėjo tylus bei sutrikęs. Ničniekas nepasikeitė. Akmeninė dėžutė tebestovėjo 
ant stalo kaip stovėjusi. 

— Nieko, — ištarė Lengdonas. 

— Pažvelkite į savo piršto galiuką, — atsakė dekanas. — Turėtumėte pa- 
matyti persimainymą. 

Lengdonas pažvelgė į piršto galiuką, tačiau vienintelis jam įžiūrimas persi- 
mainymas buvo odoje atsispaudęs piešinys — mažytis apskritimas su taškeliu 
viduryje. 

— O dabar atpažįstate simbolį? — paklausė dekanas. 


() 


Lengdonas simbolį atpažino, tačiau dar didesnį įspūdį jam padarė faktas, 
kad dekanas sugebėjo apčiuopti visas jo detales. Panašu, jog regėjimas pirštais — 
įgūdis, kurio reikia ilgai mokytis. 


— Tikrai alchemija, — ištarė Ketrina, prisitraukdama kėdę arčiau ir apžiū- 
rinėdama Lengdono pirštą. — Tai senovinis aukso simbolis. 

— Visiškai teisingai. — Dekanas nusišypsojo ir paplekšnojo per dėžutę. — 
Sveikinu jus, profesoriau. Jums ką tik pavyko pasiekti tai, ko siekė visų laikų 
alchemikai. Iš bevertės medžiagos sukūrėte auksą. 

Lengdonas suraukė kaktą: jam tai nepadarė įspūdžio. Neatrodė, kad šis 
mažutis fokusas būtų kuo nors naudingas. 

— Įdomi mintis, pone, tačiau šis simbolis — apskritimas su tašku cen- 
tre — deja, turi dešimtis reikšmių. Jis vadinamas circumpunct ir yra vienas iš 
dažniausiai vartojamų visų laikų simbolių. 

— Apie ką jūs kalbate? — skeptiškai paklausė dekanas. 

Lengdonas apstulbo, kad masonas nežino dvasinės šio simbolio svarbos. 

— Pone, šis simbolis turi begalę reikšmių. Senovės Egipte jis simbolizavo 
Ra, saulės dievą, ir iki šiol astronomijoje naudojamas Saulei žymėti. Rytų filoso- 
fijoje jis reiškia dvasines Trečiosios akies įžvalgas, dieviškąją rožę ir nušvitimą. 
Kabalistai juo ženklina Keterą — aukščiausiąją Sefirą, „slapčiausią iš visko, kas 
paslėpta . Senieji mistikai vadino jį Dievo akimi, iš jo kildinama visaregė akis, 
vaizduojama Didžiajame antspaude. Pitagorininkams apskritimas su tašku centre 
simbolizavo monadą — Dieviškąją tiesą, Prisca Sapientia, proto ir sielos vienį, o... 

— Pakaks! — dekanas Galovėjus sukikeno. — Ačiū, profesoriau. Jūs, be 
abejo, teisus. 

Tik dabar Lengdonas suprato, kad užkibo ant meškerės. Jis pats visa tai žino. 

— Iš esmės, — tebesišypsodamas pats sau kalbėjo Galovėjus, — apskriti- 
mas su tašku centre yra svarbiausias Senovės Slėpinių simbolis. Todėl manyčiau, 
kad jis šioje dėžutėje atsirado neatsitiktinai. Legenda pasakoja, kad žemėlapio 
paslaptys slypi smulkiausiose detalėse. 

— Tai gerai, — įsiterpė Ketrina, — bet net tuo atveju, jei šis simbolis buvo 
čia įrėžtas tyčia, jis vis tiek mums nepadeda iššifruoti žemėlapio, juk taip? 

— Jūs anksčiau minėjote, kad vaško antspaude, kurį sulaužėte, buvo 
įspausta Piterio žiedo akis? 

— Teisingai. 

— Ir sakėte, kad turite šį žiedą? 

— Turiu. 

Lengdonas įkišo į kišenę ranką, surado žiedą, išėmė jį iš plastikinio maišelio 
ir padėjo ant stalo priešais dekaną. 

Galovėjus paėmė žiedą ir ėmė čiuopti jo paviršių. 

— Šis unikalus žiedas buvo pagamintas tuo pačiu metu kaip masonų pira- 
midė, ir tradicija liepia jį nešioti žmogui, kuris atsakingas už piramidės apsaugą. 


Šiandien, užčiuopęs akmeninės dėžutės dugne apskritimą su tašku centre, aš 
supratau, kad žiedas iš esmės yra simbolono dalis. 

— Tikrai? 

— Neabejoju. Piteris — mano artimiausias draugas, jis daug metų nešiojo 
šį žiedą. Visai neblogai jį apžiūrėjau. — Jis padavė žiedą Lengdonui. — Pažiūrė- 
kite pats. 

Lengdonas paėmė žiedą ir jį atidžiai apžiūrėjo, pirštais perbraukė dvigalvį fe- 
niksą, skaičių 33, žodžius ORDO AB CHAO ir „Viskas bus atskleista pasiekus trisde- 
šimt trečią laipsnį . Neužčiuopė nieko, kas galėtų praversti. Staiga, pirštais slysda- 
mas žiedo lanku, stabtelėjo. Nustebęs apsuko žiedą ir įsižiūrėjo į pačią lanko apačią. 

— Radote? — paklausė Galovėjus. 

— Atrodo, taip, radau! — atsakė Lengdonas. 

Ketrina su kėde prisislinko arčiau. 

— Ką? 

— Žiedo lanke įspaustą laipsnio ženklą, — atsakė Lengdonas, rodydamas 
jai. — Jis toks mažas, kad akimis sunku pastebėti, bet čiuopiant pirštais galima 
justi, kad jis iš tiesų įgaubtas — tarsi mažytė apskrita duobutė. — Laipsnio žen- 
klas buvo įspaustas žiedo apačioje... ir iš tiesų atrodė tokio paties dydžio, kaip ir 
iškilęs kauburiukas kubo apačioje. 

— Jis to paties dydžio? — Ketrina susijaudinusi prisislinko dar arčiau. 

— Nesunku patikrinti. 

Lengdonas paėmė žiedą ir pridėjo jį prie dėžutės taip, kad abu apskritimai 
būtų tiesiai vienas prieš kitą. Paspaudė, iškilęs dėžutės taškelis įslydo į žiedo 
duobutę ir pasigirdo tylus, tačiau aiškus spragtelėjimas. 

Visi krūptelėjo. 

Lengdonas palaukė, tačiau daugiau nieko neatsitiko. 

— Kas tai buvo? — paklausė pastorius. 

— Nieko, — atsakė Ketrina. — Žiedas įslydo į savo vietą... bet daugiau nie- 
ko neįvyko. 

— Neįvyko didis persimainymas? — Galovėjus atrodė sutrikęs. 

Dar ne viskas, staiga suprato Lengdonas, žiūrėdamas į žiede iškaltus žen- 
klus — dvigalvį feniksą ir skaičių 33. Viskas bus atskleista pasiekus trisdešimt 
trečią laipsnį. Jo galvoje iškilo Pitagoras, šventoji geometrija, kampai — kažin, o 
gal žodį „laipsnis“ reikia suprasti matematikos kontekste? 

Jusdamas, kaip smarkiai plaka širdis, jis labai lėtai suėmė žiedą, kuris lai- 
kėsi pritvirtintas prie kubo apačios. Pamažu pradėjo jį sukti į dešinę. Viskas bus 
atskleista pasiekus trisdešimt trečią laipsnį. 

Pasuko žiedą dešimt laipsnių... dvidešimt laipsnių... trisdešimt... 

To, kas nutiko paskui, Lengdonas visai nesitikėjo. 

Persimainymas. 

Dekanas Galovėjus girdėjo, kaip viskas įvyko, tad jam nereikėjo nė matyti. 

Kitapus stalo sėdintys Lengdonas ir Ketrina nuščiuvo, tikriausiai su tylia 
nuostaba įsistebeiliję į akmeninį kubą, kuris ką tik su trenksmu pasikeitė jų 
abiejų akivaizdoje. 

Galovėjus neįstengė sulaikyti šypsenos. Jis tikėjosi tokio rezultato, ir nors vis 
dar nesuvokė, kaip pastarasis įvykis padės įminti piramidės mįslę, nutarė pasimė- 
gauti retai pasitaikančia proga pamokyti Harvardo simbologą šio to apie simbolius. 

— Profesoriau, — tarė dekanas, — mažai kas žino, kad masonai garbina 
kubą — arba, kaip mes jį vadiname, tašytą akmenį — dėl to, kad jis yra trimatė 
kito, daug senesnio... dvimačio simbolio išraiška. 

Galovėjui nereikėjo klausti, ar profesorius atpažįsta senovės simbolį, gulin- 
tį ant stalo tiesiai jiems prieš akis. Tai buvo vienas iš geriausiai žinomų pasaulio 
simbolių. 


Roberto Lengdono mintys sukosi milžinišku greičiu, žiūrint į priešais ant stalo 
gulinčią permainytą dėžutę. Man nė į galvą neatėjo... 

Prieš kelias sekundes jis ištiesė ranką prie akmeninės dėžutės, suėmė ma- 
sonų žiedą ir atsargiai jį pasuko. Pasukus žiedą trisdešimt trijų laipsnių kampu, 
kubas staiga pasikeitė tiesiog jo akyse. Atsipalaidavus slaptiems vyriams, atsida- 
rė kvadratėliai, sudarę dėžutės sieneles. Dėžutė vienu gaistu sukrito, jos šoninės 
sienelės ir dangtelis garsiai barkštelėję sugulė ant stalo. 


Kubas virto kryžiumi, pamanė Lengdonas. Simbolinė alchemija. 
Ketrina nustėrusi žvelgė į sukritusį kubą. 
— Masonų piramidė susijusi su... krikščionybe? 


Lengdonui irgi buvo dingtelėjusi panaši mintis. Masonai iš tiesų gerbia 
krikščioniško krucifikso simbolį, be to, tarp masonų visai nemažai krikščionių. 
Tačiau masonais taip pat tampa žydai, musulmonai, budistai, hinduistai ir tie, ku- 
rie nerado vardo savajam Dievui. Vien tik krikščionybei būdingo simbolio egzista- 
vimas prilygtų laisvės suvaržymui. Staiga jam paaiškėjo tikroji simbolio prasmė. 

— Tai ne krucifiksas, — tarė Lengdonas stodamasis. — Kryžius ir jo vidury- 
je esantis apskritimas su tašku centre vadinamas binariniu simboliu — tai du 
simboliai, sulieti į vieną. 

— Apie ką tu kalbi? — Ketrinos akys sekė jį žingsniuojantį po kabinetą. 

— Kryžius, — paaiškino Lengdonas, — iki IV amžiaus nebuvo krikščio- 
niškas simbolis. Dar gerokai seniau jį naudojo egiptiečiai, juo ženklinę dvie- 
jų — dangiškos ir žemiškos — sferų sankirtą. Kaip viršuje, taip ir apačioje. Tai 
vaizdinė išraiška sankirtos, kurioje Dievas ir žmogus tampa vienu. 

— Aišku. 

— Mes jau žinome, — kalbėjo Lengdonas, — kad apskritimas su tašku 
centre turi daug prasmių; viena iš ezoteriškiausių reiškia rožę, alcheminį tobu- 
lybės simbolį. Tačiau pridėjus rožę kryžiaus centre gaunamas visai kitas simbo- 
lis — Rožės kryžius. 

Galovėjus šypsodamasis atsilošė krėsle. 

— Nagi, nagi. Jau darosi įdomu. 

Ketrina irgi atsistojo. 

— Ar aš ko nors nesupratau? 

— Rožės kryžius, — paaiškino Lengdonas, — yra dažnai laisvųjų mūrinin- 
kų vartojamas simbolis. Tiesą sakant, vienas iš Škotijos ložės laipsnių yra vadina- 
mas „Rožės kryžiaus riteriais“, pagerbiant senovės Rožės kryžininkus, įnešusius 
didelį indėlį į masonų mistinę filosofiją. Piteris veikiausiai bus tau minėjęs Rožės 
kryžininkus. Šiam ordinui priklausė dešimtys garsių mokslininkų — Džonas Di, 
Elijas Ešmoulas, Robertas Eladas... 

— Žinoma, — atsiliepė Ketrina. — Ruošdamasi tyrimams aš perskaičiau 
visus Rožės kryžininkų manifestus. 

Taip turėtų elgtis visi mokslininkai, pamanė Lengdonas. Rožės kryžiaus ordi- 
no — arba, oficialiai jį vadinant, senovinio mistinio Order Rosae Crucis — istorija 
kupina paslapčių, ji padarė didžiulę įtaką mokslui ir buvo labai panaši į Senovės 
Slėpinių legendą... senovės išminčiai neva saugoję slaptą išmintį, kurią perduo- 
davę iš kartos į kartą ir leisdavę studijuoti tik patiems šviesiausiems protams. 
Tenka pripažinti, kad garsių Rožės kryžininkų sąrašas gali prilygti Europos Re- 
nesanso šviesiausių asmenybių žinynui: Paracelsas, Beikonas, Fladas, Dekartas, 
Paskalis, Spinoza, Niutonas, Leibnicas. 


Pasak Rožės kryžiaus mokymo, ordinas buvo įkurtas „remiantis ezoteri- 
nėmis tolimos senovės tiesomis“, kurias reikia „slėpti nuo eilinio žmogaus“ ir 
kurios gali suteikti reikšmingų „dvasios erdvės“ įžvalgų. Metams bėgant brolijos 
simbolis išvešėjo ir virto žydinčia rože ant puošnaus kryžiaus, tačiau iš pradžių 
tai buvo tik kuklus apskritimas su tašku centre ant asketiško kryžiaus — pati 
paprasčiausia rožės ir kryžiaus išraiška. 

— Mudu su Piteriu dažnai diskutuodavome apie Rožės kryžininkų filosofi- 
ją, — tarė Galovėjus Ketrinai. 

Dekanui pradėjus pasakoti apie masonų ir Rožės kryžininkų tarpusavio 
santykius, Lengdonas pajuto, kad jo galvoje kirba ta pati nerami mintis, kuri ne- 
davė ramybės visą vakarą. Jeova Sanctus Unus. Ši frazė kažkaip susijusi su alche- 
mija. Jis niekaip negalėjo prisiminti, ką Piteris buvo apie ją sakęs, bet paminėjus 
Rožės kryžininkus mintis kažkodėl staiga atgijo. Mąstyk, Robertai! 

— Rožės kryžiaus ordino įkūrėju, — pasakojo Galovėjus, — buvo laikomas 
vokiečių mistikas, pasivadinęs Kristijanu Rozenkroicu — aišku, kad tai pseudo- 
nimas, gal net paties Fransio Beikono, kuris, kai kurių istorikų manymu, ir įkūrė 
šią grupę, nors nėra jokių įrodymų apie... 

— Pseudonimas! — staiga sušuko Lengdonas ir net pats krūptelėjo. — Štai 
kas! Jeova Sanctus Unus! Tai pseudonimas! 

— Ką čia kalbi? — paklausė Ketrina. 

Lengdono pulsas paspartėjo. 

— Visą vakarą stengiuosi prisiminti, ką Piteris yra man sakęs apie Jeova 
Sanctus Unus ir šių žodžių ryšį su alchemija. Pagaliau prisiminiau! Jie susiję ne 
tiek su alchemija, kiek su alchemiku. Labai garsiu alchemiku! 

Galovėjus sukikeno. 

— Pačiu laiku, profesoriau. Aš jau du kartus paminėjau jo vardą ir net žodį 
„pseudonimas“. 

Lengdonas įbedė akis į senąjį dekaną. 

— Jūs žinojote? 

— Na, turėjau tokį įtarimą, kai pasakėte, kad piramidėje išgraviruoti žo- 
džiai Jeova Sanctus Unus, kad juos iššifravote pasinaudoję Diurerio alcheminiu 
magišku kvadratu, o kai radote Rožės kryžių, jau nebeliko jokių abejonių. Jūs 
patys turbūt žinote, kad tarp šio mokslininko asmeninių dokumentų buvo ir 
gausiai pastabų prirašinėtas Rožės kryžininkų manifesto egzempliorius. 

— Kieno? — paklausė Ketrina. 

— Vieno iš didžiausių pasaulio mokslininkų! — atsakė Lengdonas. — Jis 
buvo alchemikas, Londono karališkosios mokslo draugijos narys, Rožės kryži- 
ninkas, o be to, keletą slapčiausių savo mokslinių veikalų pasirašė pseudoni- 
mu — Jeova Sanctus Unus! 


— Vienintelis tikras Dievas? — paklausė Ketrina. — Kuklus vaikinas. 

— Tiesą sakant, talentingas, — pataisė ją Galovėjus. — Jis taip pasiraši- 
nėjo todėl, kad kaip ir visi senovės adeptai laikė save dievybe. Be to, šešiolika 
raidžių, kurios sudaro žodžius Jeova Sanctus Unus, galima sudėlioti taip, kad jos 
sudarytų lotynišką jo vardo formą — tiesiog tobulas pseudonimas. 

Ketrina atrodė visai suglumusi. 

— Žodžiai Jeova Sanctus Unus — tai garsaus alchemiko vardo lotyniškos 
formos anagrama? 

Lengdonas čiupo nuo dekano stalo pieštuką, popieriaus lapelį ir dar kalbė- 
damas pradėjo rašyti. 

— Lotynų kalboje raidę J galima skaityti kaip I, V — kaip U, ir atvirkščiai, o 
tai reiškia, kad iš žodžių Jeova Sanctus Unus galima kuo puikiausiai sudaryti šio 
žmogaus vardą. 

Lengdonas užrašė šešiolika raidžių: Isaacus Neutonuus. 

Jis padavė popierių Ketrinai ir tarė: 

— Manau, esi apie jį girdėjusi. 

— Izaokas Niutonas? — paklausė Ketrina žvelgdama į popierių. — Štai ką 
mums mėgino pasakyti piramidės įrašas! 

Akimirką Lengdonas vėl pasijuto stovįs Vestminsterio abatijoje, prie pira- 
midės pavidalo Niutono antkapio, kur kitados patyrė panašų dvasios nušvitimą. 
Šį vakarą didysis mokslininkas vėl išeina į sceną. Be abejo, tai ne atsitiktinumas... 
piramidės, paslaptys, mokslas, slaptos žinios... visa tai susiję. Niutono vardas 
visad buvo keliavedžiu tiems, kurie troško slaptųjų žinių. 

— Izaokas Niutonas, — tarė Galovėjus, — veikiausiai bus susijęs su tuo, 
kaip reikia iššifruoti piramidės įrašo prasmę. Neįsivaizduoju, kas tai galėtų būti, 
tačiau... 

— Genialu! — šūktelėjo Ketrina, ir jos akys išsiplėtė. — Štai kaip mes per- 
mainysime piramidę! 

— Tu supratai? — paklausė Lengdonas. 

— Taip! — atsakė ji. — Nesuprantu, kaip mes anksčiau to neperpratome! 
Juk aišku kaip dieną. Paprasčiausias alchemijos procesas. Galiu permainyti šią 
piramidę pasinaudojusi mokslo pagrindais! Niutoniškojo mokslo! 

Lengdonas labai stengėsi ją suprasti. 

— Dekane Galovėjau, — tarė Ketrina, — perskaitykite, kas įrašyta žiede. 
Ten rašoma... 

— Stop! — Staiga senasis dekanas pakėlė pirštą ir mostu pareikalavo tylos. 
Atsargiai palenkė į šoną galvą, tarsi kažko klausydamasis. Netrukus veržliai pa- 
kilo nuo krėslo. — Bičiuliai, mums visiems aišku, kad ši piramidė atskleidė dar 


ne visas savo paslaptis. Nežinau, apie ką kalba ponia Solomon, bet jei ji žino, ką 
daryti toliau, aš savo vaidmenį būsiu atlikęs. Pasiimkite savo daiktus ir nieko 
daugiau man nesakykite. Kol kas palikite klaidžioti tamsoje. Bus geriau, jei ne- 
turėsiu jokios informacijos, jeigu kartais mūsų lankytojai panorėtų ją iš manęs 
išgauti. 

— Lankytojai? — įsiklausiusi pratarė Ketrina. — Aš nieko negirdžiu. 

— Išgirsite, — užtikrino ją Galovėjus eidamas prie durų. — Skubėkite. 


Kitame miesto gale signalas iš mobiliojo ryšio centro bergždžiai stengėsi pasiekti 
mobilųjį telefoną, kurio šipuliai gulėjo Masačusetso prospekte ant grindinio. Ne- 
pavykus skambintojo pranešimas buvo nukreiptas į balso paštą. 

— Robertai! — šaukė panikos kupinas Voreno Belamio balsas. — Kur jūs?! 
Paskambinkite man! Vyksta baisūs dalykai! 

Užlietas šviesiai mėlynos rūsio lempų šviesos, Malachas stovėjo prie akmeni- 
nio stalo ir tęsė pasirengimus. Dirbant alkanas jo skrandis suurzgė. Jis nekreipė į 
tai dėmesio. Seniai praėjo tos dienos, kai tarnavo kūno įgeidžiams. 

Persimainymui reikia aukos. 

Kaip dauguma dvasingiausių visų laikų žmonių, Malachas pradėjo eiti šiuo 
keliu po kilniausių kūniškų aukų. Kastracija pasirodė ne tokia skausminga, kaip 
įsivaizdavo. Be to, jis sužinojo, kad ji gana dažna. Kasmet tūkstančiams vyrų 
atliekama chirurginė kastracija — arba orchiektomija, kaip ją vadina medikai; 
ją lemia įvairūs motyvai, pradedant lyties keitimo klausimais ar troškimu pa- 
žaboti lytinę priklausomybę ir baigiant giliais dvasiniais įsitikinimais. Malacho 
motyvai buvo patys kilniausi. Jis, kaip ir mitologinis save kastravęs Atis, žinojo, 
kad norint pasiekti nemirtingumą būtina visam laikui atsiriboti nuo materialaus 
vyriškumo ir moteriškumo pasaulio. 

Androginas yra vientisas. 

Mūsų dienomis eunuchų vengiama, tačiau senovėje žmonės suvokė vidinę 
šios permainančios aukos galią. Net pirmieji krikščionys girdėjo, kaip Jėzus šlo- 
vina ją Evangelijoje pagal Matą (Mt 19,12): „Ir yra eunuchų (...), kurie patys save 
tokius padarė dėl dangaus karalystės. Kas pajėgia išmanyti, teišmano. 

Piteris Solomonas paaukojo kūno auką, nors vienos rankos plaštaka ben- 


drame didžių dalykų kontekste tėra gryna smulkmena. Tačiau nakčiai baigiantis 
Solomonui teks paaukoti daugiau, daug daugiau. 

Kad galėčiau kurti, privalau griauti. 

Tokia dvilypumo prigimtis. 

Žinoma, Piteris Solomonas nusipelnė likimo, kuris jo laukia šią naktį. Tai 
bus jam tinkamas galas. Labai seniai jis suvaidino lemiamą vaidmenį Malacho 
mirtingo gyvenimo kelyje. Dėl šios priežasties Piteris buvo pasirinktas suvaidin- 
ti lemiamą vaidmenį didžiajame Malacho persimainyme. Tas žmogus nusipelnė 
visų baisybių ir kančių, kurias jam teks iškęsti. Piteris Solomonas — visai ne toks 
žmogus, kokiu jį laiko visas pasaulis. 

Jis paaukojo savo vienatinį sūnų. 

Kadaise Piteris Solomonas pasiūlė savo sūnui Zakariui neįmanomą pasi- 
rinkimą — turtai arba išmintis. Zakaris pasirinko neteisingai. Jaunuolio spren- 
dimas pradėjo įvykių seką, galiausiai nutempusią jį į pragaro gelmes. Soganliko 
kalėjimas. Tame Turkijos kalėjime Zakaris Solomonas mirė. Šią istoriją žino visas 
pasaulis... bet niekas nežino, kad Piteris Solomonas galėjo išgelbėti savo sūnų. 

Aš ten buvau, mąstė Malachas. Aš viską girdėjau. 

Malachas niekada nepamiršo tos nakties. Žiaurus Solomono sprendimas jo 
sūnui Zakariui reiškė mirtį, tačiau Malachui — gimimą. 

Vieni privalo mirti, kad kiti galėtų gyventi. 

Šviesa virš Malacho galvos vėl pradėjo keisti spalvą, ir jis suprato, kad jau 
vėlu. Baigė pasirengimus ir vėl užlipo nuolydžiu. Metas pasirūpinti mirtingojo 
pasaulio reikalais. 

Viskas bus atskleista pasiekus trisdešimt trečią laipsnį, bėgdama mąstė Ket- 
rina. Aš žinau, kaip permainyti piramidę! Atsakymas į šį klausimą visą vakarą buvo 
jiems tiesiai po nosimis. 

Ketrina ir Lengdonas jau vieni lėkė per katedros priestatą, sekdami rodyk- 
les su užrašu „Sodas“. Netrukus, kaip dekanas buvo žadėjęs, jie išbėgo iš kated- 
ros ir atsidūrė erdviame, aukštomis sienomis aptvertame vidiniame kieme. 

Katedros sodas buvo aptvertas aštuonkampis su bronziniu postmoderniu 
fontanu. Ketrina apstulbo išgirdusi, kaip garsiai vidiniame kieme aidi fontano 
srovės teškėjimas. Tačiau netrukus suvokė, kad girdi visai ne fontano srovę. 

— Sraigtasparnis! — suriko ji, kai dangų virš galvos perskrodė šviesos spin- 
dulys. — Slėpkis po tuo portiku! 


Vos Lengdonas ir Ketrina spėjo pasiekti priešingą pusę ir palįsti po neogoti- 
kine tunelio, vedančio į už kiemo ribų plytinčią veją, arka, kiemą užtvindė akį rė- 
žianti ieškos žibintų šviesa. Ketrina ir Lengdonas susigūžę tunelyje palaukė, kol 
sraigtasparnis praskris virš galvų ir pradės sukti plačius ratus viršum katedros. 

— Spėju, Galovėjus tikrai girdėjo ateinant lankytojus, — tarė Ketrina, ku- 
riai tai padarė įspūdį. Kai akys nemato, ausys labai gerai girdi. Jos pačios ausyse 
ritmingai ir garsiai aidėjo pulso dūžiai. 

— Ten, — parodė Lengdonas, spausdamas prie šono kelionkrepšį ir ženg- 
damas perėjimu. 

Dekanas Galovėjus davė jiems vienintelį raktą ir aiškius nurodymus. Deja, 
priėję trumpo tunelio galą, jie pamatė, kad nuo tikslo juos skiria plati veja, šiuo 
metu kaip tik apšviesta virš galvos skriejančio sraigtasparnio šviesų. 

— Niekaip nepereisime, — tarė Ketrina. 

— Palauk... žiūrėk, — Lengdonas parodė juodą šešėlį, atsiradusį ant vejos 
jiems iš kairės. Iš pradžių šešėlis buvo tik beformė dėmė, tačiau sparčiai augo, 
artėjo prie jų, darėsi vis ryškesnis, greičiau ir greičiau artinosi, plėtėsi, o galiau- 
siai virto didžiuliu juodu keturkampiu, vainikuojamu dviejų neįsivaizduojamai 
aukštų smailių. 

— Katedros fasadas užstoja ieškos žibintus, — pasakė Lengdonas. 

— Jie leidžiasi priešais katedrą! 

Lengdonas čiupo Ketriną už rankos. 

— Bėgam! Tuojau pat! 


Katedroje likęs dekanas Galovėjus jautėsi toks žvalus, koks nesijautė jau daug 
metų. Jis perėjo altoriaus pertvarą, nužingsniavo nava iki įėjimo durų. 

Girdėjo, kaip virš katedros ūžia sraigtasparnis, įsivaizdavo, kaip jo šviesos 
sklinda pro apskritą vitražą virš įėjimo durų, stebuklingomis spalvomis užlieda- 
mos visą šventovę. Prisiminė laikus, kai dar matė spalvas. Ironiška, tačiau tamsi 
tuštuma, kuria virto jo pasaulis, apšvietė daugelį dalykų. Dabar matau daug aiš- 
kiau negu bet kada anksčiau. 

Galovėjus dar jaunystėje pajuto pašaukimą Dievo tarnystei ir visą gyveni- 
mą mylėjo Bažnyčią tiek, kiek žmogui įmanoma. Kaip daugelis kolegų, nuošir- 
džiai atidavusių gyvenimą Dievui, Galovėjus jautėsi pavargęs. Jis visą gyvenimą 
stengėsi būti išgirstas pro neišmanymo ūžesį. 

Ko aš tikėjausi? 

Visose galių kovose — nuo kryžiaus karų iki inkvizicijos ir Amerikos politi- 
kos — jėga buvo grobiamas Jėzaus vardas. Nuo pat laikų pradžios neišmanėliai 


rėkė garsiausiais balsais, gainiodami nieko neįtariančią minią ir versdami vyk- 
dyti jų valią. Savo pasaulietiškus troškimus jie gynė cituodami Šventąjį Raštą, 
kurio nesuprato. Savo netolerantiškumu jie didžiavosi kaip savo įsitikinimų 
įrodymu. Pagaliau per šitiek metų žmonijai pavyko visiškai ištrinti grožį, kuriuo 
kitados spindėjo Jėzus. | 

Šį vakarą susidūrimas su Rožės kryžiaus simboliu pripildė jį didžios vilties, 
priminė pranašystes, įrašytas Rožės kryžininkų manifestuose, kuriuos kadaise 
Galovėjus buvo daugybę kartų skaitęs ir iki šiol prisiminė. 

Pirmas skyrius. Jehova atpirks žmoniją atskleisdamas paslaptis, kurias anks- 
čiau sergėjo tik išrinktiesiems. 

Ketvirtas skyrius. Visas pasaulis taps it viena knyga, bus sutaikyti mokslo ir 
teologijos prieštaravimai. | 

Septintas skyrius. Prieš pasaulio pabaigą Dievas sukurs didžiulį dvasinės švie- 
sos antplūdį, kuris palengvins žmonijos kančias. 

Aštuntas skyrius. Kad būtų įmanomas šis apreiškimas, pasaulis turi išmiegoti 
svaigulį, sukeltą užnuodytos taurės, pripildytos netikros teologijos vyno gyvybės. 

Galovėjus žinojo, kad Bažnyčia seniai pametė kelią, ir paskyrė visą savo gy- 
venimą jai iš klystkelių išvesti. Dabar, suprato jis, ta akimirka artėja. 

Prieš aušrą visad būna tamsiausia. 


CŽV agentas operatyvininkas Terneris Simkinsas jau buvo pastatęs koją ant 
„Sikorsky“ sraigtasparnio, šiam leidžiantis ant apšerkšnijusios žolės. Agentas 
nušoko lydimas savo vyrų ir tuojau pat pamojo sraigtasparniui kilti atgal į orą ir 
stebėti visus išėjimus. 

Iš šio pastato niekas neišeis. 

Sraigtasparniui vėl pakilus į nakties dangų, Simkinsas su komandos drau- 
gais užbėgo laiptais, vedančiais prie katedros durų. Dar jam neapsisprendus, į 
kurias iš šešerių durų reikėtų belsti, vienos atsidarė. 

— Taip? — iš tamsos pasigirdo ramus balsas. 

Simkinsas vos įstengė įžiūrėti sulinkusią figūrą kunigo drabužiais. 

— Arjūs dekanas Kolinas Galovėjus? 

— Taip, — atsakė senis. 

— Ieškau Roberto Lengdono. Ar jūs jį matėte? 

Senis žengė į priekį žiūrėdamas Simkinsui per petį keistomis blausiomis 
akimis. 

— Na, tai jai būtų tikras stebuklas. 


88 skyrius 


Laiko beveik nebeliko. 

Saugumo analitikė Nola Kei ir šiaip buvo baisiai įsitempusi, tad trečias puo- 
delis kavos, kurį kaip tik gėrė, pasklido gyslomis nelyginant elektros srovė. 

Iki šiol nė žodžio iš Sato. 

Galiausiai jos telefonas suskambo, ir Nola puolė atsiliepti. 

— ST, — ištarė ji. — Nola klauso. 

— Nola, čia Rikas Perišas iš sistemų saugumo skyriaus. 

Nola susmuko kėdėje. Ne Sato. 

— Labas, Rikai. Ką gero pasakysi? 

— Norėjau tau šiek tiek padėti — gali būti, kad mūsų departamentas turi 
informacijos, susijusios su tuo, kuo tu šį vakarą užsiimi. 

Nola pastatė kavos puodelį ant stalo. Iš kur, po šimts, tu žinai, kuo aš šį vakarą 
užsiimu? 

— Atsiprašau? 

— Et, tai ta nauja IB programa, kurią mes testuojam, — atsakė Perišas. — 
Ji nuolat išmeta tavo kompiuterizuotos darbo vietos numerį. 

Tik dabar Nola suprato, apie ką jis kalba. Agentūroje šiuo metu buvo išmė- 
ginama nauja „integruoto bendradarbiavimo“ programinė įranga, skirta realiu 
laiku duoti signalus skirtingiems CŽV departamentams, dirbantiems su susi- 
jusiais duomenimis. Šiais greitai bėgančio laiko ir terorizmo laikais katastrofos 
išvengti dažnai galima paprasčiausiu būdu — sužinojus, kad žmogus, sėdintis 
kitame koridoriaus gale, analizuoja tau šiuo metu reikalingus duomenis. Nolos 
manymu, ši IB įranga kol kas daugiau trukdė, negu teikė pagalbą, todėl vadino ją 
„institucinio bergždumo“ programa. 

— Aišku, buvau pamiršusi, — atsakė Nola. — Ką tokio turi? 

Ji nė kiek neabejojo, kad visame pastate daugiau niekas neįtaria apie krizę, 
o kąjau kalbėti apie darbą su ja. Vienintelis kompiuterinis tyrimas, kurį šį vakarą 
atliko Nola, buvo Sato prašymu atlikta ezoterinių masoniškų temų peržiūra. Vis 
dėlto ji privalėjo žaisti bendrą žaidimą. 

— Žinai, turbūt ten nieko ypatinga, — tarė Perišas, — bet šį vakarą su- 
laikėme vieną programišių, ir IB programa man siūlo pasidalyti šia informacija 
su tavimi. 

Programišių? Nola gurkštelėjo kavos. 

— Klausau. 

— Prieš kokią valandą, — prakalbo Perišas, — pagavom tokį tipą, pavarde 
Zubianis, kuris mėgino atsidaryti bylą, esančią vienoje iš mūsų vidinių duomenų 


bazių. Vyrukas sako, kad tai užsakymas, kad jis pats nieko nenutuokia, kodėl jam 
sumokėjo už galimybę patekti į šią bylą, ir tvirtina net nežinojęs, kad ji yra CŽV 
serveryje. 

— Aišku. 

— Mes baigėme apklausą, su juo viskas gerai. Bet štai kas keista — ta pati 
byla, į kurią jis taikėsi, šį vakarą kiek anksčiau buvo iškviesta vidinės paieškos 
programos. Atrodo, kažkas įlindo į mūsų sistemą, paleido paiešką su konkrečiais 
reikšminiais žodžiais ir atliko redagavimą. Svarbiausia, kad tie reikšminiai žo- 
džiai labai keisti. Ypač vienas, kurį IB priskyrė ypatingos svarbos sutapimams — 
jis pasitaiko tik šiose dviejose duomenų grupėse. — Jis patylėjo. — Ar tu žinai 
tokį žodį... „simbolonas'? 

Nola staiga atsitiesė ir išliejo ant stalo kavą. 

— Kiti žodžiai irgi neįprasti, — toliau pasakojo Perišas. — „Piramidė, var- 
tai...“ 

— Varyk čia, — paliepė Nola šluostydama stalą. — Atsinešk viską, ką turi! 
— Nori pasakyti, kad tie žodžiai tau ką nors reiškia? 
— Paskubėk! 


89 skyrius 


Katedros kol egija yra elegantiškas, pilį primenantis pastatas, stovintis greta 
Nacionalinės katedros. Pamokslininkų kolegija, kokią ją buvo sumanęs pirmasis 
Vašingtono episkopalinis vyskupas, buvo įkurta siekiant teikti tolesnį išsilavini- 
mą šventimus priėmusiems kunigams. Šiandien kolegija siūlo įvairių teologijos, 
pasaulinės teisės, gydymo ir dvasingumo sričių mokymo programų. 

Lengdonas ir Ketrina nulėkė skersai veją ir, pasinaudoję Galovėjaus duotu 
raktu, nėrė į kolegijos vidų kaip tik tą akimirką, kai sraigtasparnis vėl pakilo 
virš katedros, o jo šviesos naktį pavertė diena. Uždusę stovėdami vestibiulyje 
jie dairėsi po patalpą. Pro langus sklindančios šviesos pakako, tad Lengdonas 
nematė jokios priežasties degti šviesų ir rizikuoti išduoti virš galvos sukančiam 
sraigtasparniui savo buvimo vietą. Centriniu koridoriumi jie praėjo daugybę 
konferencijų salių, auditorijų ir poilsio zonų. Interjeras Lengdonui priminė ne- 
ogotikinius Jeilio universiteto pastatus — iš išorės tiesiog kvapą gniaužiančius, 
o viduje labai praktiškus, nes jų senovinė elegancija sumaniai pritaikyta nuolat 
naudoti daugeliui žmonių. 


— Čia, — tarė Ketrina rodydama į tolimąjį koridoriaus galą. 


Ketrina dar nespėjo Lengdonui papasakoti naujausio ją ištikusio apreiški- 
mo, susijusio su piramide, kurį, atrodo, įžiebė Isaacus Neutonuus paminėjimas. 
Bėgant per veją ji tepasakė, kad piramidę galima permainyti pasitelkus pa- 
prasčiausią mokslą. Ji vylėsi, kad viską, ko tam prireiks, bus galima rasti šiame 
pastate. Lengdonas net neįsivaizdavo, ko jai gali prireikti ar kaip Ketrina ketina 
transformuoti vientisą granito luitą ir aukso gabalą, bet prisiminęs, kad ką tik 
matė kubą virstant Rožės kryžiumi, sutiko ja pasitikėti. 

Jie priėjo koridoriaus galą, ir Ketrina suraukė kaktą, tikriausiai nepamačiu- 
si to, ko ieškojo. 

— Tu sakei, kad čia yra ir gyvenamosios patalpos? 

— Taip, konferencijų dalyviams. 

— Tada čia turi būti virtuvė, tiesa? 

— Tu išalkai? 

Ji atsisuko į jį ir susiraukė. 

— Ne, man reikia laboratorijos. 

Na, žinoma. Lengdonas pastebėjo žemyn vedančius laiptus, paženklintus 
daug žadančiu simboliu. Mėgstamiausia amerikiečių piktograma. 


|| 


Rūsyje įrengta virtuvė atrodė labai moderni — visur nerūdijančio plieno 
paviršiai, didelių dubenų krūvos; buvo aišku, kad joje gaminamas maistas dide- 
lėms žmonių grupėms. Langų virtuvėje nebuvo. Ketrina uždarė duris ir įjungė 
šviesas. Automatiškai įsijungė ir vėdinimo sistema. 

Ketrina ėmė raustis spintelėse kažko ieškodama. 

— Robertai, — paliepė ji, — būk geras, ištrauk piramidę ir padėk ant stalo. 

Jausdamasis kaip pradedantis šefo parankinis, kuriam įsakinėja Danielis 
Buludas, Lengdonas pakluso: išėmė iš krepšio piramidę ir uždėjo ant jos auksinę 
viršūnę. Baigęs pamatė, kad Ketrina pila į didžiulį puodą karštą vandenį iš čiaupo. 

— Gal galėtum užkelti šitą puodą ant viryklės? 

Lengdonas sunkiai užkėlė teliūskuojantį puodą ant viryklės, o Ketrina įjun- 
gė dujų degiklį ir padidino liepsną. 

— Virsime omarus? — viltingai paklausė jis. 

— Labai juokinga. Ne, užsiimsime alchemija. Beje, šis puodas skirtas virti 
makaronams, o ne omarams. — Ji parodė skylėtą, makaronams nukošti skirtą 
pusdangtį, kurį buvo nuėmusi nuo puodo ir padėjusi ant stalo greta piramidės. 

Tikrai, koks aš kvailas. 


— Tai virdami makaronus mes iššifruosime piramidės įrašą? 

Ketrina nuleido jo pastabą negirdomis ir prakalbo rimtai: 

— Neabejoju, jog tu puikiai žinai, kad masonai pasirinko trisdešimt trečią 
laipsnį aukščiausiu savo lygiu dėl tam tikrų istorinių ir simbolinių priežasčių. 

— Žinoma, — atsakė Lengdonas. 

Pitagoro laikais, šeši šimtai metų prieš Kristaus gimimą, numerologijos 
tradicija skelbė skaičių 33 aukščiausiu iš visų „skaičių valdovų“. Tai buvo šven- 
čiausias skaičius, simbolizuojantis Dieviškąją tiesą. Šią tradiciją toliau tęsė ma- 
sonai... ir kiti. Neatsitiktinai krikščionys mokomi, kad Jėzus buvo nukryžiuotas 
sulaukęs trisdešimt trejų metų, nors to neliudija jokie istoriniai duomenys. Taip 
pat neatsitiktinai sakoma, kad Juozapas buvo trisdešimt trejų, kai vedė Mergelę 
Mariją, ar kad Jėzus padarė trisdešimt tris stebuklus, ar kad Dievo vardas Pra- 
džios knygoje minimas trisdešimt tris kartus, ar kad pagal islamo mokymą visi 
dangaus gyventojai amžinai yra trisdešimt trejų metų. 

— Skaičius trisdešimt trys, — pareiškė Ketrina, — yra šventas daugelyje 
mistinių tradicijų. 

— Teisingai. 

Tačiau Lengdonas vis dar nesuvokė, ką tai turi bendra su puodu makaro- 
nams virti. 

— Taigi neturėtum nustebti, kad senovės alchemikas, Rožės kryžininkas 
ir mistikas, koks buvo Izaokas Niutonas, skaičių trisdešimt trys irgi laikė nepa- 
prastu. 

— Nė kiek neabejoju, — atsakė Lengdonas. — Niutonas labai domėjosi nu- 
merologija, pranašavimais ir astrologija, bet ką tai... 

— Viskas bus atskleista pasiekus trisdešimt trečią laipsnį. 

Lengdonas išsitraukė iš kišenės Piterio žiedą ir perskaitė įrašą. Paskui vėl 
dirstelėjo į puodą su vandeniu. 

— Atsiprašau, niekaip nesuprantu. 

— Robertai, šį vakarą mes iš pradžių pamanėme, kad „trisdešimt trečias 
laipsnis“ reiškia masonų titulą, jų lygį, bet vėliau, kai pasukome žiedą trisdešimt 
trijų laipsnių kampu, kubas pasikeitė ir virto kryžiumi. Tada suvokėme, kad žo- 
dis „laipsnis“ čia pavartotas kita prasme. 

— Taip. Laipsnis kaip apskritimo dalis. 

— Būtent. Bet „laipsnis turi ir dar vieną reikšmę. 

Lengdonas nužvelgė ant viryklės stovintį puodą. 

— Temperatūra. 

— Na, žinoma! — atsakė ji. — Visą vakarą į tai žiūrėjome. „Viskas bus at- 
skleista pasiekus trisdešimt trečią laipsnį.“ Jei patalpinsime šią piramidę į trisde- 
šimt trijų laipsnių temperatūrą... gal ką nors ir sužinosime. 


Lengdonas žinojo, kad Ketrina Solomon labai protinga, tačiau šį kartą jį, 
atrodo, nesuvokė visiškai paprasto dalyko. 

— Galaš klystu, bet trisdešimt trijų laipsnių pagal Farenheitą temperatūra 
kone siekia užšalimo tašką. Gal piramidę verčiau reikėtų dėti į šaldiklį? 

Ketrina nusišypsojo. 

— Tik ne tada, kai ketiname laikytis recepto, kurį siūlo didis alchemikas, 
Rožės kryžiaus mistikas, savo veikalus pasirašinėjęs Jeova Sanctus Unus. 

Isaacus Neutonuus rašė kulinarinius receptus? 

— Robertai, temperatūra alchemijoje yra vienas svarbiausių katalizatorių, 
ir ji ne visada buvo matuojama Farenheito arba Celsijaus skalėmis. Esama kur 
kas senesnių temperatūros skalių, ir vieną iš jų pasiūlė Izaokas... 

— Niutono skalė! — atsiliepė Lengdonas supratęs, kad ji teisi. 

— Taip! Izaokas Niutonas sukūrė visą temperatūros matavimo sistemą, 
pagrįstą vien tik gamtos reiškiniais. Pagrindu jis paėmė sniego tirpimo tempera- 
tūrą, kurią pavadino „nuliniu laipsniu“. — Ji trumpam nutilo. — Tikriausiai pats 
nesunkiai atspėsi, kokį laipsnį jis priskyrė vandens virimo temperatūrai — visų 
alchemijos procesų karalienei? 

— Trisdešimt trečią. 

— Taip, trisdešimt trečią! Trisdešimt trečias laipsnis. Matuojant Niutono 
skale, vandens virimo temperatūra yra trisdešimt trys laipsniai. Pamenu, kartą 
paklausiau brolio, kodėl Niutonas pasirinko šį skaičių. Supranti, jis man atrodė 
visiškai atsitiktinis. Vandens virimas — vienas pagrindinių alchemijos procesų, 
ojis ima ir pasirenka jam priskirti trisdešimt tris laipsnius? Kodėl ne šimtą? Ko- 
dėl nepasielgti elegantiškiau? Piteris man ir paaiškino, kad tokiam mistikui kaip 
Izaokas Niutonas skaičius trisdešimt trys ir buvo pats elegantiškiausias. 

Viskas bus atskleista pasiekus trisdešimt trečią laipsnį. Lengdonas dirstelėjo į 
puodą su vandeniu, paskui — į piramidę. 

— Ketrina, piramidė ištašyta iš vientiso granito luito ir gryno aukso. Ar 
tikrai manai, kad vandens virimo temperatūros pakaks jai permainyti? 

Ketrinos veide pasirodžiusi šypsena leido Lengdonui suprasti, kad ji žino 
kažką, ko nežino jis. Ji tvirtu žingsniu priėjo prie stalo, pakėlė aukso viršūne vai- 
nikuotą granito piramidę ir įstatė ją į skylėtą pusdangtį. Tada atsargiai nuleido 
viską į verdantį vandenį. 

— O mes imkime ir pažiūrėkime, gerai? 


CŽV pilotas, sėdintis sraigtasparnyje virš Nacionalinės katedros, nustatė auto- 
matinį kybojimo režimą ir apžvelgė pastatą bei jo aplinką. Jokių judesių. Jo šilu- 


minės regos įranga neįstengė prasiskverbti pro akmenines katedros sienas, todėl 
nebuvo galima pasakyti, ką komanda veikia viduje, bet jei kas nors pamėgins 
išsprukti laukan, įranga tuojau pat tai užfiksuos. 

Po šešiasdešimt sekundžių skimbtelėjo šiluminės regos įrangos daviklis. 
Detektorius, veikiantis tuo pačiu principu kaip namų apsaugos sistemos, už- 
fiksavo didelį temperatūrų skirtumą. Dažniausiai tai reiškia, kad vėsioje erdvėje 
juda žmogaus figūra, tačiau šįkart monitoriuje buvo matyti kažkoks šilumos 
debesis, viršum vejos besidriekiantis karšto oro gūsis. Pilotas rado jo šaltinį — 
ventiliacijos angą šoninėje Katedros kolegijos sienoje. 

Tikriausiai nieko svarbaus, pamanė jis. Tokie gradientai pasitaiko dažnai. 
Kas nors ką nors verda arba skalbia. Tačiau prieš nusigręždamas jis suvokė, kad 
čia kažkas ne taip. Prie pastato įrengtoje stovos aikštelėje nebuvo nė vieno auto- 
mobilio, o pastate nedegė šviesos. 

Jis ilgokai patyrinėjo UH-60 šiluminės regos įrangos sistemą. Paskui paėmė 
radijo imtuvą ir kreipėsi į komandos vadą. 

— Simkinsai, gal tai ir nieko nereiškia, bet... 


— Įkaitimo temperatūros rodiklis! — Lengdonui teko pripažinti, kad tai gudrus 
sumanymas. 

— Paprastas mokslo pavyzdys, — atsakė Ketrina. — Skirtingos substan- 
cijos įkaista esant skirtingoms temperatūroms. Mes jas vadiname šiluminiais 
žymekliais. Moksle šie žymekliai dažnai naudojami. 

Lengdonas žiūrėjo į vandenyje nugrimzdusią piramidę ir jos viršūnę. Virš 
kunkuliuojančio vandens buvo bepradedą kilti garų srovelės, tačiau jis į tai ne- 
dėjo didelių vilčių. Pažvelgė į laikrodį, ir širdis pradėjo smarkiau plakti. 23.45. 

— Tu manai, kad karštyje ji pradės švytėti? 

— Ne, Robertai, ne švytėti. Įkais iki baltumo. Tarp šių dviejų dalykų yra di- 
delis skirtumas. Įkaistama nuo kaitros, ir tai vyksta tam tikroje temperatūroje. 
Pavyzdžiui, kai plieno gamintojai grūdina sijas, ant jų užpurškia specialų per- 
regimą tinklelį, kuris įkaista iki baltumo tam tikroje nustatytoje temperatūroje, 
ir pagal tai galima žinoti, kada grūdinimas baigtas. Prisimink žiedus, kurie at- 
spindi žmogaus nuotaiką. Užsimauni tokį žiedą ant piršto, ir jis pakeičia spalvą 
nuo kūno temperatūros. 

— Ketrina, šita piramidė pagaminta devynioliktame amžiuje! Aš dar galiu 
įsivaizduoti amatininką, pagaminusį slaptai atsidarančius vyrius akmens dėžu- 
tei, bet užpurkšti perregimą šiluminį sluoksnį? 

— Visiškai įmanoma, — atsakė ji, su viltimi dirstelėdama į vandenyje nu- 


grimzdusią piramidę. — Pirmieji alchemikai dažnai naudojo fosforą kaip šilumi- 
nį žymeklį. Kinai mokėjo pagaminti spalvotus fejerverkus, ir net egiptiečiai... — 
Ketrina sustojo nebaigusi sakinio ir įdėmiai įsistebeilijo į verdantį vandenį. 

— Kas? 

Lengdonas, sekdamas jos žvilgsnį, irgi pažvelgė į burbuliukus, tačiau nieko 
nepamatė. 

Ketrina pasilenkė arčiau ir dar įdėmiau stebėjo puodą. Staiga pasisuko ir 
nubėgo per visą virtuvę prie durų. 

— Kur bėgi? — sušuko Lengdonas. 

Ji staiga sustojo prie šviesos jungiklių ir juos išjungė. Šviesos užgeso, nusto- 
jo dirbti ventiliatorius, kambarys paskendo visiškoje tamsoje ir tyloje. Lengdonas 
vėl atsisuko į piramidę ir pro garus pamėgino įžiūrėti vandens apsemtą viršūnę. 
Kai Ketrina grįžo atgal, jis stovėjo išsižiojęs, nenorėdamas patikėti savo akimis. 

Kaip Ketrina buvo numačiusi, mažas metalinės viršūnės plotelis po vande- 
niu pradėjo švytėti. Jame ėmė rastis raidės, kurios vandeniui kaistant vis labiau 
ryškėjo. 

— Tekstas, — sušnibždėjo Ketrina. 

Lengdonas tik linktelėjo, neįstengdamas nieko pratarti. Švytintys žodžiai 
ryškėjo tiesiai po viršūnėje išgraviruotu įrašu. Atrodo, jie buvo tik trys, ir Leng- 
donas, nors dar neįstengė jų perskaityti, pradėjo abejoti, ar tikrai šie žodžiai 
atskleis tai, ko jie šį vakarą ieško. Piramidė yra tikras žemėlapis, sakė jiems Galo- 
vėjus, jis rodo tikrą vietą. 

Raidės sušvito ryškiau, Ketrina išjungė dujas ir vanduo pamažu liovėsi bur- 
buliavęs. Po ramiu jo paviršiumi buvo galima aiškiai įžiūrėti piramidės viršūnę. 

Joje švietė trys gerai įskaitomi žodžiai. 

Blausioje Katedros kolegijos virtuvės šviesoje Lengdonas ir Ketrina stovėjo 
palinkę virš puodo su vandeniu ir spoksojo į jame skendinčią permainytą pirami- 
dės viršūnę. Viename auksinės viršūnės šone švytėjo iki baltumo įkaitęs įrašas. 

Lengdonas perskaitė švytintį tekstą, vos įstengdamas patikėti savo akimis. 
Jis žinojo, kad piramidė turi rodyti konkrečią vietą... bet niekad nemanė, jog ta 
vieta bus nurodyta taip tiksliai. 


Eight Franklin Sguare 


— Franklino aikštė, aštuoni... Čia juk adresas, — apstulbęs sumurmėjo jis. 

Ketrina atrodė ne mažiau sukrėsta. 

— Bet aš nežinau, kas ten yra, gal tu žinai? 

Lengdonas papurtė galvą. Jis žinojo, kad Franklino aikštė yra viename iš 
seniausių Vašingtono rajonų, tačiau šio adreso nebuvo girdėjęs. Dar kartą pa- 
žvelgė į piramidės viršūnę ir perskaitė visą angliškai įrašytą tekstą. 


The 
secret hides 
within The Order 
Eight Franklin Sguare 


Ar Franklino aikštėje yra įsikūręs koks nors ordinas? 

Ar ten yra pastatas, kuriuo pridengtas įėjimas į žemės gelmėn besileidžiančius 
suktinius laiptus? 

Lengdonas visiškai nenumanė, ar tuo adresu išvis yra kas nors paslėpta. 
Svarbiausia kol kas buvo tai, kad juodu su Ketrina sugebėjo iššifruoti piramidę ir 
dabar turi informaciją, reikalingą Piteriui išgelbėti. 

Pačiu laiku, beveik paskutinę minutę. 

Šviečiančios laikrodžio su Peliuku Mikiu rodyklės aiškiai rodė, kad jiems 
liko mažiau negu dešimt minučių. 

— Skambink, — liepė Ketrina, rodydama į virtuvėje ant sienos pakabintą 
telefoną. — Greičiau! 

Netikėtai atėjusi lemiama akimirka Lengdoną sutrikdė, jis pajuto, kad dvejoja. 

— Ar mes esame tikri tuo, ką turime? 

— Aš tai tikrai. 

— Nieko jam nesakysiu, kol nesužinosime, kad Piteris saugus. 

— Aišku, ne. Tu juk atsimeni numerį, tiesa? 

Lengdonas linktelėjo ir pasuko prie virtuvės telefono. Pakėlė ragelį ir su- 
rinko pagrobėjo mobiliojo numerį. Ketrina priėjo arčiau ir priglaudė prie ragelio 
galvą, norėdama viską girdėti. Kai pasigirdo signalas, Lengdonas pasirengė bau- 
giam šnabždesiui žmogaus, kuris šiandien jį jau kelis kartus apgavo. 

Galiausiai pašnekovas atsiliepė. 

Tačiau nebuvo girdėti jokio pasisveikinimo. Išvis jokio balso. Tik alsavimas. 

Lengdonas palaukė ir galiausiai prakalbo. 

— Aš turiu informaciją, kurios jums reikia, bet jei norite ją gauti, turite 
mums perduoti Piterį. 


— Kas čia kalba? — paklausė moters balsas. 


Lengdonas krūptelėjo. 

— Robertas Lengdonas, — negalvodamas atsakė jis. — O kas jūs? — Jam 
šovė mintis, kad gal neteisingai surinko telefono numerį. 

— Jūs Lengdonas? — Moteris, atrodo, nustebo. — Jūsų čia kai kas ieško. 

Ką? 

— Atsiprašau, kas čia kalba? 

— Apsaugos pareigūnė Peidžė Montgomeri iš „Pirmosios“ saugos agentū- 
ros. — Moters balsas virpėjo. — Galjūs galite mums pagelbėti? Beveik prieš va- 
landą mano partnerė priėmė 911 tarnybos iškvietimą į Kaloramos aukštumas... 
kilo įtarimas, kad žmogus paimtas įkaitu. Aš praradau su ja ryšį, todėl išsikvie- 
čiau pastiprinimą, ir mes atvykome patikrinti objekto. Partnerę radome negyvą 
galiniame kieme. Namų savininko nebuvo, todėl įėjome į namą. Koridoriuje ant 
stalo skambėjo mobilusis telefonas, ir aš... 

— Jūs dabar name? — paklausė Lengdonas. 

— Taip, ir 911 tarnybos įtarimas... pasitvirtino, — sumikčiojo mote- 
ris. — Atsiprašau, kad kalbu taip nerišliai, bet mano partnerė negyva, o na- 
muose radome vyrą, kuris čia laikomas prieš jo valią. Jo būklė bloga, dabar jam 
teikiama pagalba. Jis reikalauja iškviesti du žmones: vieno vardas Lengdonas, 
kito — Ketrina. 

— Tai mano brolis! — sušuko į ragelį Ketrina, stipriau prispausdama galvą 
prie Lengdono. — Tai aš paskambinau į 911 tarnybą! Kaip jis jaučiasi? 

— Tiesą sakant, ponia, jis... — Moters balsas nutrūko. — Jis jaučiasi labai 
nekaip. Jam nukirsta dešinės rankos plaštaka... 

— Labai prašau, — ėmė melsti Ketrina, — leiskite man su juo pakalbėti! 

— Šiuo metu jam teikiama pagalba. Jis nuolat praranda sąmonę. Jei esate 
kur nors netoli, geriau atvykite čia. Visiškai aišku, kad jis nori jus matyti. 

— Mes už kokių šešių minučių kelio nuo jūsų! — atsakė Ketrina. 

— Tada patarčiau paskubėti. — Ragelyje pasigirdo duslūs garsai, paskui 
moteris vėl prakalbo: — Atsiprašau, atrodo, kad mane vėl kviečia. Pasikalbėsi- 
me, kai atvyksite. 


Pokalbis nutrūko. 

Lengdonas ir Ketrina užlipo laiptais, vedančiais iš Katedros kolegijos rū- 
sio, ir nuskubėjo tamsiu koridoriumi, ieškodami pagrindinio išėjimo. Virš galvų 


nebebuvo girdėti sraigtasparnio ūžimo, todėl Lengdonas tikėjosi, kad pavyks 
išsmukti nepastebėtiems ir nusigauti į Kaloramos aukštumas pasimatyti su 
Piteriu. 

Jį rado. Jis gyvas. 

Prieš trisdešimt sekundžių, baigusi pokalbį su apsaugininke, Ketrina pa- 
skubomis ištraukė iš vandens garuojančią piramidę ir jos viršūnę. Dar varvančias 
jas įdėjo į Lengdono odinį kelionkrepšį. Dabar jis juto iš jo sklindančią šilumą. 

Susijaudinimas, kad pagaliau atsirado Piteris, laikinai užgožė norą toliau 
mąstyti apie švytintį užrašą piramidės viršūnėje — Eight Franklin Sguare; bet 
tam bus laiko vėliau, susitikus su Piteriu. 

Kai pasuko už kampo, laiptų viršuje Ketrina staiga stabtelėjo ir parodė 
svetainę kitoje koridoriaus pusėje. Pro erkerio langą Lengdonas pamatė vejoje 
stovintį aptakų juodą sraigtasparnį. Prie jo, nusisukęs nuo jų nugara, stovėjo 
vienišas pilotas ir kažką kalbėjo per radijo stotelę. Greta buvo juodas „Escalade“ 
visureigis tamsintais langais. 
pro langą, ieškodami, ar nepamatys ir kitų operatyvininkų. Laimei, milžiniška 
veja priešais Nacionalinę katedrą buvo tuščia. 

— Tikriausiai jie katedroje, — tarė Lengdonas. 

— Visai ne, — ištarė žemas balsas tiesiai jam už nugaros. 

Lengdonas ir Ketrina skubiai atsisuko norėdami pasižiūrėti, kas kalba. 
Svetainės tarpduryje stovėjo dvi figūros juodais drabužiais, nutaikiusios į juos 
šautuvus lazeriniais taikikliais. Lengdonas aiškiai matė raudoną šviesos taškelį, 
šokčiojantį jam ant krūtinės. 

— Malonu vėl jus matyti, profesoriau, — ištarė pažįstamas gergždžiantis 
balsas. Agentai pasitraukė, ir pro juos lengvai prasispraudė smulkutė direktorės 
Sato figūra; ji perėjo svetainę ir sustojo tiesiai priešais Lengdoną. — Šį vakarą jūs 
jau kelis kartus pasielgėte visiškai neprotingai. 

— Policija rado Piterį Solomoną, — karštai atsakė Lengdonas. — Jo būklė 
bloga, bet jis gyvens. Viskas baigta. 

Jei Sato ir nustebo, kad Piteris atsirado, tai niekuo to neparodė. Nenuleis- 
dama nuo Lengdono akių ji priėjo arčiau ir sustojo per kokį dešimt centimetrų 
nuo jo. 

— Profesoriau, galiu jus užtikrinti, niekas toli gražu nėra baigta. Ojei dabar 
įsivėlė dar ir policija, reikalas tapo tik dar sudėtingesnis. Kaip jau sakiau jums šį 
vakarą, padėtis nepaprastai subtili. Jums tikrai nereikėjo pabėgti, nusitvėrus tą 
piramidę. 

— Ponia, — neišlaikė Ketrina, — man būtinai reikia pamatyti brolį. Galite 
pasiimti piramidę, bet privalote man leisti... 


— Privalau? — iššaukiamai pakartojo Sato, atsisukdama į Ketriną. — Jūs 
tikriausiai ponia Solomon? — Ji degančiomis akimis nužvelgė Ketriną ir vėl atsi- 
suko į Lengdoną. — Padėkite savo krepšį ant šito stalo. 

Lengdonas pažvelgė žemyn, į dvi lazerių švieseles sau ant krūtinės. Priėjo 
prie kavos stalelio ir padėjo ant jo odinį kelionkrepšį. Atsargiai prisiartinęs agen- 
tas atsegė krepšio užtrauktuką ir atitraukė šonus. Iš krepšio pakilo susikaupusių 
garų debesėlis. Agentas pašvietė žibintu vidun, ilgokai susimąstęs apžiūrinėjo, 
paskui linktelėjo, duodamas ženklą Sato. 

Sato priėjo ir pažvelgė į krepšį. Drėgna piramidė ir jos viršūnė spindėjo 
žibinto šviesoje. Sato pritūpė ir labai atidžiai apžiūrėjo auksinę viršūnę; Lengdo- 
nas prisiminė, kad ji buvo ją mačiusi tik rentgeno nuotraukoje. 

— Įrašas, — liepiamai ištarė Sato. — Jis jums ką nors reiškia? „The secret 
hides within The Order“? 

— Dar gerai nežinome, ponia. 

— Kodėl piramidė garuoja? 

— Mes buvome ją panardinę į verdantį vandenį, — nedvejodama atsakė 
dabar prašau leisti mums pasimatyti su mano broliu. Jis iškentėjo... 

— Jūs virėte piramidę? — paklausė Sato. 

— Išjunkite žibintą, — tarė Ketrina. — Pažvelkite į viršūnę. Tikriausiai dar 
bus galima įžiūrėti. 

Agentas išjungė žibintą, Sato priklaupė priešais piramidės viršūnę. Net 
iš savo vietos Lengdonas matė, kad joje įrašytas tekstas vis dar šviečia blausia 
šviesa. 

— Eight Franklin Sguare? Franklino aikštė, aštuoni? — apstulbusi pakarto- 
jo Sato. 

— Taip, ponia. Šitas tekstas buvo užrašytas kaitroje švytinčiu laku ar pa- 
našia medžiaga. Trisdešimt trečias laipsnis iš tiesų pasirodė... 

— O adresas? — vėl paklausė Sato. — Jo ir nori tas tipas? 

— Taip, — atsakė Lengdonas. — Jis mano, kad piramidė — tai žemėlapis, 
kuris nurodys jam didžio lobio slėptuvę — raktą į Senovės Slėpinius. 

Sato, atvirai netikėdama, vėl pažvelgė į piramidės viršūnę. 

— Sakykite, — paklausė ji, ir balse pasigirdo baimės gaidelė, — ar jūs jau 
užmezgėte ryšį su tuo žmogum? Ar jau davėte jam adresą? 

— Mėginome. 

Lengdonas jai paaiškino, kas atsitiko, kai jie paskambino jam į mobilųjį 
telefoną. 

Sato klausėsi, liežuviu liesdama savo geltonus dantis. Nors atrodė, tarsi bet 


kurią akimirką galėtų sprogti iš pykčio, atsisukusi į vieną iš savo agentų ji pra- 
kalbo santūriu šnabždesiu: 

— Liepkite jį atvesti. Jis visureigyje. 

Agentas linktelėjo ir kažką pasakė į savo radijo stotelę. 

— Ką atvesti? — paklausė Lengdonas. 

— Vienintelį žmogų, kuris galbūt įstengs kaip nors išmėžti mėšlą, kurio jūs 
prigaminote! 

— Kokį mėšlą? — atkirto Lengdonas. — Dabar, kai Piteris pagaliau saugus, 
viskas... 

— Dėl Dievo meilės! — pagaliau neišlaikė Sato. — Aš kalbu ne apie Piterį! 
Mėginaujums tai pasakyti dar Kapitolijaus pastate, profesoriau, bet jūs nutarėte 
verčiau dirbti ne su manimi, o prieš mane! Dabar pridirbote velniai žino ko! Kai 
sunaikinote savo mobilųjį telefoną — kurio mes, beje, klausėmės, — nukirtote 
visas mūsų ryšio galimybes su šiuo žmogum. O adresas, kurį atradote — kad ir 
kokį velnią jis reikštų — tas adresas buvo vienintelis mūsų šansas sučiupti tą be- 
protį. Man reikėjo, kad jūs žaistumėte pagal jo diktuojamas taisykles, kad parū- 
pintumėte jam tą adresą, tada mes žinotume, kur, po šimts, jį pagauti! 

Lengdonui dar nespėjus atsakyti, Sato išliejo likusį pyktį ant Ketrinos. 

— O jūs, ponia Solomon! Jūs juk žinojote, kur tas iškrypėlis gyvena? Tai 
kodėl man nepasakėte? Pasiuntėte į jo namus saugos tarnybos pareigūnę? Ne- 
jau nesuprantate, kad taip sunaikinote paskutinį šansą jį ten sučiupti? Aš labai 
džiaugiuosi, kad jūsų brolis saugus, bet leiskite jums pasakyti štai ką — šį vakarą 
mums gresia krizė, kurios padariniai peržengia labai toli jūsų šeimos ribas. Juos 
pajus visas pasaulis. Žmogus, pagrobęs jūsų brolį, turi milžinišką galią, ir mums 
būtinai reikia kuo greičiau jį surasti. 

Jai baigus šią žodžių papliūpą, iš tamsos išniro aukštas elegantiškas Voreno 
Belamio siluetas ir žengė į svetainę. Jis atrodė susitaršęs, nukentėjęs, sukrės- 
tas... kaip žmogus, perėjęs pragarus. 

— Vorenai! — Lengdonas žengė prie jo. — Jums viskas gerai? 

— Ne, — atsakė šis. — Tiesą sakant, ne. 

— Ar girdėjote? Piteris saugus. 

Belamis linktelėjo, bet atrodė apkvaitęs, tarsi jam niekas nebebūtų svarbu. 

— Taip, aš girdėjau jūsų pokalbį. Džiaugiuosi. 

— Vorenai, kokia čia velniava? 

Sato įsiterpė į jų pokalbį. 

— Vaikinai, palaukit, galėsit pasišnekėti vėliau. O dabar ponui Belamiui 
reikia pasiųsti žinią tam pamišėliui, užmegzti su juo ryšį. Dar kartą padaryti tai, 
ką jis darė visą naktį. 


Lengdonas pasijuto visai sutrikęs. 

— Belamis šiąnakt nepalaikė su juo jokio ryšio! Tas tipas išvis nežino, kad 
Belamis egzistuoja! 

Sato pasisuko į Belamį ir pakėlė antakius. 

Belamis atsiduso. 

— Robertai, deja, aš šį vakarą nebuvau jums visai atviras. 

Lengdonui beliko tik spoksoti į jį. 

— Maniau, kad elgiuosi teisingai... — ištarė Belamis. Jis atrodė išsigandęs. 

— Na, gerai, — tarė Sato, — užtat dabar pasielkite teisingai... ir melskime 
Dievą, kad jums pasisektų. — Tarsi pabrėždamas iškilmingą Sato toną, ant židi- 
nio stovintis laikrodis ėmė mušti valandas. Sato išsitraukė iš kišenės užsegamą 
plastikinį maišelį ir metė jį Belamiui. — Štai jūsų daiktai. Ar telefonu galima 
fotografuoti? 

— Taip, ponia. 

— Gerai. Palaikykite piramidės viršūnę. 


Pranešimą, kurį ką tik gavo Malachas, atsiuntė jo ryšininkas — Vorenas Belamis, 
masonas, šį vakarą jo pasiųstas į Kapitolijaus pastatą padėti Robertui Lengdonui. 
Belamiui, kaip ir Lengdonui, rūpėjo išsaugoti Piterio Solomono gyvybę, todėl jis 
užtikrino Malachą padėsiąs Lengdonui atrasti ir iššifruoti piramidę. Visą naktį 
Malachui buvo siunčiami pranešimai elektroniniu paštu, kurie automatiškai 
buvo perduodami į jo mobilųjį telefoną. 

Turėtų būti įdomu, pamanė Malachas, ruošdamasis skaityti pranešimą. 


Nuo: Voreno Belamio 


atskirtas nuo lengdono bet pagaliau turiu info 
kurios norėjote. pridedu įrodymą. paskambinkite 
sužinoti ko trūksta. — vb— 


vienas priedas: (jpeg) 


Paskambinkite sužinoti, ko trūksta? Malachas nustebęs pažvelgė į priedą. 

Priedas pasirodė esąs fotografija. 

Ją pamatęs, Malachas garsiai įkvėpė ir pajuto, kaip širdis iš susijaudinimo 
ėmė smarkiai plakti. Prieš jo akis buvo iš arti nufotografuota mažytė aukso pira- 
midė. Legendinė piramidės viršūnė! Ant jos šono puošniu šriftu išgraviruotas daug 
žadantis tekstas: The secret hides within The Order. 


Po įrašu Malachas pamatė dar vieną dalyką, privertusį jį apstulbti. Atrodė, 
kad piramidės viršūnė švyti iš vidaus. Negalėdamas patikėti, pažvelgė į neryškiai 
spindintį tekstą ir suprato, kad legenda sakė gryniausią tiesą: masonų piramidė 
persimaino ir atskleidžia paslaptis tam, kuris yra jų vertas. 

Kaip įvyko magiškasis persimainymas, Malachas visiškai nenumanė, jam 
tai nė nerūpėjo. Buvo aišku, kad švytintis tekstas nurodo konkrečią Kolumbijos 
apygardos vietą — lygiai kaip buvo žadėta. Franklino aikštė. Deja, fotografijoje 
dar buvo užfiksuotas Voreno Belamio smilius, uždėtas ant piramidės viršūnės 
taip, kad paslėptų gyvybiškai svarbią informaciją. 


The 
secret hides 
within The Order 
HES Eranklin Sguare 


Paskambinkite sužinoti, ko trūksta. Dabar Malachas suprato, ką jam norėjo 
pasakyti Belamis. 

Visą vakarą Kapitolijaus architektas buvo klusnus, tačiau dabar nutarė pra- 
dėti labai pavojingą žaidimą. 

Stebimi budrių keleto ginkluotų CŽV agentų žvilgsnių, Lengdonas, Ket- 
rina ir Belamis drauge su Sato laukė Katedros kolegijos svetainėje. Ant kavos 
stalelio tebestovėjo atidarytas Lengdono kelionkrepšis, pro kurio viršų matėsi 
auksinė piramidės viršūnė. Žodžiai Eight Franklin Sguare joje jau buvo išdilę, ne- 
beliko nė ženklo, kad jie kada nors egzistavo. 

Ketrina meldė Sato leisti jai eiti pasimatyti su broliu, bet Sato tik papurtė 
galvą, nenuleisdama akių nuo Belamio mobiliojo telefono. Jis gulėjo ant kavos 
stalelio ir dar neskambėjo. 

Kodėl Belamis nepasakė man tiesos? — svarstė Lengdonas. Pasirodo, archi- 
tektas visą vakarą palaikė ryšį su Piterio pagrobėju, kuriam tvirtino, kad Leng- 
donui gerai sekasi iššifruoti piramidės įrašą. Tai buvo blefas, mėginimas laimėti 
Piteriui daugiau laiko. O iš tikrųjų Belamis visomis jėgomis stengėsi sutrukdyti 
bet kokius veiksmus, kuriais siekta atskleisti piramidės paslaptį. Tačiau dabar, 
atrodo, Belamis perėjo į kitą pusę. Jis ir Sato pasirengę rizikuoti piramidės pa- 
slaptimis, tikėdamiesi sugauti šį žmogų. 


— Patraukite nuo manęs rankas! — koridoriuje pasigirdo senio bal- 
sas. — Aš aklas, ne pusprotis! Ir puikiausiai orientuojuosi kolegijoje! — Dekanas 
Galovėjus vis dar garsiai protestavo, kai CŽV agentai jėga atvedė jį į svetainę ir 
pasodino į vieną iš krėslų. 

— Kas čia? — paklausė Galovėjus, žvelgdamas tiesiai prieš save nieko ne- 
matančiomis akimis. — Atrodo, jūsų daug. Kiek žmonių reikia, kad sulaikytų 
senį? Nieko sau! 

— Mes čia septyniese, — pareiškė Sato. — Įskaitant Robertą Lengdoną, 
Ketriną Solomon ir jūsų brolį masoną Voreną Belamį. 

Galovėjus susmuko netekęs viso ryžto. 

— Mums viskas gerai, — tarė Lengdonas. — Ir ką tik išgirdome, kad Piteris 
saugus. Jo būklė bloga, bet su juo policija. 

— Dėkui Dievui, — atsiliepė Galovėjus. — O kaip... 

Pasigirdo garsus barškėjimas, nuo kurio krūptelėjo visi esantieji kambaryje. 
Tai pradėjo vibruoti ant kavos stalelio gulintis Belamio mobilusis telefonas. Visi 
nutilo. 

— Nagi, pone Belami, — paragino Sato. — Nesusimaukite. Jūs žinote, kas 
nuo to priklauso. 

Belamis giliai įkvėpė ir iškvėpė. Paskui nuleido ranką, paspaudė garsiakal- 
bio mygtuką ir įjungė pokalbį. 

— Belamis, — garsiai ištarė jis, kalbėdamas tiesiai į telefoną, gulintį ant 
stalelio. 

Balsas, kuris pasigirdo per garsiakalbio traškesį, buvo pažįstamas — at- 
sainus šnabždesys. Atrodė, kad žmogus skambina iš telefono su laisvųjų rankų 
įranga, važiuodamas automobiliu. 

— Jau po vidurnakčio, pone Belami. Ketinau leisti Piteriui daugiau nebe- 
sikankinti. 

Kambaryje stojo nejauki tyla. 

— Leiskite man su juo pasikalbėti. 

— Tai neįmanoma, — atsakė žmogus. — Mes važiuojame. Jis surištas, guli 
bagažinėje. 

Lengdonas ir Ketrina susižvalgė ir ėmė tylėdami purtyti galvas. Jis blefuoja! 
Piteris nebe jo rankose! 

Sato mostu parodė Belamiui, kad neatlyžtų. 

— Man reikia įrodymo, kad Piteris gyvas, — tarė Belamis. — Neketinu 
jums duoti likusios dalies, kol... 

— Jūsų Didžiajam meistrui reikia gydytojo. Negaiškite laiko deryboms. Pa- 
sakykite man namo Franklino aikštėje numerį, ir aš jums ten atgabensiu Piterį. 


— Ašjau sakiau, man reikia... 

— Tuojau pat! — pratrūko žmogus. — O jei ne, aš sustosiu, ir Piteris Solo- 
monas mirs tą pačią akimirką! 

— Atidžiai paklausykit manęs, — tvirtai pareiškė Belamis. — Jei norite 
sužinoti likusią adreso dalį, turit priimti mano taisykles. Susitinkame Franklino 
aikštėje. Kai atgabensite man Piterį gyvą, aš jums pasakysiu namo numerį. 

— Kaip aš sužinosiu, kad neatsivesite policijos? 

— Nes aš negaliu rizikuoti jūsų apgauti. Piterio gyvybė — ne vienintelis 
koziris, kurį turite. Aš žinau, kas iš tikrųjų gresia šį vakarą. 

— Tikriausiai suprantate, — ištarė žmogus, — kad jei aš pajusiu bent ma- 
žiausią įtarimą, jog Franklino aikštėje esate ne vienas, tiesiog važiuosiu toliau, ir 
jūs niekada gyvenime nesurasite Piterio Solomono nė pėdsakų. Ir tai, be abejo... 
bus pati mažiausia jūsų problema. 

— Aš būsiu vienas, — rimtai atsakė Belamis. — Kai perduosite man Piterį, 
duosiu jums viską, ko reikės. 

— Aikštės centre, — tarė vyras. — Man iki ten važiuoti mažiausiai dvide- 
šimt minučių. Siūlau jums palaukti, kiek reikės. 

Pokalbis nutrūko. 

Kambarys akimirksniu atgijo. Sato ėmė šūkauti nurodymus. Keli operaty- 
vininkai griebė radijo stoteles ir puolė prie durų. 

— Judam! Judam! 

Kilusioje sumaištyje Lengdonas pažvelgė į Belamį, tikėdamasis kokio nors 
paaiškinimo apie tai, kas šį vakarą iš tikrųjų vyksta, bet jį jau paskubomis ginė 
prie durų. 

— Man reikia pamatyti brolį! — sušuko Ketrina. — Privalote mus paleisti! 

Sato priėjo prie Ketrinos. 

— Aš nieko jums neprivalau, ponia Solomon. Ar aišku? 

Ketrina neatsitraukė ir iš paskutiniųjų stengėsi žvelgti į mažas Sato akutes. 

— Ponia Solomon, svarbiausia mano užduotis — suimti žmogų Franklino 
aikštėje, o jūs sėdėsite čia su mano agentais, kol aš ją įvykdysiu. Tada, ir ne anks- 
čiau, mes pagalvosime apie jūsų brolį. 

— Jūs manęs nesupratote, — atsakė Ketrina. — Aš juk tiksliai žinau, kur 
jis gyvena! Jo namai lygiai už penkių minučių kelio Kaloramos aukštumose, ir 
juose bus įkalčių, kurie jums pravers! Be to, sakėte, kad norite viską išlaikyti pa- 
slaptyje. Kas žino, ko Piteris pripasakos policijai, kai jo būklė pagerės. 

Sato prikando lūpą suvokusi, kad Ketrina kalba tiesą. Lauke pasigirdo 
sraigtasparnio ūžimas. Sato suraukė kaktą ir pasisuko į vieną agentą. 

— Hartmanai, imkite visureigį. Pristatysite ponią Solomon ir poną Leng- 


doną į Kaloramos aukštumas. Pasirūpinkite, kad Piteris Solomonas su niekuo 
nešnekėtų. Ar supratote? 

— Taip, ponia, — atsakė agentas. 

— Paskambinkite, kai ten būsite. Pranešite, ką radote. Ir nepaleiskite šitos 
porelės iš akių. 

Agentas Hartmanas greitai linktelėjo galva, pasiėmė visureigio raktelius ir 
patraukė prie durų. 

Ketrina skubiai nusekė iš paskos. 

Sato pasisuko į Lengdoną. 

— Netrukus pasimatysime, profesoriau. Žinau, kad jūs laikote mane prie- 
še, bet galiu jus užtikrinti, jog taip nėra. Kuo greičiau raskite Piterį. Niekas čia 
dar nesibaigė. | 

Kitapus Lengdono prie kavos stalelio tyliai sėdėjo dekanas Galovėjus. Jo 
rankos aptiko akmeninę piramidę, tebesančią atidarytame Lengdono kelion- 
krepšyje, stovinčiame priešais jį ant stalo. Senis čiupinėjo šiltą akmens paviršių. 

Lengdonas paklausė: 

— Tėve, ar važiuosite pas Piterį? 

— Ašjus tik gaišinsiu. — Galovėjus atitraukė nuo krepšio rankas ir užsegė 
užtrauktuką, uždarydamas piramidę. — Liksiu čia, pasimelsiu už Piterio išgi- 
jimą. Vėliau visi galėsime pasikalbėti. Bet kai parodysite Piteriui piramidę, gal 
galėtumėte jam kai ką nuo manęs perduoti? 

— Žinoma. — Lengdonas užsimetė ant peties krepšio rankeną. 

— Pasakykite jam štai ką. — Galovėjus atsikrenkštė. — Masonų piramidė 
išsaugojo savo paslaptį... be priedangos. 

— Nesuprantu. 

Senis mirktelėjo. 

— Vis tiek pasakykite Piteriui. Jis supras. 

Tai taręs dekanas Galovėjus nuleido galvą ir pradėjo melstis. 

Suglumęs Lengdonas paliko jį sėdintį krėsle ir išskubėjo laukan. Ketrina jau 
sėdėjo priekinėje visureigio sėdynėje ir aiškino agentui, kur važiuoti. Lengdonas 
įlipo į galą ir vos spėjo uždaryti dureles, ir didžiulis automobilis it raketa nulėkė 
per veją šiaurės pusėn, į Kaloramos aukštumas. 

Franklino aikštė yra Vašingtono centre, šiaurės vakarinėje jo dalyje, ją riboja 
K ir Tryliktoji gatvės. Joje daug istorinės reikšmės pastatų, žymiausias iš jų — 


Franklino mokykla, iš kurios Aleksandras Grehemas Belas 1880 metais pasiuntė 
pirmą pasaulyje telegramą. 

Aukštai danguje prie aikštės iš vakarų sparčiai artėjo sraigtasparnis UH-60, 
per kelias minutes atvykęs nuo Nacionalinės katedros. Marios laiko, pasakė Sato, 
žvalgydamasi po apačioje plytinčią aikštę. Ji žinojo, kaip svarbu, kad vyrai spėtų 
nepastebėti užimti pozicijas prieš atvykstant objektui. Jis sakė, kad atvažiuos 
mažiausiai po dvidešimties minučių. 

Sato paliepus, pilotas atliko „liečiamąjį pakibimą“ virš aukščiausio apylinkės 
pastato stogo, garsiojo Franklino aikštės pirmojo numerio — aukšto prestižinių 
įstaigų centro su dviem stogą puošiančiomis aukso smailėmis. Manevras, žino- 
ma, buvo neteisėtas, bet sraigtasparnis užtruko vos kelias sekundes, jo šliūžės 
vos palietė žvyru nubarstytą stogo paviršių. Visiems iššokus, pilotas tuojau pat 
pakilo aukštyn ir pasuko į rytus, kur ketino pakilti į „tylos aukštį ir nematomas 
teikti pagalbą iš viršaus. 

Sato palaukė, kol operatyvininkai susirinko įrangą ir parengė Belamį jo 
laukiančiam darbui. Architektas tebebuvo apkvaitęs nuo to, ką pamatė byloje, 
esančioje slaptame Sato nešiojamajame kompiuteryje. Juk sakiau... nacionalinio 
saugumo reikalas. Belamis iškart suprato, ką Sato turi galvoje, ir dabar buvo pasi- 
rengęs suja bendradarbiauti. 

— Viskas paruošta, ponia, — tarė agentas Simkinsas. 

Sato paliepus, agentai nuvedė Belamį stogu ir dingo laiptinėje, skubėdami 
į apačią užsiimti pozicijų. 

Sato priėjo prie stogo pakraščio ir pažvelgė žemyn. Apačioje nusidriekęs 
parkas užėmė visą kvartalą. Priedangos pakaks. Sato komandos nariai puikiai su- 
pranta, kaip svarbu įsitaisyti nepastebėtiems. Jei objektas pajustų, kad jie čia yra, 
ir nuspręstų kuo greičiau pasprukti... apie tai direktorė nenorėjo nė pagalvoti. 

Viršuje pūtė gūsingas šaltas vėjas. Sato apsiglėbė rankomis ir tvirtai įsi- 
spyrė kojomis, nenorėdama, kad ją nupūstų nuo pakraščio. Iš tokios aukštumos 
Franklino aikštė atrodė mažesnė, negu Sato ją prisiminė, ir pastatų ne tiek daug. 
Ji pasvarstė, kuris iš jų yra aštuntas numeris. Šios informacijos ji paprašė savo 
analitikės Nolos ir tikėjosi greitai gauti jos žinią. 

Pasirodė Belamis ir agentai, panašūs į skruzdes, ropojančias į medžiais 
apaugusio kvartalo tamsą. Simkinsas liepė Belamiui atsistoti netoli proskynos 
prie apleisto parko centro. Tada ir pats Simkinsas, ir jo komandos nariai ištirpo 
gamtos priedangoje, dingo iš akių. Po kelių sekundžių Belamis liko vienas, dre- 
bėdamas nuo šalčio žingsniavo po žibintu netoli parko centro. 

Sato jo visai nesigailėjo. 

Ji užsidegė cigaretę ir giliai įtraukė, džiaugdamasi plaučius persmelkusia ši- 


luma. Įsitikinusi, kad apačioje viskas gerai, ji pasitraukė nuo stogo krašto ir ėmė 
laukti dviejų telefono skambučių: vieno iš savo analitikės Nolos, kito — iš agento 
Hartmano, kurį pasiuntė į Kaloramos aukštumas. 

Lėčiau! Lengdonas įsitvėrė į galinę visureigio sėdynę, automobiliui skriejant 
posūkyje ant dviejų ratų ir gresiant apvirsti. Arba CŽV agentas Hartmanas 
nekantravo Ketrinai pademonstruoti savo vairavimo įgūdžius, arba jam buvo 
įsakyta parvežti Piterį Solomoną, kol šis dar nespėjo atsigauti ir priplepėti ko 
nereikia vietos pareigūnams. 

Pašėlęs važiavimas Ambasadų keliu, stengiantis spėti prieš užsidegant rau- 
donai šviesai, buvo gana baugus, bet dabar jie lėkė vingiuotomis gyvenamojo Ka- 
loramos aukštumų rajono gatvėmis. Pakeliui Ketrina garsiai šaukė, kur važiuoti, 
nes dar šią popietę lankėsi šio žmogaus namuose. 

Sulig kiekvienu posūkiu odinis krepšys Lengdonui prie kojų čiuožė tai pir- 
myn, tai atgal, Lengdonas girdėjo, kaip dunksi viršūnė, tikriausiai nukritusi nuo 
piramidės ir dabar besiritinėjanti krepšio dugne. Bijodamas, kad jai ko nors ne- 
nutiktų, jis įkišo ranką ir pagrabaliojęs rado. Viršūnė tebebuvo šilta, bet švytintis 
tekstas jau spėjo išblukti ir išnykti, liko tik pradinis įrašas: 

The secret hides within The Order. 

Dėdamasis piramidės viršūnę į švarko kišenę, Lengdonas pastebėjo, kad 
jos elegantiškas paviršius nusėtas kažkokiais smulkiais baltais gumulėliais. Nie- 
ko nesuprasdamas pamėgino juos nuvalyti, bet gumulėliai atrodė tvirtai prilipę 
ir kieti... panašūs į plastiką. Kas čia dabar? Paskui pamatė, kad ir akmeninės pira- 
midės paviršių dengia smulkūs balti taškeliai. Lengdonas nagu vieną nukrapštė 
ir pavoliojo tarp pirštų. 

— Vaškas? — nesusilaikęs garsiai ištarė jis. 

Ketrina atsigręžusi pažvelgė per petį. 

— Kas? 

— Piramidė ir jos viršūnė padengta vaško gumuliukais. Nieko nesuprantu. 
Iš kur jis galėjo atsirasti? 

— Gal kas nors buvo tavo krepšyje? 

— Nemanau. 

Jiems pasukus už kampo, Ketrina parodė pro automobilio langą ir pasisuko 
į agentą Hartmaną. 


— Štai čia! Mes atvykome. 

Lengdonas pakėlė akis ir pamatė besisukančias saugos tarnybos automo- 
bilio, pastatyto įvažiavimo kelyje priešais, šviesas. Įvažos vartai buvo atviri, ir 
agentas žaibišku greičiu įvarė visureigį vidun. 

Namas pasirodė esąs ištaigingas dvaras. Viduje plieskė visos šviesos, pa- 
radinės durys plačiai atvertos. Ant takelio ir pievelėje kaip pakliuvo stovėjo 
keli automobiliai, veikiausiai atvyke paskubomis. Kai kurių varikliai dar veikė, 
žibintai degė; dauguma jų buvo nukreipti į namą, bet vienas, pasuktas šonu, pri- 
važiuojant jų vos neapakino. 

Agentas Hartmanas sustojo pievelėje greta balto sedano su ryškiu užrašu 
„Pirmoji“ saugos tarnyba. Dėl mirguliuojančių šviesų ir į akis PE auto- 
mobilių žibintų buvo sunku ką nors įžiūrėti. | 

Ketrina tuojau pat iššoko ir nubėgo į namą. Lengdonas užsimetė krepšį ant 
peties, nespėjęs užsegti užtrauktuko. Bėgte nusekė paskui Ketriną pievele atvirų 
durų link. Viduje buvo girdėti balsai. Lengdonui už nugaros cyptelėjo visureigio 
užraktas, ir agentas Hartmanas nuskubėjo drauge. 

Ketrina užlėkė priebučio laiptais, įbėgo pro paradines duris ir dingo tarp- 
duryje. Lengdonas peržengė slenkstį tuojau po jos ir pamatė, kaip Ketrina jau 
eina per vestibiulį koridoriumi ataidinčių balsų link. Už jos nuo įėjimo buvo 
matyti valgomojo stalas, prie kurio nugara į juos sėdėjo moteris apsaugininkės 
uniforma. 

— Pareigūne! — bėgdama sušuko Ketrina. — Kur Piteris Solomonas? 

Lengdonas nuskubėjo paskui ją, tačiau staiga jo akį patraukė netikėtas ju- 
desys. Kairėje pusėje pro svetainės langą jis pamatė, kaip užsidaro įvažos vartai. 
Keista. Paskui į akis krito dar kai kas... ką nuo jų atvažiuojant slėpė besisukančios 
šviesos ir akinantys žibintai. Keletas automobilių, padrikai sustatytų prie įvažos, 
nė iš tolo nepriminė policijos ir pagalbos tarnybų automobilių, kuriais juos pa- 
laikė Lengdonas. 

„Mercedes“?.. „Hummer '?.. Lenktyninis „Tesla“? 

Tą pačią akimirką Lengdonas dar suprato, kad balsai, sklindantys iš namo 
vidaus, yra viso labo valgomajame įjungto televizoriaus. 

Lėtai sukdamasis Lengdonas suriko koridoriaus pusėn: 

— Ketrina, palauk! 

Bet atsisukęs pamatė, kad Ketrina Solomon jau nebebėga. 

Ji pakilo į orą. 

Ketrina Solomon pajuto, kad krinta... bet niekaip nesuprato kodėl. 

Ji bėgo koridoriumi pas apsaugininkę, sėdinčią valgomajame, tik staiga 
kojas supančiojo neregima kliūtis, kūnas pasviro į priekį ir pakilo į orą. 

O dabar jis vėl grįžo ant žemės... kitaip tariant, ant kietmedžio grindų. 

Ketrina smarkiai krito ant pilvo ir pajuto, kaip nuo smūgio iš plaučių išstu- 
miamas oras. Jai virš galvos susvyravusi sunki paltų kabykla pagaliau nugriuvo 
greta ant grindų, per plauką neužvirsdama ant galvos. Ketrina pakėlė galvą, dar 
negalėdama atgauti kvapo, nesuprasdama, kodėl apsaugininkė, sėdinti prie sta- 
lo, nė piršto nepajudina. Dar keisčiau buvo tai, kad prie kabyklos stovo pasirodė 
pritvirtinta plona viela, ištiesta skersai koridoriaus. 

Kam žmonėms prireikė... 

— Ketrina! — sušuko jai Lengdonas; Ketrina, apsivertusi ant šono, pa- 
žvelgė į jį ir staiga pajuto, kaip jai gyslose sustingo kraujas. Robertai! Atsigręžk! 
Mėgino sušukti, tačiau neįstengė atgauti kvapo. Tegalėjo tarsi sulėtintame filme 
stebėti, kaip Lengdonas bėga koridoriumi jai į pagalbą, net nenujausdamas, kad 
jam už nugaros per slenkstį svyruodamas žengia agentas Hartmanas, abiem ran- 
komis laikydamasis už gerklės. Hartmanui tarp pirštų, kuriais jis laikė suėmęs 
ilgą iš kaklo kyšančio atsuktuvo rankeną, sruvo kraujo upeliai. 

Agentui žingtelėjus arčiau, Ketrina pamatė ir tą, kuris jį užpuolė. 

Dieve mano... tik ne tai! 

Stambus, beveik visai nuogas vyriškis, apsisiautęs tik keistu drabužiu, pri- 
menančiu strėnjuostę, veikiausiai laukė jų pasislėpęs vestibiulyje. Jo raumenin- 
gas kūnas nuo galvos iki kojų buvo išmargintas keistomis tatuiruotėmis. Įėjimo 
durys užsidarė paskui vyriškį, o jis pats skubėjo koridoriumi prie Lengdono. 

Agentas Hartmanas griuvo ant grindų tą pačią akimirką, kai užsitrenkė 
durys. Apstulbęs Lengdonas atsigręžė, bet tatuiruotasis vyriškis jau šoko prie jo 
ir prikišo prie nugaros kažkokį prietaisą. Blykstelėjo ryški šviesa, pasigirdo šai- 
žus elektros išlydžio garsas ir Ketrina pamatė, kaip Lengdonas sustingo. Plačiai 
atmerktomis nemirksinčiomis akimis jis pasviro į priekį ir susmuko ant grindų, 
negalėdamas pajudėti. Jis sunkiai užgriuvo ant savo odinio kelionkrepšio, iš ku- 
rio ant grindų iškrito piramidė. 

Net nepažvelgęs į auką, tatuiruotasis vyriškis peržengė Lengdoną ir patrau- 
kė tiesiai prie Ketrinos. Ji jau buvo pradėjusi atbula šliaužti į valgomąjį, tačiau 
atsitrenkė į kėdę. Apsaugininkė, sėdėjusi ant jos, pasviro ir tarsi bežadis maišas 
krito ant grindų greta Ketrinos. Negyvame moters veide buvo sustingusi siaubo 
išraiška. Jos burna buvo užkimšta skuduru. 


Milžinas spėjo pribėgti prie Ketrinos, šiai dar nespėjus sureaguoti. Su neįsi- 
vaizduojama jėga sugriebė ją už pečių. Jo veidas, nebepridengtas makiažo sluoks- 
nio, atrodė tiesiog klaikus. Jo raumenys įsitempė, ir Ketrina pajuto, kaip jis ją 
apvertė kniūbsčią nelyginant skudurinę lėlę. Į nugarą įsirėmė sunkus kelis, jai pa- 
sirodė, kad stuburas tuoj lūš per pusę. Jis sugriebė ją už rankų ir patraukė atgal. 

Pasukta ant šono galva, skruostą prispaudusi prie kilimo, Ketrina matė, 
kaip trūkčioja netoliese tysantis Lengdono kūnas. Toliau vestibiulyje be jokių 
gyvybės žymių gulėjo agentas Hartmanas. 

Ketrinos riešus nudiegė šaltas metalas, ji suprato, kad jie rišami viela. 
Apimta siaubo pamėgino išsilaisvinti, tačiau rankas persmelkė veriantis skausmas. 

— Jei mėginsi pajudėti, viela tikrai perpjaus rankas, — tarė vyriškis baigda- 
mas rišti jos rankų riešus ir stulbinamai mikliai imdamasis kojų. * 

Ketrina jam spyrė, o jis galingu kumščiu trenkė jai į dešinę šlaunį, visai at- 
jungdamas koją. Po kelių sekundžių kulkšnys irgi buvo surištos. 

— Robertai! — galiausiai įstengė sušukti ji. 

Lengdonas vaitodamas gulėjo koridoriuje ant grindų. Jis buvo susmukęs 
ant savo odinio krepšio, prie galvos gulėjo parvirtusi ant šono akmeninė pirami- 
dė. Ketrina suvokė, kad piramidė — paskutinė jos viltis. 

— Mes iššifravome piramidės įrašą! — pasakė ji užpuolikui. — Aš jums 
viską papasakosiu! 

— Žinoma, papasakosi. 

Sulig tais žodžiais jis ištraukė iš mirusios apsaugininkės burnos skudurą ir 
kietai sukimšo Ketrinai į burną. 

Jo skonis buvo kaip mirties. 


Roberto Lengdono kūnas buvo kaip nesavas. Jis gulėjo sustingęs ir nejudėda- 
mas, skruostu prisispaudęs prie kietmedžio grindų. Buvo pakankamai girdėjęs 
apie elektrošoko prietaisus — kaip jie paralyžiuoja žmones, laikinai išjungdami 
nervų sistemos veiklą. Jų efektas, vadinamas raumenų elektrinės veiklos sutrik- 
dymu, iš esmės prilygo žaibo smūgiui. Nepakeliamas, kiaurai veriantis skaus- 
mas, regis, pripildė kiekvieną jo kūno molekulę. Be to, nepaisant tikslingų valios 
pastangų, raumenys atsisakė vykdyti komandas, kurias jis jiems siuntė. 

Kelkis! 

Kniūbsčias, paralyžiuotas gulėdamas ant grindų, Lengdonas negiliai, grei- 
tai kvėpavo, beveik neįstengdamas įtraukti oro. Dar nematė žmogaus, kuris jį už- 
puolė, bet regėjo agentą Hartmaną, gulintį vis didėjančiame kraujo klane. Leng- 
donas girdėjo, kaip grumiasi ir priešinasi Ketrina, bet prieš keletą sekundžių jos 
balsas priduso, tarsi užpuolikas būtų kuo nors užkimšęs burną. 


Kelkis, Robertai! Tu privalai jai padėti! 

Lengdonui pradėjo skaudžiai dilgčioti kojas, staiga skausmingai atgau- 
nančias jautrumą, tačiau pėdos jo vis dar neklausė. Judinkis! Rankos, palengva 
atsigaudamos, sutrūkčiojo, paskui veidas, sprandas. Didžiulėmis pastangomis jis 
pasuko galvą, šiurkščiai braukdamas skruostu kietmedžio grindis, ir pamėgino 
pažvelgti, kas vyksta valgomajame. 

Lengdonui vaizdą užstojo akmeninė piramidė, iškritusi iš jo krepšio ir 
dabar parversta gulinti ant grindų: jos pagrindas buvo už kelių centimetrų nuo 
veido. 

Lengdonas ne iškart suvokė, ką mato. Tiesiai prieš akis atsidūręs akmens 
keturkampis tikrai buvo piramidės pagrindas, bet jis dabar atrodė kažkoks ki- 
toks. Visai kitoks. Tebebuvo kvadratinis, tebebuvo iš akmens... bet nebeatrodė 
nei plokščias, nei glotnus. Piramidės pagrindas buvo išmargintas išgraviruotais 
ženklais. Kaip tai gali būti? Lengdonas kelias sekundes atidžiai žiūrėjo į jį svars- 
pagrindą... ir ant jo nebuvo jokių ženklų! 

Lengdonas staiga suprato kodėl. 

Ūmai atsigavo kvėpavimo refleksas, ir jis giliai įkvėpė oro, supratęs, kad 
masonų piramidė atskleidė dar ne visas savo paslaptis. Mano akyse įvyko dar vie- 
nas persimainymas. 

Akies mirksniu Lengdonas suprato, ką reiškia paskutinis Galovėjaus pra- 
šymas. Pasakykite Piteriui: masonų piramidė išsaugojo savo paslaptį... be priedangos. 
Tada jo žodžiai nuskambėjo keistai, bet dabar Lengdonas suprato, kad dekanas 
Galovėjus siuntė Piteriui šifruotą pranešimą. Kaip ironiška, kad apie tokį pat 
šifrą Lengdonas kitados buvo skaitęs viename vidutiniškame trileryje. 

Be priedangos. Lotyniškai — sine cera, be vaško. 

Jau Mikelandželo laikais skulptoriai mokėjo paslėpti savo darbų trūkumus, 
pripildami į plyšius išlydyto vaško ir užpildami juos akmens dulkėmis. Tai buvo 
laikoma sukčiavimu, todėl tik skulptūros, pagamintos nenaudojant dirbtinės 
priedangos — be vaško, arba sine cera, — buvo laikomos tikrais meno kūriniais. 
Šis apibūdinimas išliko iki mūsų laikų. Iki šiol vertiname meno kūrinių „atviru- 
mą“ ir laikome dorybe kalbėti apie juos „be priedangos“, nesislapstydami. 

Piramidės pagrindo įrašai buvo paslėpti naudojantis tuo pačiu metodu. 
Kai Ketrina, paklusdama išgraviruotiems nurodymams, išvirė piramidę, vaškas 
ištirpo ir pasimatė pagrinde esantis įrašas. Galovėjus svetainėje apčiupinėjo pi- 
ramidę ir tikriausiai užčiuopė ant jos pagrindo išryškėjusias žymes. 

Staiga Lengdonas trumpą akimirką pamiršo visus jam ir Ketrinai gresian- 
čius pavojus. Jis įsistebeilijo į neįtikimus simbolius, įrėžtus piramidės pagrinde. 


Visiškai nenumanė, ką jie galėtų reikšti... ar ką galiausiai atskleis, bet viena buvo 
aišku. Masonų piramidė dar turi paslapčių. „Franklino aikštė, aštuoni“ — ne galutinis 
atsakymas. 

Nežinia, ar dėl šio atradimo, nuo kurio kūną užplūdo adrenalinas, ar tiesiog 
dėl to, kad gavo kelias sekundes pagulėti, Lengdonas staiga pajuto vėl galįs val- 
dyti kūną. 

Skausmingai permetė ranką ir pastūmė šalin odinį krepšį, norėdamas pa- 
matyti, kas darosi valgomajame. 

Pasibaisėjo pamatęs surištą Ketriną, kuriai į burną buvo giliai įgrūstas di- 
džiulis skuduras. Lengdonas pamėgino įtempti raumenis ir pasikelti ant kelių, bet 
tuojau pat sustingo, niekaip neįstengdamas patikėti tuo, ką mato priešais save. 

Dėl Dievo meilės, kas gi čia?! Ė 

Lengdonas persirito ant šono įnirtingai spardydamasis, bet milžiniškas ta- 
tuiruotas vyras jį sučiupo, apvertė aukštielninką ir atsisėdo ant krūtinės. Keliais 
prispaudė Lengdono pečius, skausmingai prikaldamas jį prie grindų. Ant vyriškio 
krūtinės kilojosi ištatuiruotas dvigalvis feniksas. Kaklas, veidas ir plikai skusta 
galva buvo išmarginti stulbinamais, nepaprastai sudėtingais simboliais — Leng- 
donas atpažino burtaženklius, naudojamus juodosios magijos apeigose. 

Lengdonui nebespėjus daugiau nieko suvokti, milžinas suėmė delnais jo 
ausis, pakėlė nuo grindų galvą ir su neįtikima jėga trenkė ją į kietmedį. 

Viskas aptemo. 

Malachas sustojo koridoriuje ir apžvelgė skerdynių vaizdus. Jo namai pri- 
minė mūšio lauką. 

Jam po kojomis be sąmonės gulėjo Robertas Lengdonas. 

Valgomajame ant grindų tysojo surišta Ketrina Solomon užkimšta burna. 

Netoliese gulėjo susmukęs apsaugininkės lavonas, anksčiau nuvirtęs nuo 
kėdės, ant kurios buvo pasodintas. Apsaugininkė, stengdamasi išgelbėti savo gy- 
vybę, įvykdė viską, ko reikalavo Malachas. Jusdama prie gerklės priremtą peilio 
smaigalį ji atsiliepė Malacho mobiliuoju telefonu, primelavo Lengdonui ir Ketri- 
nai, ir šie strimgalviais atlėkė čia. Ji neturėjo jokios partnerės, ir Piterio Solomono 
būklė anaiptol nebuvo net patenkinama. Kai tik moteris atliko jai skirtą vaidmenį, 
Malachas ją tyliai pasmaugė. 

Norėdamas įtvirtinti iliuziją, kad jo nėra namie, Malachas paskambino 


Belamiui naudodamasis laisvųjų rankų įranga viename iš savo automobilių. Aš 
važiuoju, pasakė jis Belamiui ir visiems, kurie klausėsi šio pokalbio. Piteris guli 
bagažinėje. Iš tiesų Malachas važiavo iš savo garažo į priešakinį kiemą, kuriame 
paliko pastatytus kelis iš daugelio savo automobilių, nepamiršęs įjungti šviesų ir 
palikti veikiančių variklių. 

Apgaulė pavyko kuo puikiausiai. 

Beveik pavyko. 

Vienintelė kliautis buvo kruvinas juodai apsirengusio žmogaus lavonas, 
gulintis vestibiulyje su iš kaklo kyšančiu atsuktuvu. Malachas apieškojo lavoną 
ir nesusilaikė nenusijuokęs, radęs kokybišką radijo ryšio prietaisą ir mobilųjį te- 
lefoną su CŽV ženklu. Atrodo, net ir jie suvokia mano galią. Jis išėmė iš prietaisų 
baterijas ir sutraiškė juos abu sunkia bronzine durų atrama. 

Malachas suprato, kad dabar veikti reikia labai greitai, ypač žinant, kad į 
reikalus įsivėlė CŽV. Jis priėjo prie Lengdono. Profesorius gulėjo be sąmonės ir 
dar kurį laiką pagulės. Malachas nukreipė pagarbų žvilgsnį į akmeninę piramidę, 
gulinčią ant grindų greta profesoriaus krepšio. Širdis ėmė smarkiai daužytis, už- 
gniaužė kvapą. 

Aš tiek metų laukiau... 

Virpančiomis rankomis jis pakėlė nuo grindų masonų piramidę. Pirštais 
lėtai braukdamas per išgraviruotus įrašus, juto pagarbų susižavėjimą tuo, ką jie 
žada. Nenorėdamas pernelyg užsimiršti, įdėjo piramidę kartu su viršūne atgal į 
Lengdono krepšį ir užsegė užtrauktuką. 

Greitai piramidę vėl surinksiu... bet jau daug saugesnėje vietoje. 

Jis persimetė Lengdono krepšį per petį, paskui pamėgino užsiversti ant pe- 
ties patį Lengdoną, bet treniruotas profesoriaus kūnas pasirodė daug sunkesnis 
negu tikėjosi. Malachas persigalvojo, suėmė jį už pažastų ir nuvilko grindimis. 
Jam tikrai nepatiks ten, kur galiausiai atsidurs, pamanė Malachas. 

Vilkdamas šalin Lengdoną, girdėjo virtuvėje garsiai veikiantį televizorių. 
Iš ekrano sklindantys balsai buvo vienas iš apgaulės elementų, Malachas dar 
nespėjo jo išjungti. Rodė televizijos pamokslininką, kartu su žiūrovais kalbantį 
„Tėve mūsų“. Malachas pamanė: kažin ar bent vienas iš užhipnotizuotų jo žiūro- 
vų suvokia, iš kur kilo ši malda? 

— „Kaip danguje, taip ir žemėje... — kalbėjo maldininkai. 

Taip, pamanė Malachas. Kaip viršuje, taip ir apačioje. 

— „Ir neleisk mūsų gundyti...“ 

Padėk mums įveikti mūsų silpną kūną. 

— „Gelbėk mus nuo pikto... — meldė visi. 

Malachas nusišypsojo. Tai turėtų būti nelengva. Tamsa tirštėja. Vis dėlto rei- 


kia pripažinti — žmonės stengiasi. Žmonių, kurie kreiptųsi į neregimas galias ir 
prašytų jų pagalbos, šiuolaikiniame pasaulyje darosi vis mažiau. 

Malachas vilko Lengdoną svetainės grindimis, kai kongregacijos dalyviai 
vienbalsiai sušuko: „Amen!“ 

Amon, mintyse pataisė juos Malachas. Jūsų religijos lopšys — Egiptas. 
Dievas Amonas buvo visų šiuolaikinių dievų, taip pat ir Dzeuso... ir Jupiterio... 
prototipas. Dar dabar visos pasaulio religijos šaukiasi įvairiai tariamo jo vardo. 
Amen! Amin! Aum! 

Televizijos pamokslininkas pradėjo cituoti Bibliją, pasakodamas apie ange- 
lų, demonų bei dvasių hierarchiją, valdančią dangų ir pragarą. 

— Saugokite sielas nuo piktųjų galių! — ragino jis. — Iškelkite širdis mal- 
dose! Dievas ir jo angelai jus išgirs! į 

Jis teisus, Malachas tai žinojo. Bet išgirs ir demonai. 

Malachas jau seniai sužinojo, kad tinkamai laikantis Meno taisyklių, galima 
atverti vartus į dvasių pasaulį. Jame egzistuojančios neregimos jėgos, lygiai kaip 
ir patys žmonės, būna įvairios — ir geros, ir blogos. Šviesos galios gydo, saugo 
ir siekia įvesti visatoje tvarką. Tamsos galios veikia priešingai... sėja griovimą ir 
chaosą. 

Tinkamai iškvietus neregimąsias galias, galima jas įtikinti žemėje padaryti 
tai, ko reikalauja iškvietėjas... taip jam suteikiant iš pažiūros antgamtinę jėgą. 
Už savo pagalbą galios reikalauja atpildo: šviesos galios — aukų ir šlovinimo... 
tamsos galioms reikia kraujo praliejimo. 

Kuo didesnė auka, tuo didesnę jėgą ji suteikia. Malachas pradėjo nuo menkų, 
niekam nereikalingų gyvūnų kraujo aukos. Tačiau laikui bėgant jo aukojimai 
tapo drąsesni. Šiąnakt žengsiu paskutinį žingsnį. 

— Saugokitės! — sušuko televizijos pamokslininkas, įspėdamas apie artė- 
jančią Apokalipsę. — Netrukus įvyks paskutinis mūšis už žmonių sielas! 

Teisybė, pamanė Malachas. Ir aš būsiu didžiausias jo karys. 

Žinoma, šis mūšis prasidėjo jau labai seniai. Senovės Egipte tie, kurie prak- 
tikavo Meną, tapo didžiaisiais istorijos adeptais, iškilo neišmatuojamai aukščiau 
už mases ir virto tikrais Šviesos nešėjais. Žeme jie vaikščiojo kaip dievai. Jie statė 
didingas įšventinimo šventyklas, į kurias atkeliaudavo naujokai iš viso pasaulio 
pasisemti išminties. Susikūrė auksinių žmonių rasė. Neilgą laiką atrodė, kad 
žmonija pasirengusi iškilti, peržengti savo žemiškumo ribas. 

Senovės Slėpinių aukso amžius. 

Tačiau žmogus, turintis kūną, pasiduoda nuodėmėms — puikybei, neapy- 
kantai, nekantrumui, goduliui. Metams bėgant atsirado tokių, kurie sugadino 
Meną, iškreipė jį ir naudojosi jo galiomis savo pačių naudai. Jie pradėjo naudotis 


šia iškreipta atmaina, kad išsikviestų tamsos galias. Atsirado kitoks Menas... 
galingesnis, greičiau pasiekiamas, svaigiai veikiantis. 

Toks ir yra mano Menas. 

Tai mano Didysis Darbas. 

Nušvitimą patyrę adeptai ir jų ezoterinės brolijos savo akimis regėjo blogio 
iškilimą ir matė, kad žmogus nesinaudoja neseniai įgytomis žiniomis savo rūšies 
labui. Todėl jie paslėpė savo išmintį, kad ji nepatektų į nevertųjų rankas. Galiau- 
siai ji buvo ir visai prarasta. 

Tada atėjo didysis žmogaus Nuopuolis. 

O pojo ilgam stojo tamsa. 

Iki šių dienų kilnūs adeptų palikuonys drąsiai kovoja, apčiuopomis ieško- 
dami Šviesos, stengdamiesi atgauti prarastą praeities galią, sulaikyti visur besi- 
veržiančią tamsą. Tai visų pasaulio religijų kunigai ir kunigės, veikiantys visose 
bažnyčiose, šventovėse, šventyklose. Laikas ištrynė atsiminimus... atskyrė juos 
nuo praeities. Jie nebežino Šaltinio, iš kurio kitados tryško galinga jų išmintis. 
Klausiami apie dieviškuosius protėvių slėpinius, naujieji tikėjimo sergėtojai iš- 
kalbingai jų atsižada, pasmerkdami juos kaip eretikus. 

Nejau jie tikrai pamiršo, negalėjo suprasti Malachas. 

Senovinio Meno atgarsiai iki šiol aidi visuose pasaulio kampeliuose nuo ju- 
daizmo mistikų kabalistų iki ezoterinių islamo sufijų. Jo likučius galima įžvelgti 
įmantriuose krikščionybės ritualuose, Šventosios Komunijos Dievo valgymo 
apeigose, šventųjų, angelų ir demonų hierarchijoje, rožinio kalbėjime ir litani- 
jose, astrologija pagrįstame liturginiame kalendoriuje, šventintuose rūbuose 
ir amžinojo gyvenimo pažaduose. Dar dabar kunigai vaiko piktąsias dvasias, 
siūbuodami rūkstančiomis smilkyklėmis, skambindami šventintais varpais 
ir šlakstydami švęstu vandeniu. Krikščionys ligi šiol praktikuoja antgamtišką 
egzorcizmo amatą — iš jų tikėjimo pradžios atėjusią praktiką, reikalaujančią su- 
gebėjimo ne tik išvaryti piktąsias dvasias, bet ir jas prišaukti. 

Ir jie vis tiek nemato savo praeities? 

Ryškiausiai Bažnyčios mistinė praeitis atsiskleidžia pačiame jos centre. Va- 
tikane, Šv. Petro aikštės centre, stovi didis egiptietiškas obeliskas. Šis šventumo 
pripildytas monolitas buvo ištašytas trylika šimtmečių prieš gimstant Jėzui ir 
neturi jokių sąsajų su šiuolaikine krikščionybe. Tačiau stovi tokioje vietoje. Pa- 
čioje Kristaus Bažnyčios širdyje. Akmeninis švyturys, šaukte šaukiantis, trokš- 
tantis būti išgirstas. Priminimas keliems išminčiams, kurie dar nepamiršo, nuo 
ko viskas prasidėjo. Ši Bažnyčia, gimusi iš Senovės Slėpinių įsčių, tebesinaudoja 
jų apeigomis ir simboliais. 

O labiausiai — vienu, pagrindiniu, simboliu. 

Krikščionių altorius, rūbus, smailes ir patį Šventąjį Raštą puošia ypatingas 


krikščionybės vaizdinys — brangaus asmens aukojimas. Krikščionybė geriau už 
visas kitas religijas suprato permainančią aukos galią. Dar ir dabar iš pagarbos 
Jėzaus aukai jo sekėjai siūlo menkutes asmenines aukas... tai pasninkai, gavė- 
nios apsimarinimas, dešimtinė Bažnyčiai. 

Žinoma, visos šios aukos yra bereikšmės. Be kraujo... negali būti tikros aukos. 

Tamsos jėgos jau seniai priprato prie kraujo aukų ir dėl jų taip sustiprėjo, 
kad gerosioms jėgoms vargiai pavyksta jas suvaldyti. Netrukus Šviesa galutinai 
išblės ir tamsos garbintojai galės laisvai įeiti į žmonių sielas. 

— Franklino aikštės aštuntasis numeris privalo egzistuoti, — neatlyžo 
Sato. — Patikrink dar kartą! 

Nola Kei, sėdinti prie savo darbo stalo, pasitaisė telefono ausinę. 

— Ponia, aš viską peržiūrėjau... tokio adreso Kolumbijos apygardoje nėra. 

— Bet aš esu Franklino aikštėje, ant pirmuoju numeriu pažymėto pastato 
stogo, — tarė Sato. — Turi būti ir aštuntas numeris! 

Direktorė Sato ant stogo? 

— Palaukite. 

Nola pradėjo naują paiešką. Ketino pranešti ST direktorei apie programišių, 
bet kol kas Sato, atrodo, niekaip negali išmesti iš galvos Franklino aikštės aštun- 
tojo numerio. Be to, Nola dar turi ne visą informaciją. Ir išvis, kur tas prakeiktas 
sistemų saugumo pareigūnas? 

— Aišku, — ištarė Nola žvelgdama į monitorių, — supratau, kas čia nege- 
rai. Franklino aikštės pirmasis numeris — tai pastato pavadinimas... ne adresas. 
Tikras jo adresas — K gatvės 1301 numeris. 

Ši žinia, atrodo, sutrikdė direktore. 

— Nola, aš neturiu laiko aiškinti — piramidėje aiškiai įrašytas adresas, 
Franklino aikštė, aštuoni. 

Nola staiga atsitiesė. Piramidėje įrašytas konkrečios vietos adresas? 

— Įrašas, — toliau kalbėjo Sato, — originalo kalba skamba taip: „The secret 
hides within The Order — Eight Franklin Sguare“ 

Nolai buvo sunku tai įsivaizduoti: 

— Order... tai ordinas? Masonų ar kitokių brolių ordinas? 

— Manau, taip, — atsakė Sato. 

Nola truputį pagalvojo ir vėl ėmėsi klaksėti klavišais. 

— Ponia, ojei metams bėgant aikštės pastatų numeracija keitėsi? Suprantate, 


jei ši piramidė iš tiesų tokia sena, kaip pasakoja legenda, tai gal Franklino aikštės 
namų numeriai tada, kai tašė piramidę, buvo kitokie? Aš ką tik paleidau paiešką be 
žodžių „aštuntas numeris“... tik su žodžiais „ordinas“... „Franklino aikštė“... ir „Va- 
šingtonas, Kolumbijos apygarda“... gal taip pavyks bent išsiaiškinti, ar... — staiga 
ji nutilo nebaigusi sakinio, pamačiusi pasirodžiusius paieškos rezultatus. 

— Ką radai? — pareikalavo atsakyti Sato. 

Nola žiūrėjo į pirmą rezultatą sąraše — įspūdingą Egipto didžiosios pirami- 
dės nuotrauką, panaudotą kaip foną svetainės, skirtos vienam Franklino aikštės 
pastatui. Šis pastatas buvo visiškai kitoks negu visi kiti toje aikštėje. 

Tiesą sakant, kitoks negu visi kiti visame mieste. 

Nolai žadą atėmė ne neregėta pastato architektūra, o veikiau jo paskirties 
aprašymas. Jei tikėsime interneto svetainėje įdėtais duomenimis, šis neįprastas 
pastatas buvo sumanytas kaip mistikų šventovė, skirta... senoviniam slaptajam 
ordinui. 

Robertas Lengdonas atgavo sąmonę ir pajuto, kad skausmas skelte skelia 
galvą. 

Kur aš? 

Kad ir kur jis būtų, čia tamsu. Neperregimai tamsu kaip olos gilumoje ir 
mirtinai tylu. 

Jis gulėjo ant nugaros ištiestomis palei šonus rankomis. Suglumęs pamėgi- 
no pajudinti kojų ir rankų pirštus, su palengvėjimu pajuto, kad jie juda lengvai 
ir be skausmo. Kas atsitiko? Nepaisant galvos skausmo ir neįžvelgiamos tamsos, 
viskas atrodė apytikriai normalu. 

Beveik viskas. 

Lengdonas susivokė gulįs ant kietų grindų, kurios atrodė neįprastai sli- 
džios, beveik kaip stiklas. Dar keisčiau buvo justi, kad slidus paviršius tiesiogiai 
liečiasi su nuogu jo kūnu... pečiais, nugara, sėdmenimis, šlaunimis, blauzdomis. 
Aš nuogas? Nieko nesuprasdamas persibraukė kūną rankomis. 

Jėzau! Kur, po šimts, mano drabužiai? 

Gulint tamsoje palengva pradėjo šviesėti protas, atsigauti atmintis... 
Lengdonui prieš akis švystelėjo baugūs atsiminimai... negyvas CŽV agentas... 
tatuiruotojo žvėries veidas... Lengdono galva, atsitrenkianti į grindis. Vaizdai 
ėmė suktis greičiau... jis prisiminė šiurpulį keliantį surištos, užkimšta burna 
Ketrinos, gulinčios ant valgomojo grindų, paveikslą. 


Dieve mano! 

Lengdonas staiga pamėgino sėstis ir kakta atsitrenkė į kažką, kybantį vos 
keliolika centimetrų virš jo. Galva sprogo iš skausmo, jis vėl parkrito, beveik ne- 
tekes sąmonės. Apspangeęs ištiesė viršun rankas, stengdamasis tamsoje apčiuop- 
ti kliūtį. Tai, ką aptiko, jam pasirodė visai nesuprantama. Atrodo, šio kambario 
lubos yra vos keliasdešimt centimetrų virš jo. Kas čia dabar? Ištiesė į šalis rankas, 
mėgindamas apsiversti, bet abi rankos atsimušė į sienas. 

Tik dabar jam nušvito tiesa. Robertas Lengdonas guli visai ne kambaryje. 

Ašesu dėžėje! 

Mažoje tamsioje dėžėje, panašioje į karstą, Lengdonas pradėjo it pašėlęs 
daužytis kumščiais. Jis daugybę kartų šaukėsi pagalbos. Apėmęs siaubas augo 
sulig kiekviena akimirka ir galiausiai pasidarė nebeištveriamas. 

Mane palaidojo gyvą. 

Lengdonui niekaip nepavyko išjudinti keistojo karsto dangčio, net paklai- 
kus stumiant iš visų jėgų, įsispyrus rankomis ir kojomis. Kiek jis galėjo spręsti, 
atrodė, kad dėžė pagaminta iš storo stiklo pluošto. Nepraleidžianti oro. Nepra- 
leidžianti garso. Nepraleidžianti šviesos. Nepaliekanti jokios galimybės pabėgti. 

Šioje dėžėje aš taip ir uždusiu vienui vienas. 

Jis prisiminė gilų šulinį, į kurį buvo įkritęs vaikystėje, ir kraupią naktį, kurią 
praleido bedugnėje duobėje, be paliovos stengdamasis išsilaikyti ant vandens. Ši 
trauma paliko Lengdono psichikoje randą — neįveikiamą uždarų erdvių fobiją. 

Šią naktį išsipildė baisiausias Roberto Lengdono košmaras — jis buvo pa- 
laidotas gyvas. 


Ketrina Solomon tylėdama drebėjo ant Malacho valgomojo grindų. Aštri viela, 
kaustanti rankų riešus ir kojas, jau spėjo įsikirsti į kūną, ir nuo menkiausio jude- 
sio pančiai, atrodo, tik dar labiau veržė. 

Tatuiruotasis šiurkščiai sutrenkė Lengdonui galvą, ir kai šis neteko sąmo- 
nės, nuvilko jo suglebusį kūną grindimis drauge su krepšiu ir akmenine pirami- 
de. Ketrina visiškai nenumanė, kur jis nuėjo. Juos lydėjęs agentas nebegyvas. 
Jau daug minučių ji negirdi jokio garso, net pradėjo galvoti, ar tatuiruotasis ir 
Lengdonas tebėra namuose. Mėgino garsiai šauktis pagalbos, bet po kiekvieno 
bandymo skuduras, kuriuo buvo užkimšta burna, vis pavojingiau artėjo prie 
trachėjos. 

Kūnu ji pajuto grindimis artėjančius žingsnius ir pasuko galvą, beviltiškai 
tikėdamasi, kad kas nors ateina jos išgelbėti. Koridoriuje pasirodė stambus už- 
puoliko siluetas. Ketrina susigūžė prisiminusi, kaip jis prieš dešimtį metų stovė- 
jo jos tėvų namų tarpduryje. 


Jis išžudė mano šeimą. 

Dabar jis artėjo prie jos. Lengdono niekur nebuvo matyti. Vyras pritūpė ir 
suėmė ją per juosmenį, paskui šiurkščiai užsimetė ant peties. Viela įsirėžė į jos 
riešus, kamšalas tildė nebylius skausmo šūksnius. Jis nusinešė ją koridoriumi į 
svetainę, kurioje šiandien, truputį anksčiau, jiedu ramiai gurkšnojo arbatą. 

Kur jis mane neša?! 

Vyras pernešė Ketriną per visą svetainę ir sustojo tiesiai priešais didelį, 
aliejiniais dažais tapytą paveikslą, vaizduojantį tris gracijas, kuriuo ji gėrėjosi 
šią popietę. 

— Minėjai, kad tau patinka šis paveikslas, — sušnibždėjo vyras, lūpomis 
beveik liesdamas jos ausį. — Džiaugiuosi. Gal tai paskutinis gražus daiktas, kurį 
matai. 

Tai taręs ištiesė ranką ir delnu paspaudė dešinę milžiniško rėmo pusę. Ket- 
rina sukrėsta pamatė, kaip paveikslas apsisuko aplink savo ašį tarsi sukamosios 
durys. Slaptas įėjimas. 

Ketrina pamėgino spurdėdama ištrūkti, bet vyras ją tvirtai laikė ir nešė į 
angą, atsivėrusią už paveikslo. „Trys gracijos“, jiems įėjus, pasisuko ir užsidarė, 
ir ji pamatė, kad paveikslas iš kitos pusės storai izoliuotas. Kad ir kokie garsai 
sklistų ten, kur ją neša, atrodo, kad išorės pasauliui nepatartina juos girdėti. 

Erdvė už paveikslo pasirodė ankšta, veikiau primenanti koridorių, o ne 
kambarį. Vyras nusinešė ją prie tolimesnės sienos ir atidarė sunkias duris, pro 
kurias įžengė į nedidelę laiptų aikštelę. Ketrina pamatė siaurą nuolydį, vedantį į 
gilų rūsį. Giliai įkvėpė ir norėjo suklykti, bet skuduras jos vos neuždusino. 

Nuolydis buvo status ir siauras. Sienos abiejose pusėse cementinės, ap- 
šviestos melsvos šviesos, regis, sklindančios iš apačios. Iš ten kylantis šiltas oras 
aitriai kvepėjo kažkokiais nepažįstamais kvapais... aštriais chemikalais, švelniais 
ir raminamais smilkalais, muskusiniu žmogaus prakaitu, o aiškiausiai — gyvu- 
liška, nesuvokiama baime. 

— Tavo mokslas man padarė įspūdį, — sušnibždėjo vyras, kai jiedu pasiekė 
nuolydžio apačią. — Tikiuosi, manasis tau irgi patiks. 

CŽV operatyvinis agentas Terneris Simkinsas, susigūžęs tamsiame Fran- 
klino parke, nenuleido akių nuo Voreno Belamio. Kol kas jauku niekas nesusi- 
domėjo, bet dar anksti. 


Simkinso imtuvas pyptelėjo, ir jis jį įsijungė, tikėdamasis, kad kuris nors iš 
vyrų bus ką nors pastebėjęs. Bet skambino Sato. Ji turėjo naujos informacijos. 

Simkinsas išklausė ir pritarė jos rūpesčiui. 

— Palaukite, — tarė jis, — pažiūrėsiu, gal pavyks pasižiūrėti. 

Jis iššliaužė iš krūmų, kuriuose slėpėsi, ir atsargiai pažvelgė į tą pusę, iš 
kurios jie buvo atėję į aikštę. Neilgai pamanevravęs, rado vietą, kur viskas buvo 
aiškiai matyti. 

O velnias. 

Priešais buvo pastatas, panašus į Senojo pasaulio mečetę. Maurų stiliaus 
švytinčių terakotinių plytelių, išdėstytų įmantriais daugiaspalviais raštais, fasa- 
das stovėjo įsiterpęs tarp dviejų daug didesnių pastatų. Virš trejų masyvių durų 
rikiavosi dvi langų, primenančių šaudymo angas, eilės, tarsi laukdamos prisiarti- 
nant nekviestų svečių, kuriuos tuojau pat apšaudys arabai lankininkai. 

— Matau, — atsiliepė Simkinsas. 

— Kas nors ten vyksta? 

— Ne. 

— Gerai. Pakeiskite pozicijas ir atidžiai stebėkite. Pastatas vadinamas Al- 
mas garbinimo šventove, jame įsikūręs mistikų ordinas. 

Simkinsas seniai dirbo Kolumbijos apygardos teritorijoje, bet nebuvo girdė- 
jęs nei apie šventovę, nei apie senovės mistikų ordiną, įsikūrusį Franklino aikštėje. 

— Šis pastatas, — toliau kalbėjo Sato, — priklauso grupei, kuri vadinasi 
Senuoju arabiškuoju mistinės šventovės didikų ordinu. 

— Niekad nesu apie juos girdėjęs. 

— Manau, esate, — paprieštaravo Sato. — Tai masonų draugijos padalinys, 
dažniau vadinamas Šventovės ordinu. 

Simkinsas abejodamas nužvelgė puošnų pastatą. Šventovės ordinas? Tas, ku- 
rio nariai stato vaikų ligonines? Jam buvo sunku įsivaizduoti nekaltesnį „ordiną“ 
negu broliją filantropų, kurie dėvi mažas raudonas feskas ir žygiuoja paraduose. 

Vis dėlto Sato nerimavo ne be pagrindo. 

— Ponia, jei mūsų objektas suvoks, kad šis pastatas ir yra „ordinas“, esantis 
Franklino aikštėje, jam nereikės jokio adreso. Galės apsieiti be sutarto susitiki- 
mo ir tiesiai važiuoti į tinkamą vietą. 

— Aš manau lygiai tą patį. Nenuleiskite akių nuo įėjimo. 

— Taip, ponia. 

— Ar gavote žinių iš agento Hartmano apie Kaloramos aukštumas? 

— Ne, ponia. Jūs jam liepėte skambinti tiesiai jums. 

— Bet jis neskambino. 

Keista, pamanė Simkinsas, žvilgtelėdamas į laikrodį. Seniai turėjo paskambinti. 

Robertas Lengdonas, nuogas ir vienišas, drebėdamas gulėjo visiškoje 
tamsoje. Paralyžiuotas iš baimės, jis nebesiblaškė ir nebešaukė. Užmerkė akis, 
iš visų jėgų stengdamasis apmaldyti besidaužančią širdį ir išgąstingai sutrikusį 
alsavimą. 

Tu guli po neaprėpiamu nakties dangumi, mėgino sau įteigti. Virš tavęs nieko 
nėra, tik plati neišmatuojama erdvė. 

Ši raminama vizualizacija jam neseniai padėjo ištverti tyrimą magnetinio 
rezonanso aparatu... aišku, pravertė ir trys valiumo tabletės. Tačiau šiąnakt vi- 
zualizacija nedavė jokių rezultatų. 


Skuduras, kuriuo buvo užkimšta Ketrinos Solomon burna, pasislinko gilyn ir 
pradėjo dusinti. Pagrobėjas nešė ją siauru nuolydžiu į tamsų rūsio koridorių. 
Tolimajame gale ji pastebėjo kambarį, apšviestą baugia rausvo purpuro spalva, 
tačiau iki jo jie nepriėjo. Vyriškis sustojo prie mažo šoninio kambarėlio, įnešė ją 
vidun ir pasodino ant medinės kėdės. Surištas Ketrinos rankas užkišo už kėdės 
atkaltės, kad ji negalėtų pajudėti. 

Ketrina juto, kaip riešus veržianti viela dar giliau įsirėžia į kūną. Tačiau 
skausmo beveik nejautė dėl augančios panikos, kuri apėmė suvokus, kad nebe- 
įstengia kvėpuoti. Burnoje esantis kamšalas slydo vis giliau, ji pradėjo instinkty- 
viai gokčioti. Akys apsiblausė. 

Jai už nugaros tatuiruotasis uždarė vieninteles kambario duris ir įjungė 
šviesą. Ketrinai iš akių gausiai riedėjo ašaros, ji nebeįžiūrėjo arti esančių daiktų. 
Viskas išskydo. 

Priešais ją išniro neaiški spalvomis išmarginto kūno vizija, ir Ketrina pa- 
juto, kaip akys ima dirgliai mirkčioti prieš jai prarandant sąmonę. Staiga prie jos 
veido prisilietė žvynais išmarginta ranka ir greit ištraukė iš burnos skudurą. 

Ketrina goktelėjo, kelis kartus giliai įkvėpė, springdama ir kosėdama, 
plaučiams prisipildžius išsiilgtojo oro. Regėjimas pamažu ėmė gerėti, ji susivokė 
žiūrinti į demono veidą. Jis net nebuvo panašus į žmogaus. Kaklą, veidą ir skustą 
galvą vientisu raštu dengė stulbinamas keistų tatuiruotų simbolių marginys. At- 
rodė, kad tatuiruotas visas kūnas, išskyrus mažą skrituliuką pačiame viršugalvy- 
je. Didžiulis dvigalvis feniksas, ištatuiruotas ant krūtinės, spoksojo į ją spenelių 
akimis lyg peralkęs maitvanagis, kantriai laukiantis jos mirties. 

— Išsižiok, — sušnibždėjo vyriškis. 

Ketrina, apimta neįveikiamo pasibjaurėjimo, žvelgė į pabaisą. Ką? 


— Išsižiok, — pakartojo vyriškis. — Arba vėl įgrūsiu skudurą. 

Ketrina drebėdama išsižiojo. Vyras ištiesė storą tatuiruotą pirštą ir įkišo jai 
tarp lūpų. Kai jis palietė liežuvį, Ketrinai pasirodė, kad ji tuoj susivems. Vyras 
ištraukė drėgną pirštą ir pakėlė jį prie viršugalvio. Užsimerkęs įtrynė jos seiles į 
mažą apskritą netatuiruotos odos lopinėlį. 

Apimta pasišlykštėjimo Ketrina nusuko akis. 

Kambarys, kuriame ji sėdėjo, veikiausiai buvo kokia nors katilinė — vamz- 
džiai ant sienų, vandens gurgesys, dienos šviesos lempos. Tačiau dar nespėjus 
kaip reikiant apžiūrėti, kur ji atsidūrė, žvilgsnis užkliuvo už daiktų, pamestų ne- 
toliese ant grindų. Krūvelė drabužių — megztinis aukštu kaklu, sportinis tvido 
švarkas, įsispiriami batai, laikrodis su Peliuku Mikiu. 

— Dieve mano! — ji energingai atsisuko į tatuiruotąją pabaisą. — Ką tu 
padarei Robertui?! 

— Ššš, — sušnibždėjo šis. — Nes jis tave išgirs. — Jis pasitraukė į šalį ir 
mostu parodė sau už nugaros. 

Lengdono ten nebuvo. Ketrina pamatė tik didžiulę juodą stiklo pluošto 
dėžę, panašią į sunkų konteinerį — tokiuose iš karo lauko pargabenami lavonai. 
Dėžė buvo tvirtai užrakinta dviem didžiuliais užraktais. 

— Jis viduje? — nevalingai išsprūdo Ketrinai. — Bet... jis juk uždus! 

— Neuždus, — atsakė vyras rodydamas į perregimus vamzdžius, nuties- 
tus palei sieną ir pasibaigiančius dėžės viduje. — Tik trokš, kad galėtų už- 
dusti. 


Gulėdamas visiškoje tamsoje Lengdonas įdėmiai klausėsi duslių virpesių, ku- 
riuos neseniai išgirdo sklindant iš išorės. Balsai? Jis pradėjo daužyti dėžę ir kaip 
įmanydamas garsiau rėkti: 

— Gelbėkite! Ar mane kas nors girdi?! 

Kažkur labai toli prislopintas balsas sušuko: 

— Robertai! Dieve mano, ne! Ne! 

Jis pažino balsą. Tai Ketrina, ir ji, atrodo, persigandusi. Ir vis tiek garsą 
išgirsti buvo gera. Lengdonas įkvėpė, norėdamas jai atsakyti, bet staiga sustin- 
go, pajutęs ties sprandu kažką netikėta. Atrodė, kad nuo dėžės apačios sklinda 
švelnus vėjelis. Kaip tai gali būti? Lengdonas pagulėjo labai tyliai, stengdamasis 
susivokti. Taip, nėra jokių abejonių. Jis juto, kaip oro judėjimas kutena plaukelius 
ant sprando. 

Lengdonas instinktyviai pradėjo čiupinėti dėžės apačią, ieškodamas oro 
šaltinio. Netruko jį aptikti. Mažytė ventiliacijos anga! Siaura anga su skylutėmis, 


panaši į plautuvės arba vonios vandens išleidimo angą — pro ją pūtė Šešių 
siliaujantis vėjelis. aj 
Jis leidžia vidun orą. Nenori, kad uždusčiau. 
Lengdono palengvėjimas truko neilgai. Pro angos skylutes ėmė sklisti 
baugus garsas. Tai buvo su niekuo nesupainiojamas atitekančio skysčio čiurleni- 


mas... skysčio, tekančio į dėžę. 


Ketrina, netikėdama savo akimis, žiūrėjo į perregimą skystį, vienu iš vamzdžių 
slenkantį prie Lengdono dėžės. Sis vaizdas jai priminė kažkokį iškrypėlišką pa- 
rodomosios magijos triuką. 

Jis leidžia į dėžę vandenį?! 

Ketrina įsitempė pančiuose, nepaisydama giliai į riešus įsirėžusių vielų. 
Tačiau apimta panikos ji tegalėjo žiūrėti. Girdėjo, kaip Lengdonas beviltiškai 
daužosi dėžėje, bet kai vanduo pasiekė dėžės apačią, daužymas nutilo. Neilgam 
stojo baugi tyla. Paskui daužymas pasigirdo vėl, dar beviltiškesnis ir įnirtinges- 
nis negu anksčiau. 

— Išleisk jį! — maldavo Ketrina. — Prašau! Taip negalima! 

— Žinai, nuskęsti labai baisu. — Vyras, ratais vaikščiodamas aplinkui, kal- 
bėjo labai ramiu balsu. — Tavo asistentė Triša galėtų tau apie tai papasakoti. 

Ketrina girdėjo jo žodžius, bet sunkiai suprato, ką jis sako. 

— Gal atsimeni, aš irgi kartą vos nenuskendau, — šnibždėjo vyras. — Jūsų 
šeimos dvare, Potomake. Tavo brolis mane pašovė, ir aš įsmukau po ledu, tiesiai 
prie Zako tilto. 

Ketrina nirtulingai pažvelgė į jį kupina pasibjaurėjimo. Tai buvo tą vakarą, 
kai tu nužudei mano motiną. 

— Tą naktį dievai mane apsaugojo, — tarė jis. — Ir parodė man kelią... kaip 
tapti vienu iš jų. 


Vanduo, čiurlenantis į dėžę virš Lengdono galvos, buvo šiltas... kūno tempe- 
ratūros. Jo jau buvo pribėgę keletas centimetrų, jis apsėmė jo nuogą nuga/ą. 
Vandeniui pradėjus semti krūtinę, Lengdonas suvokė sparčiai artėjančią žiaurią 
tikrovę. 

Aš mirsiu. 

Vėl apimtas panikos, jis iškėlė rankas ir ėmė it pamišęs daužyti sienas. 


101 skyrius 


— Privalai jį paleisti! — jau verkdama maldavo Ketrina. — Mes padarysim 
viską, ko tik norėsi! 

Ji girdėjo, kaip vandeniui liejantis į dėžę Lengdonas daužosi vis smarkiau. 

Tatuiruotasis tik nusišypsojo. 

— Su tavim lengviau negu su tavo broliu. Ko tik aš nepridariau, kad išgau- 
čiau iš Piterio jo paslaptis... 

— Kurjis?! — garsiai paklausė Ketrina. — Kur Piteris?! Pasakyk! Mes įvyk- 
dėme viską, ko norėjai! Iššifravome piramidę ir... 

— Ne, jūs neiššifravote piramidės. Jūs ėmėtės žaidimų. Nuslėpėte nuo ma- 
nęs informaciją ir prišaukėte į mano namus žvalgybos agentą. Vargu ar turėčiau 
girti jus už tokį elgesį. 

— Mes neturėjome kitos išeities, — atsakė ji springdama ašaromis. — Ta- 
vęs ieško CŽV. Jie mums liepė atvažiuoti čia su agentu. Aš viską papasakosiu. Tik 
paleisk Robertą! 

Ketrina girdėjo, kaip Lengdonas rėkia ir daužosi dėžėje, matė vamzdžiais 
tekantį vandenį. Žinojo, kad laiko liko ne per daugiausia. 

Priešais ją stovintis tatuiruotasis ramiai pasiklausė glostydamasis smakrą: 

— Jei gerai supratau, Franklino aikštėje manęs tyko agentai? 

Ketrina nieko neatsakė, tada vyras uždėjo jai ant pečių didžiulius delnus ir 
lėtai patraukė priekin. Jos surištos viela rankos tebebuvo užkištos už kėdės at- 
kaltės, tad pečiai įsitempė iš skausmo ir atrodė, kad tuoj išnirs. 

— Taip! — atsakė Ketrina. — Franklino aikštėje yra agentų! 

Jis patraukė dar stipriau. 

— Koks adresas užrašytas ant piramidės viršūnės? 

Riešus ir pečius veriantis skausmas pasidarė nebepakeliamas, bet Ketrina 
nieko neatsakė. 

— Ketrina, geriau atsakyk dabar, nes aš sulaužysiu tau rankas ir paklausiu 
dar kartą. 

— Aštuoni! — sušuko ji.— Trūkstamas skaičius — aštuoni! Piramidės 
viršūnėje įrašyta The secret hides within The Order — Eight Franklin Sguare! Prisie- 
kiu. Nebežinau, ką dar tau sakyti! Franklino aikštė, aštuoni! 

Vyras nepaleido jos pečių. 

— Tai ir viskas, daugiau aš nieko nežinau! — šaukė Ketrina. — Toks adre- 
sas! Paleisk mane! Išleisk Robertą iš to akvariumo! 

— Mielai... — atsakė vyras, — bet yra viena problema. Aš negaliu nueiti į 
Franklino aikštės aštuntą numerį, nes mane tuojau pat pagaus. Pasakyk, kieno 
tas adresas? 


— Nežinau! 

— O simboliai ant piramidės pagrindo? Apačioje? Ar žinai, ką jie reiškia? 

— Kokie simboliai ant pagrindo? — Ketrina nesuprato, apie ką jis kalba. — 
Ant pagrindo nėra jokių simbolių. Lygus glotnus akmuo! 

Tarsi negirdėdamas duslių pagalbos šauksmų, sklindančių iš karstą prime- 
nančios dėžės, tatuiruotasis ramiai priėjo prie Lengdono kelionkrepšio ir išėmė 
akmeninę piramidę. Tada grįžo prie Ketrinos ir pakėlė ją jai prieš akis, kad geriau 
būtų matyti pagrindas. 

Pamačiusi išgraviruotus simbolius, Ketrina apstulbusi kūktelėjo. 

Bet... to negali būti! 


Visas piramidės pagrindas buvo išmargintas įmantriais raižiniais. Anksčiau 
čia nieko nebuvo! Esu tikra! Ji nė trupučio nenumanė, ką galėtų reikšti šie simbo- 
liai. Atrodė, kad jie paimti iš visų įmanomų mistikos tradicijų, net iš tokių, apie 
kurias nebuvo nieko girdėjusi. 

Visiškas chaosas. 

— Aš... net neįsivaizduoju, ką jie reiškia, — pratarė ji. 

— Aširgi, — atsakė jos pagrobėjas. — Laimė, mes galime paprašyti specia- 
listo pagalbos. — Jis dirstelėjo į dėžę. — Paklauskime jo, gerai? — Jis nusinešė 
piramidę prie dėžės. 

Trumpą vilties akimirką Ketrina pamanė, kad jis atrakins dangtį. Tačiau ta- 
tuiruotasis ramiai atsisėdo ant dėžės, nuleido ranką ir atstūmė nedidelę sienelę 
dangtyje, po kuria pasirodė perregimas organinio stiklo langas. 


* 


Šviesa! 

Lengdonas užsidengė akis ir prisimerkęs pažvelgė į šviesos spindulį, krin- 
tantį iš viršaus. Akims pripratus prie šviesos, viltį pakeitė sutrikimas. Virš jo 
buvo matyti kažkas panašaus į langelį dėžės viršuje. Pro langelį švietė baltos 
lubos ir dienos šviesos lempos. 

Netikėtai jame pasirodė tatuiruotas vyro veidas, žvelgiantis žemyn. 

— Kur Ketrina? — suriko Lengdonas. — Paleiskite mane! 

Vyras nusišypsojo. 

— Jūsų draugė Ketrina čia pat, pas mane, — atsakė jis. — Mano galioje 
išsaugoti jai gyvybę. Jūsų irgi. Bet laiko jums liko nedaug, tad siūlyčiau atidžiai 
paklausyti. | 

Lengdonas vos jį girdėjo pro stiklą, o vanduo jau buvo pakilęs aukščiau ir 
sėmė krūtinę. 

— Arjūs žinote, — paklausė žmogus, — kad piramidės pagrindas irgi iš- 
margintas simboliais? 

— Taip! — sušuko Lengdonas, nes matė gausius simbolius dar būdamas vir- 
šuje, kai piramidė gulėjo greta jo ant grindų. — Bet aš nežinau, ką jie reiškia! Jums 
reikia į Franklino aikštės aštuntą numerį! Atsakymas yra ten! Tai parašyta viršū... 

— Profesoriau, mudu abu žinome, kad manęs ten laukia CŽV agentai. 
Visiškai nenoriu lįsti į spąstus. Be to, numerio man nereikėjo. Toje aikštėje yra 
vienintelis pastatas, kuris galėtų būti kuo nors įdomus — Almas garbinimo 
šventovė. — Jis patylėjo žiūrėdamas iš viršaus į Lengdoną. — Senasis arabiška- 
sis mistinės šventovės didikų ordinas. 

Lengdonas sutriko. Jis žinojo Almas garbinimo šventovę, tik buvo pamir- 
šęs, kad ji yra Franklino aikštėje. Tai Šventovės ordinas ir yra tas... „Ordinas“? Tai jų 
šventovė dengia suktinius laiptus? Istoriniu požiūriu tai neturėjo jokios prasmės, 
bet Lengdonui šiuo metu nerūpėjo ginčytis dėl istorinių smulkmenų. 

— Taip! — sušuko jis. — Taip tikriausiai ir bus! Paslaptis slypi Ordine! 

— Arjums teko būti tame pastate? 

— Žinoma! — Lengdonas pakėlė skausmu pulsuojančią galvą, kad sparčiai 
kylantis skystis neapsemtų ausų. — Aš galiu jums padėti! Išleiskite mane! 

— Tai jūs manote, kad galite man pasakyti, ką bendra turi ši šventovė su 
simboliais ant piramidės pagrindo? 

— Taip! Tik leiskite man pasižiūrėti į simbolius! 

— Kągi, gerai. Pažiūrėsime, kaip jums pavyks. 

Paskubėk! Semiamas greitai kylančio šilto skysčio, Lengdonas pasikėlė ar- 
čiau dangčio, trokšdamas, kad žmogus jį atkeltų. Prašau! Paskubėk! Bet dangtis 
neatsidarė. Tik virš skaidraus langelio staiga pasirodė piramidės pagrindas. 


Lengdonas, apimtas panikos, įsistebeilijo į jį. 

— Tikiuosi, jums gerai matyti? — Vyras laikė piramidę tatuiruotomis ran- 
komis. — Greičiau mąstykite, profesoriau. Mano spėjimu, turite mažiau negu 
šešiasdešimt sekundžių. 

Robertas Lengdonas ne kartą buvo girdėjęs sakant, kad užspeistas į kam- 
pą gyvūnas gali pasitelkti neįsivaizduojamus jėgų išteklius. Tačiau kai jis pats 
visu kūnu trenkėsi į dėžės apačią, ničniekas nepasikeitė. Skystis ir toliau pa- 
lengva kilo. Likus ne daugiau kaip dvidešimčiai centimetrų neapsemto ploto, 
Lengdonas pakėlė galvą aukštyn į likusią kvėpavimo erdvę. Dabar skaidrus lan- 
gelis buvo tiesiai prieš akis, o už kelių centimetrų bolavo piramidės pagrindas su 
nesuprantamais jame įrėžtais simboliais. 

Nė neįsivaizduoju, ką jie reiškia. 

Galutinis masonų piramidės įrašas, daugiau kaip šimtmetį slėptas sukietė- 
jusio vaško ir akmens dulkių mišinio, galiausiai išvydo dienos šviesą. Taisyklingo 
kvadrato pavidalo lentelėje buvo sudėti įvairiausi simboliai iš visų įmanomų 
tradicijų — alchemijos, astrologijos, heraldikos, angelologijos, magijos, nume- 
rologijos, burtaženklių, graikų ir lotynų kalbų. Žvelgiant kaip į visumą, tai buvo 
simbolių anarchija — tarsi sriuba iš raidelių pavidalo makaronų, kurios raidės 
paimtos iš dešimčių visokiausių kalbų, laikų ir kultūrų. 

Visiškas chaosas. 


V ED ARC 
DPD 


Simbologas Robertas Lengdonas net drąsiausiose mokslinėse svajose ne- 
būtų galėjęs įsivaizduoti, kaip iššifruoti šią simbolių lentelę, kad ji įgautų kokią 
nors prasmę. Tvarka iš šito chaoso? Neįmanoma. 

Skystis jau sėmė Adomo obuolį, ir Lengdonas juto augančią paniką. Jis ne- 
siliovė daužęsis į dėžės šonus. Piramidė erzinamai bolavo viršuje. 

Apimtas karštligiškos nevilties, Lengdonas sukaupė visą proto energiją į šią 
simboliais išmargintą šachmatų lentą. Ką jie galėtų reikšti? Deja, rinkinys atrodė 
toks padrikas, kad nebuvo įmanoma suvokti, nuo ko pradėti. Šie simboliai net pri- 
klauso skirtingoms istorinėms epochoms! 

Buvo girdėti, kaip už dėžės ribų duslus, bet aiškus Ketrinos balsas su aša- 
romis maldauja paleisti Lengdoną. Nors sprendimo rasti nesisekė, artėjančios 
mirties perspektyva tarsi privertė kiekvieną kūno ląstelę susitelkti jo ieškoti. Jis 
pajuto keistą proto aiškumą, kokio dar niekada nebuvo patyręs. Mąstyk! Leng- 
donas atidžiai peržiūrėjo lentelę, ieškodamas bent mažiausios užuominos — pa- 
sikartojimo, paslėpto žodžio, ypatingo ženklo, ko nors — tačiau matė tik aibę 
tarpusavyje nesusijusių simbolių. Chaosą. 

Lengdonas juto, kaip kiekvieną sekundę kūną vis labiau kausto keistas ne- 
judrumas. Tarsi kūnas rengtųsi apsaugoti protą nuo mirties kančių. Vanduo jau 
beveik liejosi į ausis, jis kiek galėdamas aukščiau iškėlė galvą, prispaudė veidą 
prie dėžės dangčio. Prieš akis praplaukė baugūs vaizdai. Berniukas Naujojoje 
Anglijoje, iš paskutiniųjų plaukiojantis tamsaus šulinio dugne. Vyras Romoje, 
įkliuvęs po griaučiais apverstame karste. 

Ketrinos šūksniai darėsi vis įnirtingesni. Kiek Lengdonui pavyko išgirsti, ji 
mėgino logiškai įtikinti beprotį — tvirtino, kad negalima tikėtis, kad jis iššifruos 
piramidę neaplankęs Almas šventovės. 

— Juk aišku, kad tame pastate yra trūkstama dėlionės dalis! Kaip galima 
tikėtis, kad Robertas iššifruos piramidę neturėdamas visos informacijos?! 

Lengdonas vertino jos pastangas, tačiau buvo įsitikinęs, kad žodžiai Eight 
Franklin Sguare nėra susiję su Almas garbinimo šventove. Laikas neatitinka! Jei 
tikėtume legenda, masonų piramidė buvo pagaminta apie XIX amžiaus vidurį, o 
Šventovės ordinas susikūrė tik po kelių dešimtmečių. Tiesą sakant, suvokė Leng- 
donas, piramidė atsirado dar tada, kai Franklino aikštė nebuvo taip vadinama. 
Negali būti, kad viršūnėje išgraviruotas įrašas nurodytų dar nepastatytą pastatą 
neegzistuojančiu adresu. Kad ir ką reikštų žodžiai Eight Franklin Sguare... tas da- 
lykas turėjo egzistuoti 1850 metais. 

Deja, daugiau Lengdonui nieko nepavyko sugalvoti. 

Jis rausėsi atmintyje, ieškodamas ko nors, kas galėtų atitikti šį laikotarpį. 
Eight Franklin Sguare? Ir kad tai jau būtų 1850 metais? Lengdonui nekilo jokia 


mintis. Skystis jau pradėjo semti į ausis. Stengdamasis įveikti siaubą, jis spok- 
sojo į pro stiklą matomą simbolių lentelę. Aš nesuprantu, koks ryšys juos sieja! 
Sustingęs ir kartu karštligiškai aktyvus protas pradėjo naršyti įvairiausias, net 
visai neįtikimas asociacijas. 

Eight Franklin Sguare... Franklino aikštė... aikštės... arba kvadratai... ši sim- 
bolių lentelė yra kvadratas... kampainis ir kompasas — masonų simboliai... masonų 
altoriai keturkampiai... kvadratų kampai lygūs devyniasdešimčiai laipsnių. Vanduo 
tebekilo, bet Lengdonas stengėsi apie tai negalvoti. Franklino aikštė, aštuoni... 
aštuoni... šios lentelės kraštinės yra aštuonių simbolių... žodyje Franklin aštuonios 
raidės... pasukus skaitmenį 8, gaunamas begalybės simbolis... numerologijoje aštuoni 
yra griovimo simbolis... 

Lengdonas neįstengė nieko suprasti. 

Ketrina nesiliovė maldavusi, bet Lengdonas ne visada ją girdėjo, nes aplink 
galvą teliūskavo vanduo. 

— ... neįmanoma, jei nežinai... piramidės viršūnėje aiškiai... paslaptis slypi 
viduje... 

Paskui jos balsas dingo. 

Vanduo užliejo Lengdonui ausis ir paskandino Ketrinos balsą. Staiga Leng- 
doną apglėbė begalinė įsčių tyla, ir jis suprato, kad tuojau iš tiesų mirs. 

The secret hides within... Paslaptis slypi viduje... 

Paskutiniai išgirsti Ketrinos žodžiai nuaidėjo šioje kapų tyloje. 

Paslaptis slypi viduje... 

Keista, pamanė Lengdonas, šie žodžiai atrodo seniau daug kartų girdėti. 

Paslaptis slypi... viduje. 

Atrodė, kad Senovės Slėpiniai net dabar jį erzina. „Paslaptis slypi viduje“ — 
pamatinė slėpinių dogma, reikalaujanti žmonėms ieškoti Dievo ne dangaus 
aukštybėse... bet savyje pačiuose. Paslaptis slypi viduje. Tokia buvo visų didžiųjų 
mistikos mokytojų žinia. 

Dievo karalystė yra jumyse, sakė Jėzus Kristus. 

Pažink save, kalbėjo Pitagoras. 

Nejau nežinote, kad esate dievai, klausė Hermis Trismegistas. 

Sąrašą galima tęsti be galo... 

Visų laikų mistikos mokymais stengtasi perteikti vis tą pačią idėją. Paslap- 
tis slypi viduje. Ir vis tiek žmonija atkakliai ieško Dievo veido danguje. 

Tai suvokęs Lengdonas pajuto įvykio ironiją. Ir kaip tik dabar, pakėlęs akis 
į dangų kaip visi anksčiau už jį gyvenę aklieji, Robertas Lengdonas staiga išvydo 
šviesą. 

Ji plykstelėjo nelyginant žaibas iš dangaus. 


The 
secret hides 
within The Order 
Eight Franklin Sguare 


Per vieną akimirką jis viską suprato. 

Staiga įrašas piramidės viršūnėje pasidarė aiškus ir skaidrus it stiklas. Jo 
prasmė visą vakarą badyte badė akis. Įrašas piramidės viršūnėje, lygiai kaip pati 
masonų piramidė, buvo simbolonas — iš dalių sudarytas kodas, pranešimas, pa- 
rašytas keliomis dalimis. Viršūnėje išgraviruoto įrašo prasmė buvo užmaskuota 
taip paprastai, kad Lengdonui dabar buvo sunku suprasti, kaip jiedu su Ketrina 
galėjo jos neatrasti. 

Ir dar labiau apstulbo suvokęs, kad įrašas piramidės viršūnėje iš tiesų at- 
skleidžia, kaip iššifruoti simbolius piramidės pagrinde. Viskas pasirodė taip 
paprasta. Kaip ir buvo žadėjęs Piteris Solomonas, auksinė piramidės viršūnė pa- 
sirodė esanti galingas talismanas, pajėgiantis sukurti tvarką iš chaoso. 

Lengdonas ėmė daužyti dėžės dangtį šaukdamas: 

— Aš supratau! Supratau! 

Tatuiruotajam prabilus, Lengdonas vandens užlietomis ausimis nieko neiš- 
girdo. Tik pamatė, kaip jo lūpos taria žodį: 

— Pasakyk. 

— Pasakysiu! — rėkė Lengdonas, beveik iki akių apsemtas vandens. — Iš- 
leisk mane! Viską paaiškinsiu! 

Juk tai taip paprasta. 

Vyro lūpos vėl sujudėjo. 

— Sakyk dabar... arba mirsi. 

Vandeniui palengva užpildant paskutinius likusius erdvės centimetrus, 
Lengdonas atlošė galvą, stengdamasis iškišti virš vandens burną. Šiltas skystis 
užliejo akis, sutriko regėjimas. Išrietęs nugarą, jis prispaudė lūpas prie organinio 
stiklo langelio. 

Įkvėpdamas orą paskutines jam likusias sekundes, Robertas Lengdonas at- 
skleidė paslaptį, kaip iššifruoti masonų piramidę. 

Jam baigus kalbėti, skystis apsėmė lūpas. Lengdonas instinktyviai pasku- 
tinį kartą įkvėpė ir smarkiai užčiaupė burną. Po akimirkos skystis užliejo jį visą, 
pasiekė jo kapo viršų ir prigludo prie langelio. 


Jam pavyko, suprato Malachas. Lengdonas perprato, kaip iššifruoti piramidės pa- 
slaptis. 


Atsakymas pasirodė toks paprastas. Toks akivaizdus. 

Vandenyje paskendęs Roberto Lengdono veidas žvelgė į jį pro langelį be- 
viltiškomis, maldaujančiomis akimis. 

Malachas papurtė galvą ir lėtai ištarė: 

— Ačiū, profesoriau. Malonaus pomirtinio gyvenimo. 

Robertas Lengdonas, būdamas geras plaukikas, ne kartą buvo pagalvojęs, 
kaip jaučiasi skęstantis žmogus. Dabar jis suprato, kad tuoj tai patirs savo kailiu. 
Kvėpavimą jis galėjo sulaikyti ilgiau nei daugelis kitų, tačiau jau pradėjo justi, 
kaip kūnas reaguoja į deguonies trūkumą. Kraujyje kaupėsi anglies dioksidas, 
sukeldamas neįveikiamą norą įkvėpti. Nekvėpuok! Tačiau kiekvieną akimirką ref- 
leksyvus noras įkvėpti stiprėjo. Lengdonas žinojo greitai pasieksiąs vadinamąją 
kvėpavimo sulaikymo ribą — kritinį momentą, kai žmogus nebeįstengia valios 
pastangomis susilaikyti neįkvėpęs. 

Atidaryk dangtį! Instinktas liepė Lengdonui daužytis ir grumtis, tačiau jis 
suvokė, kad neverta eikvoti brangaus deguonies išteklių. Beliko žiūrėti į viršų 
pro akis užliejusį vandenį ir tikėtis. Išorės pasaulis virto neryškia šviesos dėme, 
regima pro organinio stiklo langelį. Raumenys pradėjo dilgsėti, jis suvokė, kad 
pradeda dusti. 

Staiga langelyje pasirodė gražus plevenantis veidas, jis žvelgė tiesiai į jį. 
Tai buvo Ketrina, kurios švelnūs bruožai pro skysčio uždangą atrodė beveik be- 
kūniai. Jų žvilgsniai pro langelį susitiko, ir akimirką Lengdonas pamanė, kad jis 
išgelbėtas. Ketrina! Bet netrukus išgirdo duslų jos siaubo šūksnį ir suprato, kad 
ją čia iškėlęs laiko pagrobėjas. Tatuiruotoji pabaisa privertė ją savo akimis pa- 
matyti, kas netrukus įvyks. 

Ketrina, aš atsiprašau... 

Uždarytas šioje keistoje tamsioje vietoje, apsemtas vandens Lengdonas 
sukaupęs visas jėgas stengėsi suvokti, kad tai ir yra paskutinės jo gyvenimo aki- 
mirkos. Netrukus jis liausis egzistavęs... toks, koks yra... ar toks, koks kada nors 
buvo... arba kada nors bus... viskam galas. Kai numirs smegenys, visi atsimini- 
mai, sukaupti pilkosiose ląstelėse, visos jo įgytos žinios paprasčiausiai išgaruos 
cheminėmis reakcijomis. 

Tą akimirką Robertas Lengdonas iš tiesų suvokė, koks nereikšmingas jis yra 
visatos mastu. Tokios vienatvės ir tokio nuolankumo jis dar niekada nebuvo išgy- 
venęs. Beveik su palengvėjimu pajuto, kad artėja kvėpavimo sulaikymo riba. 


Štai ir atėjo ta akimirka. 

Lengdono plaučiai išstūmė tai, ką buvo sunaudoję, ir susitraukė, nekantriai 
ruošdamiesi naujam įkvėpimui. Ir vis tiek jis dar sekunde luktelėjo. Paskutinę 
gyvenimo sekundę. Paskui kaip žmogus, nebepajėgiantis ilgiau laikyti rankos 
prie įkaitusios krosnies, pasidavė likimui. 

Refleksas įveikė protą. 

Jo lūpos prasivėrė. 

Plaučiai išsiplėtė. 

Į juos paplūdo skystis. 

Krūtinę sugniaužė skausmas, stipresnis už viską, ką Lengdonas galėjo įsi- 
vaizduoti. Skystis, tekėdamas į plaučius, deginte degino. Skausmas tuojau pat 
šovė kaukolės link — atrodė, jog galvą kas traiško replėmis. Ausyse tarsi griaus- 
tinis griaudėjo, ir dar buvo girdėti, kaip klykia Ketrina Solomon. 

Blystelėjo akinama šviesa. 

Paskui viskas aptemo. 

Roberto Lengdono nebeliko. 

Viskas baigta. 

Ketrina Solomon liovėsi klykti. Pamačiusi, kaip skęsta žmogus, ji pasijuto 
visiškai bejėgė, kone paralyžiuota iš nevilties ir sukrėtimo. 

Negyvos Lengdono akys už organinio stiklo langelio spoksojo kažkur toli į 
tuštumą. Jo veide buvo sustingusi skausmo ir apgailestavimo išraiška. Iš nejud- 
rios burnos pakilo paskutinė oro burbuliukų srovelė, o paskui Harvardo profeso- 
rius, tarsi sutikdamas atiduoti savo sielą, ėmė lėtai grimzti į akvariumo dugną... 
ir dingo šešėliuose. 

Jo nebėra. Ketrina nieko nebejuto. 

Tatuiruotasis ištiesė ranką ir negailestingai, nebepalikdamas jokių šansų, už- 
stūmė pertvarą virš mažo perregimo langelio, uždarydamas viduje Lengdono kūną. 

Tada nusišypsojo jai. 

— Eisime? 

Ketrinai dar nespėjus atsakyti, jis užsimetė jos sielvarto pakirstą kūną 
ant peties, užgesino šviesas ir išnešė ją iš kambario. Keliais galingais žingsniais 
nuėjo į koridoriaus galą, į didelę erdvę, užlietą rausvos purpurinės šviesos. Ten 
kvepėjo smilkalais. Jis nunešė Ketriną prie kvadratinio stalo, stovinčio kambario 


centre, ir šiurkščiai parmetė ant nugaros; jai užgniaužė kvapą. Stalo paviršius 
buvo šaltas ir nelygus. Ar čia akmuo? 

Ketrinai dar nespėjus susiorientuoti, vyriškis nuvyniojo vielas, veržusias 
jos riešus ir kulkšnis. Ji instinktyviai pamėgino nuo jo atsiginti, bet vos įstengė 
pajudinti mėšlungio sutrauktas rankas ir kojas. Jis pradėjo rišti ją prie stalo sun- 
kiais odiniais raiščiais: vienu per kelius, kitu — ties klubais, išskėtė į šalis rankas. 
Paskutinį raištį pritvirtino ties krūtinkauliu, tiesiai virš krūtų. 

Tai užtruko vos keletą akimirkų, ir Ketrina vėl nebegalėjo nė pajudėti. 
Kulkšnys ir riešai skausmingai dilgčiojo, kraujui pradėjus cirkuliuoti galūnėmis. 

— Išsižiok, — paliepė vyras, apsilaižydamas tatuiruotas lūpas. 

Ketrina pasišlykštėjusi sukando dantis. 

Vyras vėl ištiesė smilių ir lėtai apibraukė jos lūpas: Ketrina pašiurpo. Ji dar 
stipriau sukando dantis. Tatuiruotasis susijuokė, kita ranka surado reikalingą 
tašką ant jos kaklo ir spustelėjo. Ketrinos burna tuoj pat prasižiojo. Ji juto, kaip 
jis įkiša jai į burną pirštą ir perbraukia liežuvį. Sugokčiojusi pabandė įkąsti, bet 
pirštas jau buvo ištrauktas. Tebesišypsodamas jis pakėlė drėgną smilių jai prieš 
akis. Tada užsimerkė ir vėl įtrynė jos seiles į netatuiruotą odos lopinėlį sau ant 
viršugalvio. 

Paskui vyras atsiduso ir lėtai atsimerkė. Baugiai ramus apsisuko ir išėjo iš 
kambario. 

Staiga stojusioje tyloje Ketrina juto, kaip daužosi širdis. Tiesiai virš gal- 
vos neįprastų lempų šviesa, atrodo, ėmė keistis iš rausvos purpurinės į sodriai 
raudoną, apšviesdama žemas kambario lubas. Pamačiusi lubas, ji nebegalėjo 
atitraukti akių. Jos visut visutėlės buvo išmargintos piešiniais. Nesuvokiamas 
koliažas, regis, vaizdavo žvaigždėtą dangų. Šalia žvaigždžių, planetų ir žvaigždy- 
nų mirguliavo astrologiniai simboliai, žvaigždėlapiai, formulės. Strėlės vaizdavo 
elipsės pavidalo orbitas, geometriniai simboliai rodė pakilimo laipsnius, tiesiai į 
akis žvelgė Zodiako ženklus vaizduojančios figūros. Tarsi išprotėjęs mokslinin- 
kas būtų paleistas laisvai siautėti Siksto koplyčioje. 

Ketrina pasuko galvą į šalį, bet kairioji siena nebuvo geresnė. Eilė žvakių 
aukštose, ant grindų stovinčiose viduramžių žvakidėse blykčiojančiomis lieps- 
nomis nušvietė sieną, nusagstytą teksto puslapiais, nuotraukomis ir piešiniais. 
Kai kurie puslapiai atrodė kaip pergamentas, išplėštas iš senovinių knygų; kiti 
tekstai buvo naujesni, šalia puikavosi fotografijos, piešiniai, žemėlapiai ir sche- 
mos: visa tai, atrodo, buvo labai kruopščiai priklijuota prie sienos. Atskirus pus- 
lapius jungė segtukais prisegtų virvelių voratinklis, sukurdamas iš jų begalinių 
tarpusavio ryšių chaosą. 

Ketrina ir vėl nusisuko, nutarusi geriau žiūrėti į kitą pusę. 


Deja, šis vaizdas pasirodė baugiausias iš visų. 

Prie akmeninio stalo, ant kurio ji buvo pririšta, stovėjo nedidelė spintelė, 
kurią pamačiusi ji iškart prisiminė ligoninių operacinėse naudojamus instru- 
mentų stovus. Ant spintelės buvo išdėlioti keli daiktai — tarp jų švirkštas, 
indelis su tamsiu skysčiu... ir didžiulis peilis kaulinėmis kriaunomis, iš geležies 
kaldintais ašmenimis, išgaląstais bei nusvidintais taip, kad žėrėjo it auksas. 

Dieve mano... ką jis ketina man daryti? 

Kai CŽV sistemų saugumo specialistas Rikas Perišas galiausiai įgriuvo į No- 
los Kei kabinetą, jo rankose buvo vienintelis popieriaus lapas. 

— Kur taip ilgai užtrukai? — griežtai paklausė Nola. Juk sakiau, kad ateitum 
tuojau pat! 

— Atsiprašau, — atsakė jis pakeldamas aukštyn ant ilgos nosies akinius 
storais stiklais. — Mėginau surinkti tau daugiau informacijos, bet... 

— Parodyk bent tai, ką turi. 

Perišas padavė jai išspausdintą tekstą. 

— Jis redaguotas, bet esmę suprasi. 

Nola apstulbusi peržvelgė puslapį. 

— Aš vis dar mėginu išsiaiškinti, kaip programišius prie jo prisikasė, — tarė 
Perišas, — nors, atrodo, papildomas paieškos serveris įveikė vieną mūsų naršyk... 

— Nesvarbu! — nutraukė jį Nola, pakeldama nuo teksto akis. — Bet kodėl, 
po velnių, CŽV laiko slaptą bylą apie piramides, senovinius vartus ir išgraviruo- 
tus simbolonus? 

— Todėl tiek ir užgaišau. Mėginau pasižiūrėti, į kokį dokumentą taikyta, 
atsekiau bylos kelią. — Perišas nutilo ir atsikrenkštė. — Pasirodė, kad šis doku- 
mentas yra paskyroje, asmeniškai priskirtoje... pačiam CŽV direktoriui. 

Nola atsisuko su visa kėde, negalėdama patikėti tuo, ką išgirdo. Sato viršinin- 
kas laiko masonų piramidės bylą? Ji žinojo, kad dabartinis CŽV direktorius, kaip ir 
daug aukštų CŽV pareigūnų, yra aukšto rango masonas, bet buvo sunku įsivaiz- 
duoti, kad kuris nors iš jų saugotų masonų paslaptis CŽV kompiuterių sistemoje. 

Nors, tiesą sakant, po to, ką ji pamatė per pastarąsias dvidešimt keturias 
valandas, viskas atrodo įmanoma. 


Agentas Simkinsas gulėjo ant pilvo, pasislėpęs Franklino aikštėje augančiuose 
krūmuose. Jo žvilgsnis buvo nukreiptas į kolonomis papuoštą Almas garbinimo 
šventovės įėjimą. Ničnieko. Viduje neužsidegė šviesos, prie durų niekas nepriėjo. 
Jis pasuko galvą ir patikrino, ar Belamis vietoje. Šis vienišas žingsniavo pirmyn 
atgal po parką ir atrodė sušalęs. Ne juokais sušalęs. Simkinsas matė, kaip jis dreba 
ir krūpčioja. 

Jo telefonas pradėjo vibruoti. Skambino Sato. 

— Kiek vėluoja mūsų objektas? — paklausė ji. 

Simkinsas patikrino chronografą. 

— Objektas žadėjo atvykti per dvidešimt minučių. Praėjo beveik keturias- 
dešimt. Kažkas ne taip. 

— Jis neatvyks, — pareiškė Sato. — Baigta. 

Simkinsas suprato, kad ji teisi. 

— Yra žinių iš Hartmano? 

— Ne,jis nieko nepranešė iš Kaloramos aukštumų. Negaliu jam prisiskambinti. 

Simkinsas įsitempė. Jei tai tiesa, tada tikrai kažkas ne taip. 

— Aš ką tik paskambinau kitiems komandos nariams, — toliau kalbėjo 
Sato, — ir jie taip pat negali jo rasti. 

Nair velniava. 

— Arjie turi navigacinės sistemos adresą, kur rasti visureigį? 

— Taip. Gyvenamasis namas Kaloramos aukštumose, — atsakė Sato. — 
Surinkite vyrus. Traukiamės. 


Sato uždarė telefoną ir pažvelgė į didingą savo šalies sostinės kraštovaizdį. Ploną 
jos švarką kiaurai košė ledinis vėjas, norėdama sušilti ji apsiglėbė rankomis. Di- 
rektorė Inoujė Sato buvo ne iš tų moterų, kurioms dažnai būna šalta... ar baisu. 
Tačiau dabar ji juto ir šaltį, ir baimę. 

Malachas, apsir IŠĘS tik strėnjuoste, užlėkė nuolydžiu viršun, atidarė me- 
talines duris ir pro paveikslą grįžo į svetainę. Reikia kuo skubiau pasiruošti. Jis 
dirstelėjo į vestibiulyje gulintį negyvą CŽV agentą. Šiuose namuose nebesaugu. 
Viena ranka nešdamasis akmeninę piramidę, Malachas patraukė tiesiai į 
savo kabinetą antrame aukšte ir prisėdo prie nešiojamojo kompiuterio. Įsijung- 


damas įsivaizdavo apačioje gulintį Lengdoną ir pasvarstė, kiek dienų ar net sa- 
vaičių praeis, kol slaptoje rūsio dalyje bus rastas paskendęs lavonas: Bet tai visai 
nesvarbu. Malacho tada jau seniai nebebus. 

Lengdonas atliko jam skirtą vaidmenį... puikiai atliko. 

Jis ne tik sujungė į daiktą masonų piramidės dalis, bet ir sugalvojo, kaip 
išsiaiškinti ant piramidės pagrindo išraižytų simbolių įmantrią lentelę. Iš pirmo 
žvilgsnio atrodė, kad šių simbolių neįmanoma iššifruoti... tačiau atsakymas pa- 
sirodė toks paprastas... badyte badė akis. 

Malacho kompiuterio ekranas nušvito, jame išryškėjo anksčiau gautas elek- 
troninis laiškas — švytinčios piramidės viršūnės nuotrauka, kurios dalį užstojo 
Voreno Belamio pirštas. 


The 
secret hides 
within The Order. 
HES Franklin Sguare. 


Eight... Franklin Sguare, pasakė Malachui Ketrina. Dar ji patvirtino, kad 
Franklino aikštėje sėdi pasaloje CŽV agentai, tikėdamiesi sučiupti Malachą ir 
išsiaiškinti, koks gi ordinas — The Order — minimas viršūnės įraše. Masonai? 
Šventovės ordinas? Rožės kryžininkai? 

Nė vienas iš jų, dabar jau žinojo Malachas. Lengdonas suprato tiesą. 

Prieš dešimt minučių Harvardo profesorius, iškėlęs galvą iš aplink plūstan- 
čio skysčio, atrado piramidės mįslės įminimo raktą. 

— The Order Eight Franklin Sguare! — sušuko jis baimės kupinomis aki- 
mis. — The secret hides within The Order Eight Franklin Sguare! 

Iš pradžių Malachas nesuprato, kam jis tai kartoja. 

— Tai ne adresas! — rėkė Lengdonas, prispaudęs prie perregimo langelio 
burną. — Order Eight Franklin Sguare... reikia suprasti kitaip. Sguare — ne aikštė, o 
kvadratas! Magiškas kvadratas! — paskui jis dar kažką pasakė apie Albrechtą Diure- 
rį... ir apie tai, kad piramidės pirmosios mįslės įminimas padėjo įminti ir paskutinę. 

Malachas buvo girdėjęs apie magiškus kvadratus, arba, kaip senovės mis- 
tikai juos vadino, kamėjas. Senoviniame tekste De Occulta Philosophia smulkiai 
aprašytos mistinės magiškų kvadratų galios ir metodai, kuriais vadovaujantis 
ir pasitelkus magiškų skaičių lenteles galima sukurti galingus burtaženklius. O 
dabar Lengdonas jam sako, kad piramidės pagrindo simbolių iššifravimo raktas 
susijęs su magišku kvadratu? 

— Reikia paimti aštuonių vienetų kraštinės magišką kvadratą! — rėkė 
profesorius, kurio tik lūpos kyšojo virš vandens. — Magiški kvadratai skirstomi 


eilėmis, angliškai orders. Trijų vienetų kraštinių kvadratas vadinamas „trečios 
eilės“, arba order three kvadratu! Keturių vienetų kraštinės kvadratas bus „ketvir- 
tos eilės“, arba order four! O čia reikia aštuntos eilės — order eight! 

Prieš skysčiui galutinai apsemiant profesorių, šis paskutinį kartą įkvėpė ir 
kažką suriko apie garsų masoną... vieną iš Amerikos tėvų įkūrėjų... mokslininką, 
mistiką, matematiką, išradėją... be to, sukūrusį mistinę kamėją, kuri ligi šiol va- 
dinama jo vardu. 

Franklinas. 

Malachas akimirksniu suprato, kad Lengdonas teisus. 

O dabar, dusdamas ir nekantrumo, Malachas sėdėjo kabinete priešais kom- 
piuterį. Jis paleido greitą paiešką, gavo dešimtis rezultatų, pasirinko vieną iš jų 
ir pradėjo skaityti. 


AŠTUNTOS EILĖS FRANKLINO KVADRATAS 


Vienas iš geriausiai žinomų magiškų kvadratų yra 
„aštuntos eilės“ kvadratas, kurį 1769 m. paskelbė 
Amerikos mokslininkas Bendžaminas Franklinas ir kuris 
pagarsėjo tuo, kad jame buvo įtrauktas niekada anksčiau 
nematytas „pakrypusios įstrižainės sumavimo“ efektas. 
Franklino karštą domėjimąsi šia mistikos forma 
veikiausiai paskatino jo asmeniniai ryšiai su garsiais 

tų laikų mistikais ir alchemikais, taip pat tikėjimas 
astrologija, kuria remdamasis jis paskelbė pranašystes 
savo išleistame Vargšo Ričardo almanache. 

Malachas tyrinėjo garsųjį Franklino kūrinį — unikalų skaičių nuo 1 iki 64 
išdėstymą, kurio kiekvienos eilutės, stulpelio ir įstrižainės narių suma buvo lygi 
tai pačiai magiškai konstantai. Paslaptis slypi Aštuntos eilės Franklino kvadrate! 

Malachas nusišypsojo. Virpėdamas iš susijaudinimo, jis čiupo akmeninę 


piramidę ir apvertęs ėmė apžiūrinėti pagrindą. 


E 


Šiuos šešiasdešimt keturis simbolius reikia pernumeruoti ir sudėlioti kita 
tvarka, tokia, kokią nurodo Franklino magiškojo kvadrato langeliai. Nors Mala- 
chas neįsivaizdavo, kaip ši chaotiška simbolių lentelė galėtų įgyti prasmę, pakei- 
tus simbolių išdėstymo tvarką, jis tvirtai tikėjo senovės pažadu. 

Ordo ab chao. 

Smarkiai plakančia širdimi jis paėmė popieriaus lapą ir greitai nubrėžė jame 
tuščią aštuonių eilučių ir aštuonių stulpelių lentelę. Paskui pradėjo į langelius po 
vieną dėlioti simbolius, priskirdamas jiems naujas padėtis. Pats apstulbo pama- 
tęs, kaip lentelė beveik iš karto pradėjo įgyti prasmę. 

Tvarka iš chaoso! 

Jis baigė dešifruoti ir negalėdamas patikėti įsistebeilijo į sprendimą, gulintį 
prieš akis. Jame išryškėjo aiškus vaizdinys. Padrika lentelė buvo permainyta... 
pertvarkyta... ir nors Malachas dar neįstengė suprasti visos prasmės, vis dėlto 
suprato pakankamai... tiek, kad būtų visiškai aišku, kur eiti toliau. 

Piramidė rodo kelią. 

Lentelė aiškiai parodė vieną iš didžiųjų mistinių pasaulio vietų. Neįtikėtina, 
tačiau tai buvo ta pati vieta, kurioje Malachas nuo seno svajojo pabaigsiąs savo 
kelionę. 

Lemtis. 

Ketrina nugara juto akmeninio stalo šaltį. 

Jos galvoje tebesisuko klaikūs Roberto mirties vaizdai, juos lydėjo mintys 
apie brolį. Ar Piteris irgi nebegyvas? Regint keistą peilį, gulintį ant gretimos spin- 
telės, kildavo mintys apie tai, kas laukia jos pačios. 

Ar tai jau tikrai galas? 

Keista, staiga ji pradėjo galvoti apie savo tyrimus... apie noetiką... ir apie 
neseniai padarytus atradimus. Viskas prarasta... viskas išlėkė į orą. Ji niekada 
nebegalės paskelbti pasauliui to, ką sužinojo. Labiausiai sukrečiantį atradimą 
padarė vos prieš kelis mėnesius; jo rezultatai galėtų iš esmės pakeisti žmonių 
mąstymą apie mirtį. Kaip keista, kad mintys apie šį eksperimentą... dabar teikia 
jai netikėtą paguodą. 

Jaunystėje Ketrina Solomon ne kartą mąstė, ar egzistuoja gyvenimas po 
mirties. Ar egzistuoja dangus? Kas nutinka, kai žmogus miršta? Vėliau mokslo stu- 
dijos netruko užgožti visokius samprotavimus apie dangų, pragarą arba gyveni- 
mą po mirties. Ji galiausiai susitaikė su tuo, kad sąvoka „pomirtinis gyvenimas“ 
yra sugalvota žmonių... pasaka, kuria siekiama sušvelninti šiurpią tiesą apie 
mūsų mirtingumą. 

Bent jau aš taip maniau... 

Prieš metus Ketrina su broliu diskutavo vienu iš nuolatinių filosofijos klau- 
simų — apie žmogaus sielos egzistavimą, o konkrečiai — svarstė, ar žmonės turi 
tokią sąmonę, kuri galėtų išlikti ir toliau egzistuoti už kūno ribų. 

Abu buvo linkę tikėti, kad veikiausiai tokia žmogaus siela egzistuoja. Tą 
patį teigė dauguma seniausių filosofijos sistemų. Budistų ir brahmanų išmintis 
remia metempsichozę — sielos persikėlimą į kitą kūną vienam mirus, Platono 
sekėjai apibūdina kūną kaip „kalėjimą“, iš kurio siela išsilaisvina, o stoikai vadi- 
no sielą apospasma tou theu — „Dievo dalelyte' — ir tikėjo, kad Dievas žmogui 
„mirus ją atsiima atgal. 

Ketrina su šiokiu tokiu apmaudu pareiškė, kad žmogaus sielos egzistavimas 
turbūt bus vienas iš tų dalykų, kurių mokslui niekada nepavyks įrodyti. Patvir- 
tinti, kad sąmonė išlieka už žmogaus kūno ribų pastarajam mirus, yra kone tas 
pat, kaip išpūsti į orą dūmų kamuolį ir tikėtis po kelerių metų jį vėl atrasti. 

Po diskusijos Ketrinai į galvą šovė keista mintis. Jos brolis minėjo Pradžios 
knygą, kurioje siela aprašoma kaip Neshemah — savotiškas dvasios „intelektas“, 
egzistuojantis atskirai nuo kūno. Ketrina pamanė, kad ten, kur yra intelektas, 
turi būti ir mintis. Noetikos mokslas aiškiai teigė, kad mintys turi masę, taigi at- 
rodo visai logiška, kad žmogaus siela irgi gali turėti masę. 


Gal galima pasverti žmogaus sielą? 

Aišku, toks sumanymas visiškai neįgyvendinamas... kvaila net tikėtis. 

Po trijų dienų Ketrina staiga pabudo iš kieto miego ir atsisėdo lovoje. Ji 
pašoko, nuvažiavo į savo laboratoriją ir tuojau pat pradėjo kurti sąlygas eksperi- 
mento, kuris turėjo būti ir stulbinamai paprastas... ir baugiai drąsus. 

Ji nė neįsivaizdavo, ar kas nors pavyks, todėl nutarė nieko nesakyti Pite- 
riui, kol darbas nebus baigtas. Jis užtruko keturis mėnesius, bet galiausiai Ket- 
rina atsivedė brolį į laboratoriją. Išstūmė didžiulį prietaisą, kurį laikė paslėpusi 
tolimiausiame sandėliuke. 

— Aš pati jį suprojektavau ir pagaminau, — tarė ji rodydama Piteriui savo 
išradimą. — Spėk, kas čia? 

Brolis įsmeigė akis į keistą prietaisą. 

— Inkubatorius? 

Ketrina nusijuokė ir papurtė galvą, nors spėjimas buvo ne toks jau kvailas. 
Prietaisas iš tiesų buvo panašus į perregimus inkubatorius, tokiuose ligoninėse 
laikomi per anksti gimę kūdikiai. Tačiau šis prietaisas buvo skirtas suaugusiam 
žmogui — ilga, visiškai sandari perregimo plastiko kapsulė, primenanti kokią 
nors futuristinę miego erdvę. Ji buvo uždėta ant didelio elektroninio prietaiso. 

— Žiūrėk, gal dabar bus lengviau atspėti, — tarė Ketrina ir įjungė prietaisą 
į elektros lizdą. Nušvito skaitmeninis ekranas, skaitmenys nuolat keitėsi, kol 
Ketrina rūpestingai nustatinėjo skales. 

Jai baigus skalėje švietė toks rezultatas: 


0.0000000000 kg 


— Svarstyklės? — nesuprasdamas paklausė Piteris. 

— Tai nėra paprastos svarstyklės. 

Ketrina paėmė nuo gretimo stalelio mažytę popieriaus skiautelę ir atsargiai 
padėjo ją ant kapsulės viršaus. Skaitmenys ekrane vėl sujudėjo ir galiausiai nu- 
švito rezultatas: 


0.0008194325 kg 


— Labai tikslios pusiausvyros svarstyklės, — paaiškino ji. — Matuoja kelių 
mikrogramų tikslumu. 

Piteris vis dar atrodė sutrikęs. 

— Tu pagaminai labai tikslias svarstykles... žmonėms sverti? 

— Būtent. — Ji pakėlė perregimą kapsulės dangtį. — Paguldžius žmogų 
vidun ir uždengus dangtį, individas atsiduria visiškai uždaroje sistemoje. Niekas 


įją nepatenka, niekas iš jos neišeina. Nei dujos, nei skysčiai, nei dulkių dalelės. Į 
išorę neprasiskverbia niekas — nei žmogaus iškvepiamas oras, nei jo garinamas 
prakaitas, nei kūno skysčiai, ničniekas. 

Piteris persibraukė ranka vešlius žilus plaukus — lygiai tą patį susinervinu- 
si darydavo ir Ketrina. 

— Chm... aišku, žmogus čia labai greitai mirs. 

Ji linktelėjo galva. 

— Apytikriai per šešias minutes, tai priklausys nuo jo kvėpavimo greičio. 

Jis atsisuko į ją. 

— Aš nieko nesuprantu. 

Ji nusišypsojo. 

— Tuoj suprasi. 

Palikusi prietaisą, Ketrina nusivedė Piterį į Kubo valdymo punktą ir paso- 
dino priešais plazminę sieną. Priėjusi prie klaviatūros ėmė spaudyti klavišus, kol 
surado kelias vaizdo bylas, saugomas holografiniu pavidalu. Netrukus plazminėje 
sienoje pasirodė vaizdai, kurie priminė buitine vaizdo kamera nufilmuotus filmus. 

Kamera apžvelgė kuklų miegamąjį kambarį, neklotą lovą, vaistų buteliu- 
kus, kvėpavimo aparatą, širdies ritmo monitorių. Piteris sutrikęs žiūrėjo, kaip 
kamera atsitraukė toliau ir galiausiai parodė miegamojo centre stovintį Ketrinos 
sumanytą prietaisą. 

Piterio akys išsiplėtė. 

— Kątu čia?.. 

Kapsulės perregimas dangtis buvo atvožtas, jos viduje gulėjo labai senas 
žmogus su deguonies kauke. Prie kapsulės stovėjo sena jo žmona ir slaugos ligo- 
ninės darbuotoja. Vyriškis sunkiai kvėpavo ir gulėjo užmerkęs akis. 

— Žmogus, kuris guli kapsulėje, Jeilyje man dėstė gamtos mokslus, — tarė 
Ketrina. — Mes ir vėliau palaikėme ryšį. Jis labai serga. Seniai kalbėjo, kad nori 
paaukoti savo kūną mokslo tyrimams, todėl kai aš jam paaiškinau savo eksperi- 
mento idėją, jis iškart panoro jame dalyvauti. 

Piteris, regimai netekęs žado, sukrėstas stebėjo įvykius ekrane. 

Slaugytoja atsisuko į mokslininko žmoną. 

— Metas. Jis pasirengęs. 

Senoji moteris nusišluostė ašarojančias akis ir ramiai, ryžtingai linktelėjo. 

— Gerai. 

Slaugytoja labai atsargiai ištiesė ranką ir švelniai nuėmė nuo ligonio veido 
deguonies kaukę. Vyriškis sujudėjo, bet neatsimerkė. Slaugytoja patraukė į šalį 
kvėpavimo aparatą ir kitą įrangą, palikusi kapsulėje gulintį žmogų visiškai vieną 
kambario viduryje. 


Prie kapsulės priėjo mirštančiojo žmona, pasilenkė ir švelniai pabučiavo 
vyrui į kaktą. Senis neatsimerkė, bet jo lūpose pasirodė vos pastebima, švelni ir 
kupina meilės šypsena. 

Nuėmus deguonies kaukę, ligonio kvėpavimas greitai darėsi vis sunkesnis. 
Buvo aiškiai matyti, kad mirtis nebetoli. Pasigėrėtinai ramiai ir drąsiai jo žmo- 
na nuleido perregimą kapsulės dangtį ir tvirtai jį uždarė, kaip jai buvo rodžiusi 
Ketrina. 

Piteris išsigandęs atšlijo. 

— Ketrina, dėl Dievo meilės, ką tu? 

— Viskas gerai, — pašnibždomis atsakė Ketrina. — Kapsulėje daug oro. 

Šią vaizdo medžiagą ji jau buvo peržiūrėjusi kelias dešimtis kartų, ir vis tiek 
kas kartą stebint jai paspartėdavo pulsas. Ji parodė po kapsule įtaisytų svarstyk- 
lių skalę. Joje buvo tokie skaitmenys: 


51.4534644 kg 


— Tai jo kūno masė, — paaiškino Ketrina. 

Senio kvėpavimas pasidarė visai paviršutiniškas, ir Piteris, negalėdamas 
atitraukti akių, palinko į priekį. 

— Jis pats to norėjo, — sušnibždėjo Ketrina. — Žiūrėk, kas bus toliau. 

Mokslininko žmona pasitraukė į šalį ir tyliai žiūrėjo, sėdėdama ant lovos 
drauge su slaugytoja. 

Praėjus šešiasdešimčiai sekundžių negilus ligonio kvėpavimas paspartėjo, 
kol pagaliau jis paskutinį kartą iškvėpė, tarsi pats pasirinkęs šią akimirką. Viskas 
sustojo. 

Baigta. 

Žmona ir slaugytoja tylomis guodė viena kitą. 

Daugiau nieko neįvyko. 

Po kelių sekundžių Piteris, nieko nesuprasdamas, pažvelgė į Ketriną. 

Palauk dar truputėlį, pamanė ji, rodydama Piteriui kapsulės svarstyklių ska- 
lę, kurios skaitmenys neryškiai švytėjo, rodydami kūno masę. 

Staiga tai įvyko. 

Pamatęs Piteris staiga atšlijo atgal ir vos nenuvirto nuo kėdės. 

— Bet... tai... — Jis sukrėstas užsiėmė burną. — Aš ne... 

Didysis Piteris Solomonas retai netekdavo žado. Pirmus kelis kartus ste- 
bint, kas įvyko, Ketrinos reakcija irgi buvo panaši. 

Praėjus kelioms sekundėms po žmogaus mirties, svarstyklių skalėje rodo- 
ma masė staiga sumažėjo. Tuoj po mirties žmogus pasidarė lengvesnis. Masės 


permaina buvo labai maža, tačiau išmatuojama... o išvados, kurias iš to galima 
padaryti, vertė apkvaisti. 

Ketrina prisiminė, kaip drebančia ranka įrašė laboratorijos eksperimentų 
žurnale: „Atrodo, kad egzistuoja neregima „medžiaga“, kuri mirties akimirką 
apleidžia žmogaus kūną. Tai objektyviai išmatuojama masė, kuriai netrukdo 
fizinės kliūtys. Tenka daryti prielaidą, kad ji juda tokiame matmenyje, kokio aš 
dar nesugebu suvokti.“ 

Pamačiusi visiškai sukrėsto brolio veidą Ketrina suprato, kad jis irgi pamąs- 
tė apie eksperimento padarinius. 


— Ketrina... — mikčiodamas ištarė jis, mirksėdamas pilkomis akimis, tarsi 
stengdamasis įsitikinti, kad nesapnuoja. — Man atrodo, tu ką tik pasvėrei žmo- 
gaus sielą. 

Tada stojo ilga tyla. 


Ketrina jautė, kad brolis stengiasi suvokti visas baugias ir stebėtinas šio 
eksperimento pasekmes. Tam reikės laiko. Jei jiedu ką tik matė tai, ką galvojo 
matą — tai yra įrodymą, kad siela, sąmonė arba gyvybinė jėga gali judėti už kūno 
ribų, — tai begalę mistinių klausimų, tokių kaip sielų persikėlimas, kosminė 
sąmonė, priešmirtiniai išgyvenimai, astralinės projekcijos, nuotolinis matymas, 
sapnavimas nemiegant ir panašių, reikia pradėti nagrinėti visiškai iš naujo. Me- 
dicinos žurnaluose knibždėte knibžda pasakojimų apie ligonius, mirusius ant 
operacinės stalo, apžvelgusius savo kūnus iš viršaus ir vėl grįžusius į gyvenimą. 

Piteris tylėjo, Ketrina jo akyse pamatė ašaras. Jinai jį suprato. Pati irgi verkė. 
Piteris ir Ketrina buvo netekę mylimų žmonių, o tokiais atvejais net mažiausia 
užuomina apie tai, kad žmogaus siela išlieka jam mirus, teikia kibirkštėlę vilties. 

Jis prisimena Zakarį, pamanė Ketrina, įžvelgusi brolio akyse gilų liūdesį. 
Jau daug metų Piterį slegia atsakomybės dėl sūnaus mirties našta. Jis daugybę 
kartų pasakojo Ketrinai, kad sprendimas palikti Zakarį kalėjime buvo didžiausia 
jo gyvenimo klaida ir kad jis niekada neįstengs už ją sau atleisti. 

Ketrinos dėmesį patraukė durų trinktelėjimas; ji staiga prisiminė esanti 
rūsyje, gulinti ant šalto akmeninio stalo. Durys, vedančios į rūsį, garsiai užsida- 
rė, buvo girdėti, kaip tatuiruotasis grįžta žemyn. Ji girdėjo, kaip jis užėjo į vieną 
iš kambarių koridoriuje, kažką ten padarė, paskui išėjo ir patraukė į kambarį, 
kuriame guli ji. Kai įėjo, Ketrina pamatė, kad jis stumia kažkokį įtaisą. Sunkų... 
su rateliais. Jam įžengus į šviesą, Ketrina nustėrusi įsmeigė akis. Tatuiruotasis 
stūmė invalido vežimėlį, kuriame sėdėjo žmogus. 

Racionaliu protu Ketrina atpažino žmogų, sėdintį vežimėlyje. Emocine 
prasme jos psichika niekaip negalėjo suvokti, ką ji mato. 

Piteris? 


Ji nebesuvokė, ar džiaugtis, kad brolis tebėra gyvas... ar paklaikti iš siaubo. 
Visas Piterio kūnas buvo švariai nuskustas. Nebeliko nei vešlių žilų plaukų kupe- 
tos, nei antakių, glotni oda blizgėjo tarsi ištrinta aliejais. Jis vilkėjo juodo šilko 
chalatą. Vietoj dešinės rankos buvo matyti strampas, apvyniotas švariu nauju 
tvarsčiu. Brolis pažvelgė kančios kupinu žvilgsniu jai į akis, kuriose atsispindėjo 
apgailestavimas ir sielvartas. 

— Piteri! — jos balsas nutrūko. 

Brolis mėgino kažką sakyti, tačiau pasigirdo tik duslūs gomuriniai garsai. 
Tik dabar Ketrina pamatė, kad jis pririštas prie vežimėlio, o burna užkimšta. 

Tatuiruotasis ištiesė ranką ir švelniai paglostė pliką Piterio galvą. 

— Aš paruošiau tavo brolį priimti didžiulę garbę. Šiąnakt jam teks svarbus 
vaidmuo. 

Ketrinos kūnas pastiro. Ne... 

— Mudu su Piteriu jau turime eiti, aš tik pamaniau, kad tu norėsi atsisvei- 
kinti. 

— Kur tu jį veži? — tyliai paklausė ji. 

Jis nusišypsojo. 

— Mudu su Piteriu turime įkopti į šventąjį kalną. Ten, kur paslėptas lobis. 
Masonų piramidė atskleidė jo buvimo vietą. Tavo draugas Robertas Lengdonas 
man labai padėjo. 

Ketrina pažvelgė broliui į akis. 

— Jis nužudė... Robertą. 

Brolio veidą iškreipė skausmas, jis smarkiai papurtė galvą, tarsi nebeįsteng- 
damas daugiau kentėti. 

— Nagi, nagi, Piteri, — tarė tatuiruotasis, vėl glostydamas jo galvą. — Ne- 
leisk, kad tai sugadintų tokią akimirką. Atsisveikink su sesute. Tai paskutinis 
jūsų šeimos susitikimas. 

Ketrina pajuto, kaip ją užplūsta neviltis. 

— Kodėl tu taip elgiesi?! — suriko ji. — Ką mes tau blogo padarėme?! Už 
ką taip nekenti mūsų šeimos?! 

Tatuiruotasis priėjo ir prigludo lūpomis jai prie ausies. 

— Turiu tam priežasčių, Ketrina. 

Paskui priėjo prie šone stovinčios spintelės ir paėmė keistąjį peilį. Atsinešė 
jį prie Ketrinos ir perbraukė jai per skruostą skaisčiai nusvidintais ašmenimis. 

— Sakoma, kad tai garsiausias visų laikų peilis. 

Ketrina nieko neišmanė apie garsius peilius, bet šis atrodė senas ir labai 
grėsmingas. Ašmenys buvo išgaląsti kaip skustuvo. 


— Nesijaudink, — tarė jis, — neketinu tau švaistyti jo galių. Taupau jį 


vertingesnei aukai... aukojamai šventoje vietoje. — Jis atsigręžė į Ketrinos bro- 
lį. — Piteri, tu juk atpažįsti šitą peilį, tiesa? 

Plačiai išplėstose brolio akyse buvo matyti baimė ir netikėjimas. 

— Taip, Piteri, šis senovinis daiktas išliko iki mūsų dienų. Aš jį įsigijau už 
labai didelius pinigus... ir laikiau specialiai tau. Pagaliau mudu galėsime baigti 
mūsų skausmingą bendrą kelionę. 

Tai taręs, jis rūpestingai suvyniojo peilį į audeklą drauge su kitais daik- 
tais — smilkalais, skysčio buteliukais, balto šilko skiautėmis ir kitais apeigų 
reikmenimis. Suvyniojęs sudėjo viską į Roberto Lengdono odinį kelionkrepšį 
šalia masonų piramidės ir jos viršūnės. Ketrina bejėgiškai stebėjo, kaip vyriškis 
užsegė Lengdono krepšį ir atsisuko į jos brolį. 

— Palaikyk jį, Piteri, būk malonus. 

Jis padėjo sunkų krepšį Piteriui ant kelių. 

Paskui vyriškis nuėjo prie stalčiaus ir ėmė jame raustis. Buvo girdėti, kaip 
dzingsi kažkokie stikliniai daiktai. Grįžęs suėmė dešinę jos ranką ir ištiesė. Ket- 
rina nematė, ką jis daro, bet Piteris, atrodo, matė viską; jis vėl it pašėlęs ėmė 
muistytis. 

Staiga Ketrina pajuto aštrų dūrį dešinės alkūnės linkyje, paskui ten paskli- 
do keista šiluma. Piteris sielvartingai, be balso priešinosi, bergždžiai stengdama- 
sis ištrūkti iš invalido vežimėlio. Ketrina pajuto, kaip jos pirštais ir dilbiu plinta 
stingdantis šaltis. 

Kai vyras pasitraukė, Ketrina pati pamatė, kas taip išgąsdino jos brolį. 
Tatuiruotasis jai į veną įbedė medicininę adatą, tarsi norėdamas paimti kraujo. 
Tačiau prie adatos nebuvo pritvirtintas vamzdelis. Kraujas laisvai sruvo iš žaiz- 
dos... tekėjo per alkūnę, dilbį ir lašėjo ant akmeninio stalo. 

— Žmogus kaip smėlio laikrodis, — pasakė vyras atsigręžęs į Piterį. — Ne- 
ilgai trukus aš tau liepsiu suvaidinti vaidmenį, ir noriu, kad tada įsivaizduotum 
Ketriną... vienišą mirštančią čia, tamsoje. 

Piterio veide buvo įrašyta nepakeliama kančia. 

— Ji išliks gyva, — kalbėjo vyras, — gal dar kokią valandą. Jei suskubsi 
man paklusti, gal dar turėsiu laiko ją išgelbėti. Žinoma, jei pradėsi priešintis... 
tavo sesuo mirs čia, viena, tamsoje. 

Piteris pro burnos kamšalą suriko kažką nesuprantama. 

— Žinau, žinau, — tatuiruotasis uždėjo ranką Piteriui ant peties, — tau 
sunku tai ištverti. Bet taip neturėtų būti. Juk ne pirmą kartą gyvenime aplei- 
di savo šeimos narį. — Jis patylėjo, paskui pasilenkė ir sušnibždėjo Piteriui į 
ausį: — Žinoma, aš kalbu apie tavo sūnų Zakarį, kurį palikai Soganliko kalėjime. 

Piteris vėl įtempė jį kaustančius pančius ir dar kartą kažką suriko pro bur- 
nos kamšalą. 


— Liaukis pagaliau! — sušuko Ketrina. 

— Puikiausiai prisimenu tą naktį, — erzino vyras, baigdamas krauti daik- 
tus. — Aš viską girdėjau. Prižiūrėtojas pasisiūlė paleisti tavo sūnų, bet tu nu- 
sprendei pamokyti Zakarį... ir jį palikti. Iš tiesų tavo sūnus išmoko pamoką, ar 
ne? — Vyras nusišypsojo. — Jo praradimas... man išėjo į naudą. 

Vyras paėmė lininį skudurą ir giliai įkišo jį Ketrinai į burną. 

— Mirtis, — sušnibždėjo jis jai, — turi ateiti tyliai. 

Piteris grūmėsi iš paskutiniųjų. Daugiau netaręs nė žodžio, tatuiruotasis 
lėtai apsuko invalido vežimėlį ir išvežė jį iš kambario, dar sykį leidęs Piteriui pa- 
žvelgti į seserį. 

Ketrinos ir Piterio akys susitiko paskutinį kartą. 

Netrukus jis dingo. 

Ketrina girdėjo, kaip jie kopia nuolydžiu, kaip išeina pro metalines duris. Pas- 
kui išgirdo, kaip tatuiruotasis užrakina sau už nugaros duris ir žengia per tris graci- 
jas vaizduojantį paveikslą. Po kelių minučių išgirdo užvedamą automobilio variklį. 

Tada namai nutilo. 


Ketrina kraujuodama gulėjo viena tamsoje. 


108 skyrius 


Roberto Lengdono protas atsidūrė neaprėpiamoje bedugnėje. 

Joje nebuvo nei šviesos, nei garsų, nei jausmų. 

Tik begalinė tyli tuštuma. 

Švelnumas. 

Jokio svorio. 

Kūnas paleido jį iš savo gniaužtų. Jis paleistas į laisvę. 

Fizinis pasaulis nustojo egzistavęs. Išnyko laikas. 

Dabar jis — gryna sąmonė... bekūnis jautrumas, kybantis begalinės visatos 
tuštybėje. 


109 skyrius 


Modifikuotas sraigtasparnis UH-60 skrido visai žemai virš gausių Kalo- 
ramos aukštumų stogų, dūgzdamas į vietą, kurios koordinates pranešė pastipri- 


nimo komanda. Agentas Simkinsas pirmas pastebėjo juodą „Escalade“ visureigį, 
bet kaip pastatytą ant pievelės priešais vieną iš namų. Įvažiavimo vartai buvo 
uždaryti, namas tylus ir tamsus. 

Sato davė ženklą leistis. 

Sraigtasparnis sunkiai nutūpė ant pievelės prieš namą tarp keleto automobi- 
lių... vienas iš jų buvo saugos tarnybos sedanas su įspėjimo šviesomis ant stogo. 

Simkinsas ir jo komandos nariai iššoko iš sraigtasparnio, išsitraukė ginklus 
ir puolė į verandą. Paradinės durys pasirodė užrakintos, Simkinsas sudėjo delnus 
neaiškias ant grindų gulinčio kūno apybrėžas. 

— Velniava, — sušnibždėjo jis. — Tai agentas Hartmanas. 

Vienas iš agentų čiupo verandoje stovinčią kėdę ir atsivėdėjęs trenkė ja į 
erkerį. Dūžtančio stiklo garsą beveik visai užgožė sraigtasparnio ūžimas. Po ke- 
lių sekundžių visi jau buvo viduje. Simkinsas nubėgo į vestibiulį, priklaupė prie 
Hartmano ir patikrino pulsą. Pulso nebuvo. Aplink pilna kraujo. Tik tada jis pa- 
matė atsuktuvą, kyšantį iš Hartmano gerklės. 

Jėzau. Simkinsas atsistojo ir pamojo savo vyrams, ragindamas apieškoti 
visą namą. 

Agentai pasklido pirmame aukšte, lazeriniais žibintais skrosdami praban- 
gaus namo tamsą. Nei svetainėje, nei kabinete nieko nerado, užtat valgomajame 
labai nustebo aptikę pasmaugtą apsaugininkę. Simkinsas beveik nebeturėjo vil- 
ties, kad Robertas Lengdonas ir Ketrina Solomon galėtų būti gyvi. Buvo aišku, 
kad žiaurus žudikas tyčia paspendė spąstus, o jei jau jis įstengė nužudyti CŽV 
agentą ir ginkluotą saugos tarnybos darbuotoją, tai profesorius ir mokslininkė 
tikrai neturi jokių šansų. 

Patikrinęs pirmą aukštą, Simkinsas pasiuntė du agentus apžiūrėti antrojo. 
Pats rado iš virtuvės į rūsį vedančius laiptus ir jais nulipo. Apačioje uždegė visas 
šviesas. Rūsys buvo erdvus ir labai švarus, tarsi niekada nenaudojamas. Katilai, 
plikos cementinės sienos, keletas dėžių. Čia visai nieko nėra. Simkinsas užlipo atgal 
į virtuvę ir kaip tik sutiko vyrus, grįžtančius iš antro aukšto. Visi purtė galvas. 

Namas buvo tuščias. 

Jame nieko nėra. Nematyti ir daugiau lavonų. 

Simkinsas per radiją pasakė Sato, kad viskas ramu, ir pranešė niūrias žinias. 

Kai jis išėjo į vestibiulį, Sato jau lipo laipteliais į verandą. Už jos buvo matyti 
Vorenas Belamis, kuris vienišas, apkvaitęs sėdėjo sraigtasparnyje, o prie jo kojų 
stovėjo Sato titano lagaminėlis. ST direktorės įslaptintas nešiojamasis kompiu- 
teris leido jai per koduotus palydovinius kanalus visame pasaulyje naudotis CŽV 
kompiuterių sistemomis. Šį vakarą ji jau pasinaudojo šiuo kompiuteriu ir parodė 


Belamiui informaciją, kuri šį taip sukrėtė, kad jis pradėjo klusniai bendradar- 
biauti. Simkinsas nė neįtarė, ką tokio matė Belamis, tačiau kad ir kas tai būtų 
buvę, architektas dar neatsipeikėjo po baisaus sukrėtimo. 

Įėjusi į vestibiulį Sato stabtelėjo ir nulenkė galvą prie Hartmano lavono. Po 
kelių sekundžių pakėlė akis ir įsmeigė jas į Simkinsą. 

— Nematyti nei Lengdono, nei Ketrinos? Nei Piterio Solomono? 

Simkinsas papurtė galvą. 

— Jei jie dar gyvi, jis juos pasiėmė kartu. 

— Ar namuose matėte kompiuterį? 

— Taip, ponia. Kabinete. 

— Parodykite. 

Simkinsas nuvedė Sato iš vestibiulio į svetainę. Minkštas kilimas buvo nu- 
sėtas išdaužto erkerio stiklo šukėmis. Jiedu praėjo pro židinį, didelį paveikslą, 
kelias knygų lentynas ir pasiekė darbo kabinetą. Jis buvo išmuštas medžiu, vi- 
duje stovėjo senovinis rašomasis stalas ir didelis kompiuterio monitorius. Sato 
priėjo prie stalo, nužvelgė ekraną ir tuojau pat susiraukė. 

— Po velnių, — negarsiai ištarė ji. 

Simkinsas užėjo už stalo ir pažvelgė į monitorių. Jis buvo tamsus. 

— Kas atsitiko? 

Sato parodė jungtį ant stalo. 

— Jis naudojasi nešiojamuoju kompiuteriu. Pasiėmė jį su savimi. 

Simkinsas nesuprato, kas čia blogo. 

— Jis turi informacijos, kurią jūs norite pamatyti? 

— Ne, — labai rimtu balsu atsakė Sato. — Jis turi informacijos, kurios aš 
negaliu leisti pamatyti niekam. 


Gulėdama apačioje, slaptame požemyje, Ketrina Solomon išgirdo sraigtasparnio 
sparnų ūžimą, dūžtančio stiklo garsą ir sunkius žingsnius viršuje. Ji mėgino 
šauktis pagalbos, bet burnos kamšalas trukdė. Nepavyko išspausti nė garso. Juo 
labiau stengėsi, juo stipresne srove iš alkūnės tekėjo kraujas. 

Jai pradėjo trūkti kvapo ir svaigti galva. 

Ketrina suprato, kad reikia nusiraminti. Mąstyk, Ketrina. Susitvardžiusi ji 
pasistengė pasiekti meditacijos būseną. 


Roberto Lengdono mintys plūduriavo beribėje tuštumoje. Jis žvelgė į neaprėpia- 
mą erdvę ieškodamas už ko užsikabinti. Nieko nerado. 


Absoliuti tamsa. Absoliuti tyla. Absoliuti ramybė. 

Neveikė net žemės traukos jėga, galinti parodyti, kur viršus, kur apačia. 

Kūno nebeliko. 

Tikriausiai tai ir yra mirtis. 

Laikas, atrodo, šokinėjo — tai traukėsi, tai plėtėsi, tarsi čia jis neturėtų 
jokios reikšmės. Lengdonas visiškai nesuvokė, kiek laiko jau čia yra. 

Dešimt sekundžių? Dešimt minučių? Dešimt dienų? 

Tačiau staiga iš kažkur pradėjo rastis atsiminimai, jie buvo lyg tolimi lieps- 
ningi nepasiekiamų galaktikų sprogimai, atsklindantys prie Lengdono kaip ban- 
gos beribėje nežinomybėje. 

Ir Lengdonas pradėjo viską prisiminti. Atsiminimai skausmingai drėskė... 
jie buvo labai gyvi ir kėlė nerimą. Jis žvelgė tiesiai į veidą, išmargintą tatuiruotė- 
mis. Galingos rankos suėmė jo galvą ir iš visų jėgų trenkė į grindis. 

Skausmo sprogimas... paskui tamsa. 

Pilka šviesa. 

Pulsavimas. 

Atminties sruogos. Lengdoną, beveik netekusį sąmonės, velka žemyn, že- 
myn, žemyn. Jo pagrobėjas kartoja kažkokius užkeikimus. 

Verbum significatium... Verbum omnificum...Verbum perdo... 

Direktorė Sato viena stovėjo kabinete, laukdama CŽV palydovinio ryšio sky- 
riaus atsakymo į jos paklausimą. Vienas iš geriausių darbo Kolumbijos apygar- 
doje bruožų buvo palydovinio ryšio kokybė. Jei pasiseks, gali paaiškėti, kad kuris 
nors iš palydovų šį vakarą fotografavo šio namo apylinkes... ir gal net užfiksavo 
automobilį, per pastarąjį pusvalandį išvažiavusį iš jo. 

— Atsiprašau, ponia, — atsiliepė palydovinio ryšio technikas. — Šį vakarą 
šios koordinatės nebuvo stebimos. Ar norėsite kartoti paklausimą vėlesniam 
laikui? 

— Ne, ačiū. Vėlu. — Ji baigė pokalbį. 

Sato garsiai iškvėpė, nebesugalvodama, kaip nustatyti, kur dabar jų objek- 
tas. Ji išėjo į vestibiulį, kur vyrai jau buvo suvynioję agento Hartmano kūną ir 
nešė jį į sraigtasparnį. Sato buvo liepusi agentui Simkinsui surinkti visus vyrus 
ir ruoštis sugrįžti į Lenglį, bet Simkinsą rado svetainėje klūpantį keturpėsčią. 
Atrodė, kad jam negera. 


— Jums viskas gerai? 

Jis pakėlė galvą, veide buvo keista išraiška. 

— Ar matėte? 

Sato priėjo ir pažvelgė į storą kilimą. Nieko nepamačiusi, papurtė galvą. 

— Pritūpkite, — tarė Simkinsas. — Pažvelkite į kilimo pluoštą. 

Ji taip ir padarė. Netrukus pati pastebėjo. Atrodė, kad kilime vietomis buvo 
įsispaudusios... dvi tiesios linijos, tarsi per kambarį būtų buvęs vežtas kažkoks 
sunkus daiktas. 

— Keisčiausia tai, — tarė Simkinsas, — kur veda šios vėžės. 

Jis parodė. 

Sato nusekė žvilgsniu vos regimas lygiagrečias linijas, įspaustas svetainės 
kilimo pluošte. Atrodė, kad jos išnyksta po didžiuliu, lubas siekiančiu paveikslu, 
kabančiu prie židinio. Kas čia dabar? 

Simkinsas priėjo prie paveikslo ir pamėgino jį nukabinti nuo sienos. Pa- 
veikslas nė nepajudėjo. 

— Jis pritvirtintas, — tarė agentas, pirštais braukdamas per paveikslo 
rėmų briaunas. — Palaukite, čia apačioje kažkas... 

Jo pirštas užkliuvo už apačioje prie kampo pritaisytos svirtelės, kažkas 
spragtelėjo. 

Sato žengė arčiau, o Simkinsas pastūmė rėmą, ir visas paveikslas pasisuko 
aplink savo centrinę ašį tarsi sukamosios durys. 

Jis pakėlė žibintą ir pašvietė į tamsą, atsivėrusią už durų. 

Sato prisimerkė. Eikime. 

Trumpo koridoriaus gale buvo matyti metalinės durys. 


Atsiminimai, bangavę aptemusiame Lengdono prote, galiausiai išdilo. Vietoje 
jų sukosi iki raudonumo įkaitusių kibirkščių spiečius ir aidėjo keistas tolimas 
šnibždesys. 

Verbum significatium... Verbum omnificum... Verbum perdo. 

Užkeikimai aidėjo nelyginant gaudžiantys balsai, kartojantys viduramžių 
litaniją. 

Verbum significatium... Verbum omnificum. Žodžiai sruvo per tuštumą, ap- 
link ėmė aidėti nauji balsai. 

Apokalipsė... Franklinas... Apokalipsė... Verbum... Apokalipsė... 

Be jokio įspėjimo kažkur tolumoje pradėjo gausti gedulo varpas. Jo gaudi- 
mas nesiliovė, darėsi vis garsesnis. Jis skambėjo vis atkakliau, tarsi tikėdamasis, 
kad Lengdonas pagaliau supras, tarsi ragindamas jo protą įsiklausyti. 


111 skyrius 


Varpas varpinėje skambėjo lygiai tris minutes, nuo jo garso tirtėjo krištolo 
sietynas, kabantis virš Lengdono galvos. Prieš kelias dešimtis metų jis lankė pa- 
skaitas savo mėgstamoje salėje Filipso Ekseterio akademijoje. Tačiau šiandien 
čia atėjo paklausyti, kaip geras draugas kreipsis į studentus. Šviesoms pritemus, 
Lengdonas atsisėdo prie galinės sienos, po buvusių mokyklos direktorių portre- 
tų panteonu. 

Susirinkusieji pritilo. 

Visiškoje tamsoje aukšta figūra perėjo sceną ir atsistojo prie katedros. 

— Labas rytas, — sušnabždėjo į mikrofoną beveidis balsas. 

Visi atsisėdo tiesiau, stengdamiesi įžiūrėti, kas į juos kreipiasi. 

Atgijęs skaidrių projektorius nušvietė sienoje išblukusią gelsvą fotografiją, 
vaizduojančią įsimenančios išvaizdos pilį raudono smiltainio fasadu, aukštais 
keturkampiais bokštais ir gotikinėmis puošmenomis. 

Šešėlis vėl prabilo. 

— Kas gali man pasakyti, kur yra šis pastatas? 

— Anglijoje! — tamsoje pasigirdo ryžtingas merginos balsas. — Fasade ma- 
tyti ankstyvosios gotikos ir vėlyvosios romaninės architektūros bruožų, o tai reiš- 
kia, kad tai tipiška normanų pilis ir ji pastatyta Anglijoje apytikriai XII amžiuje. 

— Oho, — atsiliepė beveidis balsas. — Kai kas tikrai išmano architektūrą. 

Salėje pasigirdo tylūs aikčiojimai. 

— Deja, — pridūrė šešėlis, — jūs apsirikote beveik penkiais tūkstančiais 
kilometrų ir puse tūkstantmečio. 

Auditorija pagyvėjo. 

Projektorius nušvietė spalvotą šiuolaikišką tos pačios pilies nuotrauką, 
darytą iš kitos pusės. Į aukštį kilo Seneka Kriko karjere kasto smiltainio bokštai, 
o antrame plane, stulbinamai arti, pūpsojo didingas, baltas, kolonomis puoštas 
JAV Kapitolijaus kupolas. 

— Palaukit! — sušuko mergina. — Tai Kolumbijos apygardoje yra norma- 
nų pilis? 

— Nuo 1855 metų, — atsakė balsas. — Tada buvo padaryta štai ši nuo- 
trauka. 

Nušvito nauja skaidrė — nespalvotas pilies interjero kadras, vaizduojantis 
erdvią skliautuotą salę, pilną gyvūnų griaučių, mokslinių prietaisų vitrinose, 
stiklainių su biologijos, archeologijos eksponatais ir gipsiniais priešistorinių 
roplių modeliais. 

— Ši pasakų pilis, — tarė balsas, — buvo pirmasis Amerikoje tikras mokslo 


muziejus. Tai turtingo britų mokslininko dovana Amerikai; jis, kaip ir mūsų pro- 
tėviai, tikėjo, kad jauna mūsų šalis gali tapti apšvietos tėvyne. Mūsų protėviams 
jis testamentu paliko didžiulį turtą ir paprašė pačioje šalies širdyje pastatyti 
„įstaigą, skirtą žinioms gausinti ir skleisti. — Jis ilgokai patylėjo. — Kas man 
galėtų pasakyti šio dosnaus mokslininko vardą? 

Nedrąsus balsas iš priekio klausiamai ištarė: 

— Džeimsas Smitsonas? 

Auditorija perbėgo pritarimo šnibždesys. 

— Iš tiesų, Smitsonas, — atsakė ant scenos stovintis žmogus. Pagaliau Pi- 
teris Solomonas išėjo į šviesą, linksmai blykčiodamas pilkomis akimis. — Labas 
rytas. Mano vardas Piteris Solomonas, aš esu Smitsono instituto sekretorius. 

Studentai ėmė kaip pašėlę ploti. . 

Sėdėdamas nuošalėje Lengdonas susižavėjęs stebėjo, kaip Piteris pakerėjo 
jaunuolių protus fotografijomis iš Smitsono instituto istorijos. Pirmiausia paro- 
dė jiems Smitsono pilį, rūsyje įrengtas jos laboratorijas, eksponatų prikrautus 
koridorius, salonus, pilnus moliuskų, mokslininkus, kurie vadina save „vėžiagy- 
vių kuratoriais“, ir net seną dviejų populiariausių pilies gyventojų nuotrauką — 
tai buvo dvi jau velionės pelėdos, vardu Difuzija ir Didesnė. Puse valandos trukęs 
skaidrių šou baigėsi įspūdinga palydovine Tautos alėjos nuotrauka, kurioje buvo 
puikiai matyti milžiniškų Smitsono muziejų eilė. 

— Kaip sakiau iš pradžių, — baigdamas pareiškė Solomonas, — Džeimsas 
Smitsonas ir mūsų protėviai tikėjosi, kad ši didi šalis taps apšvietos tėvyne. Ma- 
nau, šiandien jie turėtų kuo didžiuotis. Didysis Smitsono institutas tapo mokslo 
ir žinių simboliu pačioje Amerikos širdyje. Tai gyva, alsuojanti, veikianti pagar- 
bos forma mūsų protėvių išsvajotai Amerikai — šaliai, įkurtai gerbiant žinių, 
išminties ir mokslo principus. 

Solomonas išjungė skaidrių projektorių, nuaidėjo karšti plojimai. Salėje už- 
sidegė šviesos, pakilo dešimtys nekantrių rankų, reiškiančių klausimus. 

Solomonas parodė į smulkų rudaplaukį vaikiną salės viduryje. 

— Pone Solomonai, — tarsi nesuprasdamas paklausė vaikinas, — jūs kal- 
bėjote, kad mūsų protėviai bėgo nuo religinės priespaudos Europoje, norėdami 
įkurti šalį remdamiesi mokslo principais. 

— Visiškai teisingai. 

— Bet... aš iki šiol maniau, kad mūsų protėviai buvo labai religingi žmonės 
ir jie įkūrė Ameriką kaip krikščionišką šalį. 

Solomonas nusišypsojo. 

— Bičiuliai, nesupraskite manęs neteisingai, mūsų protėviai buvo nuošir- 
džiai tikintys žmonės, tačiau jie buvo deistai — tikėjo Dievą, bet suvokė jį pačia 


bendriausia, neapibrėžčiausia prasme. Vieninteliai religijos idealai, kurių jie sie- 
kė, buvo susiję su tikėjimo laisve. — Jis ištraukė mikrofoną iš stovo ir nužings- 
niavo prie scenos pakraščio. — Amerikos protėviai puoselėjo dvasinės apšvietos 
utopiją, kurioje minties laisvė, masinis švietimas ir mokslo pažanga išsklaidys 
pasenusių religinių prietarų tamsą. 

Gale sėdinti šviesiaplaukė pakėlė ranką. 

— Prašau? 

— Pone, — prakalbo mergina, iškėlusi savo mobilųjį telefoną, — aš pra- 
dėjau rinkti apie jus medžiagą internete ir Vikipedijoje radau parašyta, kad 
jūs — Žymus masonas. 

Solomonas atsuko į ją savo masonišką žiedą. 

— Būčiau galėjęs jums sutaupyti ryšio mokestį. 

Studentai nusijuokė. 

— Na, taip, pone, — šiek tiek dvejodama toliau kalbėjo mergina, — bet jūs 
ką tik paminėjote „pasenusius religinius prietarus“, o man atrodo, kad labiausiai 
pasenusius prietarus propaguoja... ne kas kitas, o masonai. 

Solomono, atrodo, tai nė kiek neįžeidė. 

— Argi? Kaip tai? 

— Na, aš daug skaičiau apie masonus ir žinau, kad jūs laikotės daugelio 
keistų senovinių ritualų bei tikėjimų. Tame interneto straipsnyje net sakoma, 
kad masonai tiki kažkokios senovinės magiškos išminties galia... neva ji galinti 
iškelti žmogų į dievus? 

Visi atsisuko ir sužiuro į merginą, tarsi šiai būtų pasimaišęs protas. 

— Tiesą sakant, — atsakė Solomonas, — ji teisi. 

Solomonas nuslėpė šypseną ir paklausė merginos: 

— Ar dar turite daugiau vikiišminties, paaiškinančios šias magiškas žinias? 

Mergina atrodė sutrikusi, bet pradėjo skaityti tai, ką rado interneto svetainėje: 

— „Norėdami užtikrinti, kad šia galinga išmintimi nepasinaudotų tie, kurie 
jos neverti, senovės adeptai užšifravo savo sukauptas žinias... pridengė šią galin- 
gą išmintį metaforomis, simboliais, mitais ir alegorijomis. Užšifruota išmintis 
iki šiol mus supa... ji užkoduota mūsų mitologijoje, mene ir okultiniuose visų 
laikų tekstuose. Deja, šiais laikais žmogus prarado gebėjimą iššifruoti sudėtingą 
simbolių tinklą... ir didi tiesa buvo prarasta. 

Solomonas luktelėjo. 

— Tai viskas? 

Mergina pasimuistė kėdėje. 

— Tiesą sakant, yra dar kai kas. 


— Nuoširdžiai tikiuosi. Prašau... mums pasakyti. 

Mergina dvejojo, bet paskui atsikosėjo ir skaitė toliau: 

— „Legenda pasakoja, kad išminčiai, kurie labai seniai užšifravo Senovės 
Slėpinius, paliko savotišką raktą... tarsi slaptažodį, kuriuo pasinaudojus galima 
iššifruoti visas paslaptis. Sakoma, kad šis magiškas slaptažodis — vadinamas 
verbum significatium — turi galią išsklaidyti tamsą ir iššifruoti Senovės Slėpi- 
nius, atverti juos ir padaryti suprantamus visiems." 

Solomonas nusišypsojo, tarsi ko nors gailėdamasis. 

— O, taip... verbum significatium. — Jis kurį laiką pastovėjo žvelgdamas į 
tolį, paskui vėl pažiūrėjo į šviesiaplaukę merginą. — O kur dabar dingo šis ste- 
buklingas žodis? 

Mergina pasijuto nejaukiai, buvo aiškiai matyti, kad ji gailisi pradėjusi ka- 
mantinėti svečią. Tačiau perskaitė iki galo: 

— „Legenda pasakoja, kad verbum significatium užkastas giliai po žeme ir 
kantriai laukia lemiamos istorijos lūžio akimirkos... kai žmonija nebeįstengs 
toliau gyventi be amžių amžius kauptos tiesos, žinių ir išminties. Atsidūrusi 
tamsioje kryžkelėje, žmonija pagaliau atras Žodį ir įžengs į stebuklingą naują 
nušvitimo amžių.“ 

Mergina uždarė mobilųjį telefoną ir susigūžė. 

Po ilgos tylos ranką pakėlė kitas studentas. 

— Pone Solomonai, jūs juk iš tiesų tuo netikite, ar ne? 

Solomonas nusišypsojo. 

— Kodėl ne? Mūsų mitologijoms būdinga sena tradicija, kurioje magiški, 
stebuklingi žodžiai suteikia įžvalgas ir dieviškų galių. Dar dabar vaikai šaukia 
„abrakadabra“, jei nori ką nors sukurti iš nieko. Aišku, mes pamiršome, kad šis 
žodis — ne žaisliukas, jo šaknys yra senovės aramėjų misticizme: Avrah KaDabra 
reiškia „kalbėdamas kuriu“. 

Tyla. 

— Bet, pone, — neatlyžo studentas, — kaip jūs galite tikėti, kad vienas žo- 
dis... tas verbum significatium... kad ir koks jis būtų... turi galią atkoduoti senovės 
išmintį... ir atnešti nušvitimą visam pasauliui? 

Piterio Solomono veidas atrodė neįžvelgiamas. 

— Jums neturėtų rūpėti, kuo asmeniškai aš tikiu. O štai kas turėtų jums 
rūpėti: kad artėjančio nušvitimo pranašystė egzistuoja faktiškai visuose pa- 
saulio tikėjimuose ir filosofijos tradicijose. Hinduistai vadina ją Kritos amžiumi, 
astrologai — Vandenio era, žydai kalba apie Mesijo atėjimą, teosofai mini naująjį 
amžių, kosmologai — harmonijų konvergenciją, numatoma net konkreti data. 

— 2012 metų gruodžio 21! — sušuko kažkas. 


— Taip, net baugu, kaip greitai... jei tikėsime majų mitais. 

Lengdonas susijuokė prisiminęs, kaip Solomonas prieš dešimt metų tiksliai 
numatė bangą šiuo metu visus užliejusių televizijos laidų, gąsdinančių, kad 2012 
metais ateis pasaulio pabaiga. 

— Nekalbėkime apie konkrečią datą, — tarė Solomonas. — Mane labiausiai 
stebina tai, kad visais laikais visos žmonijos filosofijos sutarė vienu klausimu — 
artėja nepaprastas nušvitimas. Visose kultūrose, visais laikais, visuose pasaulio 
kampeliuose žmonės svajojo apie tą patį — artėjančią žmogaus apoteozę... neiš- 
vengiamą žmogaus proto persimainymą, leidžiantį jam panaudoti visus savo iš- 
teklius. — Jis šyptelėjo. — Kuo galima paaiškinti tokį tikėjimo sinchroniškumą? 

— Tiesa, — ištarė tylus balsas. 

Solomonas staiga atsisuko. 

— Kas tai pasakė? 

Ranką pakėlė smulkutis azijietis, iš kurio veido bruožų galėjai spręsti, kad 
jis kilęs iš Nepalo ar Tibeto. 

— Galkiekvieno žmogaus sieloje gyvena visuotinė tiesa. Gal mumyse visuo- 
se slypi ta pati istorija, panašiai kaip bendros DNR dalys. Gal būtent ši bendroji 
tiesa ir lemia visų mūsų istorijų panašumą. 

Solomonas švytėdamas sudėjo priešais save delnus ir pagarbiai nusilenkė 
jaunuoliui. 

— Ačiū. 

Visi nutilo. 

— Tiesa, — kreipėsi į auditoriją Solomonas. — Tiesa turi galią. O jei mus 
visus traukia panašios idėjos, gal taip yra todėl, kad šios idėjos yra teisingos... 
slypinčios giliai mumyse. Ir kai išgirstame tiesą, net jei jos nesuprantame, vis 
tiek pajuntame jos aidą giliai savyje... atitariantį mūsų nesąmoningai turimai 
išminčiai. Gal tiesos mes ne išmokstame, bet veikiau prisimename... atpažįstame 
ją... kaip tai, kas jau seniai glūdi mumyse. 

Auditorijoje viešpatavo visiška tyla. 

Solomonas ilgai jos netrikdė, o paskui tyliai pasakė: 

— Baigdamas turėčiau jus įspėti, kad atskleisti tiesą visada nelengva. Vi- 
sais laikais nušvitimo laikotarpius lydi tiršta tamsa, stumianti priešingon pusėn. 
Tokie yra gamtos ir pusiausvyros dėsniai. Jei pažvelgsime į šiuo metu pasaulyje 
tirštėjančią tamsą, turėsime suprasti, kad tai reiškia ir augančią šviesą. Stovime 
ant tikrai didingo šviesos laikotarpio slenksčio, ir mes visi — jūs visi — esame ne- 
paprastai laimingi, kad gimėme tokiu lemtingu istorijos momentu. Iš visų kada 
nors, visais istorijos laikotarpiais gyvenusių žmonių... būtent mes patekome į tą 
siaurą laiko tarpelį, kuriame galėsime paliudyti aukščiausią savo atgimimą. Po 


tūkstantmečius trukusios tamsos pamatysime, kaip mūsų mokslas, mūsų protas 
ir net mūsų religija pagaliau atskleis tiesą. 

Solomonui jau pradėjo karštai ploti, bet jis iškėlė ranką, prašydamas tylos. 

— Panele? — kreipėsi tiesiai į nenuoramą šviesiaplaukę su mobiliuoju tele- 
fonu. — Žinau, kad jūs su manimi dėl daug ko nesutinkate, bet noriu jums padė- 
koti. Jūsų įkarštis — svarbus ateinančių permainų katalizatorius. Tamsa minta 
apatija... o įsitikinimai — galingiausias ginklas nuo jos. Nesiliaukite studijuoti 
savo tikėjimo. Studijuokite Bibliją. — Jis nusišypsojo. — Ypač jos pabaigą. 

— Apokalipsę? — paklausė ji. 

— Būtent. Apreiškimo knyga — labai gyvas mūsų bendrosios tiesos pavyz- 
dys. Paskutinėje Biblijos knygoje pasakojama lygiai tokia pat istorija, kaip nesu- 
skaičiuojamoje daugybėje kitų tradicijų. Jos visos pranašauja didžios išminties 
atskleidimą. 

Kažkas pasakė: 

— Bet argi Apokalipsėje rašoma ne apie pasaulio pabaigą? Na, Antikristas, 
Armagedonas, paskutinė gėrio ir blogio kova? 

Solomonas nusijuokė. 

— Kas iš čia esančiųjų mokosi graikų kalbos? 

Pakilo kelios rankos. 

— Ką reiškia žodis apokalypse? 

— Jis reiškia... — prabilo vienas studentas, tik staiga nutilo, tarsi pats nu- 
stebęs, — apokalypse reiškia „atidengti“... arba „apreikšti“... 

Solomonas pritariamai jam linktelėjo. 

— Visiškai teisingai. Apokalipsė ir yra atskleidimas, Apreiškimas. Biblijos 
Apreiškimo knygoje numatomas didžios tiesos ir neįsivaizduojamos išminties 
atskleidimas. Apokalipsė — tai ne pasaulio pabaiga, tai veikiau to pasaulio, kurį 
mes pažįstame, pabaiga. Apokalipsės pranašystės — dar viena nuostabi Biblijos 
žinia, kuri buvo iškraipyta. — Solomonas priėjo prie pakylos krašto. — Patikėki- 
te, Apokalipsė artėja... ir ji bus visiškai ne tokia, kokią mus mokė ją įsivaizduoti. 

Jam aukštai virš galvos pradėjo skambinti varpai. 

Sutrikę studentai pratrūko griausmingais plojimais. 

Ketrina Solomon buvo jau visai beprarandanti sąmone, tik staiga ją sukrėtė 
kurtinamo sprogimo sukelta smūgio banga. 
Po kelių akimirkų ji užuodė dūmus. 


Užgulė ausis. 

Tolumoje pasigirdo neaiškūs balsai. Šūksniai. Žingsniai. Staiga pasidarė 
lengviau alsuoti. Iš burnos buvo ištrauktas kamšalas. 

— Jūs išgelbėta, — sušnibždėjo vyriškas balsas. — Dar truputį pakentėkit. 

Ji tikėjosi, kad vyriškis ištrauks jai iš rankos adatą, bet jis ėmė įsakinėti. 

— Atneškite greitosios pagalbos reikmenis... prijunkite adatą prie lašeli- 
nės... Ringerio tirpalą... greičiau, kraujospūdį... — Apžiūrinėdamas ją vyriškis pa- 
klausė: — Ponia Solomon, tas žmogus, kuris taip su jumis pasielgė... kur jis išėjo? 

Ketrina pamėgino kalbėti, bet pajuto, kad neįstengia. 

— Ponia Solomon? — vėl paklausė vyriškis. — Kur jis išėjo? 

Ketrina pamėgino atmerkti akis, tačiau nugrimzdo į nežinomybę. 

— Mums būtinai reikia žinoti, kur jis, — atkakliai kamantinėjo vyriškis. 

Ketrina atsakydama sušnibždėjo tris žodžius, nors pati žinojo, kad jie be- 
prasmiai: 

— Ant... šventojo... kalno. 


Direktorė Sato perlipo suniokotas metalines duris ir mediniu nuolydžiu nužings- 
niavo į slaptąją rūsio dalį. Apačioje ją pasitiko vienas iš agentų. 

— Direktore, manau, jums reikėtų tai pamatyti. 

Sato nuėjo paskui agentą į mažą kambarėlį, į kurį vedė durys iš siauro ko- 
ridoriaus. Kambarėlis buvo ryškiai apšviestas ir tuščias, tik ant grindų kėpsojo 
krūva drabužių. Ji atpažino Roberto Lengdono tvido švarką ir mokasinus. 

Agentas parodė prie tolimiausios sienos stovinčią didžiulę dėžę, panašią į 
karstą. 

Kas čia dabar? 

Sato atsisuko į dėžę ir pamatė, kad į ją įvestas prie sienos pritvirtintas 
perregimo plastiko vamzdis. Ji atsargiai ėmė artintis. Netrukus pastebėjo, kad 
viršuje yra nustumiamas dangtis. Ištiesusi ranką pastūmė jį: atsivėrė skaidrus 
langelis, panašus į iliuminatorių. 

Sato atšlijo. 

Pro organinio stiklo langelį buvo matyti... plūduriuojantis, visiškai apsem- 
tas, bereikšmis profesoriaus Roberto Lengdono veidas. 


Šviesa! 

Staiga beribę tuštumą, kurioje plūduriavo Lengdonas, užliejo akinamai 
skaisti šviesa. Juodą erdvę skrodė iki baltumo įkaitusios šviesos spinduliai, lieps- 
nomis deginantys galvą. 


Viskas aplink nušvito. 

Staiga švytinčio debesies fone pasirodė dailus siluetas. Priartėjo veidas... 
neryškus, sunkiai įžiūrimas... iš tuštumos į jį žvelgė dvi akys. Veidą gaubė šviesos 
spinduliai, ir Lengdonas pamanė, kad tikriausiai mato Dievo veidą. 


Sato žvelgė į dėžę su skysčiu ir svarstė, ar profesorius Lengdonas spėjo suvokti, 
kas įvyko. Ji manė, kad turbūt ne. Juk šios technologijos paskirtis ir yra užtik- 
rinti, kad žmogus prarastų orientaciją. 

Sensorinės deprivacijos akvariumai egzistuoja nuo šeštojo dešimtmečio, 
juos kaip atsipalaidavimo formą iki šiol mėgsta turtingi Naujojo amžiaus eks- 
perimentuotojai. Vadinamasis „plūduriavimas“ leidžia pajusti transcendentinį 
išgyvenimą, sugrįžti į įsčias... tai savotiška meditacijos pagalbinė priemonė, 
raminanti smegenų aktyvumą tuo, kad pašalina visą jutimo organų fiksuojamą 
informaciją — šviesą, garsą, lytėjimą, net žemės trauką. Tradiciniuose plūdu- 
riavimo baseinuose žmonės, gulėdami ant nugaros, plūduriuoja prisotintame 
druskos tirpale, kuris išlaiko veidą virš vandens ir leidžia kvėpuoti. 

Tačiau pastaraisiais metais šie akvariumai iš esmės pasikeitė. 

Deguonies prisotintas anglies perfluoridas. 

Naujoji technologija — vadinamoji Visiška skysčio ventiliacija (VSV) — yra 
tokia neįsivaizduojama, kad mažai kas tiki jos egzistavimu. 

Kvėpuojamasis skystis. 

Kvėpavimo palaikomasis skystis žinomas jau nuo 1966 metų, kai Lelandui 
S. Klarkui pavyko kelias valandas išlaikyti gyvą pelę, panardintą deguonies pri- 
sotinto anglies perfluorido tirpale. 1989 metais ši technologijos naujovė buvo 
panaudota dramatiškose filmo „Bedugnė“ scenose, nors tada mažai kas iš žiūro- 
vų suprato, kad regi tikrą mokslo atradimą. 

Visiška skysčio ventiliacija atsirado šiuolaikinei medicinai siekiant sukur- 
ti palankią terpę per anksti gimusiems kūdikiams: grąžinti juos į įsčių skystį, 
kuriame plūduriavo prieš gimimą. Žmogaus plaučiai devynis mėnesius vystosi 
gimdoje, todėl skysčių aplinka jiems nėra svetima. Perfluoridai iš pradžių buvo 
pernelyg klampūs, kad užtikrintų normalų alsavimą, bet šiuolaikinės technolo- 
gijos padarė kvėpuojamąjį skystį beveik vandens konsistencijos. 

CŽV Mokslo ir technologijų skyriaus darbuotojai — „Lenglio miesto bur- 
tininkai“, kaip juos vadina žvalgybos pasaulyje, — daug dirbo su deguonies pri- 
sotintais anglies perfluoridais, kurdami specialiąsias technologijas JAV karinei 
pramonei. Jūrų laivyno elitinės vandenyno gelmių nardytojų komandos patyrė, 
kad kvėpuodami deguonies prisodrintu skysčiu vietoj įprastų heliokso arba 


trimikso dujų jie gali pasinerti giliau, nerizikuodami susirgti dėl slėgio skirtu- 
mų. Panašius rezultatus gavo ir NASA bei oro pajėgos — pilotai, vietoj įprastų 
deguonies balionų turintys kvėpuojamojo skysčio aparatą, galėjo ištverti daug 
didesnes sunkio pagreičio jėgas, nes skystis daug tolydžiau už dujas paskirsto 
sunkio pagreitį organizmo viduje. 

Sato buvo girdėjusi, kad jau sukurtos „ekstremalių potyrių laboratorijos“, 
kuriose galima išmėginti tokius visiškos ventiliacijos akvariumus, arba „medita- 
cijų įrenginius“, kaip jie buvo pavadinti. Šis akvariumas veikiausiai buvo įreng- 
tas paties savininko eksperimentams, nors prie jo pritvirtinti sunkūs užraktai 
nepaliko nė mažiausių abejonių, kad juo naudotasi ir tamsesniems reikalams... 
taikant CŽV neblogai pažįstamą kvotos metodą. 

Nelemtasis tardymo kankinant vandeniu metodas — waterboarding — pa- 
sirodė labai veiksmingas, nes kankinamasis iš tiesų tiki, jog skęsta. Sato buvo 
žinomos kelios slaptos operacijos, kuriose naudoti panašūs sensorinės depriva- 
cijos akvariumai šiai baugiai iliuzijai padidinti. Žmogus, panardintas į kvėpuoja- 
mąjį skystį, iš tiesų gali būti „paskandintas“. Apimtas skendimo sukeltos panikos 
žmogus dažniausiai nepastebi, kad skystis, kurį jis įkvepia, truputį klampesnis 
už vandenį. Skysčiui užliejus plaučius, kankinamasis iš siaubo praranda sąmonę, 
o atsipeikėjęs pamato atsidūręs absoliučioje „vienutėje. 

Į šiltą, deguonies prisodrintą vandenį įmaišius jautrumo slopinamųjų me- 
džiagų bei paralyžių ir haliucinacijas sukeliančių medikamentų kaliniui sukuria- 
ma iliuzija, kad jis visiškai atskirtas nuo savo kūno. Kai jis mintyse įsako judinti 
galūnes, nesulaukia jokių rezultatų. Tokia „apmirimo“ būsena jau savaime yra 
baisi, bet iš tikrųjų sutrikdo vadinamasis „naujo gimimo“ procesas, kurį ryškio- 
mis šviesomis, šalčiu ir kurtinamu triukšmu galima padaryti itin skausmingą 
ir sukrečiantį. Keletą kartų skendęs ir „naujai gimęs“ kalinys visiškai praranda 
orientaciją ir pats nebesuvokia, gyvas jis ar miręs... kvotėjas gali iš jo išgauti 
viską, ko tik nori. 

Sato pamanė, kad gal reikėtų palaukti medikų ir jiems padedant ištraukti 
Lengdoną, bet laiko nebebuvo. Man reikia išsiaiškinti, ką jis žino. 

— Išjunkite šviesas, — įsakė ji. — Ir atneškite kokių nors antklodžių. 


Akis spiginusi saulė išnyko. 

Išnyko ir veidas. 

Vėl užplūdo tamsa, bet dabar Lengdonas kažkur už šviesmečių tuštumos 
girdėjo tolimus kuždesius. Duslūs balsai... nesuprantami žodžiai. Paskui prasi- 
dėjo vibracija... tarsi visas pasaulis būtų pasirengęs subyrėti į šipulius. 


Paskui tai įvyko. 

Be jokio įspėjimo visatą perplėšė perpus. Tuštumoje atsivėrė neperžengia- 
ma praraja... tarsi pati erdvė būtų plyšusi per siūles. Pro angą ėmė plūsti pilkšva 
migla, ir Lengdonas pamatė klaikų vaizdą. Staiga jo sugriebti išsitiesė kūno ne- 
turinčios rankos, suėmė jį ir pamėgino ištraukti iš jo pasaulio. 

Ne! Jis mėgino grumtis, bet pasirodė, kad neturi rankų... neturi kumščių. O 
gal turi? Staiga pajuto, kad aplink jo psichiką materializuojasi kūnas. Jis grįžo, jį 
sučiupo galingos rankos ir dabar traukia aukštyn. Ne! Labai prašau! 

Tačiau jau buvo per vėlu. 

Rankos ištraukė jį per kažkokią spragą, ir krūtinę perdrėskė nepakeliamas 
skausmas. Atrodė, kad plaučiai pilni smėlio. Neturiu kuo kvėpuoti! Staiga jis pa- 
juto gulįs aukštielninkas ant šalčiausio ir kiečiausio paviršiaus, kokį tik galima 
įsivaizduoti. Kažkas spaudė jam krūtinę — pakartotinai, stipriai, skaudžiai. Jis 
spjaudėsi šiluma. 

Noriu atgal. 

Jautėsi kaip kūdikis, gimstantis iš įsčių. 

Konvulsyviai trūkčiojo, iškosėdamas iš plaučių skystį. Skaudėjo krūtinę ir 
kaklą. Nepaprastai skaudėjo. Gerklė degė tarsi ugnyje. Žmonės kalbėjo, stengėsi 
šnibždėti, tačiau garsai buvo kurtinami. Regėjimas apsiblausė, pavyko įžvelgti 
tik prislopintus pavidalus. Oda neteko jautrumo. 

Krūtinė apsunko... kažkas ją spaudžia. Negaliu įkvėpti! 

Jis iškosėjo dar skysčio. Atsigavo stiprus šleikštulio refleksas, jis ėmė gok- 
čioti. Plaučius užliejo šaltas oras, jis pasijuto tarsi pirmą kartą įkvėpęs naujagi- 
mis. Šio pasaulio neįmanoma ištverti. Lengdonas norėjo tik vieno — grįžti atgal 
į įsčias. 


Robertas Lengdonas nesuvokė, kiek praėjo laiko. Juto, kad guli paguldytas ant 
šono ant kietų grindų, suvyniotas į rankšluosčius ir antklodes. Iš viršaus į jį žvel- 
gia pažįstamas veidas... tačiau šlovingosios šviesos spindulių nebebuvo. Galvoje 
tebeaidėjo tolimos litanijos aidai. 

Verbum significatium... Verbum omnificum... 

— Profesoriau Lengdonai, — sušnibždėjo kažkas. — Ar jūs žinote, kur 
esate? 

Lengdonas tebekosėdamas truputį linktelėjo. 

Svarbiau kita — kad jis pradėjo suvokti, kur šiąnakt eis. 

Įsisupęs į vilnones antklodes, Lengdonas virpančiomis kojomis vargais ne- 
galais atsistojo ir pažvelgė į atvirą dėžę su skysčiu. Kūnas pagaliau sugrįžo, nors 
geriau jau būtų negrįžęs. Gerklę ir plaučius deginte degino. Šis pasaulis atrodė 
šiurkštus ir žiaurus. 

Sato ką tik jam papasakojo apie sensorinės deprivacijos akvariumą... ir 
pridūrė, kad jei nebūtų jo iš ten ištraukusi, jis būtų miręs iš bado ar dar nuo ko 
nors blogiau. Lengdonas beveik neabejojo, kad Piteris patyrė panašų išgyveni- 
mą. Piteris yra būsenoje tarp, šį vakarą sakė jam tatuiruotasis. Jis skaistykloje... 
Hamistagane. Jei Piteriui teko daugiau negu vieną kartą ištverti naujo gimimo 
procesą, Lengdonas nenustebtų sužinojęs, kad jis pasakė savo pagrobėjui viską, 
ką šis norėjo sužinoti. 

Sato mostu parodė Lengdonui sekti jai iš paskos, šis pakluso ir lėtai nu- 
slinko siauru koridoriumi, vedančiu gilyn į šią keistą irštvą, kurią pagaliau pirmą 
kartą pamatė. Jie įžengė į kvadratinį kambarį su akmeniniu stalu, apšviestą bau- 
gių spalvų lempų. Čia buvo Ketrina, ir Lengdonas lengviau atsiduso. Vis dėlto 
vaizdas kėlė nerimą. 

Ketrina aukštielninka gulėjo ant akmeninio stalo. Ant grindų kėpsojo kru- 
vini rankšluosčiai. CŽV agentas Ketrinai virš galvos laikė lašelinės maišelį, kurio 
vamzdelis buvo pritvirtintas jai prie alkūnės. 

Ji tyliai kūkčiojo. 

— Ketrina? — gergždžiančiu balsu pašaukė Lengdonas, vos įstengdamas 
prakalbėti. 

Ji pasuko galvą; atrodė sutrikusi ir praradusi orientaciją. 

— Robertai?! — Jos akys iš nuostabos ir džiaugsmo išsiplėtė. — Bet aš... 
mačiau, kaip tu nuskendai! 

Jis pasuko prie akmeninio stalo. 

Ketrina atsisėdo, nepaisydama lašelinės vamzdelio ir agento priešinimosi, 
aiškinamo medicinos priežastimis. Lengdonas priėjo stalą, Ketrina ištiesė ran- 
kas ir apglėbusi antklodėmis susuptą jo kūną prisitraukė artyn. 

— Ačiū Dievui, — sukuždėjo ji bučiuodama jam į skruostą. Paskui pabučia- 
vo dar kartą, tvirtai spausdama, tarsi netikėdama, kad jis iš tiesų gyvas. — Aš 
nesuprantu... kaip... 

Sato pradėjo kažką kalbėti apie sensorinę deprivaciją ir deguonies priso- 
tintus anglies perfluoridus, bet buvo aišku, kad Ketrina nesiklauso. Tik laikė 
apglėbusi Lengdoną. 

— Robertai, — tarė ji, — Piteris gyvas. 


Kartais suvirpančiu balsu ji papasakojo apie šiurpų susitikimą su Piteriu. 
Apibūdino jo sveikatos būklę — invalido vežimėlį, keistą peilį, užuominas į kažin 
kokią „auką“ — ir apsakė, kaip ji pati buvo palikta nukraujuoti, nelyginant smė- 
lio laikrodis, turintis įtikinti Piterį kuo greičiau padaryti, ko iš jo reikalaujama. 

Lengdonas vos pajėgė kalbėti. 

— Ar tu... bent nujauti, kur... kur jie nuėjo? 

— Jis sakė, kad gabena Piterį ant šventojo kalno. 

Lengdonas atsitraukė ir atidžiai pažvelgė į ją. 

Ketrinos akyse buvo matyti ašaros. 

— Jis sakė, kad iššifravo piramidės pagrindo įrašą ir kad piramidė jam nu- 
rodžiusi eiti ant šventojo kalno. 

— Profesoriau, — primygtinai paklausė Sato, — ar jums tai ką nors reiškia? 

Lengdonas papurtė galvą. 

— Visiškai nieko. — Vis dėlto širdies gilumoje sukirbėjo viltis. — Bet jei 
jis iššifravo piramidės pagrindo įrašą, mes irgi galime tai padaryti. — Aš jam pa- 

Sato papurtė galvą. 

— Piramidės nebėra. Ieškojom. Jis ją pasiėmė. 

Lengdonas akimirką patylėjo, paskui užsimerkė ir pamėgino prisiminti, ką 
matęs ant piramidės pagrindo. Simbolių lentelė buvo vienas iš paskutinių daly- 
kų, kuriuos jis regėjo prieš nuskęsdamas, o trauma dažniausiai priverčia atsimi- 
nimus giliai įstrigti į atmintį. Prisiminė kai kuriuos lentelės simbolius, tikrai ne 
visus, bet gal ir tų pakaks? 

Jis pasisuko į Sato ir skubiai ištarė: 

— Gal man pavyks prisiminti pakankamai daug, bet pirmiausia turite kai 
ką surasti internete. 

Ji išsitraukė savo delninuką. 

— Paleiskite paiešką su šiais reikšminiais žodžiais: „Aštuntos eilės Frankli- 
no kvadratas“ 

Sato apstulbusi pažvelgė į jį, bet nieko nepaklaususi pradėjo spaudyti kla- 
višus. 

Lengdono regėjimas dar tebebuvo apsiblausęs, jis tik dabar pradėjo susi- 
vokti keistoje aplinkoje, kurioje atsidūrė. Pamatė, kad akmeninis stalas, į kurį 
jie visi remiasi, nusėtas senomis kraujo dėmėmis, o siena dešinėje pusėje storai 
nuklijuota įvairiais tekstų puslapiais, fotografijomis, piešiniais, žemėlapiais ir 
milžinišku juos jungiančių virvelių voratinkliu. 

Dieve mano. 

Lengdonas, tvirčiau supdamasis į antklodes, priėjo prie keisto koliažo. Prie 
sienos buvo prisegiotas absoliučiai padrikos informacijos rinkinys — puslapiai iš 


senovės tekstų, nuo juodosios magijos iki Šventojo Rašto, simbolių ir burtažen- 
klių piešiniai, sąmokslo teorijas plėtojančių interneto svetainių tekstų atspaudai 
ir palydovinės Vašingtono nuotraukos, aprašinėtos pastabomis ir išmargintos 
klaustukais. Viename iš lapų buvo ilgas žodžių įvairiomis kalbomis sąrašas. 
Lengdonas atpažino, kad vieni iš jų yra šventieji masonų žodžiai, kiti paimti iš 
senovinių magijos apeigų, treti — iš ceremonijose skambančių litanijų. 

Ar to jis ieško? 

Žodžio? 

Nejau taip paprasta? 

Ilgalaikis Lengdono skeptiškas požiūris į masonų piramidę daugiausia rė- 
mėsi tuo, ką ji neva turinti atskleisti — vietą, kurioje saugomi Senovės Slėpiniai. 
Toks atradimas turėtų būti susijęs su milžinišku rūsiu, kuriame sukrauti tūkstan- 
čių tūkstančiai tomų, nežinomais būdais išlikusių iš senovės bibliotekų, kuriose 
kitados buvo saugomi. Tai jam atrodė neįmanoma. Tokio dydžio rūsys? Po Kolum- 
bijos apygarda? Tačiau dabar, prisiminus Piterio paskaitą Filipso Ekseterio akade- 
mijoje ir regint šiuos magiškų žodžių sąrašus, prieš akis vėrėsi kita galimybė. 

Lengdonas tikrai netikėjo magiškų žodžių galia... tačiau jam atrodė visiškai 
aišku, kad tatuiruotasis ja tikėjo. Pradėjus tyrinėti užrašus, žemėlapius, tekstus 
ir interneto atspaudus, juos jungiančias virveles ir lipukus, Lengdono pulsas pa- 
spartėjo. 

Aiškiai matyti vienas pasikartojantis motyvas. 

Dieve, jis juk ieško verbum significatium... Prarasto Žodžio. Lengdonas leido 
šiai minčiai išsiskleisti, prisiminė Piterio paskaitos fragmentus. Jis iš tiesų ieško 
Prarasto Žodžio! Ir tiki, kad jis užkastas čia, Vašingtone. 

Prie jo priėjo Sato. 

— Ar to ieškojote? — ji padavė jam atverstą delninuką. 

Lengdonas pažvelgė į ekrane šviečiantį skaičių kvadratą aštuonių vienetų 
kraštinėmis. 

— Kaip tik to. — Jis pačiupo popiergalį. — Man reikia rašiklio. 

Sato padavė, išsitraukusi iš kišenės. 

— Labai prašau paskubėti. 


Mokslo ir technologijų skyriaus rūsyje savo kabinete sėdinti Nola Kei dar kartą 
tyrinėjo redaguotą dokumentą, kurį jai atnešė sistemų saugumo specialistas 
Rikas Perišas. Kokiems velniams CŽV direktoriui reikalinga byla su tekstais apie 
senovės piramides ir slaptas požemio vietas? 

Ji čiupo telefoną ir surinko numerį. 


Sato tuojau pat atsiliepė, jos balse buvo girdėti įtampa. 

— Nola, kaip tik ketinau jums skambinti. 

— Turiu naujos informacijos, — tarė Nola. — Nežinau, kur ją dėti, bet 
radau redaguotą dokumen... 

— Nesvarbu, kol kas tai pamirškit, — nutraukė ją Sato. — Nebėra laiko. 
Objekto nepavyko suimti, ir aš turiu rimtą pagrindą manyti, kad jis tuoj pasielgs 
taip, kaip grasino. 

Nola pajuto, kaip kūnu nuėjo šiurpuliai. 

— Gera žinia ta, kad mes tiksliai žinome, kur jis nuėjo. — Sato giliai įkvėpė 
oro. — Bloga ta, kad jis pasiėmė ir nešiojamąjį kompiuterį. 

Mažiau kaip UŽ penkiolikos kilometrų nuo jų Malachas apkamšė antklo- 
de Piterį Solomoną ir nuvežė jį per mėnesienos apšviestą automobilių stovos 
aikštelę į milžiniško pastato šešėlį. Pastatą išorėje rėmė lygiai trisdešimt trys 
kolonos... kiekviena iš jų lygiai trisdešimt trijų pėdų aukščio. Šiuo metu didingas 
rūmas buvo tuščias — niekas jų čia nepamatys. Bet tai ir nesvarbu. Žvelgiant 
iš tolo, niekam nė mažiausio įtarimo nesukels aukštas, geraširdiškos išvaizdos 
vyras ilgu juodu paltu, išvežęs plikagalvį invalidą pakvėpuoti grynu oru. 

Pasiekęs galinį įėjimą, Malachas privežė Piterį prie elektroninės spynos kla- 
viatūros. Piteris išdidžiai pažvelgė į ją, aiškiai rodydamas, kad neketina surinkti 
kodo. 

Malachas nusijuokė. 

— Manai, atsivežiau tave tam, kad mane įleistum? Ar taip greit pamiršai, 
jog priklausau tavo broliams? — Jis ištiesė ranką ir surinko įėjimo kodą, kurį 
buvo gavęs po įšventinimo į trisdešimt trečią laipsnį. 

Sunkios durys spragtelėjusios atsivėrė. 

Piteris suvaitojo ir ėmė muistytis vežimėlyje. 

— Piteri, Piteri, — raminamai suburkavo Malachas. — Įsivaizduok Ketri- 
ną. Padėk man, ir ji išliks gyva. Tu gali ją išgelbėti. Duodu žodį. 

Malachas įvežė belaisvį vidun ir vėl užrakino duris; širdis iš nekantrumo 
smarkiai plakė. Jis nuvežė Piterį koridoriais iki lifto, paspaudė iškvietimo myg- 
tuką. Durys atsidarė, Malachas įėjo, stumdamas prieš save vežimėlį. Tada, tyčia 
rodydamas Piteriui, ką ketina daryti, ištiesė ranką ir paspaudė aukščiausiai viršuje 
esantį mygtuką. 

Iškankintu Piterio veidu perbėgo siaubingos nuojautos šešėlis. 


— Šššš, — sušnibždėjo Malachas, švelniai glostydamas nuskustą Piterio 
galvą, kai užsidarė lifto durys. — Tu juk puikiai žinai... didžiausia paslaptis — 
kaip numirti. 


Aš neprisimenu visų simbolių! 

Lengdonas užmerkė akis, iš paskutiniųjų stengdamasis prisiminti konkre- 
čią kiekvieno simbolio vietą ant piramidės pagrindo, tačiau to padaryti neįstengė 
netjo eidetinė atmintis. Jis užsirašė kelis simbolius, kuriuos pajėgė prisiminti, ir 
sudėliojo juos į langelius, kaip nurodė Franklino magiškasis kvadratas. 

Tačiau kol kas neįžvelgė jokios prasmės. 


BE OH 


— Žiūrėk!-— ragino jį Ketrina. — Atrodo, eini teisingu keliu. Pirmoje eilu- 
tėje vien graikiškos raidės — draugėn susideda visi panašūs simboliai! 

Lengdonas ir pats tai buvo pastebėjęs, tačiau niekaip neprisiminė jokio 
graikiško žodžio, kuris galėtų atitikti šią raidžių ir tuščių langelių konfigūraci- 
ją. Man reikia pirmos raidės. Jis vėl pažvelgė į magišką kvadratą, stengdamasis 
prisiminti raidę, buvusią kairiajame apatiniame kampe vietoj skaičiaus vienas. 
Mąstyk! Jis užsimerkė, stengdamasis įsivaizduoti piramidės pagrindą. Apatinė 
eilutė... netoli kairiojo kampo... kokia ten buvo raidė? 

Trumpą akimirką Lengdonas vėl pasijuto tūnąs akvariume, kur krečiamas 
siaubo žvelgė pro organinio stiklo langelį į piramidės pagrindą. 

Staiga jis ją pamatė. Atsimerkė ir garsiai iškvėpė orą. 

— Pirmoji raidė — HI! 


Lengdonas atsisuko į lentelę ir įrašė pirmąją raidę. Žodis dar nebuvo baig- 
tas, bet to jau pakako. Staiga jis suvokė, koks tai žodis. 

Heredom. 

Labai susijaudinęs Lengdonas surinko delninuke naujos paieškos reikšminį 
žodį — šio gerai žinomo graikiško žodžio variantą lotyniškomis raidėmis. Pirma- 
sis rezultatas buvo enciklopedijos straipsnis. Lengdonas jį perskaitė ir suprato, 
kad klaidos būti negali. 


HEREDOM, daikt. — svarbus „aukšto lygio“ masonų 
vartojamas žodis, kilęs iš Rožės kryžininkų ritualų, kuriuose 
juo vadinamas mitinis Škotijos kalnas, legendinė pirmojo 
narių susirinkimo vieta. Kilęs iš graikiško žodžio Hepečoų, 
arba Hieros-domos, graikiškai „Šventi namai“. 


— Štai jis! — dar negalėdamas patikėti sušuko Lengdonas. — Štai kur jie 
nuėjo! 

Sato, skaičiusi jam per petį, regimai sutriko. 

— Ant mitinio Škotijos kalno? 

Lengdonas papurtė galvą. 

— Ne, į vieną Vašingtono pastatą, kurio kodinis pavadinimas Heredom. 

Šventyklos rūmai, kuriuos broliai masonai vadina Heredom, nuo seno lai- 
komi Amerikoje veikiančios masonų Škotiškosios ložės karūnos brangakmeniu. 
Dėl stataus, piramidės pavidalo stogo pastatas pavadintas išgalvoto Škotijos 
kalno vardu. Tačiau Malachas žinojo, kad jame paslėptas lobis toli gražu nėra 
išgalvotas. 

Tai ta vieta, suprato jis. Masonų piramidė parodė kelią. 

Senam liftui lėtai kylant į trečią aukštą, Malachas išsiėmė skiautę popie- 
riaus, ant kurios buvo perrašęs simbolių lentelę pagal Franklino kvadrato siūlo- 
mą tvarką. Visos graikiškos raidės persikėlė į pirmą eilutę, o drauge su jomis — ir 
vienas paprastas simbolis. 


He Pile djoUS 


Neįmanoma įsivaizduoti aiškesnio nurodymo. 

Po Šventyklos rūmais. 

Heredom4. 

Prarastas Žodis yra kažkur ten. 

Nors Malachas tiksliai nežinojo, kaip jį surasti, jis nė kiek neabejojo, kad 
atsakymą parūpins likę lentelės simboliai. Kaip patogu, kad prireikus atskleisti 
masonų piramidės ir šio pastato paslaptis geriausiai jam padėti gali Piteris Solo- 
monas. Pats Didysis meistras. 

Piteris tebesimuistė vežimėlyje, dusliai kažką šaukdamas pro burnos kamšalą. 

— Žinau, kad tau neramu dėl Ketrinos, — tarė Malachas. — Bet viskas jau 
greit baigsis. 

Malachui atrodė, kad pabaiga atėjo labai staiga. Po tokios daugybės kančių 
ir planavimo, laukimo ir ieškojimo metų... trokštama akimirka jau čia pat. 

Liftas pradėjo judėti lėčiau, ir Malachas pajuto jaudulio antplūdį. 

Lifto kabina trūktelėjusi sustojo. 

Atsidarė bronzinės durys, ir Malachas pažvelgė į prieš akis atsivėrusią di- 
dingą mene. Didžiulę keturkampę įvairiais simboliais išpuoštą patalpą užliejo 
mėnesiena, švytinti pro lubų centre įrengtą švieslangį. 

Apėjau visą ratą, pamanė Malachas. 

Šventyklos menė buvo ta pati patalpa, kurioje Piteris Solomonas ir jo bro- 
liai per kvailumą priėmė Malachą į savo gretas. Netrukus čia bus atskleista aukš- 
čiausia masonų paslaptis, kurios egzistavimu netiki net kai kurie brolijos nariai. 


— Jis nieko neras, — tarė vis dar apsvaigęs, sunkiai besiorientuojantis Lengdo- 
nas, paskui Sato ir kitus kildamas mediniu nuolydžiu, vedančiu iš rūsio. — Jokio 
tokio Žodžio nėra. Tai tik metafora — Senovės Slėpinių simbolis. 

Iš paskos ėjo nusilpusi Ketrina, kuriai žingsniuoti nuolydžiu padėjo du agentai. 

Visiems atsargiai žengiant pro nuolaužomis virtusias metalines duris, įlipant 
pro sukamą paveikslą ir einant į svetainę, Lengdonas paaiškino Sato, kad Prarastas 
Žodis, — vienintelis žodis, užrašytas sudėtinga, žmogui nebesuprantama kal- 
ba, — yra vienas iš seniausių laisvųjų mūrininkų brolijos naudojamų simbolių. Žo- 
dis, kaip ir Senovės Slėpiniai, turėtų atskleisti savo slaptą galią tik nušvitusiesiems. 

— Sakoma, — baigė pasakojimą Lengdonas, — kad tas, kuris suras ir su- 
pras Prarastą Žodį... galės suprasti ir Senovės Slėpinius. 

Sato atsigręžė. 

— Taijūs manote, kad šitas žmogus ieško konkretaus žodžio? 

Lengdonui teko pripažinti, kad toks pasakymas atrodo absurdiškas, užtat 
atsakantis į daugybę klausimų. 


— Klausykite, aš nesu magijos apeigų specialistas, — tarė jis, — bet iš do- 
kumentų, kuriuos mačiau ant rūsio sienų... ir iš to, ką Ketrina pasakoja apie jo 
viršugalvyje paliktą netatuiruotos odos lopinėlį... spėčiau, kad jis tikisi surasti 
Prarastą Žodį ir išsitatuiruoti jį sau ant kūno. 

Sato nuvedė grupę į valgomąjį. Lauke burzgė pasiruošęs skristi sraigtaspar- 
nis įjungtu varikliu, jo sparnai gaudė vis garsiau. 

Lengdonas toliau kalbėjo garsiai mąstydamas: 

— Jei šis tipas tikrai tiki, kad jam pavyks prikelti Senovės Slėpinių galią, tai 
jam nebus galingesnio simbolio už Prarastą Žodį. Pavykus jį atrasti ir įrašyti sau 
ant viršugalvio — vietoje, kuri savaime yra šventa — jis, be abejo, laikytų save 
tobulai papuoštu ir pasiruošusiu ritualui, kuris... — Jis nutilo pamatęs, kaip Ket- 
rina išblyško pagalvojusi apie neišvengiamą Piterio laukiančią lemtį. 

— Bet, Robertai, — silpnu balsu tarė ji, beveik negirdima pro sraigtas- 
parnio ūžesį, — tai juk gera žinia, ar ne? Jei jis nori prieš paaukodamas Piterį 
įsirašyti sau ant viršugalvio Prarastą Žodį, tai mes turime laiko. Jis nenužudys 
Piterio, kol neras Žodžio. O jei Žodžio nėra... 

Lengdonas stengėsi atrodyti kupinas vilties, agentams padedant Ketrinai 
įsitaisyti krėsle. 

— Deja, Piteris tebemano, kad tu čia guli ir plūsti kraujais. Jam atrodo, kad 
vienintelis būdas tave išgelbėti — duoti tam pamišėliui tai, ko jis nori... gal net 
padėti jam atrasti Prarastą Žodį. 

— Tai kas? — neatlyžo ji. — Jei Žodis neegzistuoja... 

— Ketrina, — tarė Lengdonas žvelgdamas jai tiesiai į akis, — jei aš many- 
čiau, kad tu miršti, ir jei kas nors man pasakytų, kad galiu tave išgelbėti suradęs 
Prarastą Žodį, aš tikrai surasčiau tam žmogui jo žodį — bet kokį žodį, ir melsčiau 
Dievo, kad jis tesėtų pažadą. 


— Direktore Sato! — iš kito kambario pašaukė agentas. — Ateikite, pažiūrėkit, 
kas čia! 

Sato išskubėjo iš valgomojo ir pamatė vieną agentą, nulipantį žemyn mie- 
gamojo laiptais. Jis rankoje nešė šviesių plaukų peruką. Kas čia dabar? 

— Vyriškas perukas, — tarė paduodamas jį. — Radau drabužinėje. Ati- 
džiau pažiūrėkit. 

Perukas pasirodė daug sunkesnis, negu Sato tikėjosi. Atrodė, kad jo kepu“ 
raitė pagaminta iš tiršto gelio. Keista, iš vidinės peruko pusės kyšojo laidas. 

— Gelio baterija, kurią galima prilipdyti prie galvos, — tarė agentas. — JOS 
dėka veikia taškinė pluoštinės optikos filmavimo kamera, paslėpta plaukuose: 


— Ką? — Sato čiupinėjo peruką, kol tarp vešlių šviesių garbanų rado įtaisy- 
tą paslėptą mažytį kameros lęšį. — Tai čia paslėpta kamera? 

— Vaizdo kamera, — patvirtino agentas. — Nufilmuota medžiaga saugo- 
ma šioje mažoje kortelėje. — Jis parodė pašto ženklo dydžio silicio kvadratėlį, 
pritvirtintą prie kepuraitės. — Veikiausiai pradeda veikti nuo judesio. 

Jėzau, pamanė ji. Tai štai kaip jis tai padarė. 

Ši glotni, nematoma, vietoj įprastos „gėlės švarko kilpelėje“ nešiojama 
filmavimo kameros atmaina suvaidino lemiamą vaidmenį sukeliant krizę, kurią 
šįvakar mėgina suvaldyti ST direktorė. Sato dar kelias sekundes pažiūrėjo į pe- 
ruką ir grąžino jį agentui. 

— Toliau ieškokite namuose, — tarė ji. — Man reikia visos informacijos 
apie šį tipą, kokią tik pavyks rasti. Žinome, kad nėra jo nešiojamojo kompiuterio, 
bet man reikia žinoti, kaip būtent jis ketina prisijungti prie tinklo, kai bus ne 
namie. Ieškokite jo darbo kabinete instrukcijų, kabelių — bet ko, iš ko galėtume 
nustatyti, kokią jis turi įrangą. 

— Taip, ponia. — Agentas nuskubėjo. 

Laikas judėti. Sato girdėjo, kad sraigtasparnis pasirengęs skristi. Ji nubėgo 
atgal į valgomąjį, į kurį Simkinsas iš sraigtasparnio atvedė Voreną Belamį ir da- 
bar kamantinėjo jį apie pastatą, į kurį, jų manymu, patraukė objektas. 

Šventyklos rūmus. 

— Paradinės durys užrakintos iš vidaus, — kalbėjo Belamis, vis dar kietai 
susisupęs į antklodę ir regimai drebantis po Franklino parke praleisto laiko. — 
Vienintelis įėjimas — pro galines pastato duris. Ten pritvirtinta elektroninė 
spyna, kurios atpažinimo kodą žino tik brolijos nariai. 

— Koks tas kodas? — griežtai paklausė Sato, kuri viską užsirašinėjo. 

Belamis atsisėdo — buvo matyti, kad jis nebeįstengia ilgiau stovėti. Kalen- 
damas dantimis pasakė atpažinimo kodą ir pridūrė: 

— Adresas — Šešioliktosios gatvės 1733 numeris, bet privažiuoti ir pasta- 
tyti automobilį reikia iš kitos pusės, už pastato. Truputį klaidu, bet... 

— Aš puikiausiai žinau, kaip viską rasti, — tarė Lengdonas. — Kai nuva- 
žiuosime, parodysiu. 

Simkinsas papurtė galvą. 

— Jūs nevažiuosite, profesoriau. Tai karinė... 

— Net nekalbėkit, kad nevažiuosiu! — atšovė Lengdonas. — Ten Piteris! 
O pastato vidus — tikras labirintas! Jei niekas jums neparodys kelio, jūs nė per 
dešimt minučių nerasite Šventyklos menės! 

— Jis teisus, — atsiliepė Belamis. — Ten labai klaidu. Yra liftas, bet jis 
senas, labai garsiai juda ir atsiveria tiesiai į Šventyklos menę. Jei norėsite tyliai 
patekti vidun, reikės lipti laiptais. 


— Patys niekaip nerasite, — įspėjo Lengdonas. — Patekus vidun pro galinį 
įėjimą, reikia pereiti Regalijų salę, Garbės salę, paskui vidurinių laiptų aikštelę, 
atriumą, didžiuosius laiptus... 

— Gana, — nutraukė jį Sato. — Lengdonas vyksta su mumis. 

Energija stiprėjo. 

Malachas juto, kaip ji pulsuoja jame, kaip cirkuliuoja jo kūnu, kol jis veža 
Piterį Solomoną prie altoriaus. Išeisiu iš šio pastato nepalyginti galingesnis, negu 
įėjau. Dabar beliko viena — surasti paskutinę sudedamąją dalį. 

— Verbum significatium, — sukuždėjo jis pats sau. — Verbum omnificum. 

Malachas pastatė Piterio vežimėlį prie altoriaus, tada apėjo jį ir atsegė sun- 
kų kelionkrepšį, gulintį Piteriui ant kelių. Įkišęs vidun ranką, ištraukė akmeninę 
piramidę ir iškėlė ją mėnesienoje tiesiai Piteriui prieš akis, rodydamas piramidės 
pagrinde išgraviruotų simbolių lentelę. 

— Tiek metų ją sergėjai, — erzino jis, — ir nė nežinojai, kaip piramidė 
saugo savo paslaptis. — Malachas atsargiai padėjo piramidę ant altoriaus krašto 
ir vėl įkišo į krepšį ranką. — O šis talismanas, — toliau kalbėjo jis, ištraukdamas 
auksinę viršūnę, — iš tiesų padėjo chaosą paversti tvarka, kaip ir žadėta. — Jis 
atsargiai uždėjo metalinę viršūnę ant akmeninės piramidės ir atsitraukė, kad 
Piteris aiškiai matytų vaizdą. — Žvelk, tavo simbolonas sudėtas. 

Piterio veidas persikreipė, jis bergždžiai pamėgino kažką pasakyti. 

— Gerai. Matau, nori man kai ką pranešti. — Malachas šiurkščiai ištraukė 
kamšalą. 

Piteris Solomonas kelias sekundes kosėjo ir gaudė kvapą, kol galiausiai 
įstengė prašnekti. 

— Ketrina... 

— Ketrinai nedaug beliko. Jei nori ją išgelbėti, siūlyčiau tiksliai vykdyti ma- 
no nurodymus. 

Malachas spėjo, kad ji veikiausiai jau mirė, ojei ne, tai visai prie mirties. Ne- 
didelis skirtumas. Jai pasisekė, kad spėjo prieš mirtį atsisveikinti su broliu. 

— Labai prašau, — gergždžiančiu balsu maldavo Piteris. — Iškviesk jai 
greitąją... 

— Būtinai taip ir padarysiu. Bet pirmiausia tu turi man pasakyti, kaip išeiti 
į slaptuosius laiptus. 


Piterio veide atsispindėjo didžiulė nuostaba. 

— Ka?! 

— Laiptus. Masonų legendoje minimi laiptai, jie leidžiasi per šimtą metrų į 
žemės gelmes, į slėptuvę, kurioje saugomas Prarastas Žodis. 

Piteris atrodė persigandęs. 

— Tujuk žinai legendą, — užmetė jauką Malachas. — Slapti vartai, užristi 
akmeniu. — Jis parodė pagrindinį altorių — didžiulį granito luitą su paauksuotu 
įrašu hebrajų kalba: TUOMET DIEVAS TARĖ: „TEBŪNA ŠVIESA!“ IR ŠVIESA PASIRO- 
DĖ. — Juk matai, kad atėjome į tą vietą, kurios reikia. Įėjimas į laiptus veikiau- 
siai bus paslėptas kuriame nors iš apatinių aukštų. 

— Šiame pastate nėra jokių slaptųjų laiptų! — sušuko Piteris. 

Malachas kantriai nusišypsojo ir mostelėjo lubų link. 

— Šis pastatas yra piramidės formos. — Jis parodė keturšones skliautuo- 
tas lubas, susiaurėjančias ir sudarančias viduryje įtaisytą kvadratinį švieslangį. 

— Taip, Šventyklos rūmai yra piramidės formos, bet ką tai... 

— Piteri, man prieš akis visa naktis. — Malachas išlygino balto šilko chala- 
tą, dengiantį jo tobulą kūną. — Tačiau Ketrinai, deja, ne. Jei nori, kad ji išgyven- 
tų, privalai man pasakyti, kaip patekti į slaptuosius laiptus. 

— Ašjuk taujau sakiau, — pareiškė jis, — šiame pastate nėra jokių slaptųjų 
laiptų! 

— Tikrai? — Malachas ramiai išsitraukė popierių, kuriame buvo surašęs 
pertvarkytą piramidės pagrinde išgraviruotų simbolių lentelę. — Tai galutinė 
masonų piramidės žinia. Tavo draugas Robertas Lengdonas padėjo man ją iš- 
šifruoti. 

Malachas pakėlė popierių Piteriui prieš akis. Ją pamatęs Didysis meistras 
staiga įkvėpė oro. Šešiasdešimt keturi simboliai sugulė į keturias turinčias pra- 
smę grupes... o be to, iš jų chaoso iškilo tam tikras vaizdinys. 

Tai buvo piramidė... o po ja — laiptai. 


Piteris Solomonas, negalėdamas patikėti, žvelgė į jam rodomą simbolių lentelę. 
Masonų piramidė išlaikė savo paslaptis saugoma keleto kartų. Dabar ji staiga 
buvo atskleista, ir Piterį persmelkė blogos nuojautos šaltis. 

Galutinis piramidės kodas. 

Iš pirmo žvilgsnio tikroji šių simbolių prasmė Piteriui buvo neaiški, tačiau 
jis tuojau pat suprato, kodėl tatuiruotasis patikėjo tuo, ką tvirtina. 

Jis mano, kad po piramide, vadinama Heredom, yra slapti laiptai. 


Jis neteisingai suprato simbolius. 

— Tai kurjie? — atkakliai klausė tatuiruotasis. — Pasakyk man, kaip rasti 


laiptus, ir aš išgelbėsiu Ketrinos gyvybę. 

Mielai tai padaryčiau, pamanė Piteris. Bet laiptų tikrai nėra. Laiptų mitas 
buvo gryniausias simbolis... viena iš daugelio didžiųjų masoniškų alegorijų. Suk- 
tiniai laiptai, kaip juos įprasta vadinti, buvo vaizduojami ant braižymo lentos 
antrame įšventinimo lygyje. Jie reiškia žmogaus proto kilimą prie dieviškosios 
tiesos. Suktiniai laiptai, kaip Jokūbo kopėčios, yra kelio į dangų... žmogaus ke- 
lionės prie Dievo... žemiškosios ir dvasinės erdvės ryšio simbolis. Jų pakopos 
reiškia daugelį proto dorybių. 

Jis pats turėtų tai žinoti, pamanė Piteris. Juk ištvėrė visus įšventinimus. 

Kiekvienas įšventinamas masonas sužino apie simbolinius laiptus, kuriais 
jam teks kilti ir kurie leis jam „prisidėti prie žmogaus mokslo slėpinių“. Laisvųjų 
mūrininkų brolija, lygiai kaip noetikos mokslas ir Senovės Slėpiniai, gerbė neiš- 
tirtas žmogaus psichikos galimybes, ir daug masoniškų simbolių buvo susiję su 
žmogaus fiziologija. 

Dvasia ir protas nelyginant aukso viršūnė vainikuoja fizinį kūną. Filosofinis 
akmuo. Stuburo laiptais aukštyn ir žemyn juda energija, cirkuliuoja, jungia dangišką 
protą bei dvasią su fiziniu kūnu. 

Piteris žinojo, kad neatsitiktinai stuburą sudaro trisdešimt trys slanksteliai. 
Yra trisdešimt trys masonų laipsniai. Stuburo apačia, lotyniškai sacrum, pažo- 
džiui reiškia „šventąjį kaulą“. Kūnas iš tiesų yra šventovė. Žmogaus mokslas, kurį 
garbina masonai, — tai senovėje atrastas supratimas, kaip panaudoti šią švento- 
vę galingiausiam ir kilniausiam tikslui. 

Deja, aiškindamas šiam žmogui tokias tiesas, Ketrinai nepadėsi. Piteris pa- 
žvelgė į simbolių lentelę ir atsiduso tarsi galutinai įveiktas. 


— Tu teisus, — pamelavo jis. — Iš tiesų po šiuo pastatu tikrai yra slapti 
laiptai. Kai tik pasiųsi Ketrinai pagalbą, aš tave nuvesiu prie jų. 

Tatuiruotasis tik žvelgė į jį. 

Solomonas atkakliai atrėmė jo žvilgsnį. 

— Arba tu išgelbėsi mano seserį ir sužinosi tiesą... arba nužudysi mus abu 
ir amžiams liksi tamsoje! 

Vyras lėtai nuleido popierių ir papurtė galvą. 

— Tu man nepatinki, Piteri. Neišlaikei išmėginimo. Vis dar laikai mane 
kvailiu. Ar tikrai manai, kad aš nesuprantu, ko ieškau? Ar tikrai manai, kad dar 
nesuvokiau tikrųjų savo galimybių? 

Tai taręs vyras nusigręžė nuo Piterio ir nusimetė chalatą. Baltas šilkas nu- 
pleveno ant grindų, ir Piteris pirmąkart pamatė vyro stuburu besidriekiančią 
ilgą tatuiruotę. 

Dieve mano... 

Raumeningos jo nugaros viduriu kilo elegantiški suktiniai laiptai, prasi- 
dedantys ties balta strėnjuoste. Kiekviena laiptų pakopa buvo ant kito stuburo 
slankstelio. Netekęs žado Piteris akimis nusekė laiptus iki pat viršaus — iki 
kaukolės apačios. 

Beliko tik spoksoti. 

Tatuiruotasis atlenkė atgal nuskustą galvą, parodydamas kaukolės viršuje 
paliktą tuščią odos skrituliuką. Jį supo apskritimu susirietusi gyvatė, ryjanti 
savo uodegą. 

Dabarjau lėtai vyras nuleido galvą ir atsisuko veidu į Piterį. Milžiniškas dvi- 
galvis feniksas ant jo krūtinės įsistebeilijo negyvomis akimis. 

— Aš ieškau Prarasto Žodžio, — tarė vyras. — Tu man padėsi... ar nori 
verčiau mirti drauge su savo seserim? 


Tu žinai, kaip jį rasti, pamanė Malachas. Žinai kai ką, ko man nesakai. 

Kvočiamas Piteris Solomonas išpasakojo tokius dalykus, kurių dabar vei- 
kiausiai nė neprisimena. Kelis kartus panardintas į sensorinės deprivacijos akva- 
riumą ir išjo ištrauktas jis su viskuo susitaikė ir pradėjo kliedėti. Sunku patikėti, 
tačiau kai jis galiausiai prakalbo, viskas, ką papasakojo Malachui, kuo tiksliausiai 
atitiko legendą apie Prarastą Žodį. 

Prarastas Žodis — ne metafora... jis realus. Šis Žodis parašytas senąja kalba... 
ir buvo paslėptas per amžius. Visiems, kurie perpras tikrąją šio Žodžio reikšmę, jis gali 
suteikti neįsivaizduojamą jėgą. Žodis išliko paslėptas iki šių dienų... o masonų pirami- 
dė turi galią jį atskleisti. 


— Piteri, — prakalbo Malachas, žiūrėdamas savo belaisviui į akis, — kai 
pažvelgei į tą simbolių lentelę... tu joje kai ką pamatei. Tave ištiko apreiškimas. 
Ta lentelė tau kažką reiškia. Pasakyk ką. 

— Aš tau nieko nepasakysiu, kol tu neiškviesi pagalbos Ketrinai. 

Malachas jam nusišypsojo. 

— Patikėk manim, perspektyva netekti sesers šiuo metu turėtų būti tavo 
menkiausias rūpestis. 

Daugiau netaręs nė žodžio, jis priėjo prie Lengdono kelionkrepšio ir ėmė iš 
jo traukti daiktus, kuriuos buvo sudėjęs rūsyje. Paskui kruopščiai išdėliojo juos 
ant aukojimo altoriaus. 

Dailiai sulankstytas šilkinis audeklas. Skaistaus baltumo. 

Sidabrinė smilkyklė. Egipto mira. 

Indelis su Piterio krauju, sumaišytu su pelenais. 

Juoda varnos plunksna. Jo šventa rašymo lazdelė. 

Aukojimo peilis. Nukaltas iš geležies, gautos iš Kanaano dykumoje nukri- 
tusio meteorito. 

— Manai, aš bijau mirti? — sušuko Piteris sielvarto kupinu balsu. — Jei 
Ketrinos nebėra, man daugiau nieko neliko! Tu išžudei visą mano šeimą! Tu iš 
manęs atėmei viską! 

— Neviską, — atsakė Malachas. — Dar ne. — Jis įkišo ranką į kelionkrepšį 
ir išėmė nešiojamąjį kompiuterį, kuriuo naudojosi savo kabinete. Įjungęs jį atsu- 
ko ekraną į belaisvį. — Įtariu, kad dar ne visai gerai supranti, kokioje sudėtingoje 
padėtyje atsidūrei. 

Kai CŽV sr aigtasparnis šoktelėjo nuo pievelės ir įsibėgėjo greičiau, negu 
Lengdonas įsivaizdavo galint lėkti sraigtasparnius, Lengdonas pajuto, kaip jam 
pasidarė bloga. Ketriną su Belamiu jie paliko atgauti jėgų, vienas iš CŽV agentų 
ėmėsi apieškoti namą ir laukti atvykstant pastiprinimo. 

Prieš Lengdonui išvykstant, ji pabučiavo jį į skruostą ir sušnibždėjo: 

— Saugokis, Robertai. 

Dabar Lengdonas iš visų jėgų laikėsi įsikibęs sėdynės, kol karinis sraigtas- 
parnis pagaliau ištiesino skrydį ir pasuko Šventyklos rūmų link. 

Sėdėdama greta jo Sato šaukė nurodymus pilotui. 

— Suk į Diupono žiedą! — stengėsi ji perrėkti kurtinamą triukšmą. — Tūp- 
sime ten! 


Apstulbęs Lengdonas atsisuko į ją. 

— Diupono?! Tai juk už kelių kvartalų nuo Šventyklos rūmų! Galima nusi- 
leisti Šventyklos automobilių stovėjimo aikštelėje! 

Sato papurtė galvą. 

— Privalome tyliai įeiti į pastatą. Jei objektas išgirs mus ateinant... 

— Neturime laiko! — ginčijosi Lengdonas. — Šitas pamišėlis ketina nužu- 
dyti Piterį! Gal sraigtasparnio garsas jį išgąsdins ir privers liautis! 

Sato įsmeigė į jį ledinių akių žvilgsnį. 

— Aš jums jau minėjau, kad Piterio Solomono saugumas nėra pagrindinis 
mano tikslas. Man atrodo, pasakiau labai aiškiai. 

Lengdonas nebuvo nusiteikęs klausytis dar vienos paskaitos apie naciona- 
linį saugumą. 

— Klausykite, aš čia vienintelis žinau, kaip orientuotis tam pastate... 

— Atsargiau, profesoriau, — įspėjo direktorė. — Jūs esate mano vado- 
vaujamos komandos narys, ir aš reikalauju vykdyti nurodymus. — Akimirką 
luktelėjusi ji pridūrė: — Tiesą sakant, dabar turbūt geriausia proga jus smulkiau 
supažindinti su šio vakaro krize. 

Sato pakišo po sėdyne ranką, išsitraukė blizgantį titano lagaminėlį, jį atida- 
rė ir įjungė neįprastą, įmantrios išvaizdos kompiuterį. Jį įjungus ekrane nušvito 
CŽV ženklas. 

Kraunantis kompiuteriui, Sato paklausė: 

— Profesoriau, ar atsimenate šviesių plaukų peruką, kurį radome to žmo- 
gaus namuose? 

— Taip. 

— Tai štai, tame peruke tarp garbanų buvo paslėpta labai maža optinio 
pluošto vaizdo kamera. 

— Paslėpta kamera? Nieko nesuprantu. 

Sato niūriai atsakė: 

— Tuoj suprasite. 

Ji atidarė bylą savo nešiojamajame kompiuteryje. 

PRAŠOME PALAUKTI... 

KRAUNAMA BYLA... 

Iššoko vaizdo įrašo langas, užpildė visą ekraną. Sato pakėlė lagaminėlį ir 
padėjo jį Lengdonui ant kelių, kad šis galėtų iš arti pažvelgti į ekraną. 

Ekrane pasirodė neįprastas vaizdas. 

Lengdonas nustebęs atšlijo. 

Kas čia per velnias? 

Tamsiame ir neryškiame ekrane buvo matyti vaizdo kamera nufilmuotas 


žmogus užrištomis akimis. Jis buvo apsirengęs kaip viduramžių eretikas, veda- 
mas į kartuves — kilpa ant kaklo, kairės kojos klešnė paraitota iki kelio, dešinė 
rankovė — iki alkūnės, pro atsagstytus marškinius šviečia nuoga krūtinė. 

Lengdonas netikėdamas įsmeigė į ekraną akis. Jis buvo pakankamai daug 
skaitęs apie masonų ritualus, kad suprastų, ką mato priešais save. 

Įšvenčiamas masonas... ruošiasi pirmojo lygio apeigoms. 

Žmogus buvo labai aukštas, šviesia pažįstama šukuosena, tamsiai įdegęs. 
Lengdonas iškart atpažino jo bruožus. Buvo aišku, kad tatuiruotes slepia įdegio 
makiažas. Jis stovėjo prieš aukštą veidrodį ir filmavo savo atspindį peruke pa- 
slėpta kamera. 

Bet... kam? 

Ekranas užtemo. 

Netrukus pasirodė nauji vaizdai. Mažas, blausiai apšviestas, keturkampis 
kambarėlis. Ryškios, šachmatų lentą primenančios baltų ir juodų plytelių grindys. 
Žemas medinis altorius, iš trijų pusių kolonos, virš jų mirkčiodamos dega žvakės. 

Staiga Lengdoną apėmė negera nuojauta. 

O Dieve. 

Kamera, filmuojanti padriku buitinio filmavimo stiliumi, nukrypo į kam- 
bario pakraštį, kur stovėjo vyrų grupelė ir stebėjo įšventinamąjį. Vyrai buvo ap- 
sirengę apeiginiais masonų drabužiais. Tamsoje Lengdonui nepavyko įžiūrėti jų 
veidų, bet nekilo nė mažiausios abejonės, kur vyksta šis ritualas. 

Pagal tradicinius projektus įrengta Ložė galėjo būti bet kurioje pasaulio 
vietoje, bet dulsvai mėlynas trikampis frontonas virš meistro kėdės aiškiai rodė, 
kad veiksmas vyksta seniausioje Kolumbijos apygardos masonų ložėje — Po- 
tomako Penktojoje, Džordžo Vašingtono ir masonų protėvių, padėjusių Baltųjų 
rūmų ir Kapitolijaus kertinius akmenis, gimtinėje. 

Ložė tebeveikia iki šiol. 

Piteris Solomonas ne tik prižiūrėjo Šventyklos rūmus, bet ir buvo savo vie- 
tinės ložės meistras. Būtent tokiose ložėse visada pradėdavo kelionę įšventinami 
masonai... jose jie įgydavo pirmus tris lygius. 

— Broliai, — prabilo pažįstamas Piterio balsas, — Didžiojo Visatos Archi- 
tekto vardu atidarau šią ložę pirmojo lygio masonų praktikai! 

Garsiai kaukštelėjo plaktukas. 
buvo sumontuotos baugiausios Piterio Solomono atliekamų apeigų akimirkos. 

Spindintis durklas priglaudžiamas prie nuogos įšventinamojo krūtinės... gra- 
sinant persmeigti, jei šis „netinkamu būdu atskleis masonų slėpinius“... baltais ir 
juodais langeliais margintos grindys pavadinamos „gyvaisiais ir mirusiaisiais“... IŠ“ 


vardijamos bausmės, tokios, kaip „perpjauti gerklę nuo ausies iki ausies... su šaknimis 
išrauti liežuvį... palaidoti kūną atšiauriuose smėlynuose prie jūros...“ 

Lengdonas spoksojo išplėtęs akis. Ar gali būti, kad aš tikrai tai matau? Ma- 
sonų įšventinimo ritualai per amžius buvo gaubiami paslapčių. Į viešumą prasi- 
skverbdavo tik padriki buvusių, bet broliją palikusių brolių aprašymai. Žinoma, 
Lengdonas buvo skaitęs šiuos aprašymus, bet pamatyti įšventinimą savo aki- 
mis... tai visai kas kita. 

Juo labiau šitaip sumontuotą. Lengdonas iškart pamatė, kad šis įrašas — ne- 
sąžininga propaganda, kurioje praleisti visi kilniausi įšventinimo aspektai ir nu- 
šviesti tik tie, kurie gali sukelti daugiausia nesusipratimų. Lengdonas suvokė, 
kad jei šis vaizdo įrašas būtų paviešintas internete, jis per naktį taptų sensacija. 
Masonams priešiški sąmokslų teorijų mėgėjai sulėktų prie jo tarsi rykliai. Masonų 
organizacija, o ypač Piteris Solomonas, atsidurtų priešiškų diskusijų centre ir 
turėtų beviltiškomis pastangomis mėginti kaip nors sumažinti nuostolius... nors 
iš tiesų šis ritualas visiškai nekaltas ir tik simbolinis. 

Keista, tačiau į įrašą pateko ir biblinė užuomina apie žmogaus auką... „Ab- 
raomas pakluso Aukščiausiai Būtybei ir paaukojo Izaoką, savo pirmagimį sūnų. 
Lengdonas prisiminė Piterį ir mintimis paragino sraigtasparnį padidinti greitį. 

Vaizdo įrašas vėl pasikeitė. 

Ta pati patalpa. Kitas vakaras. Prie sienos stovi didesnė masonų grupelė. 
Piteris Solomonas stebi vyksmą iš meistro kėdės. Tai antras lygis. Viskas dar 
intensyviau. Klūpoma prie altoriaus... prisiekiama „amžinai saugoti laisvųjų mūri- 
ninkų paslaptis“... sutinkama su bausme „perplėšti krūtinės ląstą ir išplėštą plakančią 
širdį atiduoti sudraskyti laukiniams žvėrims“... 

Lengdono širdis irgi pradėjo smarkiai plakti, kai vaizdo įrašas pasikeitė dar 
kartą. Vėl kitas vakaras. Daug daugiau žmonių. Ant grindų — karsto pavidalo 
„braižybos lenta“. 

Trečias lygis. 

Tai mirties ritualas — griežčiausias iš visų lygių, akimirka, kai įšventina- 
masis priverčiamas „suvokti paskutinę problemą — savo išnykimą“. Iš šio atkak- 
laus kvotimo ir kilo dažnai vartojamas posakis „atlikti trečio laipsnio apklausą. 
Ir nors Lengdonas puikiausiai žinojo apie jį iš akademinių aprašymų, vis dėlto 
anaiptol nebuvo pasirengęs tam, ką pamatė. 

Žmogžudystę. 

Greitais, kone smurtingais epizodais įraše pateiktas kraują stingdantis iš- 
samus aukos pasakojimas apie žvėrišką įšventinamojo nužudymą. Pamėgdžioti 
smūgiai per galvą, tarp jų ir smūgis mūrininkų kūle. O fone dekanas gedulingu 
balsu pasakoja „našlės sūnaus“ — Hiramo Abifo, karaliaus Saliamono šventyklos 


vyriausiojo architekto — istoriją: jis ryžosi verčiau mirti, negu atskleisti savo 
saugomą slaptą išmintį. 

Užpuolimas, žinoma, buvo suvaidintas, tačiau nufilmavus jis atrodė šiur- 
piai. Po mirtino smūgio įšventinamasis — dabar jau „miręs savo ankstesne 
savastimi“ — buvo paguldytas į simbolinį karstą, jam užmerktos akys ir kaip 
lavonui sudėtos ant krūtinės rankos. Broliai masonai pakilo ir gedulinga minia 
apsupo jo mirusį kūną, o vargonai grojo laidotuvių maršą. 

Reginys makabriškas ir keliantis nerimą. 

Paskui buvo dar blogiau. 

Vyrams susibūrus aplink nukautąjį brolį, slapta kamera aiškiai išryškino 
jų veidus. Tik dabar Lengdonas suvokė, kad Solomonas — ne vienintelis gerai 
žinomas žmogus šiame kambaryje. Vienas iš vyrų, žvelgiančių į karste gulintį 
įšventinamąjį, kone kasdien buvo rodomas per televiziją. 

Garsus JAV senatorius. 

O Dieve... 

Vaizdas vėl pasikeitė. Dabar rodomi įvykiai lauke... naktį... tas pats nerangus 
filmavimo būdas... žmogus eina miesto gatve... priešais kamerą plaikstosi šviesių plau- 
kų sruogos... pasuka už kampo... kamera nusitaiko į kažkokį daiktą žmogaus rankoje... 
dolerio banknotas... stambiu planu rodomas Didysis antspaudas... visaregė akis... 
nebaigta piramidė... paskui kamera staiga atsitraukia ir parodo tolumoje dunksantį 
tokio pat pavidalo pastatą... didžiulę piramidę... nuolaidžiais šonais, pasibaigiančiais 
nukirsta viršūne. 

Šventyklos rūmai. 

Lengdono sielą užliejo neapsakomas siaubas. 

Vaizdo įrašas nesustoja... štai žmogus skuba prie pastato... lipa aukštyn dau- 
giapakopiais laiptais... eina prie milžiniškų bronzinių durų... kurias saugo du po sep- 
tyniolika tonų sveriantys sfinksai. 

Naujokas, įeinantis į įšventinimo piramidę. 

Vėl tamsa. 

Tolumoje groja galingi vargonai... ir štai iškyla nauji vaizdai. 

Šventyklos menė. 

Lengdonas nurijo gerklėje stojusį gumulą. 

Ekrane matyti erdvi menė, atgijusi elektros šviesoje. Po švieslangiu spindi 
mėnesienos užlietas juodo marmuro altorius. Aplink jį susirinkę, susėdę ant 
rankų darbo kėdžių kiaulių odos sėdynėmis, laukia iškilmingai nusiteikę trisde- 
šimt trečio laipsnio masonai, atvykę liudyti. Vaizdo kamera lėtai, tyčia įdėmiai 
nužvelgia jų veidus. 

Lengdonas spoksojo pasibaisėjęs. 


Jis nenumatė tokio reginio, bet tai, ką dabar regėjo, buvo visiškai logiška. 
Suprantama, kad galingiausiame pasaulio mieste susirinkus labiausiai pasižy- 
mėjusiems ir daugiausia pasiekusiems masonams tarp jų atsidurs daug įtakingų 
ir gerai žinomų asmenų. Ir iš tiesų aplink altorių, pasipuošę ilgomis šilko pirš- 
tinėmis, mūrininkų prijuostėmis ir blizgančiais brangakmeniais, sėdėjo grupė 
galingiausių šalies žmonių. 

Du Aukščiausiojo Teismo teisėjai... 

Gynybos sekretorius... 

Atstovų rūmų pirmininkas... 

Lengdonui pasidarė negeraregint, kaip vaizdo kamera rodo visų dalyvių veidus. 

Trys garsūs senatoriai... tarp jų senato daugumos lyderis. 

Šalies saugumo sekretorius. 

Ir... 

CŽV direktorius. 

Lengdonas labiau už viską norėjo nukreipti akis, bet neįstengė. Reginys 
buvo absoliučiai užburiantis, net jam keliantis baimę. Jis iškart suprato Sato 
nerimo bei rūpesčio priežastį. 

Staiga ekrane pasirodė vienintelis stambiu planu nufilmuotas sukrečiantis 
vaizdas. 

Žmogaus kaukolė... pilna tamsiai raudono skysčio. Garsiąją caput mortuum 
įšventinamajam padavė liaunos Piterio Solomono rankos, ant vienos iš jų žvakių 
šviesoje spindėjo masonų aukso žiedas. Raudonasis skystis buvo vynas... tačiau 
mirguliavo tarsi kraujas. Vaizdas atrodė baugus. 

Penktasis vyno aukojimas, atpažino Lengdonas, kuris buvo pats skaitęs Džo- 
no Kvinsio Adamso pasakojimus apie šį sakramentą jo „Laiškuose apie masonų 
institucijas“. Ir vis dėlto pačiam jį pamatyti... ir dar žiūrėti, kaip jį ramiai stebi ga- 
lingiausi Amerikos žmonės... buvo vienas iš labiausiai sukrečiamų išgyvenimų, 
kuriuos teko patirti Lengdonui. 

Įšventinamasis suėmė delnais kaukolę... jo veidas atsispindėjo lygiame 
vyno paviršiuje. 

— Tegu vynas, kurį dabar gersiu, taps man mirtinais nuodais... jei kada nors 
sąmoningai arba savo valia sulaužysiu priesaiką. 

Bet buvo aišku, kad šis įšventinamasis ketino sulaužyti priesaiką taip, kaip 
net sunku suvokti. 

Lengdonui niekaip nepavyko įsivaizduoti, kas atsitiktų, jei šis vaizdo įrašas 
būtų paskelbtas viešai. Niekas nesuprastų. Vyriausybę ištiktų panika. Visur sukil- 
tų priešiškos masonams grupės, fundamentalistai ir sąmokslo teorijų fanatikai, 
spjaudantys neapykanta ir baime, ir vėl iš naujo pradėtų puritonišką raganų 
medžiokle. 


Jie iškreiptų tiesą, neabejojo Lengdonas. Masonus tas nuolat ištinka. 

Juk iš tiesų brolijos dėmesys mirčiai reiškė narsų gyvenimo šlovinimą. Ma- 
sonų ritualai buvo sukurti siekiant pažadinti snaudžiantį žmogų, prikelti jį iš 
tamsaus neišmanymo karsto, išvesti į šviesą ir atverti akis, kad jis galėtų matyti. 
Tik per mirties išgyvenimą žmogus gali iki galo suprasti gyvenimo išgyvenimą. 
Tik suvokęs, kad jo dienos žemėje yra suskaičiuotos, jis gali suprasti, kaip svarbu 
nugyventi šias dienas garbingai, nemeluojant ir tarnaujant kitiems. 

Masonų įšventinimo ritualai stulbina, nes yra specialiai sukurti taip, kad 
permainytų juos išgyvenantįjį. Masonų įžadai — griežti, nes jais siekiama pri- 
minti, kad garbė ir duotas žodis yra viskas, ką žmogus gali išsinešti iš šio pasau- 
lio. Masonų mokymas įmantrus, nes jis turi būti visuotinis... išdėstytas visiems 
bendra simbolių ir metaforų kalba, pranokstančia religijas, kultūras ir rases... 
kuriančia vieningą „pasaulinę sąmonę", vienijamą broliškos meilės. 

Trumpą akimirką Lengdonui sušvito vilties kibirkštėlė. Jis pamėgino save 
įtikinti, kad jei šis vaizdo įrašas pasklis po pasaulį, žmonės jį priims tolerantiškai 
ir atviraširdiškai, suprasdami, kad visuose dvasiniuose ritualuose esama aspektų, 
kurie, ištraukti iš konteksto, galėtų pasirodyti baugūs — nukryžiavimo mėgdžio- 
jimai, žydų apipjaustymo apeigos, mormonų praktikuojamas mirusiųjų krikštas, 
islamo nigab, šamanų gydymas transo būsenoje, žydų Kaparoto ceremonija, net 
įsivaizduojamo Jėzaus Kristaus kūno ir kraujo valgymas. 

Užsisvajojau, sutramdė save Lengdonas. Šis vaizdo įrašas sukels chaosą. Jis 
pamėgino įsivaizduoti, kas atsitiktų, jei aukščiausi Rusijos arba islamo pasaulio 
lyderiai būtų nufilmuoti ir parodyti spaudžiantys peilius prie nuogų krūtinių, 
duodantys smurtingas priesaikas, mėgdžiojantys žmogžudystes, gulintys sim- 
boliniuose karstuose ir geriantys vyną iš žmogaus kaukolės. Viso pasaulio reak- 
cija būtų staigi ir galinga. 

Dieve, padėk mums... 

Ekrane dabar buvo matyti, kaip įšventinamasis kelia prie lūpų kaukolę. Jis 
ją užsivertė... išgėrė raudoną kaip kraujas vyną... patvirtindamas duotą priesai- 
ką. Paskui nuleido kaukolę ir apžvelgė susirinkusiuosius. Galingiausi, didžiausią 
pasitikėjimą turintys Amerikos vyrai patenkinti pritariamai linkčiojo. 

— Sveikas, broli, — tarė Piteris Solomonas. 

Ekranui užtemus Lengdonas susivokė, kad sėdi užgniaužęs kvapą. 

Netarusi nė žodžio Sato ištiesė ranką, uždarė lagaminėlį ir nukėlė jam nuo 
kelių. Lengdonas pasisuko į ją, norėdamas ką nors pasakyti, bet nerado žodžių. 
Jų ir nereikėjo. Jo veidas aiškiai bylojo, kad jis viską suprato. Sato buvo teisi. 
Šią naktį šaliai gresia nacionalinio saugumo krizė... kurios masto neįmanoma 
įsivaizduoti. 

Apsijuosęs tik strėnjuoste Malachas neramiai žingsniavo priešais Piterio 
Solomono vežimėlį. 

— Piteri, — sušnabždėjo jis, gardžiuodamasis kiekviena belaisvio išgyve- 
nama siaubo akimirka, — tu juk pamiršai, kad turi antrą šeimą... masonų broliją. 
Juos aš irgi sunaikinsiu... jei tu man nepadėsi. 

Solomonas, apšviestas ant kelių gulinčio nešiojamojo kompiuterio ekrano, 
atrodė beveik paralyžiuotas. 

— Labai prašau... — galiausiai sumikčiojo jis pakeldamas akis. — Jei šis 
įrašas pasklis plačiau... 

— Jei? — Malachas nusikvatojo. — Jei pasklis? — Jis mostelėjo rodyda- 
mas mažą mobilųjį modemą, prijungtą prie kompiuterio. — Aš prisijungęs prie 
pasaulinio tinklo. 

— Bet tujuk ne... 

Aš — taip, pamanė Malachas, patenkintas stebėdamas Solomono pasibai- 
sėjimą. 

— Tavo galioje mane sustabdyti, — tarė jis. — Ir išgelbėti seserį. Bet priva- 
lėsi man pasakyti tai, ko reikalauju. Prarastas Žodis yra kažkur paslėptas, Piteri, 
ir aš žinau, kad šioje lentelėje aiškiai parodyta, kaip jį rasti. 

Piteris vėl pažvelgė į simbolių lentelę, bet jo akys nieko neišdavė. 

— Gal taip paskatinsiu įkvėpimą, — Malachas ištiesė ranką Piteriui virš 
pečių ir paspaudė kelis nešiojamojo kompiuterio klavišus. Ekrane pasirodė elek- 
troninio pašto programa, ir Piteris regimai sustingo. Radosi elektroninio laiško 
ruošinys, kurį Malachas buvo įvedęs kiek anksčiau — vaizdo byla, siunčiama 
daugybei stambiausių žiniasklaidos bendrovių. 

Malachas nusišypsojo. 

— Manau, atėjo metas pasipasakoti apie save, ką? 

— Nereikia! 

Malachas spustelėjo mygtuką, ir programa pradėjo siųsti laišką. Surištas Pite- 
ris smarkiai pasimuistė, bergždžiai mėgindamas numesti kompiuterį ant grindų. 

— Atsipalaiduok, Piteri, — sušnibždėjo Malachas. — Byla labai didelė. Kol 
išsiųsiu, praeis kelios minutės. 

Jis parodė apačioje išnirusią lentelę: 

— Jei pasakysi man tai, ką noriu žinoti, aš sustabdysiu laiško siuntimą ir 
niekas niekada šito nepamatys. 


Piteris sėdėjo pilkas kaip pelenai, o lentelės rodyklė šoktelėjo priekin. 

Malachas nukėlė kompiuterį Piteriui nuo kelių ir padėjo jį ant netoliese 
stovinčios kėdės kiaulių odos sėdyne, atsukęs ekraną, kad belaisvis galėtų ste- 
bėti, kaip siunčiamas pranešimas. Tada grįžo prie Piterio ir padėjo jam ant kelių 
popierių su simboliais. 

— Legenda pasakoja, kad masonų piramidė padės atrasti Prarastą Žodį. 
Štai galutinis piramidės kodas. Manau, tu mokėsi jį perskaityti. 

Malachas dirstelėjo į nešiojamąjį kompiuterį. 

Paskui Malachas vėl pažvelgė į Piterį. Solomonas žiūrėjo tiesiai į jį, o jo pil- 
kose akyse liepsnojo neapykanta. 

Neapkęsk manęs, pamanė Malachas. Kuo stipresnės emocijos, tuo galingesnė 
energija išsilaisvins pasibaigus ritualui. 


Lenglyje Nola Kei spaudė prie ausies telefoną, pro sraigtasparnio ūžimą beveik 
negirdėdama, ką jai kalba Sato. 

— Sako, kad bylos perdavimo neįmanoma sustabdyti! — rėkė Nola. — Už- 
truks mažiausiai valandą, kol atjungsime vietinius ISP, o jei jis gali naudotis be- 
laidžiu ryšiu, nieko nepešime net atjungę antžeminį interneto ryšį. 

Šiais laikais pasidarė beveik neįmanoma sustabdyti skaitmeninės infor- 
macijos sklaidos. Atsirado per daug priėjimų prie interneto. Antžeminės linijos, 
greitaeigio interneto prieigos, nešiojamieji modemai, palydoviniai telefonai ir 
elektroniniam paštui siųsti pritaikyti delninukai lemia, kad vienintelis būdas su- 
stabdyti galimą medžiagos nutekėjimą — tai sunaikinti ją siunčiantį įtaisą. 

— Aš patikrinau jūsų UH-60 techninių charakteristikų sąrašą, — kalbėjo 
Nola, — ir radau, kad jame turite EMI. 

Elektromagnetinio impulso šaltinius, dar vadinamus elektromagnetiniais 
šautuvais, gana dažnai naudoja teisėsaugos darbuotojai — dažniausiai jais iš 
saugaus atstumo sustabdomi automobiliai, kuriuos reikia pasivyti. Elektromag- 
netinis šautuvas išmeta labai koncentruotą elektromagnetinės radiacijos impul- 
są, kuris iš esmės išlydo prietaiso, į kurį jis nutaikytas, — automobilių, mobi- 
liųjų telefonų, kompiuterių, — elektroninę valdymo sistemą. Nolos atrastame 
techninių charakteristikų sąraše buvo parašyta, kad sraigtasparnis UH-60 turi 


prie šasi primontuotą šešių gigahercų magnetroną su lazeriniu taikikliu, galintį 
pasiųsti dešimties gigavatų impulsą. Nutaikius šį impulsą tiesiai į nešiojamąjį 
kompiuterį, jis išlydytų kompiuterio pagrindinę plokštę ir tuojau pat ištrintų 
visą medžiagą iš standžiojo disko. 

— Iš EMI mums jokios naudos, — atsakydama suriko Sato. — Objektas yra 
akmeniniame pastate. Nėra galimybės prisitaikyti, patikima elektromagnetinė 
apsauga. Gal ką nors žinote apie tai, ar įrašas jau išsiųstas? 

Nola dirstelėjo į kitą monitorių, kuriame buvo paleidusi nuolat veikiančią 
paiešką, turinčią perspėti, jei kur nors pasirodys naujienų apie masonus. 

— Dar ne, ponia. Bet jei jis išeis į viešumą, sužinosime per kelias sekundes. 

— Kai ką nors žinosite, iškart praneškit, — Sato baigė pokalbį. 


Lengdonas sulaikė kvapą, sraigtasparniui pradėjus staiga leistis prie Diupono 
žiedo. Saujelė pėsčiųjų išsilakstė į šalis, kai pro medžių proskyną pasirodė lėktu- 
vas ir smarkiai trinktelėdamas nutūpė ant pievelės kiek piečiau garsiojo dviejų 
lygių fontano, sukurto tų pačių architektų, kurie projektavo Linkolno memorialą. 
Po trisdešimties sekundžių Lengdonas it pamišęs lėkė Naujojo Hampšyro 
prospektu keturiais ratais varomu „Lexus“, artėdamas prie Šventyklos rūmų. 


Piteris Solomonas iš paskutiniųjų stengėsi sugalvoti, ką daryti toliau. Prieš akis 
jam stovėjo Ketrinos, nukraujavusios mirštančios rūsyje, vaizdai... ir ką tik ma- 
tyto vaizdo įrašo scenos. Jis lėtai pasuko galvą į nešiojamąjį kompiuterį, padėtą 
už poros metrų ant kėdės kiaulių odos sėdyne. Lentelės, rodančios išsiųstos in- 
formacijos kiekį, jau buvo užpildytas beveik trečdalis. 

Tatuiruotasis lėtai vaikščiojo aplink kvadratinį altorių, mojuodamas uždeg- 
ta smilkykle ir kartodamas užkeikimus. Švieslangio link kilo purūs baltų dūmų 
debesėliai. Vyro akys buvo plačiai išplėstos, jis atrodė nugrimzdęs į demonišką 
transą. Piteris pažvelgė į senovinį peilį, gulintį ant balto šilko skiautės, patiestos 
ant altoriaus. 

Piteris Solomonas nė kiek neabejojo, kad šią naktį šioje Šventykloje jis 
mirs. Klausimas buvo vienas — kaip numirti. Ar jam pavyks rasti būdą, kaip iš- 
gelbėti seserį ir broliją... o gal jo mirtis bus visiškai bergždžia? 

Jis pažvelgė į gulinčią ant kelių simbolių lentelę. Kai pirmą kartą ją pamatė, 
sukrėtimas trumpam apakino... sutrukdė jo žvilgsniui perverti chaoso uždangą... 


įžvelgti stulbinamą tiesą. Tačiau dabar tikroji simbolių prasmė buvo perregima 
nelyginant krištolas. Lentelę jis išvydo tarsi naujomis akimis. 

Piteris Solomonas aiškiai suvokė, ką reikia daryti. 

Giliai įkvėpęs užvertė galvą ir pro švieslangį pažvelgė į aukštybėse kabantį 
mėnulį. Paskui prabilo. 


Visos didžios tiesos paprastos. 

Malachas tai sužinojo jau seniai. 

Sprendimas, siūlomas Piterio Solomono, pasirodė toks grakštus ir grynas, 
kad Malachas nė kiek neabejojo, jog tai tiesa. Neįtikima, tačiau piramidės kodo 
sprendimas pasirodė kur kas paprastesnis, negu jis įsivaizdavo. 

Prarastas Žodis buvo tiesiai man prieš akis. 

Akimirksniu skaistus šviesos spindulys pervėrė istorijos tamsybes ir mitus, 
kuriais buvo apsuptas Prarastas Žodis. Kaip žadėta, jis iš tiesų buvo užrašytas se- 
novine kalba ir turėjo mistinių galių visose žmogui žinomose filosofijos, religijos 
ir mokslo sistemose. Alchemijoje, astrologijoje, Kabaloje, krikščionybėje, budizme, 
Rožės kryžininkų mokyme, masonizme, astronomijoje, fizikoje, noetikoje... 

Stovėdamas įšventinimo menėje, esančioje didžios Heredom piramidės vir- 
šuje, Malachas žvelgė į lobį, kurio ieškojo tiek metų, ir žinojo, kad tobuliau jam 
pasirengti buvo tiesiog neįmanoma. 

Netrukus aš būsiu užbaigtas. 

Prarastas Žodis jau atrastas. 


Kaloramos aukštumose vienišas CŽV agentas stovėjo jūroje šiukšlių, kurias buvo 
išvertęs iš garaže stovėjusių šiukšliadėžių. 

— Ponia Kei? — telefonu kreipėsi jis į Sato analitikę. — Peržiūrėti jo šiuk- 
šles buvo gera mintis. Man atrodo, aš kai ką radau. 


Viduje Ketrina Solomon sulig kiekviena akimirka jautėsi vis stipresnė. Ringerio 
tirpalo lašelinė padėjo sureguliuoti kraujospūdį ir išgydyti stiprų galvos skaus- 
mą. Ji ilsėjosi sėdėdama valgomajame, gavusi aiškius nurodymus nesijudinti. Vis 
dėlto buvo neramu, didėjo jaudulys negirdint žinių apie brolį. 

Kur visi dingo? CŽV teismo medicinos ekspertai dar neatvyko, o agentas, 
pasilikęs su jais, vis dar apžiūrinėjo namą. Anksčiau Belamis sėdėjo su ja valgo- 
majame, susisupęs į antklodę, bet dabar ir jis nuklydo ieškoti kokios nors infor- 
macijos, kuri galėtų padėti CŽV išgelbėti Piterį. 


Nebenustygdama vietoje Ketrina atsistojo, susvyravo ir lėtai patraukė į 
svetainės pusę. Belamį rado kabinete. Architektas stovėjo prie atdaro stalčiaus 
nugara į ją, taip įsigilinęs į tai, ką ten rado, kad neišgirdo jos įeinant. 

Ketrina priėjo arčiau. 

— Vorenai? 

Senis krūptelėjo ir atsisuko, klubu greitai užstumdamas stalčių. Jo veidas 
buvo iškreiptas sielvarto ir sukrėtimo, skruostai drėgni nuo ašarų. 

— Kas atsitiko? — Ji dirstelėjo stalčiaus pusėn. — Kas ten? 

Atrodė, kad Belamis neįstengia pratarti žodžio. Jis atrodė kaip žmogus, ką 
tik pamatęs tai, ko būtų karštai troškęs visai nematyti. 

— Kas tame stalčiuje? — ryžtingai paklausė ji. 

Pilnos ašarų Belamio akys ilgai ir sielvartingai žvelgė jai į akis. Galiausiai jis 
prakalbo. 

— Mudu su tavim vis niekaip nesupratome kodėl... tas žmogus taip neken- 
čia jūsų šeimos. 


Ketrina suraukė kaktą. 
— Taip? 
— Na... — Belamio balsas nutrūko. — Aš ką tik sužinojau kodėl. 

Menėje, esančioje Šventyklos rūmų viršuje, vadinantysis save Malachu sto- 
vėjo priešais didįjį altorių ir švelniai masažavo švarų odos lopinėlį viršugalvyje. 
Verbum significatium, ruošdamasis kartojo jis. Verbum omnificum. Galiausiai pa- 
vyko rasti paskutinę detalę. 

Brangiausi dažniausiai būna visai paprasti dalykai. 

Virš altoriaus sukosi aromatingų dūmų debesėliai, kylantys iš smilkyklės. 
Jie draikėsi verždamiesi aukštyn mėnesienos srautu ir valė kelią į dangų, kuriuo 
laisvai galės keliauti išlaisvinta siela. 

Atėjo laikas. 

Malachas paėmė tamsinto Piterio kraujo indelį ir jį atidarė. Belaisviui stebint, 
padažė varnos plunksnos smaigalį į tamsiai raudoną tirpalą ir pakėlė prie švento 
odos skrituliuko viršugalvyje. Akimirką stabtelėjo... prisimindamas, kaip ilgai 
laukė šios nakties. Galiausiai jo didysis persimainymas jau visai arti. Kai Prarastas 
Žodis įrašomas žmogaus prote ir dvasioje, jis būna pasirengęs gauti neįsivaizduojamą 
galią. Toks yra senovinis apoteozės pažadas. Iki šiol žmonijai dar nepavyko įgy- 
vendinti šio pažado, ir Malachas visomis jėgomis stengėsi, kad taip būtų ir toliau. 


Nė kiek nedrebančia ranka Malachas prilietė plunksnos smaigalį prie odos. 
Jam nereikėjo nei veidrodžio, nei padėjėjų — pakako lytėjimo pojūčio ir sielos 
akių. Lėtai, kruopščiai ėmėsi rašyti Prarastą Žodį viršugalvyje, skrituliuke, ap- 
juostame ouroboros rato. 

Piteris Solomonas stebėjo jį su siaubo išraiška veide. 

Baigęs Malachas užmerkė akis, padėjo plunksną ir iškvėpė iš plaučių visą 
orą. Pirmą kartą gyvenime jį apėmė niekada nepatirtas jausmas. 

Aš esu užbaigtas. 

Esu visuma. 

Malachas metų metus tobulino savo kūną, virtusį meno kūriniu, ir dabar, 
artėjant galutinio persimainymo akimirkai, juto kiekvieną liniją, kitados įrėžtą 
odoje. Aš esu tikras šedevras. Tobulas, užbaigtas. 

— Aš tau daviau, ko prašei, — įsiterpė Piterio balsas. — Iškviesk pagalbą 
Ketrinai. Ir sustabdyk bylos siuntimą. 

Malachas atsimerkė ir nusišypsojo. 

— Mudu dar nebaigėme. — Jis pasisuko į altorių, paėmė aukojimo peilį 
ir pirštais perbraukė per slidžius geležies ašmenis. — Šį senovinį peilį liepė pa- 
dirbinti Dievas, — tarė jis, — jis skirtas žmogaus aukojimui. Tu juk jį žinai nuo 
seniai, tiesa? 

Pilkos Solomono akys atrodė šaltos ir kietos it akmenys. 

— Jis unikalus, o legendą esu girdėjęs. 

— Legendą? Tai aprašyta Šventajame Rašte. Tu netiki, kad tai tiesa? 

Malachas išleido krūvą pinigų, kol atrado ir įsigijo šį artefaktą. Peilis, žino- 
mas kaip Akedah peilis, buvo nukaldintas prieš tris tūkstančius metų iš žemėn 
nukritusio meteorito geležies. Dangaus geležis, kaip jį vadino senovės mistikai. 
Tikėta, kad tai tas pats peilis, kurį Abraomas naudojo per Akedah — Pradžios 
knygoje aprašytą vos neįvykusį sūnaus aukojimą ant Morijos kalno. Peilio is- 
torija stulbinama: jis priklausė keliems popiežiams, nacių mistikams, Europos 
alchemikams ir privatiems kolekcininkams. 

Jie jį saugojo ir juo gėrėjosi, pamanė Malachas, bet nė vienas nedrįso išlaisvinti 
tikrosios jo galios ir panaudoti tam, kam jis buvo nukaldintas. Šią naktį Akedah peilis 
atliks savo paskirtį. 

Akedah masonų ritualuose visada laikyta šventa. Pirmajame lygyje masonai 
garbina „aukščiausią kada nors Dievui dovanotą auką... Abraomo nusilenkimą Aukš- 
čiausios Būtybės valiai, sutinkant paaukoti Izaoką, savo pirmagimį sūnų...“ 

Ašmenų svoris delne kėlė Malachui dvasią; atsitūpęs ką tik išgaląstu peiliu 
jis nupjovė virves, kuriomis Piteris buvo pririštas prie invalido vežimėlio. Pančiai 
nukrito ant grindų. 


Piteris Solomonas susiraukė iš skausmo, mėgindamas pajudinti mėšlungio 
sutrauktas galūnes. 

— Kodėl tu su manimi taip elgiesi? Ką manai tuo pasiekti? 

— Kas jau kas, 0 tu turėtum suprasti, — atsakė Malachas. — Juk tyrinėjai 
senovės mokslus. Žinai, kad slėpinių galia priklauso nuo aukos... nuo galimybės 
išlaisvinti žmogaus sielą iš kūno. Taip buvo nuo pat pradžios. 

— Tu nieko neišmanai apie auką, — atsakė Piteris skausmo ir neapykantos 
kupinu balsu. 

Puiku, pamanė Malachas. Penėk savo neapykantą. Man bus tik lengviau. 

Malachui vaikštant priešais belaisvį, tuščias jo pilvas suurzgė. 

— Žmogaus kraujo praliejimas išlaisvina didžiulę galią. Tai suprato visi, 
pradedant senovės egiptiečiais, keltų druidais, kinais ir actekais. Žmogaus au- 
kojimas yra magiškas, bet šiuolaikiniai žmonės pasidarė silpni ir bailūs, jie ne- 
sugeba aukoti tikrų aukų, jie pernelyg gležni, kad atiduotų gyvybę, kurios reikia 
dvasiniam persimainymui. Užtat senuosiuose tekstuose viskas aišku. Tik paau- 
kodamas tai, kas brangiausia, žmogus gali pasiekti aukščiausią galią. 

— Tai mane tu laikai šventa auka? 

Malachas garsiai nusikvatojo. 

— Tuiš tikrųjų nieko nesupranti, tiesa? 

Piteris keistai pažvelgė į jį. 

— Ar žinai, kam įsirengiau namuose sensorinės deprivacijos akvariu- 
mą? — Malachas įsirėmė delnais į klubus ir pasukiojo įmantriai išpuoštą kūną, 
kuris tebebuvo pridengtas tik strėnjuoste. — Aš treniravausi... ruošiausi... lau- 
kiau akimirkos, kai tapsiu gryniausiu protu ir dvasia... kai būsiu išlaisvintas iš šio 
mirtingo lukšto... kai aukoje atiduosiu dievams šį nuostabų kūną. Brangiausias 
esu aš! Aš esu tyras baltas avinėlis! 

Piteris iš nuostabos prasižiojo, tačiau neįstengė nieko pasakyti. 

— Taip, Piteri, dievams reikia aukoti tai, kas brangiausia. Tyriausią baltą ba- 
landėlę... tai, kas vertingiausia, kas verta aukos. Tu man nesi brangus. Tu nesi ver- 
tas būti paaukotas. — Malachas pervėrė jį akimis. — Nejau nesupranti? Tu nesi 
auka, Piteri... auka esu aš. Tai mano kūnas bus paaukotas. Aš esu dovana. Pažvelk į 
mane. Aš ruošiausi, kad tapčiau vertas šios paskutinės kelionės. Aš esu dovana! 

Piteris tebesėdėjo be žado. 

— Didžiausia paslaptis — kaip numirti, — toliau kalbėjo Malachas. — Maso- 
nai tai supranta. — Jis parodė altorių. — Jūs gerbiate senąsias tiesas, tačiau esate 
bailiai. Suprantate aukos galią, tačiau laikotės per saugų atstumą nuo mirties, tik 
mėgdžiojate žmogžudystes ir atliekate bekraujus mirties ritualus. Šią naktį jūsų 
simbolinis altorius pamatys tikrąją mirties galią... ir tikrąją jos paskirtį. 


Malachas ištiesė ranką ir suėmė Piterio Solomono kairįjį delną, į kurį įspau- 
dė Akedah peilio kotą. Kairė ranka tarnauja tamsai. Tai irgi buvo iš anksto supla- 
nuota. Piteriui nebus palikta pasirinkimo. Malachas neįsivaizdavo galingesnės 
ir simboliškesnės aukos už paaukotą ant šio altoriaus, paaukotą šiam žmogui 
įsmeigus peilį į širdį aukojamajam, kurio mirtingas kūnas nelyginant dovana 
įvyniotas į mistinių simbolių drobulę. 

Paaukojęs save, Malachas įsitvirtins demonų hierarchijoje. Tamsa ir krau- 
jas — štai kur glūdi tikroji galia. Senovės žmonės tai žinojo, adeptai pasirinkda- 
vo tą pusę, kuri geriausiai atitinka kiekvieno prigimtį. Malachas pasirinko išmin- 
tingai. Chaosas — natūralus visatos dėsnis. Abejingumas — entropijos variklis. 
Žmonių apatija yra derlinga dirva, kurioje tamsiosios jėgos augina savo sėklas. 

Aš joms tarnavau, ir jos priims mane tarsi dievą. 

Piteris nepajudėjo. Tik žvelgė žemyn į senovinį peilį, suspaustą kairiajame 
delne. 

— Nagi, — viliojo Malachas. — Aš esu savanorė auka. Tavo paskutinis vaid- 
muo parašytas. Tu mane permainysi. Išlaisvinsi mane iš mano kūno. Padarysi 
tai, antraip neteksi sesers ir brolijos. Iš tiesų liksi visiškai vienas. — Jis nusišyp- 
sojo žvelgdamas į belaisvį. — Manyk, kad tai aukščiausia tavo bausmė. 

Piteris lėtai pakėlė akis ir pažvelgė į Malachą. 

— Nužudyti tave? Tai bausmė? Nejau manai, kad aš sudvejosiu? Tu nužudei 
mano sūnų. Mano motiną. Visą mano šeimą. 

— Ne! — Malachas pratrūko su tokia jėga, kad net pats sutriko. — Tu 
klysti! Aš nežudžiau tavo šeimos! Tai tu juos nužudei! Tai tu nusprendei palikti 
Zakarį kalėjime! Tada ir pradėjo suktis šis mechanizmas! Tu nužudei savo šeimos 
narius, Piteri, ne aš! 

Piterio krumpliai pabalo, jis įtūžęs spaudė peilio kotą. 

— Tu nežinai, kodėl aš palikau Zakarį kalėjime. 

— Aš viską žinau! — atšovė Malachas. — Aš ten buvau. Tu sakei, kad nori 
jam padėti. Turbūt stengeisi padėti ir tada, kai pasiūlei rinktis — turtus arba iš- 
mintį? Stengeisi padėti, kai pateikei ultimatumą tapti masonu? Koks tėvas leidžia 
vaikui rinktis „turtus arba išmintį“ ir mano, kad jis sugebės pasirinkti teisingai? 
Koks tėvas palieka sūnų kalėjime, užuot saugiai parsigabenęs jį namo?! — Mala- 
chas atsistojo tiesiai prieš Piterį ir pritūpė, jo tatuiruotas veidas atsidūrė vos už 
kelių centimetrų nuo belaisvio veido. — Bet svarbiausia... koks tėvas gali žvelgti 
sūnui į akis... net po tiek metų... ir jo neatpažinti?! 

Malacho žodžiai nuaidėjo akmeninėje menėje. 

Paskui stojo tyla. 

Staiga Piteris Solomonas, atrodo, atsipeikėjo iš transo būsenos. Iš jo veido 
buvo matyti, kad jis niekaip neįstengia tuo patikėti. 


Taip, tėve. Tai aš. Malachas daug metų laukė šios akimirkos... kai galės at- 
keršyti jį nelaimėje apleidusiam žmogui... kai galės žvelgti į šias pilkas akis ir 
kalbėti tiesą, buvusią palaidotą tiek metų. Dabar atėjo ta akimirka, ir jis kalbėjo 
lėtai, trokšdamas neskubiai stebėti, kaip jo žodžių svoris traiško Piterio Solomo- 
no sielą. 

— Turėtum džiaugtis, tėve. Sūnus palaidūnas grįžo. 

Piteris atrodė išblyškęs kaip mirtis. 

Malachas mėgavosi kiekviena akimirka. 

— Mano tikras tėvas nusprendė palikti mane kalėjime... ir tą akimirką aš 
prisiekiau, kad tai paskutinis kartas, kai jis mane atstumia. Aš nebesu jo sūnus. 
Zakaris Solomonas liovėsi egzistavęs. 

Dvi spindinčios ašaros staiga susikaupė jo tėvo akyse, ir Malachui pasirodė, 
jog tai gražiausia, ką jis yra gyvenime matęs. 

Piteris springdamas nurijo ašaras ir pažvelgė Malachui į veidą, tarsi maty- 
damas jį pirmą kartą. 

— Prižiūrėtojui reikėjo tik pinigų, — kalbėjo Malachas, — bet tu atsisakei jų 
duoti. Tačiau tau neatėjo į galvą, kad mano pinigai nė kiek ne prastesni už tavo. Pri- 
žiūrėtojui buvo visai vis viena, kas jam sumokės — kad tik sumokėtų. Kai aš jam 
pasiūliau apvalią sumą, jis surado ligotą panašaus į mano ūgio kalinį, perrengė jį 
mano drabužiais ir taip primušė, kad jis tapo nebeatpažįstamas. Nuotraukose, ku- 
rias matėte... ir uždarame karste, kurį palaidojote... buvau ne aš. Svetimas žmogus. 

Ašaromis pasruvusį Piterio veidą iškreipė sielvartas ir nuostaba. 

— O Dieve mano... Zakari. 

— Nebe. Ištrūkęs iš kalėjimo Zakaris buvo permainytas. 

Paauglio kūnas ir vaikiškas balsas neatpažįstamai pasikeitė, pripumpavus 
organizmą eksperimentinių, augimo skatinamųjų hormonų ir steroidų. Nuken- 
tėjo net balso stygos — berniukiškas balsas virto nuolatiniu šnabždesiu. 

Zakaris tapo Androsu. 

Androsas tapo Malachu. 

O šią naktį... Malachas pasieks didingiausią savo įsikūnijimą. 


Tuo pat metu Kaloramos aukštumose Ketrina Solomon stovėjo prie atviro stal- 
čiaus ir apžiūrinėjo tikro fetišisto surinktą senų spaudos straipsnių ir nuotraukų 
kolekciją. 

— Nesuprantu, — ištarė ji atsisukdama į Belamį. — Aiškiai matyti, kad šis 
pamišėlis liguistai domėjosi mano šeima, bet... 

— Žiūrėk toliau, — paragino Belamis ir atsisėdo; atrodė labai sukrėstas. 

Ketrina pasirausė po laikraščių straipsnius, kuriuose buvo aprašyta Solo- 


monų šeima — gausūs Piterio laimėjimai, Ketrinos moksliniai tyrimai, baisi jų 
motinos Izabelės žmogžudystė, visiems žinoma Zakario Solomono narkomanija, 
įkalinimas ir žiauri mirtis Turkijos kalėjime. 

Šis žmogus kaip tikras fanatikas domėjosi Solomonais, tačiau Ketrina vis 
dar nerado nieko, kuo būtų galima tai paaiškinti. 

Staiga ji pamatė fotografijas. Pirmoje Zakaris stovėjo iki kelių įsibridęs į žyd- 
rą vandenį, ojam už nugaros buvo matyti paplūdimys, nusėtas kalkėmis balintais 
nameliais. Graikija? Nuotrauka galėjo būti padaryta tik tuo metu, kai Zakas, jau 
įjunkęs į narkotikus, iš paskutiniųjų linksminosi Europoje. Tačiau, keista, Zakas 
joje atrodė sveikesnis negu paparacų nuolat fotografuojamas išsekęs vaikigalis, 
šėlstantis su kitais apsvaigėliais. Jis buvo sportiškesnis, kažkoks stipresnis, at- 
rodė labiau subrendęs. Ketrina neprisiminė jo taip sveikai atrodančio. 

Nieko nesuprasdama ji patikrino ant nuotraukos uždėtą antspaudą su data. 

Bet to... negali būti. 

Nuotrauka daryta praėjus beveik lygiai metams po to, kai Zakaris mirė ka- 
lėjime. 

Ketrina pradėjo skubiai raustis stalčiuje. Visose nuotraukose buvo Zakaris 
Solomonas... kuris darėsi vis vyresnis. Atrodo, kad tai buvo savotiška iliustruota 
autobiografija, liudijanti lėtą persimainymą. Versdama nuotraukas Ketrina pama- 
tė staigius, ryškius pokyčius. Ji pasibaisėjusi žiūrėjo, kaip Zakario kūnas ėmė keis- 
tis, išsipūtė raumenys, nuo gausiai vartojamų steroidų persimainė veido bruožai. 
Jis pasidarė dvigubai didesnis ir aukštesnis, akyse atsirado veriantis įniršis. 

Aš net nepažinčiau šito žmogaus! 

Jis nė iš tolo nepriminė paauglio sūnėno, likusio Ketrinos atmintyje. 

Radusi jo nuotrauką plikai nuskusta galva ji pajuto, kad ėmė linkti keliai. 
Paskui pamatė nufotografuotą jo kūną... su pirmais tatuiruočių pėdsakais. 

Jos širdis vos nesustojo plakusi. 

— O Dieve mano... 

— Posūkis į dešinę! — suriko Lengdonas vairuotojui nuo galinės „Lexus“ 
sėdynės. 

Simkinsas pasuko į S gatvę ir it žaibas nulėkė per gausiai apželdintą gyve- 
namąjį rajoną. Priartėjus prie Šešioliktosios gatvės kampo, dešinėje tarsi kalnas 
iškilo Šventyklos rūmai. 


Simkinsas įsistebeilijo į milžinišką statinį. Jis atrodė taip, tarsi kas nors 
būtų pastatęs piramidę ant Romos Panteono. Simkinsas pasirengė sukti Šešio- 
liktąja gatve į dešinę, link pastato fasado. 

— Nesukti! — paliepė Lengdonas. — Tiesiai! Važiuoti S gatve! 

Simkinsas klusniai nuvažiavo palei rytinę pastato sieną. 

— Penkioliktojoje gatvėje, — šūktelėjo Lengdonas, — posūkis į dešinę! 

Simkinsas paklausė nurodymų, ir po kelių sekundžių Lengdonas parodė 
beveik nematomą, negrįstą privažiavimo keliuką, kertantį už Šventyklos rūmų 
augantį sodą. Simkinsas įsuko į keliuką ir dideliu greičiu prilėkė prie pastato. 

— Žiūrėkit! — parodė Lengdonas vienišą automobilį, pastatytą prie galinio 
įėjimo. Tai buvo didelis furgonas. — Jie čia. 

Simkinsas pastatė automobilį ir išjungė variklį. Visi tyliai išlipo ir pasirengė 
eiti vidun. Simkinsas apžvelgė vientisą pastatą. 

— Sakėte, kad Šventyklos menė pačiame viršuje? 

Lengdonas linktelėjo, rodydamas į pastato viršūnę. 

— Ta plokščia aikštelė piramidės viršuje yra švieslangis. 

Simkinsas staiga atsisuko į Lengdoną. 

— Šventyklos menėje yra švieslangis?! 

Lengdonas nustebęs pažvelgė į jį. 

— Žinoma. Anga į dangų... tiesiai virš altoriaus. 


UH-60 stovėjo Diupono žiede. 

Sėdėdama keleivio sėdynėje Sato graužė nagus, laukdama žinių iš savo ko- 
mandos. 

Galiausiai per radijo stotelės traškesius pasigirdo Simkinso balsas. 

— Direktore? 

— Sato klauso, — atsiliepė ji. 

— Einame į pastatą, bet aš jums turiu papildomos informacijos. 

— Klausau. 

— Ponas Lengdonas mane ką tik informavo, kad patalpa, kurioje tikriausiai 
yra objektas, turi labai didelį švieslangį. 

Sato kelias sekundes svarstė gautą informaciją. 

— Supratau. Ačiū. 

Simkinsas išjungė siųstuvą. 

Sato išspjovė nago gabaliuką ir pasisuko į pilotą. 

— Kylam. 

Kaip Ir VISI vaiko neteke tėvai, Piteris Solomonas dažnai įsivaizduodavo, kiek 
dabar metų būtų jo sūnui... kaip jis atrodytų... ir kuo taptų. 

Dabar Piteris Solomonas žinojo atsakymus į visus šiuos klausimus. 

Didžiulis tatuiruotas padaras, stovintis priešais, pradėjo gyvenimą kaip 
mažytis trapus kūdikis... naujagimis Zakas guli pintame lopšelyje... žengia pir- 
mus netvirtus žingsnius Piterio darbo kabinete... mokosi tarti pirmus žodžius. 
Faktas, kad blogis gali iškeroti nekaltame mylinčios šeimos vaike, yra vienas iš 
didžiausių žmogaus sielos paradoksų. Piteris buvo priverstas gana anksti pri- 
pažinti, kad nors jo sūnaus gyslomis teka tas pats kraujas, jį varinėja kitokia, 
tik jo sūnui būdinga širdis. Unikali, ypatinga... tarsi atsitiktinai parinkta iš visų 
pasaulio širdžių. 

Mano sūnus... nužudė mano motiną, mano draugą Robertą Lengdoną ir tikriau- 
siai mano seserį. 

Piteris, jusdamas, kad širdį užplūsta ledinis stingulys, ieškojo sūnaus akyse 
bent mažiausios giminystės... ko nors pažįstamo. Tačiau šio žmogaus akys, nors 
tokios pat pilkos kaip Piterio, buvo absoliučiai svetimos, kupinos kone antgam- 
tiškos neapykantos ir keršto. 

— Ar tau pakaks jėgų? — paerzino sūnus, žvelgdamas į Piterio rankoje su- 
gniaužtą Akedah peilį. — Ar įstengsi užbaigti tai, ką pradėjai prieš daugelį metų? 

— Sūnau... — Solomonas vos atpažino savo balsą. — Aš... aš tave... mylėjau. 

— Dusyk tu bandei mane nužudyti. Palikai kalėjime. Šovei į mane ant Zako 
tilto. Dabar pagaliau pabaik! 

Akimirką Solomonui pasirodė, kad jis plūduriuoja už savo kūno ribų. Jis ne- 
bepažino savęs. Be vienos rankos, visiškai plikas, aprengtas juodu chalatu, sėdi 
invalido vežimėlyje ir spaudžia senovinį peilį. 

— Pabaik! — vėl suriko žmogus, o tatuiruotės ant jo nuogos krūtinės su- 
raibuliavo. — Nužudyti mane — vienintelis būdas išgelbėti Ketriną... vienintelis 
būdas išgelbėti tavo broliją! 

Solomono žvilgsnis nukrypo į nešiojamąjį kompiuterį ir mobilųjį modemą, 
padėtus ant kėdės kiaulių odos sėdyne. 

Jis niekaip negalėjo pamiršti mirtinai nukraujuojančios Ketrinos... ir ma- 
sonų brolijos vaizdų. 

— Dar yra laiko, — sušnibždėjo žmogus. — Tu žinai, kad tai vienintelis 
kelias. Išlaisvink mane iš mirtingo lukšto. 


— Prašau, — ištarė Solomonas. — Nedaryk to... 

— Tai padarei tu! — sušnypštė žmogus. — Tu privertei savo vaiką nuspręs- 
ti tai, kas neįmanoma! Ar atsimeni tą vakarą? Pasirink — turtai ar išmintis! Tą 
naktį tu mane atstūmei visam laikui. Bet aš grįžau, tėve... ir šiąnakt jau tavo eilė 
rinktis. Zakaris ar Ketrina? Kurį pasirinksi? Ar sutiksi nužudyti sūnų, kad iš- 
gelbėtum seserį? Ar nužudysi sūnų, kad išgelbėtum savo broliją? Savo šalį? O gal 
lauksi, kol bus per vėlu? Kol Ketrina mirs... vaizdo įrašas išeis į viešumą... o tu 
turėsi gyventi likusį gyvenimą žinodamas, kad galėjai užkirsti kelią abiem šioms 
tragedijoms. Laikas baigiasi. Tu žinai, ką reikia daryti. 

Piteriui gėlė širdį. Tu ne Zakaris, ištarė jis sau. Zakaris mirė seniai, labai 
seniai. Kad ir kas tu būtum... iš kur tu būtum atėjęs... nesi mano palikuonis. Ir nors 
Piteris Solomonas netikėjo tuo, ką sako, jis žinojo, kad pasirinkti teks. 

Laiko nebeliko. 


Rasti Didžiuosius laiptus! 

Robertas Lengdonas nulėkė tamsiais koridoriais, vingiuojančiais pastato 
centro link. Terneris Simkinsas bėgo iš paskos. Kaip Lengdonas ir tikėjosi, jis 
įpuolė į pagrindinį pastato atriumą. 

Atriumas, apsuptas aštuonių dorėninių žalio granito kolonų, atrodė tarsi 
keleto tautų — graikų, romėnų ir egiptiečių — sukurtas antkapis, puoštas juodo 
marmuro statulomis, ant grandinių kabančiais indais ugniai deginti, teutonų 
kryžiais, medalionais su dvigalviais feniksais ir sieninėmis žvakidėmis su Her- 
mio galvomis. 

Lengdonas apsisuko ir nubėgo prie plačių marmuro laiptų tolimajame at- 
riumo gale. 

— Jie veda tiesiai į Šventyklos menę, — sušnibždėjo jis, ir abu vyrai kaip 
įmanydami greičiau ir tyliau ėmė jais lipti. 

Pirmo aukšto laiptų aikštelėje Lengdonas akis į akį susidūrė su bronziniu 
garsaus masono Alberto Paiko biustu ir perskaitė išgraviruotą garsiausią jo ci- 
tatą: TAI, KĄ PADARĖME TIK SAU, MIRS DRAUGE SU MUMIS; TAI, KĄ PADARĖME 
KITIEMS IR PASAULIUI, IŠLIKS IR TAPS NEMIRTINGA. 


Malachas pajuto, kad pasikeitė Šventyklos menės atmosfera, tarsi visas apmau- 
das ir kančia, kurią juto Piteris Solomonas, staiga būtų išsiveržusi į paviršių... ir 
tarsi lazerio spindulys nusitaikiusi į Malachą. 

Taip... dabar laikas. 


Piteris Solomonas pakilo iš invalido vežimėlio ir stovėjo veidu į altorių, 
spausdamas rankoje peilį. 

— Gelbėk Ketriną, — įkalbinėjo Malachas, viliodamas jį prie altoriaus, pri- 
laikydamas ir galiausiai visu kūnu išsitiesdamas ant baltos specialiai paruoštos 
drobulės. — Daryk, ką privalai. 

Piteris judėjo į priekį, tarsi vaikščiodamas košmariškame sapne. 

Malachas atsigulė ant nugaros, pro švieslangį žvelgdamas į žiemišką mėnulį. 
Didžiausia paslaptis — kaip numirti. Tobulesnės akimirkos neįmanoma rasti. Pa- 
puoštas amžius buvusiu Prarastu Žodžiu, aš esu aukojamas kairiąją savo tėvo ranka. 

Malachas giliai įkvėpė. 

Priimkite mane, demonai, nes tai mano kūnas, kuris už jus atiduodamas. 

Palinkęs virš Malacho, Piteris Solomonas visas drebėjo. Ašaromis pasruvu- 
siose jo akyse švietė neviltis, neryžtingumas, sielvartas. Paskutinį kartą jis pa- 
žvelgė į modemą ir nešiojamąjį kompiuterį, stovinčius kitame kambario gale. 

— Pasirink, — šnabždėjo Malachas. — Išlaisvink mane iš mano kūno. Die- 
vas to nori. Tu to nori. 

Jis ištiesė palei šonus rankas ir iškėlė aukštyn krūtinę, atkišdamas didingą 
dvigalvį feniksą. Padėk man nusimesti kūną, kuris gaubia mano sielą. 

Atrodė,kadašarotos Piterio akys žvelgia kiaurai Malachą, netjo nematydamos. 

— Aš nužudžiau tavo motiną! — šnibždėjo Malachas. — Aš nužudžiau 
Robertą Lengdoną! Aš žudau tavo seserį! Sunaikinsiu tavo broliją! Daryk, ką 
privalai daryti! 

Piterio Solomono veidas virto tikra sielvarto ir apgailestavimo kauke. Jis 
atmetė galvą ir skausmingai suriko iškeldamas peilį. 


Robertas Lengdonas ir agentas Simkinsas uždusę pribėgo Šventyklos menės 
duris, už kurių kaip tik pasigirdo kraują stingdantis riksmas. Tai buvo Piterio 
balsas. Lengdonas tuo neabejojo. 

Piterio balse buvo girdėti gryniausia kančia. 

Aš pavėlavau! 

Nepaisydamas Simkinso, Lengdonas sugriebė rankenas ir atplėšė duris. 
Prieš jį atsivėręs kraupus reginys patvirtino baisiausius jo būgštavimus. Blausiai 
apšviestos menės viduryje prie didžiojo altoriaus stovėjo plikagalvio žmogaus 
figūra. Žmogus vilkėjo juodą chalatą ir rankoje spaudė didelį peilį. 

Lengdonui nespėjus nė pajudėti, žmogus smeigė peiliu, taikydamas į gulin- 
tį ant altoriaus kūną. 


Malachas užsimerkė. 

Kaip gražu. Kaip tobula. 

Senoviniai Akedah peilio ašmenys, iškilę virš jo, sublizgėjo mėnulio šviesoje. 
Aukštyn kilo aromatingi dūmų debesys, ruošdami kelią netrukus išsilaisvinsian- 
čiai jo sielai. Peiliui nusileidus, vienintelis jo žudiko klyksmas, kupinas nevilties 
ir kančios, dar aidėjo šventojoje vietoje. 

Aš pateptas žmogaus kraujo auka ir tėvo ašaromis. 

Malachas įsitempė laukdamas šlovingo smūgio. 

Atėjo jo persimainymo akimirka. 

Neįtikėtina, bet skausmo jis nepajuto. 

Kūną pripildė kurtinanti, gili vibracija. Menė sudrebėjo, iš viršaus jį apaki- 
no skaisti balta šviesa. Suriaumojo dangūs. 

Malachas suprato, kad tai įvyko. 

Lygiai taip, kaip jis buvo numatęs. 


Lengdonas nebeprisiminė, kaip puolė prie altoriaus, virš galvos pasirodžius sraig- 
tasparniui. Neprisiminė nė kaip šoko, išskėtęs rankas... prie žmogaus juodu cha- 
latu... iš paskutiniųjų stengdamasis jį sustabdyti, kol antrą kartą nesmogė peiliu. 

Jų kūnai atsitrenkė vienas į kitą, ir Lengdonas pamatė, kaip pro švieslangį 
užplūsta ryški šviesa, apšviečianti altorių. Ant altoriaus jis tikėjosi pamatyti kru- 
viną Piterio Solomono kūną, tačiau ant nuogos krūtinės, ryškėjančios mėnulio 
šviesoje, nebuvo matyti kraujo pėdsakų... tik tatuiruočių marginys. Greta gulėjo 
sulūžęs peilis, kuriuo veikiausiai buvo smogta ne į kūną, o į akmens altorių. 

Kai jiedu su žmogumi juodu chalatu pargriuvo ant kietų akmens grindų, 
Lengdonas pastebėjo sutvarstytą žmogaus dešiniosios rankos strampą ir visiškai 
apstulbo supratęs, jog ką tik parvertė Piterį Solomoną. 

Abu vyrai nuslydo akmens grindimis, jiems virš galvų liepsnojo ryškios 
sraigtasparnio šviesos. Sraigtasparnis grumėjo visai žemai, jo šliūžės beveik lietė 
plačią stiklo sieną. 

Sraigtasparnio priekyje sukiojosi keisto šautuvo vamzdis, kuris pro stiklą 
taikėsi žemyn. Raudona lazerinio taikiklio švieselė pervėrė švieslangio stiklą ir 
ėmė šokčioti ant grindų, prie pat Lengdono ir Solomono. 

Ne! 

Tačiau iš viršaus nepasigirdo šūvių papliūpos... tik ūždamos sukosi sraig- 
tasparnio mentės. 

Lengdonas daugiau nieko nejuto, išskyrus keistą energijos antplūdį, perbė- 
gantį viso kūno ląstelėmis. Už jo galvos, ant kėdės kiaulių odos sėdyne, stovintis 


nešiojamasis kompiuteris staiga keistai sušnypštė. Lengdonas greitai atsisuko ir pa- 
matė, kaip ekranas aptemo. Deja, jis aiškiai spėjo pastebėti prieš tai buvusį užrašą. 

Kilk aukštyn! Po velnių! Aukštyn! 

UH-60 pilotas kaip įmanydamas pagreitino sparnų sukimąsi, stengdamasis, 
tūkstančių kilogramų traukimo jėga, kurią skleidžia sukimosi mechanizmas, jau 
ir taip įtempė stiklą beveik iki sprogimo ribos. Deja, po sraigtasparniu esantis 
piramidės nuolydis užstojo galimybę pasitraukti šalin ir neleido pakilti. 

Aukštyn! Greičiau! 

Jis nulenkė žemyn sraigtasparnio priekį, stengdamasis praslysti, bet iš kai- 
rės atsitrenkė į patį švieslangio vidurį. Prisilietimas truko tik akimirką, tačiau to 
pakako. 

Didžiulis Šventyklos menės švieslangis sprogo stiklo šukių ir vėjo viesulu... 
į apačioje esančią menę pasipylė aštriabriaunių šukių griūtis. 


Iš dangaus krinta žvaigždės. 

Žvelgdamas į nuostabią baltą šviesą, Malachas pamatė, kaip jo link skrieja 
mirguliuojančių brangakmenių šydas... vis greičiau... tarsi skubėdamas apgaubti 
jį didybe. 

Staiga pervėrė skausmas. 

Visur. 

Duriantis. Plėšiantis. Dreskiantis. Aštrūs tarsi skustuvo ašmenys peiliai 
skrodžia raumenis. Krūtinę, kaklą, šlaunis, veidą. Staiga visas kūnas įsitempė, 
trokšdamas pasitraukti. Jis suriko kraujo pilna burna, skausmo ištrauktas iš 
transo. Viršuje spindinti balta šviesa persimainė tarsi paveikta burtų, ir virš 
jo pakibo juodas sraigtasparnis, griausmingai ūžiančiais sparnais pučiantis į 
Šventyklos menę ledinį vėją, kiaurai šalčiu verdamas Malachą ir išblaškydamas 
smilkalų gijas į tolimus menės kampus. 

Malachas pasuko galvą ir pamatė greta gulintį sulūžusį Akedah peilį, atsitren- 
kusį į granito altorių, dabar nuklotą stiklo šukių sluoksniu. Net po viso to, ką aš jam 
padariau... Piteris Solomonas smogė peiliu pro šalį. Jis atsisakė pralieti mano kraują. 

Kupinas didėjančio siaubo, Malachas pakėlė galvą ir nužvelgė visą savo kūną. 
Šis gyvas artefaktas turėjo būti didžiausia jo auka. Tačiau jis tysojo sudriskęs ga- 
balais. Kūnas buvo pasruvęs krauju... visur iš jo kyšojo didžiulės stiklo šukės. 


Nusilpęs Malachas paguldė galvą ant granito altoriaus ir pažvelgė pro stoge 
atsivėrusią atvirą erdvę. Sraigtasparnio nebebuvo, vietoj jo švietė tylus, atšiau- 
rus mėnulis. 

Malachas, plačiai išplėtęs akis, gulėdamas gaudė kvapą... visiškai vienas ant 
didžiulio altoriaus. 


122 skyrius 


Didžiausia paslaptis — kaip numirti. 

Malachas suprato, kad viskas pakrypo ne taip, kaip turėjo būti. Nebeliko 
vaiskios šviesos. Nematyti stebuklingo priėmimo. Tik tamsa ir draskantis skaus- 
mas. Jis veria net akis. Malachas nieko nematė, tačiau juto, kad aplink kažkas 
juda. Buvo girdėti balsai... žmonių balsai... keista, vienas iš jų — Roberto Leng- 
dono. Kaip tai gali būti? 

— Ji sveika, — kartojo Lengdonas. — Ketrinai viskas gerai, Piteri. Tavo 
seseriai nieko bloga nenutiko. 

Ne, pamanė Malachas. Ketrina nebegyva. Kitaip negali būti. 

Malachas nieko nebematė, net nesuvokė, ar jo akys atmerktos, tačiau 
girdėjo, kaip tolsta sraigtasparnis. Šventyklos menėje staiga įsivyravo ramybė. 
Malachas juto sklandų besikilnojančios žemės ritmą... tarsi įprastus vandenyno 
potvynius ir atoslūgius būtų sutrikdžiusi besikaupianti audra. 

Chao ab ordo. 

Aplink šūkavo nepažįstami balsai, atkakliai kamantinėjo Lengdoną apie 
nešiojamąjį kompiuterį ir vaizdo įrašą. Malachas žinojo, kad jau per vėlu. Žala 
padaryta. Vaizdo įrašas tarsi miško gaisras plinta į visus sukrėsto pasaulio kam- 
pelius, griaudamas brolijos ateitį. Tuos, kurie geriausiai moka skleisti išmintį, būti- 
na sunaikinti. Žmonijos neišmanymas — štai kas padeda plėstis chaosui. Šviesos 
trūkumas žemėje maitina tamsą, kuri laukia Malacho. 

Aš nuveikiau didžius darbus ir netrukus būsiu pasveikintas kaip karalius. 

Malachas pajuto, kad prie jo tyliai priėjo žmogus. Jis žinojo, kas tai. Užuodė 
švęstus aliejus, kuriais buvo ištrynęs nuskustą tėvo kūną. 

— Nežinau, ar tu mane girdi, — jam į ausį sušnabždėjo Piteris Solomo- 
nas. — Bet noriu tau kai ką pasakyti. — Jis pirštu palietė šventąją vietą ant Mala- 
cho viršugalvio. — Tai, ką tu čia įrašei... — jis patylėjo. — Tai ne Prarastas Žodis. 

Kaip tai ne, pamanė Malachas. Tu mane tuo įtikinai, nepalikai jokių abejonių. 

Legenda pasakoja, kad Prarastas Žodis buvo parašytas tokia sena ir įman- 


tria kalba, kad žmonija pamiršo, kaip ją skaityti. Piteris jam atskleidė, kad ši 
paslaptinga kalba iš tikrųjų yra seniausia pasaulio kalba. 

Simbolių kalba. 

Simbologijoje yra vienas simbolis, kuris laikomas aukščiausiu už visus. Jis 
seniausias ir visuotiniausias, viename vaizdinyje jungiantis senąsias tradicijas 
— egiptiečių saulės dievo teikiamą šviesą, alchemijos aukso triumfą, filosofinio 
akmens išmintį, Rožės kryžininkų rožės tyrumą, sukūrimo akimirką, visybę, 
astrologinės saulės dominantę ir net visažinę, visa reginčią akį, kybančią virš 
piramidės nukirsta viršūne. 

Apskritimas su tašku centre, vadinamasis circumpunct. Šaltinio simbolis. Visa 
ko kilmės ženklas. 

Tai jam prieš kelias minutes pasakė Piteris. Malachas iš pradžių nepatikėjo, 
bet paskui vėl pažvelgė į lentelę ir suprato, kad piramidės vaizdinys rodo tiesiai 
į atskirai esantį apskritimą su tašku centre. Masonų piramidė — tai žemėlapis, 
pamanė jis, prisiminęs legendą; jis rodo, kur yra Prarastas Žodis. Atrodo, tėvas vis 
dėlto sakė tiesą. 

Visos didžios tiesos paprastos. 

Prarastas Žodis — tai ne žodis... tai simbolis. 

Malachas godžiai įrašė didįjį apskritimo su tašku centre simbolį sau ant 
viršugalvio. Tai darydamas juto, kaip jį užplūsta galios ir pasitenkinimo jausmas. 
Mano šedevras ir mano auka dabar baigti. Tamsos jėgos jo laukia. Jis gaus atlygį už 
savo darbus. Tai bus jo šlovės akimirka... 

Tačiau paskutinę akimirką viskas baisiai sugriuvo. 

Piteris tebestovėjo už jo, kalbėdamas žodžius, kuriuos Malachas vos įsten- 
gė suvokti. 

— Aš tau melavau, — sakė jis. — Tu man nepalikai kitos išeities. Jei būčiau 
tau atskleidęs, koks iš tiesų yra Prarastas Žodis, nebūtum manimi patikėjęs, net 
nebūtum supratęs. 

Tai Prarastas Žodis nėra... circumpunct? 

— Iš tikrųjų, — kalbėjo Piteris, — Prarastą Žodį žino visi... bet tik nedau- 
gelis jį atpažįsta. 

Jo žodžiai aidėjo Malacho galvoje. 

— Tu likai neužbaigtas, — tarė Piteris, švelniai uždėdamas delną Malachui 
ant galvos. — Tavo darbas dar nebaigtas. Tačiau kad ir kur nueitum, prašau prisi- 
minti... kad buvai mylimas. 

Kažkodėl švelnus tėvo rankos prisilietimas nudegino jį nelyginant stiprus 
katalizatorius, sukėlęs Malacho kūne cheminę reakciją. Be jokio įspėjimo jis pa- 
juto, kaip fizinį apvalkalą užplūsta kaitri energija, kurioje tarsi tirptų kiekviena 
kūno ląstelė. 


Akimirksniu visos žemiškos kančios išnyko. 
Persimainymas. Jis vyksta. 


Žvelgiu iš viršaus į save, suniokotą kruviną kūną, gulintį ant pašventinto granito luito. 
Man už nugaros klūpo tėvas ir prilaiko nebegyvą mano galvą vienintele likusia ranka. 

Juntu, kaip manyje kyla įniršis... ir sumaištis. 

Dabar ne laikas užjausti... persimainymo laikas, keršto laikas... tačiau mano 
tėvas atsisako paklusti, atsisako vaidinti jam skirtą vaidmenį, atsisako nukreipti savo 
kančią ir pyktį kraujo ašmenimis į mano kūną. 

Aš čia įkalintas, kybau... pririštas prie žemiškojo savo lukšto. 

Tėvas švelniai perbraukia minkštu delnu per mano veidą, užmerkdamas blėstan- 
čias akis. 

Juntu, kaip pančiai atsipalaiduoja. 

Aplink mane atsiranda plastantis šydas, jis temdo ir užstoja šviesą, slepia nuo 
manęs pasaulį. Staiga laikas pagreitėja, aš krintu į bedugnę, daug tamsesnę už visas, 
kurias įsivaizdavau. Čia, bergždžioje tuštumoje, išgirstu šnabždesį... juntu besikau- 
piančią jėgą. Ji stiprėja, auga stulbinamu greičiu, apsupa mane. Pikta žadanti, labai 
galinga. Tamsi, įsakmi. 

Čia aš ne vienas. 

Tai mano triumfas, didysis mano pasveikinimas. Tačiau kažkodėl mane pripildo 
ne džiaugsmas, o beribė baimė. 

Viskas visai kitaip, negu aš tikėjausi. 

Jėga įnirtingai sukasi aplink, neatsispiriamai stipriai sūkuriuoja, grasina mane 
perplėšti. Staiga be jokio įspėjimo tamsa sutirštėja tarsi didžiulis priešistorinis žvėris 
ir sukyla prieš mane. 

Aš stoviu prieš visas tamsias sielas, atsidūrusias čia prieš mane. 

Klykiu apimtas neįsivaizduojamo siaubo... kol mane praryja tamsa. 

Sėdėdamas Nacionalinėje katedroje dekanas Galovėjus pajuto ore keistą 
permainą. Nežinia kodėl jam pasirodė, tarsi būtų nuslinkęs tamsus šešėlis... tarsi 
būtų nuimta sunki našta... kažkur toli, o sykiu čia pat. 

Jis vienas sėdėjo prie savo stalo giliai susimąstęs. Nebūtų galėjęs pasakyti, 
kiek praėjo minučių, kai suskambo jo telefonas. Skambino Vorenas Belamis. 


— Piteris gyvas, — tarė jo brolis masonas. — Ką tik sužinojau. Pamaniau, 
kad ir tu norėsi kuo greičiau sužinoti. Jam nieko blogo neatsitiko. 

— Dėkui Dievui, — Galovėjus lengviau atsikvėpė. — Kur jis? 

Galovėjus išklausė Belamio papasakotą neįtikimą istoriją apie tai, kas nu- 
tiko, jiems palikus Katedros kolegiją. 

— Bet jūs visi sveiki? 

— Taip, atsigauname, — pasakė Belamis. — Bet yra vienas dalykas... — jis 
nutilo. 

— Taip? 

— Masonų piramidė... Man atrodo, Lengdonas ją iššifravo. 

Galovėjus negalėjo nenusišypsoti. Kažkodėl žinia jo nenustebino. 

— Sakyk man, Lengdonui pavyko atrasti, ar piramidė tesėjo pažadą? Ar ji 
atskleidė tai, ką turėjo, jei tikėsime legenda? 

— Dar nežinau. 

Atskleis, pamanė Galovėjus. 

— Tau reikia pailsėti. 

— Tau irgi. 

Ne, man reikia pasimelsti. 


124 skyrius 


Kai atsidarė lifto durys, Šventyklos menėje skaisčiai plieskė visos šviesos. 

Dar ne visai tvirtomis kojomis Ketrina Solomon nubėgo ieškoti brolio. 
Milžiniškoje menėje buvo šalta, kvepėjo smilkalais. Prieš akis atsivėręs vaizdas 
privertė ją sustoti. 

Didingos menės centre, ant žemo akmeninio altoriaus, gulėjo kruvinas, 
tatuiruotėmis išmargintas lavonas, daugelyje vietų persmeigtas stiklo šukėmis 
tarsi ietimis. Aukštai viršum jo lubose žiojėjo dangui atvira skylė. 

Dieve mano. Ketrina tuojau pat nusisuko, akimis ieškodama Piterio. Brolį 
rado sėdintį kitame menės kampe; apžiūrimas gydytojo, jis kalbėjosi su Lengdo- 
nu ir Sato. 

— Piteri! — bėgdama prie jo sušuko Ketrina. — Piteri! 

Brolis pakėlė galvą, jo veide nušvito palengvėjimas. Jis tuojau pat pašoko 
ant kojų ir patraukė prie jos. Vilkėjo paprastais baltais marškiniais ir tamsiomis 
kelnėmis, drabužiais, kuriuos kažkas veikiausiai atnešė iš jo kabineto apačioje. 
Dešinė ranka buvo su įtvaru, todėl brolio ir sesers apsikabinimas buvo negrabus, 


tačiau Ketrina to beveik nepastebėjo. Gerai pažįstamas jaukumas apglėbė ją lyg 
kokonas, kaip būdavo visada, net vaikystėje, apsikabinus vyresniajam broliui 
globėjui. 

Jie stovėjo apsikabinę, tylėdami. 

Galiausiai Ketrina sušnibždėjo: 

— Ar tau nieko neatsitiko? Tai yra... tikrai nieko tokio? — Ji paleido brolį 
iš glėbio ir nužvelgė tvarstį bei įtvarą, atsiradusius vietoj dešinės plaštakos. Akys 
vėl pritvinko ašarų. — Man taip... taip gaila. 

Piteris gūžtelėjo pečiais, tarsi nieko ypatingo nebūtų įvykę. 

— Mirtingas kūnas. Žmonių kūnai neamžini. Svarbiausia — kad tau viskas 
gerai baigėsi. 

Nerūpestingas Piterio atsakymas sukėlė joje emocijų audrą, primindamas 
visa tai, dėl ko ji taip jį myli. Ji paglostė jam galvą, jausdama nesutraukomus 
šeimos ryšius... jų abiejų gyslomis tekantį bendrą kraują. 

Tragiška, kad ji žinojo, jog šią naktį šioje menėje yra ir trečias Solomonų 
šeimos narys. Ketrinos žvilgsnį patraukė ant altoriaus gulintis kūnas; ji smarkiai 
sudrebėjo, stengdamasi iš atminties ištrinti ką tik matytas fotografijas. 

Ji nusisuko ir sutiko Roberto Lengdono žvilgsnį. Jame buvo matyti gili, 
supratimo kupina užuojauta, tarsi Lengdonas būtų aiškiai supratęs, ką ji mąsto. 
Piteris viską žino. Ketriną užplūdo stiprios emocijos — palengvėjimas, gailestis, 
neviltis. Ji pajuto, kaip brolis ėmė drebėti tarsi vaikas. To ji nebuvo mačiusi visą 
savo gyvenimą. 

— Dabar jau pamiršk, — sušnibždėjo ji. — Viskas gerai. Tiesiog pamiršk. 

Piteris drebėjo dar smarkiau. 

Ji vėl jį apsikabino ir ėmė glostyti galvą. 

— Piteri, tu visada buvai stipresnis... visada padėjai man, kai reikėdavo. Bet 
dabar aš noriu tau padėti. Viskas gerai. Aš čia, su tavimi. 

Ketrina švelniai padėjo brolio galvą sau ant peties... ir didysis Piteris Solo- 
monas kūkčiodamas susmuko ant jos rankų. 


Direktorė Sato pasitraukė į šalį ir atsiliepė telefonu. 

Skambino Nola Kei. Šį kartą ji turėjo gerų naujienų. 

— Vis dar nematyti jokių ženklų, kad medžiaga pateko į viešumą, ponia. — 
Jos balse buvo girdėti viltis. — Neabejoju, kad jau būtume ką nors užfiksavę. 
Atrodo, pavyko sustabdyti platinimą. 

Jūsų dėka, Nola, pamanė Sato, dirstelėdama į nešiojamąjį kompiuterį, kurio 
ekrane Lengdonas pamatė žinią apie pranešimo išsiuntimą. Išsisukome tik per 
plauką. 


Nolai pasiūlius, namus apieškojęs agentas patikrino šiukšlių dėžes ir rado 
neseniai nusipirkto mobiliojo modemo pakuotę. Turėdama tikslų modelio nu- 
merį, Nola patikrino visus paslaugų teikėjus, interneto prieigas, prisijungimo 
taškus ir aptiko labiausiai tikėtiną nešiojamojo kompiuterio prieigos mazgą — 
mažą siųstuvą Šešioliktosios ir Korkorano gatvių sankryžoje, už trijų kvartalų 
nuo Šventyklos rūmų. 

Nola skubiai perdavė informaciją Sato, skrendančiai sraigtasparniu. Artė- 
damas prie Šventyklos rūmų pilotas labai žemai praskrido virš nurodytos vietos 
ir pasiuntė į prieigos mazgą elektromagnetinės radiacijos impulsą, sunaikinda- 
mas jį likus vos kelioms sekundėms iki pranešimo perdavimo pabaigos. 

— Puikiai šiandien padirbėta, — pagyrė Sato. — Dabar eikite pamiegoti. 
Nusipelnėte. 

— Ačiū, ponia. — Nola lyg norėjo dar kažką sakyti. 

— Dar kas nors? 

Nola ilgokai patylėjo, veikiausiai svarstydama, prabilti ar ne. 

— Nieko tokio, palauks iki ryto. Labanakt. 

Tyliame elegantiškame vonios kambaryje, įrengtame pirmame Šventyklos 
rūmų aukšte, Robertas Lengdonas prileido į plautuvę šilto vandens ir apžiūrėjo 
save veidrodyje. Net prislopintoje šviesoje jis atrodė taip, kaip jautėsi... visiškai 
nusibaigęs. 

Ant jo peties vėl kabojo kelionkrepšis, tik jau gerokai lengvesnis... jame 
liko tik asmeniniai daiktai ir sulamdyti paskaitos užrašai. Lengdonas nenorom 
šyptelėjo. Šio vakaro apsilankymas Kolumbijos apygardoje ir numatyta paskaita 
pasirodė šiek tiek labiau įtempti, negu buvo tikėtasi. 

Ir vis dėlto Lengdonas turėjo kuo džiaugtis. 

Piteris gyvas. 

Pavyko sustabdyti vaizdo įrašo platinimą. 

Rieškučiomis pildamas ant veido šiltą vandenį jis pamažu juto, kad prade- 
da atsigauti. Viską tebematė lyg pro miglą, bet kūne susikaupęs adrenalinas po 
truputį sklaidėsi... ir jis nebesijautė toks nesavas. Nusišluostęs rankas, pažiūrėjo 
į savo laikrodį su Peliuku Mikiu. 

Dieve mano, kaip vėlu. 

Lengdonas išėjo iš vonios ir patraukė koridoriumi palei lenktą Garbės salės 
sieną — dailiu, elegantišku koridoriumi, papuoštu žymių masonų portretais... 


Čia buvo JAV prezidentų, filantropų, šviesuolių ir kitų įtakingų amerikiečių. Jis 
stabtelėjo prie aliejiniais dažais tapyto Hario S. Trumeno portreto ir pamėgino 
įsivaizduoti, kaip jis atlieka ritualus, apeigas ir studijas, kurių reikalaujama iš 
būsimo masono. 

Už to pasaulio, kurį visi matome, yra kitas, paslėptas. Jis egzistuoja mums visiems. 

— Išsprukai, — pasigirdo balsas koridoriaus gale. 

Lengdonas atsigręžė. 

Tai buvo Ketrina. Šią naktį ji išgyveno tikrą pragarą, tačiau dabar atrodė 
švytinti... tarsi atjaunėjusi. 

Lengdonas pavargęs nusišypsojo. 

— Kaip jis? 

Ketrina priėjo arčiau ir draugiškai jį apkabino. 

— Kaip aš tau atsidėkosiu? 

Jis nusijuokė. 

— Tu juk žinai, kad aš nieko nenuveikiau, tiesa? 

Ketrina ilgai laikė jį apglėbusi. 

— Piteriui viskas bus gerai... — Ji paleido Lengdoną ir atidžiai pažvelgė jam 
į akis. — Jis ką tik man pasakė visiškai neįtikimą... nuostabiausią naujieną. — Jos 
balsas suvirpėjo iš nekantrumo. — Būtinai privalau pati patikrinti. Tuoj grįšiu. 

— Ką? Kur eini? 

— Ilgai netruksiu. O dabar Piteris nori pasikalbėti su tavimi... vienudu. Jis 
laukia bibliotekoje. 

— Ar sakė, ko nori? 

Ketrina nusijuokė ir papurtė galvą. 

— Tujuk žinai, koks Piteris paslaptingas. 

— Bet... 

— Greit pasimatysim. 

Ir ji nuėjo. 

Lengdonas sunkiai atsiduso. Šiai nakčiai paslapčių jam jau buvo gana. Ži- 
noma, liko neatsakytų klausimų — pavyzdžiui, masonų piramidė ir Prarastas 
Žodis, — bet jis juto, kad atsakymai į šiuos klausimus, net jei jie egzistuoja, skirti 
ne jam. Jis ne masonas. 

Sukaupęs energijos likučius, Lengdonas pasuko į masonų biblioteką. Atėjęs 
rado Piterį, vienišą sėdintį prie stalo, ant kurio stūksojo akmens piramidė. 

— Robertai? — Piteris nusišypsojo ir pamojo jam. — Norėjau persimesti 
su tavim keliais žodžiais. 

Lengdonas vargais negalais nusišiepė. 

— Taip, girdėjau, kad vieną žodį buvai praradęs. 

Šventyklos rumų biblioteka — seniausia vieša skaitykla Kolumbijos apygar- 
doje. Jos elegantiškose lentynose telpa daugiau negu ketvirtis milijono tomų, 
tarp jų — retas „Ahiman Rezon, Pasirengusio brolio paslapčių“ egzempliorius. 
Be to, bibliotekoje eksponuojami masonų brangakmeniai, ritualiniai objektai ir 
net retas leidinys, kurį savo rankomis išspausdino Bendžaminas Franklinas. 

Tačiau Lengdonui bibliotekoje labiausiai patiko lobis, kurį pastebėdavo tik 
retas. 

Iliuzija. 

Prieš daug metų Solomonas jam parodė, kad žvelgiant iš tam tikro taško 
bibliotekos rašomasis stalas ir auksinė stalinė lempa sukuria labai aiškią optinę 
iliuziją... tarsi matytum piramidę spindinčia aukso viršūne. Solomonas sakė lai- 
kąs šią iliuziją tyliu priminimu to, kad laisvųjų mūrininkų slėpiniai yra visiems 
kuo puikiausiai matomi, jei tik pažvelgsi į juos iš tinkamos perspektyvos. 

Tačiau šį vakarą laisvųjų mūrininkų paslaptys buvo visur, kur pažvelgsi. 
Lengdonas atsisėdo priešais Didįjį meistrą Piterį Solomoną ir masonų piramidę. 

Piteris šypsojosi. 

— Tas „žodis“, apie kurį užsiminei, Robertai, nėra legenda. Tai tikrovė. 

Lengdonas ilgokai žiūrėjo į jį iš kitos stalo pusės, kol pagaliau prašneko. 

— Bet... aš nesuprantu. Kaip tai gali būti? 

— Kuo tau taip sunku patikėti? 

Viskuo, norėjo atšauti Lengdonas, ieškodamas seno draugo akyse bent ma- 
žiausios sveiko proto apraiškos. 

— Tai tu tvirtini, kad pats tiki — Prarastas Žodis yra realus... ir turi tikrą 
galią? 

— Milžinišką galią, — atsakė Piteris. — Jis turi galią permainyti žmoniją, 
atskleisdamas jai Senovės Slėpinius. 

— Žodis? — netikėjo Lengdonas. — Piteri, aš niekaip nepatikėsiu, kad 
žodis... 

— Patikėsi, — ramiai užtikrino Piteris. 

Lengdonas tylėdamas spoksojo į jį. 

— Tu žinai, — toliau kalbėjo Solomonas, atsistojęs ir vaikščiodamas aplink 
stalą, — kad jau seniai pranašaujama, kad ateis diena, kai Prarastas Žodis bus at- 
rastas iš naujo... diena, kai jis iškils į dienos šviesą... ir žmonija vėl galės naudotis 
pamirštomis galiomis. 

Lengdonas prisiminė Piterio paskaitą apie Apokalipsę. Daug kas klaidingai 
aiškina Apokalipsę kaip griausmingą pasaulio pabaigą, tačiau pats žodis iš tikrų- 
jų reiškia „atskleidimą“ — senovėje išpranašauta, kad bus atskleista didi išmin- 


tis. Artėjantis nušvitimo amžius. Ir vis tiek Lengdonas neįstengė įsivaizduoti, kaip 
tokias didžiules permainas galėtų sukelti... vienas žodis. 

Piteris mostu parodė akmeninę piramidę, stovinčią ant stalo greta auksinės 
viršūnės. 

— Masonų piramidė, — tarė jis. — Legendinis simbolonas. Šią naktį jis 
sujungtas... užbaigtas. 

Jis pagarbiai pakėlė viršūnę ir uždėjo ją ant piramidės. Sunkus aukso gaba- 
las tyliai klinktelėjo, atsidūręs savo vietoje. 

— Šią naktį, mano bičiuli, tu padarei tai, kas niekada iki šiol nebuvo pada- 
ryta. Tu sudėjai į viena masonų piramidę, iššifravai visus jos kodus ir galiausiai 
atskleidei... štai ką. 

Solomonas išsitraukė popieriaus lapą ir padėjo jį ant stalo. Lengdonas atpa- 
žino lentelę su simboliais, kurie buvo pertvarkyti pagal aštuntos eilės Franklino 
kvadrato skaičius. Jis buvo užmetęs į ją akį Šventyklos menėje. 

Piteris tarė: 

— Man smalsu sužinoti, ar tu gali perskaityti šį simbolių rinkinį. Juk esi 
specialistas. 

Lengdonas pažvelgė į lentelę. 

Heredom, apskritimas su tašku centre, piramidė, laiptai... 

Lengdonas atsiduso. 

— Na, Piteri, tu veikiausiai ir pats matai, kad tai alegorinė piktograma. Iš- 
kart matyti, kad čia operuojama metaforomis ir simboliais, o ne tiesiogine kalba. 

Solomonas susijuokė. 

— Paklausk simbologą paprasto dalyko... Gerai, bet sakyk, ką matai? 


Piteris tikrai nori tai išgirsti? Lengdonas prisitraukė popieriaus lapą arčiau. 

— Na, ašjau anksčiau apžiūrėjau šią lentelę, ir jei kalbėsime paprastai, ma- 
nau, kad tai paveikslas... vaizduojantis dangų ir žemę. 

Piteris pakėlė antakius, rodydamas nuostabą. 

— Taip? 

— Žinoma. Paveikslo viršuje turime žodį Heredom — „Šventi namai“ — 
kurį aš aiškinu kaip Dievo namus... arba dangų. 

— Aišku. 

— Po žodžio Heredom yra žemyn nukreipta strėlė, aiškiai rodanti, kad liku- 
si piktogramos dalis priklauso žemiau dangaus esančiai sričiai... o tai reiškia... 
žemei. — Lengdono žvilgsnis nukrypo į lentelės apačią. — Dvi apatinės eilės, 
esančios po piramide, ir simbolizuoja žemę — terra firma, žemiausią iš visų sferų. 
Atitinkamai šioje žemiausioje srityje yra dvylika senovinių astrologinių ženklų, 
kurie išreiškia pirmykštes religijas senovės žmonių, pirmą kartą pažvelgusių į 
dangų ir žvaigždžių bei planetų judėjime pamačiusių Dievo ranką. 

Solomonas prisitraukė kėdę ir pažvelgė į lentelę iš arčiau. 

— (Gerai, kas dar? 

— Remdamasi į astrologijos pamatą, — toliau pasakojo Lengdonas, — di- 
džioji piramidė kyla nuo žemės... stiebiasi į dangų... kaip senas prarastos išmin- 
ties simbolis. Ji pripildyta didžiųjų filosofijų ir religijų simbolių — egiptiečių, pi- 
tagorininkų, budistų, hinduistų, islamo, judėjų krikščionių ir taip toliau... jie visi 
stiebiasi į viršų, jungiasi tarpusavyje, stengdamiesi pereiti permainančius pirami- 
dės vartus... ir galiausiai susilieja į vieningą, bendrą humanistinę filosofiją. — Jis 
trumpam nutilo. — Vieningą visuotinę sąmonę... visam pasauliui bendrą Dievo 
viziją... kurią simbolizuoja senovinis simbolis, kybantis virš piramidės viršūnės. 

— Apskritimas su tašku centre, — tarė Piteris. — Visuotinis Dievo simbolis. 

— Teisingai. Istoriškai apskritimas su tašku centre galėjo bet kam reikšti 
bet ką — tai ir saulės dievas Ra, ir alchemikų auksas, ir visa reginti akis, ir vienio 
taškas prieš Didįjį sprogimą, ir... 

— Didysis Visatos Architektas. 

Lengdonas linktelėjo ir pamanė, kad Piteris turbūt panaudojo tuos pačius 
argumentus Šventyklos menėje, norėdamas įtikinti, kad apskritimas su tašku 
centre ir yra Prarastas Žodis. 

— O galiausiai? — paklausė Piteris. — Ką reiškia laiptai? 

Lengdonas dirstelėjo į laiptus, pavaizduotus po piramide. 

— Piteri, neabejoju, kad tu ne blogiau už mane žinai, jog jie simbolizuoja 
laisvųjų mūrininkų Suktinius laiptus... iš žemės tamsybių vedančius į šviesą... 
kaip Jokūbo kopėčios, siekiančios dangų... arba slanksteliais suskirstytas žmo- 


gaus stuburas, jungiantis žmogaus kūną su jo amžina sąmone. — Jis patylė- 
jo. — O kiti simboliai — tai dangiškų, masoniškų ir mokslinių ženklų rinkinys, 
palaikantis Senovės Slėpinių idėją. 

Solomonas pasiglostė smakrą. 

— Elegantiška interpretacija, profesoriau. Žinoma, aš sutinku, kad šią len- 
telę galima skaityti kaip alegoriją, tačiau... — Jo akyse žybtelėjo paslaptis. — Šis 
simbolių rinkinys pasakoja ir kitą istoriją. Ir ši istorija atskleidžia kur kas daugiau. 

— Nagi? 

Solomonas vėl pradėjo vaikščioti aplink stalą. 

— Šį vakarą Šventykos menėje, manydamas, kad tuojau mirsiu, aš pažvel- 
giau į šią lentelę ir kažkokiu būdu pro jos metaforas, pro alegorijas įžvelgiau pačią 
šių simbolių šerdį, tai, ką jie mums sako. — Jis nutilo ir staiga atsisuko į Lengdo- 
ną. — Ši lentelė tiksliai rodo vietą, kurioje yra paslėptas Prarastas Žodis. 

— Kaip sakei? — Lengdonas nejaukiai pasimuistė krėsle, staiga išsigandęs, 
kad po šio vakaro traumų Piteris neteko orientacijos ir sveiko proto. 

— Robertai, legendoje nuo pat pradžių sakoma, kad masonų piramidė — tai 
žemėlapis, labai konkretus žemėlapis, galintis parodyti vertam žmogui Prarasto 
Žodžio slėptuvę. — Solomonas pirštu pastukseno į priešais Lengdoną gulinčią 
simbolių lentelę. — Duodu tau žodį, šie simboliai yra būtent tas, ką sako legen- 
da... tai žemėlapis. Konkreti diagrama, tiksliai atskleidžianti, kur rasti laiptus, 
vedančius prie Prarasto Žodžio. 

Lengdonas nesmagiai nusijuokė, stengdamasis elgtis kuo atsargiau. 

— Netjei aš tikėčiau masonų piramidės legenda, ši simbolių lentelė niekaip 
negali būti žemėlapis. Pažvelk į ją. Ji nė iš tolo neprimena žemėlapio. 

Solomonas nusišypsojo. 

— Kartais pakanka tik truputėlį pakeisti regos tašką, kad pažįstamus daly- 
kus pamatytum visai naujai. 

Lengdonas dar kartą pažvelgė į lentelę, bet nieko nauja nepamatė. 

— Leisk tavęs paklausti, — tarė Piteris. — Kai masonai deda kertinius pasta- 
tų akmenis, ar žinai, kodėl jiems parenka vietą pastato šiaurės rytiniame kampe? 

— Žinoma — šiaurės rytų kampą pirmąjį nušviečia patekančios saulės 
spinduliai. Tai simbolizuoja architektūros galią nuo žemės pakilti į šviesą. 

— Teisingai, — sutiko Piteris. — Tai gal ten ir reikėtų ieškoti pirmųjų švie- 
sos spindulių. — Jis mostelėjo į lentelę. — Šiaurės rytų kampe. 

Lengdonas vėl pažvelgė į popierių, nukreipė žvilgsnį į dešinį viršutinį kam- 
pą — šiaurės rytus. Ten buvo simbolis 4. 

— Žemyn nukreipta strėlė, — tarė Lengdonas, stengdamasis suvokti Solo- 
mono žodžius. — O tai reiškia... po arba žemiau Heredom. 


— Ne, Robertai, ne žemiau, — atsakė Solomonas. — Pagalvok. Ši lente- 
lė — tai ne metaforiškas labirintas. Tai žemėlapis. O žemėlapyje į apačią nukreip- 
ta rodyklė reiškia... 

— Pietus, — sutrikęs šūktelėjo Lengdonas. 

— Būtent! — atsakė Solomonas, susijaudinęs šypsodamasis. — Pietų kryp- 
tis! Žemėlapyje apačia reiškia pietus. Maža to, žemėlapyje žodis Heredom bus ne 
dangaus metafora, o konkretus geografinis vietovės pavadinimas. 

— Šventyklos rūmai? Tu nori pasakyti, kad šis žemėlapis rodo vietą... esan- 
čią į pietus nuo šio pastato? 

— Garbė Dievui! — juokdamasis atsakė Solomonas. — Galiausiai išvydai 
šviesą. 

Lengdonas vėl peržiūrėjo lentelę. 

— Bet, Piteri... net jei tu teisus, pietų kryptimi nuo šio pastato yra daugybė 
objektų, išsidėsčiusių palei trisdešimties tūkstančių kilometrų meridianą. 

— Ne, Robertai. Tu pamiršti legendą, kuri teigia, kad Prarastas Žodis yra 
Kolumbijos apygardoje. Taigi linija gerokai trumpesnė. Be to, legenda dar teigia, 
jog laiptų anga užrista didžiuliu akmeniu... ir kad akmenyje išgraviruotas prane- 
šimas senovės kalba... tarsi savotiškas žymeklis, kad vertieji galėtų jį surasti. 

Lengdonui buvo sunku rimtai viso to klausytis, ir nors jis nepakankamai 
gerai pažino Kolumbijos apygardą, kad galėtų įsivaizduoti, kas yra į pietus nuo 
jų dabartinės buvimo vietos, vis dėlto beveik neabejojo, jog ten nėra milžiniško 
išgraviruoto akmens, užristo ant slaptų laiptų. 

— Pranešimas, įrašytas akmenyje, — tarė Piteris, — yra čia, tiesiai mums 
prieš akis. — Jis pastukseno pirštu į trečią priešais Lengdoną gulinčios lentelės 
eilutę. — Štai tas įrašas, Robertai! Tu išsprendei kryžiažodį! 

Lengdonas apstulbęs apžiūrinėjo septynis simbolius. 

Išsprendžiau? Lengdonas nė neįsivaizdavo, ką galėtų reikšti šie septyni pa- 
driki simboliai, užtat tikrai žinojo, kad jie nėra išgraviruoti jokioje šalies sostinės 
vietoje... o juo labiau milžiniškame akmenyje, kuriuo užristi laiptai. 

— Piteri, — tarė jis, — nesuprantu, ką tai paaiškina. Nežinau Kolumbijos 
apygardoje jokio akmens, kuriame būtų išgraviruotas šis... pranešimas. 

Solomonas patapšnojo jam per petį. 

— Ne kartą praėjai pro šalį taip ir nepastebėjęs. Visiems taip nutiko. Įrašas 
visiškai viešas, kaip ir patys slėpiniai. Šį vakarą, pamatęs šituos septynis simbo- 
lius, akimirksniu supratau, kad legenda nemeluoja. Prarastas Žodis iš tiesų pa- 


slėptas Kolumbijos apygardoje... jis tikrai yra ilgų laiptų apačioje, po milžinišku 
išgraviruotu akmeniu. 
Lengdonas nieko nesuprasdamas tylėjo. 
— Robertai, aš manau, kad šią naktį tu nusipelnei teisę sužinoti tiesą. 
Lengdonas įsižiūrėjo į Piterį, stengdamasis suvokti, ką jis ką tik pasakė. 
— Tai tu man pasakysi, kur paslėptas Prarastas Žodis? 
— Ne, — šypsodamasis atsakė Solomonas ir atsistojo. — Aš tau parodysiu. 


Po penkių minučių Lengdonas sėdosi į visureigį „Escalade“ greta Piterio Solomo- 
no. Simkinsui sėdant už vairo, per automobilių stovėjimo aikštelę priėjo Sato. 

— Pone Solomonai? — kreipėsi direktorė, eidama ir degdamasi cigare- 
tę. — Aš ką tik paskambinau, kur prašėte. 

— Ir kaip? — pro atvirą langelį paklausė Piteris. 

— Daviau nurodymus jus įleisti. Trumpam. 

— Ačiū. 

Sato smalsiai jį apžiūrinėjo. 

— Turiu pripažinti, prašymas buvo labai neįprastas. 

Solomonas mįslingai gūžtelėjo pečiais. 

Sato nieko nebeklausinėjo, tik priėjo prie lango iš Lengdono pusės ir pa- 
barbeno į jį krumpliais. 

Lengdonas nuleido langelį. 

— Profesoriau, — prabilo ji visiškai lediniu balsu. — Jūsų pagalba, kurią 
suteikėte šį vakarą, nors ir ne savo noru, iš esmės leido mums sėkmingai atlikti 
operaciją... ir už tai aš jums dėkoju. — Ji giliai užsitraukė cigaretę ir išpūtė dū- 
mus į šalį. — Tačiau turiu jums vieną patarimą. Kitą kartą, kai aukštas CŽV pa- 
reigūnas jums praneš, kad ištiko nacionalinio saugumo krizė... — Ji blykstelėjo 
juodomis akimis. — Verčiau palikite visus savo niekus Kembridže. 

Lengdonas žiojosi jai atsakyti, bet direktorė Inoujė Sato jau nusisuko ir pa- 
traukė per automobilių stovėjimo aikštelę prie laukiančio sraigtasparnio. 

Simkinsas neįžvelgiama veido išraiška atsisuko nuo vairo. 

— Ponai, jūs pasirengę? 

— Tiesą sakant, — ištarė Solomonas, — luktelėkite minutėlę. — Jis išsi- 
traukė iš kišenės mažą sulankstytą tamsaus audinio gabalą ir padavė Lengdo- 
nui. — Robertai, prieš mums važiuojant norėčiau, kad tu jį užsidėtum. 
lankstęs jį, pamatė laikąs rankose masonų gobtuvą — tradicinį galvos apdanga- 
lą, kuriuo uždengiamos akys pirmo lygio įšventinamajam. Kokia čia velniava? 

Piteris tarė: 


— Nenorėčiau, kad matytum, kur važiuosim. 
Lengdonas atsisuko į Piterį. 

— Nori, kad važiuočiau užrištomis akimis? 
Solomonas nusišiepė. 

— Paslaptis mano. Aš diktuoju taisykles. 

Išėjus iš CŽV centrinės būstinės Lenglyje, kiaurai košė šaltas vėjas. Nola Kei 
drebėdama sekė paskui sistemų saugumo specialistą Riką Perišą mėnesienos už- 
lietu centriniu kiemu. 

Kur Rikas mane veda? 

Krizę, kuri galėjo kilti dėl masonų vaizdo įrašo, pavyko suvaldyti, dėkui Die- 
vui, bet Nolai vis tiek buvo nesmagu. Redaguota byla CŽV direktoriaus paskyroje 
jai tebebuvo paslaptis, kuri nedavė ramybės. Rytą apie tai kalbėsis su Sato, todėl 
Nolai buvo reikalingi visi faktai. Galiausiai ji paskambino Rikui Perišui ir parei- 
kalavo pagalbos. 

Eidama Rikui iš paskos į kažkokią nežinomą vietą už būstinės ribų, Nola 
mėgino išguiti iš atminties niekaip nedingstančias nesuprantamas frazes. 

Slaptą vietą po žeme, kur... kažkur Vašingtone, Kolumbijos apygardoje, koor- 
dinatės... atrasti senoviniai vartai, vedantys... įspėjimas, piramidė turi pavojingą... 
iššifruoti išgraviruotą simboloną, kad atskleistų... 

— Mudu abu sutariame, — eidamas kalbėjo Perišas, — kad programišius, 
paleidęs paieškos serverį su šiais reikšminiais žodžiais, tikrai ieškojo informaci- 
jos apie masonų piramidę. 

Be abejo, pamanė Nola. 

— Tačiau pasirodo, kad programišius susidūrė su tokiu masonų slėpinių 
aspektu, kurio, man regis, visai nesitikėjo. 

— Ką nori pasakyti? 

— Nola, tu juk žinai, kad CŽV direktorius globoja specialiai valdybos dar- 
buotojams skirtą vidaus diskusijų forumą, kuriame jie gali pasidalyti įvairiausio- 
mis idėjomis? 

— Be abejo. — Forumuose valdybos personalas rado saugią vietą aptarti 
įvairias temas, o direktorius — virtualią galimybę bendrauti su darbuotojais. 

— Direktoriaus forumai palaikomi jo privačioje paskyroje, tačiau tam, kad 
juose galėtų dalyvauti įvairių lygių slaptumo kodus gavę darbuotojai, forumai 
iškelti už slaptosios direktoriaus užkardos. 


— Kur tu eini? — paklausė ji, jiems pasukus už kampo prie valdybos kavinės. 

— Trumpai tariant... — Perišas mostelėjo į tamsą. — Štai ten. 

Nola pakėlė akis. Kitoje aikštės pusėje tiesiai prieš juos mėnesienoje spin- 
dėjo didžiulė metalo skulptūra. 

Centrinė žvalgybos valdyba turėjo įsigijusi per penkis šimtus originalių 
meno kūrinių, tačiau ši skulptūra, vadinama „Kryptos“, buvo garsiausia iš visų. 
Kryptos graikiškai reiškia „paslėptas“; skulptūra, kurią sukūrė amerikietis meni- 
ninkas Džeimsas Senbornas, CŽV tapo beveik legenda. 

Tai didelė S raidės pavidalo vario plokštė, stovinti ant briaunos tarsi susirai- 
čiusi metalo siena. Didžiuliame sienos paviršiuje išgraviruoti beveik du tūkstan- 
čiai raidžių... užšifruotų nesuprantamu kodu. Tarsi to dar būtų negana, aplink 
šifrais išmargintą S pavidalo sieną tiksliai apskaičiuotose vietose sustatyti kiti 
skulptūros elementai — keistai pasvirę granito luitai, kompaso rožė, magnetas ir 
net Morzės abėcėle parašyta žinutė, kurioje minima „šviesi atmintis“ ir „šešėlių 
jėgos“. Dauguma gerbėjų mano, kad šie elementai — tai raktai, padedantys iš- 
šifruoti pačią skulptūrą. 

„Kryptos“ — tai meno kūrinys... bet kartu ir mįslė. 

Ir CŽV darbuotojai, ir kiti šifruotojai tarsi pašėlo, stengdamiesi atskleisti 
joje užšifruotą paslaptį. Galiausiai prieš kelerius metus pavyko įveikti dalį kodo, 
ir tai tapo šalies masto naujiena. Nors didžioji dauguma „Kryptos“ užkoduotos 
medžiagos iki šių dienų išlieka mįslė, iššifruoti skyriai pasirodė tokie keisti, kad 
skulptūra įgijo tik dar daugiau paslaptingumo. Juose rasta užuominų į slaptas 
vietas po žeme, vartus, vedančius prie senovinių antkapių, platumas ir ilgumas... 
ta ir perkelta į slaptą vietą po žeme... ji buvo visiškai nematoma... kaip tai gali būti... 
jie panaudojo Žemės magnetinį lauką... 

Nola niekad per daug nesidomėjo skulptūra ir nesijaudino, bus ji ar nebus 
iki galo iššifruota. Tačiau dabar jai reikia atsakymo. 

— Kodėl tu man rodai „Kryptos'? 

Perišas nusišypsojo sąmokslininko šypsena ir dramatišku gestu išsitraukė 
iš kišenės sulankstytą popieriaus lapą. 

— Voilū, paslaptingasis redaguotas dokumentas, dėl kurio tu taip jaudinai- 
si. Gavau tau visą tekstą. 

Nola pašoko. 

— Šnipinėjai slaptoje direktoriaus paskyroje? 

— Ne. Apie tai aš ir pradėjau tau pasakoti. Pažiūrėk. — Jis padavė jai bylą. 

Nola čiupo popieriaus lapą ir skubiai išlankstė. Pamačiusi jo viršuje stan- 
dartinę valdybos antraštę, nustebusi pakreipė galvą. 

Dokumentas anaiptol nebuvo slaptas. Nė iš tolo. 


DARBUOTOJŲ DISKUSIJŲ FORUMAS: ,„KRYPTOS“ 
KONCENTRUOTA SAUGOJIMUI: GIJA NR. 2456282.5 


Nola pamatė prieš save seriją forumo dalyvių žinučių, kurios buvo sudėtos 
į vieną puslapį, kad būtų patogiau saugoti duomenis. 

— Tavo dokumentas, — paaiškino Rikas, — tai keleto pamišėlių kompiute- 
rininkų paistalai apie „Kryptos“. 

Nola peržiūrinėjo dokumentą, kol rado sakinį su jau pažįstamais reikšmi- 


niais žodžiais. 


Džimai, skulptūroje parašyta, kad ji buvo perkelta 
į slaptą vietą PO ŽEME, kur paslėpta informacija. 


— Tekstas paimtas iš direktoriaus palaikomo internetinio forumo, skirto 
„Kryptos“, — paaiškino Rikas. — Forumas egzistuoja jau kelerius metus. Jame 
tūkstančiai įrašų. Nė kiek nesistebiu, kad atsirado ir toks, kuriame yra visi reikš- 
miniai žodžiai. 

Nola skaitė toliau, kol rado antrą žinutę su reikšminiais žodžiais. 


Nors Markas sakė, kad kode minimos plat/ilgumos rodo, 
jog tai yra kažkur VAŠINGTONE, KOLUMBIJOS APYGARDOJE 
koordinatės, kurias jis nurodo, vienu laipsniu klysta — „Kryp- 


tos“ iš esmės nurodo savo pačios buvimo vietą. 


Perišas priėjo prie skulptūros ir delnu perbraukė mįslingą raidžių jūrą. 

— Dar labai didelę šio kodo dalį reikia iššifruoti, ir pakanka žmonių, ma- 
nančių, kad pranešimas iš tiesų bus susijęs su senovinėmis masonų paslaptimis. 

Dabar ir Nola prisiminė girdėjusi kuždesių apie „Kryptos“ ryšį su masonais, 
bet ji buvo linkusi nekreipti dėmesio į pakvaišusius marginalus. Tačiau apžvel- 
gusi atskirus skulptūros elementus, išdėstytus aikštėje, ji staiga suvokė, kad tai 
kelių dalių kodas — simbolonas, lygiai toks pat, kaip masonų piramidė. 

Keista. 

Vieną akimirką Nolai net pasirodė, kad „Kryptos“ — tai šiuolaikiška ma- 
sonų piramidė: kodas sudarytas iš daugelio dalių, visos pagamintos iš skirtingų 
medžiagų, kiekvienai skirtas savas vaidmuo. 

— Kaip manai, ar gali būti, kad „Kryptos“ ir masonų piramidė saugo tą 
pačią paslaptį? 

— Kas žino? — Perišas apmetė „Kryptos“ apmaudžiu žvilgsniu. — Abejoju, 


ar mes kada nors iššifruosime viską, kas čia parašyta, jei niekas neįtikins direk- 
toriaus atrakinti seifą ir leisti užmesti akį į šifro kodą. 

Nola linktelėjo. Dabar ji viską prisiminė. Kai pastatė „Kryptos“, drauge su 
skulptūra buvo atgabentas užklijuotas vokas su iššifruotais visais skulptūros ko- 
dais. Voką patikėjo tuometiniam CŽV direktoriui Viljamui Vebsteriui, kuris jį už- 
rakino savo kabineto seife. Sakoma, jog dokumentas ten tebėra ir dabar, ir metams 
bėgant besikeičiantys direktoriai perduoda jį vienas kitam iš rankų į rankas. 

Keista, tačiau pradėjusi galvoti apie Viljamą Vebsterį Nola atsiminė dar 
vieną iššifruoto „Kryptos“ teksto ištrauką: 


TAI UŽKASTA KAŽKUR TEN. 
KAS ŽINO TIKSLIĄ VIETĄ? TIK V.V. 


Nors niekas nebūtų galėjęs tiksliai pasakyti, kas būtent užkasta, dauguma 
žmonių tikėjo, kad raidės V. V. reiškia Viljamą Vebsterį. Kartą Nola buvo girdėjusi 
kalbant, jog iš tikrųjų čia minimas kitas žmogus, vardu Viljamas Vistonas, Kara- 
liškosios draugijos teologas, bet daugiau ji apie tokius dalykus negalvojo. 

Rikas vėl prakalbo. 

— Tenka pripažinti, meno nelabai suprantu, bet šitas Senbornas man at- 
rodo tikras genijus. Ką tik žiūrėjau internete jo projektą „Kirilicos projektorius. 
Milžiniškos švytinčios rusiškos abėcėlės raidės iš KGB dokumento apie proto 
kontrolę. Net nesmagu. 

Nola nebesiklausė. Ji toliau skaitė popierių, kuriame, dar vienoje žinutėje, 
rado kitus reikšminius žodžius. 


Na taip, visas tas skyrius yra pažodinė citata iš kažkokio 
garsaus archeologo dienoraščio, kur jis pasakoja, kaip 
po ilgų kasinėjimų buvo atrasti SENOVINIAI VARTAI 
vedantys į Tutanchamono kapą. 


Nola žinojo, kad archeologas, cituojamas „Kryptos“ kode, iš tikrųjų buvo 
žymus egiptologas Hovardas Karteris. Kitoje žinutėje jau minimas ir jo vardas. 


Aš ką tik internete peržiūrėjau kitus Karterio užrašus, ir 
jis, atrodo, dar rado molio plytelę, kurioje buvo įspėjimas, 
kad PIRAMIDĖ turi pavojingų savybių ir gali atnešti 
nelaimes tam, kas išdrįs sutrikdyti faraono ramybę. 
Prakeiksmas! Gal ir mums reikėtų susirūpinti? 


Nola susiraukė. 

— Rikai, dėl Dievo meilės, ta idiotiška nuoroda į piramidę visiška nesąmo- 
nė. Tutanchamonas palaidotas ne piramidėje. Jo kapas yra Karalių slėnyje. Gal tie 
šifruotojai nežiūri „Discovery“ kanalo laidų? 

Perišas gūžtelėjo pečiais. 

— Technikai. 

Nola pamatė paskutinę reikšminę frazę. 


Vaikinai, jūs žinot, kad aš nelabai vertinu sąmokslo teorijas, 
bet Džimas su Deivu galėtų jau ir iššifruoti IŠGRAVIRUOTĄ 
SIMBOLONĄ. kad atskleistų jo paslaptį dar iki pt 


pabaigos, kuri ateis 2012 metais... Čiao. 


— Žodžiu, — tarė Perišas, — pamaniau, kad tau bus ne pro šalį sužinoti 
apie „Kryptos“ mėgėjų forumą, kol neapkaltinai CŽV direktoriaus, kad jis saugo 
slaptą informaciją apie senovinę masonų legendą. Kažkodėl abejoju, kad toks 
įtakingas žmogus kaip CŽV direktorius turėtų laiko panašiems darbams. 

Nola prisiminė masonų ritualo vaizdo įrašą ir įtakingus žmones, dalyvau- 
jančius senovinėse apeigose. Jei Rikas bent nutuoktų... 

Ji suprato: kad ir koks pasirodytų galutinai iššifruotas „Kryptos“ praneši- 
mas, jame tikrai bus mistikos atspalvis. Nola pažvelgė į švytintį meno kūrinį — 
trijų matmenų kodą, tyliai stovintį vienos iš pagrindinių šalies žvalgybos tarnybų 
kiemo viduryje, — ir pamanė: kažin ar jis kada nors atskleis visas savo paslaptis. 

Jiedu su Riku pasuko atgal, bet Nola negalėjo susilaikyti nesišypsojusi. 

Tai užkasta kažin kur ten. 

Tai beprotybė. 

Užrištomis akimis Robertas Lengdonas nematė, kaip „Escalade“ lekia tuš- 
čiomis gatvėmis pietų kryptimi. Greta tylomis sėdėjo Piteris Solomonas. 

Kur jis mane veža? 

Lengdono smalsumas maišėsi su negera nuojauta, vaizduotė pašėlusiai 
veikė, stengdamasi sudėti krūvon atskirus gabaliukus. Piteris neatsisakė savo 
tvirtinimo. Prarastas Žodis? Paslėptas po laiptais, užristais didžiuliu išgraviruotu 
akmeniu? Tai atrodė visiškai neįmanoma. 


Ženklai, neva išgraviruoti akmenyje, buvo giliai įstrigę Lengdonui į atmin- 
tį... tačiau jam atrodė, kad šie septyni simboliai, paimti drauge, neturi visiškai 


LA dA A E O 


Mūrininkų kampainis: sąžiningumo ir ištikimybės simbolis. 
Raidės Au: mokslinė aukso santrumpa elementų lentelėje. 
Sigma: graikų abėcėlės raidė S, matematinis sumos simbolis. 
Piramidė: egiptietiškas dangaus siekiančio žmogaus simbolis. 
Delta: graikų abėcėlės raidė D, matematinis permainos simbolis. 
Gyvsidabris: jo seniausias alcheminis simbolis. 


Ouroboros, arba gyvatė, ryjanti savo uodegą: visumos, vienio su visuma simbolis. 


Solomonas atkakliai tvirtino, kad šie septyni simboliai ir yra „pranešimas“. 
Bet jei tai tiesa, Lengdonas nė neįsivaizduoja, kaip šį pranešimą perskaityti. 

Visureigis staiga stabtelėjo ir pasuko dešinėn, ant kitokio paviršiaus, gal 
įvažos kelio arba tako. Lengdonas susikaupė, įdėmiai klausydamasis, gal iš klau- 
sos pavyks nustatyti, kur atsidūrė. Jie važiavo apie dešimt minučių, ir nors Leng- 
donas mintyse stengėsi sekti maršrutą, vis tiek greitai pasimetė. Jei kas jo pa- 
klaustų, būtų galėjęs atsakyti, kad veikiausiai grįžo atgal prie Šventyklos rūmų. 

Visureigis sustojo, Lengdonas išgirdo, kaip nusileido langas. 

— Agentas Simkinsas, CŽV, — prisistatė vairuotojas. — Kiek žinau, jūs 
mūsų laukiate. 

— Taip, pone, — atsakė griežtas kariškio balsas. — Direktorė Sato paskam- 
bino. Minutėlę, tuoj patrauksiu saugumo užkardą. 

Lengdonas klausėsi, vis labiau trikdamas: jis suprato, kad jie atvažiavo į 
karinę bazę. Automobiliui vėl pradėjus važiuoti netikėtai lygiu grindiniu, jis aklai 
pasuko galvą į Solomoną. 

— Kur mes, Piteri? — paklausė jis. 

— Nemėgink nusiimti gobtuvo. — Piterio balsas buvo įsakmus. 

Automobilis dar truputį pavažiavo ir vėl sustojo. Simkinsas išjungė variklį. 
Vėl pasigirdo balsai. Kariškių. Simkinso paprašė tapatybę įrodančio dokumento. 
Agentas išlipo ir prislopintu balsu kažką jiems pasakė. 

Staiga iš Lengdono pusės atsidarė durelės ir stiprios rankos padėjo jam 1š- 
lipti iš automobilio. Oras buvo šaltas. Ir vėjuotas. 

Greta stovėjo Solomonas. 


— Robertai, leisk agentui Simkinsui įvesti tave vidun. 

Lengdonas išgirdo spynoje sukantis metalinį raktą... paskui atsiveriančių 
sunkių metalinių durų cypimą. Atrodė, kad tai kažkokia sena lėktuvo ar sandėlio 
pertvara. Kur, po velnių, jie mane veda?! 

Simkinso rankos nukreipė Lengdoną metalinių durų link. Jiedu abu per- 
žengė slenkstį. 

— Dabar tiesiai, profesoriau. 

Staiga pasidarė tylu. Mirtinai tylu. Kaip dykumoje. Oras viduje atsidavė 
sterilumu, tarsi būtų kondicionuotas. 

Simkinsas ir Solomonas sustojo Lengdonui iš abiejų pusių ir vedė jį, aklą, 
aidinčiu koridoriumi. Mokasinų padais Lengdonas juto, kad grindys akmeninės. 

Jiems už nugarų garsiai trinktelėjo metalinės durys, Lengdonas krūptelėjo. 
Raktas pasisuko spynoje. Lengdonas juto, kaip po gobtuvu jį pila prakaitas. La- 
biausiai norėjo jį nusitraukti. 

Jie sustojo. 

Simkinsas paleido Lengdono parankę, priešakyje pasigirdo elektroninių 
pypsėjimų serija, paskui netikėtas grumėjimas: Lengdonas įsivaizdavo, jog tai 
automatiškai atsidaro apsaugos durys. 

— Pone Solomonai, toliau eikite tik judu su ponu Lengdonu. Aš palauksiu 
čia, — tarė Simkinsas. — Imkite mano žibintuvėlį. 

— Ačiū, — atsiliepė Solomonas. — Ilgai neužtruksime. 

Žibintuvėlį?! Lengdono širdis ėmė pašėlusiai daužytis. 

Piteris suėmė Lengdono ranką ir truktelėjo priekin. 

— Eime su manimi, Robertai. 

Jie lėtai žengė per slenkstį, ir apsaugos durys grumėdamos užsidarė jiems 
už nugarų. 

Piteris staiga sustojo. 

— Kas nors negerai? 

Lengdonas pajuto, kad jam darosi silpna ir sunku išlaikyti pusiausvyrą. 

— Manau, man tiesiog reikėtų nusiimti gobtuvą. 

— Dar ne, jau beveik atėjome. 

— Kur atėjome? — Lengdonas pajuto kylantį blogumą. 

— Juk sakiau — vedu tave prie laiptų, kurie leidžiasi prie paslėpto Prarasto 
Žodžio. 

— Piteri, tai nejuokinga! 

— Ir neturi būti juokinga. Noriu, kad tavo mąstymas pasidarytų atviresnis, 
Robertai. Noriu tau priminti, kad šiame pasaulyje esama slėpinių, kurių net tavo 
akys dar nėra regėjusios. O dabar, prieš žengdamas drauge su tavimi dar vieną 
žingsnį, noriu, kad kai ką padarytum. Noriu, kad patikėtum... bent akimirką... 


patikėtum legenda. Patikėtum, kad tuojau žvelgsi žemyn į suktinių laiptų apačią, 
laiptų, kurie leidžiasi kone šimtą metrų prie vieno iš didžiausių žmonijos pra- 
rastų lobių. 

Lengdonui apsvaigo galva. Kad ir kaip norėjo patikėti brangiu savo draugu, 
jam tai nesisekė. 

— Ar dar toli? 

Aksominis jo gobtuvas buvo kiaurai permirkęs prakaitu. 

— Ne. Tiesą sakant, vos keli žingsniai. Liko dar vienos durys. Tuoj jas ati- 
darysiu. 

Solomonas trumpam paleido draugo ranką, ir Lengdonas susvyravo, pa- 
jutęs svaigulį. Ištiesė ranką ieškodamas atramos, ir Piteris tuojau pat atsidūrė 
šalia. Priešais juos sugrumėjo atsidarydamos sunkios metalinės durys. Piteris 
paėmė Lengdoną už parankės, ir jiedu vėl patraukė pirmyn. 

— Čia. 

Jie peržengė dar vieną slenkstį, durys paskui juos užsidarė. 

Tyla. Šaltis. 

Lengdonas iškart pajuto, kad ši vieta, kad ir kur ji būtų, yra visai atskirta 
nuo pasaulio, esančio kitapus apsaugos durų. Oras buvo sudusęs ir vėsus, kaip 
kape. Garsai duslūs, erdvė ankšta. Jis pajuto užplūstant nevaldomą klaustrofo- 
bijos priepuolį. 

— Dar keli žingsniai. — Solomonas padėjo jam apeiti kampą ir pastatė tik- 
sliai numatytoje vietoje. Galiausiai tarė: — Nusiimk gobtuvą. 

Lengdonas čiupo aksominį gobtuvą ir nusiplėšė jį nuo galvos. Apsidairė, 
norėdamas pamatyti, kur atsidūrė, tačiau pajuto, kad tebėra aklas. Pasitrynė 
akis. Niekas nepasikeitė. 

— Piteri, čia visiškai tamsu! 

— Taip, žinau. Ištiesk ranką prieš save. Rasi turėklus. Įsikibk į juos. 

Lengdonas pagrabaliojo tamsoje ir rado geležinius turėklus. 

— Dabar žiūrėk. 

Jis girdėjo, kaip Piteris kažką krapšto, ir staiga tamsą perskrodė akinamas 
šviesos spindulys. Jis buvo nukreiptas į grindis, ir Lengdonui dar nespėjus ap- 
sižvalgyti Solomonas nukreipė žibintuvėlio šviesą išorėn, už turėklų, tiesiai 
žemyn. 

Staiga Lengdonas pasijuto žiūrįs į bedugnę šachtą... begalinius suktinius 
laiptus, grimztančius į pačias žemės gelmes. Dieve mano! Jam pakirto kojas, tad 
nenorėdamas pargriūti įsikibo į turėklus. Laiptai buvo tradiciniai, suktiniai, su 
keturkampėmis aikštelėmis; aikštelių, besileidžiančių į gelmę, buvo matyti gal 
trisdešimt, o toliau žibintuvėlio šviesa nebesiekė. Aš net nematau laiptų apačios! 

— Piteri... — sumikčiojo jis. — Kokia čia vieta? 


— Tuoj nuvesiu tave į laiptų apačią, bet prieš tai dar turi kai ką pamatyti. 

Sutrikęs ir neįstengdamas priešintis Lengdonas leidosi Piterio nuvedamas 
tolyn nuo laiptų per keistą mažą kambarėlį. Piteris laikė žibintuvėlį nukreipęs į 
apačią, į nutryptas akmenines grindis po jų kojomis, tad Lengdonui nepavyko 
suvokti, kokia erdvė yra aplink... tik buvo justi, kad čia ankšta. 

Mažytis akmeninis kambarėlis. 

Jie greitai pasiekė priešingą kambario sieną, kurioje buvo įtaisytas stiklo 
keturkampis. Lengdonas pamanė, kad tai langelis į gretimą patalpą, tačiau iš ten, 
kur stovėjo, galėjo įžiūrėti už jo tik tamsą. 

— Prieik, — paragino Piteris. — Pažiūrėk. 

— Kas ten? — Lengdonas staiga prisiminė Apmąstymų kambarį Kapitolijaus 
rūsyje ir savo tikėjimą, kad jame galėtų būti vartai į milžinišką požemio erdvę. 

— Tik pažiūrėk, Robertai. — Solomonas stumtelėjo jį priekin. — Ir susi- 
kaupk, nes tai, ką pamatysi, tave tikrai sukrės. 

Visiškai nenumanydamas, ko tikėtis, Lengdonas patraukė prie langelio. Jam 
artėjant Piteris išjungė žibintuvėlį, ir kambarėlis paskendo visiškoje tamsoje. 

Kol akys apsipras su tamsa, Lengdonas pagrabaliojo prieš save, rankomis 
apčiuopė sieną, rado stiklą, prikišo veidą arčiau perregimų vartų. 

Vis tiek už jo buvo tik tamsa. 

Jis pasilenkė... prispaudė veidą prie stiklo. 

Ir pamatė. 

Sukrėtimo banga, užliejusi Lengdono kūną, pasiekė jo vidų ir apvertė aukš- 
tyn kojom vidinį kompasą. Protui mėginant susitaikyti su visiškai netikėtai prie- 
šais atsivėrusiu vaizdu, jis vos neparvirto aukštielninkas. Net sapne Robertas 
Lengdonas nebūtų atspėjęs, kas yra kitapus šio stiklo. 

Prieš jį atsivėrė pasakiškas vaizdas. 

Tamsoje tarsi švytintis brangakmenis švietė ryški balta šviesa. 

Dabar Lengdonas viską suprato — kodėl privažiavimo kelias buvo ati- 
tvertas užkarda... kodėl prie pagrindinio įėjimo stovi sargybiniai... kodėl išorės 
durys metalinės... kam reikalingos grumančios automatinės durys... kodėl jam 
taip slegia skrandį... kodėl svaigsta galva... ir kas yra šitas mažytis akmeninis 
kambarėlis. 

— Robertai, — jam už nugaros sušnibždėjo Piteris, — kartais pakanka pa- 
keisti žiūros tašką, kad išvystum šviesą. 

Netekęs žado Lengdonas žvelgė pro langą. Jo žvilgsnis keliavo nakties tam- 
soje, kirto beveik du kilometrus tuščios erdvės, krypo žemiau... žemiau... tamso- 
je... kol galiausiai sustojo ties ryškiai apšviesto, skaisčiai balto JAV Kapitolijaus 
pastato kupolo viršūne. 


Lengdonas niekada nebuvo matęs Kapitolijaus iš tokios perspektyvos — 
nuo šimto šešiasdešimt devynių metrų aukščio didžiojo Amerikos egiptietiško 
obelisko viršūnės. Šiąnakt jis pirmą kartą gyvenime pakilo liftu į mažytį apžval- 
gos kambarėlį... pačiame Vašingtono paminklo viršuje. 


129 skyrius 


Robertas Lengdonas pakerėtas stovėjo prie stiklinio lango, gerte gerda- 
mas apačioje atsivėrusio vaizdo galią. Pats to nesupratęs, pakilęs beveik šimtą 
septyniasdešimt metrų aukštyn, jis dabar gėrėjosi viena iš gražiausių panoramų, 
kokias tik buvo kada nors gyvenime matęs. 

Švytintis JAV Kapitolijaus kupolas tarsi kalnas kilo rytiniame Tautos alėjos 
gale. Iš abiejų pastato pusių jo link tiesėsi dvi lygiagrečios šviesos linijos... ap- 
šviesti Smitsono muziejų fasadai... meno, istorijos, mokslo ir kultūros švyturiai. 

Lengdonas baisiai apstulbo susivokęs, kad beveik viskas, ką Piteris skelbė 
esant tiesa... iš tiesų yra tiesa. Tikrai yra suktiniai laiptai... per šimtą metrų besi- 
leidžiantys apačion nuo didžiulio akmens. Milžiniška obelisko viršūnė buvo Leng- 
donui tiesiai virš galvos, ir jis staiga prisiminė pamirštą smulkmeną, kuri dabar 
pasirodė keistai svarbi: Vašingtono paminklo viršūnės akmuo sveria pusantro 
tūkstančio kilogramų, o tai yra lygiai trisdešimt trys šimtai svarų. 

Ir vėl — skaičius 33. 

Tačiau dar labiau stulbino žinojimas, kad aukščiausias šios viršūnės taškas, 
obelisko zenitas, yra vainikuotas mažyčiu spindinčiu aliuminio smaigaliu — me- 
talo, anais laikais tokio pat brangaus kaip auksas. Spindinti Vašingtono pamin- 
klo smailė yra tik kokių trisdešimties centimetrų aukščio, tokio pat dydžio kaip 
masonų piramidė. Neįtikima, tačiau šioje mažoje metalinėje piramidėje įrašyti 
garsūs žodžiai — Law Yeo: staiga Lengdonas viską suprato. Tai ir yra tikroji 
žinia, įrašyta ant akmens piramidės pagrindo. 

Septyni simboliai — tai transliteracija. 
Pats paprasčiausias šifras. 
Visi simboliai — raidės. 


Akmentašių kampainis — L 

Aukso elemento pavadinimas — AU 
Graikiška raidė sigma — S 
Graikiška raidė delta — D 
Alcheminis gyvsidabrio ženklas — E 
Ouroboros — O 


— Laus Deo, — sušnibždėjo Lengdonas. Gerai žinomas lotyniškas posakis, 
kuris reiškia „Garbė Dievui“, yra įrašytas ant Vašingtono paminklo viršūnės 
rašytinėmis vos poros centimetrų aukščio raidėmis. Visų akivaizdoje... tačiau nie- 
kam nematomas. 

Laus Veo: 

— Garbė Dievui, — ištarė Piteris jam už nugaros, įjungdamas neryškią 
kambarėlio šviesą. — Galutinis masonų piramidės kodas. 

Lengdonas atsigręžė. Bičiulis plačiai šypsojosi, ir Lengdonas prisiminė, kad 
Piteris jau anksčiau, dar masonų bibliotekoje, ištarė žodžius „garbė Dievui . Ir vis 
tiek aš nesusipratau. 

Lengdonas pašiurpo suvokęs, kaip tinkamai legendinė masonų piramidė jį 
atvedė čia... į didingiausią Amerikos obeliską, senosios mistinės išminties sim- 
bolį, kylantį į dangų pačioje šalies širdyje. 

Apimtas nuostabos Lengdonas ėmė eiti palei mažyčio kambarėlio sienas 
prieš laikrodžio rodyklę ir netrukus priėjo kitą apžvalgos langelį. 

Šiaurė. 

Per šiaurės pusės langelį Lengdonas pažvelgė į tiesiai priešais stovintį pa- 
žįstamą Baltųjų rūmų siluetą. Pakėlė akis į horizontą, kur tiesia linija šiaurės 
pusėn smigo Šešioliktoji gatvė — iki pat Šventyklos rūmų. 

Ašesu į pietus nuo Heredomo. 

Jis paėjėjo pasieniu toliau, iki kito langelio. Žvelgiant į vakarus Lengdono 
akys aprėpė ilgą, šviesas atspindintį tvenkinio keturkampį prie Linkolno memo- 
rialo, kurio klasikinę graikišką architektūrinę formą įkvėpė Atėnų Partenonas, 
Atėnės — didvyriškų žygių deivės — šventykla. 

Annuit coeptis, pamanė Lengdonas. Dievas laimina mūsų užmojus. 

Priėjęs prie paskutinio langelio Lengdonas pažvelgė į pietus pro tamsius 
Rūkų žemumos vandenis, kuriuose naktį ryškiai atsispindėjo Džefersono me- 
morialas. Lengdonas žinojo, kad nuožulnus jo kupolas suprojektuotas mėgdžio- 
jant Panteoną, pirmuosius didžiųjų Romos mitologijos dievų namus. 

Apsižvalgęs į visas keturias puses Lengdonas prisiminė matytas nuotrau- 
kas, kuriose Tautos alėja nufotografuota iš paukščio skrydžio, keturias rankas 


ištiesusi nuo viduryje stovinčio Vašingtono paminklo į visas keturias kompaso 
rodomas šalis. Aš stoviu Amerikos kryžkelėje. 

Lengdonas grįžo atgal, ten, kur stovėjo Piteris. Jo mokytojas švytėjo. 

— Na štai, Robertai, tai jis. Prarastas Žodis. Štai kur jis paslėptas. Masonų 
piramidė mus atvedė čia. 

Lengdonas krūptelėjo. Jis buvo beveik pamiršęs apie Prarastą Žodį. 

— Robertai, aš nepažįstu patikimesnio žmogaus už tave. O po tokios nak- 
ties kaip ši, manyčiau, tu turi teisę sužinoti, dėl ko visa tai kilo. Kaip žada legen- 
da, Prarastas Žodis iš tiesų paslėptas suktinių laiptų apačioje. — Jis mostelėjo į 
ilgus laiptus, vedančius į paminklą. 

Lengdonas, galiausiai truputį atsipeikėjęs, dabar ir vėl sutriko. 

Piteris greitai įkišo į kišenę ranką ir ištraukė mažą daiktelį. 

— Atsimeni? 

Lengdonas paėmė kubo pavidalo dėžutę, kurią jam seniai buvo patikėjęs 
Piteris. 

— Taip... tik aš, atrodo, nelabai sėkmingai ją saugojau. 

Solomonas susijuokė. 

— Gal atėjo laikas jai išvysti dienos šviesą. 

Lengdonas žiūrėjo į akmens kubą, svarstydamas, kam Piteris jį jam padavė. 

— Kąjis tau primena? — paklausė Piteris. 

Lengdonas pažvelgė į įrašą 1514 TA ir prisiminė pirmą įspūdį, kilusį, kai 
Ketrina išvyniojo ryšulėlį. 

— Kertinį akmenį. 

— Visiškai teisingai, — atsakė Piteris. — Gal tu kai ko ir nežinai apie ker- 
tinius akmenis. Pirma — kad pati kertinio akmens dėjimo sąvoka yra kilusi iš 
Senojo Testamento. 

Lengdonas linktelėjo. 

— Iš Psalmyno. 

— Teisingai. Tikras kertinis akmuo būtinai turi būti užkastas žemėje — jis 
simbolizuoja pirmą pastato žingsnį nuo žemės į dangiškąją šviesą. 

Lengdonas pro langą dirstelėjo į Kapitolijų ir prisiminė, kad jo kertinis ak- 
muo pasirodė esąs taip giliai po pamatais, kad dar iki šiol kasinėjant nepavyko 
jo rasti. 

— Ir galiausiai, — pasakė Solomonas, — kertiniai akmenys, kaip ir ši ak- 
meninė dėžutė, kurią laikai rankoje, dažnai pasirodo esą tarsi saugyklos... jose 
yra ertmės, kuriose slepiami lobiai... arba, jei nori, talismanai — vilčių, susijusių 
su statomu pastatu, simboliai. 

Šią tradiciją Lengdonas irgi gerai žinojo. Dar dabar masonai deda į pastatus 


kertinius akmenis, kuriuose slepia prasmingus objektus — kapsules su nurodyta 
data, fotografijas, deklaracijas, net svarbių asmenų pelenus. 

— Tau turėtų būti aišku, — tarė Solomonas dirsteldamas laiptų pusėn, — 
kodėl aš tai sakau. 

— Tu manai, kad Prarastas Žodis yra užkastas, paslėptas Vašingtono pa- 
minklo kertiniame akmenyje? 

— Aš nemanau, Robertai. Aš žinau. Prarastas Žodis 1848 m. liepos 4 dieną 
buvo paslėptas šio paminklo kertiniame akmenyje, padėtame su visomis maso- 
nų apeigomis. 

Lengdonas įsmeigė į jį akis. 

— Mūsų protėviai masonai užkasė žodį? 

Piteris linktelėjo. 

— Iš tiesų. Jie puikiai suprato tikrąją galią to, ką slepia. 

Visą naktį Lengdonas mėgino aprėpti protu beribes, išskystančias sąvo- 
kas... Senovės Slėpinius, Prarastą Žodį, amžių išmintį. Lengdonas norėjo rasti ką 
nors apčiuopiama, ir nepaisant Piterio tvirtinimo, kad viso to raktas užkastas su 
kertiniu akmeniu šimtu septyniasdešimčia metrų žemiau, su tuo buvo sunku su- 
sitaikyti. Žmonės visą gyvenimą tyrinėja slėpinius ir vis tiek neįstengia pasiekti galių, 
kurios neva juose slypi. Lengdonas prisiminė Diurerio „Melancholiją 1“ — viskuo 
nusivylusį adeptą, apsuptą įrankių, kuriuos pasitelkęs jis bergždžiai mėgino at- 
skleisti mistines alchemijos paslaptis. Jei paslaptis iš tiesų įmanoma atskleisti, jos 
vis tiek nebus sutelktos vienoje vietoje! 

Bet koks atsakymas, nuo seno manė Lengdonas, yra pasklidęs po visą pa- 
saulį tūkstančiais tomų... užšifruotas Pitagoro, Hermio, Heraklito, Paracelso ir 
šimtų kitų mokymuose. Atsakymą galima rasti dulkėtuose, pamirštuose alche- 
mijos, misticizmo, magijos ir filosofijos veikaluose. Atsakymas buvo paslėptas 
senovės Aleksandrijos bibliotekoje, šumerų molio lentelėse ir Egipto hierogli- 
fuose. 

— Piteri, aš labai atsiprašau, — tyliai ištarė Lengdonas purtydamas gal- 
vą. — Suprasti Senovės Slėpiniams reikia viso gyvenimo. Niekaip negaliu supra- 
sti, kaip raktas galėtų būti vienintelis žodis. 

Piteris uždėjo ranką Lengdonui ant peties. 

— Robertai, Prarastas Žodis visai nėra žodis. — Jis nusišypsojo išminčiaus 
šypsena. — Tik mes vadiname jį žodžiu, nes taip jį vadino senovės žmonės... 
pradžioje... 

Pradžioje buvo Žodis. 

Dekanas Galovėjus klūpojo Nacionalinėje katedroje prie altoriaus pertva- 
ros ir meldėsi už Ameriką. Meldėsi, kad jo mylima šalis kuo greičiau suprastų 
tikrąją Žodžio — visų senovės mokytojų surašytos išminties rinkinių, didžiųjų 
išminčių skelbiamų dvasios tiesų — galią. 

Istorija palaimingai skyrė žmonijai išmintingiausius mokytojus, iš esmės 
nušvitusias sielas, kurie neapsakomai giliai suprato sielos ir dvasios slėpinius. 
Brangūs šių adeptų — Budos, Jėzaus, Mahometo, Zoroastro ir begalės kitų — 
žodžiai per amžius buvo perduodami seniausiuose, brangiausiuose induose. 

Knygose. 

Kiekviena žemės kultūra turi savo šventąją knygą — savo Žodį; jos visos 
skirtingos ir kartu tos pačios. Krikščionims Žodis — Biblija, musulmonams — 
Koranas, žydams — Tora, indams — Vedos, ir taip toliau, ir taip toliau. 

Žodis nušvies kelią. 

Amerikos įkūrėjams masonams Žodis buvo Biblija. Tačiau tik nedaugelis 
žmonių per visą istoriją suprato jos tikrąją žinią. 

Šią naktį Galovėjus, vienas klūpodamas didžioje katedroje, uždėjo delnus 
ant Žodžio — nuskaitytos jo paties masoniškos Biblijos. Šioje brangioje knygoje, 
kaip visose masonų Biblijose, buvo Senasis Testamentas, Naujasis Testamentas 
ir masonų filosofinių tekstų lobynas. 

Nors akimis Galovėjus nebeįstengė skaityti šių tekstų, įvadą jis mokėjo at- 
mintinai. Didingą jo žinią nesuskaičiuojama daugybe kalbų skaitė milijonai jo 
brolių visame pasaulyje. 

Tekstas buvo toks: 


LAIKAS — TAI UPĖ... O KNYGOS — LAIVAI. DAUGYBĖ TOMŲ 
LEIDŽIASI PASROVIUI, TAČIAU SUDŪŽTA IR BE ŽINIOS DINGSTA 
KRANTO SMĖLYNUOSE. TIK NEDAUG, LABAI NEDAUG Iš JŲ 
IŠTVERIA LAIKO IŠMĖGINIMUS IR GYVENA TEIKDAMOS 
PALAIMĄ ATEINANTIEMS AMŽIAMS. 


Ne veltui šios knygos išliko, nors kitos pradingo. Galovėjus, kaip tikėjimą tyri- 
nėjęs mokslininkas, seniai stebėjosi tuo, kad seniausi dvasiniai tekstai — labiau- 
siai studijuojamos pasaulio knygos — iš tiesų yra mažiausiai suprasti. 

Šie puslapiai slepia nepaprastą paslaptį. 

Vieną gražią dieną, jau greit, išauš aušra ir žmonija galiausiai pradės su- 


vokti paprastą, permainančią senovės mokymų tiesą... o tada žengs milžinišką 
žingsnį link to, kad suprastų savo didingą prigimtį. 


131 skyrius 


Suktinius laiptus, kurie leidžiasi Vašingtono paminklo „stuburu“, sudaro 
896 akmeninės pakopos, besisukančios spirale aplink atvirą lifto šachtą. Leng- 
donas ir Solomonas leidosi žemyn; Lengdonas vis dar mąstė apie stulbinamą 
dalyką, kurį jam vos prieš kelias akimirkas pasakė Piteris: Robertai, tuščiaviduria- 
me šio paminklo kertiniame akmenyje yra mūsų protėvių įdėtas Žodis — Biblija, kuri 
tamsybėse laukia laiptų apačioje. 

Jiems leidžiantis Piteris staiga stabtelėjo aikštelėje ir pašvietė žibintu į sie- 
noje įtaisytą didelį akmens medalioną. 

Kas gi čia dabar? Pamatęs, kas vaizduojama medalione, Lengdonas krūptelėjo. 

Baugi, apsiaustu apsisiautusi figūra su dalgiu rankoje klūpojo šalia smėlio 
laikrodžio. Iškėlusi ranką ištiestu smiliumi ji rodė tiesiai į didžiulę atverstą Bibli- 
ją, tarsi sakydama: „Atsakymą rasite čia!“ 

Lengdonas, ilgokai žiūrėjęs į medalioną, atsisuko į Piterį. 

Jo mokytojo akyse švietė paslaptis. 

— Siūlau tau pamąstyti štai apie ką, Robertai. — Jo balso aidas sklido 
tuščiuose laiptuose. — Kaip manai, kodėl Biblija išliko per šiuos audringus 
tūkstantmečius? Kodėl ji tebėra mums reikalinga? Ar dėl to, kad jos pasakojimai 
tokie įdomūs? Žinoma, ne... tačiau yra kita priežastis. Ne be reikalo krikščionių 
vienuoliai paaukoja visą gyvenimą Biblijos studijoms. Ne be reikalo žydų mistikai 
ir Kabalos žinovai tyrinėja Senąjį Testamentą. Jie tai daro todėl, Robertai, kad 
šios senos knygos puslapiuose užšifruotos galingos paslaptys... milžiniškas dar 
nesuprastos išminties lobis, laukiantis, kol jį atras. 

Teorija, kad Šventajame Rašte egzistuoja paslėptų prasmių lygmuo, — už- 
šifruotas pranešimas, pridengtas alegorijomis, simboliais ir palyginimais, — 
Lengdonui nebuvo naujiena. 

— Pranašai mus įspėja, — toliau kalbėjo Piteris, — kad apie nedaugeliui 
suvokiamus slėpinius jie kalba ne paprasta visiems suprantama kalba. Evangeli- 
joje pagal Morkų pasakyta: „Jums atiduota Dievo karalystės paslaptis, o pašali- 
niams viskas bus sakoma palyginimais.“ Patarlių knygoje įspėjama, kad išminčių 
žodžiai — tai „mįslės“, o Laiške korintiečiams kalbama apie „slaptą išmintį“. 
Evangelijoje pagal Joną sakoma: „Aš jums vis kalbėjau palyginimais...“ 


Palyginimais, mąstė Lengdonas, žinodamas, kad ši keista sąvoka ne kartą 
pasirodo Patarlių knygoje ir 78 psalmėje. Atversiu burną prasmingais pavyzdžiais, 
atskleisiu senųjų amžių paslaptis. Lengdonas žinojo, kad „prasmingi pavyzdžiai“ ir 
„palyginimai“ čia reiškia tiesos sakymo būdą — ne tiesiogiai, o pasitelkus alego- 
rijas ir metaforas. 

— Ojei dar abejoji, — pridūrė Piteris, — tai Pirmame laiške korintiečiams 
aiškiai sakoma, jog palyginimuose esti du tiesos lygmenys — „pienas“ ir „kietas 
maistas“: „Maitinau jus pienu, o ne kietu maistu, kurio jūs dar negalėjote pri- 
imti.“ „Pienas“ — tai atskiesta tiesos versija, skirta kūdikių protams, o „kietas 
maistas“ — tikroji žinia, suvokiama tik subrendusiesiems. 

Piteris pakėlė žibintą, vėl apšviesdamas apsiaustu apsigaubusią figūrą, 
įsakmiai rodančią į Bibliją. 

— Žinau, Robertai, kad esi skeptikas, bet pamąstyk štai apie ką. Jei Bib- 
lijoje nėra paslėptos prasmės, tai kodėl tokia daugybė šviesiausių pasaulio pro- 
tų — be kitų, ir talentingiausi Karališkosios draugijos mokslininkai, — taip 
atkakliai ją studijavo? Seras Izaokas Niutonas prirašė daugiau kaip milijoną 
žodžių, stengdamasis iššifruoti tikrąją Šventojo Rašto prasmę; tarp jų buvo ir 
1704 metais parašytas veikalas, kuriame jis tvirtina išgavęs iš Biblijos slaptos 
mokslinės informacijos! 

Lengdonas žinojo, kad tai tiesa. 

— O seras Fransis Beikonas, — toliau pasakojo Piteris, — šviesuolis, ka- 
raliaus Jokūbo pasamdytas tam, kad iš esmės sukurtų autorizuotą karaliaus Jo- 
kūbo Biblijos versiją, taip tvirtai įtikėjo Biblijoje esant slaptų prasmių, kad įrašė 
savo paties šifruotų pranešimų, kurie tebestudijuojami iki šiol! Be abejo, tu ži- 
nai, kad Beikonas buvo Rožės kryžininkas, parašęs „Senovės išmintį“. — Piteris 
nusišypsojo. — Net poetas ikonoklastas Viljamas Bleikas užsiminė, kad Bibliją 
reikia skaityti tarp eilučių. 

Lengdonas buvo girdėjęs jo dvieilį: 


ABU MES SKAITOM, KAIP MATAI, 
TIK TU — JUODAI, O Aš — BALTAI. 


— Ir tai domino ne tik Europos šviesuolius, — nenutilo Piteris, vis greičiau 
leisdamasis laiptais žemyn. — Būtent čia, pačioje jaunosios Amerikos širdyje, ga- 
biausi mūsų šalies tėvai ir įkūrėjai — Džonas Adamsas, Benas Franklinas, Tomas 
Peinas — įspėjo apie didžiulius pavojus, gresiančius tiems, kurie Bibliją skaito 
pažodžiui. O Tomas Džefersonas buvo taip tvirtai įsitikinęs, kad Biblijos tikroji 
žinia yra paslėpta, jog iškarpė jos puslapius ir perdėliojo savaip, stengdamasis, 
kaip pats sakė, „nusikratyti nereikalingais pastoliais ir atkurti tikrąjį mokymą . 


Lengdonas gerai žinojo šį keistą faktą. Džefersono Biblija tebėra leidžiama 
iki šiol, joje yra daug prieštaringų pataisymų — pavyzdžiui, iškirpta viskas, kur 
pasakojama apie nekaltą prasidėjimą ir prisikėlimą. Sunku patikėti, tačiau XIX a. 
pirmoje pusėje Džefersono Biblijos egzempliorius būdavo įteikiamas kiekvie- 
nam naujam Kongreso nariui. 

— Piteri, tu juk žinai, kad ši tema mane nepaprastai domina, aš puikiausiai 
suprantu, kodėl šviesiausi pasaulio protai galėjo įsivaizduoti Šventajame Rašte 
esant paslėptą prasmę, bet man tai vis tiek atrodo nelogiška. Bet kuris savo dar- 
bą išmanantis dėstytojas tau pasakys, kad šifruotų dalykų mokyti neįmanoma. 

— Nesupratau? 

— Piteri, mokytojai ir dėstytojai moko. Jie kalba atvirai. Tai kam prireikė 
pranašams — didžiausiems visų laikų mokytojams — tyčia slėpti savo kalbų 
prasmę? Kam jiems kalbėti šifrais, jei jie siekė pakeisti pasaulį? Kodėl nekalbėti 
aiškiai ir paprastai, kad visi viską suprastų? 

Piteris, nepaliaudamas leistis laiptais, dirstelėjo per petį, tarsi nustebintas 
klausimo. 

— Robertai, Biblijoje nekalbama atvirai dėl tos pačios priežasties, dėl ku- 
rios būdavo slepiamos Senovės Slėpinių mokyklos... dėl tos pačios priežasties, 
dėl kurios naujokus, trokštančius studijuoti slaptąjį amžių mokymą, pirmiausia 
reikia įšventinti... dėl tos pačios priežasties, dėl kurios Nematomosios kolegijos 
mokslininkai nesidalijo savo žiniomis su kitais. Informacija — tai galia, Rober- 
tai. Senovės Slėpinių negalima visiems šaukti nuo stogų. Slėpiniai — tai lieps- 
nojantis deglas, kuris mokytojo rankose gali nušviesti kelią, tačiau pakliuvęs į 
nagus bepročiui iki bergždumo išdegins visą žemę. 

Lengdonas staiga sustojo. Ką jis šneka? 

— Piteri, aš juk kalbu apie Bibliją. Kodėl tu staiga prabilai apie Senovės Slė- 
pinius? 

Piteris atsigręžė. 

— Robertai, nejau dar nesupratai? Senovės Slėpiniai ir Biblija — tai tas pat. 

Lengdonas apstulbęs spoksojo į draugą. 

Piteris kelias sekundes patylėjo laukdamas, kol jo žodžiai bus suvokti. 

— Biblija — viena iš knygų, kuriose per amžius buvo perduodami slėpiniai. 
Jos puslapiai stengiasi mums atskleisti šią paslaptį. Nejau nesupranti? Visi tie 
Biblijos „palyginimai“ — tai senovės žmonių kuždesiai, kuriais jie tyliai perteikia 
mums visą savo slaptą išmintį. 

Lengdonas nieko neatsakė. Senovės Slėpiniai jo vaizduotėje buvo savotiška 
instrukcija, vadovas, mokantis pažaboti snaudžiančias žmogaus psichikos ga- 
lias... asmens apoteozės receptas. Jam taip ir nepavyko patikėti slėpinių galia, 


ojau mintis, kad šių slėpinių raktas kažin kokiu būdu paslėptas Biblijoje, atrodė 
visai svetima. 

— Piteri, Biblija ir Senovės Slėpiniai yra visiškos priešybės. Slėpiniuose nuo- 
lat kalbama apie dievybę žmogaus viduje... apie žmogų kaip Dievą. Biblijoje nuo- 
lat minimas aukštybių Dievas... o žmogus tėra bejėgis nusidėjėlis. 

— Taip! Visiškai teisingai! Tu labai aiškiai išreiškei problemą. Tikroji Žo- 
džio prasmė buvo prarasta tą akimirką, kai žmonija atsiskyrė nuo Dievo. Dabar 
senovės mokytojų balsų visai nebegirdėti, juos užgožė chaotiški savamokslių 
šarlatanų šūksniai, neva jie vieni suprantą Žodį... neva Žodis esąs parašytas tik 
jiems vieniems suprantama kalba. 

Piteris nesustodamas leidosi laiptais. 

— Robertai, mudu su tavimi žinome, kad senovės žmonės pasibaisėtų pa- 
matę, kaip buvo iškreiptas jų mokymas... kaip religija pasiskelbė ir įsitvirtino 
kontrolės punktu, kuris vienintelis praleidžia į dangų... kaip kariai eina į mūšį 
šventai tikėdami, kad juos palaiko Dievas. Mes praradome Žodį, tačiau tikroji jo 
prasmė tebėra pasiekiama, ji tiesiai mums prieš akis. Ji egzistuoja visuose išliku- 
siuose tekstuose, nuo Biblijos iki „Bhagavadgytos“, Korano ir kitų. Ant laisvųjų 
mūrininkų altorių garbinami visi šie tekstai, nes masonai supranta tai, ką, atro- 
do, pamiršo visas pasaulis... jog kiekvienas iš šių tekstų įvairiais būdais neįkyriai 
kužda mums tą patį. — Piterio balsas prisipildė emocijų. — „Nejau nežinote, kad 
esate dievai?“ 

Lengdonas vėl nusistebėjo, kaip šis garsus senas posakis šiąnakt visur kar- 
tojasi. Apie tai jis mąstė kalbėdamasis su Galovėjumi, jį prisiminė Kapitolijaus 
pastate, stengdamasis paaiškinti „Vašingtono apoteozę“. 

Piteris prakalbo tyliai, beveik šnabždesiu. 

— Buda sakė: „Tu pats esi Dievas“ Jėzus mokė, kad „dangaus karalystė 
yra jumyse“, ir net pažadėjo: „Kas mane tiki, darys darbus, kuriuos aš darau, ir 
dar už juos didesnius.“ Net pirmasis antipopiežius, Ipolitas Romietis, kartojo tą 
pačią frazę, pirmą kartą ištartą gnostiko mokytojo Monoimo: „Liaukis ieškojęs 
Dievo... verčiau pradėk nuo savęs.“ 

Lengdono atmintyje iškilo Šventyklos rūmai ir juose stovintis Tailerio ma- 
sonų krėslas, ant kurio atramos buvo išrašytas patarimas: PAŽINK SAVE. 

— Išmintingas žmogus kartą man sakė, — tarė Piteris, kurio balso buvo 
beveik nebegirdėti, — kad vienintelis skirtumas tarp tavęs ir Dievo yra tas, kad 
tu pamiršai esąs dievybė. 

— Piteri, aš taves atidžiai, labai atidžiai klausausi. Ir labai norėčiau patikėti, 
kad mes esame dievai, bet mūsų žemėje dievų nematau. Nematau antžmogių. Tu 
man gali kiek nori kalbėti apie Biblijoje ar kituose religiniuose tekstuose aprašy- 


tus stebuklus, bet iš tiesų tai tik senų laikų istorijos, kitados žmonių išgalvotos 
ir laikui bėgant smarkiai perdėtos. 

— Gali būti, — atsakė Piteris. — O gal tiesiog reikia, kad mūsų mokslas pri- 
sivytų senovės žmonių išmintį. — Jis patylėjo. — Keisčiausia tai... kad Ketrinos 
tyrimai, man atrodo, būtent prie to prisideda. 

Staiga Lengdonas prisiminė, kaip Ketrina neseniai išbėgo iš Šventyklos rūmų. 

— Ei, klausyk, o kur ji nulėkė? 

— Netrukus grįš, — juokdamasis atsakė Piteris. — Nubėgo savo akimis 
įsitikinti, ar teisybė vienas nuostabus dalykas, kurį jai pasakiau. 


Lauke, paminklo papėdėje, įkvėpęs šalto nakties oro Piteris Solomonas pajuto 
sugrįžus jėgas. Jis linksmai stebėjo, kaip Lengdonas atidžiai apžiūrinėja žemę, 
krapštosi pakaušį ir žvalgosi aplink obelisko pagrindą. 

— Profesoriau, — juokais pašaukė Piteris, — kertinis akmuo, kuriame yra 
Biblija, užkastas po žeme. Pačios knygos pasiekti nepavyks, bet aš galiu užtikrin- 
ti, kad ji ten yra. 

— Aš tikiu tavim, — atsiliepė Lengdonas, kuris atrodė paskendęs minty- 
se. — Tiesiog... kai ką pastebėjau. 

Lengdonas paėjo kelis žingsnius atgal ir apžvelgė milžinišką aikštę, kurioje 
stovi Vašingtono paminklas. Apskritas jo pamatas iš balto akmens... išskyrus du 
tamsesnius intarpus, kurie sudarė du paminklą juosiančius koncentriškus ap- 
skritimus. 

— Apskritimas apskritime, — ištarė Lengdonas. — Niekad nebuvau pa- 
galvojęs, kad Vašingtono paminklas stovi apsuptas dviejų apskritimų, pačiame 
centre. 

Piteris nesusilaikė nenusijuokęs. Jis viską pastebi. 

— Taip, didysis circumpunct... visuotinis Dievo simbolis... pačioje Amerikos 
širdies kryžkelėje. — Jis juokais gūžtelėjo pečiais. — Neabejoju, kad tai gryniau- 
sias atsitiktinumas. 

Lengdonas, atrodo, mintimis nuklydo toli, pakėlęs galvą žvelgė į dangų ir į 
apšviestą smailę, ryškia balta šviesa spindinčią tamsiame žiemos danguje. 

Piteris pajuto, jog Lengdonas pradeda matyti šį pastatą tokį, koks jis yra 
iš tikrųjų... nebylus senovės išminties priminimas... apšviesto žmogaus, esančio 
didingos šalies centre, simbolis. Net nematydamas mažyčio aliumininio smaiga- 
lio pačioje viršūnėje, Piteris žinojo, kad jis ten yra — apšviestas žmogaus protas, 
besistiebiantis į dangų. 

Laus Deo. 


— Piteri? — Prie jo priėjo Lengdonas, kuris atrodė kaip žmogus, ką tik pa- 
tyręs mistinį įšventinimą. — Vos nepamiršau, — tarė jis, įkišo į kišenę ranką ir 
ištraukė Piterio auksinį masonų žiedą. — Visą naktį norėjau jį tau grąžinti. 

— Ačiū, Robertai. — Piteris ištiesė kairę ranką, paėmė žiedą ir ėmė juo 
gėrėtis. — Žinai, tos paslaptys ir mįslės, susijusios su šiuo žiedu ir su masonų pi- 
ramide... padarė mano gyvenimui didžiulę įtaką. Kai buvau jaunas, man buvo pa- 
tikėta piramidė, užtikrinus, jog ji saugo mistines paslaptis. Vien jos egzistavimas 
privertė mane patikėti, kad pasaulyje esama didingų slėpinių. Ji pakurstė mano 
smalsumą, paskatino gėrėtis ir įkvėpė atsiverti Senovės Slėpiniams. — Jis tyliai 
nusišypsojo ir įsidėjo žiedą į kišenę. — Dabar suprantu, kad tikrasis masonų pi- 
ramidės tikslas yra ne atskleisti atsakymus, bet pažadinti susižavėjimą jais. 

Abu draugai tylėdami ilgai stovėjo paminklo papėdėje. 

Galiausiai Lengdonas prabilo, jo balsas nuskambėjo rimtai. 

— Piteri, noriu tavęs kai ko paprašyti... kaip draugo. 

— Be abejo. Prašyk, ko tik nori. 

Lengdonas tvirtai išsakė savo prašymą. 

Solomonas linktelėjo galva, suprasdamas, jog bičiulis teisus. 

— Gerai. 

— Dabar pat, — pridūrė Lengdonas, mostu rodydamas į laukiantį visureigį. 

— Gerai... bet su viena sąlyga. 

Lengdonas susijuokė ir užvertė į viršų akis. 

— Kaip čia yra, kad tavo žodis visada paskutinis. 

— Taip, ir aš noriu, kad judu su Ketrina pamatytumėte dar kai ką. 

— Tokiu metu? — Lengdonas pažvelgė į laikrodį. 

Solomonas draugiškai nusišypsojo senam draugui. 

— Tai įspūdingiausias Vašingtono lobis... kurį matė tik labai nedaugelis. 

Ketrina Solomon džiugia širdimi skubėjo į kalvą prie Vašingtono paminklo 
papėdės. Šią naktį ji patyrė didžiulį sukrėtimą ir tragediją, tačiau dabar visos jos 
mintys, nors ir laikinai, sukosi tik apie nuostabią naujieną, kurią jai neseniai pra- 
nešė Piteris... ir kurią ji ką tik pamatė savo akimis. 

Mano tyrimų rezultatai išsaugoti. Visi iki vieno. 

Šią naktį jos laboratorijos holografines duomenų saugojimo bazes sunaiki- 
no liepsna, bet Piteris Šventyklos rūmuose pasakė, kad slaptai saugojo visų jos 


rezultatų atsargines bylas Smitsono muziejaus saugyklose. Juk žinai, kad tavo 
darbas mane be galo žavi, paaiškino jis, aš norėjau sekti, kaip tau sekasi, tavęs ne- 
trukdydamas. 

— Ketrina? — pašaukė ją sodrus balsas. 

Ji pakėlė galvą. 

Apšviesto paminklo fone ryškėjo vienišas žmogaus siluetas. 

— Robertai! — Ji pribėgo artyn ir jį apkabino. 

— Girdėjau gerą žinią, — sušnibždėjo Lengdonas. — Tau tikriausiai labai 
palengvėjo. 

Jos balsas trūkinėjo iš susijaudinimo. 

— Neįtikėtinai. — Rezultatai, kuriuos išsaugojo Piteris, žadėjo naują mok- 
slo proveržį — tai buvo didžiulis rinkinys eksperimentų, įrodančių, kad žmo- 
gaus mintis materialiame pasaulyje yra reali ir išmatuojama jėga. Ketrina eks- 
perimentais įrodė žmogaus minčių poveikį viskam — pradedant ledo kristalais, 
atsitiktinių įvykių generatoriais ir baigiant smulkiųjų atomo dalelių judėjimu. 
Rezultatai buvo patikimi ir neabejotini, galintys skeptikus paversti šalininkais ir 
neįtikimai paveikti masinę nuomone. — Viskas pasikeis, Robertai. Viskas. 

— Piteris tuo neabejoja. 

Ketrina apsidairė ieškodama brolio. 

— Jis ligoninėje, — atsakė Lengdonas. — Išreikalavau, kad nuvažiuotų, 
bent dėl manes. 

Ketrina su palengvėjimu iškvėpė. 

— Ačiū. 

— Jis man liepė tavęs čia palaukti. 

Ketrina linktelėjo žvelgdama į švytintį baltą obeliską. 

— Jis man sakė, kad ketina tave čia atsivesti. Tai dėl to Laus Deo? Smulkiau 
nieko nepaaiškino. 

Lengdonas pavargęs nusijuokė. 

— Nesu tikras, kad pats viską suprantu. — Jis pažvelgė į paminklo viršū- 
nę. — Tavo brolis šiandien man pasakė keletą dalykų, kurių man iki šiol nesiseka 
aprėpti protu. 

— Leisk, atspėsiu, — pasisiūlė Ketrina. — Senovės Slėpiniai, mokslas ir 
Šventasis Raštas? 

— Tiksliai į dešimtuką. 

— O, dabar tu mane supranti. — Ji mirktelėjo. — Piteris mane seniausiai 
įšventino. Tai padėjo man atlikti daug eksperimentų. 

— Nuojauta man sako, kad kai ką jis kalbėjo protingai. — Lengdonas pa- 
purtė galvą. — Bet protas... 


Ketrina nusišypsojo ir jį apkabino. 
— Žinai, Robertai, man regis, čia aš galėsiu tau padėti. 


Pačiose Kapitolijaus pastato gelmėse tuščiu koridoriumi žingsniavo architektas 
Vorenas Belamis. 

Šiandien beliko tik vienas darbas, pamanė jis. 

Atėjęs į savo kabinetą, jis išsiėmė iš stalo stalčiaus labai seną raktą. Raktas 
buvo juodintos geležies, ilgas ir plonas, paženklintas išsitrynusiais ženklais. Įsi- 
dėjęs raktą į kišenę jis pasirengė sutikti svečius. 

Į Kapitolijų atvyksta Robertas Lengdonas ir Ketrina Solomon. Piterio pa- 
prašytas, Belamis suteiks jiems labai retai pasitaikančią galimybę — progą savo 
akimis pamatyti didingiausią šio pastato paslaptį... kurią atskleisti gali tik archi- 
tektas. 

Robertas Lengdonas nedrąsiai slinko apskritu apžvalgos takeliu, įreng- 
tu po pačiomis Kapitolijaus Rotondos kupolo lubomis, aukštai virš grindų. Jis 
baugščiai pažvelgė pro turėklus, apsvaigęs nuo aukščio, niekaip negalėdamas pa- 
tikėti, kad mažiau kaip prieš dešimt valandų ant apačioje plytinčių grindų buvo 
rasta Piterio rankos plaštaka. 

Kapitolijaus architektas, stovintis ant tų grindų, iš beveik šešiasdešimties 
metrų aukščio atrodė tarsi skruzdėlytė: jis perėjo Rotondą ir dingo. Belamis pa- 
lydėjo Lengdoną ir Ketriną iki šio balkono ir davė labai konkrečius nurodymus. 

Piterio nurodymus. 

Lengdonas pažvelgė į seną geležinį raktą, kurį jam įteikė Belamis. Paskui at- 
sisuko į ankštus laiptelius, kylančius nuo tokios aukštybės... dar aukščiau. Dieve, 
padėk man. Pasak architekto, šiais siaurais laipteliais jie pasieks mažas metalines 
duris, kurias galima atrakinti geležiniu raktu, dabar gulinčiu Lengdono delne. 

Už durų buvo tai, ką Piteris atkakliai norėjo parodyti Lengdonui ir Ketrinai. 
Piteris nieko neaiškino, tik paliko tikslius nurodymus, kurią tiksliai valandą rei- 
kia atrakinti dureles. Turėsime palaukti, kol bus galima atrakinti duris? Kam? 

Lengdonas vėl pažvelgė į laikrodį ir suvaitojo. 

Įsidėjęs raktą į kišenę, jis pro žiojinčią tuštumą pažvelgė į kitą balkono 
pusę. Ketrina drąsiai ėjo į priekį, nė kiek nesvaiginama aukščio baimės. Ji jau 


buvo apėjusi beveik pusę rato, gėrėdamasi Brumidžio „Vašingtono apoteoze', 
plytinčia tiesiai jiems virš galvų. Atsidūrus tokioje retai pasiekiamoje vietoje, 
penkių metrų aukščio figūras, kuriomis buvo išpuoštos tūkstančio keturių šimtų 
kvadratinių metrų ploto Kapitolijaus kupolo lubos, buvo galima apžiūrėti nepa- 
prastai atidžiai. 

Lengdonas nusigręžė nuo Ketrinos, pasisuko į sieną ir tyliai sušnibždėjo: 

— Ketrina, čia kalba tavo sąžinė. Kodėl tu palikai Robertą? 

Ketrina, atrodo, irgi žinojo apie stebėtiną kupolo akustiką... nes siena at- 
sakydama sušnibždėjo: 

— Todėl, kad Robertas bailys. Tegu ateina čia, pas mane. Turime daugybę 
laiko, kol galėsime atidaryti duris. 

Lengdonas žinojo, kad ji teisi, ir nenoriai, laikydamasis sienų, nuėjo balko- 
nu pas ją. 

— Šitos lubos tiesiog protu nesuvokiamos, — žavėjosi Ketrina, užvertusi 
galvą ir gėrėdamasi viršuje išsiskleidusia milžiniška „Apoteoze . — Mitologiniai 
dievai, tarp jų mokslininkai išradėjai su savo išradimais? Tik pagalvok, ir šitas 
vaizdinys yra mūsų Kapitolijaus centre. 

Lengdonas nukreipė žvilgsnį aukštyn, į didžiules Franklino, Fultono ir 
Morzės figūras bei jų technikos išradimus. Švytinti vaivorykštė, išsirietusi nuo 
šių figūrų, kreipė žvilgsnį į Džordžą Vašingtoną, kylantį į dangų ant debesies. 
Didysis žmogaus tapimo Dievu pažadas. 

Ketrina tarė: 

— Atrodo, tarsi virš Rotondos kybotų visa Senovės Slėpinių esmė. 

Lengdonui teko pripažinti, kad pasaulyje ne tiek daug freskų, kuriose mok- 
slo išradimai būtų derinami su mitologiniais dievais ir žmogaus apoteoze. Stulbi- 
namas vaizdinių rinkinys, puošiantis šias lubas, iš tiesų išreiškia Senovės Slėpinių 
žinią ir atsidūrė čia ne atsitiktinai. Amerikos tėvai ir įkūrėjai įsivaizdavo šią šalį 
kaip tuščią drobę, derlingą lauką, kuriame galima pasėti slėpinių sėklas. Šiandien 
ši plevenanti dvasia — šalies tėvas, kylantis į dangų, — tylomis kybo viršum 
mūsų įstatymų leidėjų, vadovų ir prezidentų... drąsus priminimas, žemėlapis į 
ateitį, žadantis laikus, kai žmogus galiausiai pasieks visišką dvasios brandą. 

— Robertai, — sušnibždėjo Ketrina, niekaip neįstengdama nuleisti akių 
nuo didžiulių Amerikos išradėjų figūrų greta deivės Minervos, — iš tiesų juk 
tai pranašystė. Šiandien pažangiausi žmogaus išradimai naudojami studijuojant 
seniausias žmonijos idėjas. Noetikos mokslą galima vadinti nauju, bet iš tiesų jis 
yra seniausias mokslas pasaulyje — jis tyrinėja žmogaus mintis. — Ji atsisuko į 
Ji ir pažvelgė nuostabos kupinomis akimis. — Ir mes pamažu įsitikiname, kad 
senovėje žmonės daug giliau suprato mintis negu mes. 


— Visai suprantama, — atsakė Lengdonas. — Protas buvo vienintelė 
technologija, kuria seniau galėjo naudotis žmonės. Senieji filosofai be atilsio jį 
tyrinėjo. 

— Taip! Senovės tekstuose nuolat kalbama apie žmogaus proto ir dvasios 
galias. Vedose aprašytas dvasinės energijos srovenimas. Pistis Sophia aprašo vi- 
suotinę sąmonę. Zohare tyrinėjama dvasios prigimtis. Šamanistiniuose tekstuo- 
se, kalbant apie nuotolinį gydymą, išpranašautas Einšteino atrastas „nuotolinis 
poveikis. Ten viskas yra! O apie Bibliją net nekalbėsiu. 

— Ir tu? — susijuokęs paklausė Lengdonas. — Tavo brolis pamėgino mane 
įtikinti, kad Biblijoje užkoduota mokslinė informacija. 

— Be jokios abejonės, — atsakė ji. — O jei netiki Piteriu, paskaityk Niu- 
tono ezoterinius tekstus apie Bibliją. Robertai, kai pradėsi suprasti mįslingus 
Biblijos palyginimus, pats pamatysi, kad tai žmogaus proto ir dvasios studijos. 

Lengdonas gūžtelėjo pečiais. 

— Atrodo, teks ją pasiimti ir perskaityti dar kartą. 

— Leisk tavęs kai ko paklausti, — tarė Ketrina nepritardama jo skepticiz- 
mui. — Kai Biblija liepia mums „statyti savo šventovę“... kurią statant nesigir- 
dėtų „nei plaktuko, nei kirvio, nei bet kokio kito geležinio įrankio garso“... kaip 
manai, apie kokią šventovę čia kalbama? 

— Na, tekste sakoma, kad kūnas yra jūsų šventovė. 

— Taip, Pirmame laiške korintiečiams, 3,16. „Jūs esate Dievo švento- 
vė. — Ji nusišypsojo. — Tas pat sakoma ir Evangelijoje pagal Joną. Robertai, 
Šventajame Rašte labai aiškiai rodoma, kokios galios snaudžia mumyse, ir mes 
esame raginami pajungti šias galias... statyti savo dvasios šventoves. 

— Deja, man atrodo, didžioji tikinčiųjų pasaulio dalis tebelaukia realios 
šventovės atstatymo. Tai minima Mesijo pranašystėje. 

— Taip, bet čia neatsižvelgiama į labai svarbų aspektą. Antrasis atėjimas 
siejamas su žmogumi — su tais laikais, kai žmonija pagaliau pastatys savo dvasios 
šventove. 

— Nežinau, — atsakė Lengdonas trindamas smakrą. — Aš nesu biblistas, 
tačiau aiškiai prisimenu, kad Šventajame Rašte smulkiai aprašyta reali šventovė, 
kurią reikia pastatyti. Ji sudaryta iš dviejų dalių — išorinės, vadinamos Švento- 
riumi, ir vidinės, vadinamos Švenčiausių švenčiausia. Šias dalis vieną nuo kitos 
skiria plonas šydas. 

Ketrina šyptelėjo. 

— Kaip žmogus, skeptiškai vertinantis Bibliją, tu puikiai viską prisimeni. 
Beje, ar esi matęs, kaip atrodo žmogaus smegenys? Jas sudaro dvi dalys — išori- 
nė, vadinamoji dura mater, ir vidinė, vadinamoji pia mater. Šias dalis vieną nuo 
kitos skiria „voratinklis“, panašus į šydą. 


Lengdonas nustebęs pakreipė galvą. 

Ketrina ištiesė ranką ir švelniai palietė Lengdono smilkinį. 

— Robertai, angliškai „smilkinys“ ne be reikalo vadinamas temple — tuo 
pačiu žodžiu kaip ir „šventovė . 

Stengdamasis suvokti viską, ką jam pasakė Ketrina, Lengdonas staiga prisi- 
minė gnostinę Marijos evangeliją: Kur yra dvasia, ten yra lobis. 

— Gal esi girdėjęs, — jau tyliau prašneko Ketrina, — apie medituojančių 
jogų smegenų nuotraukas? Žmogaus, atliekančio didžiulio susikaupimo reika- 
laujančią veiklą, smegenyse esanti kankorėžinė liauka fiziškai išskiria medžiagą, 
panašią į vašką. Šios smegenų išskyros nepanašios į jokias kitas kūno išskyras. 
Jos pasižymi labai stipriu gydomuoju poveikiu, gali tiesiogine prasme atgaivinti 
pažeistas ląsteles ir galbūt yra viena iš jogų ilgaamžystės priežasčių. Tai rimtas 
mokslas, Robertai. Ši medžiaga pasižymi sunkiai paaiškinamomis savybėmis ir gali 
būti sukurta tik žmogaus protui pasiekus labai stiprios koncentracijos būseną. 

— Atsimenu, prieš kelerius metus esu apie tai skaitęs. 

— Gerai, ojeijau apie tai prakalbome, ar tu prisimeni, kas Biblijoje pasako- 
jama apie „maną iš dangaus ? 

Lengdonas nesuprato, koks čia ryšys. 

— Tu kalbi apie magišką medžiagą, kuri iškrito iš dangaus pamaitinti alks- 
tančiųjų? 

— Tą pačią. Sakoma, kad ši medžiaga išgydė ligonius, dovanojo amžiną 
gyvenimą ir neleido sirgti tiems, kurie jos gavo. — Ketrina stabtelėjo, tarsi 
laukdama, kol jis pats supras. — Robertai? — paragino ji. — Maistas, nukritęs 
iš dangaus? — Ji pastukseno pirštu sau į smilkinį. — Kuris stebuklingai išgy- 
do kūną? Neleidžia sirgti? Nejau nesupratai? Tai juk šifras, Robertai! Šventovė 
reiškia „kūną“. Dangus reiškia „protą“. Jokūbo kopėčios — tai tavo stuburas. O 
mana — šios retos smegenų išskyros. Kai Šventajame Rašte pamatysi šiuos ko- 
dinius žodžius, atkreipk į juos dėmesį. Dažniausiai jie ženklina kur kas gilesnę, po 
paviršiumi paslėptą prasmę. 

Ketrina kalbėjo vis greičiau, aiškindama, kad apie šią stebuklingą medžiagą 
užsimenama visose Senovės Slėpinių knygose — tai dievų nektaras, gyvybės 
eliksyras, jaunystės šaltinis, filosofinis akmuo, ambrozija, rasa, ojas, soma. Pas- 
kui ji ėmėsi aiškinti, kad smegenų kankorėžinė liauka simbolizuoja visaregę 
Dievo akį. 

— Kaip rašoma Evangelijoje pagal Matą (Mt 6,22): „Kūno žiburys yra akis. 
Todėl jei tavo akis sveika, visam tavo kūnui bus šviesu.“ Tą pačią koncepciją iš- 
reiškia ir adžnos čakra, ir hinduistų taškas ant kaktos, kuris... 

Ketrina sutrikusi nutilo. 


— Atsiprašau. Jaučiu, kad įsisiūbavau. Tiesiog man visa tai atrodo be 
galo jaudinama. Metų metus studijavau senovės tekstus, kuriuose rašoma apie 
stulbinamas žmogaus dvasios galias, o dabar mokslas mums įrodo, kad šių galių 
įvaldymas yra aiškus fizinis procesas. Tinkamai naudojamos mūsų smegenys gali 
pasitelkti tokias galias, kad jos tiesiogine prasme atrodys antžmogiškos. Biblijo- 
je, kaip daugelyje senovės tekstų, smulkiai aprašytas sudėtingiausias kada nors 
sukurtas mechanizmas... žmogaus psichika. — Ji atsiduso. — Sunku patikėti, bet 
mokslas dar tik pradeda atskleisti žmogaus galimybių ribas. 

— Atrodo, tavo tyrimai noetikos srityje iš esmės pastūmės mokslą į priekį. 

— Arba atgal, — atsakė ji. — Senovėje žmonės jau žinojo daugelį mokslinių 
tiesų, kurias mes tik dabar iš naujo atrandame. Po kelerių metų šiuolaikiniam 
žmogui teks susitaikyti su tuo, kas dabar atrodo nesuvokiama: kad mūsų psichi- 
ka pajėgia generuoti energiją, kuri gali permainyti fizinę medžiagą. — Ji patylė- 
jo. — Elementariosios dalelės iš tiesų reaguoja į mūsų mintis... o tai reiškia, kad 
mūsų mintys turi galių pakeisti pasaulį. 

Lengdonas šyptelėjo. 

— Atlikdama tyrimus aš įsitikinau štai kuo, — tarė Ketrina. — Dievas yra 
visiškai realus — tai viską persmelkianti dvasios energija. O mes, žmonės, buvo- 
me sukurti pagal tą paveikslą... 

— Atsiprašau? — pertraukė ją Lengdonas. — Sukurti pagal... psichinės 
energijos paveikslą? 

— Būtent. Laikui bėgant mūsų fiziniai kūnai vystėsi, tačiau psichika buvo 
sukurta pagal Dievo paveikslą. Mes pernelyg tiesmukai skaitome Bibliją. Suži- 
nojome, kad Dievas sukūrė mus pagal savo paveikslą ir panašumą, bet į Dievą 
panašus ne žmogaus kūnas, o jo psichika. 

Lengdonas susidomėjęs tylėjo. 

— Tai didi dovana, Robertai, ir Dievas laukia, kol mes tai suprasime. Visa- 
me pasaulyje žmonės kelia akis į dangų laukdami Dievo... ir niekaip nesupranta, 
kad Dievas laukia mūsų. — Ketrina patylėjo norėdama, kad Lengdonas geriau 
suprastų jos žodžius. — Mes — kūrėjai, tačiau visą laiką naiviai vaidiname, kad 
esame kūriniai. Manome esą bejėgės avys, stumdomos mus sukūrusio Dievo. 
Klūpome tarsi išgąsdinti vaikai, meldžiame pagalbos, atleidimo, sėkmės. Tačiau 
jei suprastume, kad esame iš tiesų sukurti pagal Dievo paveikslą, sykiu pradėtu- 
me suprasti, kad ir patys privalome tapti kūrėjais. Kai pagaliau tai suvoksime, 
atsivers durys ir pasirodys visos žmogaus galimybės. 

Lengdonas prisiminė nuo seno jam atmintin įstrigusią filosofo Menlio P. 
Holo citatą: Jei begalybė nebūtų norėjusi, kad žmogus būtų išmintingas, ji nebūtų 
jam suteikusi pažinimo gebėjimo. Lengdonas vėl pakėlė akis į „Vašingtono apoteo- 


zės“ — simbolinio žmogaus tapimo dievybe — vaizdinius. Kūrinys... tampantis 
Kūrėju. 

— O nuostabiausia yra tai, — tarė Ketrina, — kad kai tik mes, žmonės, 
įstengsime pažaboti tikrąją savo galią, įgysime didžiulę valdžią savo pasaulyje. 
Galėsime projektuoti ir kurti tikrovę, užuot paprasčiausiai į ją reagavę. 

Lengdonas nuleido akis. 

— Tai skamba... pavojingai. 

Ketrina atrodė nustebusi... ir sukrėsta. 

— Kaip tik taip! Jei mintys daro poveikį, reikia mąstyti labai atsargiai. 
Destruktyvios mintys irgi veikia, o mes visi žinome, kad griauti daug lengviau 
negu kurti. 

Lengdonas prisiminė pasakojimus apie tai, kad senovės išmintį būtina 
saugoti nuo jos nevertųjų ir atskleisti tik apšviestiesiems. Jis prisiminė Nema- 
tomąją kolegiją ir didžio mokslininko Izaoko Niutono prašymą Robertui Boiliui 
„neprasitarti apie jų slaptuosius tyrimus. Apie juos neįmanoma papasakoti, rašė 
Niutonas 1676 metais, nepadarant pasauliui didžiulės žalos. 

— Yra dar vienas įdomus dalykas, — tarė Ketrina. — Ironiška, kad visos 
pasaulio religijos jau šimtus metų ragina tikinčiuosius suvokti religijos ir tikėjimo 
sąvokas. O dabar mokslas, kuris šimtus metų niekino religiją, vadindamas ją 
prietarais, yra priverstas pripažinti, kad svarbiausia jo sritis dabar yra religijos ir 
tikėjimo mokslas... koncentruotų įsitikinimų ir ketinimų galia. Tas pats mokslas, 
kuris kitados pakirto mūsų tikėjimą stebuklais, dabar ėmėsi statyti tiltus per 
savo sukurtą bedugnę. 

Lengdonas ilgokai galvojo apie tai, ką ji pasakė. Paskui lėtai pakėlė akis į 
„Apoteozę“. 

— Turiu klausimą, — tarė jis vėl pažvelgęs į Ketriną. — Net jei galėčiau 
nors vieną akimirką patikėti turįs galią mintimis keisti fizinę tikrovę ir pasiekti 
visa, ko trokštu... savo gyvenime, deja, nematau nieko, kas galėtų man įrodyti, 
jog turiu šią galią. 

Ji gūžtelėjo pečiais. 

— Tai tik reiškia, kad blogai žiūrėjai. 

— Nagi, man reikia tikro atsakymo. Šitaip atsakytų kunigas. Man reikia, 
kad atsakytų mokslininkas. 

— Nori tikro atsakymo? Štai jis. Jei paduočiau tau smuiką ir pasakyčiau, 
kad tu turi sugebėjimų groti stebuklingą muziką, nė kiek nemeluočiau. Tu turi 
šiuos sugebėjimus, bet kad jie galėtų pasireikšti, reikia nepaprastai daug darbo. 
Tai visiškai tas pat, kaip ir naudojantis psichikos galiomis, Robertai. Tikslingai 
kreipti mintis galima išmokti. Norint pareikšti ketinimą, reikia nepaprasto su- 


sikaupimo, visiškos juslinės vizualizacijos ir gilaus tikėjimo. Tai įrodėme labo- 
ratorijoje. Be to, lygiai kaip grojant smuiku, yra žmonių, kurių prigimtiniai šios 
srities gebėjimai didesni už kitų. Prisimink istoriją. Prisimink tų apšviestųjų, 
kurie darė stebuklingus darbus, gyvenimus. 

— Ketrina, labai tavęs prašau, tik nesakyk, kad tu tikrai tiki stebuklais. 
Rimtai, tik pagalvok... paversti vandenį vynu, rankos prisilietimu gydyti ligonius? 

Ketrina giliai įkvėpė oro, paskui lėtai iškvėpė. 

— Aš savo akimis mačiau, kaip žmonės pavertė vėžio ląsteles sveikomis 
vien minčių jėga. Mačiau daugybę įvairiausių būdų, kuriais žmogaus psichika gali 
veikti fizinę tikrovę. O tai pamačius, Robertai, pavertus tai savo tikrovės dalimi, 
kiti stebuklai, apie kuriuos skaitai, nedaug skiriasi nuo šių. 

Lengdonas susimąstė. 

— Tai įkvėptas pasaulio matymas, Ketrina, bet man reikėtų atlikti per dide- 
lį tikėjimo šuolį. O tikėti man, kaip tu gerai žinai, niekada nebuvo lengva. 

— Tada nelaikyk to tikėjimu. Paprasčiausiai mąstyk apie kitokį požiūrį, 
susitaikyk su tuo, kad pasaulis ne visai toks, kokį įsivaizdavai. Istoriškai visi 
didieji mokslo lūžiai prasidėdavo paprasčiausia idėja, grėsusia apversti aukštyn 
kojomis esamą tikėjimą. Iš paprasčiausio teiginio, kad Žemė yra apvali, tyčiotasi 
ir jis laikytas visiškai neįmanomu, nes dauguma žmonių manė, jog nuo apvalios 
planetos nutekėtų vandenynai. Heliocentrizmo sistema irgi laikyta erezijomis. 
Siaurapročiai visada įnirtingai puola tai, ko neįstengia suprasti. Vieni žmonės 
kuria... o kiti griauna. Ši dinamika egzistavo visais laikais. Bet kūrėjai galų gale 
suranda, kas jais patikėtų, paskui patikėjusiųjų skaičius pasiekia kritinę masę, ir 
staiga paaiškėja, kad Žemė apvali ar kad Saulės sistema heliocentrinė. Pakeičia- 
mas suvokimas, gimsta nauja tikrovė. 

Lengdonas linktelėjo galva, jo mintys nuklydo kitur. 

— Tavo veide matyti keista išraiška, — pasakė ji. 

— (0, nežinau. Kažkodėl dabar prisiminiau, kaip išplaukdavau naktį valtimi 
į ežerą, atsiguldavau, žiūrėdavau į žvaigždes ir mąstydavau apie tokius dalykus. 

Ketrina supratingai linktelėjo. 

— Man atrodo, mes visi turime panašių prisiminimų. Kažkodėl gulėjimas 
ant nugaros žiūrint į žvaigždes... padeda atverti protą. — Ji pažvelgė į lubas ir 
tarė: — Duok man savo švarką. 

— Ką? 

Jis nusivilko švarką ir padavė jai. 

Ketrina perlenkė švarką ir padėjo ant apžvalgos takelio tarsi ilgą pagalvę. 

— Gulkis. 

Lengdonas atsigulė ant nugaros, Ketrina pakišo jam po galva dalį sulanks- 


tyto švarko. Paskui pati atsigulė greta — tarsi du vaikai, petys prie peties sugulę 
ant siauro balkono, jie įsižiūrėjo į milžinišką Brumidžio freską. 

— Gerai, — sušnibždėjo ji. — Atkurk tą pačią būseną... tu vaikas, guli val- 
tyje... žvelgi į žvaigždes... atviras, kupinas nuostabos. 

Lengdonas pasistengė jai paklusti, nors atsigulęs ir patogiai įsitaisęs staiga 
pajuto užplūstant nepaprastą nuovargį. Akys apsiblausė, tačiau įžvelgęs viršuje 
neaiškų pavidalą iškart pažvalėjo. Ar gali būti? Sunkiai suvokdamas, kaip nepa- 
stebėjo to anksčiau, jis pamatė, kad „Vašingtono apoteozės“ figūros aiškiai su- 
komponuotos dviem koncentriškais ratais. Tai „Apoteozė“ — irgi circumpunct, 
apskritimas su tašku centre? Lengdonas pamėgino įsivaizduoti, ką dar šiąnakt 
pražiopsojo. 

— Noriu tau pasakyti vieną svarbų dalyką, Robertai. Yra dar vienas aspek- 
tas... kuris man atrodo pats svarbiausias visuose mano tyrimuose. 

Tai dar ne viskas? 

Ketrina pasirėmė ant alkūnės. 

— Ir galiu tave užtikrinti... jei mes, žmonės, nuoširdžiai įstengtume suvok- 
ti šią paprastą tiesą... pasaulis kaipmat pasikeistų. 

Lengdonas jos klausėsi sutelkęs dėmesį. 

— Prieš pradėdama pasakoti, — tarė ji, — turėčiau tau priminti masonų 
mantras apie tai, kad reikia „surinkti, kas išbarstyta“... sukurti „tvarką iš chao- 
so“... pasiekti „vienį 

— Tęsk. — Lengdonas susidomėjo. 

Ketrina jam nusišypsojo. 

— Mums pavyko moksliškai įrodyti, kad žmogaus minčių galia auga geo- 
metrine progresija, jei ta pati mintis aplanko daug žmonių. 

Lengdonas tylėjo svarstydamas, kaip ji išplėtos šią idėją. 

— Štai ką aš noriu pasakyti... dvi galvos geriau negu viena... bet dvi galvos 
yra ne dvigubai, o daugybę kartų geriau. Jei daug žmonių mąsto tą patį, minčių 
poveikis išauga... geometrine progresija. Iš čia ir kyla vidinė maldos grupių, gy- 
dymo ratelių, sutartinių dainavimo ir bendrų pamaldų galia. Visuotinės sąmonės 
idėja — ne šiaip koks bekūnis Naujojo amžiaus išsigalvojimas. Tai patikrinama 
mokslinė tikrovė... kurią įvaldžius galima permainyti visą pasaulį. Tai ir yra pa- 
grindinis noetikos atradimas. O svarbiausia, visa tai vyksta dabar. Juntama ap- 
link mus. Technologijos mus sujungia anksčiau neįsivaizduotais būdais: twitter, 
google, wikipedia ir kiti — visa tai susilieja į tarpusavyje sunertų protų tinklą. — 
Ji nusijuokė. — Galiu tave užtikrinti, kad vos tik aš paskelbsiu savo darbus, visi 
twitter vartotojai pradės siųsti vieni kitiems žinutes: „Sužinojau apie noetiką", ir 
tada susidomėjimas šiuo mokslu neįsivaizduojamai išaugs. 


Lengdonas pajuto, kad jo akių vokai labai apsunko. 

— O tu žinai, aš iki šiol neišmokau išsiųsti tweeterio. 

— Tweeto, — juokdamasi pataisė ji. 

— Prašau? 

— Nieko, nieko. Užsimerk. Kai ateis laikas, aš tave pažadinsiu. 

Lengdonas staiga suvokė beveik pamiršęs seną raktą, kurį jiems buvo da- 
vęs architektas... taip pat tai, ko jie čia atėjo. Apimtas naujos nuovargio bangos, 
Lengdonas užmerkė akis. Proto tamsybėse jis ėmė mąstyti apie visuotinę sąmo- 
nę... apie Platoną, aprašiusį „proto darbus“ ir „Dievo siekimą“... apie Jungo „ko- 
lektyvinę pasąmonę“. Sąvoka jam pasirodė ir paprasta, ir stulbinanti. 

Dievas atrandamas Daugyje... ne Vienyje. 

— Elohim, — staiga ištarė Lengdonas, ir nuo šio netikėto atradimo jo akys 
plačiai atsivėrė. 

— Prašau? — Ketrina tebežiūrėjo į jį. 

— Elohim, — pakartojo jis. — Taip hebrajiškai vadinamas Dievas Senajame 
Testamente! Man tai seniai nedavė ramybės. 

Ketrina supratingai nusišypsojo. 

— Taip. Tai daugiskaita. 

Būtent! Lengdonas niekaip negalėjo suprasti, kodėl pačioje Biblijos pradžio- 
je apie Dievą kalbama daugiskaita. Elohim. Visagalis Dievas Pradžios knygoje 
aprašomas ne kaip Vienintelis... bet kaip Daugybė. 

— Dievas — tai daugiskaita, — sušnibždėjo Ketrina, — nes žmonių protų 
yra daugybė. 

Lengdono mintys lėkė didžiuliu greičiu... sapnai, atsiminimai, viltys, būgš- 
tavimai, atradimai... visa tai sukosi jam virš galvos po Rotondos kupolu. Akims 
vėl pradėjus merktis, jis pajuto, kad žiūri į tris lotyniškus žodžius, įrašytus „Apo- 
teozėje“. 

E PLURIBUS UNUM. 

„Iš daugybės — vienas“, — pagalvojo jis grimzdamas į miegą. 


Epilogas 


Robertas Lengdonas lėtai nubudo. 

Į jį iš viršaus žvelgė veidai. Kur aš? 

Netrukus prisiminė, kur esąs. Lėtai atsisėdo po „Apoteozės“ freska. Nuo 
gulėjimo ant kietų balkono grindų sustingo nugara. 

Kur Ketrina? 

Lengdonas pažiūrėjo į savo laikrodį su Peliuku Mikiu. Jau beveik metas. Jis 
atsistojo ir atsargiai pasilenkė per turėklus, žvelgdamas į apačioje žiojinčią erdvę. 

— Ketrina! — garsiai pašaukė. 

Šūksnis aidžiai nuskambėjo tuščioje Rotondoje. 

Pasiėmęs nuo grindų tvido švarką, Lengdonas jį papurtė ir vėl apsivilko. Pa- 
tikrino kišenes. Rakto, kurį jam buvo davęs architektas, nebebuvo. 

Eidamas apžvalgos takeliu Lengdonas patraukė link angos, kurią jiems par- 
odė architektas... į jos ankštą tamsybę vedė statūs metaliniai laipteliai. Jis ėmė 
lipti. Lipo vis aukščiau ir aukščiau. Laipteliai pamažu darėsi vis statesni ir siau- 
resni. Tačiau Lengdonas nesustojo. 

Dar nors truputėlį. 

Laipteliai dabar jau priminė kopėčias ir baugiai susiaurėjo. Galiausiai jie 
baigėsi, ir Lengdonas sustojo nedidelėje aikštelėje. Priešais buvo sunkios metalo 
durys. Spynoje kyšojo raktas, durys buvo truputį pravertos. Jis pastūmė, durys 
girgžtelėjusios atsidarė. Už jų plūstelėjo šaltas oras. Peržengęs slenkstį ir išėjęs į 
blausią tamsą Lengdonas suvokė, kad atsidūrė lauke. 

— Jau norėjau eiti tavęs atsivesti, — šypsodamasi tarė Ketrina. — Beveik 
laikas. 

Atpažinęs, kur stovi, Lengdonas staiga giliai įkvėpė. Jis stovėjo ant siauru- 
čio takelio, juosiančio Kapitolijaus kupolo viršūnę. Tiesiai jam virš galvos stūk- 
santi bronzinė Laisvės statula žvelgė į miegančią sostinę. Ji buvo atsukta veidu į 
rytus, kur horizonte pasirodė pirmieji raudoni aušros atšvaitai. 

Ketrina vedė Lengdoną balkonu, o paskui jiedu sustojo veidais į vakarus, 
tiesiai virš Tautos alėjos. Tolumoje ankstyvo ryto šviesoje ryškėjo Vašingtono 
paminklo siluetas. Žvelgiant iš čia aukštasis obeliskas atrodė dar įspūdingesnis 
negu anksčiau. 

— Kai jį pastatė, — sušnibždėjo Ketrina, — tai buvo aukščiausias pastatas 
visoje žemėje. 


Lengdonas prisiminė pageltusias fotografijas, kuriose ant pastolių sustoję 
akmentašiai daugiau negu pusantro šimto metrų aukštyje rankomis vieną po 
kito klojo akmens blokus. 

Mes esame statytojai, pamanė jis. Mes — kūrėjai. 

Nuo neatmenamų laikų žmogus jautė, kad jame esama kažko nepaprasto... 
kažko didesnio. Jis troško galių, kurių neturėjo. Svajojo apie skrydžius, apie gy- 
dymą, apie galimybę visais įmanomais būdais keisti savo pasaulį. 

Ir visa tai įvykdė. 

Šiandien Tautos alėją puošia žmogaus laimėjimų garbinimo šventovės. 
Smitsono muziejuose pilna mūsų išradimų, meno kūrinių, mokslo atradimų, 
mūsų didžiųjų mąstytojų idėjų. Jie istorijai pasakoja apie žmogų kūrėją — nuo 
akmeninių įrankių Amerikos indėnų istorijos muziejuje iki reaktyvinių lėltuvų ir 
raketų Nacionaliniame erdvės ir kosmoso muziejuje. 

Jei mūsų protėviai šiandien mus pamatytų, tikrai palaikytų dievais. 

Pro apyaušrio miglą žvelgdamas į priešais plytinčius muziejų ir paminklų 
pavidalus, Lengdonas vėl nukreipė žvilgsnį į Vašingtono paminklą. Įsivaizdavo 
Bibliją išduobtame, giliai užkastame kertiniame akmenyje ir susimąstė apie tai, 
kad Dievo Žodis iš tiesų yra žmogaus žodis. 

Jis mąstė apie didįjį circumpunct, apskritimą su tašku centre, kaip jis buvo 
įkūnytas apskritoje aikštėje po paminklu, pačioje Amerikos centro kryžkelėje. 
Lengdonas staiga prisiminė mažą akmeninę dėžutę, kurią jam buvo patikėjęs 
Piteris. Dabar jis suprato, kad atsivėręs kubas virto lygiai ta pačia geometrine 
figūra — kryžiumi ir apskritimu su tašku centre. Lengdonas nesusilaikė nenusi- 
juokęs. Net ta dėžutė buvo užuomina į kryžkelę. 

— Robertai, žiūrėk! — Ketrina parodė į paminklo viršūnę. 

Lengdonas pakėlė akis, tačiau nieko nepamatė. 

Paskui įsižiūrėjo atidžiau. 

Kitapus alėjos mažulytis auksinės saulės šviesos spindulėlis sutvisko pačio- 
je aukšto obelisko viršūnėje. Švytintis taškelis, aliumininio smaigalio atspindys, 
greitai darėsi vis ryškesnis, vaiskesnis. Lengdonas nustėręs žvelgė, kaip šviesa 
virto švyturio spinduliu, pasklidusiu virš šešėliuose skendinčio miesto. Įsivaiz- 
davo mažytį išgraviruotą užrašą aliumininiame smaigalyje ir visiškai apstulbęs 
suvokė, kad kiekvieną dieną pirmieji saulės spinduliai, nušviečiantys šalies sos- 
tinę, pirmiausia apšviečia du žodžius: 

Laus Deo. 

— Robertai, — sušnibždėjo Ketrina. — Niekas čia niekada neateina saulei 
tekant. Piteris norėjo, kad mudu tai pamatytume. 

Lengdonas pajuto, kaip ryškėjant nuo paminklo atsispindinčiai šviesai 
smarkėja jo pulsas. 


— Jis sako manąs, kad būtent dėl to mūsų protėviai pastatė tokį aukštą 
paminklą. Nežinau, ar tai tiesa, bet užtat žinau štai ką — labai seniai priimtas 
įstatymas skelbia, kad mūsų sostinėje negalima statyti aukštesnių už jį pastatų. 
Niekada. 

Saulei kylant virš horizonto jiems už nugarų, šviesa slinko toliau obelisko 
smaile. Žiūrėdamas Lengdonas kone fiziškai juto, kaip aplink jį dangaus kūnai 
juda amžinomis savo orbitomis beribėje erdvėje. Jis mąstė apie Didįjį Visatos 
Architektą ir apie Piterio žodžius, kad lobį, kurį jis nori parodyti Lengdonui, gali 
atskleisti tik architektas. Lengdonas tada pamanė, kad jis kalba apie Voreną Be- 
lamį. Pasirodo, tai kitas architektas. 

Saulės spinduliams stiprėjant, auksu suspindo visa trisdešimt tris šimtus 
svarų sverianti viršūnė. Žmogaus protas... pasiekęs nušvitimą. Paskui šviesa ėmė 
slinkti paminklu žemyn, kaip ji leidžiasi kiekvieną rytą. Dangus leidžiasi į žemę... 
Dievas artėja prie žmogaus. Šis procesas, staiga suvokė Lengdonas, vakare vyks 
priešinga kryptimi. Saulė leisis vakaruose, ir šviesa vėl pakils nuo žemės atgal į 
dangų... ruošdamasi naujai dienai. 

Ketrina, stovinti šalia, virptelėjo ir priėjo arčiau. Lengdonas apglėbė ją per 
pečius. Jiems taip stovint Lengdonas mąstė apie viską, ką jie šiąnakt patyrė. 
Maąstė apie Ketrinos įsitikinimą, kad viskas greitai pasikeis. Mąstė apie Piterio 
tikėjimą, kad netrukus ateis nušvitimo amžius. Ir mąstė apie žodžius pranašo, 
drąsiai pareiškusio: Nėra nieko uždengta, kas nebus atidengta, ir nieko paslėpta, kas 
nepasidarys žinoma. 

Saulei kylant viršum Vašingtono, Lengdonas žvelgė į dangų, kuriame baigė 
blėsti paskutinės nakties žvaigždės. Jis mąstė apie mokslą, apie tikėjimą, apie 
žmogų. Mąstė apie visas visų šalių ir visų laikų kultūras, kurioms visad buvo 
bendras vienas dalykas. Mes visi turime Kūrėją. Vadiname jį įvairiais vardais, 
suteikiame jam įvairius veidus, meldžiame įvairiomis maldomis, bet Dievas 
žmogui yra visuotinė konstanta. Dievas — tai mūsų visų bendras simbolis... visų 
gyvenimo slėpinių, kurių neįstengiame suprasti, simbolis. Senovėje žmonės gar- 
bino Dievą kaip beribių žmogaus galimybių simbolį, bet senasis simbolis laikui 
bėgant buvo prarastas. Iki dabar. 

Tą akimirką, stovėdamas ant Kapitolijaus kupolo, aplink skleidžiantis sau- 
lės teikiamai šilumai, Robertas Lengdonas pajuto savyje sukylant galingą bangą. 
Tai buvo emocija, kurios jis dar niekada gyvenime nebuvo taip stipriai jautęs. 

Viltis. 


M iame stulbinančiame visame pasaulyje išgarsėjusio 
Da Vinčio kodo tęsinyje. Danas Brownas dar kartą 

